
nėdamias Paryžiaus katedrą, šios knygos autorius tamsiame vie- 


as keletą metų apžiūrinėdamas arba, tiksliau sakant, tyri- 
no bdkšto užkampyje aptiko sienoje ranka įrėžtą žodį: 


i 'ANATKH* 

Tos graikiškos didžiosios raidės, pajuodusios nuo senumo ir 
gūni giliai įrantytos į akmenį, tie kažkokie gotiškam raštui 
būdingi požymiai, glūdį jų formoje ir išdėstyme, tarsi sakyte 
sakė, kad jas čia įrašė viduramžių žmogaus ranka, — tos raidės, 
o ypač niauri bei lemtinga jų prasmė autorių smarkiai sukrėtė. 

Jis save klausė, jis stengėsi įspėti, kokia gi kenčianti siela 
nenorėjo skirtis su šiuo pasauliu, nepalikusi senos bažnyčios 
kaktoje nusikaltimo ar nelaimės rando. 

Vėliau sieną (nebepamenu kurią) nudažė ar nugramdė, ir 
užrašas dingo. Juk jau du šimtus metų taip elgiamasi su nuosta- 
biomis viduramžių bažnyčiomis. Jos žalojamos iš visų pusių, iš 
vidaus ir iš lauko. Kunigas jas dažo, architektas jas gramdo, pas- 
kui ateina liaudis ir jas sugriauna. 

Ir štai šiandien neliko nieko iš to slaptingojo žodžio, įrėžto 
tamsiame katedros bokšte, nei iš tos nežinomos lemties, kurią 
js taip melancholiškai išreiškė; nieko, išskyrus menką atmini- 
mą; kurį jam aukoja šios knygos autorius. 

Ja: prieš kelis šimtmečius išnyko iš gyvųjų tarpo žmogus, 
parašę3 ant sienos tą žodį; žodis savo ruožiu išnyko nuo bažny- 
čios sienos; gal ir pati bažnyčia kada nors išnyks nuo žemės 
paviršia/S. ; 

Apiė tą žodį ir parašyta ši knyga. 


+431 metų vasaris 


* Lemtis (gr.). 


PIRMOJI KNYGA 


I 
DIDŽIOJI SALĖ 


Šiandien sukanka trys šimtai keturiasdešimt aštuoneri inetai, 
šeši mėnesiai ir devyniolika dienų nuo to ryto, kai paryžečius 
išbudino varpai, kurie visais balsais gaudė tarp trijų gienų: 
Sitė, Universiteto ir Miesto. , 

Tačiau istorijai ta diena buvo tik paprasta 1482 metų sąusio 
mėnesio 6-oji. Įvykis, nuo pat ryto išjudinęs varpus ir Paryžiaus 
miestiečius, nebuvo kažin koks ypatingas. Nei miestą puolė pi- 
kardiečiai ar burgundai, nei ėjo procesija su relikvijomis, nei 
kėlė maištą Laso vynuogyne studentai, nei laukta atvažiuojant 
rūsčiojo mūsų valdovo karaliaus, nei pagaliau buvo kariami 
vagys bei vagilės prie Paryžiaus Teisingumo rūmų. Negirdėta 
taip pat, kad būtų atvykę kokie svečios šalies išsipustę, pliuma- 
žais pasipuošę pasiuntiniai, tokie dažni penkioliktame amžiuje. 
Paskutinė tokia kavalkada — tai buvo flamandų pasiuntiniai, 
įgalioti tartis dėl sosto įpėdinio ir Flandrijos Margaritos! vedy- 
bų,— vos prieš porą dienų iškilmingai įvažiavo į Paryžių; kad 
ir didžiai nepatenkintas, kardinolas de Burbonas, norėdainas 
įtikti karaliui, turėjo pataikauti tai netašytai flamandų burmist- 
rų govėdai ir savuose Burbonų rūmuose linksminti juos Jakai 
puikia moralitė, satyra ir farsu, o tuo tarpu lauke liūtis tvindė 
patiestus prie durų puikius jo kilimus. 

Sausio 6-oji, pasak Žeano de Trua?, taip „išjudinusi visą 
Paryžiaus liaudį“, — tai dviguba, nuo neatmenamų laikų xartu 
švenčiama Trijų karalių ir juokdarių šventė. 

Tą dieną Grevos aikštėje kuriamas linksmybės laužas, prie 
Brako koplyčios sodinamas gegužės medelis, o Teisingumo rū- 
muose vaidinama misterija. Apie tai iš vakaro visose kryzkelėse 
trimito garsais paskelbdavo pono prevo šaukliai, vilkį gražiais 
violetinio kamloto švarkais su dideliais baltais kryžiais ant 
krūtinių. 

Taigi, užrakinę namus ir krautuves, miestiečiai ir miestietės 
nuo pat ryto iš visų pusių traukė į kurią nors tų trijų vietų. Kas 


! Paaiškinimus žr. knygos pabaigoje. 

prie linksmybės laužo, kas prie gefiižės'Medelio, kas pasižiūrėti 
misterijos. 0 

Reikia pasakyti, kad Paryžiaus Mans yra įgimta sveika 
nuovoka, nes diduma minios traukė prie linksmybės laužo, labai 
pravartaus šiuo metų laiku, arba į misteriją, kuri turėjo būti 
vaidinama dengtoje ir sandarioje didžiojoje Rūmų salėje; o vos 
tik išsprogusį gegužės medelį visi smalsuoliai, lyg susitarę, pa- 
liko vienišą virpėti sausio mėnesio ore Brako koplyčios kapinė- 
se. 

Ypač plūdo žmonės Teisingumo rūmų prieigomis — mat 
buvo žinoma, kad iš vakaro atvykę flamandų pasiuntiniai ketina 
žiūrėti misteriją ir dalyvauti juokdarių popiežiaus rinkimuose 
toje pat didžiojoje salėje. 

Tą dieną nelengva buvo patekti į didžiąją salę, anais laikais 
garsėjusią kaip didžiausią pasaulyje dengtą patalpą. (Tiesa, 
Sovalis“ dar nebuvo išmatavęs Montarži pilies didžiosios salės.) 
Smalsuoliams, žiūrintierms pro langus, žmonių sausakimša aikštė 
prieš Rūmus atrodė kaip jūra, į kurią lyg upių žiotys penkios ar 
šešios gatvės be paliovos nešė naujus galvų srautus. Vis didėda- 
mos, tos žmonių bangos daužėsi į atsikišusius tai čia, tai ten na- 
mų kampus, tarsi į kyšulius netaisyklingame aikštės baseine. 
Aukšto gotikinio' Rūmų fasado centre didžiausiais laiptais be 
paliovos kilo ir leidosi žemyn dviguba žmonių srovė, kuri, 
suskilusi tarpinėje aikštelėje, plačiomis bangomis liejosi dviem 
šonais; žodžiu, didieji laiptai tarytum be perstojo plūdo į aikštę 
kaip krioklys į ežerą. Riksmai, kvatojimas, tūkstančių kojų 
trepsenimas kėlė didžiausią bildesį ir triukšmą. Tarpais tas 
bildesys ir triukšmas pasmarkėdavo, srovė, visą tą minią nešanti 
link didžiųjų laiptų, staiga stodavo piestu, sumišdavo,-imdavo 

suktis verpetu. Tai įvykdavo dėl to, kad koks nors šaulys imda- 

vo pliekti žmones arba prevotijos sargybinis raitas įpuldavo į 
minią atstatyti tvarkos, — nuostabi tradicija, kurią Paryžiaus 
prevotija perleido konetabliams, konetabliai — raitajai sargy- 
bai, raitoji sargyba — mūsiškei Paryžiaus žandarmerijai. 

Prie durų, prie langų, prie palėpių langelių, ant stogų knibž- 
dėte knibždėjo tūkstančiai geraširdžių, ramių ir garbingų mies- 


* Žodis „gotikinis“ ta prasme, kuria jis apskritai vartojamas, yra netikslus, 
bet ir nepakeičiamas. Taigi mes jį priimame ir taikome, kaip ir visi, norėdami 
apibūdinti antrosios viduramžių pusės architektūrą, kurios principas yra smai- 
Jus skliautas, išsivystęs iš pusapvalio skliauto, nulėmusio tų pačių amžių pirmo- 
sios pusės architektūrą. (Aut. past.) 


tiečių; jie žiūrėjo į nus;Yžiūrėjo į minią, ir jiems daugiau 
nieko nereikėjo: segi paryžiečių užtenka pasižiūrėti į žiū- 
rovus, ir jiems labai įdomi net siena, už kurios kas nors vyksta. 

Jei mums, 1830 metų žmonėms, būtų leista vaizduotėje įsi- 
maišyti tarp tų penkiolikto šimtmečio paryžiečių ir, su jais stum- 
domiems, baksnojamiems, parverčiamiems, prasisprausti į tą 
milžinišką Rūmų salę, tokią ankštą 1482 metų sausio 6 dieną, tai 
reginys mūsų akims būtų tikrai įdomus ir žavingas, o aplinkui 
būtų tokie seni dalykai, jog jie mums atrodytų visai nauji. 

Jei skaitytojas sutinka, pabandysime nors mintimis atkurti 
įspūdį, kurį jis būtų patyręs, jei būtų su mumis peržengęs di- 
džiosios salės slenkstį ir atsidūręs minioje, vilkinčioje striukė- 
mis, storos drobės liemenėmis ir berankoviais. 

Visų pirma mums imtų spengti ausyse ir apraibtų akys. Vir- 
šum mūsų galvų — dvigubi smailūs skliautai, papuošti medžio 
drožiniais, ištapyti aukso lelijomis žydrame dugne; mums po 
kojų — balto ir juodo marmuro plokščių grindys. Už kelių 
žingsnių vienas milžiniškas piliorius, už jo antras, trečias — per 
visą salės ilgį septyni pilioriai laiko dvigubus skliautus. Aplink 
keturis pirmuosius piliorius stovi pirklių būdelės, jose žėri stiklo 
dirbiniai ir blizgučiai; aplink tris paskutiniuosius — ąžuoliniai 
suolai, nutrinti, nuzulinti bylininkų kelnių ir advokatų mantijų. 
Aplinkui salę palei aukštas sienas, durų, langų, piliorių protar- 
piuose, begalinė visų Prancūzijos karalių, pradedant Faramo- 
nų“, statulų eilė: karaliai tinginiai nuleistomis rankomis ir aki- 
mis, narsūs ir karingi karaliai drąsiai iškeltomis galvomis ir 
rankomis. Toliau, aukštuose smailiaskliaučiuose languose,— 
tūkstančio spalvų vitražai; plačiose angose — prašmatnios, dai- 
liai drožinėtos durys; ir viskas — skliautai, pilioriai, sienos, 
staktos, paneliai, durys, statulos — nuo viršaus ligi apačios 
nudažyta nuostabia žydra spalva su paauksinimais; teisybė, 
tais laikais žydrumas jau buvo apiblukęs, o 1549 malonės metais 
jo beveik visai nesimatė pro dulkių sluoksnį ir voratinklius, 
nors diu Brelis, laikydamasis tradicijos, juo dar žavėjosi. 

Dabar įsivaizduokite tą milžinišką pailgą salę blausią sausio 
dieną, užtvindytą margos, triukšmingos minios, kuri jau plaukia 
palei sienas ir sukasi apie septynis piliorius,-- štai ir turėsite 
apytikrį anų laikų paveikslą, o mes pabandysime paryškinti 
įdomesnes jo detales. 

Jei Ravajakas? nebūtų nužudęs Henriko IV, nebūtų buvę nė 
Ravajako bylos dokumentų, saugomų Teisingumo rūmų Kai;og“ 

liarijose; nebūtų buvę nė bendrininkų, suinteresuotų minėtus 
dokumentus sunaikinti; vadinasi, nebūtų buvę nė padegėjų, 
kurie, negalėdami kitaip sunaikinti dokumentų, turėjo padegti 
kanceliarijas, o jų nepadegsi, nepadeges Teisingumo rūmų; tai- 
gi nebūtų buvę nė 1618 metų gaisro. Senieji Teisingumo rūmai 
dar tebestovėtų su savo didžiąja sale, ir aš galėčiau pasakyti 
skaitytojui: nueikite jos pažiūrėti; vadinasi, man nereikėtų jos 
aprašinėti, o skaitytojui nereikėtų tokio menko aprašymo skai- 
tyti. Tai patvirtina naują tiesą: didelių įvykių padariniai nenu- 
matomi. 

Beje, labai galimas daiktas, kad Ravajakas neturėjo jokių 
bendrininkų, o jei atsitiktinai ir būtų jų turėjęs, tai jie galėjo 
būti visai niekuo dėti dėl 1618 metų gaisro. Yra dar pora labai 
įtikimų aiškinimų. Pirma, kiekvienas žino, kad kovo mėnesio 
7 dieną po vidurnakčio didžiulė, pėdos pločio, uolekčio ilgio, 
deganti žvaigždė nukrito ant Teisingumo rūmų stogo; antra — 
Teofilio? ketureilis: 


Certes, ce fult un triste jeu 
Ouand a. Paris dame Justice, 
Pour avoir mangė trop d'ėpice, 
Se mit tout Ie palais en feu.* 


Kad ir kažin ką galvotume apie tą trejopą — politinį, gamti- 
nį, poetinį — 1618 metų Teisingumo rūmų gaisro aiškinimą, 
pats gaisras, deja, yra tikras faktas. Toji katastrofa, ypač visokie 
vėlesni perdirbinėjimai, pakeitė, ko nesunaikino ugnis, ir maža 
kas teišliko iš pirmosios Prancūzijos karalių būstinės, iš rūmų, 
senesnių už Luvrą, kurie jau Pilypo Gražiojo laikais buvo laiko- 
mi tokiais senais, jog juose ieškota puikiųjų Helgaldo aprašytų- 
jų karaliaus Roberto' pastatų liekanų. Beveik viskas dingo. 
Kas liko iš kanceliarijos, kurioje Liudvikas Šventasis sudarė sa- 
vo santuoką“? Iš sodo, kur jis teisdavo „su kamloto tunika, gru- 
baus pusvilnonio berankoviu ir apsiaustu, dengiančiu juodus 
sandalus, gulėdamas ant kilimo drauge su Žuanviliu“?? Kur im- 
peratoriaus Zigmanto kambarys? Kur Karolio IV? Jono Beže- 


* Menki buvo juokai, kai Teisingumo deivė Paryžiuje, privalgiusi per daug 
prieskonių, išsidegino visą gomurį. (Žodžių žaismas: ėpice --- ir prieskoniai, ir 
kyšis; palais — ir gomurys, ir rūmai. Taigi antroji prasmė: „...prisigrobusi 
kyšių, sudegino visus rūmus“.) 


mio? O laiptai, nuo kurių Karolis VI paskelbė malonės ediktą? 
Otaplokštė; ant kurios Marselis!" sosto įpėdinio akivaizdoje nu- 
dūrė Roberą de Klermoną ir Šampanės maršai4? Kur tie varteliai, 
prie kurių buvo suplėšytos antipopiežiaus Benedikto'! bulės ir 
pro. kuriuos išvyko jas atvežusieji, pajuckai apvilkti kapomis, su 
mitromis ant galvų, turėję viešai atgailauti visuose Paryžiaus 
kryžgatviuose? Kur didžioji salė su paauksinimais, su žydra 
spalva, su smailiomis arkomis, su statulomis, pilioriais, su milži- 
niškais skliautais, papuoštais skulptūromis? Kur paauksuotas 
kambarys? Kur akmeninis liūtas prie durų, nulėidęs galvą, pa- 
brukęs uodegą tarsi Saliamono sosto liūtai, nusižeminę, kaip ir 
dera, prieš teisingumo galybę? O dailiosios durys? O gražieji 
vitražai? O puikieji apkaustai, dėl kurių Biskornetą graužė nusi- 
minimas? O puikieji diu Ansi medžio drožiniai?.. Kuo pavertė 
laikas, kuo pavertė žmonės visas tas grožybes? Ką mes gavom 
už visa tai, už visą tą galų istoriją, už visą tą gotikos meną? 
Sunkius pusapvalius žemus to nevykėlio architekto pono de 
Broso!?, sukūrusio Sen Žerve portalą, skliautus — štai ką gavo- 
me už visą tą meną; o jei imsime istoriją, tai čia tik tuščiažodžia- 
vimas apie didįjį piliorių, tebeaidįs visokių Patriu'* tauškaluose. 

Na; bet tai nesvarbu. Grįžkime į tikrųjų senųjų Rūmų tikrąją 
didžiąją salę. 

Viename to milžiniško lygiagretainio gale stovėjo įžymusis 
marmuro stalas tokio ilgio, tokio piočio ir tokio storio, jog, 
pasak senų aprašymų, tokios marmuro riekės dar niekas nėra 
matęs: ji būtų galėjusi sukelti apetitą ir Gargantiua; kitame jos 
gale buvo koplyčia, kur Liudvikas XI nukaldino save patį, klū- 
pantį prieš švenčiausiąją mergelę, ir ten įsakė pernešti Karolio 
Didžiojo ir Liudviko Šventojo statulas, visai nepaisydamas, kad 
karalių eilėje dvi nišos liko tuščios, nes tikėjosi, jog tuodu šven- 
tieji, kaip Prancūzijos karaliai, užtars jį danguje. Ta koplyčia, 
dar visai nauja, pastatyta vos prieš šešerius metus, buvo to ža- 
vaus architektūros stiliaus su nuostabiomis skulptūromis, su 
dailiais ir itin meniškais metalo dirbiniais, to stiliaus, kuris pas 
mus žymi gotikos eros pabaigą ir laikosi iki šešiolikto amžiaus 
vidurio pasakiškose Renesanso fantazijose. Viršum portalo ne- 
didelė ažūrinė rozetė atrodė tikras smulkaus darbo ir grakštumo 
šedevras; galėjai pasakyti, kad tai mezginių žvaigždė. 

"Salės viduryje, priešais didžiąsias duris,-prie sienos stovėjo 
auksuotu brokatu apmušta pakyla su atskiru įėjimu per paauk- 
suotojo kambario koridoriaus langą, skirta flamandų pasiunti- 

niams ir kitiems žymiems asmenims, kviestiems pažiūrėti miste- 
rijos vaidinimo. 

Senu papročiu misterija turėjo būti vaidinama ant marmuri- 
nio stalo. Jau nuo pat ryto jis buvo tam tikslui paruoštas; ant pui- 
kios jo plokštės, išraižytos teismo raštininkų kulnais, buvo pa- 
statyta didžiulė lentų dėžė; jos viršus, matomas žiūrovams, tai 
scena, 0 vidus, uždengtas kilimais, — aktorių drabužinė. Tiesiog 
prie tos dėžės priremtos kopėčios jungė sceną su drabužine, ir 
aktoriai stačiais skersiniais keberiodavosi į sceną ir iš jos vėl į 
drabužinę. Joks, kad ir labai netikėtas personažas, jokia peripe- 
tija, joks sceninis efektas neapsieidavo be tų kopėčių. O nekal- 
toji, garbingoji meno ir technikos kūdikystė! 

Ant keturių stalo kampų jau stovėjo keturi Rūmų teisėjo tar- 
nautojai, tie sargybiniai, būtini tiek per šventes, kai liaudis 
linksminasi, tiek bausmių vykdymo dienomis. 

Vaidinimas turėjo prasidėti vidurdienį, nuskambėjus dvylik- 
tajam Rūmų laikrodžio dūžiui. Be abejo, tai vėlokai, bet reikėjo 
atsižvelgti į pasiuntiniams patogų laiką. 

O juk minia laukė jau nuo pat ryto. Daugumas tų smalsių 
žmonelių jau nuo aušros šalo priešais didžiuosius laiptus; kai ku- 
rie tvirtino net visą naktį išgulėję prie didžiųjų durų, kad tik pir- 
mieji patektų į salę.!Minia didėjo kas akimirką ir tarsi iš krantų 
išsiliejusi upė vis kilo palei sienas, plėtėsi aplink piliorius, tvino 
ant atbrailų, ant palangių, ant visų architektūrinių kyšulių, ant 
visų skulptūrų.: Nenuostabu, kad spūstis, nekantravimas, nuobo- 
dulys tokią dieną, kai galima sau leisti visokias nešvankybes ir 
krėsti kvailystes, kėlė barnius dėl menkiausių niekų,— tai kai- 
myno alkūnė per smaili, tai batas pakaustytas,— ir suspausta, 
uždaryta, ilgo laukimo jau nuvarginta minia suirzusi ėmė ap- 
maudžiai ūžti. Žmonės aimanavo, keikė flamandus, pirklių se- 
niūną, kardinolą de Burboną, Rūmų teisėją, Austrijos Margaritą, 
sargybinius su rimbais, šaltį, karštį, blogą orą, Paryžiaus vysku- 
pą, juokdarių popiežių, piliorius, statulas, tas uždaras duris, aną 
atvirą langą; iš to buvo didelio smagumo studentams ir tarnams, 
kurie, būriais susimetę minioje, savo pašaipomis ir kandžiais 
juokais tarsi segtuko dūriais dar labiau kurstė visuotinį nepasi- 
tenkinimą ir blogą nuotaiką. 
jie drąsiai įsitaisė ant palangės ir, žiūrėdami čia į vidų, čia lau- 
kan, čia į minią salėje, čia į minią aikštėje, laidė sąmojus. Jie 
taip darkėsi, taip kvatojo, taip erzino savo draugus kitame salės 

gale, jog buvo aišku, kad tie jauni studentai nei nuobodžiauja, 
nei vargsta, kaip visi kiti, ir puikiausiai sugeba savo pačių malo- 
numui iš to, ką mato, susikurti spektaklį, kantriai belaukdami 
kito. 

— Vardan mano sielos, tai jūs, Joannes Frollo de Molendi- 
no! — šaukė vienas jų šviesiaplaukiui, dailaus klastingo veido 
velniūkščiui, pakibusiam ant kapitelio akantų.— Teisingai jūs 
ir pramintas Žeanu diu Mulenu“, jūsų rankos ir kojos atrodo 
kaip malūno sparnai, besisuką vėjyje. Ar seniai jūs čia? 

— Iš velnio malonės, — atsakė Joannes Frollo,— jau dau- 
giau kaip keturios valandos, ir, tikiuosi, man jos bus priskaičiuo- 
tos skaistykloje. Girdėjau, kaip aštuoni Sicilijos karaliaus kan- 
toriai užtraukė per giedotines mišias septintą valandą pirmąjį 
gradualo posmą Sent Šapel koplyčioje. 

— Puikūs kantoriai, — pridėjo anas, — jų balsai dar aštresni 
negu jų kepurės! Prieš užpirkdamas mišias pono švento Jono 
garbei, karalius turėtų pasiteirauti, ar ponui šventam Jonui 
patinka monotoniškas giedojimas lotyniškai su provansietišku 
akcentu. 

— Jis užpirko mišias, kad turėtų darbo tie prakeiktieji Sici- 
lijos karaliaus kantoriai! — suspigo kažkokia senė iš minios, 
besigrūdančios po langu. — Tik pamanykit, tūkstantis Paryžiaus 
livrų už vienas mišias! Be to, iš mokesčių už teisę pardavinėti 
jūrų žuvis Paryžiaus Halėse! 

— Nutilk, sene! — įsiterpė kažkoks orus storulis, užsiėmęs 
nosį: mat stovėjo šalia žuvų pardavėjos.— Mišias užpirkti rei- 
kėjo. Ar norėtumėt, kad karalius vėl susirgtų? 

— Puikiai pasakyta, ponas Žili Lekorniu**, karaliaus kaili- 
ninke! — suspigo mažasis studentas, laikydamasis už kapitelio. 

Studentai pratrūko kvatoti, išgirdę nelemtą karaliaus kaili- 
ninko pavarde. 

— Lekorniu! Žilis Lekorniu! — šaukė vieni. 

— Cornutus et hirsutus***,— pridėjo kiti. 

— Ei! — šaukė velniūkštis nuo kapitelio.— Ko jie kvatoja? 
Garbingasis Žilis Lekorniu, metro Žeano Lekorniu, karaliaus 
rūmų teisėjo, brolis, metro Maje Lekorniu, vyriausiojo Venseno 


iki vieno vedę! 


* Moulin (mulen) — malūnas. 
** Le cornu — raguotas (pranc.). 
*** Raguotas ir plaukuotas (Iot.). 

Minia aplinkui linksmai suklego. Storulis kailininkas, neat - 
sakydamas nė žodžio, mėgino pasislėpti nuo žmonių žvilgs- 
nių; bet veltui prakaitavo ir šnarpštė: taisi pleištui, varomam į 
medį, jam pavyko tik dar labiau įgrūsti į kaimynų pečius savo 
platų, apopleksišką, nuo apmaudo ir pykčio smarkiai paraudusį 
veidą. 

Pagaliau vienas kaimynų, toks pat storulis, kresnas ir orus 
kaip ir jis, atėjo pagalbon. 

— Kokia šlykštynė! Studentai taip kalba su garbingu mies- 
tiečiu! Mano laikais jūos už tai būtų išplakę rykštėmis, o paskui 
sudeginę ant tų pačių rykščių laužo. 

Visa gauja nusikvatojo. 

— Olia-ei! Kas čia tokią gamą gieda? Koks čia apuokas suo- 
kia nelaimę? 

— Palauk, aš jį pažįstu, — tarė vienas, — tai metras Andri 
Miunje. 

— Vienas iš keturių prisiekusiųjų Universiteto knyginin- 
kų! — sušuko kitas. 

— Toje krautuvėlėje visko po keturis!“ — šaukė trečiasis, — 
keturios nacijos, keturi fakultetai, keturios šventės, keturi pro- 
kuratoriąi, keturi elektoriai, keturi knygininkai. | 

— Gerai! — varė toliau Žeanas Frolo.— Tegul jie keturgu- 
bai ir siunta. 

— Miunje, mes sudeginsime tavo knygas! 

— Miunje, mes primušime tavo tarną! 

— Miunje, mes pamurkdysime tavo žmoną! 

— Storuliukę poniutę Udardą! 

— Ji tokia skaisti ir linksma, tarsi būtų našlė! 

— Teraunie jus velniai! — sumurmėjo metras Andri Miunje. 

— Metrai Andri,— sušuko Žeanas, vis dar kabodamas ant 
kapitelio,— nutilk, arba aš nukrisiu tau ant galvos! 

Metras Andri pakėlė galvą, greitosiomis sumetė, koks gali 
būti pilioriaus aukštis, koks nenaudėlio svoris, mintyse padau- 
gino visa tai iš greičio kvadrato ir nutilo. 

Žeanas pasijuto nugalėjęs ir džiūgaudamas pridūrė: 

— Būtinai taip padaryčiau, nors ir esu archidiakono brolis! 

— Geri ir mūsiškiai Universiteto ponai! Tokią dieną kaip 
ši nesiskaito su mūsų privilegijomis! Mieste yra gegužės me- 
delis ir linksmybės laužas; Site — misterija, juokdarių popiežius 
ir flamandų pasiuntiniai; o Universitete — nieko! 

— O juk Mobero aikštė pakankamai didelė! — tarė vienas 


13 


iš studentų, įsitaisiusių ant palangės. 

— Šalin rektorių, elektorius ir prokuratorius! — sušuko Jo- 
annes. 

— Reiktų šį vakarą užkurti linksmybės laužą iš metro Andri 
knygų Šaunuolių lauke, — tarė kitas. 

— Ir iš raštininkų pultų! — sušuko jo kaimynas. 

— Ir iš Universiteto sargų rykščių! 

— Ir iš dekanų spjaudyklių! 

— Ir iš prokuratorių indaujų! 

— Tr iš elektorių duoninių! 

— Ir iš rektoriaus suoliukų! 

— Šalin! — suriko tuo pačiu tonu Žeanas.— Šalin metrą 
Andri, sargus ir raštininkus; šalin teologus, gydytojus ir dekre- 
tistus; prokuratorius, elektorius ir rektorių! 

— Pasaulio galas! — sumurmėjo metras Andri, užsikimš- 
damas ausis. 

— Ogi štai ir rektorius! Matau, jis žengia per aikštę, — su- 
šuko vienas studentas nuo palangės. 

Kas tik galėjo, pasisuko į aikštę. 

— Ar tai iš tikrųjų garbingasis mūsų rektorius metras 
Tibo? — paklausė Žeanas Frolo diu Mulenas; jis kybojo ant 
vidinio pilioriaus ir todėl negalėjo matyti, kas darėsi lauke. 

— Taip, taip, — atsakė visi kiti, — tai jis, rektoriūs metras 
Tibo. 

Iš tikrųjų rektorius ir visi aukštieji Universiteto pareigūnai 
iškilmingai traukė per Rūmų aikštę pasitikti pasiuntinių. Studen- 
tai, susigrūdę prie lango, sutiko juos patyčiomis ir pašaipiomis 
ovacijomis. Rektorius, jojąs visų priekyje, gavo pirmąją papliū- 
pą. Ji buvo žiauri. 

— Sveikas, ponas rektoriau! Olia-eil Sveikas gyvas! 

— Kaip jis čia atsirado, tas senas lošėjas? Nejaugi būtų 
metęs lošti kauliukais? 

— Kaip jis risnoja ant savo mulo? Šito ausys trumpesnės 
negu rektoriaus. 

— Olia-ei! Sveikas, ponas rektoriau Tibo! Tybalde aleator! 
Senas kvaily! Senas lošėjau! 

— Tesaugo jus dievas! Ar šiąnakt dažnai iškrisdavo dukart 
po šešias akis? 

— O, koks susenęs jo veidas, koks papilkęs, sulysęs ir su- 
guręs nuo pomėgio lošti, ypač kauliukais! 

— Kur jūs risnojate, Tybalde ad dados, atsukęs Universite- 

tui užpakalį, bene į Miestą? 

— Matyt, kad joja ieškoti buto į Tibotode* gatvę! — sušuko 
Žeanas diu Mulenas. 

Visa gauja, pašėlusiai plodama, griausmingais balsais pakar- 
tojo šį lėkštą kalambūrą. 

— Jojate ieškoti buto Tibotode gatvėje, tiesa, ponas rekto- 
riau, velnio partneri? 

Paskui jie užsipuolė kitus aukštus pareigūnus. 

— Šalin durininkus! Šalin lazdonešius! 

— Sakyk, Robenai Puspenai, kas tas toks? 

— Tai Žilberas de Siuji, Gilbertus de Soliaco, Oteno koležo 
kancleris. 

— Še mano batą, tu geriau įsitaisęs negu aš; tėkšk jam į 
snukį. 

— Saturnalitias mittimus ecce nuces.** 

— Šalin šešis teologus su baltomis kamžomis! 

— Artaiteologai? Aš maniau, kad šešios baltos žąsys, kurias 
Sent Ženevjeva atidavė miestui už Ronji dvarą. 

— Šalin medikus! 

— Šalin disputus paskirtomis ir laisvomis temomis! 

— Sviesiu tau kepure, Sent Ženevjevos kancleri! Tu mane 
apmovei. Tikra. tiesa! Mano vietą Normandijos nacijoje jis 
atidavė mažajam Askanijui Falcaspadai iš Buržo provincijos, 
o juk jis italas. 

— Tai neteisinga! — sušuko studentai.— Šalin Sent Ženev- 
jevos kanclerį! 

— Ei! Metre Žoakimai de Ladeore! Ei! Lui Dauili! Ei! Lam- 
berai Oktemanai! 

—- Terauna velnias vokiečių nacijos prokuratorių! 

— Ir Sent Šapel kapelionus su jų pilkais kailiniais; cum tu- 
nicis grisis! : 

— Seu de pellibus grisis fourratis! 

— Olia-ei, meno magistrai! Štai jos, puikiosios juodos man- 
tijos! Štai jos, puikiosios raudonos mantijos! 

— Nebloga uodega rektoriui. 

— Sakytum Venecijos dožas, vykstąs susituokti su jūra'“. 

— Žiūrėk, Žeanai! Sent Žanevjevos bažnyčios kanauninkai! 

— Po velnių kanauninkiją! 


* Tybalde aleator (lot.), Tybalde ad dados (lot.), Thibaut aux dės (pranc.) — 
Tibo lošėjas kauliukais. 
** Štai šventėms riešutų (/oi.). 

— Kunige Klodai Koarai! baka Klodai Koarai! Ko ieško- 
te? Mari la Žifard? 

— Ji gyvena Glatinji gatvėje. 

— Ji kloja pėstininkų kapitonui patalą! 

—- Ji užmoka keturis denarus; guattuor denarios. 

— Aut unum bombum.* 

-— Ar norite, kad sumokėtų jums per nosį? 

— Draugai! Žiū, metras Simonas Sangenas, Pikardijos elek- 
torius, o jam už nugaros sėdi žmona! 

— Post eguitem sedet atra cura.** 

— Drąsiau, metre Simonai! 

—- Sveikas, ponas elektoriau! 

-— Labos nakties, ponia elektoriene! 

— Kokie jie laimingi, kad viską mato! — tarė atsidusęs 
Joannes de Molendino, vis dar tupįs tarp kapitelio lapų. 

Tuo tarpu Universiteto prisiekęs knygininkas metras Andri 
Miunje pasilenkė prie karaliaus garderobo kailininko metro 
Žilio Lekorniu ir sušnibždėjo jam į ausį: 

— Aš jums sakau, pasaulio galas. Dar niekada studentai 
nebuvo tokie pasileidę. Ir vis per tuos prakeiktus mūsų amžiaus 
išradimus: patrankas, serpentinas, bombardas ir ypač spaudą, tą 
naująjį Vokietijos marą. Nebebus rankraščių, nebebus knygų! 
Spauda nužudys knygynus. Ateina pasaulio galas. 

— Aš tai matau ir iš to, kad ėmė labai klestėti aksomo pre- 
kyba,— tarė kailių pirklys. 

Tuo metu laikrodis išmušė dvylika. 

— A!..— vienbalsiai sušuko minia. Studentai nutilo. Paskui 
prasidėjo didelis sujudimas, trepsėjo kojos, sukiojosi galvos, 
visi ėmė smarkiai kosčioti, šnypštis nosis; kiekvienas stengėsi 
įsitaisyti patogiau, prisitaikyti, pasistiebti. Po to stojo visiška 
tyla; visi ištiesė kaklus, visi išsižiojo, visi žiūrėjo į marmuro 
stalą. Ten nieko nebuvo. Keturi Rūmų teisėjo tarnautojai tebes- 
tovėjo tiesūs, sustingę kaip keturios dažytos statulos. Visų akys 
nukrypo į estradą, skirtą flamandų pasiuntiniams. Durys tebebu- 
vo uždarytos, estrada — tuščia. Minia nuo pat ryto laukė trijų 
dalykų: vidudienio, Flandrijos pasiuntinių, misterijos. Laiku 
atėjo tik vidudienis. 

„To jau buvo per daug! 


* Arba atsakančiai sykį prisišveisti (vulg. Iot.). 
* Už raitelio sėdi niaurus rūpestis (Iot.). (Horacijus) 


Žmonės ramiai laukė minutę, dvi, tris, penkias, ketvirtį va- 
landos; deja, niekas nesirodė. Estrada tebebuvo tuščia, teatras — 
nebylus. Nekantraujančią minią pagavo pyktis. Teisybė, kol kas 
ji dar murmėjo pusbalsiu. 

— Misteriją! Misteriją! — pasigirsdavo duslūs šauksmai. 
Žmonės vis labiau erzinosi. Minioje jau telkėsi audra, bet kol 
kas ji dar tik griaudėjo. Pirmąjį žaibą išskėlė Žeanas diu Mule- 
nas. 

— Misteriją! Po velnių flamandus! — sušuko jis iš visos 
gerklės, tarsi žaltys raitydamasis apie kapitelį. 

Minia ėmė ploti. 

— Misteriją! — kartojo ji— Po šimts velnių Flandriją! 

— Misteriją tučtuojau! — rėkė studentas.— Arba pakarsim 
vyriausiąjį Rūmų teisėją, ir bus mums komedija ir moralite. 

— Puikiai pasakyta, — šaukė žmonės,— ir iš pradžių pakar- 
sime jo tarnautojus. 

Kilo didžiausias riksmas. Vargšai keturi tarnautojai tik nu- 
balo ir ėmė žvilgčioti vienas į kitą. Žmonių masė sujudėjo link 
jų, ir tarnautojams pasirodė, kad menka medinė baliustrada, 
skirianti juos nuo minios, jau linksta ir braška. 

Momentas buvo kritiškas. 

— Kilpon! Kilpon! — šaukė iš visų pusių. 

Tą akimirką pakilo drabužinės — ją mes neseniai aprašė- 
me — uždangalas ir praleido personažą; jį išvydvu<i, minia staiga 
susilaikė, ir jos pyktį tarsi burtais pakeitė smalsumas. 

— Tylos! Tylos! 

Visas drebėdamas, netvirtais žingsniais tas personažas priėjo 
prie pat marmurinio stalo krašto, lankstydamasis publikai, ir juo 
arčiau, juo žemiau, vos ne priklaupdamas. 

Tuo tarpu pamažu visi nurimo. Buvo girdėti tik silpnas ūže- 
sys, kaip visada miniai nutilus. | 

— Ponai miestiečiai, — prabilo jis,— ir ponios miestietės, 
mums tenka garbė deklamuoti ir vaidinti jo eminencijai ponui 
kardinolui labai gražią moralite, pavadintą „Teisingasis šven- 
čiausios panelės Marijos teismas“. Aš vaidinsiu Jupiterį. Jo 
eminencija šiuo metu lydi garbinguosius Austrijos hercogo 
pasiuntinius; jie užtruko prie Bode vartų, kol išklausys Universi- 
teto rektoriaus sveikinimo kalbą. Kai tik jo eminencija ponas 
kardinolas atvyks, mes pradėsime. 

Be abejo, tik Jupiterio pasirodymas išgelbėjo keturis nelai- 
minguosius Rūmų teisėjo tarnautojus. Jei mums būtų tekusi lai- 

mė šią tokią įtikimą istoriją išgalvoti ir dėl to turėtume stoti mū- 
sų ponios kritikos teisman, mums nebūtų galirna taikyti klasiki- 
nės taisyklės: Nec deus intersit*. Be to, labai gražus senjoro 
Jupiterio kostiumas irgi padėjo nuraminti minią, patraukdamas 
jos dėmesį. Jupiteris vilkėjo šarvais, apmuštais juodu aksomu 
ir nusagstytais paauksuotomis vinutėmis; ant galvos jam buvo 
dviragė kepurė su sidabrinėmis paauksuotomis sagomis; ir 
jeigu jis nebūtų raudonai išsidažęs veido ir prisilipdęs tankios 
barzdos, jeigu nebūtų laikęs paauksuoto kartono ritinėlio, nusė- 
to blizgučiais ir žėrinčiais spygliukais, — įgudusi akis lengvai 
pažino, kad tai žaibas, — įeigu nebūtų apsitempęs kūno spalvos 
triko ir graikų papročiu apsivyturiojęs kojų, rūsti jo laikysena 
greičiau būtų priminusi pono Beri bretonų korpuso šaulį. 


II 
PJERAS GRENGUARAS 


Kol jis sakė tą iškilmingą, kalbą, minios pasitenkinimas ir 
susižavėjimas, kurį buvo sukėlęs jo apdaras, bematant išsisklai- 
dė; o kai jis priėjo tą nelemtą išvadą: „Kai tik jo eminencija 
ponas kardinolas atvyks, mes pradėsime“, jo balsą nuslopino 
perkūniškas rykavimas ir švilpimas. 

— Tučtuojau pradėkit! Misteriją! Tučtuojau! Misteriją! — 
šaukė liaudis. 

Iš visų balsų skyrėsi Joannes de Molendino balsas, stelbiąs 
triukšmą kaip dūdelė Nimo karnavale. 

— Tučtuojau pradėkit! — spiegė studentas. 

— Šalin Jupiterį ir kardinolą de Burboną! — rėkė Robenas 
Puspenas ir kiti studentai, užsikorę ant palangės. 

— Tučtuojau moralite! — kartojo minia.— Tuoj pat! Tuo- 
jau! Virvę ir maišą aktoriams ir kardinolui! 

Vargšas Jupiteris, sumišęs, persigandęs, baltas kaip drobė, 
nors ir išsidažęs, išmetė žaibą, nusiėmė dviragę kepurę; nusilen- 
kė drebėdamas ir vapėdamas: ' 

— Jo eminencija... pasiuntiniai... Flandrijos Margarita... 

Jis nežinojo, ką sakyti. Iš tikrųjų jis bijojo būti pakartas. 


* Tegul dievas nesikiša (Iot.). 

Pakartas minios, jei lauks, pakartas kardinolo, kam nepalau- 
kė,— jam rodėsi iš abiejų pusių (bedugnė — kartuvės. 

Laimė, kažkas atėjo jo išvaduoti ir pasiimti visą atsakomybę. 

„Kažkoks žmogus, stovįs už baliustrados tuščioje ertmėje 
aplink marmuro stalą, lig šiol niekieno nepastebėtas, — mat jį, 
laibą ilgšį, nuo žmonių akių visiškai slėpė piliorius, į kurį buvo 
atsirėmęs, — taigi tas žmogus, aukštas, išbalęs, šviesiaplaukis, 
dar jaunas, spindinčių akių, nors jau raukšlėta kakta ir veidais, 
šypsantis, su prasitrynusiu ir nublizgusiu juodos saržos apsiaus- 
tu, mostelėjo vargšui kankiniui. Bet tasai suglumęs nepamatė. 

Nepažįstamasis žingtelėjo į priekį: 

— Jupiteri,— tarė jis, — brangusis Jupiteri! 

Šis nieko negirdėjo. 

Pagaliau šviesiaplaukis ilgšis, netekęs kantrybės, sušuko 
jam tiesiai panosėn: 

— Mišeli Žibornai! 

— Kas mane šaukia? — paklausė Jupiteris, tarsi staiga paža- 
dintas. 

„4 — Aš, — atsakė žmogus juodais rūbais. 

— A! — tarė Jupiteris. 

— Tučtuojau pradėkite. Patenkinkite liaudies norą. Aš apsi- 
imu nuraminti poną teisėją, o šis nuramins kardinolą. 

Jupiteris atsikvėpė. 

— Ponai miestiečiai, — iš visos gerklės sušuko jis miniai, 
kuri vis dar stengėsi jį nušvilpti. — mes tučtuojau pradedam! 

'— Evoe, Juppiter! Plaudite, cives!* — ėmė šaukti studentai. 

— Garbė! Garbė! — rėkė minia. 

Kilo pasiutiškos ovacijos; Jupiteris jau buvo nulindęs į dra- 
bužinę, o salė vis dar drebėjo nuo šūksnių. 

Tuo tarpu nepažįstamasis, taip magiškai „audrą pakeitęs 
giedra“, pasak mūsų senojo brangaus Kornelio, kukliai sugrįžo 
į pilioriaus šešėlį ir, be abejo, būtų ten stovėjęs nematomas, 
nejudėdamas ir nebylus kaip ir prieš tai, jei dvi jaunos moterys 
pirmoje žiūrovų eilėje, pastebėjusios jį kalbantis su Mišeliu 
Žibornu-Jupiteriu, nebūtų jo pašaukusios. 

— Metre,— tarė viena, pamojusi jam prieiti artyn. 

— Nutilkite, brangioji Ljenarda,— tarė jai kaimynė, graži, 
skaistaveidė ir drąsi, nes buvo šventadieniškai išsipuošusi,— 
juk tai ne seminaristas, o pasaulietis; taigi į jį reikia kreiptis ne 
metre, o mesire. 

* Džiūgauk, Jupiteri, plokite, piliečiai (Iot.). 


— Mesire,— tarė Ljenarda. 

Nepažįstamasis priėjo prie baliustrados. 

— Ką man norėjote pasakyti, damuazelės? — įtaikiai pa- 
klausė jis. 

— Ol Nieko! — atsakė susigėdusi Ljenarda.— Tai mano kai- 
mynė Žisketė la Žansjen norėjo su jumis pakalbėti. 

— Ne, ne,— tarė paraudusi Žisketė.— Ljenarda į jus kreipė- 
si „metre“, 0 aš jai pasakiau, kad labiau tiktų kreiptis „mesire“. 

Abi merginos nuleido akis. O šis, tik ir norėdamas užmegzti 
kalbą, žiūrėjo į jas šypsodamasis: 

— Vadinasi, jūs man nieko nenorėjote pasakyti, damuaze- 
lės? 

— O, visiškai nieko, — atsakė Žisketė. 

— Nieko,— tarė Ljenarda. 

Aukštas šviesiaplaukis vaikinas žingtelėjo atgal. Bet dvi 
smalsuolės nenorėjo paleisti grobio. 

— Mesire,— pratrūko Žisketė kaip vanduo, atidarius už- 
tvankos šliuzus, arba kaip moteris, tvirtai ką nors nusprendu- 
si, — vadinasi, jūs pažįstate tą kareivį, kuris misterijoje vaidins 
švenčiausiąją mergelę? 

— Jūs norėjote pasakyti — Jupiterį? — tarė nepažįstamasis. 

— O taip! — tarė Ljenarda.— Kokia ji kvaiša! Vadinasi, jūs 
pažįstate Jupiterį? 

.— Mišelį Žiborną? Taip, pažįstu, ponia. 

— Jo puiki barzda! — tarė Ljenarda. 

— O vaidinimas bus gražus? — droviai paklausė Žisketė. 
Labai gražus, damuazele,— nė neabejodamas atsakė 
nepažįstamasis. 

— O ką jie vaidins? — paklausė Ljenarda. 

— „Teisingąjį švenčiausios panelės Marijos teismą“, mora- 
lite, damuazele. : 

— O, .tai kitas dalykas, — tarė Ljenarda. 

Trumpam visi nutilo. Nepažįstamasis prabilo pirmas: 

— Tai visai nauja moralite, dar niekur nevaidinta. 

— Vadinasi, ne ta pati, kurią matėme prieš porą metų, — 
tarė Žisketė.— Kai atvyko monsinjoras legatas, ten buvo trys 
gražios mergaitės, vaidinusios... 

— Sirenas,— tarė Ljenarda. 

— Ir visai nuogas, — pridūrė vaikinas. 

Ljenarda droviai nuleido akis. Nuleido ir Žisketė, dirstelėjusi 
į ją. Jis šypsodamasis kalbėjo: 

— Buvo labai įdomu pažiūrėti. Šiandien bus vaidinama mo- 
ralite, sukurta Flandrijos Margaritai. 

— O pastorales dainuos? — paklausė Žisketė. 

— Fu! — tarė nepažįstamasis.— Moralite — ir pastorales?! 
Nereikia painioti žanrų. Jei būtų farsas, tai labai tiktų. 

— Gaila, — vėl prabilo Žisketė.— Aną kartą prie Ponso fon- 
tano vyrai ir moterys vaidino laukinius, jie kovėsi vieni su 
kitais ir visokiomis pozomis dainavo trumpus motetus ir pas- 
torales. 

— Kas tinka legatui, netinka princesei,— šaltokai pareiškė 
nepažįstamasis. . 

— O prie jų, — kalbėjo toliau Ljenarda,— vyko pučiamųjų 
instrumentų varžybos, buvo grojamos iškilmingos melodijos. 

— O praeiviams atsigaivinti, — pridūrė Žisketė,— fontanas 
iš trijų angų švirkštė vyną, pieną ir saldžią užpiltinę, galėjo ger- 
ti, kas tik norėjo. į 

— O truputį žemiau' Ponso,— tauškėjo Ljenarda,— prie 
šventos Trejybės bažnyčios buvo vaidinama Kristaus kančia, 
tik be žodžių. 

— Puikiausiai atsimenu! — sušuko Žisketė.— Dievas ant 
kryžiaus ir du latrai iš kairės ir dešinės! 

Dabar jaunosios kūmutės, įjaudintos atsiminimų apie mon- 
sinjoro atvykimą, ėmė čiauškėti viena per kitą: 

— O truputį toliau, prie Tapytojų vartų, buvo dar kažkokių 
labai puošniai vilkinčių žmonių. 

— O prie Nekaltų vaikelių fontano šaulys vijosi stirną! Ska- 
lijo šunys, skardeno medžioklės ragai! 

— O prie Paryžiaus skerdyklos pakyla vaizdavo Djepo 
tvirtovę! 

— O kai legatas pravažiavo, žinai, Žiskete, tą tvirtovę štur- 
mavo, ir visiems anglams perpjovė gerkles, 

— O prie Šatle vartų buvo labai gražių aktorių! 

— Ir ant Mainų tilto, kuris; be to, dar buvo apdangstytas 
kilimais! 

— Okai legatas pravažiavo, buvo paleista į orą daugiau kaip 
du šimtai tuzinų įvairiausių paukščių. Tai gražu buvo, Ljenarda. 

— Šiandien bus dar gražiau, — pagaliau įterpė jų pašneko- 
vas, klausęsis nekantraudamas. 

— O ar duodate žodį, kad ta misterija bus graži? — paklau- 
sė Žisketė. 

— Be abejo, — atsakė jis ir bent kiek pompastiškai pridū- 
rė: — Aš esu jos autorius, damuazelės. jį 


— Iš tikrųjų? — sušuko nustebusios merginos. 

— Iš tikrųjų, — šiek tiek puikuodamasis, atsakė poetas,— 
tai yra, mes dviese: Žeanas Maršanas supjovė medžiagą, surentė 
teatro karkasą, viską apkalė lentomis, o aš sukūriau pjesę. Aš 
vadinuosi Pjeras Grenguaras. 

„Sido“ autorius nebūtų išdidžiau pasakęs: Pjeras Kornelis. 

Skaitytojai jau turėjo pastebėti, kad praėjo šiek tiek laiko 
nuo to momento, kai Jupiteris sugrįžo į drabužinę, iki tos aki- 
mirkos, kai naujosios moralite autorius taip netikėtai apsireiškė 
naiviai nustebusioms Žisketei ir Ljenardai. Įsidėmėtinas daly- 
kas: visa ši minia, prieš kelias minutes taip triukšmavusi, dabar 
geraširdiškai laukė, pasitikėdama aktoriaus žodžiu; tai įrodo tą 
amžiną tiesą, dar ir dabar kasdien patvirtinamą mūsų teatruose: 
geriausias būdas priversti publiką kantriai laukti — tai pažadė- 
ti, jog vaidinimas tuoj prasidės. 

Tačiau studentas Joannes nesnaudė. 

— Olia-ei! — sušuko jis, visiems po triukšmo taikiai lau- 
kiant.— Jupiteri, panele Marija, velnio balaganininkai! Jūs 
šaipotės? Vaidinimą! Vaidinimą! Pradėkite, arba mes pradėsime. 

To užteko. 

Medinės dėžės viduje pasigirdo aukšti ir žemi muzikos in- 
strumentų garsai, kilimas prasiskleidė; išėjo keturi margai apsi- 
rengę, išsidažę personažai ir, užlipę stačiomis teatro kopėčiomis 
į viršutinę aikštelę, išsirikiavo prieš publiką ir jai žemai nusi- 
lenkė; orkestras nutilo. Misterija prasidėjo. 

Publika smarkiai ir ilgai plojo aktorių ketvertukui už nusi- 
lenkimus, po to pasidarė tylu kaip bažnyčioje, ir jie pradėjo 
deklamuoti prologą, nuo kurio mielai išvaduosime skaitytoją. 
Beje, publika — tai dar ir mūsų laikais pasitaiko — labiau domė- 
josi aktorių kostiumais negu jų rolėmis ir gerai darė. Visų 
keturių drabužiai buvo pusiau geltoni, pusiau balti, tik iš skir- 
tingos medžiagos: pirmojo — iš auksuoto ir sidabruoto brokato, 
antrojo — iš šilko, trečiojo — iš vilnos, ketvirtojo — iš drobės. 
Pirmasis dešinėje rankoje laikė špagą, antrasis — du aukso 
raktus, trečiasis — svarstykles, ketvirtasis — kastuvą; O tie 
kietagalviai, kurie dar nesuvoktų tokios aiškios atributų reikš- 
mės, galėjo perskaityti įrašus, išsiuvinėtus stambiomis juodomis 
raidėmis: brokato drabužių apačioje — AŠ VADINUOSI BAJO- 
RIJA; šilkinių drabužių apačioje — AŠ VADINUOSI DVASI- 
NINKIJA; vilnonių drabužių apačioje — AŠ VADINUOSI PRE- 
KYBA, drobinių apačioje — AŠ VIADINUOSI DARBAS. Kiek- 

vienas supratingesnis žiūrovas aiškiai galėjo išskirti vyriškas 
alegorijas trumpesniais drabužiais ir su smailiomis kepurėmis 
ir dvi moteriškas alegorijas ilgomis sukniomis ir su gobtuvais. 

Beje, tik piktavalis būtų nesupratęs iš prologo poezijos, kad 
Darbas buvo vedęs Prekybą, o Dvasininkija — Bajoriją ir kad 
abi laimingos poros turėjo bendrą nuostabų auksinį delfiną“, 
kurį buvo nutarusios paskirti tik visų gražiausiajai. Jos keliavo 
per visą pasaulį, ieškodamos ir klausinėdamos tos gražuolės; nei 
Golkondos karalienė, nei Trapezundo princesė, nei didžiojo 
totorių chano dukra, nei kitos neatrodė tinkamos, ir Darbas su 
Dvasininkija, Bajorija ir Prekyba atėjo pailsėti ant Teisingumo 
rūmų marmuro stalo, pažerti garbingiems klausytojams tiek 
sentencijų, aforizmų, apibrėžimų ir poetinių figūrų, jog literatū- 


ros fakultete už tai būtų galima gauti licenciato laipsnį. 
Visa tai iš tikrųjų buvo labai gražu. 


Kai viena per kitą keturios alegorijos liejo miniai metaforų 
versmes, nebuvo klusesnės ausies, smarkiau plakančios širdies, 
drovesnio žvilgsnio ir labiau ištiesto kaklo kaip autoriaus, to 
šauniojo Pjero Grenguaro, kuris prieš valandėlę neatsispyrė 
džiaugsmui, kad gali pasakyti savo pavardę dviem gražioms 
merginoms. Jis paėjo nuo jų kelis žingsnius, atsistojo už pilio- 
riaus ir klausė, žiūrėjo, mėgavosi. Palankūs plojimai prologo 
pradžioje dar tebeaidėjo jam širdyje, ir jis visa savo esybe sken- 
dėjo toje ekstaziškoje kontempliacijoje, kai autorius mato savo 
mintis vieną po kitos skrendant iš aktoriaus lūpų, klausytojų 
miniai tylint, Garbusis Pjeras Grenguaras! 

Mums nemalonu tai pasakyti, bet pirmųjų akimirkų ekstazė 
netrukus buvo sudrumstą. -Vos-tik Grenguaras prikišo lūpas prie 
tos svaiginančios džiaugsmo ir triumfo taurės, į ją įsimaišė 
kartybės lašas. 

"Kažkoks skarmalius elgeta, taip minios užgožtas, jog nega- 
lėjo prašyti išmaldos, o kaimynų kišenėse, matyt, neradęs kiek 
reikia, sumanė užsikarti kur aukščiau, kad visi jį matytų ir 
aukotų. Kai tik praskamhėjo pirmieji prologo posmai, jis už- 
sliuogė pasiuntiniams rezervuotos pakylos stulpais iki atbrailos 
baliustrados apačioje ir čia atsisėdo, savo skudurais ir bjauria 
žaizda dešinėje rankoje tarsi šaukdamasis minios dėmesio ir pa- 
gailos. Beje, jis neištarė nė žodžio. 

Kadangi jis tylėjo, prologas vyko be kliūčių ir nebūtų buvę 


* Žodžių žaismas: dauphin — delfinas ir dofinas (sosto įpėdinis). 

jokios didesnės sumaišties, jei, nelaimė, studentas Joannes nuo 
savo pilioriaus aukštybių nebūtų pastebėjęs elgetos ir jo mai- 
vymosi. Jaunasis pramuštgalvis ėmė beprotiškai kvatoti, jam 
buvo nė motais, kad pertrauks vaidinimą ir sujušins tokį žmonių 
sambūrį. Jis linksmai sušuko: 

-— Žiūrėkit! Tas nupiepėlis prašo išmaldos! 

Kas yra metęs akmenį į varlių balą arba šovęs į skrendančių 
paukščių būrį, tas gali įsivaizduoti tų ne vietoje pasakytų žodžių 
poveikį susitelkusiai auditorijai. Grenguaras sudrebėjo kaip 
elektros trenktas. Prologas nutrūko, visi sumišai pasuko galvas 
į elgetą, kuris, toli gražu nesutrikęs, šį nuotykį palaikė patogia 
proga pjūčiai ir, primerkęs akis, ėmė gailiai traukti: 

— Sušelpkit, meldžiamieji! 

— Vardan mano sielos! — vėl šaukė Joannes.—- Tai Klope- 
nas Truilfu. Olia-ei, drauguži! Vadinasi, žaizda kojoje tau truk- 
dė, įei perkėlei į ranką? 

Tai sakydamas, jis vikriai kaip beždžionė įmetė sidabrinuką į 
taukuotą skrybėlę, kurią elgeta laikė nesveikąja ranka. Elgeta, 
nė nekrustelėjęs, priėmė išmaldą ir pašaipą ir vėl gailiai traukė 
toliau: 

-— Sušelpkit, meldžiamieji! | 

Šis epizodas klausytojus gerokai išblaškė, ir daugelis žiūro- 
vų, Robenas Puspenas ir visi studentai linksmai plojo tam keis- 
tam duetui, kurį per patį prologą improvizavo rėksmingu balsu 
moksleivis ir nesutrikdomu bambėjimu elgeta. 

Grenguaras buvo labai nepatenkintas. Atitokęs po apstulbi- 
mo, jis, net nesiteikęs mesti paniekos žvilgsnio į abu trukdyto- 
jus, rikte suriko keturiems personažams scenoje: 

— Tęskit, po velnių, tęskit! 

Tą akimirką jis pajuto, kad kažkas truktelėjo jam už skver- 
no; jis piktokai atsigręžė ir vos įstengė nusišypsoti. O nusišypso- 
ti reikėjo. Žisketė la Žansjen, prakišusi gražią rankelę pro ba- 
liustradą, stengėsi atkreipti jo dėmesį. 

— Pone,— tarė mergina, — ar jie dar vaidins? 

— Be abejo, — atsakė Grenguaras, gerokai įsižeidęs dėl to- 
kio klausimo. 

-- Jei taip, mesire,--- pridūrė ji,--- būkite malonus, paaiškin- 
kite man... 

-- Ką jie sakys?.. — pertraukė Grenguaras.--- Gerai, klausy- 
Litel 
-—- Ne,— tarė Žisketė, — ką jie iki šiol kalbėjo. 


Grenguaras pašoko kaip žmogus, kuriam užgavo neužgijusią 
žaizdą. 

— Velnias griebtų kvailą bukagalvę mergiščią! — iškošė jis 
pro. dantis. 

Nuo šios akimirkos Žisketė jam nebeegzisiavo. 

Aktoriai paklausė jo įsakymo, o publika, matydama, kad 
jie vėl pradeda deklamuoti, sukluso, nors, vėl suduriant taip 
netikėtai nutrauktą prologą, iškrito daug gražių dalykų. Gren- 
guaras tyliai su kartėliu apie tai galvojo. Vis dėlto pamažu visi 
apsiramino, studentas nutilo, elgeta skaičiavo kepurėje pinigus, 
ir pjesė vėl paėmė viršų. 

Iš tikrųjų tai buvo labai gražus kūrinys; riums atrodo, kad, 
šiek tiek jį pataisę, galėtume ir šiais laikais juo: puikiai pasi- 
naudoti. Truputį ištęstas ir tuštokas, kaip ir reikia, bet papras- 
tas, ir Grenguaras savo tyroje sielos šventovėje žavėjosi jo 
aiškumu. Savaime suprantama, kad keturios alegorinės figūros 
pavargo, apkeliavusios tris pasaulio dalis ir neradusios, kur 
prideramai nusikratyti savuoju aukso delfinu. Paskui sekė pa- 
giriamasis žodis nuostabiajai žuviai ir tūkstančiai delikačių 
užuominų į jaunąjį Flandrijos Margaritos sužadėtinį, kuris tuo 
metu liūdėjo Ambuazo pilyje ir nė nenujautė, kad Darbas ir 
Dvasininkija, Bajorija ir Prekyba dėl jo apkeliavo pasaulį. Taigi 
minėtasis delfinas buvo jaunas, gražus, stiprus, o svarbiausia 
(štai puikus visų karališkųjų dorybių šaltinis!) --- Prancūzijos 
liūto sūnus. Aš tvirtinu, kad ši drąsi metafora yra nuostabi, ir 
alegorijoms bei karališkai epitalamai skirtą dieną gamtos moks- 
lai teatre nė kiek nesipiktina tuo, kad delfinas — liūto sūnus. 
Tie reti ir aukšto stiliaus palyginimai liudija tiktai poetinį entu- 
ziazmą. Vis dėlto, vertinant kritiškai, reikia pasakyti, kad tą gra- 
žią idėją poetas būtų galėjęs išplėtoti ir mažiau negu dviejuose 
šimtuose eilučių. Teisybė, misterija turėjo tęstis nuo vidudienio 
iki ketvirtos valandos popiet, — taip buvo įsakęs ponas prevo,—- 
taigi aktoriai turėjo ką nors kalbėti. Be to, visi kantriai klausė. 

Staiga per patį ponios Prekybos ir ponios Bajorijos ginčą, tą 
akimirką, kai Darbas ėmė sakyti šias nuostabias eiles: 

Nieks miškuos žvėries karališkesnio neregėjo!“ 
pasiuntiniams rezervuotos pakylos, durys, iki šiol visai be reika- 
lo uždarytos, dabar taip pat visai be reikalo atsidarė; skambus 
durininko balsas staiga pranešė: 

Jo eminencija monsinjoras kardinolas de Burbonas. 
* Eiliuotus knygos tekstus vertė A. Gailius. 


III 


PONAS KARDINOLAS 


Vargšas Grenguaras! Visų didžiųjų dvigubų petardų trenks- 
mas joninių dieną, dvidešimties arkebuzų salvė, Biji bokšto 
garsiosios kulevrinos šūvis, kuris 1465 metų rugsėjo 29-ąją, 
sekmadienį, Paryžiaus apsiausties metu!“ iš karto užmušė septy- 
netą burgundų, parako sandėlio prie Tamplio vartų sprogimas 
ne taip jam būtų užtrenkęs ausis, kaip šį iškilmingą ir dramatišką 
momentą tie keli žodžiai iš durininko lūpų: „Jo eminencija mon- 
sinjoras kardinolas de Burbonas.“ 

Tai ne todėl, kad Pjeras Grenguaras būtų monsinjoro kardi- 
nolo bijojęs arba jį niekinęs. Jis neturėjo nei tokios silpnybės, 
nei tokio išdidumo. Tikras eklektikas, kaip pasakytume šian- 
dien, Grenguaras buvo vienas iš nuosaikių ir ramių, pakilios ir 
tvirtos dvasios žmonių, mokančių visada laikytis vidurio, stare 
in dimidio rerum, visada blaiviai protaujančių ir linkusių į 
liberalią filosofiją, nors ir gerbiančių kardinolus. Tai brangi, 
niekada neišnykstanti filosofų padermė, kuriai išmintis, ta antro- 
ji Ariadna, atrodo, yra davusi siūlų kamuolėlį: jį vyniodami, 
tokie filosofai nuo pat pasaulio pradžios eina žmogiškųjų reika- 
lų labirintu. Juos galima sutikti visais laikais vis tuos pačius, 
vadinasi, visada atitinkančius savo laikus. Nekalbant apie mūsų 
Pjerą Grenguarą, kuris jiems atstovautų penkioliktame amžiuje, 
jei mums pasisektų jį taip atvaizduoti, kaip jis to nusipelnė, 
tikriausiai jų dvasia įkvėpė tėvą diu Brelį, kai jis šešioliktame 
amžiuje rašė naiviai kilnius žodžius, vertus išlikti visais laikais: 
„Esmi kilimo paryžietis ir parizianas savo kalbėsena, nes grai- 
kiškai parrhisia reiškia žodžio laisvę, kuria įkyrėdavau net 
monsinjorams kardinolams, — monsinjoro kunigaikščio de Kon- 
ti dėdei ir broliui, — tačiau visada reikšdamas pagarbą jų didy- 
bei ir neįžeisdamas nė vieno iš jų palydos, o tai jau didelis 
dalykas.“ 

Taigi kardinolo atvykimas padarė nemalonų įspūdį Grengua- 
rui ne dėl to, kad Grenguaras būtų žiūrėjęs į tai su panieka ar to 
asmens nekentęs. Priešingai: mūsų.poetas turėjo per daug svei- 
kos nuovokos ir per daug nudėvėtą apsiaustą, todėl jam kaip 
tik buvo labai svarbu, kad daugybė prologo užuominų ir ypač 
delfino, Prancūzijos liūto sūnaus, išgarbinimas pasiektų eminen- 
cijos ausį. Bet kilnioje poeto prigimtyje vyrauja ne nauda. Aš 

manau, kad jeigu poeto esmę būtų galima pažymėti skaičiumi 
dešimt, tai koks nors chemikas, ją analizuodamas ir skaidy- 
damas, pasak Rable, rastų joje vieną dalį savanaudiškumo ir 
devynias — savimeilės. Tad tuo momentu, kai durys atsidarė 
ir įleido kardinolą, tos Grenguaro savimeilės devynios dešimto- 
sios, išpampusios ir išbrinkusios nuo liaudies gėrėjimosi, kaip 
ant mielių pakilo, ir ta menkutė savanaudiškumo dalelė, kurią 
ką tik radome poeto prigimties sandaroje, jų užgožta, visai su- 
nyko. Beje, tai brangi dalelė, tikrovės ir žmogiškumo balastas, 
be kurio poetai nebeliestų žemės. Grenguaras mėgavosi jausda- 
mas, matydamas, taip sakant, čiuopte čiuopdamas visus tuos 
susirinkusius žmones,— tiesa, dykūnus, bet tai: nesvarbu, — 
apstulbusius, pritrenktus, sakytum žado netekusius nuo tų be- 
galinių tiradų, kurios kas akimirką liejosi iš kiekvienos jo 
epitalamos dalies. Aš tvirtinu, kad Grenguaras pats žavėjosi 
drauge su visais ir, priešingai Lafontenui, kuris, žiūrėdamas 
savo komediją „Florentietis“, klausė: „Koks nevykėlis sukūrė 
tą pliurpalą?“, mielai būtų paklausęs kaimyną: „Kas sukūrė 
tą šedevrą?“ Dabar galite spręsti, kokį įspūdį jamų padarė staigus 
kardinolo atvykimas visai ne laiku. 

Tai, ko jis bijojo, visiškai pasitvirtino. Jo eminencijos pasi- 
rodymas klausytojus sukrėtė. Visų galvos pasisuko link estra- 
dos. Nebeįmanoma buvo susikalbėti. „Kardinolas! Kardino- 
las!“ — kartojo visų lūpos. Nelaimingasis prologas nutrūko 
antrą kartą. 

Kardinolas stabtelėjo ant estrados: slenksčio. Kai jis gana 
abejingai vedžiojo akimis po auditoriją, triukšmas dar pasmar- 
kėjo. Kiekvienas norėjo jį geriau pamatyti, užtat, ištempęs 
kaklą, kėlė galvą virš kaimyno peties. 

Iš tikrųjų tai buvo aukšta asmenybė, ir stebėti ją įdomiau 
negu žiūrėti bet kokio vaidinimo. Karolis, kardinolas de Bur- 
bonas, Liono arkivyskupas ir kunigaikštis, Galijos primas, buvo 
susigiminiavęs su Liudviku XI per savo brolį Pjerą, Bože senjo- 
rą, vedusį karaliaus vyresniąją dukterį, ir su Karoliu Drąsiuoju 
per savo motiną Burgundijos Agnesę. Vyraujanti, būdingiausia 
ir esminė Galijos primo charakterio ypatybė buvo dvariškio. 
lankstumas ir valdovų garbinimas. Galite spręsti, kiek keblu- 
mų jam sudarė ta dviguba giminystė ir kaip jam teko vairuoti 
savo dvasinę valtį tarp pasaulietiškų uolų, kad nesusidaužytų nei 
į Liudviką, nei į Karolį — Skilą ir Charibdę, kurios jau buvo pra- 
rijusios Nemūro kunigaikštį ir konetablį Sen Polį''. Ačiū die- 

vui, kelionė jam neblogai sekėsi, ir jis be kliūčių pasiekė Romą. 
Jau būdamas uoste ir kaip tik todėl, kad uoste, jis niekada ra- 
miai neprisimindavo įvairiausių įvykių, pergyventų savo kupi- 
nos rūpesčių ir darbų politinės karjeros laikotarpiu. Jis buvo 
pratęs sakyti, kad +476 metai jam buvo juodi ir balti, o tai 
reikėjo suprasti, kad tais metais jis neteko savo motinos, Bur- 
bonė kunigaikštienės, ir savo, pusbrolio, Burgundijos kuni- 
gaikščio, ir kad vieną gedulą palengvino kitas. 

Šiaip jis buvo geros širdies žmogus. Gyveno linksmai, kaip 
ir dera kardinolui, mielai girkšnodavo karališką Šaljo vynuogy- 
nų vyną, neniekino Rišardos la Garmuaz ir Tomasos la Sajard, 
gražias merginas šelpdavo mieliau negu senas moteris, ir už 
visa tai jį labai mėgo Paryžiaus liaudis. Jis vaikščiodavo apsup- 
tas vyskupų ir aukšto rango kunigų, galantiškų, lengvapėdiškų, 
pasitaikius progai mėgstančių palėbauti; ne kartą Sen Žermen 
Dosero parapijos davatkėlės, eidamos vakare pro šviečiančius 
Burbonų rūmų langus, piktindavosi išgirdusios, kad tie patys 
balsai, kur dieną joms giedojo mišparus, dabar, skambant stik- 
lams, traukia Bibamus papaliter“, bakchanališką posakį popie- 
žiaus Benedikto XII, kuris tiarai pridėjo trečią vainiką !*. 

Be abejo, tik dėl to tikrai užtarnauto populiarumo minia, 
prieš valandėlę tokia nepatenkinta ir nenusiteikusi pagerbti 
kardinolą tą dieną, kai pati turėjo rinkti popiežių, nesutiko jo 
blogai. Paryžiečiai ilgai nepyksta; be to, privertę pradėti vai- 
dinimą, dori miestiečiai jautėsi nugalėję kardinolą, ir tos perga- 
lės jiems visai užteko. Beje, ponas kardinolas de Burbonas buvo 
gražus vyras, vilkėjo labai dailiais raudonais drabužiais, kurie 
jam labai tiko; vadinasi, jo pusėje buvo visos moterys, audi- 
torijos diduma. Tikrai būtų buvę neteisinga ir nemandagu 
nušvilpti kardinolą už tai, kad dėl jo vėlavimosi nebuvo galima 
pradėti vaidinimo; juk jis — dailus vyras, ir jam taip tinka rau- 
donas drabužis. 

Taigi jis įėjo, pasveikino susirinkusius tradicine didikų šyp- 
sena, skirta liaudžiai, ir lėtais žingsniais, atrodė, mąstydamas 
visai apie ką kita, pasuko prie jam skirto krėslo, apmušto skais- 
čiai raudonu aksomu. Jo palyda — šiandien mes ją pavadintume 
vyskupų ir kunigų generaliniu štabu — paskui jį įsiveržė į estra- 
dą, ir žmonės apačioje dar labiau sujudo, pagauti smalsumo. 
Vieni kitiems juos rodė, vieni kitiems sakė jų vardus, kiekvienas 
stengėsi pasigirti bent vieną jų pažįstąs: kas Marselio vyskupą 


* Gerkime kaip popiežius (Iot.). 

Alode, jei atmintis neapgaunanti, kas Sen Deni kapitulos pri- 
mikarą, kas Roberą Lespinasą, Sen Žermen de Pre kunigą, tą 
patvirkusį Liudviko XI favoritės brolį; dėl to kilo visokių 
painiavų ir triukšmo. Studentai keikėsi. Tai buvo jų diena, jų 
juokdarių šventė, jų saturnalijos, kasmetinė studentų ir raštinin- 
kų korporacijos orgija. Bet koks begėdiškumas tą dieną buvo 
teisėtas ir neliečiamas. Be to, minioje buvo tokių pasiutėlių 
kaip Simona Katrlivr, Agnesė la Gadin, Robina Pjedbu. Kaipgi 
nepapliaukšti ir nepapiktžodžiauti prieš dievą tokią puikią dieną 
ir tokioje garbingoje dvasininkų ir mergišių draugijoje? Taigi 
jie ir nesnaudė: pro visuotinį triukšmą skambėjo pasibaisėtinos 
blevyzgos ir nešvankybės, mat visi paleido liežuvius, — rašti- 
ninkai ir studentai ištisus metus laikė liežuvius už dantų, bijoda- 
mi įkaitintos Liudviko Šventojo geležies. Vargšas Liudvikas 
Šventasis, kaip jie iš jo tyčiojosi jo paties Teisingumo rūmuose! 
Kiekvienas rinkosi taikiniu kurią nors iš naujai pasirodžiusių 
sutanų — juodą, pilką, baltą ar violetinę. O Joannes Frollo de 
Molendino, kaip archidiakono brolis, pasirinko raudonąją ir 
akiplėšiškai ją ėmė pulti; jis visa gerkle dainavo, įžūliai spokso- 
damas į kardinolą: Cappa repleta mero! 

Visus tuos šūkavimus, kuriuos nepagražindami čia pateikia- 
me skaitytojui, norėdami jį apšviesti, taip užgoždavo bendras 
triukšmas, kad jie nė nepasiekdavo garbės estrados. Be to, tą 
dieną bet koks laisvas elgesys jau buvo virtęs įsisenėjusiu pap- 
ročiu, ir kardinolas dėl visa to nė kiek nesijaudino. Beje, jis 
turėjo kitą rūpestį, ir tai aiškiai atsispindėjo jo veide, — tas rū- 
pestis sekė įkandin jo į estradą. Tai Flandrijos pasiuntiniai. 

Kardinolas nebuvo didelis politikas ir negalvojo apie savo 
pusseserės Burgundijos Margaritos vedybų su pusbroliu. Karo- 
liu, Vienos sosto įpėdiniu, galimas pasekmes; jis per daug ne- 
kvaršino sau galvos, kiek tvers ta „sulipdytoji“ santarvė tarp 
Austrijos hercogo ir Prancūzijos karaliaus, kaip pažiūrės Angli- 
jos karalius į tai, kad buvo paniekinta jo dukra; jis tik kas va- 
karą vaišinosi karališku Šaljo vynuogynų vynu, ir jam nė 
minties nekilo, kad keli to paties vyno buteliai (tiesa, gydytojo 
Kuaktje patikrinti ir sutaisyti), kuriuos Liudvikas XI nuoširdžiai 
įteiks Eduardui IV, vieną gražų rytą Liudviką XI išvaduos nuo 
Eduardo IV. Didžiai gerbiama pono Austrijos hercogo ambasada 
kardinolui nekėlė tokių rūpesčių, bet buvo kitkuo jam įkyri. Iš 
tikrųjų menkas malonumas, — apie tai jau kalbėjome šioje kny- 


* Kapa, prisisunkusi vyno (Iot.). 


29 


goje,— kad jam, Karoliui de Burbonui, reikia vaišinti ir gerai 
priimti kažkokius miestiečius; jam, kardinolui, bendrauti su 
kažkokiais seniūnais; jam, prancūzui, linksmam puotautojui, 
bičiuliautis su kažkokiais flamandais, alaus gėrikais; ir visa tai 
daryti viešai! Beje, tai buvo visų bjauriausia kaukė, kurią jam 
teko užsidėti norint įtikti karaliui. 

Bet kai tik durininkas skambiu balsu pranešė: „Ponai Austri- 
jos hercogo pasiuntiniai“, jis kuo meiliausiu veidu (taip puikiai 
buvo to išmokęs!) atsisuko į duris. Nėra reikalo sakyti, kad visa 
salė padarė tą pat. 

Tada poromis, su didžiu orumu, kuris taip skyrėsi nuo bažny- 
tinės Karolio de Burbono palydos gyvumo, įžengė keturiasde- 
šimt aštuoni Maksimilijono I pasiuntiniai su garbinguoju tėvu 
Žeanu, Sen Berteno abatu, Aukso vilnos ordino kancleriu, ir su 
Jokūbu de Goju, Dobi sjeru, vyriausiuoju Gento miesto teisėju, 
priešakyje. Salė nuščiuvusi klausėsi, kaip pasiuntiniai ramiai 
sakė savo keistus vardus ir visus savo miestietiškus titulus du- 
rininkui, ir prunkščiojo, kai šis, iškreipdamas vardus ir maišy- 
damas titulus, juos skelbė publikai. Čia buvo metras Loisas Relo- 
fas, Leveno miesto seniūnas, mesiras Klaisas Etueldas, Briuselio 
miesto seniūnas, mesiras Paulius de Baestas, Vuarmizelės sjeras, 
Flandrijos tarybos pirmininkas; metras Žeanas Kolegensas, 
Antverpeno miesto burmistras; metras Georgas de la Meras, pir- 
masis Gento miesto valdybos dekanas; metras Geldolfas van der 
Hagė, pirmasis to miesto žemvaldžių seniūnas; ir sjeras de Bjer- 
bekas, ir Žeanas Pinokas, ir Žeanas Dimerzelis, ir t.t. ir t.t.,— tei- 
sėjai, seniūnai, burmistrai; burmistrai, seniūnai, teisėjai; visi 
kaip miėtą prariję, orūs, pasipūtę, išsikrakmolinę, išsipuošę ak- 
somais ir damastu, juodo aksomo skrybėlėmis su stambiais Kip- 
ro auksinių gijų kutais; šiaip ar taip, puikūs flamandai. garbin- 
gais ir rūsčiais veidais, giminingi tiems, kuriuos Rembrantas 
išryškino tokius tvirtus ir tokius rimtus tamsiame savo paveiks- 
lo „Naktinė sargyba“ fone! Visų tų žmonių išraiška tarsi sakyte 
sakė, kad Maksimilijonas I neklydo, visiškai pasitikėdamas, 
kaip skelbė jo manifestas, jų sveika nuovoka, budrumu, patir- 
timi, sąžiningumu ir atsargumu. 

Ir vis. dėlto išskyrus vieną. Jis buvo subtilaus, protingo, 
sukto veido, kartu primenančio ir diplomato veidą, ir beždžionės 
snukį; kardinolas žengė link jo tris žingsnius ir Žemai nusi- 
lenkė, nors jis tik paprastai vadinosi Gijomas Rimas, Gento 
miesto tarėjas ir pirmasis pareigūnas. 

:Nedaugelis tada žinojo, kas tas Gijomas Rimas. Tokio ne- 
paprasto proto žmogus revoliucijos metu tikrai būtų iškilęs ir 
šauniai pasižymėjęs, o penkioliktame šimtmetyje turėjo tenkin- 
tis slaptomis intrigomis ir, pasak kunigaikščio Sen Simono, gy- 
venti apkasuose. Beje, Europoje jis buvo laikomas intrigų pio- 
nierium;, jis darė įvairias machinacijas kartu su Liudviku XI 
ir dažnai parikiuodavo slaptus karaliaus reikalus. Viso to minia 
nežinojo ir stebėjosi, kad kardinolas toks mandagus su tuo 
paliegusiu flamandų tarėju. 


IV 
METRAS ŽAKAS KOPENOLIS 


Tuo tarpu kai Gento pareigūnas ir jo eminencija kuo žemiau- 
siai lenkėsi ir tyliai persitarė keliais žodžiais, kažkoks aukšto 
ūgio, plataus veido, galingų pečių žmogus -žingtelėjo į priekį, 
norėdamas įeiti kartu su Gijomu Rimu: jis buvo kaip dogas, 
sekąs paskui lapę. Jo veltinė menka kepurė ir odinė striukė 
tarp aksomų ir šilko atrodė kaip dėmė. Durininkas, pamanęs, 
kad tai iš netyčių čia pakliuvęs arklininkas, jį sustabdė. 

— Ei drauguži! Čia negalima. 

Žmogus su odine striuke petim jį atstūmė. 

— Kotas kvailys iš manęs nori? — taip užgriaudė jis, jog vi- 
sa salė susidomėjo tuo keistu pokalbiu.— Argi nematai, kas aš 
toks? 

— Jūsų vardas? — paklausė durininkas. 

— Žakas Kopenolis. 

— Jūsų titulas? 

— Gento kojinių pirklys. Iškaba „Trys retežėliai“. 

Durininkas pasitraukė atbulas. Paskelbti atvykus seniūnus ir 
burmistrus — tiek jau to; bet paskelbti, jog atvyko kažin koks 
kojinių pirklys, — ne, šito jis nė už ką nepadarys. Kardinolas 
pasijuto kaip ant adatų. Visi žmonės mato ir girdi. Dvi dienas 
jo eminencija kaip įmanydamas stengėsi aptašyti tuos stuobrius 
flamandus, kad šiaip taip būtų galima pristatyti publikai, ir štai 
akibrokštas. Tuo tarpu Gijomas Rimas priėjo prie durininko ir, 
gudriai šypsodamasis, pašnibždėjo: 

— Praneškite: metras Žakas Kopenolis, Gento miesto seniū- 
nų tarybos sekretorius, 

— Durininke,— garsiai tarė kardinolas, — praneškite: met- 
ras Žakas Kopenolis, garsiojo Gento TiesiG seniūnų tarybos 
sekretorius. 

Tai buvo klaida. Gijomas Rimas Šo vienas būtų įą keblią 
padėtį ištaisęs; bet Kopenolis išgirdo kardinolo žodžius. 

— Ne, dievaži! — sušuko jis griausmingu balsu.— Žakas 
Kopenolis, kojinių pirklys, girdi, durininke? Nei daugiau, nei 
mažiau. Dievaži, kojinių pirklys skamba neblogai. Ponas er- 
chercogas ne kartą yra kišęs savo pirštinėtą ranką į mano kojinę. 

Salė ėmė kvatoti ir ploti. Paryžiečiai tuoj supranta sąmojį ir 
visada jį vertina. 

Pridursime, kad Kopenolis buvo liaudies vaikas, kaip ir visa 
publika aplinkui. Taigi tarpusavio ryšys užsimezgė staiga, žai- 
biškai, taip sakant, savaimingai. Atžarus ir išdidus kojinių pirk- 
lio atsakymas, pažeminęs dvariškius, pažadino prasčiokų sielose 
kažkokį savo vertės pajautimą, penkioliktame šimtmetyje dar 
neaiškų ir netvirtą. Tasai jiems lygus kojinių pirklys taip atrėžė 
ponui kardinolui! Labai saldi paguoda varguoliams, pripratu- 
siems gerbti ir klausyti net teisėjo sargybinio liokajaus, kai pats 
teisėjas klausė Sent Ženevjevos abato, kardinolo šleifo nešėjo. 

Kopenolis oriai nusilenkė jo eminencijai kardinolui, šis irgi 
nusilenkė visagaliui miestiečiui, kurio bijojo Liudvikas XI. Gi- 
jomas Rimas, pasak Filipo de Komino!"?, žmogus, pilnas išminties 
ir vyliaus, pranašiai ir ironiškai šypsodamas sekė, kaip juodu 
ėjo į savo vietas — kardinolas sumišęs ir susirūpinęs, Kopenolis 
ramus ir pasipūtęs, be abejo, galvodamas, kad jo, kojinių pirklio, 
titulas ne blogesnis už bet kurį kitą ir kad Burgundijos Marija, 
motina tos Margaritos, kurią Kopenolis šiandien leidžia už vyro, 
būtų mažiau bijojusi kardinolo negu kojinių pirklio: juk ne kar- 
dinolas sukurstė Gento miestiečius prieš Karolio Drąsiojo duk- 
ters favoritus; ne kardinolas vienu žodžiu nuteikė minią nepaisy- 
ti jos ašarų ir maldavimų, kai Flandrijos princesė atėjo maldauti 
už juos savo tautą ir nusekė iki pat ešafoto papėdės; kojinių 
pirklys tik pakėlė ranką su odiniu antrankoviu, ir judviejų, švie- 
siausieji senjorai Gi D'Emberkūrai ir kancleri Gijomai Jugone, 
galvos nusirito! 

Bet tai dar buvo ne viskas: vargšas kardinolas, atsidūręs 
tokioje blogoje draugijoje, turėjo išgerti taurę iki dugno. 

Gal skaitytojas dar neužmiršo akiplėšos elgetos, kuris pačio- 

je prologo pradžioje užsikorė ant kardinolo estrados atbrailos. 
Atvykus garsiesiems svečiams, jis nė nemanė pasitraukti ir, kai 
prelatai bei pasiuntiniai susikimšo jiems skirtose vietose kaip 
flamandiškos silkės statinėse, įsitaisė patogiau ir ramiai sukry- 
žiavo kojas ant architravo. Tai buvo negirdėtas įžūlumas, bet 
pirmą akimirką niekas to nepastebėjo, visų dėmesys buvo nu- 
kreiptas į ką kita. O jis taip pat nematė, kas dėjosi salėje; 
lingavo galvą kaip nerūpestingas neapolietis, pro triukšmą 
protarpiais užtraukdamas iš papratimo: „Sušelpkit, meldžiamie- 
ji!“ Iš visų čia esančiųjų tikriausiai jis vienintelis nebūtų teikęsis 
pasukti galvos į besiginčijančius Kopenolį ir durininką. Bet 
taip buvo lemta, kad Gento kojinių pirklys, kuriam liaudis taip 
karštai ėmė simpatizuoti ir į kurį buvo nukreiptos visų akys, 
atsisėdo į pirmąją estrados eilę kaip tik viršum elgetos; visi la- 
bai nustebo, kai flamandų pasiuntinys, įsižiūrėjęs į žemiau sėdin- 
tį valkatą, draugiškai tekštelėjo jam per skarmaluotą petį. 
Elgeta atsigręžė; abu nustebo, vienas antrą pažino, abiejų vei- 
dai nušvito ir t.t. Paskui, visiškai neimdami į galvą, kad žiūrovai 
juos mato, laikydamiesi už rankų, ėmė šnibždėtis; Klopeno Tru- 
ilfu skarmalai, išsidriekę ant estrados auksuoto brokato, atrodė 
kaip vikšras ant apelsino. 

Tos keistos scenos neįprastumas sukėlė salėje tokį džiugesį 
ir šėlsmą, jog ir kardinolas beregint susidomėjo, kas čia yra; 
pasilenkęs į priekį ir negalėdamas iš savo vietos nieko daugiau 
pamatyti kaip tik šlykštų Truilfu apdarą, jis, be abejo, pamanė, 
kad elgeta prašo išmaldos, ir, pasipiktinęs tokia jo drąsa, su- 
šuko: 

— Pone Rūmų teisėjau, tučtuojau įmeskite tą bjaurybę 
upėn! 

— Dėl dievo meilės, ponas kardinole,— tarė Kopenolis, 
nepaleisdamas Klopeno rankos, — tai mano draugas. 

— Garbė! Garbė! — ėmė šaukti minia. 

Nuo šios akimirkos metras Kopenolis Paryžiuje, kaip ir Gen- 
te, pelnė didį liaudies pasitikėjimą, nes šitokio sudėjimo žmo- 
nės, — sako Filipas dė Kominas,— pelno jį laisvu savo elgesiu. 

Kardinolas kramtėsi lūpas. Jis pasilenkė prie savo kaimyno 
Sent Ženevjevos abato ir jam tarė pusbalsiu: 

— Įdomius pasiuntinius mums siunčia ponas erchercogas 
pranešti apie princesės Margaritos atvykimą! 

"— Jūsų eminencija, — atsakė abatas, — esate per daug man- 
dagus Liems kiaulėms ilamandams. Margaritas ante porcos“. 


* ĮSvaistote) perlus kiaulėms (Iot.). 

— Verčiau sakykite Porcos ante Margaritam“ ,— tarė šyp- 
sodamasis kardinolas. 

Visa sutanotoji svita susižavėjo tuo žodžių žaismu. Kardino- 
lui pasidarė bent kiek lengviau ant širdies; jis atsiteisė Kopeno- 
liui, — juk ir jo sąmojui plota. 

Tiems mūsų skaitytojams, kurie, šių dienų stiliumi kalbant, 
įstengia apibendrinti vaizdą ir mintį, norėtume užduoti vieną 
klausimą: ar šiuo metu, kai atkreipėme jų dėmesį, jie aiškiai 
įsivaizduoja reginį erdviame didžiosios Rūmų salės lygiagretai- 
nyje? Salės viduryje, prie vakarinės sienos, plati puiki estrada, 
apdengta auksuotu brokatu; į ją pro smailiaskliautes dureles 
žengia orių asmenų procesija, durininkas skardžiu balsu skelbia 
vieną po kitos jų pavardes. Pirmuosiuose suoluose jau sėdi patys 
garbingieji svečiai, įsisupę į šermuonėlius, aksomą, purpurą. 
Estradoje visi orūs ir tylūs, o aplinkui, apačioje, priešais, vi- 
sur,— spūstis ir baisiausias ūžesys. Tūkstančiai akių spokso į 
kiekvieną veidą estradoje, tūkstančiai lūpų šnabžda kiekvieną 
vardą. Reginys tikrai įdomus ir vertas žiūrovų dėmesio. Bet kas 
gi ten pačiame gale? Lyg kokie pastovai, keturios margos mario- 
netės viršuje ir kitos keturios apačioje. Kas gi tas juodai apsivil- 
kęs ir išblyškęs žmogus šalia pastovų? Deja, brangusis skaityto- 
jau, tai Pjeras Grenguaras ir jo prologas. 

Mes jį visiškai pamiršome. 

O to jis kaip tik ir bijojo. 

Nuo tos akimirkos, kai į salę įžengė kardinolas, Grenguaras 
nepaliovė plušėjęs savo prologo labui. Pirmiausia įsakė suglu- 
musiems aktoriams tęsti vaidinimą ir kalbėti garsiau; paskui, 
matydamas, kad niekas neklauso, juos sustabdė ir kokią penkio- 
lika minučių, kol truko nenumatyta pertrauka, trypė kojomis, 
dūko, šaukėsi Žisketės ir Ljenardos, ragino kaimynus reikalau- 
ti, kad aktoriai vaidintų prologą; viskas veltui. Niekas nepasuko 
galvos nuo kardinolo, nuo pasiuntinių ir nuo estrados, vieninte- 
lio centro, į kurį krypo to plataus žiūrovų rato žvilgsniai. Reikia 
taip pat manyti, ir mums tai nemalonu sakyti, kad prologas jau 
buvo pradėjęs klausytojams truputį įkyrėti, kai jo eminencijos 
atvykimas taip žiauriai jį nutraukė. O, be to, estradoje, kaip ir 
ant marmuro stalo, vyko tas pats vaidinimas: Darbo ir Dvasinin- 

* Kiaules prieš perlą. (Žodžių žaismas: margarita (lot.) - perlas; Mar- 
guerite (pranc.) — ir perlas, ir vardas Margarita.) 

kijos, Bajorijos ir Prekybos konfliktas. Ir daugeliui labiau pati- 
ko juos tiesiog matyti gyvus, su kūnu ir krauju, kvėpuojančius, 
judančius, besistumdančius tarp flamandų pasiuntinių, tarp vys- 
kupo palydos, su kardinolo mantija ar Kopenolio striuke, negu 
išdažytus, išpuoštus, eilėmis kalbančius ir, taip sakant, tarsi 
negyvus, Grenguaro juokingai aprengtus geltonomis ir baltomis 
tunikomis. 

Vis dėlto kai mūsų poetas pastebėjo, kad triukšmas aprimo, 
jis sugalvojo gudrybę, kuri gal dar būtų išgelbėjusi padėtį. 

— Pone,— tarė jis, atsigręžęs į vieną kaimyną, geraširdį 
kantraus veido storulį, — o gal pradėtume nuo pradžios? 

— Ką? — paklausė kaimynas. 

— Nagi misteriją! — tarė Grenguaras. 

— Kaip sau norite, — atsakė kaimynas. 

To neva pritarimo Grenguarui užteko, ir, ėmęsis pats tvarky- 
ti savo reikalus, jis kiek galėdamas giliau įsispraudė į minią ir 
pradėjo rėkti: 

— Pradėkit misteriją nuo pradžios! Pradėkit nuo pradžios! 

— Po velnių! — tarė Joannes de .Molendino,— ką jie ten 
traukia salės gale? (Mat Grenguaras rėkė už keturis.) Sakykit, 
draugai, ar misterija dar nepasibaigė? Jie nori vėl pradėti. Taip 
nedera. 

— Ne! Ne! — ėmė šaukti visi studentai.— Šalin misteriją! 
Šalin! 

Bet Grenguaras nėrėsi iš kailio ir plyšojo dar labiau: 

— Pradėkit nuo pradžios! Pradėkit! 

Tie šauksmai atkrėipė kardinolo dėmesį. 

— Pone Rūmų teisėjau,— tarė jis aukštam juodai vilkin- 
čiam žmogui, kuris stovėjo už kelių žingsnių, — ko tie nenaudė- 
liai kelia tokį pragarišką triukšmą tarsi velniai šlakstykloje? 

Rūmų teisėjas buvo tarsi valdininkas amfibija, savotiškas 
teismo organų šikšnosparnis, panašus į žiurkę ir į paukštį, į 
teisėją ir į kareivį. 

Jis prisiartino prie jo eminencijos ir, nors labai bijojo užsi- 
traukti jo rūstybę, ėmė miksėdamas aiškinti, kodėl liaudis taip 
nederamai elgiasi: atseit atėjęs vidudienis, o jo eminencijos vis 
dar nebuvę, ir aktoriai turėję pradėti nelaukdami jo entinenci- 
jos. 

„ Kardinolas nusikvatojo. 

— Dievaži, ponui Universiteto rektoriui reikėjo irgi taip 

pasielgti. Kaip jūs manote, metre Gijomai Rimai? 

— Monsinjore,— atsakė Gijomas Rimas, — džiaukimės pra- 
leidę pusę vaidinimo. Vis šis tas laimėta. 

— Ar tie nevidonai gali savo farsą tęsti? — paklausė teisė- 
jas. 

— Tęskite, tęskite,— tarė kardinolas, — man vis vien. Tuo 
tarpu aš paskaitysiu brevijorių. 

Teisėjas priėjo prie estrados krašto ir, davęs ženklą nutilti, 
sušuko: 

— Miestiečiai, valstiečiai ir paryžiečiai, kad patenkintų 
tuos, kurie nori misteriją pradėti nuo pradžios, ir tuos, kurie 
nori, kad ji baigtųsi, jo eminencija įsako ją tęsti. 

Abiem šalims reikėjo nusileisti. O tačiau ir autorius, ir publi- 
ka ilgai už tai ant kardinolo pyko. 

Taigi personažai scenoje vėl ėmė postringauti, ir Grenguaras 
tikėjosi, kad bent jo kūrinio pabaiga bus išklausyta. Tačiau 
ši viltis netrukus sudužo, kaip ir visos kitos jo iliuzijos; iš tikrų- 
jų, tyla salėje šiaip taip buvo atstatyta, bet Grenguaras nepa- 
stebėjo, kad tada, kai kardinolas įsakė veikalą tęsti, estrada 
toli gražu dar nebuvo pilna, ir po flamandų pasiuntinių atvyko 
nauji palydos dalyviai, kurių vardus ir titulus durininkas šūk- 
čiojo dialogo metu ir labai trukdė. Iš tiesų, įsivaizduokite, kad 
teatre per pat vidurį vaidinimo durininkas spigiu balsu vis ką 
nors įterpia tarp dviejų rimuotų eilučių ar net dviejų cezūrų: 

— Metras Žakas Šarmoliu, karaliaus prokuroras bažnyti- 
niame teisme! 

— Žeanas de Arle, bajoras, Paryžiaus miesto naktinės sar- 
gybos viršininkas! 

— Mesiras Galjo de Ženualakas, riteris, Briusako senjoras, 
karaliaus artilerijos viršininkas! 

— Metras Dre- -Ragje, mūsų valdovo karaliaus vandenų ir 

— Mesiras Lui de Gravilis, riteris, karaliaus patarėjas ir 
šambelionas, Prancūzijos admirolas, Venseno miško saugotojas! 

— Metras Deni Le „Mersje, Paryžiaus aklųjų prieglaudos 

Tai darėsi nebepakenčiama. 

Tas keistas akompanimentas, labai trukdąs klausyti pjesę, 
ypač piktino Grenguarą, nes jam atrodė, kad juo toliau, juo vei- 
kalas darosi įdomesnis, trūksta tik klausytojų dėmesio. Iš tikrų- 
jų-sunku įsivaizduoti įmantresnį ir dramatiškesnį susipynimą. 
Keturi prologo personažai labai liūdėjo, patekę į tokią mirtinai 

sunkią padėtį. Bet štai jiems pasirodo pati Venera, vera incessu 
patuit dea', apsivilkusi labai gražia tunika su išsiūtu laivų — 
Paryžiaus miesto herbu. Ji pati ateina pareikalauti delfino, pa- 
žadėto visų gražiausiajai. Jupiteris ją palaiko, — jo griaustinis 
dunda drabužinėje,— ir deivė jau nori išsigabenti delfiną, t.y., 
kalbant tiesiogiai, ištekėti už pono delfino, bet tą akimirką jau- 
nutė mergaitė balto damastė suknele, su ramunės žiedu"** ranko- 
je (visiems aiški Flandrijos princesės personifikacija) ateina 
kovoti su Venera. Teatrinis efektas ir nauja peripetija. Po ilgo 
ginčo Venera, Margarita ir visos kitos alegorijos nutaria kreip- 
tis į teisingąjį švenčiausios panelės Marijos teismą. Pjesėje buvo 
dar vienas labai puikus personažas — donas Pedras, Mesopota- 
mijos karalius. Bet dėl tų pertraukų sunku buvo susigaudyti, 
kam jis reikalingas. Visi tie asmenys lipo į sceną kopėčiomis. 

Bet tuo viskas ir baigėsi. Jokia pjesės grožybė nebuvo nei 
pajausta, nei suprasta. Sulig kardinolo atvykimu tarsi koks ma- 
giškas, nematomas siūlas staiga pritraukė visų žvilgsnius nuo 
marmurinio stalo į estradą, nuo pietinio salės galo — į vakarinį. 
Niekas nebeįstengė tų apžavų išsklaidyti. Visų akys buvo įbes- 
tos ten, ir naujai atvykstantieji, jų prakeikti vardai, jų veidai ir 
jų apdarai žiūrovams buvo nuolatinė pramoga. Labai liūdna. 
Išskyrus Žisketę ir Ljenardą, kurios kartkarčiais atsigręždavo, 
kai Grenguaras jas timpteldavo už rankovės, išskyrus kantrųjį 
storulį kaimyną, niekas nesiklausė, niekas nežiūrėjo vargšės 
apleistos moralite. Grenguaras „matė tik žiūrovų profilius. 

Su kėkiu kartėliu jis matė palaipsniui griūvant savo garbės ir 
poezijos pastatą! Tik pamanykit, juk nedaug tetrūko, kad tie 
žmonės būtų sukilę prieš poną Rūmų teisėją, nekantraudami 
išgirsti Grenguaro veikalą! O dabar, kai jis vaidinamas, niekam 
jis neberūpi. Tas pats vaidinimas, sutiktas tokiu vienbalsiu pri- 
tarimu! Amžinasis liaudies prielankumo potvynis ir atoslūgis! 
Tik pamanykit, jie vos nepakorė teisėjo sargybinių! Grenguaras 
kažką būtų atidavęs, kad dar kartą būtų galėjęs pergyventi tą 
saldžią valandėlę! | 

Vis dėlto storžieviškas durininko monologas pasibaigė. Visi 
jau buvo atvykę, ir Grenguaras lengviau atsikvėpė. Aktoriai 
šauniai vaidino toliau. Bet šit staiga pakyla metras Kopenolis, 
kojinių pirklys, visi suklūsta, ir Grenguaras išgirsta tokią bjau- 
rią jo kalbą: 


* Pati eigastis aiškiai rodė, kad tai deivė (Vergilijus). 
* Ramunė — princiziškai marguerite. 

— Ponai Paryžiaus miestiečiai ir bajorai, dievaži, nežinau, 
ką mes čia veikiame! Ana kampe ant tų pastovų matau kažkokius 
žmones, kurie, atrodo, tuoj ims ir susimuš. Nežinau, gal tai ir 
yra jūsų vadinamoji misterija, bet tai neįdomu. Jie tik liežuviais 
pliekiasi, daugiau nieko. Štai jau ketvirtį valandos laukiu pirmo- 
jo smūgio. Nė krust. Tie bailiai tik žodžiais vienas kitą užgaulio- 
ja. Reikėjo parsikviesti kovotojus E Londono arba iš Roterda- 
mo, tada būtų ko pasižiūrėti! Tvatytų kumščiais, kad net aikštėje 
girdėtumėt. O šių tik gaila darosi. Bent maurų šokį sušoktų ar 
šiaip parodytų kokį juoką! Čia visai ne taip, kaip man buvo 
pripasakota. Man sakė, kad bus juokdarių šventė, kad bus renka- 
mas juokdarių popiežius. Gente mes taip pat renkame juokdarių 
popiežių, dievaži, neatsiliekame nuo kitų! Štai kaip mes darome: 
susirenka daugybė žmonių, kaip ir čia. Paskui vienas po kito kiša 
galvą pro tam tikrą skylę ir perkreipia snukį. Kas bjauriausiai 
išsiviepia, tas išrenkamas popiežiumi. Štai ir viskas. Labai juo- 
kinga. Ar norite rinkti popiežių mūsų šalies papročiu? Bent bus 
ne taip nuobodu kaip klausytis tų plepių. Jei panorės, galės ir jie 
parodyti grimasą pro langutį, ir juos priimsime į žaidimą. Ką jūs 
į tai pasakysite, ponai miestiečiai? Ir vienos, ir kitos lyties gro- 
teskinių pavyzdžių čia apstu, galėsim tikrai flamandiškai pasi- 
juokti, ir veidų ganėtinai tarp mūsų esama šlykščių, taigi tikėki- 
mės puikių grimasų. 

„Grenguaras norėjo atsakyti, bet apstulbimas, pyktis, pasipik- 
tinimas jam atėmė žadą..Be to, miestiečiai, patenkinti, kad juos 
pavadino bajorais, populiaraus kojinių pirklio pasiūlymą priėmė 
taip entuziastingai, jog bet koks pasipriešinimas būtų buvęs 
bergždžias. Grenguarui neliko daugiau nieko kaip tik pasiduoti 
srovės nešamam. Jis užsidengė rankomis veidą, nes neturėjo 
apsiausto užsidengti galvai kaip Timanto Agamemnonas?", 


V 
KVAZIMODAS 


Akimirksniu viskas buvo paruošta vykdyti Kopenolio suma- 
nymui. Miestiečiai, studentai ir teismo raštininkai ėmėsi darbo. 
Grimasų teatrui buvo parinkta mažutė koplyčia priešais marmu- 
ro stalą. Jie išdaužė viršum durų gražios rozetės stiklą, ir pro tą 

akmeninį žiedą, kaip susitarta, varžovai turėjo kaišioti galvas. 
Angai pasiekti reikėjo užlipti ant nežinia iš kur atgabenių dviejų 
statinių, užkeltų viena ant kitos. Pagal taisykles kiekvienas kan- 
didatas, vyras ar moteris (mat buvo galima rinkti ir popiežę), 
užsidengia veidą skraiste, kad jo grimasa nepasikeistų ir jos 
įspūdis nenublanktų, ir laukia koplyčioje, kol ateis eilė pasiro- 
dyti. Akimirksniu koplyčia prigužėjo pilna varžovų, ir durys 
buvo uždarytos. 

Kopenolis iš savo vietos įsakinėjo, viskam vadovavo, viską 
tvarkė. Per tą sąmyšį kardinolas, ne mažiau suglumęs už Gren- 
guarą, pasiteisinęs turįs reikalų ir mišparus, pasitraukė su savo 
palyda, o minia, taip sukrutusi jam atvykus, nė kiek nesusijau- 
dino jam pasitraukus. Tik Gijomas Rimas pastebėjo, kad jo 
eminencija pabėgo. Liaudies dėmesys kaip saulė, judanti savo 
orbita; pakilęs viename salės gale, stabtelėjęs ties vidurju, da- 
bar jis jau buvo kitame jos gale. Savo laiku dėmesio centre buvo 
marmuro stalas, paskui brokato estrada, o dabar atėjo eilė 
Liudviko XI koplyčiai. Nuo šiol visokiam kvailiojimui —- laisvė. 
Salėje liko tik flamandai ir padugnės. 

Prasidėjo grimasos. Pirmiausia langelyje pasirodęs veidas 
išverstais raudonais vokais, pražiota kaip nasrai burna ir raukš- 
lėta kaip Imperijos laikų batai kakta sukėlė tokį kvatojimą, jog 
Homeras būtų visus tuos prasčiokus palaikęs dievais. Bet didžio- 
ji salė kuo mažiausiai priminė Olimpą, ir vargšas Grenguaro 
Jupiteris tai žinojo geriau negu bet kas kitas. Po pirmosios gri- 
masos ėjo antra, trečia, paskui dar kita ir dar kita, ir po jų vis 
trankesnės juoko papliūpos bei kojų trypimas, nes linksmybė vis 
didėjo. Tas vaizdas buvo kupinas kažkokio apdujimo, kažkokios 
svaigulio ir žavesio jėgos, kurią sunku apibūdinti mūsų laikų ir 
mūsų salonų skaitytojui. Įsivaizduokite seriją veidų, kurie po 
kits kito rodo visokias geometrines figūras, nuo trikampio iki 
trapecijos, nuo kūgio iki daugiakampio; visokias žmogaus nuo- 
taikas, nuo pykčio iki gašlumo; visokį amžių, nuo raukšlėto nau- 
jagimio iki raukšlėtos marinamos senės; visokias religines fan- 
tasmagorijas, nuo Fauno iki Belzebubo; visokius profilius, nuo 
žvėries nasrų iki paukščio snapo, nuo knyslės iki prusnų. Įsi- 
vaizduokite, kad visos - Naujojo tilto pabaisos, tie Žermeno 
Pilono?' rankose suakmenėję košmarai atgyja ir vieni po kitų 
ateina degančiomis akimis pažvelgti jums į veidą; kad visos 
Venecijos maskarado kaukės praslenka pro jūsų lornetą; žo- 
džiu — žmogiškas kaleidoskopas. 

Orgija darėsi vis flamandiškesnė. Tenirso?? teptukas ją at- 
kurtų tik labai netobulai. Įsivaizduokite Salvatoro Rosos“? pa- 
veikslą, vaizduojantį mūšį, kuris pavirsta bakchanalija. Nebe- 
buvo nei studentų, nei pasiuntinių, nei miestiečių, nei vyrų, nei 
moterų; nebebuvo Klopeno Truilfu nei Žilio Lekorniu, nei Si- 
monos Kartrlivr, nei Robeno Puspeno. Visa išnyko bendrame 
siautėjime. Didžioji salė pasidarė tik milžiniškas begėdiškumo 
ir linksmybės žaizdras, kur kiekviena burna rėkė, kiekviena akis 
žaibavo, kiekvienas veidas vaipėsi, kiekvienas žmogus pavirto 
savotiška poza. Visi rėkė ir staugė. Keisti veidai, kurie vieni po 
kitų rodėsi rozetės angoje, sugrieždami dantimis, buvo tartum 
susuktų šiaudų deglai, įmesti į laužą. Ir iš tos kunkuliuojančios 
minios pakildavo, tarsi garas nuo įkaitintos krosnies, šaižus, 
aštrus garsas, švilpiąs kaip uodo sparnai. 

— Kad tave kur plynios! 

— Žiūrėk, koks snukis! 

— Niekam tikęs. 

— O tas! 
ragų trūksta. Vadinasi, jis ne tavo vyras. 

— O štai dar vienas! 

— Vardan popiežiaus pilvo! Kokia čia grimasa? 

— Olia-ei! Tai apgaulė. Reikia rodyti tik veidą. 

— Tai ta prakeiktoji Peretė Kalbot! Tik ji taip gali padaryti. 

— Garbė! Garbė! 

— Aš dūstu! 

— Štai šiam niekaip nepralenda ausys! — ir t.t. ir t.t. 

Vis dėlto reikia teisingai įvertinti mūsų draugą Žeaną. Ta- 
me visuotiniame raganų šabe tik jis vienas liko pakibęs savo 
pilioriaus aukštybėse kaip junga stiebo viršūnėje. Žeanas tie- 
siog šėlte šėlo. Išsižiojęs, kiek tik gali, jis kažką rėkė, bet nieko 
nesigirdėjo, ne todėl, kad garsas būtų dingęs bendrame triukš- 
me, nors ir labai intensyvus, o todėl, kad jis, matyt, viršijo 
žmogaus ausies pagaunamų garsų ribą — dvylika - tūkstančių 
virpėjimų per sekundę pagal Soverą arba aštuonis tūkstančius 
pagal Bio?“. 

Grenguaras iš pradžių baisiai nusiminė, bet paskui vėl su- 
sitvardė. Jis pasiruošė kovoti su nelaime. 

— Vaidinkite toliau! — jau trečią kartą įsakė jis savo akto- 
riams, toms kalbančioms mašinoms. Po to ėmė dideliais žings- 
niais vaikščioti priešais marmuro stalą, ir jam kilo noras nueiti 

ir pačiam pasirodyti pro koplyčios langelį, — bent turėtų malo- 
numą iškišti liežuvį tai nedėkingai'liaudžiai. „Bet ne, tai mums 
netinka; nereikia keršyti! Kovokime iki galo,— kartojo jis 
sau.— Poežijos galia žmonėms yra didelė; aš juos susigrąžinsiu. 
Pamatysime, kas paims viršų — grimasos ar literatūra.“ 

Deja! Jis liko vienintelis savo pjesės žiūrovas. 

Dabar pasidarė dar blogiau negu prieš valandėlę. Jis tema- 
tė žmonių nugaras. 

Aš klystu. Kantrusis storulis, kurį jis kritišku momentu prašė 
patarimo, buvo atsigręžęs į sceną. O Žisketė su Ljenarda jau 
seniai pabėgusios. 

Grenguarą iki pat širdies gelmių sujaudino vienintelio jo 
pjesės žiūrovo ištikimybė. Jis priėjo prie jo ir atsargiai palietė 
jam ranką, nes dorasis žmogelis snaudė, pasirėmęs į baliustradą. 

— Pone,— tarė Grenguaras,— dėkoju jums. 

— Už ką gi, pone? — paklausė žiovaudamas storulis. 

— Matau, kad jus vargina visas tas triukšmas, — kalbėjo 
poetas, — ir trukdo jums klausyti pjesės. Bet būkite ramus: jūsų 
vardas išliks būsimoms kartoms. Leiskite paklausti, kaip jūsų 
pavardė? 

— Reno Šato, Paryžiaus Šatle antspaudo saugotojas. Kuo 
galiu jums būti naudingas? 

— Pone, čia jūs vienintelis mūzų atstovas, — tarė Grengu- 
aras. 

— Jūs be galo malonus, pone, — atsakė Šatle antspaudo sau- 
gotojas. 

— Jūs vienintelis, — kalbėjo toliau Grenguaras,— tinkamai 
klausėtės pjesės. Kaip ji jums atrodo? 

— Ehe! — atsakė storulis valdininkas, pusiau pabudęs.— Iš 
tikrųjų gana linksma pjesė. 

Grenguaras turėjo pasitenkinti tuo pagyrimu, nes griausmin- 
gos ovacijos ir kurtinantys šauksmai nutraukė jų pokalbį. Juok- 
darių popiežius buvo išrinktas. 

— Garbė! Garbė! Garbė! — iš visų pusių šaukė žmonės. 

Tikrai nuostabi grimasa šiuo momentu švietė rozetės ango- 
je. Visi tie penkiakampiai, šešiakampiai ir netaisyklingų propor- 
cijų veidai, vienas po kito pasirodę langelyje, vis dėlto neįkūni- 
jo to komiškumo idealo, kurį matė orgijos įkaitintos vaizduotės; 
pritarimo galėjo susilaukti tik tokia nepaprasta, visus ap- 
stulbinusi grimasa. Ėmė ploti net ir metras Kopenolis, o Klope- 
nas Truilfu, taip pat dalyvavęs varžybose, — jo veidas galėdavo 

pasidaryti dievai žino koks bjaurus, — prisipažino nugalėtas. 
Mes paseksime jo pavyzdžiu. Nesistengsime skaitytojui pavaiz- 
duoti nosį, tarsi sudėtą iš keturių trikampių, burną kaip pasagą, 
mažutę kairę akį, uždengtą rudu pasišiaušusiu antakiu, o deši- 
niąją — visiškai pasislėpusią po didžiule karpa, tuos kreivus, iš- 
trupėjusius kaip tvirtovės sienos briauna dantis, surandėjusią 
lūpą, viršum jos kyšanti vieną dantį kaip dramblio iltį, skeltą 
smakrą ir ypač to veido išraišką — klastos, nuostabos ir liūde- 
sio mišinį. Kas gali, teįsivaizduoja tokią visumą. 

Pritarimas buvo vienbalsis. Visi puolė į koplyčią. Iš ten iš- 
kilmingai išvedė palaimintąjį juokdarių popiežių. Bet dabar žiū- 
rovų nuostaba ir susižavėjimas pakilo iki aukščiausio laipsnio. 
Grimasa buvo tikrasis jo veidas. 

Arba, teisingiau, visas Žmogus buvo tikra grimasa. Stambi 
galva, pasišiaušę rudi plaukai, tarp pečių didžiulė kupra, o ki- 

„ta —- tarsi pusiausvyrai palaikyti — ant krūtinės; šlaunys taip 
keistai išsukinėtos; jog kojos lietėsi tik per kelius ir, žiūrint iš 
priekio, panėšėjo į pjautuvus, sujungtus rankenomis; pėdos di- 
delės, rankos pabaisiškos; bet nors ir luošas, jis atrodė baisiai 
stiprus, vikrus ir drąsus; tai buvo keista išimtis iš bendros tai- 
-syklės, pagal kurią jėga, kaip ir grožis, turi būti harmonijos išda- 
"va. Toks buvo popiežius, kurį išsirinko juokdariai. 

Atrodė, kad tai sudaužytas ir blogai sulydytas milžinas. 

Kai ant koplyčios slenksčio pasirodė kresnas kerėpla, ciklo- 
pas, beveik toks paritus, toks pastačius, — kvadratinio funda- 
mento, kaip pasakė vienas žymus Žmogus, — tai liaudis, tuoj jį 
pažinusi iš pusiau raudono, pusiau violetinio apdaro, nusėto si- 
dabro varpeliais, o ypač iš tobulo bjaurumo, vienbalsiai sušuko: 

— Tai Kvazimodas, varpininkas! Kvazimodas, katedros kup- 
rius! Kvazimodas vienakis! Kvazimodas kreivakojis! Garbė! 
Garbė! 

Vargšas, kaip matyti, turėjo pravardžių pasirinktinai. 

— Nėščios, saugokitės! — šaukė studentai. 

Arba tos, kurios nori pastoti, — pridūrė Joannes. 

tikrųjų moterys dangstėsi veidus. 

— O bjauri beždžionė! — sušuko viena. 

Jis ne tik kad bjaurus, bet ir piktas, — pridėjo kita. 

— Tikras velnias, — tarė trečia. 

— Nelaimė, gyvenu prie katedros; kasnakt girdžiu jį val- 
kiojantis po stogą palei laštakus. 

— Su katinais. 


r 

— Jis visada laipioja mūsų stogais. 

— Jis per kaminus mus užkerių 

— Vieną kartą jis vaipėsi pro mano langelį. Maniau, kad 
koks nors vyras. Tai išsigandau! 

— Esu tikra, kad jis joja į raganų šabus. Kartą jis paliko 
šluotą ant mano namų stogo. 

— O, bjaurus kupriaus snukis! 

— O, piktoji dvasia! 

— Fe! 

Vyrai, priešingai, susižavėję plojo. 

Sąmyšio kaltininkas Kvazimodas vis tebestovėjo ant koply- 
čios slenksčio, paniuręs ir rimtas, leisdamas visiems juo gėrėtis. 

Vienas studentas, bene Robenas Puspenas, prilindęs nusi- 
juokė jam tiesiai į veidą. Kvazimodas be niekur nieko paėmė jį 
už diržo ir numetė per dešimt žingsnių į minią. Tai padarė neta- 
ręs nė žodžio. 

Susižavėjęs metras Kopenolis priėjo prie jo. 

— Kryžiau dievo! Tėve šventasis! Savo gyvenime nesu ma- 
tęs tokio puikaus bjaurumo! Tu vertas popiežystės ne tik Pary- 
žiuje, bet ir Romoje. 

Tai sakydamas, jis linksmai uždėjo Kvazimodui ant peties 
ranką. Šis nė nekrustelėjo. Kopenolis kalbėjo toliau: 

— Tu kaip tik toks keistuolis, su kuriuo norėčiau paūžti, 
nors tai man atsieitų tuziną naujųjų Turo livrų. Ką į tai pasakysi? 

Kvazimodas nieko neatsakė. 

— Kryžiau dievo! — sušuko kojinių pirklys.— Ar tu kur- 
čias? 

Jis iš tikrųjų buvo kurčias. 

Kopenolio elgesys pradėjo Kvazimodą erzinti; staiga jis atsi- 
gręžė į kojinių pirklį ir taip baisiai sugriežė dantimis, jog mil- 
žinas flamandas pasitraukė atbulas kaip buldogas nuo katės. 

Tada iš baimės ir pagarbos keistuoliui visi atsitraukė bent 
per penkiolika žingsnių ir apsupo jį ratu. Viena sena moteris 
paaiškino Kopenoliui, kad Kvazimodas kurčias. 

— Kurčias! — tarė kojinių pirklys ir grubiai, flamandiškai 
nusikvatojo.— Kryžiau dievo! Tai tobulas popiežius. 

— Ei, aš jį pažįstu, — sušuko Žeanas, pagaliau nulipęs nuo 
kapitelio pasižiūrėti į Kvazimodą iš arčiau, — tai mano brolio 
archidiakono varpininkas.— Laba diena, Kvazimodai! 

— Velnias! — tarė Robenas Puspenas, vis dar neatitokęs nuo 
smūgio.— Šiaip atrodo kuprius. Eina — šlubis. Pasižiūri — vien- 

akis. Jam kalbi — kurčias. Beje, o ką gi tas Polifemas daro su 
savo liežuviu? 

— Jis kalba, kai nori, — tarė senė, — o apkurto skambinda- 
mas varpais. Tai ne nebylys. 

— Tik to jam tetrūksta, — pastebėjo Žeanas. 

— Ir vieną akį jis turi viršaus, — pridūrė Robenas Puspenas. 

— Ne,— išmintingai tarė Žėanas.— Vienakiui blogiau negu 
aklam. Jis žino, ko jam trūksta. 

Tuo tarpu visi elgetos, visi tarnai, visi kišenvagiai kartu 
su studentais sudarė ištisą procesiją ir nuėjo raštininkų spin- 
toje paieškoti juokdarių popiežiui popierinės tiaros ir jtokda- 
rio mantijos. Kvazimodas, nė nemirktelėjęs, savotiškai išdidžiai 
ir klusniai leidosi apvelkamas. Paskui jį pasodino ant margų 
neštuvų. Dvylika juokdarių brolijos vyresniųjų užsikėlė neš- 
tuvus ant pečių; kažkokiu karčiu ir paniekos kupinu džiaugsmu 
nušvito niūrus ciklopo veidas, kai po savo kreivomis kojomis 
jis pamatė visas tas gražių, tiesių, dailaus sudėjimo vyrų gal- 
vas. Paskui rėkaujanti skarmalių procesija senu papročiu pa- 
traukė Rūmų vidaus galerijomis, prieš'išeidama į gatves ir skers- 


atvius. 
£ * 


VI 
ESMERALDA 


Labai džiaugiamės galėdami skaitytojui pranešti, kad visos 
tos scenos metu Grenguaras ir jo pjesė laikėsi gerai. Jo skati- 
nami, aktoriai nepaliovė vaidinti, o jis nepaliovė klausytis. Ap- 
sipratęs su triukšmu, Grenguaras nusprendė tęsti iki galo, vis 
tikėdamasis, kad publika vėl atkreips dėmesį į pjesę. Ši vilties 
kibirkštėlė sužibo skaisčiau, kai jis pamatė Kvazimodą, Kopeno- 
lį ir klegančią juokdarių popiežiaus palydą su dideliu triukšmu 
išeinančius iš salės. Minia godžiai puolė jiems iš paskos. 

„Gerai,— tarė jis sau, — štai išsinešdina visi triukšmadariai." 

Nelaimė, visi tie triukšmadariai ir buvo publika. Akies mir- 
ksniu didžioji salė ištuštėjo. 

Tiesą pasakius, dar buvo likę keliolika žiūrovų; po vieną 
ar. būreliais stoviniavo jie aplink piliorius — daugiausia mote- 
rys, seniai ir vaikai, jau nuvargę nuo triukšmo ir maišaties. Kele- 

tas studentų tebesėdėjo apžargom ant langų atbrailų ir žiūrėjo 
į aikštę. 

„Ką gi,— galvojo Grenguaras, — dar yra pakankamai žmonių 
išklausyti mano misterijos pabaigai. Jų nedaug, bet tai rinktinė, 


išsilavinusi publika.“ 
Po valandelės pasirodė, kad nebus simfonijos, kuri turėjo su- 


kelti didžiausią efektą, įžengus švenčiausiajai mergelei. Gren- 
guaras atsiminė, kad jo muzikantus nusivedė juokdarių popie- 
žiaus procesija. 

— Apsieisime ir be jos, — tarė jis stoiškai. 

Jis priėjo prie būrelio miestiečių, kurie jam atrodė besi- 
kalbą apie pjesę. Štai jo nugirsto pokalbio nuotrupos: 

— Ar žinote, metre Šento, Navaros rūmą, kuris priklausė 
ponui de Nemūrui? 

— Taip, priešais Brako koplyčią. 

— Tai va, neseniai iždas jį išnuomojo dailininkui Gijomui 
Aliksandrui už šešis Paryžiaus livrus aštuonis solidus metams. 

— Kaip pabrango nuoma! 

„Tegul,— tarė sau atsidusęs Grenguaras.— Užtai kiti klau- 
sosi. 

— Draugai, — staiga sušuko vienas jaunų padaužų, įsikibusių 
į lango rėmus, — aikštėje Esmeralda! Esmeralda! 

Tas žodis padarė magišką poveikį. Visi, kas buvo likę salėje, 
puolė prie langų, korėsi ant sienų, kartodami: 

— Esmeralda! Esmeralda! 

Tuo pat metu lauke pasigirdo smarkus plojimas. 

— Ką tai reiškia — Esmeralda? — tarė Grenguaras, laužy- 
damas rankas.— O dieve mano! Atrodo, kad dabar visi spoksos 
pro langus. 

Jis atsigręžė į marmuro stalą ir pamatė, kad vaidinimas nu- 
trūko. Tai buvo momentas, kai Jupiteris turėjo pasirodyti su 
savo žaibu. O Jupiteris stovėjo tartum įkaltas scenos apačioje. 

— Mišeli Žibornai! — sušuko perpykęs poetas. — Ką tu ten 
veiki? Argi toks tavo vaidmuo? Lipk! 

— Deja, — tarė Jupiteris, — kažkoks studentas ką tik pasi- 
čiupo kopėčias. 

Grenguaras pažiūrėjo. Iš tikrųjų. Buvo nutrauktas bet koks 
ryšys tarp užuomazgos ir atomazgos. 

— Nevidonas! — sumurmėjo jis.— O kuriam galui jam pri- 
reikė tų kopėčių? 

— Pasižiūrėti į Esmeraldą,— gailiai atsakė Jupiteris.— Jis 

tarė: „Žiū, niekam nereikalingos kopėčios!“ ir pasiėmė. 

Tai buvo galutinis smūgis. Grenguaras jį sutiko nebemaiš- 
taudamas. 

— Terauna jus velniai! — sušuko jis aktoriams.— Jei man 
sumokės, sumokėsiu ir jums. 

Po to jis pasitraukė nuleidęs galvą, bet pasitraukė paskutinis, 
kaip gerai kovojęs generolas. 

Lipdamas žemyn įvijais Rūmų laiptais, Grenguaras sukandęs 
dantis burbėjo: „Tie paryžiečiai — asilų ir pusgalvių banda! 
Ateina pasiklausyti misterijos, o nesiklauso! Jiems rūpi vis- 
kas — Klopenas Truilfu, kardinolas, Kopenolis, Kvazimodas, 
pats velnias! Bet tik ne švenčiausioji mergelė. Kad būčiau 
žinojęs, būčiau jums parodęs mergelių marijų, žiopliai! O aš! 
Atėjau pasižiūrėti veidų, o mačiau tik nugaras! Esu poetas, o 
sekasi kaip vaistininkui! Teisybė, Homeras juk vaikščiojo el- 
getaudamas po graikų miestelius, o Nazonas mirė tremtyje pas 
moskovitus?. Bet tegriebia mane velnias, jei suprantu, ką reiš- 
kia ta jų Esmeralda! Pirmiausia kas,čia per žodis? Čigoniškas 
turbūt! 


ANTROJIKNYGA 


I 
Iš CHARIBDĖS Į SKILĄ 


Sausio mėnesį anksti temsta. Kai Grenguaras išėjo iš Rūmų, 
lauke jau buvo tamsu. Jis apsidžiaugė, kad jau naktis; norėjo 
kuo greičiausiai pasukti į kokią nors tamsią, tuščią gatvelę, kad 
ten, niekieno netrukdomas, galėtų pamąstyti ir kad poetui ant 
žaizdos pirmąjį tvarstį uždėtų filosofas. Beje, filosofija buvo 
vienintelė jo priebėga, mat jis nežinojo, kur teks nakvoti. Taip 
triukšmingai sužlugus pjesei, jis nebedrįso grįžti į savo kambarį 
Svirnų gatvėje priešais Šieno prieplauką; už savo epitalamą 
jis buvo tikėjęsis gauti iš pono prevo pinigų ir užsimokėti 
metrui Gijomui Du Sirui, galvijų mokesčių rinkėjui, nuomą už 
šešis mėnesius, t.y. dvylika Paryžiaus solidų — dvylika kartų 
daugiau, negu jis turėjo turto, įskaitant trumpas kelnes, marški- 
nius ir kepurę. Atsišliejęs Sent Šapel iždininko kalėjimo var- 
telių, jis valandėlę svarstė, kur pernakvoti, — o jo pasirinki- 
mui buvo visi Paryžiaus grindiniai,-— ir prisiminė praėjusią 
savaitę Batsiuvių gatvėje matęs prie parlamento patarėjo namų 
laiptuką raiteliui pasistoti ir tada pagalvojęs, kad prireikus 
tai būtų puikus pagalvis elgetai arba poetui. Jis padėkojo ap- 
vaizdai už gerą mintį ir jau buvo beeinąs Rūmų aikšte į kreivą 
Site labirintą, kur vingiavo visos tos gatvės seserys — Kubi- 
lių, Senoji gelumbininkų, Batsiuvių, Žydų ir kt.,— dar ir šian- 
dien išlikusios su savo devynaukščiais namais, bet pamatė iš 
Teisingumo rūmų išgriuvusią juokdarių popiežiaus procesiją, 
kuri, smarkiai rėkaudama, su liepsnojančiais deglais ir jo, Gren- 
guaro, orkestru užtvėrė kelią. Tas vaizdas vėl įskaudino įžeistą 
jo savimeilę; jis nėrė į šalį. Jis krimtosi dėl savo dramos nesėk- 
mės, ir visa, kas priminė šios dienos šventę, aitrino širdį ir dras- 
kė žaizdą. 

Jis norėjo pereiti Sen Mišelio tiltą, bet čia bėgiojo vaikai su 
deglais ir raketomis. 


puolė Mainų tilto pusėn. Namai tilto pradžioje buvo pasipuošę 
trimis didelėmis vėliavomis su karaliaus, sosto įpėdinio ir Flan- 
arijos Margaritos atvaizdais ir šešiomis mažesnėmis su Austri- 

jos hercogo, kardinolo de' Burbono, pono de Bože, Prancūzijos 
Joanos, de Burbono pavainikio ir dar kažkieno portretais ir 
apšviesti deglais. Minia žavėjosi. 

— Laimingas tas tapytojas Žeanas Furbo! — tarė, sunkiai 
atsidusęs, Grenguaras ir nusisuko nuo vėliavų ir vėliavėlių. 
Priešais buvo gatvė, pažiūrėti tokia tamsi ir apleista, jog jis 
tikėjosi čia pasislėpti nuo visų šventės atgarsių ir nuo viso jos 
spinduliavimo. Ta gatve jis ir pasuko. Po valandėlės už kažko 
užkliuvo ir parvirto. Tai buvo gegužės medelio šakų ryšulys, 
jį teismo raštininkai iš ryto padėjo prie durų vienam teismo 
pirmininkui tos dienos iškilmių proga. Grenguaras herojiškai 
iškentė tą naują nesėkmę. Jis atsistojo ir patraukė paupiu. Pro 
civilinio kalėjimo bokštelį ir pro kriminalinio kalėjimo bokštą 
jis nuėjo karaliaus sodų patvoriais negrįstu taku, kur purvas 
siekė iki kulkštinų, atsidūrė vakarinėje Site dalyje ir kurį 
laiką žiūrėjo į Karvių perkėlėjo salelę, nūnai dingusią po bron- 
ziniu žirgu ir Naujuoju tiltu. Tamsumoje salelė jam atrodė kaip 
juoda masė anapus siauros balkšvo vandens juostos. Žiburėlio 
šviesoje įžiūrėjo būdą, panašią į avilį, kur karvių perkėlėjas 
praleisdavo naktį. 

„Laimingas tu, karvių perkėlėjau! — pamanė Grenguaras.— 
Tu nesvajoji apie garbę ir nekuri epitalamų! Kas tau vestuves 
keliantys karaliai ir Burgundijos kunigaikštienės! Tu nepažįsti 
kitų margaritų, tik tas, kurias tavo karvės glemžia balandžio mė- 
nesio pievoje! O mane, poetą, nušvilpė, aš šąlu, esu skolingas 
dvylika solidų, mano 'puspadžiai šviečia ir galėtų tikti vietoj 
stiklo tavo žibintui. Ačiū, karvių perkėlėjau! Tavo lūšnelė lei- 
džia pailsėti mano akims ir padeda Užmiršti Paryžių!“ 

Iš palaimingosios lūšnelės staiga driokstelėjo stambi, dvigu- 
ba joninių petarda, ir Grenguaras pabudo iš beveik lyriškos 
ekstazės. Karvių perkėlėjas taip pat džiaugėsi švente ir laidė 


raketas. " 
Nuo tos petardos Grenguaras nušiurpo. 


— Prakeikta šventė! — sušuko jis.— Argi tu mane visur 
persekiosi? O dieve, dieve! Net ir pas karvių perkėlėją! 

Pažvelgęs į Seną prie pat savo kojų, jis pajuto baisią pa- 
gundą: 

— O, mielai prisigirdyčiau, jei tik vanduo nebūtų toks šal- 
tas! 

Nevilties pagautas, jis nusprendė drąsiai įsimaišyti į patį 
šventės sūkurį, eiti į Grevos aikštę, jei jau negali pabėgti nuo 

juokdarių popiežiaus, nuo Žeano Furbo vėliavų, nuo gegužės 
medelio šakų, nuo deglų ir nuo petardų. 

„Gal rasiu bent kokį linksmybės laužo nuodėgulį ir susišil- 
dysiu,— mąstė jis, — gal ir vienas kitas trupinys klius man va- 
karienei nuo tų trijų didžiulių cukrinių karaliaus herbų, kurie 
turėjo būti pateikti žmonėms vaišintis miesto bufete.“ 


II 
GREVOS AIKŠTĖ 


Iki mūsų dienų tik vos pastebimas pėdsakas išlikęs iš anuo- 
metinės Grevos aikštės — žavus bokštelis šiauriniame jos kam- 
pe, bet ir jis, jau palaidotas po bjauriu tinku, aplipdžiusiu skulp- 
tūrų briaunas, tikriausiai netruks visai pradingti tarp daugybės 
"naujų namų, kurie taip greitai stelbia visus senuosius Paryžiaus 
fasadus. 

Žmonės, kurie, kaip mes, niekada nepereina per Grevos aikš- 
tę nepažvelgę su gailesiu ir simpatija į tą vargšą bokštelį, sus- 
paustą dviejų apgriuvusių Liudviko XV epochos namų, lengvai 
gali įsivaizduoti visą ansamblį pastatų drauge su tuo bokšteliu 
ir atkurti visą senąją gotikinę penkiolikto amžiaus aikštę. 

Kaip ir šiandien, ji buvo netaisyklingos trapecijos formos; iš 
vieno šono — krantinė, o iš kitų trijų — siauri, aukšti ir tamsūs 
namai. Dieną buvo galima gėrėtis jos pastatų įvairumuų, skulptū- 
riniais medžio bei akmens papuošimais; jau anuomet tie pastatai 
buvo tobuli pavyzdžiai įvairių viduramžių architektūros stilių — 
nuo XV amžiaus atgal iki XI amžiaus; čia buvo keturkampių 
langų, jau pradedančių nuvainikuoti smailiaskliaučius, ir roma- 
ninių pusapvalių, kuriuos išstūmė smailiaskliaučiai; eilę smai- 
liaskliaučių ir eilę pusapvalių langų anuomet dar turėjo sęnovi- 
nis Rolando bokšto namas, stovįs aikštės kampe prie Senos ir 
Odminių gatvės. Naktį toje namų masėje nieko nebuvo galima 
įžiūrėti, nebent dantytą liniją juodų stogų, kurių aštrūs kampai 
"tarsi grandine supo visą aikštę. Anų laikų miestai nuo dabar- 
tinių visų pirma skiriasi tuo, kad mūsiškių namų fasadai žiūri į 
aikštes ir gatves, 0 anuomet pastatai stovėjo šonu į gatvę. Per 
du šimtmečius namai atsigręžė. 

Rytinėje aikštės pusėje, pačiame viduryje, buvo kerėpliškas, 
mišraus stiliaus pastatas, tikriau sakant, trys namai vienas šalia 

kito. Jis buvo vadinamas trejopai, ir tie pavadinimai paaiškina 
jo istoriją, paskirtį ir architektūrą: Sosto įpėdinio namai, nes čia, 
dar būdamas sosto įpėdiniu, gyveno Karolis V; Prekybos rūmai, 
nes čia buvo rotušė, ir Namas su kolonomis (domus ad piloria), 
nes tris jo aukštus laikė storų kolonų eilė. Čia buvo visa, kas 
reikalinga tokiam šauniam miestui kaip Paryžius: koplyčia — 
melstis, bylų salė teismui posėdžiauti ir, esant reikalui, susidoro- 
ti su karaliaus dvariškiais ir pagaliau palėpėse arsenalas, pilnas 
ginklų. Juk paryžiečiai žino, kad ne visada užtenka maldos ir 
teismo ginant miesto lengvatas, ir todėl rotušėje ant aukšto visa- 
da atsargai turi aprūdijusių arkebuzų. 

Jau anuomet Grevos aikštė atrodė kraupiai, ir tą įspūdį iki 
šiol palaiko baisūs prisiminimai ir ta niūri Domeniko Bokadoro 
statyta rotušė, pakeitusi Namą su kolonomis. Reikia pridurti, 
kad kartuvės ir gėdos stulpas, teisingumas ir kopėčios, kaip tada 
buvo sakoma, amžinai stūksojo šalia kits kito ten, vidury grin- 
dinio, ir nemažai prisidėjo prie to, kad praeiviai gręždavo akis 
nuo tos nelemtos vietos, kur tiek sveikų gyvybių rado sau galą, 
kur po pusės amžiaus negalėjo neatsirasti vadinamoji Sen Valje 
karštligė, ta ešafoto baimės liga, visų ligų siaubingiausioji, nes 
ją siunčia ne dievas, o žmogus. 

Galima tik džiaugtis, — pasakysime tarp kitko, — kad mirties 
bausmė, kuri prieš tris šimtus metų savo geležiniais ratais, ak- 
meninėmis kartuvėmis, visokiausiais kankinimo įrankiais buvo 
užgriozdusi Grevos aikštę, Hales, Sosto įpėdinio aikštę,(Trauaro 
sankryžą, Kiaulių turgų, tą šlykštųjį Monfokoną, Sargybinių 
užkardą, Kačių aikštę, Sen Deni vartyis, Šampo, Bode vartus, Sen 
Žako vartus, neskaitant daugybės kartuvių, pastatytų prevo, 
vyskupo, kapitulų, abatų, priorų; turėjusių teisę teisti, neskai- 
tant teismo nuosprendžių prigirdyti nusikaltėlius Seno įd4— gali- 
ma tik džiaugtis, kad ta senoji feodalinės visuomenės valdovė, 
pamažu nustodama savo ginkluotės, savo baisių kvotų iškilmin- 
gumo, išmoningų, fantazijos sukurtų bausmių, kankinimų, dėl 
kurių kas penkeri metai reikėdavo atnaujinti Gran Šatle odinį 
gultą, ta senoji feodalinės visuomenės valdovė, beveik išmesta 
už mūsų įstatymų ir mūsų miestų ribų, stumiama iš kodekso į 
kodeksą, vejama iš aikštės į aikštę, visame milžiniškame Pary- 
žiuje teturi tik negarbingą Grevos kampelį, tik varganą, besis- 
lapstančią, neramią, susigėdusią giljotiną, kuri tarsi bijo, kad 
jos nenutvertų nusikaltimo vietoje, ir todėl, sudavusi smūgį, taip 
greitai pasitraukia šalin! 

III 
BESOS PARA GOLPES“ 


Pjeras Grenguaras pasiekė Grevos aikštę visas sustipęs. 
Vengdamas spūsties ant Mainų tilto ir Žeano Furbo vėliavų, jis 
ėjo per Malūnininkų tiltą, bet ten tiško purslai nuo visų vyskupo 
malūnų ratų, ir jo apsiaustas peršlapo. Tarp kitko, jam atrodė, 
kad, nepasisekus pjesei, jis pasidarė dar jautresnis šalčiui. Taigi 
jis nuskubėjo prie linksmybės laužo, kuris liepsnojo aikštės 
viduryje. Bet jį buvo apstojusi didelė minia. 

— Prakeikti paryžiečiai,— tarė pats sau Grenguaras, mat, 
kaip tikras dramatinis poetas, buvo linkęs į monologus, — jie 
man užstoja ugnį! O juk man būtinai reikia apšilti. Mano batai 
prisisėmę, 0 visi tie malūnai, kad juos kur galas, mane aplaistė 
savo ašaromis! Terauna velniai Paryžiaus vyskupą su visais jo 
malūnais! Norėčiau žinoti, kam vyskupui malūnas! Gal jis ketina 
pasidaryti malūnininku? Jei jam trūksta tik mano prakeikimo, 
tai aš jį prakeikiu, prakeikiu ir jo katedrą, ir jo malūnus! Na, na, 
pažiūrėkim, ar tie žiopliai bent kiek pasitrauks! Kažin ką jie ten 
daro! Šildosi; puiki pramoga! Žiūri, kaip dega šimtas ryšulių 
žabų; puikus vaizdas! 

Priėjęs arčiau, pastebėjo, kad žmonių ratas kur kas didesnis 
negu tik norinčių pasišildyti prie karaliaus laužo, ir kad tiek žiū- 
rovų sutraukė ne vien degančių šimto ryšulių žabų grožis. 

Erdviame tuščiame plote tarp laužo ir minios šoko jaunutė 
mergaitė. 

Ar tai žmogiška būtybė, ar fėja, ar angelas, Grenguaras, tas 
filosofas skeptikas, tas ironiškasis poetas, /pirmą akimirką ne- 
galėjo nuspręsti, — taip jį užbūrė ta akinanti vizija. 

Nors neaukšto ūgio, ji atrodė aukšta, — toks išlakus buvo jos 
plonas stuomuo. Nors buvo juodukė, dieną tikriausiai jos oda 
turėjo gražų auksinį andalūzių ir romėnių atspalvį. Kojytė irgi 
kaip andalūzės, su grakščia kurpele, ir ankšta, ir sykiu laisva. Ji 
šoko, sukosi, skriejo ant seno persiško kilimo, pamesto jai po 
kojomis; ir kiekvieną sykį, kai sukantis atsigręždavo jos švy- 
tintis veidas, didelės, juodos akys sviesdavo žaibą. 

Visi spoksojo į ją išsižioję; ir iš tikrųjų, kai ji taip šoko, 
apvaliomis tyromis mergiškomis rankomis žvangindama viršum 
galvos baskišką būgnelį, lieknutė, trapi ir judri kaip vapsva, 
apsitempusi auksu siuvinėta liemenėle, su margu pūstu siionu, 


* Pabučiavimai už smūgius (isp.). ii 


protarpiais atidengiančiu dailias jos kojas, nuogais pečiais, 
juodaplaukė, ugningomis akimis, atrodė, kad tai antgamtiška 
būtybė. 

„Iš tikrųjų — pamanė Grenguaras,— tai salamandra, tai 
nimfa, tai deivė, tai Menadų kalno Bakchantė!“ 

Tą akimirką viena „salamandros“ kasa išsipynė, prie jos 
prikabinta varinė monetą nukrito ant žemės ir nuriedėjo. 

— O, ne! — tarė jis.— Tai čigonė. 

Iliuzija išnyko. . 

Mergaitė vėl leidosi šokti. Pakėlė nuo žemės dvi špagas, jų 
smaigalius prisidėjo prie kaktos ir, šukdama špagas į vieną pusę, 
pati;sukosi į kitą. Iš tikrųjų tai buvo paprasčiausia čigonė. Bet 
nors Grenguaras ir labai nusivylė, tas vaizdas jį žavėjo ir kerėjo; 
linksmybės laužo skaudžiai raudonos liepsnos kaip gyvos virpė- 
jo ant ratu stovinčiųjų veidų, ant merginos rudos kaktos ir kartu 
su judančiais žmonių šešėliais metė blyškų atspalvį aikštės gi- 
lumon ant seno, suskeldėjusio Namo su kolonomis fasado ir ant 
akmeninių kartuvių skersinio. 

Iš tūkstančio raudonų nuo tos šviesos veidų vienas žiūrėjo 
į šokėją susitelkęs labiau už visus kitus. Atšiaurus, ramus, paniu- 
ręs vyro veidas. To žmogaus drabužių nesimatė, juos užstojo 
minia, bet jis atrodė ne daugiau kaip kokių trisdešimt penkerių 
metų; tačiau buvo jau nuplikęs; tik pasmilkiniuose kur ne kur 
styrojo retų pražilusių plaukų kuokšteliai; aukštą plačią kaktą 
jau vagojo raukšlės, bet įdubusiose akyse liepsnojo nepaprasta 
jaunystė, karštas gyvenimo troškimas, stipri aistra. Jis tiesiog 
nenuleido jų nuo čigonės, ir kai nerūpestingoji šešiolikmetė 
šoko ir skraidė visų džiaugsmui, jo mintys, atrodė, darėsi vis 
niūresnės ir niūresnės. Kartkarčiais jis šypsojo, kartkarčiais 
dūsavo, bet šypsnys buvo skausmingesnis negu atodūsis. 

Pagaliau jauna mergaitė pailsusi sustojo, ir žmonės ėmė jai 
meilingai ploti. 

— Džali,— tarė čigonė. 

Ir Grenguaras pamatė atbėgant gražią baltą ožkutę, žvalią, 
linksmą; jos vilna blizgėjo, ragai buvo paauksuoti, paauksuotos 
kanopos, paauksuotas antkaklis; anksčiau jis nebuvo pastebėjęs 
ožkos, mat ji gulėjo ant kilimo kampo ir žiūrėjo į savo šokan- 

"Čią šeimininkę. 

— Džali,— tarė šokėja, — dabar tavo eilė. 

Ir sėsdamasi ji grakščiai atkišo ožkai savo baskišką būgnelį. 

-— Džali,— paklausė ji, — kuris dabar mėnuo? 

Ožka pakėlė priekinę koją ir sudavė vieną kartą į BUEnElį: 
Iš tikrųjų buvo sausis. Minia ėmė ploti. 

— Džali, — vėl tarė mergaitė ir apvertė būgnelį, — kuri da- 
bar mėnesio diena? 

Džali pakėlė paauksuotą kojelę ir sudavė į būgnelį šešis 
kartus. 

— Džali,— toliau klausinėjo čigonė, vis kitaip pakreipdama 
būgnelį, — kuri dabar valanda? 

Džali sudavė septynis kartus. Tą pačią akimirką. Namo su 
kolonomis laikrodis išmušė lašas 

Liaudis buvo sužavėta. 

— Tai raganavimas,— atsiliepė iš minios gūdus balsas. Tai 
pasakė plikagalvis, nenuleidęs nuo čigonės akių. 

Ji suvirpėjo, atsigręžė; bet tučtuojau prapliupo katutės ir 
nustelbė kraupius žodžius. 

Netgi tų žodžių įspūdis visiškai išblėso šokėjos sąmonėje, ir 
ji toliau klausinėjo savo ožką: 

— Džali, kaip daro metras Gišaras Gran Remi, miesto ale- 
bardininkų kapitonas, kai eina grabnyčių procesijoje? 

Džali atsistojo ant užpakalinių kojų ir ėmė mekenti, vaikš- 
čiodama taip juokingai oriai, jog žiūrovai leipo juokais, maty- 
dami tokią alebardininkų kapitono šventeiviškumo paro- 
diją. 

— Džali,— vėl paklausė mergina, padrąsinta vis augančio 
pasisekimo, — kaip sako kalbą metras Žakas Šarmoliu, karaliaus 
prokuroras bažnytiniame teisme? 

Ožka pritūpė ir subliovė, taip keistai makaruodama prieki- 
nėmis kanopėlėmis, jog viskas — judesiai, bliovimas, laikyse- 
na — priminė Žaką Šarmoliu, tik trūko, kad prabiltų prasta 10- 
tynų ir prancūzų kalba. 

Minia griausmingai plojo. 

— Šventvagystė! Profanacija! - — vėl pasigirdo plikagalvio 
balsas. 

Čigonė dar kartą atsigręžė. 

— O,— tarė ji, — tai tas bjaurusis žmogus! 

Atkišusi apatinę lūputę, padarė savotišką, matyt, įprastą gri- 
masėlę, apsisuko ant kulno ir ėmė rinkti aukas į baskišką 
būgnelį. | 

Pasipylė sidabriniai, sidabrinukai, taržai, liardai su ereliu. 
Staiga ji atsirado prie Grenguaro. Šis taip neapgalvotai kyšte- 
lėjo ranką į kišenę, jog ji sustojo. 

— Po velnių! — tarė poetas, radęs savo kišenėje tikrovę, 
t.y. tuštumą. O gražioji mergaitė stovėjo, žiūrėdama į jį dide- 
lėmis akimis, ir laukė, atkišusi būgnelį. Greguaro kaktą išpylė 
stambūs prakaito lašai. 

Jei jis būtų turėjęs kišenėje visą Peru auksą, be abejo, būtų 
jį atidavęs šokėjai, bet Grenguaras Peru aukso neturėjo, beje, ir 
Amerika tais laikais dar nebuvo atrasta. 

Laimė, jam padėjo netikėtas įvykis. 

— Ar nesinešdinsi iš čia, tu čigoniškas žioge! — suriko šai- 
žus balsas iš tamsiausio aikštės kampo. 

Mergaitė persigandusi atsigręžė. Tai jau nebe plikagalvio 
balsas, o piktas davatkos balsas. 

Beje, riksmas, išgąsdinęs čigonę, pradžiugino čia slampinė- 
jantį vaikų būrį. 

— Tai Rolando bokšto užsidarėlė,— šaukė jie pašėlusiai 
kvatodami.— Tai barasi maišuotoji! Gal ji dar nevakarieniavu- 
si? Nuneškim jai miesto vaišių likučių! 

Visi nukūrė prie Namo su kolonomis. 

Tuo tarpu Grenguaras pasinaudojo šokėjos sąmyšiu ir pa- 
sitraukė. Vaikų riksmas priminė jam, kad ir jis dar be vakarie- 
nės. Tad leidosi-prie bufeto. Bet mažieji padaužos buvo greitesni 
už jį; atbėgęs nerado ant stalo nė trupinio. Nė prasčiausios 
bandelės po penkis solidus už svarą. Tik ant sienos tarp rožių 
puikavo lieknos karališkos lelijos, kurias 1434 metais buvo 
nutapęs Matje Biternas. Bet tai menka vakarienė. 

Nesmagu gulti nevalgius; bet dar nesmagiau, kai esi neval- 
gęs ir neturi kur gulti. Kaip tik tokia buvo Grenguaro padėtis. 
Nei duonos, nei pastogės; iš visų pusių spaudė nepritekliai, ir tie 
nepritekliai jam atrodė per daug žiaurūs. Jau seniai jis buvo at- 
skleidęs tiesą, kad Jupiteris sukūrė žmones pagautas mizantropi- 
jos ir kad likimas laiko apgultą išminčiaus filosofiją visą gyveni- 
mą; jis pats dar niekada nebuvo patyręs tokios visuotinės bloka- 
dos; pilvas aliarmavo, ir jam atrodė, kad piktajam likimui itin 
nederėtų imti jo filosofiją badu. 

Vis liūdnesnės ir liūdnesnės darėsi jo mintys, tik staiga jas 
išblaškė keistas, nors ir labai švelnus dainavimas. Dainavo jau- 
noji čigonė. | 

Jos balsas, kaip ir jos šokis, kaip ir jos grožis, jį pavergė. 
Kažkas nenusakoma žodžiais ir žavu, kažkas tyra, skambu, neže- 
miška, taip sakant, sparnuota. Nuolatinis garsų, melodijos sklei- 
dimasis, netikėtos kadencijos, o paskui paprastas frazavimas, 

kur įsipindavo aštrios, švilpiančios gaidos; paskui tokios trelės, 
jog net lakštingala būtų sumišusi, bet harmonija niekur nebuvo 
„pažeista; po to švelnus oktavų bangavimas: jos kilo ir leidosi 
kaip jaunosios os dainininkės krūtinė. „Gražus jos veidas mainyteė 
mainėsi pagal visus dainos įnorius: čia jame atsispindėjo neža- 
botas įkvėpimas, čia tyriausias orumas. Čia ji atrodė beprotė, 
čia karalienė. 

Jos dainuojami žodžiai buvo Grenguarui nežinomos kalbos, 
ir atrodė, kad nė ji pati jų nesupranta, nes dainos nuotaika men- 
kai teatitiko žodžių prasmę. Pavyzdžiui, šis posmas jos lūpose 
skambėjo padūkusiai linksmai: 


Un cofre dą gran rigueza 
Hallaron dentro un pilar, 
Dentro del, nuevas banderas 
Con figuras de espantar." 


O kai užtraukė ilgesingai stansą: 


Alarabes de cavallo 
Sin poderse meneai:, 
Con espadas, y los cuellos, 
Ballestas de buen echar,** 


Grenguarui akys pritvino ašarų. Vis dėlto daina daugiausia 
skambėjo džiugiai, mergaitė čiulbėjo kaip nerūpestingas, links- 
mas paukštelis. 

Čigonės daina sudrumstė Grenguaro svajones, bet tik tiek, 
kiek gulbė sudrumsčia vandenį. Jis klausėsi savotiškai susižavė- 


jęs ir viską pamiršęs. Pirmą kartą po ilgo laiko jis nebejautė kan- 
čios. 


Tai tęsėsi neilgai. 

Tas pats balsas, kuris nutraukė čigonės šokį, nutraukė ir jos 
dainą. 

— Ar nenutilsi tu, pragaro cikada?: — sušuko moteris vis iš 
to paties tamsaus aikštės kampo. 

Vargšė cikada tuoj nutilo. Grenguaras užsikimšo ausis. 

— O,-— sušuko jis, — prakeiktas švarplėtas pjūklas, sudau- 
žęs lyrą! 


* Kolonos viduje rasta prabangi skrynia, kurioje sudėtos vėliavos su bai- 
siais paveikslais (isp.). 
** Raiti arabai ant arklių, nejudantys, su kardais, su šautuvais per petį. 

Kiti žiūrovai taip pat murmėjo. 

— Po velnių maišuotąją! — keikė ją ne vienas. 

'Sena nematomoji trukdytoja būtų skaudžiai pasigailėjusi, 
kad užpuldinėja čigonę, jei šiuo metu nebūtų su deglais ir visu 
savo triukšmu aikštę užplūdusi juokdarių procesija, apėjusi gat- 
ves ir skersgatvius. 

Ta procesija, kurią skaitytojai matė išeinančią iš Rūmų, ke- 
lyje susitvarkė, surinko visus Paryžiaus sukčius, visus vagis ir 
dykūnus, visus valkatas, todėl, pasiekusi aikštę, atrodė iš tikrųjų 
labai oriai. ' 

Pirmieji žygiavo čigonai. Jų priekyje Čigonų kunigaikštis, 
raitas ant arklio, apsuptas pėsčių grafų, kurie jam laikė kamanas 
ir kilpsaičius; už jų sumišai traukė čigonai ir čigonės su mažais 
klykiančiais vaikais ant kupros; visi — kunigaikštis, grafai, pa- 
"prasta liaudis — apsiskarmaliavę ir apsikarstę blizgučiais. Už 
čigonų ėjo Argo karalystė, t.y. visi Prancūzijos vagys, susiskirs- 
tę pagal rangą: menkiausieji žygiavo pirmieji. Taip jie žengė po 
keturis, su įvairiais pasižymėjimo ženklais, įgytais toje savotiš- 
koje mokslo įstaigoje; daugiausia luošiai, šlubiai, bekojai, suk- 
čiai, kišenvagiai, maldininkai, epileptikai, kaltūniai, apsimetė- 
liai, fokusininkai, paliegėliai, gribišiai, padegėliai, bankrotai, 
juokdariai, vagišiai, pamestinukai, įsilaužėliai, raupsuotieji — 
visus juos vardydamas pailstų ir Homeras. Įsilaužėlių ir raup- 
suotųjų apsuptą, vos buvo galima įžiūrėti Argo karalių, didįjį 
ciesorių, tupintį vežimėlyje, kurį traukė du dideli šunys. Po 
Argo karalystės ėjo Galilėjos imperija. Didingai žengė Gijomas 
Ruso, galilėjiečių imperatorius vynu sulaistytais purpuro drabu- 
žiais, apsuptas savo lazdonešių, savo bendrininkų ir administra- 
cijos valdininkų, o prieš jį, kuldamiesi ir šokdami karo šokį, 
bėgo juokdariai. Pagaliau, lydimi muzikos, kuri nenusileistų 
raganų šabo triukšmui, ėjo teismo raštininkai juodais drabužiais, 
nešini gėlėmis apipintais gegužės medeliais ir geltono vaško 
žvakėmis. Pačiame tos minios centre juokdarių brolijos vyres- 
nieji nešė ant pečių kestes, ant kurių degė daugiau žvakių negu 
prie Sent Ženevjevos relikvinės maro metu. O ant tų kesčių, 
apvilktas kapa, su mitra ant galvos, su vyskupiška lazda rankoje 
švytėte švytėjo naujasis juokdarių popiežius, katedros varpi- 
ninkas kuprius Kvazimodas. 

Kiekvienas tos keistos procesijos būrys ėjo su savo muzika. 
Čigonai mušė savo balafonus ir afrikietiškus būgnelius. Menkai 
muzikalūs argotininkai dar tebegrojo viola, piemenų rageliais 

ir dvylikto amžiaus gotiška riubeba. Galilėjos imperija taip p. 
buvo ne daugiau pažengusi; jos muzikoje vos buvo galima iš- 
skirti menkos rebekos, neturinčios daugiau tonų kaip tik re-la- 
mi, to meno kūdikystės smuiko, garsus. Bet aplink juokdarių 
popiežių didinga kakofonija atsiskleidė visas to laikotarpio mu- 
zikinis lobis. Ir vis dėlto tai buvo tik aukšto, vidurinio ir žemo 
registro rebekos, neskaitant fleitų ir dūdų. Deja, skaitytojai 
atsimena, kad tai buvęs Grenguaro orkestras. 

Sunku pavaizduoti išdidžiai džiaugsmingą ir sykiu palaimin- 
gą išraišką, sušvitusią liūdname ir bjauriame Kvazimodo veide, 
kai procesija iš Rūmų ėjo iki Grevos aikštės. Pirmą kartą gyve- 
nime jo savimeilė buvo patenkinta. Iki šiol jis buvo patyręs tik 
pažeminimą, Hik panieką jo padėčiai, bjaurėjimąsi jo asmeniu. 
Taigi, .nors ir kurčias, jis, kaip tikras popiežius, džiūgavo sveiki- 
namas minios, kurios neapkentė, nes ir minia jo neapkentė. Ne- 
svarbu, kad jo liaudis — tik juokdarių, paliegėlių, vagių, elgetų 
sambūris! Vis tiek tai liaudis, 0 jis — jos valdovas. Ir jis rimtai 
žiūrėjo į visus tuos ironiškus plojimus, visą tą juokais reiškiamą 
pagarbą, prie kurios, reikia pasakyti, buvo pritapęs truputis ir 
tikros baimės. Kuprius buvo tvirtas; luošys buvo vikrus; kurčius 
buvo piktas: trys ypatybės, tramdančios šaipūnus. 

Beje, vargu ar naujasis juokdarių popiežius susigaudė, ką 
pats jautė ir kokius jausmus kėlė kitiems. Tame luošame kūne 
ir dvasia turėjo būti kažkokia netobula ir skurdi. Todėl tai, ką 
jis šiuo metu pergyveno, jam buvo visiškai neaišku, miglota; 
sujaukta. Aikštėn veržėsi tik džiaugsmas, vyravo išdidumas. 
Niūrus ir nelaimingas veidas tiesiog spindėte spindėjo. 

Taigi visi nustebo ir išsigando, kai, bemaž apsvaigusį Kvazi- 
modą taip pergalingai nešant pro Namą su kolonomis, iš minios 
staiga išpuolė žmogus ir piktai išplėšė kupriui iš rankų paauk- 
suotą medinę lazdą, juokdariškos jo popiežystės ženklą. 

Tas narsuolis buvo tas pats plikakaktis, kuris, įsimaišęs į bū- 
Tį, apsupusį čigonę, neseniai nugąsdino vargšę mergaitę grasi- 
nančiais ir kupinais neapykantos žodžiais. Jis vilkėjo sūtana. 
Kai tik jis atsiskyrė nuo minios, Grenguaras, iki šiol jo nepaste- 
bėjęs, tuoj pat jį pažino. 

„Žiūrėk tu man! — šūktelėjo jis nustebęs.— Tai mano herme- 
tikos“? mokytojas tėvas Klodas Frolo, archidiakonas! Kokių vel- 
nių jis nori iš to bjauraus vienakio? Vienakis tuoj praris jį.“ 

Iš tikrųjų minioje pasigirdo siaubo riksmas. Baisusis Kvazi- 

(modas nusirito nuo neštuvų, ir moterys "ME akis, kad nema- 
tytų, kaip jis plėšys archidiakoną. 

Jis prišoko prie archidiakono, pažiūrėjo į jį ir atsiklaupė. 

Kunigas nuplėšė jam tiarą, sulaužė lazdą, sudraskė blizgu- 
čiais nusėtą kapą. 

Kvazimodas klūpojo nuleidęs galvą ir maldai sudėjęs rankas. 

Paskui tarp jų prasidėjo keistas ženklų ir mostų dialogas, nes 
nei vienas, nei antras nekalbėjo. Kunigas stačias, supykęs, grės- 
ius, valdingas; Kvazimodas parklupęs, nusižeminęs, maldaujan- 
tis. O juk jis būtų galėjęs nykščiu sutrėkšti kunigą. 

Pagaliau, grubiai papurtęs galingą Kvazimodo petį, archidia- 
konas davė jam ženklą keltis ir sekti paskui. 

Kvazimodas atsistojo. 

Tada juokdarių brolija, atsitokėjusi iš apstulbimo, panūdo 
apginti taip staiga nuvainikuotą savo popiežių. Čigonai, argoti- 
ninkai ir visa teismo raštininkų korporacija amsėdami apspito 
kunigą. 

Kvazimodas užstojo kunigą, sugniaužė atletiškus kumščius 
"r, grieždamas dantimis kaip supykęs tigras, žiūrėjo į puolančius. 

Kunigas, niūrus ir orus kaip pirma, mostelėjo Kvazimodui ir 
tylėdamas pasišalino. 

Kvazimodas ėjo pirmas, stumdydamas iš kelio žmones. 

Kai jie prasigavo per minią ir aikštę, govėda smalsuolių ir 
žioplių pasinešė jiems įkandin. Tada Kvazimodas stojo į arier- 
vardą ir sekė paskui archidiakoną atbulomis: kresnas, piktas, 
tikras pabaisa, susišiaušęs, pasiruošęs pulti, laižydamas savo 
šerniškas iltis, urgzdamas kaip laukinis žvėris, jis vien tik mostu 
arba žvilgsniu priversdavo minią trauktis atgal. 

Juodu nekliudomi pasuko į siaurą tamsią gatvelę, kur niekas 
Lerizikavo jų sekti: vien tik griežiančio dantimis Kvazimodo 
vaizdas užtverdavo kelią. 

„Čia tai nuostabu, — tarė sau Grenguaras;— bet kurgi, po 
velnių, aš gausiu vakarienės?“ 


IV 


NEPATOGUMAI, KURIŲ TENKA PATIRTI, | 
KAI VAKARE GATVĖMIS SEKI PASKUI GRAŽIĄ MOTERĮ 


Nieko negalvodamas, Grenguaras nusekė paskui čigonė. Jis 
matė, kad ji su savo ožka pasuko Peiliakalių gatve; ir jis pasuko 
Peiliakalių gatve. 

„Kodėl gi ne?“ — pasakė jis pats sau. 

Grenguaras, tas Paryžiaus gatvių filosofas praktikas, buvo 
seniai pastebėjęs, kad žmogus nusiteikia svajingai, kai seka 
paskui gražią moterį, nežinodamas, kur ji eina. Savanoriškai 
atsisakydamas savo valios, savo užgaidu vykdydamas užgaidą 
kito asmens, kuris apie tai nieko nenutuokia, rodai kažkokį 
fantastišką nepriklausomumą ir kartu aklą paklusnybę, rodai — 
kaip čia pasakius — kad esi laisvas ir nelaisvas;-o-49ks kaiptik 
buvo Grenguaras, iš esmės dvilypis, be ryžto ir sudėtingas, su- 
imąs visus kraštutinumus, nuolat svyruojąs tarp visų žmogiškų 
polinkių ir vienus polinkius slopinąs kitais. „Jis mėgdavo save 
lyginti su Mahometo karstu, kurį du magnetai traukia į prie- 
šingas puses ir kuris amžinai siūbuoja: čia aukštyn, čia žemyn, 
čia siekia skliautą, čia grindinį, čia leidžiasi, čia kyla, čia atsi- 
duria zenite, čia nadyre. 

Jei Grenguaras gyventų mūsų laikais, kokią šaunią vietą jis 
užimtų tarp klasikų ir romantikų! 

Bet jis — ne pirmykštis padaras, taigi negalėjo išgyventi tris 
šimtus metų, o gaila! Jo nėra, ir todėl radosi tam tikra tuštuma, 
ypač dabar labai jaučiama. 

Beje, žmogus labiausiai linkęs gatvėmis sekti paskui praei- 
vius (ir ypač praeives), — Grenguaras tą mielai darydavo, — kai 
nežino, kur pernakvoti. 

„ Taigi jis ėjo susimąstęs paskui jauną merginą, kuri skubėjo 
ir skubino savo gražiąją ožkutę, matydama, kad miestiečiai 
grįžta namo ir jau užsidarinėja smuklės, — tą dieną tik jos ir 
buvo atdaros. 

„Šiaip ar taip,— mąstė jis, — ji kur nors gyvena; čigonės 
geros širdies. Kas žino?..“ 

Ir daugtaškis, mintyse padėtas po klaustuko, kėlė tąm tikrų 
žavių prielaidų. 

Kartkarčiais, eidamas pro paskutinius užsidarinėjančius 

miestiečius, jis nugirsdavo pokalbių nuotrupas, kurios pertrauk- 
davo jo linksmų spėliojimų tėkmę. 

Štai susitiko gatvėje du senukai: 

— Žinote, šalta, metre Tibo Fernikli. 

(Grenguaras tai žinojo nuo pat žiemos pradžios.) 

— Taip, tikrai, metre Bonifasai Dizomai! Ar tik nebus tokia 
pat šalta žiema kaip prieš trejus metus, 60-aisiūis, kai ryšulėlis 
malkų kainavo aštuonis solidus? 

— Et, tai vieni niekai, metre Tibo, palyginus su 1407 metų 
žiema, kai užšalo nuo švento Martyno ir šalčiai laikėsi iki pat 
grabnyčių! Ir taip spaudė, jog Teisingumo rūmuose sekretoriui 
kas trys žodžiai rašalas užšaldavo ant plunksnos! Visai nebuvo 
galima rašyti protokolų. 

Tolėliau šnekučiavosi dvi kaimynės, prasivėrusios langus, 
laikydamos po žvakę, spragsinčią rūke. 

— Ponia Budrak, ar jums vyras nieko nepasakojo apie ne- 


laimę? 
— Ne. O kas atsitiko, ponia Tiurkan? 


— Pono Žilio Godeno, Šatle notaro, arklys pasibaidė flaman- 
dų ir jų palydos ir parvertė metrą Filipo Avrijo, Celestiniečių 
ordino vienuolį. 

— Iš tikrųjų? 

— Tikra teisybė. 

— Miestiečio arklys! Kur tai girdėta! Kad kavalerijos ark- 
lys, tai tiek jau to! 

Ir langai užsivėrė. Bet Grenguaro minties siūlas jau buvo 
nutrauktas. 

Laimė, netrukus jis tą siūlą be vargo sumezgė ir už tai turėjo 
būti dėkingas čigonei ir jos ožkytei Džali, visą laiką einančioms 
pirma jo, dviem švelniems, dailiems, žaviems padarėliams, 
kurių kojytėmis, gražiomis formomis, grakščiais judesiais Gren- 
guaras žavėjosi, savo vaizduotėje juos beveik tapatindamas: 
tarpusavio supratimu, draugiškumu jos priminė dvi jaunas mer- 
gaites, o judrumu, lengvumu, vikrumu — dvi ožkytes. 

Tuo tarpu gatvės darėsi vis tamsesnės ir tuštesnės. Jau seniai 
"buvo nuskambėjęs signalas gesinti šviesas, ir tik retkarčiais 
pasirodydavo koks nors praeivis gatvėje ir šviesa lange. Gren- 
guaras, sekdamas paskui čigonę, pateko į klaidų gatvelių, skers- 
gatvių, akligatvių labirintą, supantį senąsias Nekaltų vaikelių 
kapines ir panašų į katės supainiotą siūlų kamuolį. „Štai gatvės 
be jokios logikos!“ — kalbėjo Grenguaras, pasimetęs šimtuose 

posūkių, kurie atvesdavo vėl į tą pačią vietą, bet jauna mergaitė 
nesvyruodama ėjo, matyt, jai gerai žinomu keliu, tik vis labiau 
spartindama žingsnį. O Grenguaras būtų visai nežinojęs, kur 
esąs, jei vienos gatvės posūkyje nebūtų pastebėjęs Halių aikštė- 
je aštuonkampio gėdos stulpo, kurio ažūrinė viršūnė ryškiu 
siluetu tamsavo vieno dar apšviesto lango fone Žaliojoje gatvė- 
je. o 
Jaunoji mergaitė jau buvo Grėnguarą pastebėjusi; keletą 
kartų ji nerimastingai atsigręžė, o sykį net stabtelėjo prie pra- 
virų kepyklos durų ir šviesoje įdėmiai jį nužvelgė nuo galvos 
iki kojų. Grenguaras pamatė, kad, į jį pasižiūrėjusi, ji atkišo 
lūpelę, kaip anksčiau, ir nuėjo toliau. 

Grenguaras susimąstė dėl tos grimasėlės. Be abejo, ta grakšti 
grimasėlė reiškė panieką ir pašaipą. Tad jis nuleido galvą, ėmė 
skaičiuoti grindinio akmenis ir truputį atsiliko nuo merginos. 
Gatvės posūky jinai Išnyko jam iš akių, ir tuo pat metu jis išgir- 
do klyksmą. 

Jis nuskubėjo į tą pusę. 

Gatvė buvo tamsi. Bet vis dėlto aliejinė spingsulė gatvės 
kampe už geležinių grotelių prie švenčiausios mergelės kojų 
padėjo Grenguarui įžiūrėti čigonę, besiblaškančią dviejų vyrų 
rankose: šie stengėsi užčiaupti jai burną. Vargšė ožkytė, persi- 
gandusi, atstačiusi ragelius, mekeno. 

— Sargyba, šen! — suriko Grenguaras ir drąsiai puolė pir- 
myn. Vienas vyrų, laikančių mergaitę, atsigręžė. Grenguaras 
pamatė baisųjį Kvazimodo veidą. 

Grenguaras nepabėgo, bet ir nebežengė nė žingsnio. 

Kvazimodas priėjo prie jo, atkala ranka nubloškė jį pe: 
keturis žingsnius ant grindinio ir greitai nėrė į tamsą, persimetęs 
per ranką mergaitę tarsi šilkinį šaliką. Jo bendras leidosi jam 
įkandin, o paskiausiai, graudžiai bliaudama, bėgo ožkytė. 

— Gelbėkit! Gelbėkit! — šaukė nelaimingoji čigonė. 

— Stokit, nenaudėliai, ir paleiskit mergšę! — griausmingu 
balsu sušuko raitelis, staiga išjojęs iš gretimo skersgatvio. 

Tai buvo karaliaus šaulių kapitonas su kardu rankoje, apsi- 
ginklavęs nuo kojų iki galvos. 

Jis ištraukė čigonę iš apstulbusio Kvazimodo rankų, persi- 
metė ją skersai balno, ir tą akimirką, kai atsipeikėjęs kuprius 
šoko atsiimti savo grobio, pasirodė penkiolika ar šešiolika šau- 
lių, sekančių paskui savo kapitoną su plačiaašmenėmis špago- 
mis rankose. Tai buvo nedidelis karaliaus šaulių būrys, Pary- 

žiaus prevotijos viršininko mesiro Robero Destutvilio įsakymu 
tikrinąs naktines sargybas. 

Šauliai apsupo Kvazimodą, sučiupo ir surišo. Jis urzgė, dūko, 
kandžiojosi, ir jei būtų buvę šviesu, vien tik jo veidas, iš pykčio 
pasidaręs dar atgrasesnis, būtų išvaikęs visą raitelių būrį. Bet 
naktis buvo atėmusi iš Kvazimodo patį baisųjį jo ginklą — bjau- 
rumą. 

Jo bendras, pasinaudojęs sąmyšiu, dingo. 

Čigonė grakščiai atsitiesė balne, abiem rankom atsirėmė į 
jaunuolio pečius ir valandėlę įdėmiai į jį žiūrėjo, tarsi susižavė- 
jusi jo gražia išvaizda ir jai suteikta malonia pagalba. Paskui 
pirmoji prabilo švelniu balsu, dar labiau jį sušvelninusi: 

— Kaip jūs vadinatės, pone karininke? 

-— Kapitonas Febas de Šatoperas, visada jums paslaugus, 
gražuole! — atsakė, atstatęs krūtinę, karininkas. 

— Ačiū, — tarė ji. 

Kol kapitonas Febas burgundiška mada suko savo ūsus, ji 
nuslydo nuo arklio kaip strėlė, krintanti žemėn, ir pabėgo. 

Nė žaibas taip greitai nežybteli. 

— Prisiekiu popiežiaus bamba, — tarė kapitonas, liepdamas 
kiečiau suveržti Kvazimodo diržus, — mieliau būčiau pasilikęs 
mergšę! 

— Ką darysi, kapitone! — tarė vienas kareivis.— Paukštytė 
nuskrido, šikšnosparnis liko. 


Vv 
NEPATOGUMAI NESIBAIGIA 


Grenguaras krisdamas prisitrenkė ir liko gulėti paslikas ant 
grindinio priešais švenčiausios mergelės statulą gatvės kampe. 
Pamažu jis ėmė peikėtis: iš pradžių keletą minučių lyg kažkur 
skrajojo, prisvaigęs, snūduliuodamas, palaimingas, o lengvu- 
čiai čigonės ir ožkytės pavidalai jam liejosi į daiktą su svariu 
Kvazimodo kumščiu. Bet tai truko neilgai. Smarkus šalčio pojū- 
tis toje kūno dalyje, kuri lietėsi su grindiniu, jį tuoj DRS ir 
grąžino į protą. 

„Kodėl taip šalta?“ — tarė jis staiga ir pasimatė gulįs mažneė 
pačiame latako viduryje. 

„Po velnių tą kuprių ciklopą!“ — iškošė jis pro dantis ir no- 
rėjo atsikelti. Bet buvo per daug apkvaitęs ir susitrenkęs. Nė iš 
vietos neįstengė pajudėti. Beje, ranką jis dar pavaldė, tad užsi- 
ėmė nosį ir pasidavė likimui. 

„Paryžiaus purvas, — mąstė jis (mat buvo tikras, kad tas grio- 
vys bus jam guolis, 

O ką, žmogau, beveiksi guolyje, jei nemąstysi?),— 
Paryžiaus purvas ypač dvokia. Matyt, jame yra daug lakiųjų ir 
salietrinių druskų. Beje, tai metro Nikola Flamelio?? ir hermeti- 
kų nuomonė...“ 

Žodis „hermetikai“ tučtuojau jo galvoje susisiejo su archi- 
diakonu Klodu Frolo. Jis prisiminė ką tik matytą smurto sceną, 
prisiminė, kad čigonė blaškėsi tarp dviejų vyrų, kad Kvazimodas 
turėjo bendrą, ir jo atmintyje lyg pro miglas išniro niūrus ir išdi- 
dus archidiakono veidas. „Tai būtų keista“, — pamanė jis. Iš tų 
duomenų ir tuo pagrindu jis ėmė ręsti fantastinį hipotezių 
pastatą, kortų pilį, kaip moka filosofai. Paskui staiga vėl nusi- 
leido tikrovėn. 

„Taip ir yra! Aš šąlu!“ — sušuko jis. 

Vieta iš tikrųjų darėsi vis labiau nepakenčiama. Kiekviena 
latako vandens molekulė pasiimdavo iš Grenguaro strėnų šilu- 
mos molekules, ir buvo itin nemalonu, kad skirtumas tarp jo 
kūno temperatūros ir vandens temperatūros ėmė mažėti. 

Bet čia Grenguarą užpuolė dar ir kita bėda. 

Būrelis driskių vaikigalių, kurie visais laikais trankosi Pary- 
žiaus gatvėmis ir nuo amžių vadinami „gamenais“ — kai būda- 
vome maži ir eidavome iš mokyklos, jie kiekvieną popietę ap- 
mėtydavo mus akmenimis tik ųž tai, kad mūsų kelnės nebūdavo 
suplėšytos, — taigi visas spiečius tų išdykėlių atidūmė į skers- 
gatvį, kur tįsojo Grenguaras, taip rėkaudami ir juokdamiesi, jog 
atrodė — jiems visai nerūpi, kad žmonės aplink miega. Jie tem- 
pė nei šiokį, nei tokį maišą; vien tik jų medpadžių kaukšėjimas 
būtų prikėlęs žmogų iš numirusių. Dar ne visai numiręs, Grengu- 
aras truputį pasikėlė. 

-— Ei Enkenai Dandešai! Ei Žeanai Pensburdai! — rėkė jie 
visa gerkle.— Ką tik numirė senasis Estašas Mubonas, tas, kur 
prekiavo gelžgaliais prie kampo. Mes išvilkom jo čiužinį, tuoj 
uždegsim. linksmybės laužą. Juk šiandien šventė flamandų gar- 
bei. - 
Ir jie bloškė čiužinį kaip tik ant Grenguaro, nepamatę, kad 

jis čia guli. Tuo tarpu vienas paėmė šiaudų gniūžtę ir nukūrė jos 
uždegti prie švenčiausios mergelės dagties. 

— Vardan Kristaus mirties! — sumurmėjo Grenguaras.— Ar 
tik dabar nebus man per karšta? 

Momentas buvo kritiškas. Dar kiek — ir Grenguaras atsidurs 
tarp vandens ir ugnies; kaip tas pinigų padirbėjas, kuris žūt būt 
veržiasi ištrūkti, kad jo neišvirtų, taip ir Grenguaras antžmogiš- 
komis pastangomis pakilo, metė čiužinį ant vaikų ir pabėgo. 

— Panele švenčiausioji! — sukliko vaikai. — Geležų pirklys 
prisikėlė! 

Ir jie taip pat pabėgo. 

Kovos lauke liko tik čiužinys. Belfore, tėvas le Žiužas ir Ko- 
roze tvirtina, kad rytojaus dieną to kvartalo parapijos kunigai 
su didelėmis iškilmėmis paėmė čiužinį ir nunešė Sent Oportiunos 
bažnyčios lobynan; iki pat 1789 metų zakristijonai gerokai už- 
dirbdavo iš to didelio stebuklo, kurį padarė Mokonseilio gatvės 
kampe stovėjusi dievo statula; atmintinąją 1482 metų naktį iš 
sausio 6į 7 ji vien tik savo buvimu išvijo velnią iš velionio Esta- 
šo Mubono, kuris, norėdamas iškrėsti nelabajam išdaigą, savo 
sielą gudriai paslėpė čiužinyje. 


VI 
SUKULTAS ĄSOTIS 


Mūsų poetas bėgo, kur kojos nešė, kur akys vedė, atsimušė 
ne į vieną namų kampą, peršoko ne vieną lataką, perkirto ne 
vieną gatvę, ne vieną akligatvį, ne vieną skersgatvį, ieškodamas, 
kaip ištrūkti, kaip išsmukti iš senųjų Halių raizgyno, ir, paniškos 
baimės pagautas, iššniukštinėjęs, pasak gražiosios lotynų char- 
tijų kalbos, tota via, cheminum et viaria“, staiga sustojo; pir- 
miausia todėl, kad pritrūko kvapo, o antra, kad jam kilusi dile- 
ma, taip sakant, griebė jį už pakarpos. „Man atrodo, metre Pjerai 
Grenguarai,— tarė jis pats sau, bakstelėjęs pirštu į kaktą, — kad 
tamsta bėgi kaip besmegenis. Padaužos vaikigaliai nusigando 
tamstos tiek pat, kiek ir tamsta jų. Sakau tamstai, kad girdėjai 
jų klumpes nubildant į pietų pusę, kai tamsta kūrei į šiaurę. 
Vadinasi, viena iš dviejų: arba jie pabėgo, ir čiužinys, kurį iš- 
sigandę paliko, kaip tik bus tas svetingas patalas, kurio ieškoda- 


* Visą kelią, taką ir visa, kas prie kelio. 

mas tamsta lakstai jau nuo pat ryto, o švenčiausia mergelė tams- 
tai siunčia jį stebuklingu būdu, norėdama atlyginti už jos garbei 
sukurtą moralite su didžiausiais pagyrimais ir divertismentais; 
arba nepabėgo ir tokiu atveju bus padegę čiužinį, o tai kaip tik 
puiki ugnis, reikalinga tamstai pradžiuginti, sušilti ir išsidžio- 
vinti. Abiem atvejais — geras laužas arba geras patalas — čiuži- 
nys yra dangaus dovana. Mokonseilio gatvės kampo palaimin- 
toji mergelė Marija gal tik dėl to ir numarino Estašą Muboną; 
iš tikrųjų kvaila taip, lyg galvos netekus, bėgti kaip pikardiečiui 
nuo prancūzo, palikus tai, ko ieškai; tamsta mulkis!“ 

Tada jis pasuko atgal, šniukštinėdamas, iškėlęs galvą, pa- 
statęs ausis, stengdamasis surasti palaimintąjį čiužinį. Bet veltui. 
Visur tik namai ir namai, akligatviai, sankryžos; Grenguaras 
nebežinojo, nė kur pasukti, kas žingsnis stabčiojo, ir tas tamsių 
gatvelių raizgynas, kuriame įstrigo ir susipainiojo, jam atrodė 
esąs klaidesnis net už Turnelių rūmų labirintą. Pagaliau nebete- 
kęs kantrybės, jis iškilmingai sušuko: 

— Tebūnie prakeikti kryžgatviai! Velnias juos sukūrė, nu- 
sižiūrėjęs į savo šakes! 

Taip sušukus, jam pasidarė šiek tiek lengviau, o kai pastebė- 
jo rausvą atšvaitą ilgos siauros gatvelės gale, ir visai atsigavo. 

— Garbė dievui! — sušuko jis. — Ten! Ten dega mano čiuži- 
nys. 

Ir, palyginęs save su naktį skęstančio laivo vairininku, pa- 
maldžiai pridūrė: 

— Salve, salve, maris stella.“ 

Ar jis tą himno eilutę skyrė švenčiausiajai mergelei ar čiu- 
žiniui, — to mes nežinome. 

Paėjęs keletą žingsnių ilga nuolaidžia negrįsta gatvele, kuri 
žemiau buvo dar purvinesnė, Grenguaras pastebėjo gana keistą 
dalyką. Gatvelė nebuvo tuščia. Vienur kitur šliaužė kažkokios 
neaiškios, beformės žmogystos, jos traukė link šviesos, mirgan- 
čios gatvės gale, kaip nevikrūs vabzdžiai, kabindamiesi nuo 
žolės ant žolės, naktį traukia prie piemenų laužo. 

Žmogus drąsiausias esti tada, kai kišenėje nejunta piniginės 
svorio. Grenguaras vis ėjo pirmyn ir netrukus būtų pasivijęs 
vieną tų lervų, kuri tingiausiai vilkosi paskui kitas. Iš arčiau jis 
pamatė, kad tai tik vargšas luošys: jis šokavo ant rankų kaip 
voras, kuriam likusios tik dvi kojos. Kai Grenguaras lenkė tą 
savotišką vorą su žmogaus veidu, šis gailiu balsu užtraukė: 


* Sveika, sveika, jūrų žvaigžde (katalikų bažnytinis himnas). 

— La buona mancia, signor! La buona mancia!“ 

— Terauna tave velniai ir mane kartu, jei žinau, ką tai reiš- 
kia! — tarė Grenguaras ir nuėjo tolyn. 

Jis pavijo ir kitą iš tų slenkančių beformių figūrų ir atidžiai 
ją apžiūrėjo. Tai buvo visiškas paliegėlis — bekojis ir vienaran- 
kis, taip kriukiais ir medinėmis kojomis paramstytas, jog atrodė 
lyg vaikščioją mūrininkų pastoliai. Grenguaras surasdavo kil- 
nių ir klasikinių palyginimų, taigi luošys jam pasirodė kaip gy- 
vas Vulkano trikojis. 

Šis gyvas trikojis jį praeinantį pasveikino, nukeltą skrybė- 
lę tarsi skutimosi lėkštelę prikišo Grenguarui prie pat smakro 
ir suriko į ausį: 

— Senor caballero, para comprar un pedaso de pan!** 

— Atrodo, — tarė Grenguaras,— kad ir šis šneka, bet tokia 
keista kalba, jog jis laimingesnis už mane, jei ją supranta. 

Paskui jam dingtelėjo mintis, ir jis sudavė sau per kaktą. 
„Beje, kurį velnią jie šįryt norėjo pasakyti žodžiu Esmeralda?“ 

Jis panoro paspartinti žingsnį, bet ir trečią sykį kažkoks 
daiktas jam užtvėrė kelią. Tas kažkoks daiktas arba, tiksliau, 
tas kažkas buvo mažutis neregys, panašus į žydą, apžėlęs barz- 
da; jis yrėsi lazda tarsi irklu, o didelis šuo jį tempė. Aklys jam 
nosiniu balsu užtraukė: 

— Facitote caritatem!*** 

— Čia tai gerai! — tarė Pjeras Grenguaras.— Pagaliau atsi- 
rado, kas kalba krikščioniškai. Matyt, atrodau tikrai dosnus, 
jei mane prašo išmaldos, net kai mano piniginė visai liesa.— 
Drauguži,— kreipėsi jis į aklį, — praėjusią savaitę pardaviau 
paskutinius savo marškinius, tai yra, kadangi jūs kalbate tik 
Cicerono kalba: Vendidi hebdomade nuper transita meam ulti- 
mam chemisam.**** 

Tai pasakęs, nusisuko nuo aklio ir ėjo toliau savo keliu. 
Bet ir aklys paspartino žingsnį, o štai ir luošys, štai ir bekojis 
puola vytis, smarkiai belsdami į grindinį kriukiais ir medkojais. 
Paskui visi trys, stumdydamiesi ir sekdami įkandin vargšo Gren- 
guaro, ėmė traukti savo giesmę: 

— Caritatem! — giedojo aklys. 

— La buona mancial — pritarė luošys. 

T Išmaldos, sinjore! Išmaldos (it.). 

** Senjore, paaukokite duonos gabaleliui (Isp.). 

*** Paaukokite (Iot.). 

**** Praėjusią savaitę pardaviau savo paskutinius marškinius (vulg. Iot.). 

— Un pedaso de pan,— muzikinę frazę užbaigdavo šlubis. 

Grenguaras užsikimšo ausis. 

— O Babelio bokšte! — sušuko jis. 

Jis leidosi bėgti. Leidosi bėgti aklys. Leidosi bėgti šlubis. 
Leidosi bėgti luošys. 

Juo jis bėgo gatve tolyn, juo daugiau aplink jį knibždėjo 
luošų, aklų, šlubų; berankiai, vienakiai, raupsuotieji su atviro- 
mis žaizdomis, — vieni ėjo iš namų, kiti niro iš šalinių gatvelių, 
treti iš rūsių, — visi, urgzdami, mūkdami, maurodami, cypdami, 
visi, klupdami, brazdėdami, klimpdami iki pilvo purve, kaip 
sraigės po lietaus veržėsi į šviesą. 

Savo trijų persekiotojų visą laiką lydimas, nežinodamas, 
kuo tai baigsis, Grenguaras sumišęs ėjo su visais kitais, lenk- 
damas šlubius, žergdamas per bekojus, įsivėlęs į tą luošių skruz- 
dėlyną kaip anglų kapitonas, įklimpęs į krabų knibždynę. 

Jam kilo mintis grįžti atgal. Bet jau buvo per vėlu. Visas 
tas legionas susiglaudė jam už nugaros, o trys elgetos jį laikė. 
Taigi jis ėjo tolyn, stumiamas tos nesulaikomos srovės, taip pat 
baimės ir-savotiško svaigulio, ir dėl to visa jam atrodė kaip bai- 
sus sapnas. 

Pagaliau jis pasiekė gatvės galą. Ji atvedė į didžiulę aikštę, 
kur tūkstančiai pavienių žiburių pleveno neaiškiame nakties 
rūke. Grenguaras puolė į aikštę, tikėdamasis, kad greitos kojos 
padės jam išsivaduoti nuo tų trijų įsikibusių luošų baidyklių. 

— Onde vas, hombre?* — sušuko luošys ir, metęs kriukius, 
pasileido paskui jį sveikiausiomis kojomis, kokios kada nors 
yra matavusios Paryžiaus grindinį. 

Tuo tarpu bekojis, atsistojęs ant kojų, užmovė Grenguarui 
ant galvos savo sunkų, geležinį dubenėlį, o aklys liepsningomis 
akimis žvelgė jam į veidą. 

— Kur aš? — paklausė siaubo pagautas poetas. 

— Stebuklų dvare, — atsakė juos pasivijusi ketvirtoji šmėk- 
la. 

— Prisiekiu savo siela, — tarė Grenguaras, — matau: aklieji 
regi, bekojai bėga, bet kurgi išganytojas? 

Vietoj atsakymo pasigirdo kraupus juokas. 

Vargšas poetas apsižvalgė aplinkui. Iš tikrųjų tai buvo tas 
šiurpusis Stebuklų dvaras, kur tokiu vėlyvu metu niekada nėra 
įžengęs joks padorus žmogus; užburtas ratas, kur Šatle pareigū- 
nai ir prevotijos sargybiniai dingdavo be pėdsakų, jei tik išdrįs- 


* Kur bėgi, žmogau? (Isp.). 

davo čia prasismelkti; vagių kvartalas, šlykšti karpa ant Pary- 
žiaus veido; kloaka, iš kurios kas rytą išsiliedavo ir kas naktį 
atgal parplūsdavo švinkti tas ydų, elgetavimo, valkatavimo 
srautas, užtvindąs sostinės gatves; pasibaisėtinas avilys, į kurį 
vakarais, grobiu nešini, parlėkdavo visi socialinės santvarkos 
tranai; apgaulinga paliegėlių prieglauda, kur čigonas, iš abito 
išvilktas vienuolis, nusmukęs moksleivis, niekšai visokių tauty- 
bių — ispanai, italai, vokiečiai, niekšai visokio tikėjimo — žy- 
dai, krikščionys, mahometonai, stabmeldžiai, dieną buvę elgetos 
su išpaišytomis žaizdomis, naktį virsdavo plėšikais; žodžiu, 
milžiniška drabužinė, kur tais laikais persirenginėdavo dalyviai 
amžinosios komedijos, kurią Paryžiaus gatvėse stato vagystė, 
prostitucija ir žudynės. 

Aikštė buvo.didelė, netaisyklingos formos ir blogai išgrįsta, 
kaip visos tuometinio Paryžiaus aikštės. Vienur kitur degė lau- 
žai, apie juos knibždėjo keisti žmonės. Zujo ten ir atgal, rėkavo. 
Skambėjo šaižus juokas, vaikų verksmas, moterų balsai. Viso to 
sambūrio rankos ir galvos laužų fone atrodė juodos ir keistai 
judėjo. Kartkarčiais ant žemės, kur virpėjo ugnies atšvaitai, 
susipynę su dideliais neaiškiais šešėliais, galėjai pamatyti pra- 
bėgantį šunį, panašų į žmogų, ir žmogų, panašų į šunį. Tame 
mieste, kaip pandemoniume?*; T6dės, buvo išnykusios ribos tarp 
rasių ir padermių.;Vyrai, moterys, gyvuliai, amžius, lytis, svei- 
kata, ligos, — viskas, rodės, šioje minioje buvo bendra; viskas 
išvien krūvoje, susimaišę į daiktą, viens ant kito; čia kiekvie- 
nas dalyvavo visų reikaluose. 

Nors ir labai sutrikęs, vis dėlto Grenguaras menkoje virpan- 
čioje šviesoje įžiūrėjo, kad milžinišką aikštę supa bjaurūs seni 
namai: iškirmgraužėję, sukrypę, suzmekę jų fasadai su vienu 
arba dviem apšviestais palėpės langeliais tamsoje atrodė tarsi 
ratu sustojusios senės, baisios, didgalvės, susiraukušios, kurios 
mirksėdamos stebi raganų šabą. 

; Tai buvo tarsi naujas pasaulis, nepažįstamas, negirdėtas, 
bjaurus, rėpliojantis, knibždantis, fantastinis. 

Vis labiau siaubo kaustonas, trijų elgetų kaip trejų replių 
laikomas, apsvaigintas bliaunančios ir lojančios aplinkui minios, 
nelaimingasis Grenguaras stengėsi atgauti sveiką nuovoką ir 
atsiminti, ar tik šiandien ne šeštadienis. Tuščios pastangos; jo 
minčių ir jo atminties siūlas buvo nutrauktas; viskuo abejoda- 
mas, svyruodamas tarp to, ką matė, ir tarp to, ką jautė, jis vis 
kėlė sau tą neišsprendžiamą klausimą: „Jei aš egzistuoju, ar ir 

visa tai egzistuoja? Jei visa tai egzistuoja, ar aš kio 

— Veskim jį pas karalių! Veskim pas karalių! 

— Švenčiausioji mergele! — sumurmėjo Grenguaras.— Jų 
karalius — tikriausiai ožys. 

— Pas karalių! Pas karalių! — pagavo minia. 

Jį ėmė vilkte vilkti. Kiekvienas stengėsi į jį įsikabinti. Bet 
trys elgetos nepaleido savo grobio, plėšė jį iš kitų, staugdami: 

— Jis mums priklauso! 

Jau ir šiaip vos gyvas poeto švarkas toje kovoje išleido pas- 
kutinį kvapą. 

Eidamas per siaubingąją aikštę, Grenguaras išsiblaivė iš svai- 
gulio. Žengęs kelis žingsnius, vėl pajuto tikrovę. Pradėjo suvok- 
ti aplinką Iš pradžių poetiška jo galva ar gal tiesiog alkis buvo 
sukūręs tarsi dūmus, tarsi rūką, kuris išsiskleidė tarp jo ir daik“ 
+tų-ir-rodė juos" tik nerišliamie košmaro-rūke;-haliucinacijų-sute= 
mose, kir visi kontūrai virpa, Visos formos: vaiposi, visi daiktai 
kaupiasi milžiniškomis krūvomis, virsta chimeromis, o žmo- 
nės — šmėklomis s./Pamažu ta haliucinacija užleido vietą blaives- 
niam, ne taip viską didinančiam žvilgsniui. Aplink jį ryškėjo 
tikrovė, ji badė jam akis, pynėsi jam po kojų ir pamažu griovė 
visą tą baisingą poeziją, kurios jis iš pradžių manė esąs apsuptas. 
Pastebėjo, kad eina ne Stiksu, o brenda per purvą, kad jį stumdo 
ne demonai, o vagys; kad varžomasi ne dėl jo sielos, o dėl gyvy- 
bės (kadangi jam trūko to brangaus tarpininko, taip sėkmingai 
stojančio tarp bandito ir garbingo žmogaus: piniginės). Pagaliau 
įsižiūrėjęs į šutvę iš arčiau ir jau šaltakraujiškai, suprato, kad 
pateko ne į raganų šabą, o į smuklę. 

Stebuklų dvaras iš tikrųjų buvo smuklė, plėšikų smuklė, 
raudona nuo kraujo lygiai taip pat kaip ir nuo vyno. 

Kai skarmalių palyda pagaliau pristatė Grenguarą į vietą, 
reginys, atsivėręs prieš jo akis, nebesukėlė jam jokios poezijos, 
net nė pragariškosios. Čia buvo pati brutaliausioji smuklės tik- 
rovė. Jei tai būtų dėjęsi ne penkioliktame šimtmetyje, būtume 
galėję pasakyti, kad Grenguaras nuo Mikelandželo nužengė prie 
Kalo“. 

Aplink besikūrenančią ant didelės apskritos. plokštės ugnį, 
kurios liepsnos laižė raudonai įkaitusį trikojį, šiuo metu, tuščią, 
stovėjo, kaip pakliuvo, iškirmgraužėję stalai, nes joks patarnau- 
tojas nesiteikė tvarkingai juos sūstatyti ar bent jau taip su- 
stumdyti, kad nekliudytų jų aštrūs kampai. Ant tų stalų blizgėjo 

ąsočiai, sklidini vyno .ir alaus, o aplink ąsočius spietėsi girti, 
įraudę nuo ugnies ir vyno veidai. Čia storapilvis linksmas vyras 
skambiai bučiavo kresną, riebią mergšę. Ten apsišaukėlis karei- 
vis, vagių žargonu „juokdarys“, švilpaudamas vyniojo nuo ne- 
tikros savo žaizdos skepetas ir mankštino užtirpusį sveikutėlį, 
stiprų kelį, nuo pat ryto apvyturiuotą šimtais tvarsčių. O kaž- 
koks paliegėlis iš ugniažolių ir jaučio kraujo ruošė sau rytdienai 
„Lozoriaus žaizdą“ ant kojos. Per du stalus toliau šventeiva mal- 
dininko drabužiais skiemenavo „dangaus karalienės raudą“, ne- 
užmiršdamas giedoti monotoniškai ir pro nosį. Kitur neprityręs 
sukčius mokėsi nuomario iš seno epileptiko, kuris rodė, kaip 
reikia apsiputoti kramtant muilo gabalėlį. Šalia tariamai sergąs 
vandenlige laisvinosi nuo savo „ištinimų“, ir keturios ar penkios 
vagilės, prie to pat stalo besiginčijančios dėl vakare pavogto 
vaiko, turėjo užsikimšti nosis. 

Visi tie dalykai po dviejų šimtmečių karaliaus dvarui atrodė 
taip juokingi, — rašo Sovalis,— jog karaliui palinksminti jie bu- 
vo puvaizduoti įžangoje keturių veiksmų baletui „Naktis“ Ma- 
žajame Burbonų teatre. „Dar niekada, — priduria liudininkas, 
matęs tą baletą savo akimis 1653 metais, — staigios Stebuklų 
dvaro metamorfozės nebuvo taip puikiai atliktos. Vaidinimui 
suprasti mus paruošė Benseradas grakščiais eilėraščiais.“ 

Visur skambėjo grubus juokas ir nešvankios dainos. Kiek- 
vienas tvirtino savo, kritikavo ir keikėsi, neklausydamas kai- 
myno. Trinksėjo vyno ąsočiai, o jiems dūžtant kilo rietenos, 
ir ištrupėję kaušai plėšė skarmalus. 

Didelis šuo tupėjo ir žiūrėjo į ugnį. Toje orgijoje dalyvavo 
keli vaikai. Pavogtas vaikas rėkė ir verkė. Kitas, kokių ketverių 
metų bamblys, tyliai sėdėjo, užkeltas ant per aukšto suolo, pa- 
smakre vos siekdamas stalą. Trečiasis rimtai pirštu tepliojo 
tirpstantį ant stalo žvakės lajų. Paskūtinis mažylis tupėjo purve, 
kone užlindęs už katilo, ir čerpe jį gramdė — zilino taip, kad 
Stradivarijus būtų apalpęs. 

Prie ugnies kūpsojo statinė, o ant statinės — elgeta. Tai buvo 
karalius soste. 

Tie trys, kurie pačiupo Grenguarą, dabar jį privedė prie tos 
statinės, ir bakchanalija akimirką nuščiuvo, tik vaikas tebe- 
gramdė katilą. 

Grenguaras nedrįso nei As nei pakelti akių. 

— Hombre, guita tu sombrero*,— tarė vienas iš tos trijulės; 


* Žmogau, nusiimk skrybėlę (isp.). 

Grenguaras dar nespėjo suvokti, ką tai reiškia, o kitas jau nu- 
traukė jam skrybėlę. Teisybė, skrybėlė jau buvo palaikė, bet 
dar saugojo nuo saulės ir nuo lietaus. Grenguaras atsiduso. 

Tuo tarpu karalius nuo statinės viršaus paklausė: 

— O kas čia per pašlemėkas? 

Grenguaras sudrebėjo. Tas balsas, tegul ir pasikeitęs, grasi- 
nantis, jam priminė balsą, kuris šį rytą jo misterijai sudavė pir- 
mąjį smūgį, — nosinį balsą, užtraukusį per vaidinimą: „Sušelp- 
kit, meldžiamieji!“ Grenguaras pakėlė galvą. Iš tikrųjų, tai buvo 
Klopenas Truilfu. 

Klopenas Truilfu, nors ir su karaliaus ženklais, vilkėjo tais 
pačiais skarmalais. Tik žaizdos ant rankos nebebuvo. Jis laikė 
skarątą žaliaminės odos botagą, kuriais anuomet pėsčioji sargy- 
ba atstumdavo minią ir kurie buvo, vadinami „šluotelėmis',, 

Ant galvos jam buvo savotiška kepurė užlenktais kraštais, 
susegta ant viršugalvio, ir sunku buvo suprasti, ar tai karaliaus 
karūna, ar vaikiška kepurėlė, — taip mažai kuo jos tesiskyrė. 

O Grenguaras nežinia kodėl įgavo šiek tiek vilties, kai paži- 
no, kad Stebuklų dvaro karalius — tas prakeiktasis didžiosios 
salės elgeta. 

— Metre...— mikčiojo jis. — Monsinjore... Sire... Kaip man 
jus vadinti? — pagaliau tarė jis, pasiekęs crescendo kulminaci- 
ją ir nebežinodamas, nei kaip kilti dar aukščiau, nei kaip leistis. 

— Monsinjoru, jūsų didenybe ar draugu, kaip norėsi. Bet 
paskubėk. Ką turi pasakyti apsigynimui? 

„Apsigynimui! — pagalvojo Grenguaras.— Tai man nepatin- 
ka.“ Jis mikčiodamas prabilo: 

— Esu tas, kuris šį rytą... 

— Vardan velnio nagų! — nutraukė Klopenas.— Sakyk, paš- 
lemėke, savo vardą, daugiau nieko. Klausyk. Tu stovi prieš tris 
galingus valdovus: prieš mane, Klopeną Truilfu, Tuno karalių, 
didžiojo ciesoriaus įpėdinį, aukščiausiąjį Argo karalijos valdo- 
vą; prieš Matiją Hungadį, Čigonų kunigaikštį, aure tą pageltusį 
senį skuduru apvyniota galva, ir prieš Gijomą Ruso, Galilėjos 
imperatorių, tą storulį, kuris mūsų neklauso ir maigo šliundrą. 
Mes tavo teisėjai. Tu įžengei į Argo karalystę, nebūdamas argo- 
tininku, pažeidei mūsų miesto privilegijas. Turi būti nubaustas, 
jei nesi gribšius, lipkis arba padegėlis, vadinasi, pasak padorių 
žmonių argo: jei nesi vagis, elgeta arba valkata. Ar esi kuris: 
nors iš jų? Teisinkis. Pasakyk, kas tu toks? 

— Deja, — tarė Grenguaras, — neturiu tos garbės... Esu auto- 
rius... 

— Užtenka,— nedavė jam baigti Truilfu.— Būsi pakartas. 
Dalykas visai paprastas, ponai padorieji miestiečiai! Kaip jūs 
elgiatės.su mūsiškiais, taip mes pasielgsim su jūsiškiais. Įstaty- 
mą, kurį taikote padugnėms, padugnės pritaikys ir jums.. Jūsų 
kaltė, jei jis žiaurus. Kartkarčiais pravartu pasigėrėti ir doro 
žmogaus grimasa kanapinėje apykaklėje: tai taurina kartuves. 
Na, drauguži, linksmai išdalyk savo skudurus šitoms panelėms. 
Aš liepsiu tave pakarti, kad pasidžiaugtų valkatos, o tu jiems 
atįduosi savo kapšą išgertuvėms. Jei nori truputį paveidmai- 
niauti, tai šiukšlyne yra akmeninis dievulis, kurį pavogėme iš 
Sen Pjer o Befo bažnyčios. Duodu tau keturias minutes, per tą 
laiką gali jam vožti savo siela į galvą. 

Ta kalba buvo baisi. 

— Gerai pasakyta, prisiekiu savo siela! Klopenas Truilfu 
drožia pamokslą kaip šventasis tėvas, — sušuko Galilėjos impe- 
ratorius ir sukūlė savo ąsotį: reikėjo šukės pakišti po klibančia 
stalo koja. 

— Monsinjorai imperatoriai ir karaliai, — šaltakraujiškai 
tarė Grenguaras (kažkaip jam grįžo tvirtumas, ir jis ėmė kalbėti 
ryžtingai), — apie tai negalvokite. Aš vadinuosi Pjeras Grengu- 
aras, esu poetas, mano misterija šį rytą buvo vaidinama didžio- 
joje Rūmų salėje. 

— A, tai tu, metre! — tarė Klopenas.— Aš ten buvau, dieva- 
ži! Tai va, drauguži, argi už tai, kad mums įkyrėjai rytą, turėtu- 
me. tavęs nepakarti šį vakarą? 

„Sunku bus išsisukti“, — galvojo Grenguaras. Vis dėlto dar 
pabandė: 

— Nesuprantu, kodėl poetai nepriskiriami prie elgetaujan- 
čių. Juk valkata buvo Ezopas; elgeta buvo Homeras; vagis buvo 


Merkurijus... 
Klopenas jį pertraukė: 


— Man atrodo, kad tik puti mums miglą į akis. Po galais! 
Leiskis pakariamas, ir nėra ko čia maivytis! 

— Atsiprašau, monsinjore Tuno karaliau,— atsakė Gren- 
guaras, gindamas savo pozicijas.— Apie tai verta pagalvoti... 
Luktelėkit!.. Klausykit... Jūs manęs nepasmerksite „Neišklau- 
sę... 

Jo gailų balsą iš tikrųjų užgožė visuotinis klegesys. Mažylis 
dar uoliau ėmė gramdyti katilą; dar to betrūko: kažkokia senė 
padėjo ant įkaitusio trikojo keptuvę, pilną riebalų, ir tie čirškė 
kaip govėda vaikų, bėgančių paskui kaukę. 

Tuo tarpu Klopenas Truilfu truputį pasitarė su Čigonų ku- 
nigaikščiu ir su visiškai girtu Galilėjos imperatorium. 

Po to jis šaižiai suriko: 

— Nutilkite! 

Kadangi katilas ir keptuvė nepakluso ir toliau tęsė savo 
duetą, Klopenas nušoko nuo statinės, spyrė į katilą, ir tas su vai- 
ku nusirito už dešimties žingsnių, spyrė į keptuvę, ir jos taukai 
išsiliejo į ugnį, o tada oriai vėl užlipo ant sosto, nors vaikas 
verkė, slopindamas raudą, o senė murmėjo,— jos vakarienė 
sudegė gražia, balta liepsna. 

Truilfu davė ženklą, ir kunigaikštis, imperatorius, svarbiau- 
sieji įsilaužėliai su raupsuotaisiais išsirikiavo apie jį pusračiu, 
o centre stovėjo vis dar stipriai laikomas Grenguaras. Tai buvo 
skudurų, draiskalų, blizgučių, šakių, kirvių, girtų kojų, storų 
nuogų rankų, nešvarių, išblėsusių, kvaišų veidų pusratis. Apva- 
liojo driskių stalo vidury Klopenas Truilfu dominavo kaip šito 
senato dožas, kaip šitos perijos karalius, kaip šitos konklavos 
popiežius pirmiausia savo statinės aukščiu, paskui kažkokia 
didinga, žiauria ir baisia išraiška, žaižaruojančia jo akyse, dėl 
kurios ne tokie gyvuliški atrodė plėšikiškos jo padermės bruo- 
žai. Jis panėšėjo į šerną tarp kiaulių. 

— Klausyk, — tarė jis Grenguarui, pūslėta ranka glostyda- 
mas šlykštų savo smakrą, — nematau pagrindo, kodėl! neturėtum 
būti pakartas. Teisybė, atrodo, kad tau tai labai bjauru; bet tai 
visai paprastas dalykas, tik jūs, miestiečiai, prie to nepratę., 
Menkniekį jūs laikote baisiu daiktu. Pagaliau mes tau nenorime 
blogo. Yra galimybė šiuo metu išsisukti. Ar nori būti mūsiškiu? 

Galima spręsti, kokį įspūdį pasiūlymas padarė Grenguarui, 
kuris jau matė savo gyvastį kabant ant plauko ir buvo-beketinąs 
pasiduoti. Dabar jis vėl energingai griebėsi ginklo. 

— Noriu, žinoma, mielai, — tarė jis. 

— Ar dedies prie trumpųjų kardų bendrijos? 

— Trumpųjų kardų? Be abejo, — atsakė Grenguaras. 

— Ar pripažįsti save laisvųjų miestiečių bendruomenės 
nariu? — paklausė Tuno karalius. 

— Laisvųjų miestiečių. 

— Argo karalystės valdiniu? 

— -Argo karalystės. 

— Valkata? 


— Valkata. 
— Visa siela? 

— Visa siela. 

— Turiu pasakyti, — tarė karalius, — kad vis tiek būsi pa- 
kartas. 

— Po velnių! — sušuko poetas. 

— Tik būsi pakartas vėliau, su didesnėmis iškilmėmis, šau- 
niojo Paryžiaus miesto lėšomis, gražiose akmeninėse kartuvėse, 
ir tave kars dori žmonės. Vis šiokia tokia paguoda, — šaltakrau- 
jiškai kalbėjo Klopenas. 

— Taip, jūsų teisybė, — atsakė Grenguaras. 

— Turėsi ir kitų privilegijų. Būdamas laisvasis pilietis, 
nemokėsi nei už šiukšlių valymą, nei vargšų naudai, nei už gat- 
vių apšvietimą, o Paryžiaus piliečiai už visa tai moka. 

— Tebūnie taip, — tarė poetas. — Sutinku. Būsiu argotininku, 
valkata, laisvuoju piliečiu, trumpuoju kardu, viskuo, kuo tik 
norite. Visu tuo aš jau ir pirma buvau, ponas Tuno karaliau, nes 
esu filosofas; et omnia in philosophia, omnes in philosopho 
continentur', kaip žinote. 

Tuno karalius suraukė antakius. 

— Kuo tu mane laikai, drauguži? Kokia Vengrijos žydų 
tarme čia mums suoki? Aš nesuprantu hebrajiškai. Banditas — 
ne žydas. Aš netgi nevagiu, tai man per žema, aš žudau. Šmirkšt 
per gerklę —. taip. Grybšt piniginę — ne. 

Tarp tų iš pykčio pramikčiotų trumpų žodžių Grenguaras 
stengėsi įterpti atsiprašymą. 

— Atsiprašau, monsinjore. Tai ne žydiškai. Lotyniškai. 

— Aš tau sakau, — užriko Klopenas,— kad nesu žydas, ir 
liepsiu tave pakarti, tu sinagogos išpera! Tave ir tą Judėjos 
vertelgą, kurs šalia tavęs stovi ir kurį tikiuosi pamatyti prikaltą 
brie prekystalio kaip netikrą pinigą! 

Jis dūrė pirštu į barzdotą Vengrijos žydelį, kuris buvo pris- 
tojęs prie Grenguaro su savo facitote caritatem ir, nesuprasda- 
mas kitos kalbos, dabar nustebo pamatęs, kad Tuno karalius 
savo pyktį giežia ant jo. 

Pagaliau jo didenybė Klopenas nusiramino. 

— Niekše! — tarė jis mūsų poetui.— Vadinasi, nori būti 
valkata? 

— Žinoma,— atsakė poetas. . 

— Maža, kad nori,— tarė paniuręs Klopenas.— Gera valia 
nieko nepirksi, ji tinka tik rojun keliauti; beje, rojus ir argo — 
skirtingi dalykai. Jei nori būti priimtas į argo bendruomenę, 


* O viskas glūdi filosofijoje, viskas glūdi filosofe (Iot.). 

įrodyk, kad esi tinkamas, todėl iškratyk kišenes manekenui. 

— Iškratysiu,— tarė Grenguaras,— padarysiu visa, ko no- 
rėsite. . 

Klopenas davė ženklą. Keli argotininkai išėjo iš rato ir po 
valandėlės sugrįžo. Jie atnešė du stulpus su medinėmis atra- 
momis apačioje, kad būtų galima pastatyti. Stulpų viršuje 
uždėjo skersinį, ir pasidarė labai gražios sudedamos kartu- 
vės; Grenguarui teko malonumas pamatyti, kaip jos vienu mirk- 
sniu iškilo priešais. Čia nieko netrūko, net ir virvė grakščiai 
siūbavo po skersiniu. 

„Ką gi jie čia darys?" — pradėjęs nerimauti, klausė save 
Grenguaras. Tuo pat metu suskambo .varpeliai, ir jo baimė išsi- 
sklaidė. Mat valkatos užnėrė kilpą ant kaklo manekenui, sa- 
votiškai paukščių baidyklei, kuri buvo apvilkta raudonais dra- 
bužiais ir taip apkarstyta skambaliukais ir varpeliais, jog jais 
būtų galima apkabinėti trisdešimt Kastilijos mulų. Virvei siū- 
buojant, skambaliukai kurį laiką virpėjo, paskui pamažu rimo ir 
galiausiai visai nutilo, kai manekenas paliovė siūbavęs nelygi- 
nant švytuoklė, kuri nuvainikavo vandens ir smėlio laikrodį. 

Tada Klopenas parodė Grenguarui seną, suklypusį suolelį, 
padėtą po manekenu, ir tarė: 

— Lipk! 

— Po velnių! — pasipriešino Grenguaras.— Ko gero, nusi- 
suksiu sprandą. Jūsų suolelis šlubuoja kaip Marcialio“? dvieilis; 
viena koja kaip hegzametras, o kita — kaip pentametras. 

— Lipk,— pakartojo Klopenas. 

Grenguaras užlipo ant suolelio ir, pabalansavęs rankomis 
ir galva, šiaip taip rado atramos tašką. 

— Dabar, — tarė Tuno karalius, — dešinę koją parietęs už- 
mesk ant kairiosios, o kairiąja pasistiebk. 

— Monsinjore,— tarė Grenguaras, — jūs būtinai norite, kad 
susilaužyčiau kokį nors sąnarį? 

Klopenas palingavo galvą. 

— Klausyk, drauguži, tu per daug plepi. Štai koks reikalas. 
Kaip sakiau, atsistosi ant pirštų galų; pasieksi manekeno ki- 
šenę; joje pasirausi, ištrauksi piniginę; jei visa tai atliksi ir ne- 
skambtels nė vienas varpelis, — gerai, būsi valkata. Mums be- 
liks tik savaitę tave lupti. 

— Dievaži, reikės būti atsargiam, — tarė Grenguaras.— O jei 
varpelius sujudinsiu? 

-— Tada būsi pakartas. Supranti? 

— Nieko nesuprantu,— atsakė Grenguaras. 

— Klausyk dar kartą. Iškratysi manekeno kišenę ir paimsi 
piniginę; jei tau darbuojantis skambtels bent vienas varpelis, 
būsi pakartas. Supranti? 

— Gerai, — tarė Grenguaras,— tą suprantu. O toliau? 

— Jei tau pasiseks ištraukti piniginę nesužvanginus nė vie- 
no žvangučio, tapsi valkata, ir septynias dienas iš ėilės tave 
lupsime. Dabar, be abejo, supratai? 

— Ne, monsinjore, vėl nebesuprantu. Kas man iš to? Vienu 
atveju būsiu pakartas, kitu — primuštas... 

— O valkata tapti, — pertraukė Klopenas,— valkata tapti ar 
tai niekai? Mes tave lupsime tavo paties labui, kad priprastum 
mušarnas. 

— Labai ačiū, — atsakė poetas. 

— Na, greičiau! — tarė karalius ir trenkė koja į statinę, kuri 
suaidėjo kaip didelis būgnas.— Apkraustyk manekeną, ir baig- 
tas kriukis. Įspėju paskutinį kartą: jei išgirsiu bent vieną žvan- 
gutį, kyburiuosi vietoj manekeno. 

Argotininkų gauja ėmė ploti Klopeno žodžiams ir apstojo 
kartuves ratu taip negailestingai kvatodami, jog Grenguaras 
pasimatė esąs jiems tik pramoga, tad nieko gero iš jų nebesiti- 
kėjo. Jam neliko jokios vilties, nebent tik iš netyčių pasisektų 
atlikti tą baisųjį uždavinį. Jis nusprendė pamėginti, bet pirmiau- 
sia karšta malda kreipėsi į manekeną, kurį turėjo apiplėšti ir 
kurį lengviau sugraudinti negu valkatas. Miriadai skambalėlių 
su varinėmis šerdikėmis jam atrodė kaip miriadai išsižiojusių 
gyvačių: tuoj ims šnypšti ir kirs. 

— O! — sušnibždėjo jis.— Ar galimas dalykas, kad mano 
gyvybė priklausytų nuo skambaliuko virptelėjimo! O! — pridū- 
rė jis, sudėjęs rankas.— Skambalėliai, neskambėkit! Varpeliai, 

„nedindėkit! Žvangučiai, nežvangėkit! 

Jis dar pabandė perkalbėti Truilfu. 

—-O jei pūstelės vėjas? — paklausė jis. 

— Būsi pakartas, — atsakė šis nesuabejojęs. 

Matydamas, kad nebeišsisuks, kad niekas nelauks, neatidės 
kitai dienai to bandymo, Grenguaras didvyriškai pasiryžo. 
Dešinę koją parietęs užmetė ant kairiosios, tąja pasistiebė ir 
ištiesė ranką; bet vos tik prisilietė manekeno, kūnas neišlaikė 
pusiausvyros ant suoliuko, kuriam irgi trūko vienos kojos; 
Grenguaras buvo besiremiąs į manekeną, susverdėjo ir nudribo 

ant žemės, o lemtingai suskambėję tūkstančiai skambaliukų jį 
visai apkurtino; jo rankos užgautas manekenas iš pradžių apsuko 
ratą, O paskui ėmė didingai suptis tarp dviejų stulpų. 

— Prakeikimas! — sušuko krisdamas Grenguaras ir liko 
gulėti kaip negyvas, įbedęs nosį žemėn. 

Jis girdėjo, kaip viršum galvos siaubingai skambėjo varpe- 
liai, velniškai kvatojo valkatos, kaip Truilfu pasakė: 

— Pakelkite tą kvailį ir tuoj pat pakarkite. 

Grenguaras atsikėlė. Manekenas jau buvo nukabintas, vieta 
palaisvinta Grenguarui. 

Argotininkai užlaipino jį ant suoliuko. Priėjo Klopenas, ap- 
suko virvę jam aplink kaklą, tekštelėjo per petį ir tarė: 

— Sudie, drauguži! Dabar nebeištrūksi, nors tavo pilve 
vartytųsi paties popiežiaus žarnos. 

Žodis „pasigailėkite“ apmirė Grenguaro lūpose. Jis apsižval- 
gė. Nebuvo jokios vilties: visi juokėsi. 

— Belvini-de Letuali, — tarė Tuno karalius milžinui valkatai, 
kuris išėjo iš eilės, — lipk ant skersinio. 

Belvinis de Letualis vikriai užsikorė ant skersinio; kai po 
valandėlės Grenguaras pakėlė akis, su siaubu pamatė valkatą, 
tupintį ant skersinio kaip tik viršum jo galvos. 

— Dabar,— toliau įsakinėjo Klopenas Truilfu,— kai aš su- 
plosiu rankomis, tu, Andri le Ružai, keliu nuspirsi suolelį; tu, 
Fransua Šant Priuni, kibsi tam pašlemėkui už kojų; o tu, Belvini, 
užšoksi jam ant pečių; ir visi trys kartu, girdite? 

Grenguaras sudrebėjo. 

— Ar jau? — tarė Klopenas Truilfu trims argotininkams, 
pasiruošusiems pulti ant Grenguaro kaip trys vorai ant vienos 
musės. Vargšas pasmerktasis gyveno siaubingą laukimo momen- 
tą, kol Klopenas ramiai stumdė koja į ugnį nesudegusius vyn- 
uogienojų stiebus. 

— Ar jau? — pakartojo jis ir išskėtė rankas suploti. Dar 
sekundė — ir viskas būtų buvę baigta. 

Bet jis susilaikė, tarsi staiga kažką sugalvojęs. 

— Palaukit! — tarė jis. — Buvau pamiršęs!.. Pagal mūsų pap- 
rotį, kariant žmogų, reikia atsiklausti, ar kokia nors moteris 
nenori jo sau paimti už vyrą. Drauguži, tai paskutinioji tavo 
viltis. Turėsi pasirinkti šliundrą arba virvę. 

Nors skaitytojui ir labai keistas pasirodytų tas čigonų pap- 
rotys, bet jis dar ir mūsų laikais yra plačiai išdėstytas sename 
anglų kodekse. Žiūrėkite Beringtono“! „Stebėjimus“. 

Grenguaras lengviau atsikvėpė. Per pusvalandį jis jau antrą 
kartą kėlėsi iš numirusių. Tad nebelabai drįso tuo tikėti: 

— Olia! — sušuko Klopenas, vėl užsilipęs ant statinės.— 
Olial Ei moterys, patelės, ar yra tarp jūsų, pradedant ragana, 
baigiant jos kate, kokia nors šliundra, kuri norėtų to bjaurybės? 
Olia, Kolete la Šaron! Elizabeta Truven! Simona Žoduin! Mari 
Pjedbu! Tone Ilgoji! Berarda Fanuel! Mišele Ženaj! Kloda Ronž 
Orej! Maturina Žiruru! Olia! Izabo la Tjeri! Ateikite pasižiūrėti! 
Vyras veltui! Kuri jo norėtų? 

Be 'abejo, tokioje apgailėtinoje padėtyje Grenguaras nebuvo 
labai patrauklus. Šliundros neatrodė per daug susidomėjusios 
tuo pasiūlymu. Nelaimingasis girdėjo, kaip jos atsakė: 

— Ne! Ne! Pakarkite jį, visoms bus pramoga. 

Vis dėlto iš minios trys priėjo pažiūrėti. Pirmoji buvo storulė 
keturkampio veido mergšė. Ji atidžiai apžiūrėjo menką filosofo 
švarką. Jo palaidinė buvo nunešiota ir labiau skylėta negu skar- 
da kaštonams spraginti. Mergšė susiraukė. 

— Senas skuduras! — sumurmėjo ir kreipėsi į Grenguarą: 

— O kur skraistė? 

— Pamečiau, — atsakė Grenguaras. 

— O kepurė? i 

— Man ją atėmė. 

— O batai? 

— Jie be puspadžių. 

— O piniginė? 

— Deja, — pramikčiojo Grenguaras,— neturiu nė denaro. 

— Tai prašykis pakariamas ir dar padėkok! — atkirto šliun- 
dra ir nusigręžė. 

Antroji — sena, pajuodusi, susiraukšlėjusi, tokia bjauri, jog 
net Stebuklų. dvare atrodė kaip šlykštynė,— keliskart apėjo 
aplink Grenguarą. Jis beveik drebėjo, kad ši jo nepanorėtų. 
Bet serniė iškošė pro dantis: 

— Per liesas, — ir pasitraukė. 

Trečioji buvo jauna mergaitė, gana skaisti ir ne tokia jau 
bjauri. 

— Išgelbėkite mane! — tylomis tarė jai vargšelis. 

Ji valandėlę žiūrėjo į jį su gailesiu, paskui nuleido akis, 
pasitaisė sijono klostę, nežinodama, ką čia daryti. Jis sekė visus 
jos judesius; tai buvo paskutinis vilties spindulėlis. 

.— Ne,— pagaliau tarė mergaitė, — ne! Gijomas Longžu ma- 
ne primuš.— Ir įsimaišė į minią. 

— Nesiseka tau, drauguži, — tarė Klopenas: 

Ir, atsistojęs ant statinės, sušuko, mėgdžiodamas įkainotoją 
varžytinėse, iš ko visi smagiai juokėsi. 

— Niekas nenori? Vienas, du, trys! — Ir, pasisukęs į kartu- 
ves, linktelėjo galvą: — Lieka jums! 

Belvinis de Letualis, Andri le Ružas, Fransua Šant Priunas 
prisiartino prie Grenguaro. 

Tą akimirką argotininkai sušuko: 

— Esmeralda! Esmeralda! 

Grenguaras sudrebėjo ir atsisuko į tą pusę, iš kur kilo šauks- 
mas. Minia prasiskyrė ir praleido tyrą, akinančio grožio būtybę. 

Tai buvo čigonė. 

— Esmeralda! — tarė Grenguaras; nors ir labai susijaudinęs, 
jis apstulbo, kad tas magiškas žodis taip staigiai sumezgė visus 
tos dienos jo atsiminimus. 

Atrodė, kad ta nepaprasta būtybė net ir Stebuklų dvare 
skleidžia savo grožio ir žavesio galią. Argotininkai ir argoti- 
ninkės tyliai pasislinko, davė jai kelią, ir jų brutalūs veidai 
giedrėjo vien tik nuo jos žvilgsnio. 

Lengvu žingsniu ji priėjo prie pasmerktojo. Jos gražioji Džali 
sekė paskui. Grenguaras buvo nei gyvas, nei miręs. Ji valandėlę 
apžiūrinėjo jį tylėdama. 

— Jūs pakarsite tą žmogų? — rimtai paklausė ji Klopeną. 

— Taip, ses, — atsakė Tuno karalius,— nebent paimtum jį 
sau už vyrą. 

Atkišusi apatinę lūpą, ji padarė savo gražiąją grimasėlę. 

— Imu,— tarė ji. 

Dabar Grenguaras tvirtai įsitikino, kad sapnuoja jau nuo pat 
ryto, o čia tik sapno tęsinys. ! 

Iš tikrųjų, atomazga, nors ir maloni, jį labai sukrėtė. 

Nuo poeto kaklo buvo nuimta kilpa, jam liepta nulipti nuo 
suolelio. Jis turėjo atsisėsti — taip buvo susijaudinęs. 

Čigonų kunigaikštis, netaręs nė žodžio, atnešė molinį ąsotį. 
Čigonė jį padavė Grenguarui. 

— Mesk jį žemėn, — tarė ji. 

Ąsotis sudužo į keturias dalis. 

— Broli,— tarė Čigonų kunigaikštis, uždėjęs rankas jiems 
ant kaktos, — ji tavo žmona; sese, jis tavo vyras. Ketveriems 
metams. Eikite. 

VII 
J 
VESTUVIŲ NAKTIS 


Po valandžiukės mūsų poetas jau sėdėjo smailiaskliaučiame 
sandariame, šiltame kambarėlyje už stalo, — ant jo, rodės, terei- 
kėjo padėti ko nors užkąsti iš maisto spintelės, pakabintos čia 
pat prie sienos, — ir jam nusimatė gera lova ir draugystė su gra- 
žia mergina. Nuotykis panėšėjo į burtus, Jis rimtai ėmė save 
laikyti fėjų pasakų personažu; tarpais apsidairydavo aplinkui, 
tarsi norėdamas pamatyti, ar tebėra dviem sparnuotom chime- 
rom pakinkytas ugnies vežimas, kuris tik ir galėjo jį taip greitai 
iš Tartaro nugabenti į rojų. Tarpais jis atkakliai žiūrėjo į savo 
švarko skyles, kad galėtų įsikabinti į tikrovę ir galutinai nepa- 
mestų žemės. Jo protas, siūbuodamas fantastinėse erdvėse, tik 
ant šio siūlelio tesilaikė. 

“ Jauna mergaitė, rodės, visai nekreipė į jį dėmesio; ji išei- 
davo, grįždavo, pastatydavo į kitą vietą kėdutę, pašnekindavo 
savo ožkytę, kartais nutaisydavo grimasėlę. Pagaliau atsisėdo 
prie stalo, ir Grenguaras galėjo į ją žiūrėti, kiek tik norėjo. 

Jūs, skaitytojau, kadaise buvote vaikas, o gal, laimė, ir dabar 
tebesatė. Be abejo, ne kartą (aš taip esu praleidęs kiauras dienas, 
geriausias dienas savo gyvenime) saulėtą „dieną sraunaus upelio 
pakrantėje. žvilgsniu sekėte žalsvą arba melšvą žavų laumžifgį; 
kaip jis zvimbčioja nuo krūmokšnio prie krūmokšnio, tarsi 
bučiuodamas kiekvienos šakelės viršūnę. Atsimenate, kaip mei- 
lingai ir smalsiai jūsų mintis ir akys.vijosi tą švilpiantį ir burz- 
giantį purpurinių ar žydrų sparniukų verpetėlį, kur plastėdavo 
kažkoks neužčiuopiamas, savo skridimo greičio užtemdytas pa- 
darėlis. Lengvutė būtybė, vos matoma per sparniukų virpesį, 
jums atrodydavo chimeriška, nereali, neįmanoma paliesti nei 
pamatyti. O kai laumžirgis pagaliau nutūpdavo ant nendrės 
ir jūs, sulaikę kvapą, žiūrėdavote į pailgus šydo sparnus, ilgą 
emalinį apdarą, du kristalinius rutulėlius, kaip nustebdavote ir 
išsigąsdavote, kai ir vėl forma virsdavo šešėliu ir būtybė — 
chimera! Atsiminkite tuos įspūdžius ir lengvai įsivaizduosite, ką 
jautė Grenguaras, stebėdamas tą matomą ir apčiuopiamą pavi- 
dalą, tą Esmeraldą, kuri iki šiol jam pasirodydavo tik šokio ir 
dainos sūkury bei triukšme. 

„Tai štai kas yra Esmeralda, — galvojo jis, vis labiau susi- 
svajodamas ir klaidžiodamas paskui ją akimis, — dangiška būty- 

bė! Gatvės šokėja! Taip daug ir taip maža! Tai ji šį rytą pribaigė 
mano misteriją, O šį vakarą išgelbėjo man gyvybę. Mano piktoji 
dvasia! Mano gerasis angelas! Graži moteris, garbės žodis! Tur- 
būt ji beprotiškai mane įsimylėjusi, jei tokiu būdu mane pasi- 
ėmė. Beje, — tarė jis sau, staiga atsistodamas, pagautas tikrovės 
pajautimo, kuris sudarė jo charakterio ir jo filosofijos pagrin- 
dą,— nelabai aišku, kaip čia pasidarė, bet esu jos vyras!“ | 

Su ta mintimi, atsispindinčia ir jo akyse, Grenguaras taip 
ryžtingai ir taip galantiškai priėjo prie mergaitės, jog ji pasi- 
traukė atbula. S 

-— Ko gi jūs iš manęs norite? — paklausė ji. 

— Ar dar galite to klausti, dieviškoji Esmeralda? — atsakė 
Grenguaras taip aistringai, jog ir pats nustebo išgirdęs savo 
balsą. 

Čigonė išplėtė akis. 

— Nesuprantu, ką norite pasakyti. 

— Kaip? — kalbėjo Grenguaras, vis labiau ir labiau įsikarš- 
čiuodamas ir manydamas, kad galų gale jis turi reikalą tik su 
Stebuklų dvaro dorybės deive.— Argi aš nepriklausau tau, švel- 
nioji mano drauguže? Argi tu nesi mano? 

Ir visai nuoširdžiai apkabino ją per liemenį. 

Čigonė išslydo jam iš rankų kaip ungurys. Vienu šuoliu 
atsidūrusi kitame kamarėlės gale, ji pasilenkė ir atsitiesė su 
mažyčiu durklu rankoje, — Grenguaras net nespėjo pamatyti, iš 
kur ji tą durklą ištraukė; stovėjo supykusi ir išdidi, papūtusi 
lūpas, išplėtusi šnerves, įraudusiais kaip laukiniai obuoliukai 
veidais, žaibuojančiomis akimis. Baltoji ožkytė tuoj pašoko 
priekin ir atstatė prieš Grekguarą gražius, paauksuotus ir labai 
-smailius ragučius. Visa tai įvyko akimirksniu. 

Laumžirgis pavirto vapsva ir taikėsi įgelti. 

„ Mūsų filosofas stovėjo apstulbęs ir kvailai spoksojo čia į 
ožkytę, čia į mergaitę. 1 

— Panele švenčiausioji! — tarė jis, kai pagaliau atgavo 
žadą.— Štai kur dvi šaunuolės! 

Ir čigonė prabilo: 

— Pasirodo, tu iš tikrųjų labai drąsus niekšas! 

— Atsiprašau, panele, — tarė šypsodamasis Grenguaras.— 
Tai-kodėl gi jūs mane paėmėte už vyrą? 

— Vadinasi, geriau tegu būtų tave pakorę? 

— Tad už manęs tekėdama jūs. nieko kito negalvojote, tik 
gelbėjote mane nuo kartuvių? — tarė poetas, nuviltas meilės 
lūkesčių. 

— O kokia galėjo būti dar kita mintis? 

Grenguaras prikando lūpą. 

— Ką gi, — tarė jis, — matyt, Kupidonas man dar nėra toks 
palankus, kaip buvau manęs.— Bet kuriems galams reikėjo 
sudaužyti tą niekuo dėtą ąsotį? 

Esmeraldos durklas ir ožkutės ragai vis dar buvo atstatyti. 

— Panele Esmeralda, — tarė poetas, — padarykime paliau- 
bas. Aš nesu Šatle teismo raštininkas ir neįskųsiu, kad nešioja- 
tės durklą, nors. ponas Paryžiaus prevo tai yra uždraudęs.. Vis 
dėlto turite žinoti, kad prieš savaitę Noeliui Lekrivenui buvo 
priteista sumokėti dešimt Paryžiaus solidų už tai, kad jis nešiojo 
trumpą špagą. Žinoma, tai ne mano reikalas; aš tik noriu štai ką 
pasakyti: prisiekiu savo išganymu, nebesiartinsiu prie jūsų be 
jūsų leidimo ir sutikimo; tik duokite man vakarienės. 

Iš esmės Grenguaras, kaip ir ponas Depreo??, „buvo beveik 
neaistringas“: ne iš tos riterių ir muškietininkų padermės, kuri 
merginas ima šturmu. Meilėje, kaip ir kituose dalykuose, buvo 
nusistatęs vengti kraštutinumų ir laikytis vidurio; gera vakarie- 
nė, malonus pokalbis akis į akį jam atrodė, — ypač kai būdavo 
alkanas, — puikus antraktas tarp meilės nuotykio prologo ir jo 
atomazgos. 

Čigonė nieko neatsakė. Niekinamai vyptelėjo, pakėlė galvą 
kaip paukštytė ir nusikvatojo; mažutis durklas išnyko taip, kaip 
buvo atsiradęs, ir Grenguaras nespėjo pamatyti, kur bitelė pas- 
lėpė savo gylį. 

'Po valandėlės ant stalo jau buvo ruginės duonos kepalėlis, 
lašinių gabalas, keli susiraukšlėję obuoliai ir ąsotis alaus. Gren- 
guaras puolė valgyti. Geležinė šakutė su tokiu įniršiu barškėjo 
į fajanso lėkštę, jog atrodė, kad jo meilė pavirto apetitu. 

Jauna mergaitė, atsisėdusi priešais, tyliai žiūrėjo, kaip jis 
valgė, matyt, paskendusi mintyse, kurioms ji tarpais nusišyp- 
sodavo, ir meiliai glostė protingą ožkos gąlvelę, švelniai priglu- 
dusią jai prie kelių. 

Geltono vaško žvakė švietė tą rajumo ir susisvajojimo sceną. 

Apmarinęs alkį, Grenguaras susigėdo pamatęs, kad liko tik 
vienas obuolys. 

— Jūs nevalgote, panele Esmeralda? 

Ji papurtė galvą ir susimąsčiusi ėmė žiūrėti į kambarėlio 
skliautus. 

„Kokiu velniu ji taip susidomėjo? — galvojo Grenguaras, 
pažvelgęs ten, kur ji žiūrėjo.— Negi ten, skliauto spynoje, 

vypsančiu akmeniniu nykštuku? Po velnių! Su juo tikrai galiu 
pasivaržyti!“ 

Jis pakėlė balsą: 

— Panele! 

Ji atrodė negirdinti. 

Jis pakartojo dar garsiau: 

— Panele Esmeralda! 

Tuščios pastangos. Mergaitė mintimis skrajojo kažkur kitur, 
ir Grenguaro balsas neįstengė jos iš ten atšaukti, Laimė, čia įsi- 
maišė ožkutė. Ji ėmė švelniai timpčioti savo šeimininkę už ran- 
kovės. 

— Ko nori, Džali? — - greitai paklausė čigonė, tarsi pabudusi 
iš miego. 

— Ji alkana, — tarė Grenguaras, laimingas, kad gali užmegz- 
ti kalbą. 

Esmeralda ėmė trupinti duoną, ir Džali grakščiai: ėdė jai iš 
delno. 

Beje, Grenguaras nebeleido čigonei nugrimzti į svajas. Jis 
išdrįso vėl paliesti opųjį klausimą: 

— Vadinasi, jūs manęs nenorite kaip vyro? 

Mergina atidžiai jį apžiūrėjo ir tarė: 

— Ne. 

— O kaip meilužio? 

Ji padarė grimasėlę ir tarė: 

— Ne. 

— O kaip draugo? 

Ji dar kartą atidžiai į jį pažvelgė ir, valandėlę pamąsčiusi, 
atsakė: 

— Galbūt. 

Tas „galbūt“, toks brangus filosofams, Grenguarą padrąsino. 

— Ar žinote, kas yra draugystė? — paklausė jis. 

— Taip, — atsakė čigonė.— Tai brolio ir sesers giminystė, 
tai dvi sielos, kurios susiliečia, bet nesusilieja, tai du vienos 
rankos pirštai. 

— O meilė? — toliau klausinėjo Grenguaras. 

+— O! Meilė! — tarė ji, ir jos balsas sudrebėjo, o akys ėmė 
spinduliuoti. — Tai du kūnai ir viena siela. Tai vyras ir moteris, 
kurie susijungę virsta angelu. Tai — dangus. 

Taip kalbant, gatvės šokėjos veidas suspindo grožiu, kuris 
nepaprastai sukrėtė Grenguarą; jam atrodė, kad tas grožis tobu- 
lai atitinka beveik rytietišką jos žodžių egzaltaciją. Rausvos, 

tyros lūpos lengvai šypsojosi; nekalta, skaisti kakta tarpais 
apniukdavo tarsi veidrodis, kai į jį kas kvėpteli; iš po ilgų juodų 
nuleistų blakstienų sklido savotiška neapsakoma šviesa, jos 
profiliui teikianti tą idealų meilumą, kurį vėliau atskleidė Rafa- 
elis, suradęs mistinę mergystės, motinystės ir dieviškumo jungtį. 

— Kuo gi reikia būti, kad jums patiktum? — nesiliovė ka- 
mantinėjęs Grenguaras. 

— Reikia būti vyru. 

— O kas aš, ar ne vyras? — tarė jis. 

— Vyru su šalmu ant galvos, su špaga rankoje ir aukso pen- 
tinais prie užkulnių. 

— Taip,— tarė Grenguaras,— vadinasi, be arklio ne vyras. 
Ar jūs ką nors mylite? 

— Tikra meile? 

— Tikra meile. 

Valandėlę ji susimąstė, paskui kažkaip ypatingai ištarė: 

— Netrukus sužinosiu. 

— O kodėl ne šį vakarą? — švelniai paklausė poetas.— O 
kodėl ne mane? 

Ji rimtai žvilgtelėjo į jį. 

— Aš pamilsiu tik tokį, kuris sugebės mane apginti. 

Grenguaras paraudo ir tuos žodžius prisitaikė sau. Aišku, 
kad mergaitė daro užuominą, kaip menkai jis tepagelbėjo, kai 
prieš porą valandų ji buvo atsidūrusi kritiškoje padėtyje. Dabar 
jis prisiminė tą įvykį, kurį buvo išdildę kiti šio vakaro nuoty- 
kiai. Jis sudavė sau per kaktą. 

— Beje, man ir reikėjo nuo to pradėti, panele. Atleiskite už. 
tokį baisų mano išsiblaškymą. Kaipgi jūs ištrūkote iš Kvazimodo 
nagų? 

Čigonė suvirpėjo. 

— O! Siaubingas kuprys! — tarė ji ir užsidengė veidą ran- 
komis; ji drebėjo lyg šalčio krečiama. | 

— Ištikrųjų siaubingas! — pritarė Grenguaras, žūt būt norė- 
damas ją iškvosti.— Bet kaip jūs sugebėjote iš jo ištrūkti? 

Esmeralda nusišypsojo, atsiduso, bet tylėjo. R 

— Ar žinote, kodėl jis sekė paskui juš? — paklausė Gren- 
guaras, stengdamasis kitaip prieiti prie to paties klausimo. 

— Nežinau, — atsakė mergaitė. Ir guviai pridūrė: — Betgi 
ir jūs mane sekėte, o kodėl? 

— Garbės žodis, nė pats nežinau,— atsakė Grenguaras. 

Abu nutilo. Grenguaras peiliu gramdė stalą. Mergaitė šypso- 

jo įsižiūrėjusi į sieną, lyg kažką kiaurai per ją matydama. Staiga 
vos girdimai uždainavo: 
Ouando las pintadas aves 
Mudas estūn, y la tierra...* , 

Ji staiga liovėsi ir ėmė glostyti Džali. 

— Gražus gyvulėlis,— tarė Grenguaras. 

— Tai mano sesutė, — atsakė ji. 

— Kodėl jus vadina Esmeralda? — paklausė poetas. 

— Nežinau. 

— O vis dėlto? . 
- Ji išsiėmė iš užančio kažkokį daikčiuką, lyg pailgą maišelį 
su lauro grūdų vėrinėliu ant kaklo. Maišelis stipriai kvepėjo 
kamparu. Jis buvo žalio šilko, viduryje žibėjo stambus žalio 
stiklo karolis, smaragdo imitacija. 

— Gal dėl šito, — tarė ji. 

Grenguaras norėjo paimti maišelį. Ji atsitraukė. 

— Nelieskite! Tai amuletas; arba kerai nustos savo galios, 
arba jums kas atsitiks. 

Poeto smalsumas vis labiau ir labiau augo. 

— Kas jums jį davė? | 

Ji pridėjo pirštą prie lūpų ir paslėpė amuletą užantin. Jis 
bandė dar klausinėti, bet ji beveik neatsakinėjo. 

— Ką reiškia žodis Esmeralda**? ; 

— Nežinau. 

— Kokios jis kalbos? 

— Manau, kad čigonų. 

— Taip ir spėjau, — tarė Grenguaras.— Jūs gimusi ne Pran- 
cūzijojė 

— Nežinau. 

— Ar turite tėvus? 

Ji ėmė dainuoti senovinės dainos melodija: 


Paukštė motulė mano, 
Paukštis mano tėvelis. 
Be luoto, be laivelio 
Plaukiu per okeaną. 
Paukštis mano tėvelis, 
Paukštė motulė mano. 


* Kai perlinės vištelės meta plunksnas, ir žemė... (Isp.). 
** Esmeralda — smaragdas (isp.). 


— Taip, taip, — tarė Grenguaras.— Kokio amžiaus atvykote 
į Prancūziją? 

— Buvau visai maža. 

— O į Paryžių? 

— Pernai. Kai ėjome pro Popiežiaus vartus, į orą pakilo de- 
vynbalsė; tai buvo rugpjūčio pabaigoje; aš pasakiau: „Žiema 
bus šalta.“ 

—-. Tokia ir buvo, — tarė Grenguaras, nudžiugęs, kad prašne- 
kino mergaitę.— Visą žiemą kvapu šildžiausi rankas, Vadinasi, 
turite pranašystės dovaną? 

Ji ir vėl pasidarė lakoniška: 

— Ne. 

— Tas žmogus, kurį vadinate Čigonų kunigaikščių, tai jūsų 
giminės vadas? 

— Taip. 

— Juk jis mus vis dėlto sutuokė,— pralemeno poetas. 

Ji padarė gražią įprastą grimasėlę. 

— Aš nė vardo tavo nežinau. 

— Mano vardo? Prašau: Pjeras Grenguaras. 

— Aš žinau gražesnį— atsakė ji. 

— Kokia jūs negera! — tarė poetas.— Nesvarbu, aš nesu- 
pyksiu. Klausykite, gal mane pamilsite, kai geriau mane pažin- 
site; be to, jūs papasakojote savo gyvenimo istoriją taip patik- 
liai, jog turiu ir jums tuo pačiu atsimokėti: Kaip jau žinote, 
vadinuosi Pjeras Grenguaras; esu notaro iš Goneso sūnus. Prieš 
dvidešimt metų, per Paryžiaus apgulimą, tėvą pakorė burgun- 
dai, o motiną papjovė pikardiečiai. Taigi šešerių metų likau 
našlaitis ir neturėjau kitokių puspadžių kaip Paryžiaus grin- 
dinį. Nežinau, kaip išgyvenau nuo šešerių iki šešiolikos metų. 
Vaisių pardavėja kartais pakišdavo man kokią slyvą, kepėjas 
numesdavo kokią plutelę; vakarais pasistengdavau, kad mane 
suimtų naktinė sargyba; ji įmesdavo mane į kalėjimą, o ten, 
rasdavau šiaudų kūlį. Bet aš, kaip matote, užaugau, ištįsau. Žie- 
mą šildydavausi saulutės atokaitoje Sanso rūmų pavartėje, ir 
man atrodė labai keista, kad joninių laužai kuriami vasarą. Su- 
kakęs šešiolika metų, nutariau išsirinkti kokią nors profesiją. 
Išbandžiau visas vieną po kitos. Nuėjau į kareivius; bet man 
trūko narsumo. (Pasidariau vienuoliu; bet man trūko pamaldu- 
mo. Be to, menkai tenugeriu. Iš nevilties nuėjau mokytis daili-' 
dės amato; bet man trūko jėgos. Labiausiai buvau linkęs į mo- 
kytojus; tiesa, nemokėjau skaityti, bet tai ne kliūtis. Po kurio 

laiko įsitikinau, kad niekur nepritampu; matydamas, kad esu 
netikšis, laisvu noru pasidariau poetu ir rimų kūrėju. Tuo ama- 
tu visada gali verstis, net ir būdamas valkata; tai geriau apsimo- 
ka negu vogti, kaip man patarinėjo kai kurie mano draugai plė- 
šikai. Laimė, vieną gražią dieną sutikau tėvą Klodą Frolo, gar- 
bingąjį katedros archidiakoną. Jis manim susidomėjo, ir tik jam 
turiu būti dėkingas, kad šiandien esu tikrai išsilavinęs, moku 
lotyniškai, pradedant Cicerono „Apie pareigas“, baigiant tėvų 
celestiniečių „Mortuologijomis“, kai ką išmanau apie scholasti- 
ką, poetiką, ritmiką, net ir apie tą mokslų mokslą — hermetiką. 
Mano misterija šiandien su pasisekimu buvo suvaidinta gausin- 
gai miniai didžiojoje Teisingumo rūmų salėje. Taip pat turiu 
parašęs šešių šimtų puslapių knygą apie stebuklingąją 1465 metų 
kometą, dėl kurios vienas žmogus pamišo. Dar ir kitokiais laimė- 
jimais galėčiau pasigirti. Šiek tiek nusimanau apie artileriją ir 
todėl padėjau dirbti tą didžiulę Žano Mogo bombardą, kuri, kaip 
žinote, sprogo ant Šarantono tilto tą dieną, kai buvo bandoma, 
ir užmušė dvidešimt keturis smalsuolius. Matote, aš nesu toks 
jau blogas jaunikis. Moku daugybę pokštų, galėčiau išmokyti 
ir jūsų ožkytę; pavyzdžiui, mėgdžioti Paryžiaus vyskupą, tą 
prakeiktąjį fariziejų, kurio malūnai taško praeivį per visą Ma- 
lūnininkų tiltą. Be to, už misteriją gausiu krūvą sidabrinių, jei 
tik sumokės. Žodžiu, esu jūsų valioje: aš ir mano protas, mano 
žinios ir mano išsimokslinimas; sutinku su jumis, panele, gyven- 
ti taip, kaip jūs norėsite: skaisčiai arba linksmai; kaip vyras su 
žmona, jei taip jums atrodys gerai, kaip brolis su seseria, jei taip 
jums atrodys geriau. 

Grenguaras nutilo, laukdamas, kokį įspūdį padarys jo kalba 
jaunai mergaitei. Ji žiūrėjo akis įsmeigusi į žemę. 

— Febas,— tarė ji pusbalsiu ir kreipėsi į poetą: — Ką reiškia 
Febas? 

Nors ir nelabai tesuprasdamas, koks ryšys tarp jo kalbos ir 
šio klausimo, Grenguaras nevengė parodyti savo žinių ir atsakė 
didžiuodamasis: 

— Tai lotyniškas žodis. Jis reiškia saulė. 

— Saulė! — pakartojo ji.. | 

— Taip vadinosi labai gražus šaulys, kuris buvo dievas, — 
pridūrė Grenguaras. 

“. — Dievas! — pakartojo čigonė. Tą žodį ji ištarĖ, kaip atro- 
dė, mąsliai ir aistringai. 

Tuo metu atsisegė ir nukrito viena jos apyrankė. Grenguaras 
greitai pasilenkė pakelti. Kai atsitiesė, mergina ir ožkelė buvo 
dingusios. Jis išgirdo užstumiant skląstį. Be abejo, užsisklendė 
durelės į kitą kamaraitę. 

„Ar ji man bent patalą paliko?“ — tarė mūsų filosofas. 

Jis apėjo kambarį. Vienintelis baldas, tinkąs miegoti, buvo 
ilgoka medinė skrynia drožinėtu viršum; kai Grenguaras ant jos 
atsigulė, pasijuto mažne taip kaip Mikromegas“ „visu ūgiu iš- 
sitiesęs ant Alpių. 

— Niekis,— tarė jis, patogiau įsitaisydamas.— Reikia susi- 
taikyti su likimu. Kokia keista vestuvių naktis! Gaila. Bet jung- 
tuvių apeigos su tuo ąsočio sukūlimu, kažkokios naivios, prieš- 
tvaninės, man patiko. 


TREČIOJI KNYGA 


I 
KATEDRA 


Be abejo, Paryžiaus katedra ir mūsų laikais tebėra didingas, 
kilnus pastatas. Ji ir sendama išsilaikė labai graži, tačiau nega- 
lima neliūdėti ir nesipiktinti dėl to, kaip be gailesčio gadino ir 
žalojo tą garbingą paminklą laikas ir žmonės, nejausdami jo- 
kios pagarbos Karoliui Didžiajam, kuris padėjo kertinį akmenį, 
ir Pilypui Augustui, kuris ją užbaigė. 

Tos senosios mūsų katedrų karalienės kaktoje šalia raukš- 
lės visada rasi ir randą. Tempus edax, homo edacior.* Aš tą po- 
sakį mieliau taip išversčiau: „Laikas aklas, o žmogus kvailas.“ 

Jei mudu su skaitytoju turėtume laiko vieną po kitos patyri- 
nėti įvairias senosios bažnyčios sužalojimų žymes, rastume, 
kad laikas čia pasidarbavo mažiausiai; didžiausią blogį padarė 
žmonės, ir ypač meno žmonės. Esu priverstas sakyti „meno 
žmonės“, nes per pastaruosius du šimtmečius buvo asmenų, 
pasisavinusių architekto vardą. 

Er „Jei paminėsime tik kelis svarbiausius pavyzdžius, ir tai pa- 
aiškės, kad iš tikrųjų nedaug tėra tokių gražių architektūros 
„puslapių“, kaip katėdros fasadas, kuriame vienas po kito ir 
visi kartu atsiskleidžia prieš akis trys smailiaskliaučiai portalai, 
tarsi siuvinėtas ir dvidešimt aštuoniomis karalių nišomis iškar- 
pytas karnizas, milžiniška centrinė rozetė su dviem langais iš 
šonų tarsi kunigas tarp diakono ir subdiakono, aukšta ir grakšti 
trilapio formos arkadų galerija, laibomis kolonėlėmis remianti 
sunkią aikštelę, pagaliau du masyvūs juodi bokštai su šiferio 
stogeliais — visos harmoningos, puikios visumos dalys: pen- 
kiais gigantiškais aukštais sudėstytos viena ant kitos, jos pasiro- 
do visa darnia savo gausybe, su nesuskaitomomis statulų, 
skulptūrų ir kalybos detalėmis, kurios įspūdingai jungiasi su 
ramia visumos didybe; tai didžiulė, taip sakant, akmeninė sim- 
fonija, kolosalus vieno žmogaus ir visos tautos kūrinys, vien- 
tisas ir sudėtingas kaip „Iliada“ ir Romanserai“* , kuriems ji 
yra gimininga, stebuklingas ištisos epochos sutelktų jėgų vai- 


* Laikas ėdrus, žmogus dar ėdresnis (Iot.). 


89 


sius, kur iš kiekvieno akmens šimtais pavidalų trykšta meni- 
ninko genijaus sutvarkyta darbininko fantazija; žodžiu, tai sa- 
votiška, galinga ir vaisinga žmogaus kūryba, panaši į dieviškąją, 
iš kurios ji ir bus paėmusi d*ilypį pobūdį: įvairumą ir amžinu- 
mą. 

Tai, ką čia sakome apie fasadą, tinka visai bažnyčiai; tai, 
ką sakome apie Paryžiaus katedrą, tinka visoms viduramžių 
krikščioniškosioms bažnyčioms. Tame savaiminiame mene vis- 
kas nuoseklu, logiška ir labai proporcinga. Išmatavęs milžino 
kojos nykštį, žinai, koks visas milžinas. 

Grįžkime prie fasado, tokio, koks jis mums atrodo dar ir da- 
bar, kai pamaldžiai gėrimės rimta ir galinga katedra, kuri, pasak: 
jos metraštininkų, kelia baimę: guae mole sua terrorem incutit 
spectantibus“. 

Nūnai tam fasadui trūksta trijų svarbių dalykų. Pirmiausia 
vienuolikos pakopų, laikiusių jį iškeltą viršum žemės; toliau -= 
apatinės eilės statulų trijų portalų nišose ir pagaliau — viršuti- 
nės eilės dvidešimt aštuonių seniausiųjų Prancūzijos karalių 
statulų, kurios puošė antrojo aukšto galeriją, pradedant Šildebe- 
ru, baigiant Pilypu Augustu, laikančiu rankoje „valdoviškąjį 
rutulį“. 

Laiptus sunaikino laikas, jis iš lėto ir nesulaikomai kėlė 
aukštyn Site žemės paviršių. Bet, leidęs tam kylančiam Pary-- 
žiaus grindinio potvyniui vieną po kitos praryti visas vienuo- 
lika pakopų, kurios didino majestotišką pastato aukštį, laikas: 
„galbūt "bažnyčiai davė daugiau, negu atėmė: jis fasadui suteikė 
tą tamsią šimtmečių spalvą, kuri paminklų senatvę paverčia jų 
grožio amžiumi. 

Bet kas nuvertė abi statulų eiles? Kas paliko tuščias nišas? 
Kas pačiame centrinio portalo viduryje iškalė tą naują, pavai- 
nikį skliautą? Kas išdrįso įstatyti tas neskoningas, sunkias me-. 
dines Liudviko XV laikų stiliaus drožinėtas duris šalia Biskorne- 
to arabeskų? — Žmonės; architektai, mūsų laikų menininkai. 

O jei įeitume į pastato vidų, kiltų klausimas, kas nuvertė tą 
milžinišką švento Kristupo statulą, pagarsėjusią tarp visų kitų 
statulų, kaip didžioji Teisingumo rūmų salė tarp kitų salių, kaip 
Strasburgo katedros smailė tarp visų kitų varpinių? O kas bru- 
taliai iššlavė nesuskaičiuojamą daugybę statulų, kurios užėmė 
visus, navos ir presbiterijos tarpkolonius,— tas klūpančių, sta- 
čių, raitų statulas, tuos vyrus, moteris, vaikus, karalius, vysku- 


* Kuri savo didumu žiūrovams kelia siaubą (Iot.). 

pus, karius iš akmens, marmuro, aukso sidabro, vario, net iš 
vaško? Tik jau ne laikas. 

Ir kas senąjį gotikinį altorių, puikiai apstatytą relikvinėmis 
ir monstrancijomis, pakeitė tuo sunkiu marmuriniu sarkofagu su 
angelų galvomis ir debesėliais, primenančiu netobulą Val de 
Graso arba Invalidų rūmų pavyzdį? O kas taip kvailai įtvirtino 
į karlovingiškąsias Erkando darbo grindis tą sunkųjį akmeninį 
anachronizmą? Ar tik ne Liudvikas XIV, vykdydamas Liudviko 
XIII norą? 

Kas sudėjo šaltus, baltus stiklus vietoje tų „ryškiaspalvių“ 
vitražų? Susižavėjusi mūsų senolių akis krypdavo tai į didžiojo 
portalo.rozetę, tai-į absidos smailiaskliaučius lanttus. O ką pa- 
sakytų šešiolikto amžiaus kantorius, pamatęs, kaip mūsų van- 
dalai vyskupai bjauriais geltonais dažais nuterliojo katedrą? 
Jis atsimintų, kad tokia spalva budelis nudažydavo nusikaltėlių 
namus; mintyse iškiltų Mažieji Burbonų rūmai, taip pat geltonai 
nutepti konetablio išdavystei pažymėti; „tarp kitko, ta geltona 
spalva, — sako Sovalis, — buvo tokia patvari ir tokios geros rū- 
šies, jog daugiau kaip šimtą metų nenubluko“. Kantorius pagal- 
votų, kad šventa vieta suteršta, ir pabėgtų. 

O jei užliptume ant katedros, tai, jau neminint tūkstančio 
įvairiausių barbarybių, kiltų klausimas, kurgi ta žavi varpinėlė, 
atsirėmusi į skliauto sankryžą, tokia pat trapi, tokia pat drąsi 
kaip jos kaimynė Sent Šapel smailė (irgi nugriauta)? Liekna, 
smaili, skambi, ažūrinė, ji kilo į dangų aukščiau už bokštus. Kaž- 
koks gero skonio architektas (1787 m.) ją amputavo, manyda- 
mas, kad paslėpti žaizdai užteks to plataus švininio pleistro, 
kuris atrodo kaip katilo dangtis. 

Su nuostabiuoju viduramžių menu taip buvo pasielgta beveik 
visose šalyse, o ypač Prancūzijoje. Iš griuvėsių galima nustatyti 
trejopo pobūdžio sužalojimus, menkus ir gilesnius: pirmiausia 
laikas neskaudžiai vienur kitur įdrėskė ir aptraukė rūdimis to 
meno kūrinių paviršių; po to politinės ir religinės revoliucijos, 
iš prigimties aklos ir piktos, puolė juos triukšmingai, nudraskė 
puošnų skulptūrų ir kalybos apdarą, išbadė rozetes, sudaužė 
arabeskų ir statulėlių vėrinius, nuvertė statulas, vienas už tai, 
kad buvo su mitromis, kitas už tai, kad buvo su karūnomis; paga- 
liau darbavosi mados, vis juokingesnės ir kvailesnės, po anar- 
chiškų ir puikių Renesanso nukrypimų keitusios viena kitą, 
neišvengiamai smunkant architektūrai. Mados pridarė daugiau 
žalos negu revoliucijos. Jos įsirėžė į gyvąjį viduramžių meno 

kūną, jos pasikėsino į pačius to meno griaučius, jos pjaustė, 
„„skaldė, ardė, žudė pastatą, žudė jo formą ir jo simbolį, jo prasmę 
ir jo grožį. Be to, mados tą meną perdirbinėjo; tokių pretenzijų 
nebuvo turėję nei laikas, nei revoliucijos. Vaduodamosi savo 
„geru skoniu“, mados begėdiškai aptvarstė gotikos architektū- 
ros žaizdas neilgaamžiais, menkaverčiais papuošalais, marmuri- 
niais kaspinais, metaliniais pomponais, kiaušinio pavidalo or- 
namentais, voliutomis, apvadais, drapiruotėmis, girliandomis, 
kutais, akmeniniais liepsnų liežuviais, bronziniais debesimis, 
apkūniais amūrais, išpūstžandžiais cherubinais, kurie, kaip tikri 
raupsai, pradėję graužti meno veidą dar Katerinos de Mediči 
koplyčioje, pė dviejų šimtmečių tą iškankintą ir besivaipantį 
meną numarino Diubari buduare““. 

Trumpai suglaudus, ką esame išdėstę, reikia pasakyti, kad 
mūsų laikais gotikos architektūrą bjauroja trejopi nuniokoji- 
mai. Raukšles ir karpas jos paviršiuje paliko laikas; prievarta- 
vimų, brutalumų, sužeidimų, lūžimų žymes paliko revoliucijos 
nuo Liuterio iki Mirabo laikų. Žalojo, amputavo, keitė visą san- 
darą, restauravo — neva sekdami graikais, romėnais, bet iš tik- 
rųjų barbarais, — visokiausi profesoriai, laiką save Vitruvijauš 
ir Vinjolio?* mokiniais. Tą puikųjį vandalų sukurtą meną nužudė 
akademijos. Prie šimtmečių, prie revoliucijų, kurios vis dėlto 
griovė bešališkai ir didingai, prisidėjo amaras mokytų, diplo- 
muotų, prisiekusių ir prisaikdintų architektų, kurie griovė są- 
moningai, viską tvarkydami pagal savo blogą skonį, didesnei 
Partenono garbei gotikos nėrinius pakeisdami Liudviko XV 
cikorijos lapais. Taip asilas įspiria mirštančiam liūtui. Taip seną, 
nuo viršūnės džiūstantį ąžuolą dar bado, graužia, ranto vikšrai. 

Kaip toli tie laikai, kai Roberas Senalis, lygindamas Pary- 
žiaus katedrą su žymiąja Dianos šventove Efese, kurią taip 
"liaupsino senovės stabmeldžiai ir kuri įamžino Herostrato vardą, 
rado, kad galų katedra yra „kur kas puikesnė savo ilgiu, pločiu, 
aukščiu ir sandara'!" : 

Beje, Paryžiaus katedra — ne toks paminklas, kurį būtų gali- 
ma pavadinti užbaigtu, vientisu, priskirtu tam tikrai grupei. Tai 
jau nebe romaninė bažnyčia, bet dar ir ne gotikinė. Tas pastatas 
nėra tipiškas. Paryžiaus katedra neturi, kaip Turniu abatija, rim- 
to, masyvaus keturkampio fasado nei apvalių, plačių skliautų, 
nei šalto kaip ledas nuogumo, nei didingo paprastumo, kaip 
pastatai, kuriems būdingas apvalusis skliautas. Bet ji ir ne tokia 


* „Galikonų istorija“, kn. II, periodas III, F? 130, p. 1. (Aut. past.). 

kaip Buržo katedra — puikus,- lengvas, įvairiaformis, vešlus, 
su daugybe smailių, pražydęs gotikos kūrinys. Paryžiaus kated- 
ros.neįmahoma priskirti nė tamsių, paslaptingų, žemų, tarsi su- 
gniuždytų, apvaliaskliaučių senovės bažnyčių šeimai: šios visa 
kuo primena Egipto šventyklas, išskyrus lubas; visos jos hierog- 
lifiškos, perdėm kunigiškos, perdėm simboliškos; jų ornamen- 
tuose vyrauja daugiau rombai ir zigzagai nei gėlės; daugiau 
gėlės nei gyvuliai; daugiau gyvuliai nei žmonės; tai greičiau 
vyskupo nei architekto kūrinys; tai pirmoji meno transformaci- 
ja, persunkta teokratinės ir kariškos disciplinos, kurios šaknys 
siekia Bizantijos imperiją ir kuri išsilaikė iki Vilhelmo Nuka- 
riautojo laikų. Neįmanoma mūsų katedros įterpti nė į kitą baž- 
nyčių šeimą — aukštų, lengvučių, su gausybe vitražų ir skulptū- 
rų, smailių formų ir drąsaus stoto, bendruomeninių ir pilietinių 
kaip politiniai simboliai; laisvų, aikštingų, nepažabotų kaip me- 
no kūriniai; rodančių antrąją architektūros transformaciją — 
jau nebe hieroglifišką, nekintamą ir kunigišką, bet menišką, 
pažangią ir liaudišką, prasidėjusią po kryžiaus karų ir pasibaigu- 
sią Liudviko XI viešpatavimo metu. Paryžiaus katedra nėra nei 
grynai romėniškos kilmės kaip pirmosios, nei grynai arabiškos 
kaip antrosios. į 

Tai pereinamojo laikotarpio pastatas. Saksų architektas vos 
spėjo pastatyti pirmuosius navos piliorius, o smailusis skliautas, 
atėjęs iš kryžiaus žygių, pergalingai parimo ant tų plačių roma- 
ninių kapitelių, kurie skirti laikyti tik pusapvaliems skliautams. 
Nuo šiol užviešpatavęs, smailusis skliautas nulėmė ir likusią 
visos bažnyčios statybą. Dar neišbandytas ir iš pradžių drovus, 
tas skliautas prasiskečia, paplatėja, laikosi santūriai ir nedrįsta 
šauti aukštyn smailėmis ir aukštomis arkomis, kaip jis vėliau 
padarė daugybėje nuostabių katedrų. Atrodė, kad jis varžosi 
sunkių romaninių piliorių kaimynystės.. 

Tačiau tyrinėti tuos pastatus, atspindinčius perėjimą iš ro- 
manikos į gotiką, yra taip pat svarbu kaip ir grynojo stiliaus pa- 
minklus. Tai tam tikras niuansas, be jo menas nebūtų išlikęs. 
Tai smailiojo skliauto skiepas, prigijęs pusapvaliame skliaute. 

Paryžiaus katedra yra ypač įdomus tos atmainos pavyzdys. 
Kiekviena jo pusė, kiekvienas šio garbingo paminklo akmuo yra 
ne tik šalies istorijos, bet ir mokslo bei meno puslapis. Imkime, 
pavyzdžiui, tik svarbiąsias detales: mažosios Raudonosios durys 
beveik .pasiekia penkiolikto šimtmečio gotikos grakštumo vir- 
šūnę, 0 navos pilioriai savo apimtimi ir sunkumu grįžta į Karlo- 

vingų Sen Žermen de Pre abatijos laikus. Atrodo, kad tas duris 
ir tuos piliorius skiria šešių šimtų metų tarpas. Didžiojo portalo 
simboliuose net hermetikai rasdavo pakankamą savo mokslo 
santrauką, o Sen Žak de la Bušri bažnyčia buvo tobula to mokslo 
išraiška. Taigi romaninio stiliaus abatija, filosofinė bažnyčia, 
gotikos menas, saksų menas, sunkus apvalus piliorius, primenąs 
Grigalių VII, hermetikos simbolizmas, kuriuo Nikola Flamelis 
pasireiškė kaip Liuterio pirmtakas, popiežiškoji vienybė, schiz- 
ma, Sen Žermen de Pre, Sen Žak de la Bušri bažnyčios, — visa tai 
susilydė, susimaišė, susijungė Paryžiaus katedroje. Ši svarbiau- 
sioji visų bažnyčių pramotė senųjų Paryžiaus bažnyčių tarpe 
yra savotiška chimera: jos galva paimta iš vienos bažnyčios, 
sąnariai iš kitos, liemuo iš trečios, šis bei tas iš visų. 

: Kartojame: hibridiniai pastatai yra ne mažiau įdomūs meni- 
ninkui, senienų tyrinėtojui, istorikui. Jie, kaip ir ciklopinių 
pastatų žymės, kaip Egipto piramidės bei milžiniškos indų pa- 
godos, rodo, kad architektūra yra pirmykštis menas, kad didieji 
architektūros paminklai yra ne tiek individualūs, kiek visuome- 
niniai kūriniai; daugiau kūrybinio liaudies darbo vaisius negu 
genijaus lakios minties išdava; tautos nuosėdos, ištisų amžių 
sankaupos; tirščiai, likę nuolat garuojant žmonių bendruomenei; 
žodžiu, savotiškos organinės formacijos. Kiekviena laiko banga 
užplauna ant paminklo savo sąnašų, kiekviena žmonių karta 
palieka ant jo savo sluoksnį, kiekvienas individas atneša savo 
akmenį. Taip daro bebrai, taip daro bitės, taip daro ir žmonės. 
Didysis architektūros simbolis — Babelio bokštas yra avilys. 

Didieji pastatai, kaip ir didieji kalnai, yra amžių kūriniai. 
Dažnai meno forma jau esti pasikeitusi, o jie dar neužbaigti: 
pendent opera interrupta'; jie ramiai statomi toliau jau pagal 
pasikeitusią meno formą. Naujas menas ima paminklą tokį, kokį 
randa, įauga į jį, asimiliuoja, išvysto jį pagal savo fantaziją ir, 
jei gali, jį užbaigia. Visa tai vyksta be sąmyšio, be pastangų, 
be priešinimosi, pagal ramų gamtos dėsnį. Tai prigijęs skiepas, 
cirkuliuoją syvai, įdiegtas augalas. Iš tikrųjų, tame pačiame 
meno paminkle įvairūs menai, susilydę įvairiuose jo aukščiuose, 
teikia medžiagą storiems tomams ir dažnai visuotinei žmonijos 
istorijai. Tose didelėse masėse išnyksta žmogus, menininkas, 
individas, nelieka autoriaus vardo; čia pasireiškia ir susisumuo- 
ja žmogaus protas. Laikas yra architektas, o liaudis — mūrinin- 
kas. 

* Stovi pertraukti darbai (Vergilijus). 


94 


Paėmę čia tik krikščioniškąją Europos architektūrą, tą Rytų 
didžiųjų statinių jaunesniąją seserį, pamatysime, kad ji, tarsi 
milžiniška formacija, susideda iš trijų griežtai skirtingų sluoks- 
nių: romahinio* , gotikinio ir Renesanso sluoksnio, kurį mielai 
pavadintume graikišku-romėnišku. Romaninio sluoksnio, se- 
niausio ir giliausio, būdingiausia žymė — pusapvalis skliautas, 
kuris, paremtas graikiška kolona, vėl pasirodo naujajame, vir- 
šutiniame Renesanso sluoksnyje. Tarp jų įsiterpia smailusis 
skliautas. Pastatai, priklausą išimtinai vienam kuriam tų trijų 
sluoksnių, yra vientisi, užbaigti ir griežtai skiriasi nuo visų kitų. 
Tai Žiumježo abatija, Reimso katedra, Sent Krua bažnyčia Or- 
leane. „Bet paprastai tie trys sluoksniai susimaišę ir susilieję 
kraštais kaip spalvos saulės spektre. Taip atsirado mišraus 
stiliaus paminklai, įvairių niuansų pereinamojo stiliaus pastatai. 
Pamatai romaniniai, vidurys — gotikinis, viršus — graikiškas- 
romėniškas, Tai tie, kurie buvo statomi šešis šimtus metų. Toks 
įvairumas pasitaiko retai. Pavyzdys — Etampo pilies donžonas. 
Dviejų formacijų paminklų pasitaiko dažniau. Tai Paryžiaus 
katedra, smailiaskliautis pastatas, savo pirmaisiais pilioriais 
įgrimzdęs į tą romaninį sluoksnį, kuriame yra Sen Deni bažny- 
čios portalas ir Sen Žermen de Pre bažnyčios nava. Tai dailioji 
pusiau gotikinė Bošervilio kapitulos salė, kuriai romaninis 
sluoksnis siekia iki pusės. Tai Ruano katedra, kuri būtų perdėm 
gotikinė, jei jos centrinės smailės viršūnė nebūtų įsmigusi į 
Renesanso sluoksnį**. 

Beje, visi tie niuansai, visi tie skirtumai liečia tik pastatų 
paviršių. Menas pakeičia tik odą. Pati krikščioniškosios bažny- 
čios sandara lieka nepažeista. Vidaus griaučiai — visada tie pa- 
tys, visada tas pats logiškas dalių išdėstymas. Kad ir kaip būtų 
išpjaustytas ir išsiuvinėtas katedros apdaras, po juo visada bus 
romėnų bazilika, bent jos užuomazga ir pradmenys. Ji amžinai 
tuo pačiu pagrindu išsidėsto ant žemės. Būtinai esti viena kitą 
kryžmai kertančios dvi navos; išilginė nava baigiasi absida ir 


* Šitas pats stilius, priklausomai nuo vietos, klimato ir gyventojų, vadina- 
mas taip pat lomibardiniu, saksoniniu ir bizantiniu, Tai keturios architektūros 
paralelės ir seserys, kiekviena turinti ypatingą savo pobūdį, bet išplaukianti iš 
to paties principo — pusapvalio skliauto. 

Facies non omnlbus una, 
Non diversa tamen, gualem, etc. 
(Nevienodo veido, 
Bet labai panašios, ir t.t.) (Aut. past.) 
** Ta smailės dalis buvo medinė, ir 1823 m. ją sudegino žaibas. (Aut. past.) 

sudaro presbiteriją; visada esti šoninės navos, skirtos vidaus 
procesijoms ir koplyčioms, savotiški šoniniai perėjimai tarp 
kolonų į pagrindinę navą. Ant to pagrindo be galo įvairuoja 
koplyčių, portalų, varpinių, smailių skaičius — jis pareina nuo 
šimtmečio fantazijos, nuo tautos, nuo meno. Numačiusi ir pada- 
riusi visa, ko reikia kulto apeigoms, architektūra toliau gali 
veikti, kas jai patinka. Statulas, vitražus, rozetes, arabeskas, 
išdantijimus, kapitelius, bareljefus, — visas tas išmones ji derina 
pagal savas, jai tinkamas taisykles. Todėl toks nuostabus išori- 
nis tų pastatų įvairumas, o jų pagrinde glūdi tvarka ir vienybė. 
Medžio kamienas nesikeičia, o. lapija — aikštiniga. 


. 


II 
PARYŽIUS 4š BOKŠTŲ AUKŠTUMOS 


Pabandėme skaitytojui atkurti nuostabiąją Paryžiaus kated- 
rą. Trumpai nurodėme daugumą grožybių, kurias ji turėjo pen- 
kioliktame amžiuje ir kurių nūnai jai trūksta; bet praleidome 
svarbiausią dalyką — anuometinio Paryžiaus vaizdą, regimą 
nuo jos bokštų. * 

Kai, apgraibomis ilgai kopęs tamsiais įvijais laiptais, stat- 
menai šaunančiais aukštyn pro storus varpinių mūrus, staiga 
atsidurdavai katroje nors aukštoje terasoje, kur tiek šviesos ir 
oro, iš visų pusių atsiverdavo gražus reginys; tai sui generis" 
paveikslas, ir jį lengvai gali įsivaizduoti tie mūsų skaitytojai, 
kurie yra turėję laimę matyti tobulą, vientisą gotikinį miestą, — 
keletas tokių miestų dar iki šiol tebėra, pavyzdžiui, Niurnbergas 
Bavarijoje, Vitorija Ispanijoje, — ar bent mažučius jo pavyž- 
džius, jei tik jie gerai išsilaikę, kaip Vitre Bretanėje, Nordhau- 
zenas Prūsijoje. 

Paryžius prieš tris šimtus penkiasdešimt metų — penkiolikto 
amžiaus Paryžius — jau buvo milžiniškas miestas. Mes, paryžie- 
čiai, apskritai klystame manydami, kad miestas išsiplėtė vėliau, 
Nuo Liudviko XI laikų Paryžius išaugo truputį daugiau negu 
trečdaliu. Kad jis kiek padidėjo — teisybė, bet kur kas daugiau 
neteko grožio. 

Kaip žinoma, Paryžius gimė senoje Site saloje, turinčioje 


** Savotiškas (Ioi.). 

lopšio formą. Lėkštas smėlėtas krantas buvo pirmoji jo siena, 
o Sėna — pirmasis jo griovys. Daug metų Paryžius buvo sala su 
dviem tiltais — vienu šiaurėje, kitu pietuose — ir dviem tiltų 
bokštais, kurie sykiu buvo ir vartai, ir tvirtovės: Gran Šatle 
dešiniajame krante, Pti Šatle — kairiajame. Vėliau, pirmosios 
karalių dinastijos laikais, Paryžiui pasidarė per ankšta saloje, ir, 
negalėdamas joje plėstis, jis persimetė už upės. Tada už Gran 
Šatle ir už Pti Šatle abipus Senos į laukus prasiskverbė pirmoji 
miesto siena su bokštais. Dar praėjusiame šimtmetyje buvo to 
senovinio aptvaro pėdsakų; nūnai belikęs tik atsiminimas, vie- 
nas kitas padavimas, Bode, arba Boduaje, vartai, Porta Bagauda. 
Pamažu vis stumiamas iš miesto vidurio, namų srautas prasiveT- 
žia protą sieną, ją išgraužia, išardo ir nušluoja. Pilypas Augustas 
pastato Paryžiui naują užtvanką, apkala storų, aukštų, stiprių 
bokštų grandine. Daugiau kaip šimtmetį namai spaudžiasi vie- 
ni prie kitų, kaupiasi ir tarsi vanduo rezervuare kelia tame ba- 
seine savo lygį. Namai darosi gilūs, jie krauna aukštą ant aukšto, 
lipa ant kits kito, trykšta į viršų kaip suspausti syvai ir stengiasi 
iškelti galvą viršum kaimynų, kad gautų bent kiek oro. Gatvės 
vis labiau dumba ir siaurėja; aikštės užstatomos ir išnyksta, 
Pagaliau riamai peršoka Pilypo Augusto sieną ir, tarsi ištrūkę iš 
nelaisvės, džiaugsmingai; sumišai, be jokios tvarkos pasklinda 
lygumoje. Čia jiems patogu, laukuose jie išsirėžia sodus ir jau- 
čiasi puikiai. Jau 1367 metais miestas taip išsiplečia į priemies- 
čius, jog reikia naujos sienos, ypač dešiniajame upės krante. 
Tą sieną pastato Karolis V. Bet toks miestas kaip Paryžius nuolat 
auga. Ir tik tokie miestai tampa sostinėmis. Tai tarsi piltuvai, į 
kuriuos subėga visos krašto geografinės, politinės, moralinės, 
intelektualinės versmės, visi įgimti tautos polinkiai; tai, taip 
sakant, civilizacijos šuliniai, taip pat ir kanalai, kur nuolat, lašas 
po lašo, amžius po amžiaus, teka prekyba, pramonė, švietimas, 
gyventojai, visi syvai, visa, kas sudaro tautos gyvybę, jos sielą. 
Karolio V siena susilaukia tokio pat likimo kaip ir Pilypo Augus- 
to siena. Penkiolikto amžiaus pabaigoje namai ją peržengia, per- 
lipa, ir priemiestis nubėga toliau. Šešioliktame amžiuje atrodė, 
kad ta siena grįžta atgal ir vis labiau skverbiasi į senamiestį, — 
taip tankiai už sienos laukuose buvo išsistatęs naujasis miestas. 
Taigi penkioliktame amžiuje — jis mums kaip tik ir rūpi — Pa- 
ryžius jau buvo sudėvėjęs tris koncentrines mūro sienas, kurių, 
taip sakant, užuomazga Julijaus Apostato laikais buvo Gran 
Šatle ir Pti Šatle. Galingas miestas vieną po kitos suplėšė ketu- 

rias mūro juostas, kaip vaikas suplėšo išaugtus pernykščius 
drabužius. Liudviko XI laikais toje namų jūroje vietomis kyšo- 
jo apgriuvę senovinių sienų bokštai kaip smailios kalvų viršū- 
nės per potvynį, kaip salos senojo Paryžiaus, kurį užtvindė nau- 
jasis. 

Nuo ano meto Paryžius dar pasikeitė, mūsų akimis žiūrint, 
ne į gera; bet jis teperžengė vieną aptvarą, Liudviko XV sieną, 
tą niekingą purvo ir spjaudalų sieną, vertą ją pastatydinusio 
karaliaus, vertą ją apdainavusio poeto: 


Mūruos niūriuos murma niūrus Paryžius. 


Penkioliktame amžiuje Paryžius dar buvo padalytas į tris 
atskirus ir skirtingus miestus: kiekvienas buvo kitoniškas, turė- 
jo savo paskirtį, savo papročius, savo įpročius, savo privilegijas 
ir savo istoriją — Site, Universitetas ir Miestas. Site, įsikūrusi 
saloje, buvo iš jų seniausia, mažiausia, tai anų dviejų motina, 
susispaudusi tarp jų — tebūnie mums atleista už palyginimą — 
kaip senučiukė tarp dviejų didelių gražuolių dukterų. Universi- 
tetas buvo kairiajame Senos krante nuo Turnelės iki Nelio bokš- 
to — nūdieniame Paryžiuje tas vietas atitinka Vyno turgus ir 
Pinigų kalykla. Jo mūrinis aptvaras platoku S pei apėmė 
lauką, kur Julijonas buvo pastatydinęs termas“'. Sent Ženevje- 
vos kalva buvo šiapus. Aukščiausias tų sienų kreivės taškas 
buvo Popiežiaus vartai, tai yra maždaug ten, kur dabar stovi 
Panteonas. Miestas, didžiausioji tuometinio Paryžiaus dalis, 
užėmė dešinįjį upės krantą. Jo krantinė, daugelyje vietų nu- 
trūkstanti arba pertraukiama, driekėsi palei Seną nuo Bili bokš- 
to iki Bua bokšto, vadinasi, nuo tos vietos, kur dabar yra Sandė- 
liai, iki dabartinio Tiuilri. Tie keturi taškai, kur Sena kirto sos- 
tinės sieną, Turnelės bokštas ir Nelio bokštas kairiajame krante, 
Bili bokštas ir Bua bokštas dešiniajame, buvo taikliai vadinami 
"keturiais Paryžiaus bokštais. Miestas dar toliau buvo įsibrovęs 
į laukus negu Universitetas. Aukščiausias Miesto sienos (staty- 
tos Karolio V) taškas buvo Sen Deni ir Sen Marteno vartai, kurie 
dar ir šiandien tebėra kur buvę. 

Kaip jau minėjome, kiekviena tų trijų didelių Paryžiaus 
dalių buvo atskiras miestas, bet miestas per daug siauros paskir- 
ties, todėl neužbaigtas, negalįs išsiversti be kitų dviejų. Taigi 
ir visų trijų pobūdis buvo visiškai skirtingas. Site buvo gausu 
bažnyčių, Mieste — rūmų, Universitete — koležų. Neminėdami 

antraeilių senojo Paryžiaus įdomybių bei aikštingų kelių admi- 
nistracijos įstatymų ir skirdami dėmesį tik tam, kas komunali- 
nių jurisdikcijų chaose buvo labiau suderinta ir vienalytiška, čia 
bendrais bruožais pažymėsime, kad salos juridinė valdžia pri- 
klausė vyskupui, dešiniojo upės kranto — rektoriui. Visi jie 
buvo pavaldūs Paryžiaus prevo, ne municipaliniam, o karaliaus 
pareigūnui. Site turėjo katedrą, Miestas — Luvrą ir Rotušę, 
Universitetas — Sorboną. Mieste buvo Halės, Site — Otel Dje 
ligoninė, Universitete — Pre o Kleras“?. Studentai už nusikalti- 
mus, padarytus kairiajame upės krante, savo Pre o Klere, būdavo 
teisiami saloje, Teisingumo rūmuose, o baudžiami — dešiniaja- 
me krante, Monfokone. Nebent įsikišdavo rektorius, jausda- 
mas, kad Universitetas stiprus, o karalius silpnas; mat studentai 
turėjo privilegiją būti pakarti savo teritorijoje. 

(Tarp kitko pažymėsime, kad dauguma privilegijų, ir dar 
geresnių negu ši, buvo plėšte išplėštos iš karalių per riaušes ir 
maištus. Nuo amžių taip esti: karalius atiduoda tik tą, ką liaudis 
išplėšia. Viena sena chartija naiviai pasisako apie ištikimybę: 
Civibus fidelitas in reges, guae tamen aliguoties seditionibus 
interrupta, multa peperit privilegia'*.) 

Penkioliktame amžiuje Paryžiaus ribose Sena 'skalavo pen- 
kias salas: Luvje, kur anuomet augo medžiai, o dabar sukrautos 
malkos; Karvių salą ir Dievo motinos salą, abi tuščias, — kur ne 
kur testūksojo viena kita lūšna,— abi priklausančias vyskupui 
leno tėisėmis (septynioliktame amžiuje abi tos salos buvo su- 
jungtos į vieną, apstatytos namais, ir dabar mes jas vadiname 
Sen Lui sala); pagaliau Site ir prie jos Karvių perkėlėjo salelę, 
kuri vėliau išnyko po Naujojo tilto sankasa. Anuomet Site buvo 
penki tiltai; trys dešinėje pusėje — Dievo motinos tiltas, Mainų 
tiltas, abu akmeniniai, ir medinis Malūnininkų tiltas; du kairėje 
pusėje — akmeninis Mažasis tiltas ir medinis Sen Mišelio tiltas; 
visi užstatyti namais. Universitete buvo Pilypo Augusto pastaty- 
ti šešeri vartai, skaitant nuo Turnelės bokšto: Sen Viktoro, 
Bordelės, Popiežiaus, Sen Žako, Sen Mišelio ir Sen Žermeno. 
Mieste buvo Karolio V pastatyti šešeri vartai, skaitant nuo Bili 
bokšto: Sent Antuano, Tamplio, Sen Marteno, Sen Deni, Mon- 
martro, Sent Onore. Visi tie vartai buvo tvirti ir gražūs, o grožis 
tvirtumui nekenkia. Platus gilus griovys, pilnas Senos vandens, 
itin sraunaus per žiemos polaidžius, plovė sienų pamatus ap- 
T Piliečių ištikimybė karaliams, kai kada vis dėlto pertraukiama sukilimų, 
suteikė jiems daug privilegijų (Iot.). 

link visą Paryžių. Nakčiai vartus užkeldavo, per upę abiejuose 
miesto galuose užtraukdavo geležines grandines, ir Paryžius 
ramiai sau miegodavo. 

Žiūrint iš aukštai, kiekvienas tų trijų miestų — Site, Univer- 
sitetas ir Miestas — atrodė kaip vingrių gatvių raizginys. O 
tačiau jau iš pirmo žvilgsnio buvo aišku, kad tos trys dalys su- 
daro darnią visumą. Tuoj pamatydavai dvi ilgas, lygiagretes 
gatves, kurios be pertrūkio, be nukrypimų, beveik tiesia linija 
kirto visus tris miestus nuo vieno galo iki kito, iš pietų į šiaurę 
per Seną, juos jungė, maišė, pilstė žmones iš vienų mūro sienų 
į kitas, tris dalis rišo į daiktą. Pirmoji gatvė ėjo nuo Sen Žako 
vartų iki Sen Marteno vartų; Universitete ji vadinosi Sen Žako 
gatve, Site — Žydų gatve, o Mieste — Sen Marteno gatve; du- 
kart ji kėlėsi per upę — Mažuoju tiltu ir Dievo motinos tiltu. 
Antroji gatvė, kairiajame upės krante vadinama Žeberklo gat- 
ve, saloje — Kubilių gatve, dešiniajame krante — Sen Deni gat- 
ve, per vieną Senos atšaką šokanti Sen Mišelio tiltu, per kitą — 
Mainų tiltu, ėjo nuo Sen Mišelio vartų Universitete iki Sen Deni 
vartų Mieste. Beje, kad ir vadinamos įvairiais vardais, tai buvo 
tos pačios dvi gatvės, dvi gatvės motinos, dvi gatvės gimdytojos, 
dvi Paryžiaus arterijos. Visos kitos trigubo miesto gyslos arba 
tekėjo iš jų, arba liejosi į jas. 

Nepriklausomai nuo tų dviejų pagrindinių diametralių gat- 
vių, bendrų visai sostinei, šaunančių per visą Paryžiaus plotį, 
Miestas ir Universitetas turėjo po atskirą savo didžiąją išilginę 
gatvę palei Seną, stačiu kampu kertančią dvi arterines gatves. 
Mieste, pavyzdžiui, nuo Sent Antuano vartų buvo galima tiesia 
linija nusileisti iki Sent Onore vartų; Universitete — nuo Sen 
Viktoro vartų iki Sen Žermeno vartų. Tie du didieji keliai, susi- 
kryžiavę su dviem pirmaisiais, sudarė pagrindą suraizgytam 
sumazgytam kaip labirintas Paryžiaus gatvių tinklui. Atidžiau 
įsižiūrėjus į tą supinkliotą tinklą, buvo galima išskirti tarsi du 
pėdus: vienas plėtėsi Universiteto, o kitas Miesto pusėn, — du 
didelių gatvių ryšulius, kurių išsklidę galai tęsėsi nuo tiltų iki 
vartų. 

Iš to geometrinio plano dar ir šiandien kai kas yra išlikę. 

Kaip atrodė visas miestas 1482 metais, žiūrint iš katedros 
bokštų? Bandysime apie tai papasakoti. 

Kai uždusęs žiūrovas pasiekdavo bokšto viršūnę, iš pradžių 
jam raibdavo akys nuo daugybės stogų, kaminų, gatvių, tiltų, 
aikščių, varpinių strėlių. Žvilgsnį traukdavo ir drožinėtas pinjo- - 

nas; if smailus stogas, ir bokštelis, pakibęs prie sienų kampo, ir 
vienuolikto amžiaus akmieninė piramidė, ir penkiolikto amžiaus 
skalūno obeliskas, ir apskritas, lygus pilies donžonas, ir ketur- 
kampis, išgražintas bažnyčios bokštas — visa sykiu: ir dideli, 
ir maži daiktai, ir masyvūs, ir lengvučiai. Akys ilgai klaidžioda- 
vo įvairiame to labirinto gylyje, kur kiekvienas daiktas atrodė 
savaip originalus, savaip tikslingas, savaip genialus, savaip gra- 
žus, kur viskas buvo meniška — ir mažutis namelis su išdažytu, 
lipdiniais papuoštu fasadu, su mediniu karkasu, su žemaskliau- 
tėmis durimis, su prasikišusiais viršutiniais aukštais, ir karalių 
Luvras, anuomet apsuptas bokštų kolonados. O jau apsipratusi 
tame pastatų „chaose, akis išskirdavo ir svarbiausius pastatų 
masyvus. 

Pirmiausia Site. Site sala, pasak Sovalio, kurio tauškaluose 
kartais pasitaiko ir vykusių posakių; atrodo kaip didelis laivas, 
įklimpęs į dumblą ir vandens užneštas ant seklumos į Senos vidu- 
rį. Jau ešame sakę, kad penkioliktame amžiuje tas „laivas“ pen- 
kiais tiltais buvo prisietas prie abiejų upės krantų. Salos panašu- 
mas su laivu stebino ir heraldikos sudarinėtojus; vadinasi, dėl to 
panašumo, o ne dėl normanų apgulimo, pasak Faveno ir Pask- 
je??, senajame Paryžiaus herbe atvaizduotas laivas. Mokančiam 
skaityti heraldiką herbas yra algebra, herbas yra kalba. Herbe 
yra surašyta visa antrosios viduramžių pusės istorija, kaip pir- 
mosios jų pusės istorija surašyta romaninių bažnyčių simboli- 
koje. Tai feodalizmo hieroglifai, pakeitę teokratijos hieroglifus. 

Taigi pirmiausia į akis krisdavo Site sala su paskuigaliu į 
rytus ir pirmagaliu į vakarus. Atsisukęs į pirmagalį, pamatyda- 
vai nesuskaičiuojamą senų stogų kaimenę, o viršum jos apskritą 
ir platų švininį Sent Šape] absidos stogą nelyginant dramblio 
nugarą su užkrautu bokštu. Tik čia tas bokštas buvo drąsiausiai 
smailūs, labiausiai apdorotas, labiausiai išdailintas, išpjaustinė- 
tas iš visų bokštų, pro kurių ažūrinį kūgį kada nors matėsi dan- 
gus. Arčiau, priešais katedrą, buvo graži, sena, namų apsupta 
katedros aikštė, iš kurios šakojosi trys gatvės. Pietinėje aikštės 
pusėje stūksojo susiraukšlėjęs niūrus Otel Dje fasadas su stogu, 
nusėtu tarsi pūlinėliais ir karpomis. Toliau, dešinėje, kairėje, 
rytuose, vakaruose, toje vis dėlto ankštoje Site erdvėje kilo 
aukštyn dvidešimt vienos bažnyčios varpinės. Bažnyčios staty- 
tos įvairiais metais, įvairių formų, įvairaus dydžio: čia ir žemuti- 
nis iškirmgraužėjęs romaninis katilėlis — Sen Deni diu Pa, 
carcer Glaucini, ir Sen Pjer o Befo bei Sen Landri strėlės. Už 

katedros, šiaurės pusėje — vienuolynas su gotikinėmis galerijo- 
mis; pietuose — pusiau romaniniai vyskupo rūmai; rytuose — 
dykas Ganyklų kyšulys. Toje namų grūstyje galėjai įžiūrėti vi- 
lą, Karolio VI viešpatavimo laikais miesto padovanotą Žuvena- 
liui Deziursenui, su jos aukštomis akmeninėmis, ažūriškai iška- 
lindtomis mitromis, kurios anuomet vainikuodavo visus, net 
aukščiausius rūmų langus; kiek toliau — dervuotas Paliuso tur- 
gavietės būdeles; dar toliau — naująją Sen Žermen le Vje baž- 
nyčios absidą, 1458 metais prailgintą, užėmus Fevo gatvės galą; 
už jos — žmonių sausakimšą skersgatvį, gėdos stulpą gatvės 
kampe, gerą galą Pilypo Augusto grindinio — gatvės viduryje 
margomis plokštėmis apdėto puikaus raitųjų tako, kuris šešio- 
liktame amžiuje buvo pakeistas menku akmenų klojiniu, pava- 
dintu Lygos grindiniu; toliau — kokį nors tuščią vidaus kiemą ir 
jame kiauravidurį laiptų bokštelį, kokie būdavo statomi prie 
namų penkioliktame amžiuje ir kokių dar ir dabar galima pama- 
tyti Burdone gatvėje. Pagaliau Sent Šapel dešinėje, į vakarus, 
upės pakrantėje — Teisingumo rūmų bokštus. Vekarinę Site 
dalį užėmusių karaliaus sodų gyvatvorės slėpė Perkėlėjo salelę. 
O upės nuo katedros bokštų nesimatė nė viename Site šone. 
Sena dingdavo po tiltais, tiltai — po namais. 

Ir jeigu, žvilgsniu permetę tiltus su pažaliavusiais, per anksti 
apipelijusiais nuo vandens garų stogais, būtumėte pasikreipę 
kairėn, link Universiteto, pirmiausia jus būtų nustebinęs storas 
ir žemas bokštų pėdas — Pti Šatle, kurio žiojintys vartai rijo 
Mažojo tilto galą; o vesdami akimis upę iš rytų į vakarus, nuo 
Turnelės bokšto iki Nelio bokšto, būtumėte pamatę ilgą virtinę 
namų su išrantymais, su spalvoto stiklo langais, su vienas virš 
kito pakibusiais aukštais, — nepabaigiamą smailių stogų zigza- 
gą, kurį dažnai pertraukdavo kokia nors gatvė; o kartais fasadas 
arba kampas kokio nors didelio akmeninio rūmo, kuris savo kie- 
mais ir sodais, savo fligeliais ir korpusais laisvai kėtojosi tų 
susigrūdusių, susispaudusių namų kupetoje tarsi žymus senjo- 
ras kaimiečių būryje. Krantinėje buvo penki ar šeši tokie rūmai, 
pradedant Loreno namais, kurie kartu su Bernardinais užėmė 
didelį aptvertą sklypą šalia Turnelės, baigiant Nelio rūmais, 
kurių didysis bokštas buvo Paryžiaus miesto riba ir kurių smai- 
lūs stogai tris mėnesius per metus savo juodais trikampiais 
karpydavo purpurinį besileidžiančios saulės skritulį. 

Beje, šiame Senos krante buvo mažiau prekybininkų negu 
aname; čia daugiau šurmuliuodavo ir triukšmaudavo mokslei- 

viai negu amatininkai, o tikra krantinė buvo tik tarp Sen Mišelio 
tilto ir Nelio bokšto. Kita Senos pakrantė buvo arba grynas 
žvirgždo ruožas, kaip anapus Bernardinų, arba taip apstatyta 
namais, jog pamatai mirko vandenyje, kaip kad ruože tarp abie- 
jų tiltų. Čia keldavo didžiausią triukšmą skalbėjos: šūkaudavo, 
plepėdavo, dainuodavo nuo ryto iki vakaro visoje pakrantėje, 
kultuvėmis įnirtingai velėdamos baltinius, kaip ir mūsų laikais. 
Tai nemenka Paryžiaus linksmybė. 

: "Universitetas atrodė kaip ištisinis blokas. Nuo vieno krašto 
iki kito jis buvo perdėm vienalytis ir kompaktiškas. Tūkstan- 
čiai vienas prie kito „prisišliejusių kampuotų, beveik vienodos 
geometrinės formos stogų, žiūrint iš aukštai, atrodė kaip tos 
pačios medžiagos kristalai. Vingrios gatvikės raikė tą namų 
krūvą it kepalą mažne proporcingais gabalais. Keturiasdešimt 
du koležai čia buvo išsistatę gana lygiais tarpais visuose kraš- 
tuose; įvairūs ir įdomūs tų gražių pastatų šelmenys sukurti to 
pat meno kaip ir paprasti stogai, viršum kurių jie iškilę; iš esmės 
tai buvo ne kas kita kaip ta pati geometrinė figūra, pakelta kvad- 
ratu arba kubu. Taigi jie tik įvairino visumą, neardydami jos 
vientisumo; per daug neapkraudami, ją tik papildė. Geometrija 
yra harmonija. Pro vaizdingas kairiojo kranto pakraiges tai čia, 
tai ten didingai kilo gražūs rūmai: Nevero, Romos, Reimso — 
nūnai jų nebėra; Kliuni rūmai dar yra išlikę menininko paguo- 
dai, tik prieš keletą metų taip kvailai nugriauta jų bokšto viršū- 
nė. Šalia Kliuni tas romėniškas pastatas su gražiomis pusapva- 
lėmis arkomis — tai Julijono termos. Ir čia buvo nemaža abati- 
jų, tokių pat gražių, tokių pat didingų kaip ir rūmai, nors jų gro- 
žis atrodė romesnis, o jų didybė rimtesnė. Pirmiausia akį trauk- 
davo Bernardinų abatija su trimis varpinėmis; Sent Ženevjevos 
vienuolynas, kurio keturšonis bokštas dar iki šiol išlikęs, ir gai- 
la, kad nebėra viso pastato; Sorbona — pusiau koležas, pusiau 
vienuolynas, jos išlikusi viena nuostabi nava; gražus keturkam- 
pis Matiurenų vienuolynas ir jo kaimynas Sen Benua vienuoly- 
nas, kurio mūruose per tą laiką, kuris praėjo nuo septintosios iki 
aštuntosios šios knygos laidos, greitosiomis buvo sulipdytas 
teatras; Pranciškonų abatija su trimis didžiuliais, vienas su kitu 
sujungtais pinjonais; Augustiniečių vienuolynas su grakščia 
smaile; kuri toje Paryžiaus dalyje, į vakarus po Nelio bokšto, - 
buvo antrasis statinys su dantytu ornamentu. Koležai — iš tik- 
rųjų tarpinė, grandis tarp vienuolyno ir pasaulio: elegancijos 
kupinu savo rūstumu, ne tokia lakia kaip rūmų skulptūra ir ne 


103 


tokia rimta kaip vienuolynų architektūra šių monumentalių 
pastatų eilėje jie sudarė vidurį tarp rūmų ir abatijų. Nelaimė, 
beveik nieko neišliko iš tų paminklų, kur gotikos menas taip 
preciziškai kaitaliojo prabangą su taupumu. Vyravo bažnyčios 
(Universitete jų buvo daug ir puikių, ir jos čia taip pat atstovavo 
visiems architektūros amžiams, pradedant pusapvaliais Sen 
Žiuljeno bažnyčios skliautais, baigiant smailiaskliautėmis Sen 
Severeno bažnyčios arkomis); tarsi dar vienas sąskambis toje 
sąskambių daugybėje jos varstė daugeriopus pinjonų raštus 
drožinėtomis savo bokštų smailėmis, ažūrinėmis varpinėmis, 
plonomis strėlėmis, kurių linijos taip pat buvo ne kas kita kaip 
puikus, padidintas aštriašlaičių stogų pakartojimas. 

Universitetas išsistatęs ant kalvų. Sent Ženevjevos kalva 
pietvakariuose pūpsojo tarsi didžiulė pūslė, ir nuo katedros 
„viršaus būdavo tikrai įdomu žiūrėti į siauras kreivas gatvikes 
(dabar Lotynų kvartalas), į tas kekes namų, kurie, pasklidę ant 
tos aukštumos į visus šonus, be jokios tvarkos, kone kūlvirsčia 
riedėjo šlaitais žemyn iki pat upės: vieni, rodės, beregint nu- 
grius, kiti keberiojasi viršun, o visi laikosi už kits kito. Nuo 
nesiliaujančio grindiniu krutančių juodų taškelių srauto raibo 
akys. Taip atrodo minia, žiūrint iš aukštai ir iš toli. 

Pagaliau pro tuos stogus, tas smailes, pro tuos įvairių įvai- 
riausius pastatus, kurie taip keistai buvo išlankstę, sukraipę, 
išrantę Universiteto ribas, tarpais prasikišdavo gerokas gabalas 
apipelijusio mūro, storas apskritas bokštas, dantyti lyg tvirtovė 
miesto vartai: tai Pilypo Augusto siena. Anapus žaliavo pievos, 
anapus vinguriavo keliai, palei juos gūžėsi priemiesčio namai, 
juo tolyn, juo retesni. Kai kurie tų priemiesčių buvo gana žymūs. 
Pradedant nuo Turnelės, tai Sen Viktoro priemiestis su vienos 
arkos tiltu per Bjevrą, su abatija, kur galėjai perskaityti Liudvi- 
ko Storojo epitafiją, epitaphium Ludovici Grossi, ir bažnyčia, 
kurios aštuoniabriaunę smailę supa keturios vienuolikto am- 
žiaus varpinėlės (panašią smailę galima pamatyti Etampe, ji iki 
šiol dar nenugriauta); paskui Sen Marso priemiestis, kur buvo 
net trys bažnyčios ir vienas vienuolynas. Toliau, palikus kairėje 
keturias baltas Gobelenų malūno sienas, matyti Sen Žako prie- 
miestis su gražiu skulptūriniu kryžium kryžkelėje; Sen Žak diu 
O Pa bažnyčia, anuomet gotikos stiliaus, smailiabokštė, daili; 
Sen Magluaro bažnyčia su gražia keturiolikto amžiaus nava, 
kurią Napolėonas buvo pavertęs šieno sandėliu, Notr Dam de Ša- 
nų bažnyčia su bizantinėmis mozaikomis. Pagaliau, palikęs ply- 

name lauke stovintį puikų pastatą, vienaamžį su Teisingumo 
rūmais, — Kartūziečių vienuolyną su atitvertais sodeliais ir ne- 
lemtai pagarsėjusius Vovero griuvėsius, žvilgsnis vakaruose 
užkliūdavo už Sen Žermen de Prė bažnyčios trijų romaninių 
bokštelių. Už tos bažnyčios buvo Sen Žermeno priemiestis, jau 
tada didelė bendruomenė su penkiolika ar dvidešimčia gatvių. 
Viename priemiesčio kampe stūksojo smaili Sen Siulpiso varpi- 
nė. Čia pat šalimais buvo galima įžiūrėti keturkampį Sen Žerme- 
no mugės aptvarą, dabar ten turgavietė; toliau — gražų, nedide- 
lį, apskritą abatijai priklausantį gėdos stulpą, uždengtą švininiu 
kūgišku stogeliu. Toliau buvo plytinė, Kepyklos gatvė, vedanti į 
bendrą kepyklą, malūnas ant kalvelės ir raupsuotųjų ligoninė, 
vienišas namelis, kurio visi šalinosi. Bet ypač vėrė akį pati abati- 
ja, tiesiog negalėdavai atsižiūrėti. Iš tikrųjų, tas vienuolynas, di- 
didingas kaip bažnyčia ir kaip senjorija, tie abatų rūmai, kuriuo- 
se pernakvoti bent vieną naktį Paryžiaus vyskupams buvo nema- 
ža garbė, ta valgomoji salė, kurią architektas sukūrė gražią kaip 
katedrą su puikia rozete, ta grakšti dievo motinos koplyčia, tas 
monumentalus miegamasis, tie didžiuliai sodai, tie nuleidžiami 
varteliai, tas pakeliamas tiltas, dantyti bastionai žaliame aplinki- 
nių pievų fone, tie kiemai, kur kariai žibančiais šarvais maišėsi 
tarp dvasininkų auksinėmis kapomis, — visa tai grupavosi, būrė- 
si aplink tris aukštas romanines bokštų smailes, tvirtai ryman- 
čias ant gotikinės absidos, ir sudarė horizonte puikų vaizdą. 
Jei, ilgai stebėję Universitetą, būtumėte pagaliau atsigręžę. 
į dešinįjį upės krantą, į Miesto pusę, būtumėte pamatę visai 
kitonišką reginį. Miestas iš tikrųjų buvo daug didesnis už Uni- 
versitetą ir ne toks vientisas: Iš karto buvo galima pastebėti, 
kad jis susiskaldęs į keliolika visiškai atskirų dalių. Pirmiausia 
rytuose, toje Miesto dalyje, kuri dar ir šiandien tebeturi vardą 
pelkės, kur Kamulogenas įklampino Cezarį““, telkėsi rūmai. Tas 
kvartalas siekė iki pat upės. Ketveri rūmai beveik vienas prie 
kito — Žui, Sanso, Barbo, Karalienės — metė į Seną savo šiferi- 
nių stogų ir lieknų bokštelių atspindžius. Tie keturi pastatai 
užėmė tarpą nuo Nonendjero gatvės iki Celestiniečių abatijos, 
kurios smailė grakščiai ryškino pinjonų ir dantytų mūrų liniją. 
Kelios pažaliavusios lūšnos, palinkusios prie vandens priešais 
tuos ištaigingus rūmus, neužstojo gražių jų fasadų kampų, dide- 
lių, keturkampių langų su akmeniniais rėmais, smailiaskliaučių 
portikų su daugybe statulų, aštrių it kirste nukirstų sienų briau- 
nų ir visų tų malonių architektūros staigmenų, kurios daro įspū- 

dį, kad gotikos menas kiekviename paminkle griebiasi vis nau- 
jų derinių. Už tų rūmų, vietomis sutrūkinėjęs, vietomis. kaip 
strakuolių tvora, vietomis dantytas kaip tvirtovės siena, vieto- 
mis didelių medžių užgožtas kaip Kartūziečių vienuolynas, viso- 
mis kryptimis šakojasi begalinis vingiuotas aptvaras,/supęs 
stebuklingus Sen Polio rūmus, kur Prancūzijos karalius galėda- 
vo puikiausiai įkurdinti dvidešimt du karališko kraujo princus, 
tokius kaip dofinas ar Burgundijos kunigaikštis, taip pat jų tar- 
nus ir jų palydą, jau nekalbant apie įžymiuosius senjorus ir 
imperatorių, kai jis apsilankydavo Paryžiuje, ir liūtus, kurie 
tuose karališkuose rūmuose turėjo atskiras patalpas. Čia pažy- 
mėsime, kad anais laikais princo apartamentas būdavo mažiau- 
siai iš vienuolikos menių su priėmimų kambariu ir koplyčia, 
neskaitant galerijų, maudyklių, pirčių ir kitų patalpų „be kokios 
ypatingos paskirties“; neskaitant atskirų sodų kiekvienam kara- 
liaus svečiui; neskaitant virtuvių, rūsių, tarnų kambarių, bendrų 
valgomųjų; neskaitant kiemų, kur būdavo dvidešimt du svar- 
biausi pagalbiniai pastatai, nuo kepyklos iki vyninės; neskai- 
tant daugybės patalpų įvairiems žaidimams — rutuliu, sviediniu, 
lanku; neskaitant paukštidžių, žuvų tvenkinių, žvėrynų, arkli- 
džių, tvartų; neskaitant bibliotekų, arsenalų ir liejyklų. Šit kokie 
anuomet buvo karaliaus rūmai — Luvras arba Sen Polio rūmai. 
Tai miestas mieste. 

Žiūrint nuo to bokšto, kur stovime, Sen Polio rūmai, kad ir 
pusiau užgožti kitų ketverių didelių rūmų, apie kuriuos ką tik 
kalbėjome, vis dėlto atrodė įspūdingai ir nuostabiai. Puikiausiai 
buvo galima įžvelgti atskirus trejus rūmus, beje, labai vykusiai 
sujungtus su centriniu pastatu ilgomis galerijomis su vitražais 
ir kolonėlėmis, kuriuos Karolis V prisiskyrė prie savo dvaro: 
Pti Miuso rūmus su grakščia dantyta stogo baliustrada, abato 
Sen Moro rūmus, panašius į tvirtovę, su masyviu bokštu, gyny- 
bos įrenginiais ant sienų, su šaudymo angomis, su nedideliais 
geležiniais bastionais ir abato herbu viršum plačių saksoninių 
vartų, įtaisytų tarp dviejų pakeliamojo tilto įdubų, pagaliau 
grafo Etampo rūmus, kurių apgriuvusi bokšto viršūnė, žiūrint 
iš viršaus, atrodė užsirietusi ir iškarpyta kaip gaidžio skiauterė; 
vienur kitur guotus šimtamečių ąžuolų tarsi milžiniškas žiedinių 
kopūstų galvas; gulbes, žaidžiančias tyruose tvenkiniuose, kur 
mirgėjo šviesa ir šešėliai; daugybę kiemų su vaizdingais kampe- 
liais; Liūtų namą su žemais skliautais, rymančiais ant trumpų 

sak oninių piliorių, su geležinėmis grotomis, už kurių nuolat 
staugė žvėrys; pro visą šį ansamblį — žvynėtą Ave Marijos 
bažnyčios smailę, kairėje — Paryžiaus prevo namus su keturiais 
dailiai; skobtiniais bokšteliais; viduryje, gilumoje,— pačius 
Sen Polio rūmus su daugeliu fasadų, su vis gausėjančiais nuo 
Karolio V laikų papuošimais, su mišraus stiliaus antaugomis, 
kurias per du šimtmečius krovė architektų fantazija, su visomis 
koplyčių absidomis, su visais galerijų pinjonais, su tūkstančiais 
vėjarodžių' į visus keturis vėjus, su dviem aukštais gretimais 
bokštais, kurių kūgiški stogai, apvedžioti dantyta atbraila, pa- 
nėšėjo į smailias skrybėles atlenktais kraštais. 

Vis kopdamas tolumoje išsiskleidusio rūmų amfiteatro aukš- 
tais, peršokęs gilų griovį, išraustą tarp Miesto stogų,— tai 
Sent Antuano gatvė,— žvilgsnis sustodavo (mes apsiribojame 
tik pačiais svarbiausiais paminklais) ties Angulemo rūmais, 
dideliu daugelio epochų pastatu, kurio viena kita dalis buvo 
visai nauja, baltutėlė, ir taip tiko prie visumos kaip raudonas 
lopas ant mėlyno švarko. Bet neįprastai smailus ir aukštas 
naujojo rūmo stogas su kalinėtais laštakais, dengtas švinine 
skarda, ant kurios tūkstančiais fantastinių arabeskų raibuliavo 
paauksuoto vario inkrustacijos, — šitas taip įdomiai nuauksintas 
stogas dailiai kepurėjo rudus senojo pastato griuvėsius, 0 nu- 
karšę, stori jo bokštai, nuo ilgo amžiaus išpampę kaip statinės, 
susmukę ir nuo viršaus iki apačios perplyšę, atrodė kaip didžiu- 
liai pilvai su atsagstytais drabužiais. Už jo kilo ištisas miškas 
Turnelių rūmų smailių. Niekur pasaulyje, nei Šambore, nei 
Alhambroje, nerasi kito tokio magiško, tiesiog nežemiško, 
žavingo vaizdo kaip šita giria smailių, varpinėlių, dūmtraukių, 
vėjarodžių, spiralių, sriegių, kiaurasienių, tarsi skylmušiu iš- 
badytų belvederių, paviljonų, verpstiškų bokštelių, arba, kaip 
anuomet vadinta, suktukų,— įvairiausio pavidalo, dydžio ir iš- 
vaizdos. Sakytum, milžiniška akmeninė šachmatų lenta. 

Dešinėje nuo Turnelių rūmų tas pėdas didžiulių, juodų kaip 
rašalas bokštų, prisispaudusių prie kits kito, kuriuos tarsi grįžte 
apsukui juosia griovys, tas donžonas, kuriame .daugiau šaudo- 
mųjų angų nei langų, tas visada pakeltas tiltas, tie visada nulėis- 
ti varteliai — tai Bastilija. O tie savotiški juodi snapai dantyto 
bokšto tarpuose, kurie iš tolo atrodė kaip laštakai,— tai pa- 
trankos. . 

Baisiojo pastato papėdėje, po jų sviediniais, tarp dviejų 
bokštų slypėjo Sent Antuano vartai. 


Anapus Turnelių rūmų iki pat Karolio V sienos driekėsi 
aksominis, žaluma ir gėlėmis išrašytas karališkų laukų ir parkų 
kilimas; viduryje iš medžių ir alėjų labirinto galėjai at 
garsųjį Dedalo sodą, kurį Liudvikas XI buvo padovanojęs 
Kuaktje. To daktaro observatorija stūksojo viršum labirinto — 
stora vieniša kolona su nameliu kapitelio vietoje. Čia byvo sūda- 
rinėjami siaubingi horoskopai. Ž 

Nūnai čia — Karališkoji aikštė. / 

Kaip minėjome, rūmų kvartalas (šiokį tokį jo vaizdą paban- 
dėme čia skaitytojui atkurti, nors nurodėme tik pačius žymiuo- 
sius pastatus) užėmė kampą, kur Karolio V siena rytuose kertasi 
su Senos upe. Miesto centre spietėsi paprastų žmonių namai. 
Kaip tik čia trys tiltai jungė Site su dešiniuoju krantu, o prie 
tiltų visada pirmiau atsiranda namų negu rūmų. Ta krūva mies- 
tiečių namų, sulipusių kaip korio akutės, buvo savotiškai graži. 
Didelio miesto stogai, kaip ir jūros bangos, atrodo didingai. 
Gatvės, susikryžiavusios, susinarpliojusios, sudarė tame bloke 
šimtus įdomių figūrų. Aplink Hales jos — kaip žvaigždė su tūks- 
tančiu spindulių. Sen Deni ir Sen Marteno gatvės su daugybe 
atšakų tiesėsi gretimais kaip du stcri šakomis susipynę medžiai. 
O per visą tą raizginį vinguriavo kreivės — Tinkuotojų, Stiklių, 
Audėjų ir kt. gatvės. Tą suakmenėjusį stogų jūros bangavimą 
vietomis pertraukdavo gražūs pastatai. Prie pat. Mainininkų 
tilto, už kurio matėsi Sena, putojanti po Malūnininkų tilto ra- 
tais, — Šatle bokštas, jau nebe romėniškas kaip Julijono Aposta- 
to laikais, bet feodalinis trylikto šimtmečio bokštas, tokio kieto 
akmens, jog per tris valandas kirstuvu buvo galima nuskelti tik 
plaštakos storio sluoksnį. Paskui puošnioji keturkampė Sen Žak 
de la Bušri varpinė, kurios briaunų visiškai nesimatė pro skulp- 
tūras, — jau tada nuostabi, nors penkioliktame šimtmetyje dar 
nebuvo baigta; ypač jai trūko tų keturių pabaisų, kurios, užsi- 
rioglinusios ant stogo kampų, dar ir šiandien atrodo kaip keturi 
sfinksai, užminę naujajam Paryžiui senovinio Paryžiaus mįslę; 
skulptorius Rolis jas ten užkėlė tik 1526 metais ir už tą vargą 
gavo dvidešimt frankų. Paskui Namas su kolonomis, atgręžtas 
į Grevos aikštę, su kuria skaitytoją jau supažindinome. Sen Žer- 
ve bažnyčia, kurią vėliau sugadino „gero skonio“ portalas. 
Paskui Sen Meri bažnyčia, kurios seni smailūs skliautai buvo 
dar beveik pusapvaliai; Sen Žano bažnyčia, kurios puikioji strė- 
lė buvo virtusi priežodžių; ir dar keliolika kitų paminklų, kurie 
nesipuikavo, savo stebuklus slėpė tamsių, siaurų, gilių gatvių 

chaose. Pridėkite dar akmeninius, skulptūromis papuoštus kry- 


vadinimo kryžkelėje, kur visada knibždėjo žmonių; 
zatu susispietusias Javų turgaus lūšnas; vienur kitur namų tvane 
matomus Rilypo Augusto senovinio aptvaro griuvėsius, gebenių 
išėstus bokštus, suirusius vartus, byrančius, išsikraipiusius sie- 
nų gabalus; krantinę 'su daugybe krautuvių ir kraujuotomis 
odalupių būdomis; Seną, sausakimšą laivų nuo Šieno prieplaukos 
iki Vyskupo 'kalėjimo,— štai ir turėsite šiokį tokį 1482 metų 
centrinės Miesto trapecijos vaizdą. , 

Šalia tų dviejų kvartalų — rūmų ir namų — trečioji Miesto 
panoramos dalis buvo ilga abatijų juosta, kuri rietė beveik visą 
Miestą iš rytų į vakarus ir šiapus Paryžiaus sutvirtinimų sienos 
sudarė antrąją, vidinę, vienuolynų ir koplyčių sieną. Taigi prie 
pat Turnelių rūmų parko, tarp Sent Antuano ir senosios Tamplio 
gatvės, buvo Sent Katerinos vienuolynas su didžiuliais dirbamų 
laukų plotais, kurie tęsėsi iki pat Paryžiaus sienos. Tarp seno- 
sios ir naujosios Tamplio gatvės stūksojo Tamplio abatija, niūri, 
aukšta, vieniša bokštų kupeta erdviame sklype, aptvertame dan- 
tytu mūru. Tarp naujosios Tamplio ir Sen Marteno gatvės buvo 
sodų apsupta Sen Marteno abatija, puiki sutvirtinta bažnyčia, 
kurios bokštus ir varpinių vainiką savo. galingumu ir spindesiu 
pranoko nebent Sen Žermen de Pre bažnyčia. Tarp Sen Marteno 
ir Sen Deni gatvių traukėsi Trejybės vienuolyno aptvaras. 
Pagaliau tarp Sen Deni ir Montorgeilio gatvių buvo Dievo mer- 
gelių vienuolynas. Šalia matėsi supuvę Stebuklų dvaro stogai ir 
apirusi tvora. Tai vienintelė pasaulietiška grandis toje romioje 
vienuolynų grandinėje. 

Pagaliau ketvirtoji Miesto dalis, ryškiai išsiskirianti iš stogų 
kamšaties dešiniajame krante, užimanti vakarinį miesto sienos 
kampą ir visą pakrantę pavandeniui, buvo naujas mazgas rūmų 
ir vilų, susitelkusių Luvro papėdėje. Senasis. Pilypo Augusto 
Luvras, tasai nežmoniškai didelis pastatas, kurio pagrindinis 
bokštas laikė sujungęs dvidešimt tris kitus jį supančius galingus 
bokštus, jau neskaitant bokštelių, iš tolo atrodė įterptas į Alen- 
sono ir Mažųjų Burbonų rūmų gotikinius stogus. Ta daugiabokš- 
tė hidra, gigantiška Paryžiaus sergėtoja su dvidešimt keturiomis 
visada iškeltomis galvomis, su baisingomis švino ar skalūno 

žvynų keteromis, mirgančiomis metalo blizgesiu, — tai pesku- 

tinis nuostabus Miesto panoramos štrichas vakaruose. / 
"Taigi tas didžiulis miestiečių namų telkinys, — romėn 

vadindavo insula',— iš kairės ir dešinės suremtas rūmų 


vienalytė visuma. Begalinė daugybė pastatų čerpiniais ir skalū- 
niniais stogais, kurie vieni kitų fone sudarė įmantrigusių figū- 
rų virtines, išmarginti, gofruoti, banguotomis linijomis kryžmai 
išrašyti keturiasdešimt keturių dešiniojo kranto bažnyčių bokš- 
tai, miriadai gatvių, iš vienos pusės ribą žyminti aukšta siena 
su keturkampiais bokštais (Universiteto siėnos bokštai buvo ap- 
valūs), iš kitos — tiltų perkirsta, laivų vagojama Sena,— štai 
koks buvo penkiolikto amžiaus Miestas. 

Anapus sienos prie vartų glaudėsi keli priemiesčiai, tik .čia 
jų buvo mažiau ir jie labiau išsisklaidę negu prie Universiteto. 
Už Bastilijos kokia dvidešimt lūšnų spietėsi aplink įdomias 
Fobeno kryžiaus skulptūras ir apie Sent Antuan de Šanų abati- 
jos atramines arkas. Toliau — javų laukuose slypintis Popenkū- 
ro priemiestis; už jo Kurtijė, linksmas smuklių kaimelis; Sen 
Lorano gyvenvietė su bažnyčia, kurios varpinė iš tolo atrodė 
pritapusi prie smailių Sen Marteno bokštų, Sen Deni priemiestis 
su storomis Sen Ladro vienuolyno sienomis;; už Monmartro 
vartų — Laivininkų sandėliai su baltomis sienomis, už jų — 
Monmartras su kreidos šlaitais, turėjęs beveik tiek pat bažnyčių, 
kiek ir malūnų, o iki mūsų dienų išlaikęs tik malūnus, nes dabar 
visuomenė reikalauja tik kūniško peno. Pagaliau anapus Luvro, 
toli pievose, buvo matyti anuomet jau labai didelis Sent Onore 
priemiestis, žaliuojanti Ptit Bretanės gyvenvietė ir Kiaulių tur- 
gus, kurio viduryje stovėjo baisi, apskrita krosnis pinigų padir- 
bėjams virinti. Tarp Kurtijės ir Sen Lorano priemiesčių jūs 
tikriausiai jau pastebėjote ant vienos kalvos kupros, plyname 
lauke, savotišką pastatą, iš tolo panašų į kolonados griuvėsius 
atkastais pamatais. Tai nebuvo nei Partenonas, nei Olimpo Jupi- 
terio šventykla. Tai buvo Monfokonas. 

Jei, vardydami tą daugybę pastatų (nors ir stengėmės tai 
daryti trumpai), skaitytojo sąmonėje galutinai nesusmulkinome 
senojo Paryžiaus vaizdo, keliais žodžiais pakartosime svarbiau- 
sius jo bruožus. 


* Sala. 

MCentre — Site sala, panaši į didžiulį vėžlį, o jos tiltai, dengti 
“ čerpių žvynais, — tarsi kojos, išlindusios iš po pilko stogų šarvo. 
Kairėje — vientisa, tvirta, glaudi, suspausta, pasišiaušusi Uni- 
versitėto trapecija. Dešinėje — didžiulis Miesto pusratis, pilnas 
sodų ir paminklų. Tuos tris blokus — Site, Universitetą ir Mies- 
tą — raižo galybė gatvių. Per visą Paryžių teka Sena, pasak tėvo 
„maitintoja Sena“, užgriozdinta salų, tiltų ir laivų. 
raštė lyguma su margais pasėlių lopais, su gražiais 
airėje — Isi, Vanvras, Vožiraras,.(Monružas, Žantiji 
su apskritu Ir su keturkampiu bokštu ir t.t. Dešinėje — dvidešimt 
kitų kaimų, Aradedant Konflanu, baigiant Vil Leveku. Horizonte 
rumbė kalvų; stūksančių ratu kaip baseino kraštas. Pagaliau 
tolumoje, rytuose, Venseno pilis su septyniais keturkampiais 
bokštais; pietuose — Bisetras su smailiais kuorais; šiaurėje — 
Sen Deni strėlė; vakaruose — Sen Klu pilis ir jos bokštas. Štai 
tokį Paryžių iš katedros bokštų aukštumos matė varnai, gyvenę 
*:1482 metais. 

O juk apie tą miestą Volteras yra pasakęs, kad iki Liudviko 
XIV jis teturėjo keturis gražius paminklus: Sorbonos kupolą, 
Val de Graso bažnyčią, naująjį Luvrą ir nebežinau kokį tą ket- 
virtąjį, turbūt Liuksemburgą. Laimė, Volteras vis dėlto parašė 
„Kandidą“ ir ilgoje žmonijos kartų eilėje liko didžiausiu velniš- 
ko juoko meistru.i Beje, tai įrodo, kad galima būti genijum ir 
nieko nenutuokti apie kitą meno šaką. Juk ir Moljeras tarėsi 
labai pagerbęs Rafaelį ir Mikelandželą, pavadindamas juos 
savo laikų Minjarais*!. 

Grįžkime į Paryžių ir į penkioliktą amžių. 

Anuomet jis buvo ne tik gražus, bet ir vienalytis miestas, 
architektūrinis ir istorinis viduramžių kūrinys, akmeninis met- 
raštis. Tai buvo miestas, susidaręs tik iš dviejų sluoksnių — 
romaninio ir gotikinio, kadangi romėniškasis sluoksnis jau se- 
niai buvo išnykęs, išskyrus Julijono termas, kuriomis jis dar 
prasiskverbė pro storą viduramžių plutą. O keltų sluoksnio pa- 
vyzdžių neberandama net šulinius kasant. 

Po penkiasdešimties metų, kai į tokią griežtą ir vis dėlto tokią 
įvairią vienybę Renesansas įmaišė tvaskančią savo fanftazijų ir 
savo santvarkos prabangą, pusapvalių romėniškų skliautų, grai- 
kiškų kolonų ir gotikinių žemų arkų kraštutinumus, savo skulp- 
tūrą, tokią švelnią ir tokią idealią, ypatingą savo žavėjimąsi 
arabeskomis ir akantais, architektūrinę Liuterio laikų stabmel- 
dybę, Paryžius galbūt pasidarė dar gražesnis, nors nebe toks 


kaminais; 


111 


harmoningas akiai ir minčiai. Bet tas puikus tarpas neilgaj/te- 
truko. Renesansas nebuvo bešališkas; jam maža buvo statyti, 
jis panoro ir griauti. Teisybė, jam reikėjo vietos. Taigi gofikinis 
Paryžius tik labai trumpai išbuvo tikrai gotikinis. Vos /baigus 
Sen Žak de la Bušri bažnyčią, pradėta griauti senąjį/ Luvrą. 

Po. to didysis miestas tiesiog kas dieną keitėsi. 
Paryžius, išnaikinęs romaninį, išnyko ir pats. Bet ar 
sakyti, koks Paryžius jį pakeitė? "Ž 

Yra Katerinos de Mediči Paryžius Tiuilri rūmuosė*, Henriko 
II Paryžius — Rotušėje ir dar dviejuose labai skonįnguose pas- 
tatuose; Henriko IV Paryžius — Karališkojoje aikštėje: plytų 
fasadai su akmeniniais kampais ir skalūno stogajs, trispalviai 
namai; Liudviko XIII Paryžius — Val de Graso bažnyčioje: 
suplotas kresnas pastatas, skliautai kaip pintinės lankas, kolonos 
tarsi pilvotos, kupolas kuprotas; Liudviko XIV Paryžius — In- 
validų rūmuose: didelis, puošnus, paauksuotas ir šaltas; Liud- 
viko XV Paryžius — Sen Siulpiso bažnyčioje: voliutos, perrišti 
kaspinai, debesėliai, kirmėlaitės ir cikorijų lapai — viskas iš ak- 
mens; Liudviko XVI Paryžius — Panteone: prasta Romos švento 
Petro bazilikos kopija (pastatas kažkaip susmuko, ir tai nė kiek 
nepataisė jo linijų); Respublikos Paryžius — Medicinos mokyk- 
loje: skurdus graikų ir romėnų meno sekimas, tiek pat panašus 
į Koliziejų arba į Partenoną kiek III metų konstitucija į Minojo 
įstatymus*?, architektūroje vadinamas „mesidoro stiliumi“*?; 
Napoleono Paryžius — Vandomo aikštėje: jis didingas — iš pa- 
trankų nulieta bronzinė kolona; Restauracijos Paryžius — Bir- 
žoje: baltutėle kolonada, laikanti lygutėlį frizą, — keturkampis, 
atsiėjęs dvidešimt milijonų. 

Su kiekvienu tų būdingų paminklų yra susiję daugiau ar 
mažiau namų, išsimėčiusių įvairiuose kvartaluose. Jų panašus 

* Su skausmu ir pasipiktinimu stebėjome, kaip buvo bandyta padidinti, 
pertaisyti, perdirbti, vadinasi, sunaikinti tuos nuostabius rūmus. Mūsų laikų 
architektų rankos per sunkios liesti tiems trapiems Renesanso kūriniams. Vis 
tikimės, kad jie neišdrįs to daryti. Be to, dabar Tiuilri sunaikinimas būtų ne tik 
brutalus bąrbariškumas, dėl kurio paraustų net girtas vandalas, tai būtų išdavys- 
tė. Tiuilri yra ne vien šešiolikto amžiaus meno šedevras, tai ir devyniolikto 
amžiaus istorijos puslapis. Tie rūmai jau nebe karaliaus, o liaudies. Palikime 
juos tokius, kokie jie yra. Mūsų revoliucija du kartus pažymėjo jų kaktą. Vieną 
fasadą pramušė sviediniai rugpjūčio dešimtą, antrą — liepos dvidešimt devintą. 
Tie rūmai šventi. 

Paryžius, 1831 m. balandžio 7 d. (Aut. past. penktajam leidimui.) 

stilius, forma, padėtis; žinovo akis juos lengvai atskiria ir neap- 
sirinka dėl datos. Kas moka matyti, tas net iš durų plaktuko su- 
geba Mustatyti tam tikro amžiaus dvasią ir karaliaus veidą. 

/ Taigi šių dienų Paryžius neturi konkretaus veido. Tai dau- 
gelio AR architektūros pavyzdžių kolekcija, 0 gražiausiųjų 
nebėra. Sostinė auga tik namų skaičiumi, bet kokių namų! Jei 
taip sparčjai eis ir toliau, Paryžius vis atsinaujins kas penkiasde-. 
šimt metų, Dėl to istorinė jo architektūros reikšmė kasdien 
menkėja. Vis rečiau ir rečiau pasitaiko paminkių, atrodo, kad“ 
namai juos užtvindo ir praryja. Mūsų tėvų Paryžius buvo akme- 
ninis; mūsų vaikai turės gipsinį Paryžių. 

Naujojo' Paryžiaus paminklus mielai nutylėsime. „Ne dėl to, 
kad jais nesižavėtume taip, kaip pridera. Pono Suflo“* sukurtoji 
Sent Ženevjevos bažnyčia, be abejo, yra visų gražiausias Savo- 
jos pyragas iš akmens. Garbės legiono rūmai — taip pat labai 
puikus tešlainis. Javų turgaus kupolas — tikra anglų žokėjaus 
kepurė, užmauta ant didelių kopėčių. Sen Siulpiso bažnyčios 
bokštai — du stori klarnetai, o ši forma ne blogesnė už kitas, be 
to, susikraipęs gestikuliuojantis telegrafas maloniai įvairina jų 
vaizdą. Sen Roko bažnyčios portalas savo puošnumu prilygsta 
gal šv. Tomo Akviniečio bažnyčiai. Čia taip pat yra reljefinė 
Kalvarija ir paauksuota medinė saulė. Tai iš tiesų nuostabūs 
dalykai. Žibintas botanikos sodo labirinte taip pat labai gudriai 
padarytas. O Biržos pastatas su graikiška kolonada, romėniš- 
komis pusapvalėmis durimis ir langais, Renesanso epochos dide- 
liu žemu. skliautu neabejotinai yra taisyklingas, gryno stiliaus 
paminklas. Tai rodo ir jo atikas, kokio niekas nėra matęs Atė- 
nuose, — gražią, tiesią liniją vienur kitur grakščiai kerta dūm- 
traukiai. Pridursime, kad paprastai architektūrinė pastato forma 
turi atitikti jo paskirtį ir ta paskirtis turi paaiškėti iš pirmo 
žvilgsnio, — tai kaipgi nesižavėti paminklu, kuris gali būti ir 
karaliaus rūmais, ir parlamentu, rotuše ir koležu, maniežu ir 
akademija, prekių sandėliu ir tribunolu, muziejum ir kareivi- 
nėmis, mauzoliejum, šventove ir teatru. O tuo tarpu tai Birža. 
Be to, architektūrinis paminklas turi būti pritaikytas ir klimatui. 
Šis, matyt, kaip tik yra pastatytas mūsų šaltam, lietingam orui. 
Stogas plokščias, kone visai kaip Rytuose, ir todėl žiemą, kai 
prisninga, tenka stogą šluoti, vadinasi, stogai tam ir yra, kad bū- 
tų šluojami. O paskirtį, apie kurią ką tik kalbėjome, rūmai nuos- 
tabiai atitinka: Prancūzijoje — Birža, o Graikijoje jie būtų buvę 
šventykla. Tiesa, architektas gavo gerokai pasukti galvą, kaip 
paslėpti laikrodžio ciferblatą, kuris būtų suardęs gražių fasado 

linijų grynumą; bet užtai visą paminklą supa kolonada,-po.kuria 
per didžiąsias religines šventes gali didingai, pražyginoti: piEžos 
maklerių ir prekybos agentų procesija: S ; 2 

Be abejo, tai labai puikūs architektūriniai sai Pri- 
dėkime.čia dar itin gražias gatves, linksmas ir įvairias. kaip 
Rivoli gatvė, ir aš tikiuosi, kad Paryžius, kada nors žiūrint iš 
baliono, žavės akį tuo linijų turtingumu, ta aspektų: įvairovę, 
tuo. kažkokiu didingumu ir sykiu paprastumu, tais netikėtu- 
mais, kuriais stebina grožis, — žodžiu, tuo, kas, gtdinga „šaškių 
lentai. K 

Nors nūdienis Paryžius jums atrodo toks. žavus. vis dėlto 
atstatykite penkiolikto amžiaus Paryžių, atkurkite jį savo vaiz- 
duotėje, pasižiūrėkite į dienos šviesą pro tą įstabią strėlių; bokš- 
tų, varpinių gyvatvorę, per pat vidurį to milžiniško miesto pa- 
leiskite Seną, mirgančią didžiuliais žaliais ir- geltonais lopais, 
(besimainančią labiau negu žalčio oda, suplėšykite ją salų pleiš- 
tais, suraukšlėkite tiltų arkomis; aiškiai nubrėžkite žydroje pa- 
dangėje senojo Paryžiaus gotikinį profilį, apklėskite jo kontūrus 
žiemos rūkais, kad jie gaubstytų aibes jo kaminų; panerkite jį į 
gilią naktį ir pažiūrėkite, kaip keistai žaidžia šviesa ir šešėliai 
tame tamsiame pastatų labirinte; svieskite į jį mėnulio spindulį, 
kad vos vos apšviestų ir iš rūko iškeltų dideles bokštų galvas; 
arba vėl paimkite tą juodą siluetą, šešėliu paryškinkite nesus- 
kaičiuojamų smailių ir pinjonų aštrius kampus, ir teiškyla jis 
variniame saulėlydžio danguje dantytesnis negu ryklio nasrai. 
Po to palyginkite. 

O jei norite, kad senasis miestas padarytų įspūdį, kokio nau- 
jasis jums nebeįstengtų suteikti, užlipkite didelės šventės — 
velykų arba sekminių — rytą, saulei tekant, ant kokios nors 
kalvos, kad matytumėt jį visą kaip ant delno, ir palaukite, kol 
prabus varpai. Žiūrėkite, kaip pagal signalą iš dangaus — mat 
jį duoda saulė — vienu metu suvirpės visa ta bažnyčių daugybė. 
Iš pradžių pakrikai sutilindžiuos tai vienoj, tai kitoj bažny- 
čioj,— taip muzikantai įspėja kits kitą, kad-jau pradės; po to 
staiga pamatysite, — kartais atrodo, jog ir ausys regi — kad tą 
pačią akimirką iš kiekvienos varpinės pakils tarsi garsų kolona, 
tarsi harmonijos debesis. Iš pradžių kiekvieno varpo balsas 
skrieja į spindintį rytmečio dangų tiesus, tyras ir, taip sakant, 
pavienis. Po to, pamažu vis garsėdami, jie susilieja, susimaišo, 
ištirpsta vienas kitame, susijungia į didingą koncertą. Dabar tai 
jau skambių vibracijų srautas, kuris be paliovos veržiasi iš ne- 

suskaitomų varpinių, plevena, banguoja, kyla, sukasi verpetu 
viršum miesto ir toli už horizonto nuneša kurtinantį savo vir- 
pesių ratą. O tačiau ta harmonijos jūra nėra chaotiška. Kad ir 
labai gili bei plati, vis dėlto ji nepraranda vaiskumo. Jūs čia 
matote 'atskirai vinguriuojant kiekvieną (to gausmo gaidų 
grupę; galite pasekti, kaip kalbasi rimtas didysis varpas sų 
rėksminga tarškyne; matote, kaip oktavos šokinėja iš vienos 
varpinės į kitą; iš sidabrinio varpo jos skrieja sparnuotos, len- 
gvutės, švilpiančios, iš medinio — dunksi lyg įtrūkusios, ne- 
sklandžios; ir tarp tų oktavų gėritės puikia gama, kuri be palio- 
vos čia kyla į viršų, čia leidžiasi žemyn septynetu Sent Estašo 
bažnyčios varpų; matote, kaip per visą tą harmoniją staiga 
pralekia aiškios, greitos gaidos, švysteli trys keturi skaistūs 
zigzagai ir užgęsta tarsi žaibai. Ten Sen Marteno abatija gieda 
šaižiu, drebančių balsu; o čia gūdžiai ir piktai gaudžia Bastilija; 
kitame gale pirmuoju bosu traukia storasis Luvro bokštas. 
Karališka Teisingumo rūmų varpų muzika be perstojo žeria į 
visas puses spinduliuojančias treles, ant jų ritmingai krinta 
sunkūs didžiojo katedros bokšto dūžiai, ir trelės kibirkščiuoja 
tarsi priekalas nuo kūjo smūgių. Tarpais jus pasiekia įvairiausio 
sąskambio garsai, sklindą iš Sen Žermen de Pre bažnyčios tre- 
jopo varpų derinio. Kartkarčiais visa tų kilnių garsų jūra pra- 
siskiria ir praleidžia Ave Marijos varpų stretto, kuris blizga ir 
žaižaruoja kaip briliantų vėrinys. O žemai, pačiose koncerto 
gelmėse, vos vos girdite bažnyčių vidaus giesmę, kuri sklinda 
pro virpančias skliautų poras. Iš tikrųjų, tai opera, kurios verta 
pasiklausyti. Paprastai ūžesys, kyląs iš Paryžiaus dieną, — tai 
miesto kalba; naktį — tai miesto alsavimas; 0 čia — miesto 
giedojimas. Taigi įsiklausykite į tą varpinių tutti, pridėkite prie 
jo pusės milijono žmonių kuždesį, amžiną upės aimaną, begalinį 
vėjo ošimą, iškilnų tolimą kvartetą, kurį groja keturi miškai 
tarsi milžiniški vargonai horizonto kalvose, sušvelninkite visa, 
kas toje pagrindinėje varpų muzikoje skamba per daug kimiai“ 
arba per daug šaižiai, ir pasakykite, kas gali būti pasaulyje 
prašmatniau, smagiau, puikiau, skaisčiau už tą varpų gausmą, 
už tą muzikos žaizdrą; už tuos dešimt tūkstančių varinių balsų, 
kuriuos vienu metu suokia akmeninės trijų šimtų pėdų aukščio 
fleitos; už tą miėstą, virtusį orkestru; už tą simfoniją, 25 
šniokščia tarsi audra. 


KETVIRTOJI KNYGA 


I 
GEROS ŠIRDYS 


Š 

Šešiolika metų prieš tuos įvykius, apie kuriuos. čia pasako- 
jame, gražų atvelykio rytą, į lentinį gultą, įtaisytą kairėje 
katedros priedurio pusėje priešais tą didelį švento „Kristupo 
paveikslą, į kurį nuo 1413 metų žiūrėjo klūpanti riterio mesiro 
Antuano Dezesaro akmeninė statula, kol sugalvota išmesti ir 
šventąjį, ir statulą, po mišių buvo įdėtas gyvas padaras. Senu 
papročiu į tą gultą buvo dedami rastinukai, kad visuomenė jų 
pasigailėtų. Iš čia juos pasiimdavo, kas norėdavo. Prie gulto 
stovėjo varinis dubuo aukoms. | 

Tuo gyvu sutvėrimu, gulinčiu čia ant lentų 1467 viešpaties 
metais atvelykio rytą, atrodė, buvo itin susidomėjęs nemažas 
būrelis žmonių. Daugumą sudarė gražioji lytis. Kone vienos 
senės. " 

Pirmoje eilėje ir žemiau už kitus pasilenkusios prie gulto 
stovėjo keturios moterys, sprendžiant iš pilko, į sutaną panašaus 
apdaro, kokios nors pamaldžios brolijos narės. Nematau pagrin- 
do, kodėl istorija turėtų palikuonims nutylėti tų keturių kuklių 
ir garbingų moterų vardus. Tai buvo Agnesė la Herm, Žeana de 
la Tarm, Anrietė la Goltjer ir Gošerė la Violet, visos keturios 
našlės, visos keturios Etjeno Odri šventos bendrijos seserys. 
Leidus viršininkei ir sutinkamai su Pjero Delji nuostatais jos 
buvo išėjusios iš namų išklausyti pamokslo. 

Beje, tos gerosios odrijietės, šiuo metu laikydamosi Pjero 
Delji nuostatų, be abejo, lengva širdimi laužė Mišelio de Brašo 
įr Pizos kardinolo nuostatus, taip nežmoniškai. įsakančius tylėti. 
dama į mažą padarėlį, kuris, išsigandęs tokios daugybės žmonių, 
cypė ir raitėsi ant lentų. 

— Ko gi mes susilauksime,-- tarė Žeana,— jei pradėta gim- 
dyti tokius vaikus? 

— Nenusimanau apie vaikus, — atsakė Agnesė, — bet žiūrėti 
į tokį tikriausiai nuodėmė. 

— Tai ne vaikas, Agnese. 

„— Tai nevykusi beždžionė, — pastebėjo Gošerė. 

— Tai stebuklas, — pridūrė Anrietė la Goltjer. 

— Jei taip, tai čia jau trečias stebuklas nuo šyento Kryžiaus 
sekmadienio. Dar nepraėjo nė -savaitė nuo ano stebuklo, kai 
Obervilje dievo motina antgamtišku būdu nubaudė nedorėlį, 
besišaipantį iš maldininko, o tai buvo antrasis stebuklas šį mė- 
nesį. 

— Tas tariamasis pamestinukas — tikra šlykštynė,— tarė 
Žeana. 

— Jis taip spiegia, jog ir kantorių apkurtintų, — toliau pori- 
no Gošerė.— Ar nenutilsi, rėksniuk! | 

— Tik pamanykit, Reimso monsinjoras atsiuntė tą bjaurybę 
Paryžiaus monsinjorui! — pridūrė la Goltjer, pamaldžiai sudėju- 
si rankas. 

— Man atrodo, — tarė Agnesė la Herm,— kad čia žvėris, 
gyvulys, žydo ir kiaulės išpera; žodžiu, nekrikštas. Jį reikia 
įmesti į vandenį arba į ugnį. 

— Turbūt niekas nepanorės jo imti, — pridūrė la Goltjer. 

— Ak dieve mano! — sušuko Agnesė.— Vargšės pamesti- 
"nukų namų žindyvės ten, gatvelės gale, paupy, prie pat monsin- 
joro vyskupo rūmų, — ką jos darys, jei joms teks tą baidykliuką 
žindyti! Aš jau verčiau žindyčiau vampyrą. 

— Kokia neišmanėlė ta vargšė la Herm! — tarė Žeana.—- 
Argi nematai, sesele, kad tas baidykliukas mažiausiai ketverių 
metų ir kad jam tavo krūtis tiek tereikalinga kiek kepsnio ieš- 
mas. 

Iš tikrųjų, tas „baidykliukas“ (ir mums būtų labai keblu jį 
pavadinti kitaip) nebuvo naujagimis. Tai buvo labai kampuotas 
ir labai spurdantis padaras, įkištas į drobinį maišą, pažymėtą 
Paryžiaus vyskupo mesiro Gijomo Šartje inicialais. Iš maišo 
kyšojo tik galva. Ta galva buvo bjauri. Matėsi tik rudų plaukų 
miškas, viena akis, burna ir dantys. Akis verkė, burna rėkė, o 
dantys, rodės, tik ir taikstėsi įkąsti. Padaras draskėsi maiše, o 
vis didėjantis aplink jį žmonių būrys labai stebėjosi. 

Pro šalį ėjo ponia Aloiza de Gondelorje, turtinga ir kilminga 
moteris, gražia, kokių šešerių metų mergyte vedina; ilgas šydas, 
nutįsęs nuo auksinio jos kyko rago, vilkosi jai iš paskos; ji stab- 
telėjo ir valandėlę žiūrėjo į nelaimingą būtybę, o jos meili, 
šilkais ir aksomais išpuošta dukrelė Fler-de-Lisa de Gondelorje, 
vedžiodama gražiu piršteliu, skiemenavo užrašą ant lentutės,. 
prikaltos prie medinio gulto: PAMESTINUKAI. 


— Iš tikrųjų, — tarė ponia, su pasibjaurėjimu nusigręžda- 
ma,— aš maniau, kad čia dedami tik vaikai! 

Ji pasuko link durų, įmetusi į aukų dubenėlį sidabro floriną, 
kuris suskambėjo tarp liardų ir labai nustebino vargšes Etjėno 
Odri bendrijos seseles. 

Po valandėlės praėjo orusis ir 'mokytašis Roberas Mistriko- 
lis, karaliaus protonotaras, didžiule maldaknyge nešinas ir žmo- 
na (ponia Gijemete la Meres) vedinas, atseit su abiem savo va- 
dovais iš šonų: dvasiškuoju ir žemiškuoju. 

—- Pamestinukas! — tarė jis, apžiūrėjęs padarą.— Greičiau- 
siai rastas ant Flegetonto“? upės kranto. į 

— Matosi tik viena akis, — tarė ponia Gijemetė,— ant kitos 
karpa. 

— Tai ne karpa,— atsakė metras Roberas Mistrikolis,— 0 
kiaušinis, kuriame tūno toks pat kitas velnias, laikąs antrą ma- 
žytį kiaušinį, o šiame tūno kitas toks velnias, ir t.t., ir: t.t. 

— Iš kur jūs tai žinote? — paklausė Gijemetė la Meres. 

— Tikrai žinau, — atsakė protonotaras. 

— Ponas protonotare,— paklausė Gošerė,— ką gali reikšti 
tas neva pamestinukas? 

— Didžiausias nelaimes, — atsakė Mistrikolis. 

— O dieve mano! — sušuko kažkokia senutė.— Praėjusiais 
metais siautė maras, o dabar žmonės kalba, kad anglai ruošiasi 
išsikelti prie Arfle. 

— Gal dėl to ir karalienė negalės rugsėjo mėnesį atvažiuoti 
į Paryžių, — pridūrė kita.— Jau dabar prekyba taip blogai vyk-. 


sta! 
— Aš manau,— sušuko Žeana de la Tarm,— kad Paryžiaus 


gyventojams būtų geriau, jei tas raganiūkštis būtų ant žabų 
glėbio, o ne ant lentos. | 

— Ant gero liepsnojančio žabų glėbio! — pridūrė senė. 

— Tai būtų protingiausia,— tarė Mistrikolis. 

Kažkoks jaunas kunigas jau valandėlę klausėsi odrijiečių 
samprotavimų ir protonotaro pamokymų. Jo veidas buvo rūstus, 
kakta plati, žvilgsnis gilus. Kunigas tylėdamas praskyrė žmones, 
tiriamai apžiūrėjo raganiūkštį ir ištiesė viršum jo ranką. Pačiu 
laiku. Mat visos davatkos jau laižėsi galvodamos apie gerą 
liepsnojantį žabų glėbį. 

— Aš tą vaiką įsūniju,— tarė kunigas. 

Jis paėmė kūdikį, apsiautė savo sutana ir nusinešė. Visi 
sumišę žiūrėjo jam įkandin. Po valandėlės jis dingo už Raudonų- 
jų durų; anuomet tos durys jungė bažnyčią su vienuolynu. 


118 


Atitokusi iš nustebimo, Žeana de la Tarm pasilenkė prie Gol- 
tjer ausies: | 2 

— Sakiau, sesele, kad tas jaunas kunigas Klodas Frolo — 
burtininkas. 


II 
KLODAS FROLO 


Iš tikrųjų, Klodas Frolo nebuvo paprastas žmogus. 

Jis priklausė viduriniajam luomuiįstačiokiška praėjusio am- 
žiaus kalba vadinamam tai aukštesniąja miesčionija, tai žemes- 
niąja bajorija. Iš brolių Pakle šeima turėjo paveldėjusi Tiršapo 
leną, kurio siuzerenu buvo Paryžiaus vyskupas, ir dėl dvidešimt 
vienų šio leno namų tryliktame amžiuje buvo nuolat keliamos 
bylos konsistorijos teisme. Kaip šio leno valdytojas, Klodas 
Frolo buvo iš tų šimto keturiasdešimt senjorų, kurie turėjo teisę 
imti rentą Paryžiuje ir jo priemiesčiuose. Dėl to kapitulos ak- 
tuose, saugomuose Sen Marten de Šanų vienuolyne, jo vardas 
ilgą laiką stovėjo tarp Tankarvilio rūmų šeimininko metro 
Fransua Le Rezo ir Turo koležo. : . 

-Dar visai mažą Klodą Frolo tėvai nuskyrė į kunigus. .Jį iš- 
mokė skaityti lotyniškai. Įpratino nuleisti akis ir kalbėti tyliai. 
Tėvas jį visai mažiuką atidavė į Torši koležą Universiteto kvar- 
tale. Čia jis augo, palinkęs prie mišiolo ir leksikono. į 

Beje, tai buvo liūdnas, niūrus, rimtas vaikas; mokėsi jis su 
įkarščiu ir greitai išmokdavo. Per pertraukas nešūkaudavo, 
nesidėdavo prie Fuaro gatvės orgijų,| nežinojo, ką reiškia dare 
alapas et capillos laniare“*, ir nedalyvavo 1463 metų riaušėse, 
kurias metraštininkai užrašė skambia antrašte: „Šeštasis Uni- 
versiteto maištas“. Vargu ar jis kada šaipėsi iš vargšų Montagiu 
kęležo moksleivių, nešiojančių kepes,— jie taip ir buvo pra- 
vardžiuojami,— arba iš Dormano koležo stipendininkų, nešio- 
jančių tonzūras ir, kas svarbiausia, trijų dalių drabužius — žals- 
vai melsvos, mėlynos ir- violetinės spalvos, azurini coloris ėt 
bruni, kaip sakoma Keturių karūnų kardinolo chartijoje. 

Užtat jis uoliai lankė dideles ir mažas mokyklas Žano de 
Bove gatvėje. Pirmas mokinys, kurį abatas de San Pjeras de 
Valis, pradėdamas kanoniškosios' teisės paskaitą Sen Vandreže- 


* Duoti antausių ir pešioti plaukus (lot.). 

zilio mokykloje, pastebėdavo priešais savo katedrą, tarsi augte 
priaugusį prie pilioriaus, būdavo Klodas Frolo su ragine rašali- 
ne: grauždamas plunksną, jis skubiai užsirašinėdavo, pasidėjęs 
sąsiuvinį ant prasitrynusių kelių, o žiemą pūsdamas nušalusius 
pirštus. Pirmas klausytojas, kurį mesiras Milis d'Ilje, bažnyti- 
nių dekretų daktaras, matydavo kiekvieną pirmadienio rytą be 
kvapo atbėgantį prieš atidarant Šef Sen Deni mokyklos duris, 
būdavo Klodas Frolo. Taigi šešiolikos metų klierikas galėjo var-. 
žytis mistinės teologijos klausimais su kiekvienu bažnyčios 
tėvu, kanoniškosios teologijos klausimais — su kiekvienu baž- 
nyčios susirinkimų tėvu, o scholastinės teologijos klausimais — 
su kiekvienu Sorbonos daktaru. 

i Baigęs teologiją, griebėsi dekretų. |Kai išvarė „Sentencijų 
mokytoją“, užgulė „Karolio Didžiojo kapituliarus“. Trokšdamas 
žinių, rijo dekretalijas po dekretalijų: Ispalio vyskupo Teodoro, 
Vormso vyskupo Bušaro, Šartro vyskupo Ivo; po to Karolio 
Didžiojo kapituliarų papildymą — Graciano dekretą; po to Gri- 
gąliaus IX rinkinį; po to Honorijaus III epistolą „Super specu- 
la“. Išstudijavo tą didelį ir audringą laikotarpį, kai viduramžių 
chaose kūrėsi civilinė teisė ir kovojo su kanoniškąja teise, laiko- 
tarpį, kurį 618 metais pradėjo vyskupas Teodoras ir 1227 metais 
užbaigė popiežius Grigalius. 

1 Sugromuliavęs dekretus, metėsi į mediciną ir į laisvuo- 
sius menus. Išstudijavo gydomąsias žoles ir tepalus.| Įgijo pa- 
tirties, kaip gydyti karštines ir sumušimus, žaizdas ir votis.. Ža- 
kas Deparas būtų jį pripažinęs gydytoju fiziku, Rišaras Elenas — 
gydytoju chirurgu. Taip pat sėkmingai pasiekė visus lais- 
vųjų menų laipsnius: licenciato, magistro ir daktaro. Išstudijavo 
kalbas: lotynų, graikų, hebrajų, tą trigubą, anais laikais mažai 
kam težinomą šventovę. Vi buvo pagavusi tikra karštligė rinkti 
ir kaupti mokslo žinias.įAštuoniolikos metų jis jau buvo baigęs 
keturis fakultetus. Jaunuoliui atrodė, kad gyvenimo tikslas yra 
tik vienintelis: žinoti. '. į 

Maždaug apie tą laiką, nepaprastai karštą 1466 metų vasarą 
kilo didelis maras, nusinešęs daugiau kaip keturiasdešimt tūks- 
tančių žmonių Paryžiaus vikontijoje, tarp jų, sako Žanas de 
Trua, buvo „metras Arnulis, karaliaus astrologas, didžiai geras, 
išmintingas ir malonus žmogus“. Universitete pasklido gandas, 
kad liga ypač nusiaubusi Tiršapo gatvę. Ten, savo lene, gyveno 
Klodo tėvai. Labai sunerimęs, jaunasis studentas nuskubėjo į 
tėvų namus. Tėvą ir motiną rado mirusius išvakarėse. Jo maža- 

sis broliukas, dar vystykluose, rėkė apleistas lopšyje. Iš visos 
šeimos Klodui tik jis vienas liko. Jaunuolis paėmė kūdikį ant 
rankų ir susimąstęs išėjo. Iki šiol jis gyveno mokslo pasaulyje, 
dabar susidūrė su gyvenimu. 

Ta katastrofa buvo Klodo egzistencijos krizė. Devyniolikos 
metų tapęs našlaičiu, vyresniuoju broliu, šeimos galva, jis 
pasijuto grubiai išplėštas iš mokyklos svajonių ir įstumtas į šio 
pasaulio tikrovę. Tada, pagautas gailesio, pamilo tą kūdikį, savo 
broliuką, ėmė juo rūpintis. Keista ir maloni jam atrodė ta žmo- 
giška meilė, nes iki šiol mylėjo tik knygas. 

"Tas prisirišimas tapo labai savotiškas. Tokiai nelytėtai sielai 
tai buvo lyg pirmoji meilė. Iš pat vaikystės atskirtas nuo tėvų, 
kuriuos vos pažino, užsidaręs, tarsi užsimūrijęs savo knygose, 
trokštąs visų pirma studijuoti ir išmokti, iki šiol kreipęs dėmesį 
tik į savo protą, kurį mokslas išmiklino, į savo vaizduotę, kuri 
augo skaitant knygas, vargšas studentas dar buvo nespėjęs 
pajausti, kur jo širdis. Tas broliukas be tėvo ir be motinos, tas 
kūdikis, staiga iš dangaus nukritęs jam ant rankų, pavertė jį 
nauju žmogumi. Jis pastebėjo, kad pasaulyje esama ir kitų da- 
lykų, ne vien mokslinės Sorbonos teorijos ir Homero eilės, kad 
žmogui reikia prisirišimo, kad gyvenimas be švelnumo ir meilės 
yra tik sausas, cypiąs ir girgždąs mechanizmas, bet vaizdavosi, — 
mat buvo tokio amžiaus, kai vienas iliuzijas keičia kitos, — kad 
vienintelis būtinas yra kraujo, šeimos ryšys, kad meilė broliu- 
kui gali užpildyti visą žmogaus gyvenimą. 

Taigi jis pamilo savo mažytį Žeaną su jau susiformavusio, 
gilaus, liepsningo ir susitelkusio charakterio aistra. Tas mažytis, 
gležnas, gražus, šviesiaplaukis, rausvutis, garbanotas padarėlis, 
tas našlaitis, neturįs kito ramsčio kaip tik tokį pat našlaitį, jau- 
dino jį iki sielos gelmių; nors ir labai rimtas mąstytojas, apie 
Žeaną jis galvodavo su begaline pagaila. Ėmė juo rūpintis ir jį 
žiūrėti kaip kokį labai trapų ir labai brangų daiktą. Kūdikiui jis 
buvo daugiau negu brolis, jis pasidarė jam motina. 

Mažytis Žeanas buvo žinduklis, kai neteko motinos. Klodas 
jį atidavė žindyvei. Be Tiršapo leno, iš tėvo jis turėjo paveldėjęs 
Muleno leną, kurio siuzerenu buvo keturkampio Žantiji bokšto 
savininkas. Tai buvo malūnas, stovėjęs ant kalvos šalia Vinčes- 
tro (Bisetro) pilies, netoli Universiteto. Ten gyveno malūninin- 
kė, žindanti gražų kūdikį. Klodas pats jai nunešė mažąjį Žeaną. 

Nuo to laiko, jausdamas ant savo pečių sunkią naštą, jis į 
gyvenimą ėmė žiūrėti labai fimtai. Galvoti apie mažąjį broliuką 

jam pasidarė ne tik poilsis, bet ir studijų tikslas. Jis nusprendė 
visiškai atsidėti tam, už kurį jam teks atsakyti prieš dievą, ir 
niekada neturėti nei žmonos, nei kitų vaikų, rūpintis vien brolio 
laime ir gerove. Taigi dar tvirčiau pasiryžo tapti kunigu. Jo nuo- 
pelnai, jo mokytumas ir tiesioginė vasalinė priklausomybė nuo 
Paryžiaus vyskupo atvėrė jam visas duris į bažnyčią. Būdamas 
dvidešimt metų, specialiu šventojo sosto leidimu jis įsišventė 
į kunigus ir, kaip jauniausias katedros vikaras, buvo paskirtas 
prie altoriaus, vadinamo altare pigrorum", kadangi prie jo lai- 
komos vėlyvosios mišios. 

Dabar dar labiau negu kada anksčiau jis įsigilino į savo 
brangiąsias knygas — atsitraukdavo nuo jų tik kokiai valandai 
nubėgti į Muleno leną; dėl jo mokytumo bei griežto gyvenimo 
vienuoliai labai greitai ėmė jį gerbti ir juo žavėtis. Garsas apie 
jį, kaip apie mokslininką, iš vienuolyno pasklido žmonėse, be- 
je, kaip neretai būdavo anais laikais, savaip iškreiptas: apie jį 
sklido garsas kaip apie burtininką. 

Kai per atvelykį, atlaikęs mišias prie tinginių altoriaus, — 
tasai buvo šalia presbiterijos durų į navą, dešinėje pusėje, netoli 
Marijos paveikslo, — Klodas Frolo ėjo iš katedros, jo dėmesį 
patraukė būrelis senų moterų, klegančių apie pamestinukų gul- 
tą. 2: 
Tada jis priėjo prie nelaimingojo padarėlio, su tokia neapy- 
kanta vainojamo. Šito beglobio, bjauraus, apleisto kūdikio vaiz- 
das, broliuko prisiminimas, dingtelėjusi mintis, kad brangusis, 
mažasis Žeanas taip pat būtų numestas čia, ant lentų, jei jis, Klo- 
das, mirtų, — sukrėtė jį, širdį suėmė didis gailestis, ir jis vaiką 
nusinešė. 

Ištraukęs iš maišo, Klodas pamatė, kad vaikas iš tikrųjų labai 
bjaurus. Vargšeliui ant kairiosios akies pūpsojo karpa, galva 
įgūžta į pečius, nugarkaulis išlenktas kaip lankas, krūtinė atsiki- 
šusi, kojos kreivos; bet atrodė jis gajus. Nors neįmanoma buvo 
suprasti, kokia kalba jis švebeldžiuoja, bet rėkė visai kaip stip- 
rus ir sveikas vaikas. Dėl to bjaurumo Klodui dar labiau jo pa- 
gailo; jis padarė įžadą išauklėti kūdikį iš meilės savo broliui, kad 
ta gailiaširdystė jo intencija vėliau išpirktų visas mažojo Žeano 
kaltes. Tai buvo tarsi gerų darbų kapitalas, padėtas jaunėlio 
brolio vardu, iš anksto kraunamos malonės tam atvejui, jei 
mažasis padauža kada nors pritrūktų tos monetos, vienintelės, 
už kurią įleidžiama į rojų. 

* Tinginių altorius (lot.). 

Jis pakrikštijo savo įsūnį ir pavadino jį Kvazimodu“',.gal 
-norėdamas pažymėti dieną, kurią jį rado, o gal norėdamas tuo 
vardu pasakyti, koks nevykęs, neužbaigtas buvo tas vargšas 
padaras. Iš tikrųjų, vienakis, kuprius, šleivys ResžiP odas te- 
„buvo lyg ir žmogus. 


t 


III 
IMMANIS PECORIS CUSTOS, IMMANIOR IPSE“*' 


1482 metais Kvazimodas jau buvo užaugęs. Jau keleri metai, 
kai jis — katedros varpininkas. per malonę savo įtėvio Klodo 
Frolo, kuris pasidarė Žoza archidiakonu per malonę savo siuze- 
reno mesiro Lui de Bomono, kuris pasidarė Paryžiaus vyskupu 
nuo 1472 metų, kai mirė Gijomas Šartje, per malonę savo globėjo 
Olivje le Deno, kuris iš dievo malonės buvo karaliaus Liudvi- 
ko XI barzdaskučiu. 

Taigi Kvazimodas buvo katedros varpininkas. 

Laikui bėgant tarp bažnyčios ir varpininko susikūrė kažkoks 
savotiškas ryšys. Amžinai atskirtas nuo žmonių dvigubos neda- 
„ios — neaiškios kilmės ir fizinio bjaurumo, — nuo pat vaikystės 
įspraustas į tą dvigubą, neperžengiamą ratą, vargšas nelaiminga- 
sis įprato matyti tik šventas sienas, jį priglaudusias savo šešėly- 
je. Kvazimodui augant ir vystantis, katedra iš pradžių jam atsto- 
jo kiaušinį, lizdą, paskui namus, tėvynę, pasaulį. 

Tarp tos būtybės ir pastato, matyt, buvo kažkokia slaptinga 
ir praamžina harmonija. Kai Kvazimodas, dar visai mažytis, 
kraipydamasis ir šokuodamas, slankiodavo skliautų prietėmyje, 
jis būdavo panašus į roplį žmogaus galva; savaime atsiradusį 
ant tų drėgnų, niaurių plytų, kur romaninių kapitelių šešėliai 
sudarydavo keisčiausias formas. 

Vėliau, kai pirmą kartą nesąmoningai pakibo ant varpo vir- 
vės ir įsiūbavo ją, įtėviui Klodui pasirodė, kad vaikui atsirišo 
liežuvis, kad jis pradeda kalbėti. 

Taip vystydamasis katedros užuovėjoje, čia gyvendamas, 
čia miegodamas, beveik iš jos neišeidamas, visą laiką jos slap- 
tingai veikiamas, jis pamažu pasidarė į ją panašus, taip sakant, 
į ją įaugo, virto neatskiriama dalimi. Jo kaubres — tebūnie 


* Lotyniškai katalikų liturgijoje taip vadinamas pirmas sekmadienis po 
velykų. Žodis guasimodo reiškia „lyg ir“, „beveik“. 
** Baisios kaimenės ganytojas pats dar baisesnis (Iot.). 

mums atleista už tokį palyginimą — tarsi atitiko pastato įdubos, 
ir atrodė, kad jis ne tik katedros gyventojas, bet ir.natūralus jos 
turinys. Beveik būtų galima pasakyti, kad jis įgavo jos formą, 
kaip sraigė įgauna kiauto formą. Katedra buvo jo buveinė, jo 
urvas, jo lukštas. Tarp senosios bažnyčios ir jo atsirado tokia 
didelė, instinktyvi simpatija, toks magnetinis ir fizinis artimu- 
mas, jog jis pasidarė nebeatskiriamas nuo pastato kaip vėžlys 
nuo savo raginio šarvo. Grublėta katedra buvo jam šarvai. 

"Nėra reikalo įspėti skaitytoją, kad raidiškai nesuprastų tų 
palyginimų, kurių turime griebtis, norėdami išreikšti tą savotiš- 
ką, nepaprastą, betarpišką, beveik esminį žmogaus sutapimą su 
pastatu. Nėra reikalo kalbėti ir apie tai, iki kokio laipsnio kated- 
ra pasidarė sava Kvazimodui per tokį ilgą jųdviejų sambūvį. 
Ta būstinė pasidarė tarsi vien jam sukurta. Nebuvo joje gelmių, 
į kurias Kvazimodas nebūtų nusileidęs, nei aukštumų, į kurias 
nebūtų įkopęs. Ne kartą jam teko lipti katedros fasadu, laikantis 
tik skulptūrinių iškilumų. Bokštai, kuriais žmonės dažnai maty- 
davo jį šliaužiant kaip driežą stačia siena, tie du milžinai dvy- 
niai, tokie aukšti, tokie grėsmingi, tokie baisūs, jam nesukelda- 
vo nei svaigulio, nei baimės, nei blogumo; matydamas, kaip jie 
klauso jo rankų, kaip jis lengvai jais kopia, būtum galėjęs pasa- 
kyti, kad Kvazimodas juos prisijaukino. Šokinėdamas, karsty- 
damasis, išdykaudamas tarp milžiniškos katedros bedugnių, jis 
pasidarė lyg beždžionė, lyg stirna, lyg tie Kalabrijos vaikai, 
kurie išmoksta plaukioti pirmiau negu vaikščioti ir visai mažy- 
čiai žaidžia su jūra. 

Beje, rodės, kad ne tik jo kūno sandara prisitaikė prie kated- 
ros, bet ir dvasia. Būtų sunku nuspręsti, kokia Kvazimodo siela, 
kokios jos ypatybės, kokią formą ji įgijo tame sumazgytame 
kiaute, gyvendama tokį laukinį gyvenimą. Kvazimodas buvo 
apsigimęs vienakis, kuprotas, šlubas. Tik vargais negalais su 
visu savo kantrumu Klodas Frolo jį išmokė kalbėti. Bet kažkokia 
nelemtis slėgė vargšą pamestinuką. Keturiolikos metų jis jau 
„buvo katedros varpininkas, ir jį užgriuvo nauja nelaimė: nuo 
varpų gausmo jam trūko ausų būgneliai. Jis apkurto. Vieninte- 
lės durys, kurias jam gamta buvo palikusi plačiai atviras į pasau- 
lį; staiga amžinai užsidarė. 

Užsidarydamos jos užgožė ir vienintelį šviesos ir džiaugsmo 
spindulį, kuris dar įsiskverbdavo Kvazimodo sielon. Ši siela nu- 
grimzdo į gilią tamsą. Vargšą pagavo liūdesys, toks pat nebepa- 
taisomas ir nebepagydomas kaip ir jo bjaurumas. Pridursime, 

kad apkurtęs jis pasidarė kaip ir nebyliu. Mat, pasijutęs kur- 
čias, nenorėdamas kitų juokinti, jis tvirtai nusprendė „nutraukti 
tylą tik tada, kai bus vienas. Jis laisvu noru prisirišo liežuvį, 
kuriam atrišti Klodas Frolo buvo padėjęs tiek vargo. Todėl kai 
reikalas prispirdavo kalbėti, jis vos beapversdavo liežuvį, sunkų 
kaip durys užrūdijusiais vyriais. 

Jei dabar pabandytume pro tą storą ir kietą žievę prasi- 
skverbti į Kvazimodo sielą, jei galėtume pasiekti to nevykusio 
padaro gelmes, jei mums būtų leista su žibintu pažiūrėti, kas 
dedasi už to nepermatomo kiauto, ištirti juodą kaip naktis tos 
tamsios būtybės. vidų, išlandyti visus jos užkampius, visus ne- 
permanomus akligatvius ir skaisčia šviesa staiga apšviesti to 
urvo dugne surakintą jo sielą, tikriausiai atrastume ją kokioje 
nors varganoje padėtyje, susitraukusią ir sunykusią kaip Vene- 
cijos kalėjimų belaisviai, kurie sulaukdavo senatvės dvilinki 
susirietę per žemose ir per trumpose akmeninėse dėžėse. 

Be abejo, luošame kūne ir protas suskursta. Kvazimodas vos 
juto savyje aklai spurdančią sielą, sukurtą pagal jo pavidalą. 
Išoriniai įspūdžiai, prieš pasiekdami jo sąmonę, lūždavo ir gero- 
kai pakisdavo. Jo smegenys buvo kažkokios kitoniškos: sąvo- 
kos, per jas eidamos, visiškai iškrypdavo. Tad ir samprotavimai, 
kaip to lūžio išdava, būdavo klaidingi, iškreipti. 

Iš to kildavo tūkstančiai optinių iliuzijų, tūkstančiai nukry- 
pimų nuo tiesos, tūkstančiai išklydimų, tarp kurių blaškėsi jo 
mintis, tai pašėlusi, tai idiotiška. 

Pirmoji tokios nelemtos jo proto sandaros pasekmė buvo 
nenormalus daiktų matymas. Jis beveik neįstengdavo suvokti 
juos betarpiškai. Išorinis pasaulis jam atrodė kur kas tOliau negu 
mums. 

Antroji jo nelaimės pasekmė buvo piktumas. 

„Jis iš tikrųjų buvo piktas dėl to, kad buvo laukinis; o laukinis 
buvo dėl to, kad buvo bjaurus. Jo prigimtis, kaip ir mūsų, buvo 
savaip logiška. 

„Dar viena jo piktumo priežastis — nepaprastai išsivysčiusi 
jo jėga. Malus puer robustus*, sako Hobsas. 

Be to, reikia būti teisingam: piktumas gal ir nebuvo jam įgim- 
tas. Vos patekęs tarp žmonių, jis pajuto, o vėliau ir pamatė esąs 
niekinamas, paženklintas, atstumtas. Žmogaus žodis jam visada 
buvo arba pašaipa, arba prakeiksmas. Augdamas jis susidurdavo 


* Stiprus vaikas yra piktas (Iot.). 

pasidarė piktas. Jis pakėlė ginklą, kuriuo pats buvo sužeistas. 

Po viso to jis labai nenoriai žiūrėdavo į žmones. Jam užtek- 
davo katedros. Jos gyventojai — karalių, šventųjų, vyskupų 
marmurinės statulos — bent nesikvatodavo jam tiesiai į akis, 
žvelgdavo į jį ramiai bei prielankiai. Kitos statulos — pabaisos 
ir demonai — jam, Kvazimodui, nejautė neapykantos. Jis buvo 
per daug į jas panašus. Jos greičiau juokdavosi iš kitų žmonių. 
Šventieji buvo jo draugai ir jį laimino; pabaisos buvo jo draugai 
ir jį saugojo. Jis atverdavo jiems savo širdį. | 

Kartais ištisas valandas praleisdavo atsitūpęs priešais kokią 
nors statulą ir vienas su ja besikalbėdamas. Jei kas nors ateida- 
vo, pabėgdavo kaip įsimylėjėlis, užkluptas dainuojant serenadą. 

Katedra jam buvo ne tik draugija, bet ir visas pasaulis, visa 
gamta. Jis neįsivaizdavo kitoniškų medžių kaip tie, kur visada 
žydėjo vitražuose, kitoniškos paunksnės kaip akmeninė lapija, 
kuri, paukščių nutūpta, skleidėsi saksoninių kapitelių tankmėje, 
kitoniškų kalnų kaip milžiniški bažnyčios bokštai, kitokio van- 
denyno kaip kunkuliuojąs jų papėdėje Paryžius. 

Bet visų labiausiai toje katedroje, kuri jam buvo kaip moti- 
na, jis mylėjo varpus; jie žadindavo jo sielą, padėdavo jai iš- 
skleisti sparnus, kuriuos ji taip vargingai laikydavo suglaustus 
savo urve, kartais jie padarydavo jį laimingą. Jis mylėjo juos, 
glamonėjo, kalbėdavosi su jais, juos suprasdavo. Buvo meilus 
visiems, ir varpeliams viduriniame bokštelyje, ir didžiajam por- 
talo varpui. Vidurinysis bokštelis ir tuodu bokštai jam buvo kaip 
trys dideli narvai, kur jo išmaitinti paukščiai giedodavo tik jam. 
O juk nuo tų varpų jis apkurto; bet ir motinos dažnai labiausiai 
myli tą vaiką, dėl kurio daugiausia kentėjo. 

Teisybė, jų balsą Kvazimodas ir tegirdėjo. Dėl to mylimiau- 
sias jam buvo didysis varpas, labiausiai prie širdies iš visos 
triukšmingos šeimos, laigančios aplinkui švenčių dienomis. Di- 
dysis varpas vadinosi Marija. Jis kabojo vienas pietiniame 
bokšte šalia savo sesers Žaklinos, mažesnio varpo, uždaryto 
mažesniame narve. Taip jis buvo pavadintas bažnyčiai jį pado- 
vanojusio Žano Montagiu žmonos Žaklinos garbei, nors tai ne- 
sukliudė aukotojui vėliau vis dėlto palydėti galvą Monfokone. 
Antrajame bokšte kabojo šeši kiti varpai, ir pagaliau šeši mažiu- 
kai — viduriniojo. bokštelio varpinukėje kartu su mediniu kan- 
kalu, kuriuo būdavo skambinama nuo didžiojo ketvirtadienio 
antrosios dienos pusės iki didžiojo šeštadienio. Taigi Kvazimo- 

das savo-seralyje turėjo penkiolika. varpų, bet jo favoritė buvo 
SOS Marija. 

"Sunku įsivaizduoti jo:džiaugsmą didžiųjų švenčių dienoiuis: 
Kai archidiakonas jam pasakydavo: „Eik“, jis užlėkdavo suktais 
varpinės laiptais greičiau, negu bet kas kitas galėtų jais husi- 
leisti.. Uždusęs įeidavo Kvazimodas į atvirą iš visų šonų didžio- 
jo varpo buveinę; valandėlę susitelkęs, su meile jį apžiūrinėda- 
vo; po to švelniai pakalbindavo, patapšnodavo ranka lyg gerą 
arklį, kuris turės bėgti ilgą kelią. Jau iš anksto jo gailėdavosi, 
kad jam teks vargti. Taip paglamonėjęs varpą, sušukdavo savo 
pagalbininkams žemutiniame bokšto aukšte pradėti. Šie. pakib- 
davo ant lynų, sugirgždėdavo velenas, ir milžiniška metalo 
kapsulė iš lėto imdavo siūbuoti. Kvazimodas virpėdamas ją sek- 
davo akimi: Pirmasis šerdies dūžis į vario sieną sudrebindavo 
sijas, ant kurių stovėdavo užlipęs Kvazimodas. Jis linguodavo 
kartu su varpu. „Ė-op!“ — šaukdavo kvatodamas kaip pamišė- 
lis. Varpui vis smarkiau supantis, jo švytavimo mojui vis didė- 
jant, ir Kvazimodo akis plėsdavosi, įsidegdavo fosforine šviesa. 
Pagaliau prasidėdavo iškilmingasis varpų gausmas; visas bokš- 
tas drebėdavo, sijos, stogas, akmens sienos — visa dundėdavo 
nuo pamatų stulpų iki trilapių ornamentų viršuje. Tada Kvazi- 
modas virte užvirdavo, jis bėgiodavo ten ir atgal; tirtėdavo kaip 
bokštas nuo galvos iki kojų. Pašėlęs, nežabotas varpas čia vie- 
noj, čia kitoj. bokšto pusėj rodydavo savo bronzinius nasrus, 
iš kurių sklido audros alsavimas, girdimas per keturias Ije ap- 
linkui. Kvazimodas atsistodavo priešais tuos pražiotus nasrus; 
čia pritūpdavo, čia, varpui grįžtant atgal, pakildavo, čia įkvėp- 
davo tą verčiantį iš kojų gūsį, čia pažvelgdavo į žmonių knibž- 
dančią aikštę dviejų šimtų pėdų gelmėje po jo kojomis, čia į 
didžiulę varinę burną; kas sekundę sustaugiančią jam į ausį. Tik 
tą žodį jis išgirsdavo,. tik tas gaisas jam sųdrumsdavo visatos 
tylą. Ir jis smagindavosi kaip paukštis saulėje. Staiga jį pagau- 
davo varpo įdūkis; žvilgsnis pasidarydavo nepaprastas; jis tyko- 
davo varpo kaip voras musės ir staiga šokdavo ant jo it galvos 
netekęs. Pakibęs viršum bedugnės, baisiai supdamasis su varpu, 
jis griebdavo -varinę pabaisą už ąsų, suspausdavo tarp kelių, 
užkulniais tarsi pentinais jį ragindamas, ir savo įsilėkėjimu bei 
visu kūno svoriu dar padidindavo pašėlusį varpo gausmą. Visas 
bokštas drebėdavo,-0. Kvazimodas šaukdavo, grieždavo danti- 
mis, jo rudi -plaukai pasišiaušdavo, krūtinė pūkšėdavo kaip 
dumplės, akis svaidydavo liepsnas, po juo žvengdavo dusdamas 

pabaisa varpas, ir tada nebelikdavo nei katedros varpo, nei Kva- 
zimodo, 0 tik kliedesys, tik sūkurys, tik audra; svaigulys, pakin- 
kęs garsą; dvasia, įsikibusi į skraidančią kuprą; keistas centau- 
ras, pusiau žmogus, pusiau varpas; kažkoks baisus Astolfas““, 
kurį neša gyvas stebuklingas sparnuotas bronzinis žirgas. 
Tos nepaprastos būtybės dėka visoje katedroje jusdavai gy- 
vybę. Atrodė, kad iš Kvazimodo sklinda kažkokia slaptinga jė- 
ga, atgaivinanti visus katedros akmenis ir priverčianti plastėti 
senosios bažnyčios gelmes, — taip bent sakydavo vis prietarin- 
gesnė minia. Užtekdavo patirti, kad Kvazimodas yra katedroje, 
ir žmonėms atrodydavo, jog galerijose bei portaluose atgyja ir 
juda tūkstančiai statulų. Ir iš tikrųjų katedra atrodė jam nuolan- 
ki ir paklusni. Laukdavo, kol jis panorės, kad ji savo storu balsu 
garsiai prabiltų. Ji buvo apsėsta, pilna Kvazimodo tarsi naminės 
dvasios. Rodės, jis įkvėpdavo gyvybę milžiniškam pastatui. Iš 
tikrųjų, jo būdavo visur pilna; tarsi pasidauginęs, suspėdavo į 
kiekvieną bažnyčios vietą. Kartais žmonės su siaubu matydavo, 
kaip bokšto viršūnėje kopia, raivosi, ropoja keturpėsčias, pa- 
kimba ties bedugne, šokinėja nuo vieno kyšulio ant kito, kažko 
ieško kokios nors gorgonos viduriuose keistas nykštukas; tai 
Kvazimodas drasko varnų lizdus. Kartais tamsiame bažnyčios 
kampe žmonės užkliūdavo už kažkokios atsitūpusios ir susirau- 
kusios gyvos chimeros — susimąsčiusio Kvazimodo. Kartais 
pastebėdavo po varpu didžiulę galvą ir pundą šleivų kreivų są- 
narių pašėlusiai supantis ant virvės galo; tai Kvazimodas skam- 
bindavo mišparams ir „Viešpaties angelui“. Dažnai naktį žmonės 
matydavo baidyklę, slankiojančią trapia pjaustytine baliustrada, 
kuri vainikuoja bokštus ir eina aplink visą absidą; tai būdavo 
ne kas kita kaip katedros kuprys. Taigi, pasak kūmučių, gyve- 
nančių kaimynystėje, tada visa bažnyčia atrodydavo kažkokia 
pasakiška, antgamtiška, baisi: tai čia, tai ten prasiverdavo akys 
ir burnos; girdėdavai lojant akmeninius šunis, šnypščiant žal- 
čius ir slibinus, kurie, ištiesę kaklus, pražioję nasrus, dieną naktį 
aplinkui saugo vaiduoklišką katedrą. O kalėdų naktį, kai didysis 
varpas net kriokdamas šaukdavo tikinčiuosius į piemenėlių mi- 
šias, tamsus katedros fasadas atrodydavo taip, tarsi didysis por- 
talas ryja minią, o rozetė ją stebi. Ir visa tai darydavosi tik Kva- 
zimodo dėka. Egiptas jį būtų laikęs tos šventyklos dievu; vidur- 
amžiai jį laikė demonų; iš tikrųjų jis buvo katedros siela. 
Todėl visiems, kurie žino, kad yra buvęs Kvazimodas, kated- 
ra nūnai atrodo tuščia, besielė, negyva. Jaučiama, kad kažko 

joje nebėra. Likęs tik milžiniškas kūnas, tik griaučiai; dvasia jį 
paliko, matyti vien jos buveinė, štai ir viskas. Tarsi kaukolė su 
akiduobėm, bet jau nebereginti. 


IV 
ŠUO IR ŠEIMININKAS 


Vis: dėlto pasaulyje buvo viena būtybė, kuriai Kvazimodas 
nejautė pykčio bei neapykantos, kurią jis mylėjo taip pat, o gal 
ir labiau negu katėdrą. 

Tai buvo Klodas Frolo. 

Nieko nuostabaus. Klodas Frolo jį pasiėmė, įsūnijo, maitino, 
išauklėjo. Dar visai mažas jis paprastai slėpdavosi prie Klodo 
Frolo kojų, kai jį persekiodavo šunys arba vaikai. Klodas Frolo 
jį išmokė kalbėti, skaityti, rašyti. Pagaliau Klodas Frolo jį pa- 
darė varpininku. O apvesdinti Kvazimodą su didžiąja Marija — 
vadinasi, Džuljetą atiduoti Romeo. 

Ir Kvazimodo dėkingumas buvo gilus, karštas, beribis; nors 
jo įtėvio veidas dažnai būdavo apsiniaukęs ir griežtas, nors jo 
žodžiai paprastai būdavo trumpi, sausi, įsakmūs, Kvazimodo dė- 
kingumas dėl to nė akimirką nesusilpnėdavo. Kvazimodas buvo 
nuolankiausias archidiakono vergas, klusniausias tarnas, bud- 
riausias šuo. Kai vargšas varpininkas apkurto, juodu su Klodu 
Frolo susikūrė slaptingą ženklų kalbą, kurią tik juodu tesuprato. 
Taigi archidiakonas buvo vienintelė žmogiška būtybė, su kuria 
Kvazimodas bendravo. Šiame pasaulyje jis palaikė ryšius tik su 
katedra ir Klodu Frolo. 

Nė su kuo negalima, palyginti galios, kurią archidiakonas 
turėjo varpininkui, nei varpininko prisirišimo prie archidiako- 
no. Būtų užtekę tik Klodo ženklo, ir Kvazimodas, manydamas da- 
rąs jam malonumą, būtų puolęs nuo katedros bokštų. Nuostabu, 
kad taip nepaprastai išsivysčiusi fizinė Kvazimodo jėga buvo 
aklai pavesta kito žmogaus žiniai. Be abejo, čia reiškėsi sūnaus 
atsidavimas, tarno prisirišimas, taip pat ir stipresnės dvasios 
poveikis silpnesnei. Vargšė, nevykusi, negrabi natūra nusižemi- 
nusi Vergiškai lenkėsi didžiam, galingam, giliam ir pranašiam 
protu). Bet viską viršijo dėkingumas, toks bekraštis dėkingumas, 

kurio negalėtume nė su kuo palyginti. Gražiausių tos dorybės 
pavyzdžių nerastume žmonių tarpe. Tad pasakysime, kad Kvazi- 
modas mylėjo archidiakoną taip, kaip niekada joks šuo, joks 
arklys, joks dramblys -nėra mylėjęs savo šeimininko. 


V 
DAR APIE KLODĄ FROLO 


1482 metais Kvazimodui buvo apie dvidešimt, o Klodui Frolo 
pie trisdešimt šešerius: vienas išaugo, kitas ėmė senti. 
Dabar Klodas Frolo — jau nebe tas paprastas Torši koležo 
noksleivis, švelnus mažo vaiko globėjas, jaunas svajotojas filo- 
jofas, žinojęs daug dalykų, bet daug ko ir nežinojęs. Dabar jis 
griežtas, rimtas, niūrus kunigas; sielų ganytojas; ponas Žoza 
rchidiakonas, antrasis vyskupo akolitas, kurio žinioje Monleri 
Šatoforo dekanatai ir šimtas septyniasdešimt keturios kaimo 
arapijos. Tai orus ir rūstus žmogus; kai jis iš lėto eidavo po 
dukštais smailiais presbiterijos skliautais, didingas, susimąstęs, 
įukryžiavęs rankas ir taip palenkęs galvą ant krūtinės, jog matė- 
i tik nuplikęs pakaušis, prieš jį drebėdavo presbiterijos berniu- 
kai su kamžomis ir švarkeliais, suaugę choristai, Sent Ogiusteno 
įvienuoliai, klierikai, dalyvaują ankstyvosiose katedros mišiose. 
eje, tėvas Klodas Frolo neapleido nei mokslo, nei savo jau- 
nesniojo brolio auklėjimo, tų dviejų svarbiausių savo gyvenimo 
darbų. Bet laikui bėgant šie tokie malonūs dalykai apkarto. „Per 
ilga, — sako Polis Diakonas,— ir geriausi lašiniai parūdija.“ Ma- 
„žasis Žeanas Frolo, pramintas Malūnu pagal tą vietą, kur buvo 
'išmaitintas, augo ne ta kryptimi, kurion jį Klodas lenkė. Vyres- 
nysis brolis tikėjosi sulaukti pamaldaus, klusnaus, stropaus, 
garbingo mokinio. O jaunėlis, kaip tie medeliai, kurie, nepaisy- 
dami sodininko pastangų, atkakliai gręžiasi į tą pusę, iš kurios 
jiems sklinda grynas oras ir šaulės spinduliai, augo ir vešliai 
šakojosi tik į tinginystės, nemokšiškumo ir ištvirkavimo pusę. 
Tai buvo tikras velniukas, plevėsa,— ir dėl to tėvas Klodas rauk- 
davo antakius, — bet labai juokingas, labai protingas, ir vyres- 
nysis brolis negalėdavo nesišypsoti. Klodas jį atidavė į Torši 
koležą, kur pats praleido susitelkęs pirmuosius savo mokslo me- 
tus; jam buvo labai skaudu, kad ta mokslo šventovė, kuri kadai- 


130 


se didžiavosi Frolo vardu, dabar tuo vardu piktinosi. Dėl to jis 
kartais Žeanui išdroždavo ilgus ir griežtus pamokslus, kuriuos 
šis narsiai iškęsdavo. Beje, jaunasis dykaduonis buvo geros šir- 
dies, — tokie rodomi visose komedijose. Bet, išklausęs pamoks- 
lo, jis ir toliau sau dūkdavo ir ištvirkaudavo. Čia jis aptvatija 
„geltonsnapį“ (taip universitete buvo vadinami naujokai) jo 
įstojimo į universitetą proga — puiki tradicija, rūpestingai iš- 
saugota iki mūsų laikų. Čia jis sukursto gaują studentų, ir šie 
pagal visas taisykles užpuola smuklę, guasi classico excitati“, 
paskui lazdomis sumuša smuklininką ir džiaugsmingai viską 
nusiaubia, net išmuša rūsyje vyno statinėms.dugnus. O po to 
rašomas lotyniškai sieksninis raportas, kurį Torši koležo moni- 
toriaus padėjėjas gailiu veidu atneša tėvui Klodui su tokia liūdna 
pastaba paraštėje: Rixa, prima causa vinum optimum potatum"*. 
Žmonės kalbėdavo, kad palaidumas ne kartą nuvesdavęs Že- 
aną — tik pamanykit, šešiolikos metų vaiką! -— į Glatinji gatvę. 

Dėl! to labai nuliūdęs ir nusivylęs žmogiškąja meile, Klodas 
su įkarščiu puolė į glėbį žinijai, tai seseriai, kuri bent nelaiko 
tavęs ant juoko ir visada atsilygina už padarytas paslaugas, tei- 
sybė, kartais ir menkos vertės monetomis. Taigi jis darėsi vis 
mokytesnis ir tuo pat metu vis griežtesnis kaip kunigas ir vis 
liūdnesnis kaip žmogus. Vystantis mūsų protui, lygia greta ne- 
paliaujamai vystosi ir mūsų polinkiai, charakteris, ir tik dideli 

yyenimo sukrėtimai tą vyksmą nutraukia. 

Kadangi dar jaunystėje Klodas Frolo išėjo beveik visų huma- 
nitarinių pozityviųjų, įstatymo leidžiamų mokslų ratą, tai jam 
reikėjo arba sustoti ties ubi deiuit orbis***, arba eiti toliau ir 
ieškoti kito peno nepasotinamam žinių troškimui numalšinti. 
Senovinis simbolis — gyvatė, pati sau kertanti į uodegą, labiau- 
siai tinka mokslui. Atrodo, kad Klodas Frolo tai patyrė. Daugelis 
rimtų galvų tvirtina, kad, išsėmęs žmogiškojo pažinimo fas, jis 
išdrįso prasiskverbti į nefas****. Girdi, išragavęs vieną po kito 
visus proto medžio vaisius ir nepasisotinęs, 0 gal persisotinęs, 
jis pagaliau atsikando uždraustojo vaisiaus. Skaitytojas jau žino, 
kad jis dalyvaudavo ir teologų konferencijose Sorbonoje, ir 
Sent Ilero filosofų susirinkimuose, ir Sen Marteno dekretistų 
disputuose, ir medikų kongregacijose prie dievo motinos šlaks- 

* Tarsi trimito pažadinti (lot.). 

——*" Muštynės; pagrindinė priežastis -— išgertas geriausias vynas (Iot.). 

*** Kur užsidaro ratas (lot). “ 

**** Fas — leistina; nefas — neleistina (lot.). 


131 


tyklos, ad cupam Nostrae Dominae; išragavo visus leistinuosius 
ir aprobuotuosius valgius, kuriuos tos didelės keturios virtuvės, 
vadinamos, keturiais fakultetais, galėjo pagaminti ir pateikti 
jo protui, prarijo juos ir persivalgė pirmiau, negu pasisotino; 
tada ėmė kastis tolyn, po visu tuo užbaigtų, materialiu, ribotu 
mokslu; gal rizikavo net savo siela, norėdamas atsisėsti už to 
slaptingojo alchemikų, astrologų, hermetikų stalo, kurio vienas 
galas viduramžiais priklausė Averoesui, Gijomui.Paryžiečiui ir 
Nikola Flameliui, o kitas traukėsi į Rytus, į septynšakės žvaki- 
dės šviesą, ir siekė Saliamoną, Pitagorą ir Zoroastrą. 

Taip bent kalbėjo žmonės; gal teisingai, o gal ir ne. 

„ Teisybė, kad archidiakonas dažnai lankydavosi Nekaltų vai- 
kelių kapinėse, kur buvo palaidoti jo tėvai su kitomis 1466 metų 
maro aukomis; tačiau jis ne tiek meldėsi prie jų kryžiaus, kiek 
žiūrinėjo keistas figūras ant Nikola Flamelio ir Klodo Pernelio 
antkapių, pastatytų gretimais. į 

Teisybė, kad žmonės dažnai jį matydavo einantį Lombardų 
gatve ir vogčiomis įsmunkantį į namelį Rašytojų ir Marivo gat- 
vių sankryžoje. Tai/buvo Nikola Flamelio statytas namas, kuria- 
me jis mirė, regis, 1417 metais; nuo to laiko negyvenamas, jis 
jau buvo pradėjęs griūti, nes visų šalių hermetikai ir filosofinio 
akmens ieškotojai kone išardė sienas, vien tik savo vardus jose 
beraižydami. Kai kurie kaimynai net tvirtino kartą pro langelį 
matę archidiakoną Klodą rausiantį, purenantį, kasantį žemę 
dviejuose rūsiuose, kurių atraminės sijos buvo paties Flamelio 
ranka išmargintos hieroglifais ir eilėraščiais. Buvo manoma, kad 
Flamelis tuose rūsiuose užkasęs filosofinį akmenį, ir du šimtme- 
čius alchemikai, pradedant Mažistri, baigiant tėvu Pasifiku, 
nesiliovė kankinę žemę, kol namelis, taip žiauriai draskomas ir 
naršomas, pagaliau subyrėjo po jų kojomis. 

Irgi teisybė, kad archidiakoną buvo pagavusi keista aistra 
simboliškajam katedros portalui, tam burtininkų knygos pusla- 
piui, kurį akmenyje įrašė vyskupas Gijomas Paryžietis, be abejo, 
prakeiktas už tai, kad tokią prągarišką antraštę uždėjo šventai 
poemai, kurią amžiais gieda visas pastatas. Archidiakonas Klo- 
das, sakoma, taip pat buvo ištyrinėjęs milžinišką švento Kristu- 
po statulą ir aukštąją mįslingąją statulą, anuomet stovėjusią 
prieduryje, kurią liaudis juokais vadino „ponu Legri“". Šiaip ar 
taip, kiekvienas galėjo pastebėti, kad archidiakonas valandų 
valandas sėdėdavo ant šventoriaus aptvaro ir žiūrinėdavo porta- 
— RRT Ti » 


* Le gris (legri) — įkaušėlis. 

lo skulptūras; kartais jis stebėdavo paikąsias mergaites su ap- 
verstais žibintais, kartais gudriąsias, žibintus laikančias tiesiai, 
o kartais mintyse skaičiuodavo, kokiu kampu matąs varhą, už- 
keltą ant kairiojo frontono ir žvelgiantį į kažkokį slaptingą taš- 
ką bažnyčios viduje, kur tikriausiai paslėptas filosofinis akmuo, 
jeigu jo nerasta Nikola Flamelio rūsyje. Tarp kitko pažymėsime, 
kad tuo laikotarpiu keista buvo katedros dalia: ją taip skirtingai 
ir taip pamaldžiai mylėjo dvi tokios nepanašios būtybės kaip 
Klodas ir Kvazimodas; vienas — savotiškas pųsžmogis, instink- 
tyvus ir laukinis — mylėjo už jos grožį, stotą, už puikios visu- 
mos harmoniją; antrasis — aistringos mokslinės fantazijos žino- 
gus — už jos reikšmę, mitą, už tą prasmę, kuri glūdi joje, už tuos 
-paskirus simbolius, glūdinčius už jos fasado statulų, panašiai 
kaip antrasis pergamento tekstas glūdi po pirmuoju; žodžiu, 
mylėjo ją už tą mįslę, kurią ji amžinai mena protui. 

»-Pagaliau teisybė, kad viename katedros bokšte, tame, kuris 
atkreiptas į Grevos aikštę, visai šalia varpų narvo, archidiako- 
nas turėjo įsitaisęs mažytę, visiškai slaptą celę, į kurią, buvo 
sakoma, be jo leidimo niekas neturėjęs teisės įžengti, nė pats 
vyskupas. Ta cele beveik pačioje bokšto viršūnėje, tarp varnų 
lizdų, kadaise naudojęsis vyskupas Hugo de Bezansonas“, kuris 
anuomet čia burdavęs. Niekas nežinojo, kas toje celėje; bet 
naktimis nuo Ganyklų kranto žmonės dažnai matydavo, kaip 
langelyje užpakalinėje bokšto pusėje lygiais trumpais tarpais 
čia pasirodydavo, čia užgesdavo raudonas keistas atšvaitas, 
greičiau dumplių pučiama liepsna, bet tik ne lempos šviesa. 
Tamsoje, ir tokiame aukštyje, tai darė keistą įspūdį, ir moterėlėš 
sakydavo: „Aure, archidiakonas pučia dumples; ten aukštai pra- 
garas žaižaruoja.“ 

Ir vis dėlto čia dar ne tikras raganavimo įrodymas; bet dūmai 
be ugnies negimsta, ir apie archidiakoną jau buvo pasklidęs ne- 
koks garsas. Tačiau reikia pasakyti, kad Egipto mokslai, nekro- 
mantija“', magija, net pati baltoji ir nekaltoji, neturėjo aršesnio 
priešo, negailestingesnio įdaviko katedros konsistorijai kaip 
archidiakonas. Ar čia buvo nuoširdus baisėjimasis tais dalykais, 
ar tik gudrybė vagišiaus, šaukiančio: „Laikykit vagį, laikykit 
vagį!“, mokytosios kapitulos galvos vis tiek laikė archidiakoną 
žmogum, išdrįsusiu žengti į pragaro prieangį, pasimetusį kaba- 
listikos brūzgynuose, grabinėjantį okultinių mokslų tamsybėse. 
Liaudis čia taip pat neklydo; kiekvienas bent kiek įžvalgesnis 


* Hugo de Bisuncio, 1326—1332. (Aut. past.) 

Kvazimodą laikė velniu, Klodą Frolo — raganium. Buvo aišku, 
kad varpininkas turėjo tarnauti archidiakonui iki tam tikro lai- 
ko, o-po to, kaip užmokestį, nusinešti pragaran jo sielą. .Nors 
archidiakonas gyveno labai griežtai, tačiau geri žmoneliai juto 
kažkokį blogą jo kvapą; kiekviena nuovokesnė davatka jame 
užuosdavo raganių. 

Jeigu jam senstant atsivėrė prarajos jo moksle, tai jos atsi- 
vėrė ir širdyje. Taip bent buvo galima manyti stebint jo veidą, 
kuriame siela suspindėdavo tarsi pro tamsų debesį. Iš kur ta 
jo didelė nuplikusi kakta, visada palinkusi galva, visada dūsau- 
janti krūtinė? Kokia slapta mintis priversdavo taip karčiai šyp- 
telėti jo lūpas tuo pat metu, kai suraukti antakiai artinosi vienas 
prie kito kaip du buliai, pasiruošę kovai? Ko pražilo tie keli 
plaukai? Kokia gi vidinė ugnis kartais taip suliepsnodavo jo 
žvilgsnyje, jog akys atrodydavo tarsi skylės žaizdro sienelėje? 

To nepaprastai smarkaus moralinio nerimo apraiškos buvo 
ypač ryškios mūsų vaizduojamų įvykių laikotarpiu. Ne kartą 
presbiterijos berniukas, užtikęs archidiakoną bažnyčioje vieną, 
persigandęs pabėgdavo, — toks keistas ir liepsningas būdavęs jo 
žvilgsnis. Ne kartą per pamaldas, giedant presbiterijoje ad om- 
nem ionum", jo suolo kaimynas girdėdavo jį terpiant kažkokius 
nesuprantamus žodžius. Ne kartą Ganyklų kyšulio skalbėja, ku- 
riai buvo pavesta „apskalbti kapitulą“, išsigando pastebėjusi 
nagų ir suriestų pirštų žymes ant pono Žoza archidiakono 
kamžos. . 

Beje, jis pasidarė dar griežtesnis ir kaip niekada pavyzdin- 
gas. Tiek dėl savo luomo, tiek dėl savo būdo jis visada šalinosi 
moterų; dabar, rodės, dar labiau jų neapkentė. Vien tik išgirdęs 
šilkinės suknios šlamesį, nusileisdavo ant akių gobtuvą. Šiuo 
atžvilgiu buvo toks griežtas ir toks santūrus, jog kai ponia de 
Bože, karaliaus duktė, 1481 metų gruodžio mėnesį atvyko ap- 
lankyti Dievo motinos vienuolyno, jis rimtai pasipriešino jos 
vizitui, priminęs vyskupui Juodosios knygos statutą, datuotą 
Sen Bartęlemi vigilijoje 1334 metais, kuriuo draudžiama į vie- 
nuolyną įžengti „bet kokiai moteriai, senai ar jaunai, poniai ar 
kambarinei“. Vyskupas turėjęs jam pacituoti legato Odo potvar- 
kį, kuriuo daromos išimtys kai kurioms aukštos kilmės ponioms, 
aliguae magnates mulieres, guae sine scandalo evitari non pos- 
sunt'*. Archidiakonas vis tiek nesutiko — pareiškė, kad legato 


* Visiems bendrai (Iot.). 

** Kai kurioms įžymioms moterims, kurių atsilankymo negalima išvengti 
nesukėlus triukšmo (Jot.). 

potvarkis išleistas 1207 metais, šimtu dvidešimt septyneriais 
metais anksčiau negu Juodoji knyga, taigi turi būti laikomas 
nebegaliojančiu. Ir atsisakė pasirodyti princesei. 

Žmonės taip pat pastebėjo, kad jau kuris laikas jis ėmė ypač 
nekęsti čigonių. Jis išsirūpino iš vyskupo ediktą, kuriuo griežtai 
draudžiama čigonėms šokti ir mušti būgnelį katedros aikštėje; 
tuo pat metu ėmė raustis suplėkusiuose konsistorijos archyvuo- 
se, norėdamas surinkti bylas raganių ir raganų, pasmerktų sude- 
ginti-ant laužo arba pakarti už žmonių apžavėjimą naudojant 
ožius; kiaules ar ožkas. 


Į 


VI 
NEPOPULIARUMAS 


Jau sakėme, kad archidiakoną ir varpininką nelabai mylėjo 
aplink katedrą gyvenę bajorai ir paprasti žmonės. Kai Klodas su 
Kvazimodu išeidavo drauge, — o tai būdavo dažnokai, — ir abu, 
tarnas paskui poną, traukdavo vėsiomis, siauromis ir tamsiomis 
gatvėmis katedros kvartale, juos palydėdavo ne vienas piktas 
žodis, ne viena pašaipi dainuška, ne vienas įžeidus pokštas, ne- 
bent Klodas Frolo žingsniuodavo — 0 tai būdavo retas daly- 
kas — iškėlęs galvą:stada jo rūsti kakta ir beveik didinga išvaiz- 
da suglumindavo šaipūnus. 

Savo kvartale juodu buvo kaip tie poetai, apie kuriuos kalba 
Renje**: 


Kaip zylės įkandin pelėdų, įkyruoliai 
Nuo amžių paskui poetus sekioja uoliai. 


Kartais juos persekiodavo. koks nors vaikigalis, kuriam bū- 
davo neapsakomai smagu iš pasalų įsmeigti segtuką Kvazimodui 
į kuprą, nors už tai galėdavo gauti į kailį. Kartais jauna linksma 
gražuolė, įžūlesnė, negu derėių, peštelėdavo kunigą už juodos 


+= 24 


Kartais bjaurios senės, sutūpusios šešėlyje ant bažnyčios 
laiptų, garsiai bambėdamos, nulydėdavo praeinantį archidiako- 
ną su varpininku tokiais drąsinančiais žodžiais: „Hm! Štai vieno 

siela tokia kaip kito kūnas!" O kartais gauja studentų ir padaužų, 
lošiančių „klases“, atsistodavo visi kaip vienas lyg prieš rekto- 
rių ir užbliaudavo ką nors lotyniškai, pavyzdžiui: Eia, eia! 
Claudius cum claudo.“* 

Bet dažniausiai nei kunigas, nei varpininkas įžeidinėjimų 
negirdėdavo. Kvazimodas buvo kurčias, o Klodas — susimąstęs, 
ir tie meilūs žodžiai jiems praeidavo pro ausis. 


* Ei, ei! Klodas su šlubiu (Iot.). 


PENKTOJI KNYGA 


I 
ABBAS BEATI MARTINI* 


Toli pasklido garsas apie tėvą Klodą. Jis ir atvedė pas Klodą 
vieną neužmirštamą svečią maždaug tuo laikotarpiu, kai buvo 
atsisakyta priimti ponią de Bože. 

Buvo vakaras. Archidiakonas tik ką buvo grįžęs po mišparų 
į savo kanonišką celę Dievo motinos vienuolyne. Nieko čia nesi- 
matė keista nei slaptinga, išskyrus galbūt kampe kelis buteliu- 
kus, pilnus kažkokių įtartinų miltelių, labai primenančių alche- 
mikų miltelius. Vienur kitur ant sienų buvo užrašų — bet tai 
buvo grynai mokslinės arba šventos mintys, paimtos iš gerų 
autorių. Pasistatęs trišakę vario žvakidę, archidiakonas atsisėdo 
prie plačios skrynios, apkrautos rankraščiais. Alkūneė pasirėmė 
ant didelės atverstos knygos — Honorijaus Oteniečio „De prae- 
destinatione et libero arbitrio“** ir, giliai susimąstęs, sklaidė 
atsineštą spausdintą foliantą, vienintelį spaudinį, esantį celėje. 
Tuo metu kažkas pasibeldė į duris. 

— Kas ten? — sušuko mokslininkas, ir nepasakytum, kad 
meiliai: taip suurzgia peralkęs šuo, kai jam trukdo graužti kaulą. 

Už durų atsiliepė: | 

— Jūsų bičiulis Žakas Kuaktije. 

Klodas atidarė duris. Tai iš tikrųjų buvo karaliaus gydytojas; 
jis atrodė apie penkiasdešimties metų, ir atšiaurią jo veido iš- 
raišką šiek tiek švelnino gudrus žvilgsnis. Su juo buvo dar kitas 
žmogus. Abu vilkėjo tamsiai pilkais ilgais apsiaustais, pamuštais 
pilkųjų voverių kailiukais, sujuostais ir iki pat kaklo užsagsty- 
tais, su tokios pat medžiagos ir tokios pat spalvos gobtuvais. 
Plačios rankovės slėpė rankas, ilgi drabužiai — kojas, gobtu- 
vai — akis. 

— Dieve man padėk, mesire! — tarė juos įsileisdamas archi- 
diakonas.— Tokiu vėlyvu metu nesitikėjau taip garbingų svečių. 

Vis taip lipšniai kalbėdamas, jis žvilgčiojo į gydytoją ir į jo 
palydovą neramiomis ir tiriančiomis akimis. | 


* Palaimintojo Martyno abatas (Iot.). 


** „Apie likimą ir laisvą valią“ (Iot.). “ 

— Niekada ne per vėlu aplankyti tokį žymų mokslininką 
kaip tėvą Klodą Frolo de Tiršapą,— atsakė daktaras Kuaktje; 
jis kalbėjo Franš Konte krašto tarme, iš reto, tęsdamas sakinius 
didingai kaip iškilmių drabužių valktį. 

Po to gydytojas ir archidiakonas ėmė vienas kitą aukštinti: 
tokia įžanga anų laikų papročiu prasidėdavo kiekvienas moksli- 
ninkų pokalbis, ir tai nebūdavo kliūtis jiems nuoširdžiausiai 
vieniems kitų neapkęsti. Beje, ir nūnai tas pat: mokslininko 
burna, girianti kitą mokslininką, yra medum pasaldintos tulžies, 
indas. 

Savo komplimentais Žakui Kuaktje Klodas Erolo itin pabrėžė 
tas gausias žemiškąsias gėrybes, kurias garbusis gydytojas; .pa; 
daręs tokią pavydėtiną karjerą, mokėjo išgauti iš kiekvienos 
karaliaus ligos: tai geresnė ir tikresnė alchemija negu filosofinio 
akmens ieškojimas. 

— Iš.tikrųjų, daktare Kuaktje, labai džiaugiuosi sužinojęs, 
kad jūsų sūnėnas, garbingasis mano senjoras Pjeras Verse, įš- 
vęstas vyskupu. Juk jis dabar Amjeno vyskupas? 

— Taip, ponas archidiakone. Iš dievo malonės ir gailestin- 
gumo. 

— Žinote, jūs labai didingai atrodėte per kalėdas Atskaito- 
mybės rūmų bendrijos priešakyje, ponas pirmininke! 

— Vicepirmininkas, tėve Klodai. Deja, tik vicepirmininkas. 

— Kaip jūsų puikiųjų rūmų statyba Sent Andre Dezarko gat- 
vėje? Tai tikras Luvras. Man labai patinka abrikoso medelis, 
Bianstyjas viršum durų su tokiu Ž žaismingu užrašu: „A L'ABRI- 
COTIER". 

— Deja, metre Klodai, tas mūras man gerokai atsieina. Na- 
mas auga, o aš žlungu. 

— O, betgi kokios jūsų pajamos iš kalėjimo ir iš teismo po- 
sėdžių Rūmuose, be to, dar nuoma iš visų namų, krautuvių, iš 
prekystalių, būdelių, amatininkų dirbtuvėlių Rūmų ribose? Juk 
tai gera melžiama karvutė. 

— Šiais metais mano“kaštelionavimas Puasi nedavė jokio 
pelno. 

— Bet juk Trielio, Sen Žamo, Sen Žermen an Le kelių mokes- 
čiai visada pelningi. 

— Šimtas dvidešintt livrų, ir net ne Paryžiaus livrų. 

:— Jūs dar .esate karaliaus patarėjas. Tai jau pastovi alga. 


* Žodžių žaismas: !' abricolier. — abrikoso medelis; !'abri Cotier — Kuaktje 
prieglobstis. į 

. — Taip, konfratre Klodai, bet ta prakeiktoji Polinji senjori- 
ja, apie kurią tiek kalbama, geriausiais metais neduoda man nė 
šešiasdešimt aukso dukatų. 

Komplimentus Žakui Kuaktje tėvas Klodas sakė su paslėpta 
geliančia, aštria pašaipa, liūdna ir žiauria šypsena pranašesnio, 
bet nelaimingo žmogaus, kuris trumpos pramogos dėlei juokauja 
iš didžiulių eilinės vidutinybės turtų. O tas nieko nepastebėjo. 

— Prisiekiu savo siela, — pagaliau tarė Klodas, spausdamas 
jam ranką, — man labai malonu, kad jūs toks sveikas. 

— Ačiū, metre Klodai. | ž 

— O kaip laikosi jūsų karališkasis ligonis? — sušuko tėvas 
Klodas. 

— Jis menkai atlygina savo gydytojui, — atsakė daktaras, 
skersomis žvilgtelėjęs į savo bendrą. 

— Jums taip atrodo, kūmai Kuaktje? — tarė jo bendras. 

Išgirdęs tuos žodžius, ištartus su nuostaba ir priekaištu, ar- 
chidiakonas susidomėjo nepažįstamuoju; tiesą sakant, nuo to 
momento, kai jis peržengė celės slenkstį, Klodas nė valandėlei 
nebuvo išleidęs jo iš akių. Jeigu jis nebūtų turėjęs rimto pagrin- 
do palaikyti gerus santykius su daktaru Žaku Kuaktje, visagaliu 
karaliaus Liudviko XI gydytoju, nebūtų jo priėmęs su tuo paly- 
dovu. Taigi jis neparodė jokio nuoširdumo, kai Žakas Kuaktje 
jam tarė: 

— Beje, tėve Klodai, aš atvedžiau pas jus konfratrą; jis tiek 
prisiklausė apie jus, jog panoro su jumis susipažinti. 

— Ar ponas taip pat mokslo žmogus? — paklausė archidia- 
konas, įsmeigęs į Kuaktje draugą skvarbų žvilgsnį. Iš po nepa- 
žįstamojo antakių į jį žvelgė ne mažiau skvarbios ir ne mažiau 
nepasitikinčios akys. 

Kiek leido įžiūrėti silpna šviesa, tai buvo vidutinio. ūgio, 
apie šešiasdešimt metų amžiaus senis, ligotas ir palaužtas. Jo 
profilis, nors ir labai miesčioniškas, vis dėlto atrodė savotiškai 
galingas ir rūstus; vyzdžiai po antakių lankais švietė tarsi žibu- 
trys olos gilumoje, o žemai užsmukęs gobtuvas, kiek buvo galima 
numanyti, dengė plačią genijaus kaktą. 

Jis pats teikėsi atsakyti archidiakonui: 

— Garbusis mokytojau,— tarė jis oriu balsu, — jūsų garsas 
pasiekė mane, ir aš noriu su jumis pasitarti. Esu tik paprastas 
provincijos bajoras, kuris nusiauna kurpes prieš eidamas į 
mokslininko būstą. Aš jums dar nepasisakiau savo vardo. Vadi- 
nuosi kūmas Turanžo. 

„Bajoras tokiu keistu vardu!“ — pagalvojo archidiakonas, 
Tačiau jautė, kad stovi prieš tvirtą, orų asmenį. Savo didžiu 
protu nuvokė ne mažiau didį protą esant ir po kūmo Turanžo 
kailiniu gobtuvu; stebėjo tuos rimtus bruožus, ir ironiškas šyps- 
nys, atsiradęs jo rūškaname veide pamačius Kuaktje, pamaži 
nyko kaip vakarės sutemos nakties danguje. Apsiblausęs ir ty- 
lus, jis vėl atsisėdo į didelį ktėslą, savo įpročiu pasirėmė alkūne 
ant stalo, ranka susiimdamas kaktą. Kiek pagalvojęs, ženklu 
pakvietė svečius sėsti ir kreipėsi į kūmą Turanžo: 

— Jūs atėjote su manim pasitarti, metre, o kokio gi mokslo 
klausimais? 

— Gerbiamasis,— atsakė kūmas Turanžo,— aš sergu, labai 
sergu. Girdėjau, kad esate didis eskulapas, taigi atėjau paprašyti 
patarimo iš medicinos srities. 

— Medicina! — tarė archidiakonas, pakraipęs galvą. Valan- 
dėlę mąstė, paskui tarė: — Kūmai Turanžo, jei tai tikras jūsų 
vardas, pasukite galvą. Mano atsakymas užrašytas ant sienos. 

Kūmas Turanžo pakluso ir viršum savo galvos perskaitė už- 
rašą, įrėžtą sienoje: 

„Medicina — sapnų sesuo. Jamblikas.“*? 

Daktaras Žakas Kuaktje susierzino išgirdęs savo bendro 
klausimą, 0 tėvo Klodo atsakymas jį dar labiau supykdė. Jis 
pasilenkė prie kūmo Turanžo ausies ir pasakė taip tyliai, kad 
neišgirstų archidiakonas: 

— Aš įspėjau, kad jis beprotis. O jūs vis tiek užsigeidėte jį 
pamatyti! 

— Labai galimas dalykas, kad yra tiesos to bepročio žo- 
džiuose, daktare Žakai! — pašnibždomis atsakė, karčiai šypte- 
lėjęs, kūmas. 

— Žinokitės! — sausai atkirto Kuaktje ir kreipėsi į archi- 
diakoną: — Jūs per greitai sprendžiate, tėve Klodai, ir jums 
susidoroti su Hipokratu-nė kiek ne sunkiau negu beždžionei su 
riešutu. Medicina — sapnas! Bijau, kad vaistininkai ir gydytojai 
gali nesusilaikyti neapmėtę jūsų akmenimis, jei čia būtų. Vadi- 
nasi, jūs neigiate meilės gėrimo įtaką kraujui ir tepalų — odai? 
Neigiate amžinąją gėlių ir metalų vaistinę, vadinamą pasauliu, 
specialiai sukurtą amžinajam ligoniui, vadinamam žmogumi? 

— Aš neneigiu nei vaistinės, nei ligonio, — šaltai atsakė 
tėvas Klodas, — aš neigiu gydytoją. 

“ — Vadinasi, netiesa, — įsikarščiavęs dėstė Kuaktje,— kad 
sausgėla yra vidinė dedervinė, o kulkos žaizdą galima išgydyti 

pridėjus keptą pelę; kad tinkamai įleistas jaunas kraujas atjau- 
nina senas kraujagysles; vadinasi, netiesa, kad dusyk du yra 
keturi ir kad po emprosthotonos eina opisthotonos!“? 

Archidiakonas ramiai atsakė: 

— Yra dalykų, apie kuriuos aš turiu savo nuomonę. 

Kuaktje paraudo iš pykčio. 

— Ramiau, ramiau, mielasis Kuaktje, nesipykime,— tarė 
kūmas Turanžo.— Ponas archidiakonas yra mūsų draugas. 

Kuaktje aprimo ir sumurmėjo pro dantis: 

--— "Žinoma; juk jis beprotis! 

— Dievaži, metre Klodai,— patylėjęs tarė kūmas Turanžo,— 
ką dabar daryti? Buvau ketinęs pasitarti su jumis dėl dviejų 
dalykų: dėl savo sveikatos ir dėl savo žvaigždės. 

— Pone,— atsakė archidiakonas,— jei tik tokią turėjote 
mintį, be reikalo kopėte taip aukštai pas mane laiptais. Aš neti- 
kiu medicina. Aš netikiu astrologija. 

— Iš tikrųjų? — nusistebėjo kūmas. 

Kuaktje dirbtinai nusijuokė. 

— Juk matote, kad jis beprotis, — sušnibždėjo jis kūmui 
Turanžo.— Netiki astrologija! 

— Kaip galima įsivaizduoti, — toliau kalbėjo tėvas Klodas, — 
kad kiekvienas žvaigždės spindulys yra siūlas, nutiestas į žmo- 
gaus galvą! 

— O kuo gi jūs tikite? — sušuko kūmas Turanžo. 

Archidiakonas valandėlę pasvyravo, paskui niūriai šyptelė- 
jo, tarsi neigdamas savo atsakymą. 

— Credo in Deum. 

— Dominum nostrum",— pridūrė kūmas Turanžo žegnoda- 
masis. 

— Amen,— tarė Kuaktje. 

— Garbusis mokytojau, žaviuosi matydamas jus giliai tikin- 
tį — tarė kūmas Turanžo,— bet nors ir esate toks žymus moks- 
lininkas, ar tik nepriėjote iki to, kad jau nebetikite mokslu? 

— „Ne, — tarė archidiakonas, griebdamas už rankos kūmą 
Turanžo, ir jo blausios akys užsidegė.— Ne, aš neneigiu mokslo. 
Nebūčiau taip ilgai šliaužęs, nagais draskydamas žemę, nesus- 
kaitomomis to tamsaus urvo atšakomis, jei toli toli priešais, 
pačiame tamsios galerijos gale, nebūčiau matęs kažkokios švie- 
sos, liepsnos, kažko tokio, tikriausiai atšvaito spinduliuojančios 


* Tikiu dievą... mūsų viešpatį (Iot.). 

centrinės laboratorijos, kur visi kantrieji ir išmintingieji už- 
tinka dievą. 

— Na, tai kokį dalyką, — pertraukė jį Turanžo,-— jūs laikote 
teisingu ir tikru? 

— Alčhemiją. 

Kuaktje sušuko: i 

— Dievaži, tėve Klodai, alchemija, žinoma, taip pat turi 
pagrindo, bet kam keikti mediciną ir astrologiją? 

— Niekis jūsų žinios apie žmogų! Niekis jūsų žinios apie 
dangų! — tvirtai tarė archidiakonas. 

— Tai juk tikras susidorojimas su Epidauru ir Chaldėja?!,— 
atkirto gydytojas juokdamasis. ' 

— Klausykite, Žakai, aš tai pasakiau nuoširdžiai. Aš nesu 
karaliaus gydytojas, ir jo didenybė man nepadovanojo Dedalo 
sodo stebėti žvaigždžių konsteliacijoms. Neįsižeiskite ir iš- 
klausykite mane. Kokią jūs tiesą atradote — aš jau nesakau apie 
mediciną, tai per kvailas dalykas — astrologijoje? Pasakykite, 
kokios yra stačiojo bustrofedono ypatybės, kas atrasta naudo- 
jantis zirufo ir zefirodo skaičiais? 

-— Argi galėtumėte paneigti simpatinę klavikulos galią ir 
kad iš jos atsirado kabalistika? — tarė Kuaktje. 

— Klaida, mesire Žakai! Jokia jūsų formulė neatitinka tik- 
rovės. O alchemija yra kai ką atradusi. Ar nuginčytumėte kad 
ir tokias išvadas? Ledas, išbuvęs tūkstantį metų po žeme, pa- 
virsta kalnų kristalu. Švinas yra visų metalų protėvis (mat auk- 
sas ne metalas, auksas — šviesa). Švinui užtenka tik keturių 
periodų po du šimtus metų, ir jis pavirsta raudonuoju arsenu, 
raudonasis arsenas — alavu, o alavas — sidabru. Ar tai ne fak- 
tai? Bet tikėti klavikula,. lemties linija ir žvaigždėmis yra taip 
pat juokinga kaip tikėti kartu su Kinijos gyventojais, kad vo- 
lungė pavirsta kurmiu, o javų grūdai — aukso žuvytėmis! 

— Aš studijavau hermetiką, — sušuko Kuaktje,— ir tvirti- 
nu... 

Įsikarščiavęs archidiakonas nedavė pabaigti: 

— Oaš studijavau mediciną, astrologiją ir hermetiką. Tiesa 
yra tik čia (taip sakydamas, jis paėmė nuo dėžės vieną buteliuką 
"su milteliais, apie kuriuos anksčiau kalbėjome), tik čia yra.švie- 
sa! Hipokratas — sapnas, Uranija — sapnas, Hermis — mintis. 
Auksas yra saulė, o mokėti padirbti auksą reiškia būti dievu. 
Štai vienintelis mokslas. Aš išnagrinėjau mediciną ir astrologi- 

ją, sakau jums! Niekai, niekai. Žmogaus kūnas — tamsybė; 
žvaigždės — tamsybė! 

Jis valdingai, įkvėpta poza atsilošė krėsle. Kūmas Turanžo 
tylėdamas jį stebėjo. Kuaktje prisiverstinai šaipėsi, nežymiai 
gūžčiojo pečiais ir kartojo pašnibždomis: 

— Beprotis! 

—- O ką,— staiga tarė Turanžo,— ar jums pavyko pasiekti 
stebuklingąjį tikslą? Ar padarėte auksą? 

.— Jei būčiau jį padirbęs,— atsakė archidiakonas, pamažu 
tardamas žodžius, susimąstęs, — Prancūzijos karalius vadintųsi 
Klodas, o. ne Liudvikas. 

Kūmas suraukė antakius. 

— Ką aš čia sakau? — paniekinamai šypsodamasis, kalbėjo 
toliau Klodas.— Kas man Prancūzijos sostas, jei galėčiau atsta- 
tyti Rytų imperiją! 5 

— Sėkmės! — tarė kūmas. 

— O vargšas beprotis! — sumurmėjo Kuaktje. 

Archidiakonas bylojo, tarsi atsakydamas pats savo mintims: 

— Betne, aš vis dar šliaužioju; mano veidas ir keliai nudras- 
kyti į požeminio tako akmenis. Aš tik darau prielaidas, bet ne 
matau! Aš ne skaitau, o tik skiemenuoju! 

— O kai išmoksite skaityti, ar dirbsite auksą? — paklausė 
kūmas. 

— Argi tuo galima abejoti? — tarė archidiakonas. 

— Jei taip, tai dievo motina žino, kad man labai reikia pini- 
gų, todėl aš norėčiau išmokti skaityti jūsų knygas. Sakykite, 
gerbiamas mokytojau, ar jūsų mokslas nėra priešingas ar nema- 
lonus dievo motinai? 

Į tą kūmo klausimą tėvas Klodas pasitenkino atsakęs su ramia 
didybe: 

— O kieno gi aš archidiakonas? 

— Teisybė, mokytojau. Tai va! Ar nemalonėtumėte ir mane 
pamokyti? Leiskite ir man paskiemenuoti. 

Dabar Klodas atrodė didingai kaip koks Senojo įstatymo 
kunigas Samuelis. 

— Seneli, kelionė per tuos slėpiningus dalykus trunka dau- 
giau metų, negu jums liko gyventi. Jūsų galva jau gerokai pra- 
žilusi! Iš to urvo visi išeina baltais plaukais, bet įeina tik tie, 
kurių plaukai juodi. Mokslas ir pats moka vagoti, blukinti, džio- 
vinti žmogaus veidą, jam nereikia nuo senatvės raukšlėtų veidų. 
Jei vis dėlto savo amžiuje jūs trokštate imtis mokslo ir šifruoti 

baisųjį išminčių alfabetą, gerai, ateikite pas mane, -aš pabandy- 
siu. Neliepsiu jums, vargše seneli, lankyti piramidžių kriptų, 
apie kurias kalba Herodotas, nei plytinio Babelio bokšto, nei. 
milžiniškos balto marmuro šventovės indų šventykloje Eklingo- 
je. Nė aš nesu matęs nei chaldėjų mūro statinių -pagal šventąją 
Sikros?? formą, nei sugriautosios Saliamono šventyklos, nei 
Izraelio karalių kapnamio sudaužytų akmeninių vartų. Mes 
pasitenkinsime turimais Hermio knygos fragmentais. Aš. jums 
išaiškinsiu švento Kristupo statulą, Sėjėjo simbolį, taipogi sim- 
bolį dviejų Sent Šapel portalo angelų, kurių vienas. laiko; tanką 
inde, o kitas — debesyje... 

Iš pradžių. sumišęs dėl karštos archidiakone. kalbės, Žakas 
Kuaktje atitoko ir pergalingu tonu, kaip mokslininkas, taisąs 
kitą mokslininką, tarė: 

'— Erras, amice Claudi.* Simbolis nėra skaičius. Jūs Orfėją 
laikote Hermiu. 

— Tai jūs klystate, — rimtai atkirto archidiakonas.— Deda- 
las — tai pamatai, Orfėjas — sienos, Hermis — visas pastatas. 
Tai visuma. Kai panorėsite, ateikite, — kreipėsi jis į Turanžo,— 
aš jums parodysiu aukso dalelytes, likusias Nikola Flamelio 
tiglio dugne, galėsite jas palyginti su Gijomo Paryžiečio auksu. 
Aš jums apreikšiu slaptą graikiško žodžio peristera** prasmę. 
Bet visų pirma išmokysiu jus vieną po kitos skaityti marmurinės 
alfabeto raides, granitinius knygos puslapius. Pradėsime nuo 
vyskupo Gijomo ir Sen Žan le Rono portalo, paskui nueisime 
prie Sent Šapel, paskui į Marivo gatvę prie Nikola Flamelio 
namo, prie jo kapo Nekaltų vaikelių kapinėse,: prie dviejų jo 
ligoninių Monmoransi gatvėje. Įšmokysiu jus perskaityti hiero- 
„glifus, kuriais išrašytos keturios storos geležinės grotos Sen 
Žerve ligoninės portale Geležių gatvėje. Mes paskiemenuosime 
dar Sen Komo, Sent Ženevjev Dezardan, Sen Marteno, Sen Žak 
de la Bušri fasadų ansamblį... 

Nors Turanžo akys ir rodė didelį protą, bet jau seniai jis 
nebesuprato tėvo Klodo ir jį pertraukė: 

— Dievaži! Kokios gi tos jūsų knygos? Ė 

— O štai viena jų, —tarė archidiakonas. 


* Klysti, bičiuli Klodai (Iot.)., 
** Balandis (gr.). 

Atidaręs celės langą, jis pirštu parodė didžiulę katedrą; 
žvaigždėto dangaus fone ryškėjo juodas jos abiejų bokštų, 
akmeninių šonų, viso baisingo liemens siluetas; atrodė, kad 
miesto viduryje sėdi milžiniškas dvigalvis sfinksas. 

Archidiakonas kurį laiką tylėdamas žiūrėjo į gigantišką pa- 
statą, paskui atsidusęs kairę ranką ištiesė į spausdintą knygą, 
atskleistą ant stalo, o dešinę į katedrą ir, liūdnai nukreipęs 
žvilgsnį nuo knygos į bažnyčią, tarė: 

— Deja, šita nužudys aną! 

Kuaktje, skubiai priėjęs prie knygos, neiškentė nesušukas: 

— Na, kas čia tokio baisaus? Glossa in epistolas D. Pauli. 
Norimbergae, Antonius Koburger.* 1474. Tai ne naujas dalykas. 
Tai Pjero Lombaro, sentencijų meistro, veikalas. Ar ji jums 
baisi, kad atspausdinta? 

— Taip, — atsakė Klodas. 

Jis atrodė labai giliai susimąstęs ir stovėjo laikydamas su- 
lenktą smilių ant folianto, išėjusio iš garsiosios Niurnbergo 
spaustuvės. Paskui pridūrė slaptingus žodžius: 

— Deja, deja! Maži dalykai nugali didelius; vienas dantis 
įveikia kalną. Nilo žiurkė nužudo krokodilą, kardžuvė — bangi- 
nį, knyga nužudys pastatą! 

Vienuolyno varpas suskambino gesinti šviesas tuo metu, kai 
daktaras Žakas šnibždėjo savo bendrui vis tą patį -priedainį: 
„Jis beprotis.“ Šį kartą jo bendras atsakė: „Turbūt.“ 

Išmušė valanda, kai vienuolyne neprivalo pasilikti joks pa- 
šalinis žmogus. Svečiai išėjo. 

— Mokytojau, — tarė kūmas Turanžo, atsisveikindamas su 
archidiakonu,— myliu mokslininkus ir didžius protus, 0 jums 
jaučiu ypatingą pagarbą: Ateikite rytoj į Turnelių rūmus ir išsi- 
kvieskite Sen Marten de Turo abatą. ' 

Archidiakonas apstulbęs grįžo į celę: jis pagaliau suprato, 
kas toks buvo kūmas Turanžo, ir atsiminė šią vietą iš Sen Marten 
de Turo vienuolyno dokumentų rinkinio: Abbas beati Martini, 
SCILICET REX FRANCIAE, est canonicus de consuetūdine et 
habet parvam praebendam guam habet sanctus Venantius et 
debet sedere in sedę thesaurarii** 


*-Švento Povilo laiškų aiškinimai. Niurnbergas, Antonijus Koburgeris. 
a Palaimintojo Martyho abatas, tai yra Prancūzijos karalius, pagal nuosta- 


tus yra kanauninkas ir turi mažą parapiją prie šv. Venancijaus bažnyčios, o 
kapituloje privalo užimti iždininko vietą (Iot.). 

Tvirtinama, kad nuo to laiko archidiakonas dažnai kalbėda- 
vęsis su Liudviku XI, kai jo didenybė atvykdavęs į Paryžių, ir 
kad tėvo Klodo įtaka kėlusi nerimą Olivje le Denui ir Žakui 
Kuaktje, kuris, savo papratimu, dėl to šiurkščiai elgdavęsis su 
karalium. " 


II 
ŠITA NUŽUDYS ANĄ 


Mūsų skaitytojas atleis mums už tai, kad truputį, sustosimę ir 
panagrinėsime, kokia mintis slypėjo mįslinguose archidiakono 
žodžiuose: Šiia nužudys aną. Knyga nužudys pastatą. 

Mūsų manymu, ta mintis buvo dvilypė. Pirmiausia tai buvo 
kunigo mintis. Kunigija persigando naujo veiksnio — spaustu- 
vės. Altoriaus tarnus pagavo siaubas, jie apstulbo išvydę spindu- 
lingą Gutenbergo spaudą. Sakykla ir rankraštis, sakytinis ir 
rašytinis žodis, sunerimo dėl spausdinto žodžio, — taip žvirblis 
nustėrtų pamatęs angelą Legioną, skleidžiantį priešais jį savo 
šešis milijonus sparnų. Tai buvo šauksmas pranašo, kuris jau 
girdi virte verdančią, ūžiančią, išsivadavusią žmoniją; kuris 
mato ateityje protą, išjudinantį iš pamatų tikėjimą, mato, kad 
mintis nuvainikuos prietarus, pasaulis nusimes Romos jungą. 
Prognozė filosofo, kuris mato žmogiškąją mintį, spaudos dėka 
įgijusią sparnus, besiveržiančią tarsi garas iš po teokratijos 
gaubto. Siaubas kareivio, kuris stebi varinį taraną ir sako: 
„Bokštas sugrius.“ Tai reiškė, kad viena galybė užleis vietą kitai 
galybei. Kitaip sakant, spauda nužudys bažnyčią. 

Bet po šia pirmąja ir, be abejo, paprastesne mintimi, mūsų 
nuomone, glūdėjo kita, naujesnė, kaip pirmosios priedas, sun- 
kiau pastebima, lengviau užginčijama, taip pat filosofinė, bet 
jau ne tik kunigo, o mokslininko ir menininko mintis. Nujauti- 
mas, kad žmogiškoji mintis, keisdama formą, pakeis ir išraiškos 
būdą, kad vyraujanti kiekvienos kartos idėja nebebus užrašoma 
ta pačia medžiaga ir tuo pat būdu, kad akmeninė knyga, nors 
tokia tvirta ir tokia patvati, užleis vietą dar tvirtesnei ir dar pa- 
tvaresnei popierinei knygai. Tokia buvo antroji neaiškios archi- 
diakono formulės prasmė, ji reiškė, kad vienas menas nuvaini- 
kuos kitą meną. Kitaip sakant, spaustuvė nužudys architektūrą. 

Iš tikrųjų, nuo pat pasaulio pradžios iki penkiolikto krikš- 

čioniškosios eros šimtmečio architektūra buvo didžioji žmonijos 
knyga, svarbiausia žmogaus išraiškos priemonė visais jos vysty- 
mosi — ir fizinio, ir intelektualinio — tarpsniais. 

Kai pirmykščių genčių atmintis persikrovė, kai žmonių gimi- 
nės atsiminimų bagažas pasidarė toks sunkus ir toks sujauktas, 
jog plikas, paprastas, skrendantis žodis rizikavo jį pakeliui pa- 
mesti, imta tuos atsiminimus užrašinėti ant žemės matomesniu, 
patvaresniu ir sykiu natūralesniu būdu. Kiekvienas padavimas 
buvo įkūnytas kokiame nors paminkle. 

Pirmieji paminklai buvo paprasčiausi uolų luitai, kurių ne- 
buvo palietusi geležis, sako Mozė. Architektūra prasidėjo kaip 
ir kiekvienas raštas. Iš pradžių abėcėlė. Stačiomis pastatytas 
akmuo buvo raidė, ir kiekviena raidė reiškė hieroglifą, o ant 
kiekvieno hieroglifo rymojo minčių grupė kaip kapitelis ant 
kolonos. Pirmosios žmonių giminės vienu metu taip darė ant 
žemės paviršiaus visame pasaulyje. Keltų stačiasis akmuo ran- 
damas Azijos Sibire ir Amerikos pampose. 

Vėliau imta dėlioti žodžius. Imta statyti akmenį ant akmens, 
jungti tuos granitinius skiemenis visokiomis kombinacijomis. 
Keltų dolmenai ir kromlekai, etruskų milžinkapiai, hebrajų kapų 
kriptos — vis tai žodžiai. Kai kurie jų, ypač milžinkapiai,— 
tikriniai vardai. Kartais, kai būdavo apstu akmenų ir daug vie- 
tos, būdavo parašomas sakinys. Didžiulė Karnako“? krūsnis -- 
jau ištisa formulė. 

Pagaliau imta kurti knygas. Padavimai gimdė simbolius ir po 
jais dingdavo kaip medžio kamienas po lapais; visi tie simbo- 
liai, kuriais žmonija tikėjo, augo, dauginosi, šakojosi, vis labiau 
ir labiau pynėsi; pirmųjų paminklų jiems nebeužteko; iš visų 
pusių jie buvo tais simboliais perkrauti; tie paminklai vos įsten- 
gė išreikšti pirmykštį padavimą, paprastą kaip ir jie patys, nesu- 
dėtingą, gulintį ant žemės. Simboliui reikėjo suklestėti pastate. 
Tada kartu su žmogaus mintimi ėmė vystytis architektūra; ji 
pasidarė tūkstantgalve ir tūkstantranke milžine ir visą tą pleve- 
nantį simbolizmą užfiksavo amžina, matoma, apčiuopiama for- 
ma. Dedalui — jėgai — matuojant, Orfėjui — protui — trau- 
kiant dainą, piliorius — raidė, arkada — skiemuo, piramidė — 
žodis, pastūmėti geometrijos ir poezijos dėsnių, ėmė grupuotis, 
derintis, lietis į daiktą, leistis žemyn, kopti aukštyn, stoti vienas 
šalia kito ant žemės, aukštai kilti į dangų, kol, diktuojant bendra- 
jai epochos idėjai, buvo parašytos tos nuostabios knygos, kurios 
sykiu yra ir nuostabūs pastatai: Eklingos pagoda, Ramzio mau- 

Pirmykštė idėja — žodis — glūdėjo ne tik visų tų pastatų 
esmėje, bet reiškėsi ir jų formoje. Pavyzdžiui, Saliamono šven- 
tykla buvo ne tik šventosios knygos viršelis, ji pati buvo švento- 
ji knyga. Ant kiekvieno koncentrinio jos aptvaro kunigai galėjo 
perskaityti išaiškintą ir akimis matomą žodį ir tokiu būdu stebė- 
jo, kaip jis keičiasi kartu su šventyklomis, kol jį užtiko paskuti- 
nėje jo priebėgoje, dar konkretesnėje formoje, bet vis tiek dar 
architektūrinėje: sandoros skrynioje. Taip žodis slypėjo pastate, 
bet jo paveikslas, tarsi žmogaus atvaizdas ant mumijos satkofa: 
go dangčio, buvo išoriniame pastato apvalkale. : 

Ne tik pastatų forma, bet ir jiems parinkta vieta rodė jų vaiz- 
duojamą mintį. Pagal tai, ar malonus, ar niūrus turėjo būti iš- 
reikštas simbolis, Graikija savo kalnus apvainikavo harmoninga 
šventykla, o Indija atvėrė savuosius ir iškalė juose bjaurias po- 
žemines pagodas, kurias ant savo nugarų laiko milžiniškos gra- 
nitinių dramblių voros. 

Taigi per pirmuosius šešis tūkstančius pasaulio metų, pra- 
dedant pačia senąja Indijos pagoda ir baigiant Kelno katedra, 
architektūra buvo didysis žmonių giminės raštas. Tai tikras da- 
lykas, nes ne tik kiekvienas religinis simbolis, bet ir kiekviena 
žmogiškoji mintis toje milžiniškoje knygoje turi savo puslapį ir 
savo paminklą. 

Kiekviena civilizacija prasideda teokratija ir baigiasi de- 
mokratija. Architektūroje įrašytas laisvės dėsnis, einąs po vie- 
nybės dėsnio. Nereikia manyti, — ir tai primygtinai pabrėžia- 
me,— kad statybos menas težino statyti šventyklas, reikšti mitus 
ir šventus simbolius, akmeniniuose savo puslapiuose hierogli- 
fais rašyti paslaptingąsias įstatymo lenteles. Jei taip būtų, atė- 
jus laikui, — ir tai patiria kiekviena žmonių bendruomenė: šven- 
tieji simboliai susidėvi ir užsimiršta veikiant laisvai minčiai, 
žmogus išsivaduoja iš kunigo, filosofinių sistemų auglys ima 
graužti religijos veidą, — architektūra nebeįstengtų perteikti 
naujosios žmogaus dvasinės būklės, jos lapai, išrašyti vienoje 
pusėje, būtų tušti kitoje, jos knyga būtų nepilna. Bet taip nėra. 

Imkime, pavyzdžiui, viduramžius, kurie mums aiškesni, nes 
arčiau mūsų. Tuo pirmuoju periodu, kai Europą organizuoja 
teokratija, kai Vatikanas jungia ir grupuoja apie save naujošios 
Romos elementus, paimtus iš senosios Romos, palaidotos aplink 
Kapitolį, kai senosios civilizacijos griuvėsiuose: krikščionybė 
ieško visų buvusios visuomenės sluoksnių ir iš tų griuvėsių stato 
naują hierarchinį pasaulį, kurio pagrindinis ramstis yra kunigi- 

ja, — iš to chaoso pradžioje išdygsta, paskui, veikiant krikščio- 
nybei, darbuojantis barbarams, iš mirusios graikų ir romėnų 
architektūros palaikų išauga slaptinga romaninė architektūra, 
Egipto ir Indijos teokratinių pastatų sesuo, nekintama grynosios 
katalikybės emblema, nepajudinamas popiežiškos vienybės hie- 
roglifas. Niūriame romaniniame stiliuje iš tikrųjų įrašytos anų 
laikų pažiūros. Čia visur jaučiama autoritetas, vienybė, neįžvel- 
giamumas, absoliutas, Grigalius VII; visur kunigas, niekur žmo- 
gus; -visur.kasta, niekur liaudis. Bet kyla kryžiaus karai. Tai 
didelis liaudies sąjūdis; o kiekvienas liaudies sąjūdis, vis tiek 
kokios būtų jo priežastys bei tikslas, visada atpalaiduoja laisvės 
dvasią. Ima lįsti naujovės daigai. Prasideda audringas „žakeri- 
jų“; „pragerijų“, , „lygų“? * laikotarpis. Autorįtetas susvyruoja, 
vienybė suskyla. Feodalizmas reikalauja pasidalyti valdžia su 
teokratija, o vėliau neišvengiamai ateis liaudis ir, kaip visada, 
pasiims liūto dalį. Ouia nominor Ieo.* Taigi senjorija skverbiasi 
pro kunigiją, miesto bendruomenė — pro senjoriją. Europos 
veidas pasikeičia. Tai va! Pasikeičia taip pat architektūros vei- 
das. Kaip ir civilizacija, ji atskleidžia' kitą puslapį, ir naujoji 
laiko dvasia randa architektūrą, pasiruošusią rašyti pagal jos 
diktavimą. Iš kryžiaus karų architektūra parsinešė smailų 
skliautą, o tautos — laisvės siekimą. Tada, kai Roma pradeda 
pamažu irti, romaninė architektūra miršta. Hieroglifas pabėga 
iš katedros į pilių bokštų herbus feodalizmo prestižo kelti. Ir 
pačią katedrą, šį kadaise tokį dogmatinį pastatą, nuo šiol užima 
vidurinysis luomas, miestiečiai, laisvė; ji ištrūksta iš kunigo ir 
patenka menininkui. Menininkas ją stato pagal savo skonį. Su- 
die, paslaptie, padavimai, įstatyme. Dabar čia fantazija ir užgai- 
da. Kunigas daugiau nieko ir nebereikalauja, jam užtenka bazi- 
likos ir altoriaus. Nuo šiol keturios sienos — menininko. Archi- 
tektūros knyga nebepriklauso kunigijai, religijai, Romai; ji 
priklauso vaizduotei, poezijai, liaudžiai. Dėl to ši architektūra, 
tik trijų šimtmečių amžiaus, taip staigiai, neišsakomai, stulbi- 
namai pasikeitė, palyginus su nusistovėjusia nejudria romaninė 
architektūra, kuri išsilaikė šešis ar septynis šimtmečius. Tuo 
tarpu menas žengia milžino žingsniais. Liaudies genijus ir origi- 
nalumas atlieka darbą, kurį iki tol dirbdavo vyskupai. Kiekvie- 
na karta praeidama įrašo savo eilutę į knygą; ji nugramdo nuo 
katedrų fasadų senuosius romaninius -hieroglifus, ir po naujai- 
siais simboliais vos begalima RE vienur kitur prasiveržian- 


* Kadangi vadinuosi liūtas (ši). 

čią dogmą. Liaudies draperija beveik paslepia religijos griau- 
čius. Sunku įsivaizduoti, kaip laisvai jautėsi architektai, kurdami 
net bažnyčias. Pavyzdžiui, Paryžiaus Teisingumo rūmuose, Židi- 
nių salėje, sukti kapiteliai vaizduoja nepadoriai apsikabinusius 
vienuolius su vienuolėmis. Nojaus nuotykis su visomis smulk- 
menomis iškaltas didžiajame Burgo katedros portale. Bošervilio 
abatijoje ant prausyklės pavaizduotas girtas vienuolis su asilo 
ausimis, laikąs rankoje stiklinę ir besišaipąs iš visos brolijos.. 
Tuo laikotarpiu mintis, užrašyta akmenyje, turėjo privilegijų, 
kurias galima. palyginti su nūdiene mūsų spaudos laisve. Tai 
buvo architektūros laisvė. 

Ši laisvė siekia labai toli. Kartais koks nors portalas, fasadas 
ar visa bažnyčia atskleidžia simbolišką prasmę, visiškai svetimą 
kultui ir net priešišką bažnyčiai. Tokių gundančių puslapių yra 
parašę tryliktame amžiuje Gijomas Paryžietis, penkioliktame — 
Nikola Flamelis. Sen Žak de la Bušri bažnyčia buvo perdėm opo- 
zicinės dvasios. | 

Tais laikais minties laisvė tik taip galėjo pasireikšti, ir mintį 
ištisai buvo galima užrašyti tik į knygas, vadinamas pastatais. 
Jeigu ji būtų buvusi neatsargi ir surizikavusi pasirodyti kaip 
rankraštis, budelis ją būtų sudeginęs viešoje aikštėje. Mintis 
bažnyčios portale būtų stebėjusi egzekuciją minties, įkūnytos 
knygoje. Taigi, neturėdama kito kelio kaip tik architektūrą, 
mintis veržėsi į ją iš visų pusių. Todėl taip gausu Europoje kated- 
rų: jų skaičius toks didelis, jog sunku patikėti net ir patikrinus. 
Visos materialinės, visos intelektualinės visuomenės jėgos susi- 
telkė į vieną tašką: į architektūrą. Dievo namų statybos dingsti- 
mi menas puikiai išsivystė. 

Anais laikais kiekvienas, kas gimdavo poetu, pasidarydavo 
architektu. Masių talentai, kuriuos feodalizmas iš visų pusių 
svaudė nelyginant bronzinių skydų testudo*, nerasdami kaip 
kitaip prasiveržti, prasiveržė tuo menu, ir jų iliados įgijo kated- 
vų formą. Visi kiti menai pakluso architektūrai ir pasidavė jos 
reikalavimams. Tai buvo didžio kūrinio kūrėjai. Architektas, 
poetas, maestras jungė viename asmenyje viską: skulptūrą, kuri 
jam puošė fasadus, tapybą, kuri jam spalvino vitražus, muziką, 
kuri siūbavo jo varpus ir gaudė vargonų dūdose. Net ir vargšė 
tikroji poezija, kuri atkakliai gyvaliojo rankraščiuose, norėda- 
ma turėti kokią nors reikšmę, buvo priversta įsirėminti pastate 


Vėžlys (Iot.). Senovės romėnų karo mene taip buvo vadinama uždanga 
iš skydų, laikomų virš galvų. 

himno arba choralo pavidalu: vaidmuo toks pat kaip Eschilo 
tragedijų religinėse Graikijos šventėse arba Pradžios knygos 
Saliamono šventykloje. 

Taigi iki -Gutenbėrgo „svarbiausias, visuotinis raštas buvo 
architektūra. Tos granitinės knygos, kurią pradėjo Rytai ir tęsė 
senovės graikai: ir romėnai, paskutinį puslapį įrašė viduramžiai. 
Beje, tas reiškinys, kurį matome viduramžiais, būtėnt kad po 
kastinės architektūros ateina liaudies architektūra, kartojasi ir 
kitose:ididžiosiose istorijos: epochose; vykstant analogiškiems 
pošlinkiams žmiogaus sąmonėje: Čia tik bendrais bruožais pami- 
nėsime dėsnį, kuriam nuodugniai išnagrinėti reikėtų ištisų tomų: 
tolimuosiuose Rytuose, tame pirmykščių amžių lopšyje, po Inidų 
architektūros eina finikiečių architektūra, našioji arabų archi-i- 
tektūros motina; senovėje po Egipto architektūros, — jos atmai- 
nos buvo etruskų menas ir ciklopų pastatai, — ėjo graikų archi- 
tektūra, kurią tęsė romėnų stilius, bet jau apkrautas kartaginie- 
čių kupolu; naujaisiais laikais po romaninės architektūros —- 
gotikinė. Tas tris serijas padaliję į dvi grupes, rasime, kad vy- 
resniųjų trijų seserų — indų, Egipto, romaninės architektūros — 
tas pats simbolis, tai yra teokratija, kasta, vienybė, dogma, mi- 
tas, dievas; 0 trijų jaunesniųjų seserų — finikiečių, graikų, 
gotikinės architektūros, nors jų formos, priklausančios nuo jų 
pobūdžio, ir labai įvairios, reikšmė ta pati: laisvė, liaudis, žmo- 
gus. 

Indų, egiptiečių bei romaniniuose pastatuose visada jaučia- 
mas kunigas, niekas daugiau, tik kunigas, vis tiek, kaip jis va- 
dintųsi:: braminas, žynys ar popiežius. Visai kas kita liaudies 
architektūroje. Ji puošnesnė ir ne tokia šventa. Finikiečių ar- 
chitektūroje jaučiamas pirklys; graikų — respublikonas; go- 
tikos — miestietis. 

Bendri bet kokios teokratinės architektūros bruožai yra 
pastovumas, pažangos baimė, laikymasis tradicinių linijų; pir- 
mykštis tipas nekeičiamas, visos žmogaus ir gamtos formos nuo- 
lat palenkiamos. nesuprantamoms simbolio užgaidoms. Tai ne- 
aiškios knygos, kurias iššifruoti sugeba tik išrinktieji. Beje, 
kiekviena forma,:net ir pati. bjaurioji, čia yra prasminga, todėl 
neliečiama: Nereikalaukite, kad indų, egiptiečių ar. romaninė 
architektūra pakeistų piešinį arba pataisytų statulas. Kiekvienas 
patobulinimas. joms. šventvagystė.. Atrodo, kad. sustingusios 
dogmos perėjo į pastatų akmenis ir jie tarsi antrą kartą suakme- 
nėjo. O liaudiės architektūros pagrindiniai bruožai, priešingai, 

yra įvairumas, pažanga, originalumas, gausumas, amžinas judę- 
sys. Ji tiek jau atsijusi nuo religijos, jog gali pagalvoti ir apie 
savo grožį, jį puoselėti, be perstojo taisyti savo papuošalus — 
statulas bei arabeskas. Ji yra savo laikų kūrinys. Ji turi žmogiš- 
kų bruožų ir nuolat juos maišo į dieviškąjį simbolį, kurio vardu 
ji vis dar kuriama. Štąi kodėl tie pastatai prieinami kiekvieno 
sielai, kiekvieno protui, kiekvieno vaizduotei; nors jie dar sim- 
boliški, bet lengvai suprantami kaip ir pati gamta. Tarp teokra- 
tinės ir šios architektūros yra toks skirtumas kaip: tarp bažnyti- 
nės ir paprastos kalbos, kaip tarp hieroglifų ir meno; B Salia 
mono ir Fidijo, KAA 

Trumpai suglaudę, ką čia kalbėjome tik bendrdiss bruožais, 
apleisdami tūkstančius įrodymų ir tūkstančius smulkių priešta- 
ravimų, prieisime prie tokių išvadų: iki penkiolikto amžiaus 
architektūra buvo svarbiausias žmonijos metraštis; per tą laiko- 
tarpį bent kiek sudėtingesnė mintis tuoj pavirsdavo pastatu; 
kiekviena liaudies mintis, kaip ir kiekvienas religinis įstatymas, 
turėjo savo paminklų; žodžiu, žmonių giminė kiekvieną svar- 
besnę mintį būtinai įrašydavo akmenyje. O kodėl? Todėl, kad 
kiekviena mintis — religinė ar filosofinė — siekia įsiamžinti, 
vadinasi, mintis, išjudinusi vieną žmonijos kartą; nori išjudinti 
ir kitas kartas ir palikti savo pėdsaką. Tačiau koks nepatikimas 
rankraščio nemirtingumas! O pastatas — kokia tvirta, patvari ir 
atspari knyga! Rašytam žodžiui sunaikinti užtenka deglo ar bar- 
baro. Pastato žodžiui sugriauti reikia socialinio perversmo, 
gamtinės revoliucijos. Barbarai perėjo per Koliziejų, o tvanas 
gal buvo užliejęs piramides. 

Penkioliktamė amžiuje visa pasikeičia. 

Žmogiškoji mintis suranda ne tik patvaresnę ir atsparesnę 
už architektūrą, bet ir paprastesnę bei lengvesnę priemonę įsi- 
amžinti. Architektūra nuvainikuojama. Akmenines Orfėjo rai- 
des pakeičia švininės Gutenbergo raidės. 

Knyga nužudys pastatą. 

Spaudos išradimas yra didžiausias istorinis įvykis. Tai visų 
revoliucijų branduolys. Tai visiškai kitoks žmonijos išraiškos 
būdas, tai žmogiškoji mintis, nusimetanti vieną formą ir apsi- 
velkanti kitą: simbolinis žaltys, kuris nuo Adomo laikų reiškia 
protą, visiškai ir galutinai keičia odą. 

Mintis spausdinto.žodžio pavidalu pasidarė tokia ilgaamžė, 
kaip dar niekada nėra buvusi; ji laki, nepagaunama, nesunaiki- 
nama. Ji jungiasi su oru. Architektūros laikais mintis tapdavo 

kalnu ir galingai užvaldydavo tam tikrą šimtmetį ir tam tikra 
vietą. Dabar ji pavirto paukščių būriu, ji nuplasnoja į visas puses 
ir iš karto užima visą erdvę ir visus nuotolius. 

Kartojamė: kas nemato, kad tokiu būdu mintis darosi dar 
labiau neišdildoma? Ji buvo patvari, o dabar tampa gyvybinga. 
Nuo ilgaamžiškumo ji pereina'į nemirtingumą. Galima sugriauti 
masę, bet kaip išnaikinti tai, kas yra visur? Jei užlietų tvanas, 
kalnas jau. seniai būtų nugrimzdęs po vandeniu, o paukščiai vis 
tiek skraidytų; ir: jei tik vienintelė arka plūduriuotų šėlstančio- 
je:stichijoje; jie nutūptų.ant jos, su ja išliktų, kaip ir ji stebėtų 
slūgstančius vandenis, ir iš to Ghoso, kilęs naujas pasaulis pa: 
budęs išvystų sparnuotą ir gyvą, viršum jo plevenančią pasken- 
dusio :pasaulio. mintį. 

„Kai matai, kad tas išraiškos būdas ne tik patvaresnis, bet ir 
paprastesnis, patogesnis, visiems prieinamesnis, kai pagalvoji, 
kad jam nereikia nei didelio krovinio, nei sunkių įrankių, kai 
palygini mintį, kuri, siekdama įsikūnyti pastate, turėdavo pri- 
traukti dar keturis penkis kitus menus, tonas aukso, ištisą akme- 
nų kalną, ištisą mišką sienojų, ištisą amatininkų armiją, — kai 
palygini ją su mintimi, kuri virsta knyga ir kuriai tereikia trupu- 
čio popieriaus, trupučio rašalo ir vienos plunksnos, argi gali ste- 
bėtis, kad žmogaus protas paliko architektūrą ir pasirinko spaus- 
tuvę? Perkirskite pirmykštę upės vagą kanalu, iškastu žemiau 
jos lygio, ir upė pabėgs iš savo vagos. 

Taigi. matote, kaip, išradus spaudą, architektūra pamažu 
menksta, skursta ir prastėja. Junti, kad toje vagoje vanduo 
slūgsta, syvai nuteka, laikų ir tautų mintis ją apleidžia! Penkio- 
liktame amžiujė atšalimas dar buvo nežymus, spauda dar buvo 
per daug silpna ir iš galingos architektūros teįstengė atitraukti 
gyvybinių jėgų perteklių. Bet šešioliktame amžiuje architektū- 
ros pasiligojimas jau matomas; ji jau nėra esmingiausia visuo- 
menės idėjų reiškėja; ji tik skurdžiai mėgdžioja klasikinį meną; 
gališka, europietiška, vietinė architektūra pasidaro graikiška ir 
romėniška; tikra ir moderni architektūra tampa pseudoantikinė. 
Tai;dekadansas, vadinamas Renesansu. O vis dėlto puikus deka- 
dansas, nes senoji genialioji gotika, toji saulė, besileidžianti už 
milžiniškų Mainco spausdinimo mašinų, dar kurį laiką šviečia 
paskutiniaisiais savo spinduliais visą tą hibridinę lotyniškų 
arkadų ir korintiškų kolonadų grūstį. 

O tą saulėlydį mes laikome aušra. 

Tačiau nuo to momento, kai architektūra pasidaro toks pat 

menas kaip ir visi kiti, kai ji jau nebe viešpataująs menas, nebe 
menas valdovas, nebe tironas, ji nebepajėgia išlaikyti pajungtų 
kitų menų. Jie išsivaduoja, nusimeta architekto jungą ir eina 
kas sau. Kiekvienam jų tas išsiskyrimas naudingas: Izoliavima- 
sis padeda augti. Skulptūra imasi statulų, šventųjų paveikslų 
gamyba virsta. tapyba, kanonas — muzika. Sakytum -impėrija; 
skylanti po Aleksandro mirtiės: jos provincijos pasidaro k ia 


bėmis. Ktaps IRIOS 
-Iš čia kilo ir Rafaelis, Mikelandželas, Žanas (Gužonas's; e 
Iaštiišias tie spindinčio šešiolikto amžiaus šviesūliai:: 1 06) 


* Kartu su menu visur išsivaduoja ir mintis: Viduramžių 6rėti- 
kai katalikybei jau buvo padarę didelių: rantų:: Šešioliktas am: 
žius suardo religijos vienybę. Prieš išrandant: spaustuvęrefor: 
macija būtų buvusi tik schizma, spauda ją pavertė tikra'revoliu 
cija. Atimkite spaudą, ir erezija būtų-bejėgė. Ar-čia lemties, ar 
apvaizdos valia, bet Gutenbergas yra Liuterio pirmtakas.“ 

Kai viduramžių saulė galutinai nusileidžia; kai gotikos gėni- 
„jus amžinai užgęsta meno horizonte, architektūra vis labiau 
blanksta, blunka ir traukiasi šešėlin. Spausdinta knyga, ta pasta- 
to kinivarpa, ją čiulpia, naikina. Architektūra tarsi medis apsi- 
nuogina, numeta lapus, bematant ima džiūti. Ji pasidaro skursna, 
vargšė, niekas. Ji nieko nebeišreiškia, joje nebėra nė prisimini- 
mų iš praeitų laikų meno. Palikta pati sau, apleista kitų meno 
šakų, Kadangi ją apleido žmogaus mintis, architektūra, nebetu- 
rėdama menininkų, šaukiasi darbininkų. Vitražus pakeičia stik- 
lai. Akmenskaldys stoja į skulptoriaus vietą. Dingsta jėga, origi- 
nalumas, gyvybė, prasmingumas. Vargšė dirbtuvių elgeta, ji 
gyvena vien kopijomis. Mikelandželas jau šešioliktame amžiuje, 
be abejo, nujautė, kad ji numirs, ir jam kilo paskutinysis suma- 
nymas, nevilties sumanymas. Tas meno titanas ant Partenono 
užstatė Panteoną ir sukūrė švento Petro baziliką Romoje — di- 
džiausią meno kūrinį, nusipelniusį likti nepakartojamų, pasku- 
tiniuoju originaliu architektūros paminklu, menininka milžino 
parašu po didžiuiu akmeniniu sąrašu, kuris čia ir užsibaigs. 
Mikelandželui mirus, ką gi veikia ta vargšė architektūra, pergy- 
venusi pati save tarsi vaiduoklis ir šešėlis? Ima Romos švento 
Petro baziliką ir ją kopijuoja, seka ja. Tai manija, Tiesiog grau- 
du žiūrėti. Kiekvienas:šimtmetis +uri savą: Romos švento: Petro 
baziliką; septynioliktas — Val: de Grasą, aštuonioliktas -— Sent 
Ženevjevos bažnyčią. Kiekviena šalis turi savą. :Romos.. švento 
Petro baziliką: Londonas — savąją, Peterburgas — savąją“ 

Paryžius jų turi dvi ar tris. Bet tai tik nereikšmingas palikimas, 
paskutinis didelio, iškaršusio, prieš mirtį sųvaikėjusio meno 
vapėjimas. 

Jei vietoj būdingų paminklų, apie kuriuos kalbėjome, paty- 
rinėsime bendrąjį meno vaizdą tarp šešiolikto ir aštuoniolikto 
šimtmečio, pastebėsime tuos pačius smukimo ir nykimo reiški- 
nius. Nuo Pranciškaus II laikų architektūrinė pastato forma vis 
labiau menksta, ir geometrinė forma ima barkšoti kaip kaulai 
išdžiūvusiam ligoniui. Gražios meno linijos užleidžia vietą šal- 
toms ir negailestingoms geometro linijoms. Pastatas jau nebe 
pastatas, o tik daugiasienis. Tuo tarpu architektūra kankinasi, 
norėdama paslėpti savo nuogumą. Štai graikiškas frontonas ro- 
mėniškame frontone ir atvirkščiai. Vis Panteonas Partenone, 
vis Romos šv. Petro bazilika. Štai Henriko IV laikų plytų namai 
su akmeniniais kampais; Karališkoji aikštė, Dofino aikštė. Štai 
Liudviko XIII laikų bažnyčios, sunkios, kresnos, žemais skliau- 
tais, negrabios, su kupolu, užkrautu lyg kupra. Štai Mazarinio 
laikų architektūra — menkavertis Keturių nacijų koležas?", su- 
konstruotas pagal panašius italų pastatus. Štai Liudviko XIV rū- 
mai — ilgos dvariškių kareivinės, sustingusios, šaltos, nuobo- 
džios. Štai pagaliau Liudviko XV pastatai su savo cikorijomis, 
kirmėliukėmis, su visomis karpomis ir visais augliais, taip gadi- 
nančiais tą seną 'iškaršusią architektūrą, bedantę, o vis dar koke- 
tę. Nuo Pranciškaus II iki Liudviko XV laikų blogis augo geo- 
metrine progresija. Iš meno teliko kaulai ir oda. Pasigailėtina 
agonija. 

"O kokia tuo tarpu pasidarė spauda? Visa gyvybė, apleidusi 
architektūrą, perėjo į ją. Juo architektūra menkėja, juo spauda 
pučiasi ir storėja. Žmogiškoji mintis nuo šiol atiduoda knygoms 
jėgų išteklių, kurį atiduodavo architektūrai. Taigi, pradedant 
šešioliktu amžiumi, spauda, išaugusi iki menkėjančios architek- 
tūros lygio, ima su ja kovoti ir ją nužudo. Septynioliktame am- 
žiuje ji tokia jau galinga, tokia triumfuojanti, taip užsitikrinusi 
pergalę, jog pasauliui iškelia didžiojo literatūrinio šimtmečio 
šventę. Aštuonioliktame amžiuje, ilgai ilsėjusis Liudviko XIV 
dvare, ji pasigriebia senąją Liuterio špagą, apginkluoja ja Vol!- 
terą ir maištingai puola atakuoti tos senovinės Europos, kurios 
architektūrinę išraišką jau buvo nužudžiusi anksčiau. Baigiantis 
aštuonioliktam amžiui, ji jau viską sunaikinusi. Devynioliktame 
pradeda atstatinėti. 

Taigi dabar klausiame, katras tų menų jau tris šimtmečius iš 
tikrųjų atstovauja žmogiškajai minčiai? Katras ją perteikia? 
Katras išreiškia ne tik literatūrinius ir scholastinius jos susiža- 
vėjimus, bet ir jos platų, gilų, visuotinį sąjūdį? Katras pastoviai, 
nuolat, be pertrūkių lydi žmonių giminę, žengiančią kaip tūks- 
tantkojė pabaisa? Architektūra ar spauda? 

Spauda. Nepasiduokime apgaulei: architektūra mirusi, mi- 
rusi ir niekada nebeprisikels, ją nužudė spausdinta knyga, nu: 
žudė, nes ji ne tokia patvari, nužudė, nes ji brangiau atsieina. 
Kiekviena katedra — tai milijardas. Įsivaizduokite dabar, kokių 
reikėtų sumų, norint vėl rašyti architektūrinę knygą; vėl pada- 
ryti taip, kad ant žemės knibždėte knibždėtų tūkstančiai paštatų; 
vėl grįžti į tuos laikus, kai, pasak mačiusio savo akimis; „atrodė, 
jog pasaulis pasipurtęs nhusimetė senus drabužius ir apsivilko 
baltu bažnyčių apdaru". Erat enim ut si mundus, ipse excutiendo 
semet, rejecta vetustate, candidam ecclesiarum vestem indueret. 
(Glaber Radulphus.) 

O knyga sukuriama taip greitai, taip mažai tekainuoja ir gali 
taip toli nukeliauti! Ko stebėtis, kad visa žmogiškoji mintis ir 
teka tuo šlaitu? Tai nereiškia, kad architektūra jau nebeturės 
vienur kitur gražaus paminklo, pavienio šedevro. Ir spaudai 
valdant kartkarčiais bus galima pamatyti koloną, pastatytą išti- 
sos armijos, sulydžius patrankas, panašiai kaip architektūros 
epochoje ištisos tautos, surinkusios ir suliejusios atskirus pos- 
mus, sukūrė iliadas ir romanserus, mahabharatas ir nibelungus. 
Ir dvidešimtame amžiuje atsitiktinai gali kilti genialus architek- 
tas, kaip tryliktame — Dantė. Bet architektūra nebebus visuo- 
meninis, kolektyvinis, vyraujantis menas. Didžioji žmonijos 
poema, didysis pastatas, didysis kūrinys — visa tai jau bus nebe, 
statoma, 0 spausdinama. 

Nuo šiol architektūra, jei kartais ir prisikeltų, jau nebebus 
valdovė. Ji nusilenks literatūros dėsniams, kaip kadaise litera- 
tūra paklusdavo jai. Abiejų menų tarpusavio santykiai pasikeis. 
Architektūros laikotarpiu poemos — teisybė, jų buvo nedaug — 
panašios į paminklus. Indijoje Viasos“* poemos sudėtingos, 
savotiškos, neįžvelgiamos kaip pagoda. Rytuose Egipto poezija, 
kaip ir pastatai, dvelkia didingumu ir rimtimi, antikinėje Graiki- 
joje — grožiu, giedrumu, ramybe; krikščioniškoje Europoje — 
katalikiškoji didybė, liaudies paprastumas, smarkus ir vešlus 
atsinaujinimo laikotarpio augimas. Biblija panaši į piramides, 
„Iliada“ — į Partenoną, Homeras — į Fidiją. Dantė tryliktame 

amžiuje — tai paskutinioji romaninė bažnyčia; Šekspyras šešio- 
liktame — paskutinioji gotikos katedra. 

Taigi, suglaudę visa, apie ką taip sutrauktai ir trumpai kal- 
bėjome, galime pasakyti, kad žmonių giminė turi dvi knygas, 
du metraščius, du testamentus: statybą ir spaudą, akmeninę 
bibliją ir popierinę bibliją. Be abejo, kai palygini abi tas bibli- 
jas, taip plačiai atskleistas per šimtmečius, darosi gaila tos regi- 
mos granitinio rašto didybės, to gigantiško alfabeto, išreikšto 
kolonadomis, pilonais, obeliskais, tų savotiškų žmogaus ranko- 
mis sudėtų kalnų, kurie dengia pasaulį ir saugo praeitį, prade- 
dant piramidėmis, baigiant varpine, pradedant Cheopso pirami- 
de, baigiant Strasburgo katedra. Reikia iš naujo skaityti praeitį 
tuose marmuro puslapiuose. Reikia žavėtis ir nuolat sklaidyti tą 
architektūros rašytą knygą; bet nereikia neigti nė to grandiozi- 
nio pastato, kurį savo ruožtu stato spauda. p 

Tai kolosalus pastatas. Kažkoks statistikas yra apskaičiavęs, 
kad, sudėjus vieną ant kito visus tomus, išėjusius iš spaudos nuo 
Gutenbergo laikų, būtų galima užpildyti tarpą nuo žemės iki 
mėnulio; bet ne apie tokią didybę norime kalbėti. Vis dėlto, kai: 
bandome įsivaizduoti, ką davė spauda iki mūsų laikų, tai ar neat-. 
rodo jos kūrinių visuma kaip milžiniškas pastatas, prie kurio 
be paliovos darbuojasi visa žmonija ir kurio pamatas remiasi į 
visą pasaulį, o baisinga jo viršūnė nyro tirštuose ateities rūkuo- 
se? Tai protų skruzdėlynas. Tai avilys, į kurį vaizduotės, tos 
auksinės bitės, neša savo medų. Tūkstančio aukštų pastatas. 
Vienur kitur į jo aikšteles atsiveria tamsūs mokslo urvai, besi- 
kryžiuojantys jo viduriuose. Visur jo paviršiuje menas džiugina 
akį arabeskomis, rozetėmis, karbiniais. Čia kiekvienas indivi- 
dualus kūrinys, nors atrodytų ir labai aikštingas bei izoliuotas, 
tūri savo vietą ir savo kyšulį. Iš visur čia sklinda harmonija. 
Pradedant Šekspyro katedra, baigiant Bairono mečete, tūkstan- 
čiai varpinėlių sumišai susigrūdę ant tos viso pasaulio minties 
metropolijos. Jos pamatuose įrašyti senoviniai žmonijos raštai, 
kurių neatspindėjo architektūra. Nuo įėjimo po kairei — senas 
balto marmuro Homero bareljefas, po dešinei — daugiakalbė 
Biblija kelia septynias savo galvas. Toliau šiaušiasi Romanserų 
hidra ir kelios kitos hibridinės formos, Vedos ir Nibelungai. Be- 
je, stebuklingasis pastatas vis dar nebaigtas. Spauda, tas milži- 
niškas mechanizmas, be perstojo siurbiąs visus intelektualinius 
visuomenės syvus, nuolat verčia iš savo vidurių naujas medžia- 
gas savo kūriniui. Visa žmonių giminė ant pastolių. Kiekvienas 

protas-— tai mūrininkas. Kukliausiasis jų užtaiso bent vieną 
skylę arba padeda savo akmenį. Retifas de la Bretonas““ čia 
atneša pintinę savo grūzdo. Kasdien iškyla vis nauja plytų eilė. 
Be individualaus ir originalaus kiekvieno rašytojo indėlio yra 
ir kolektyvinių įnašų. Aštuonioliktas amžius duoda Enciklope- 
diją, revoliucija — „Moniteur““'. Iš tikrųjų, spauda — taip pat 
konstrukcija, kuri be galo auga ir stiebiasi spiralėmis į viršų; ir 
čia yra kalbų maišatis, visos žmonijos nesiliaujanti veikla, ne- 
nuilstamas triūsas, įnirtingos varžybos, protui pažadėtoji prie- 
bėga nuo naujo tvano, nuo barbarų antplūdžio. Tai antrasis 
žmonių giminės Babelio bokštas. 


ŠEŠTOJI KNYGA 


I 
BEŠALIŠKAS ŽVILGSNIS Į SENOVĖS MAGISTRATURĄ 


1482 malonės metais kilmingasis Roberas Destutvilis, riteris, 
Beino sjeras, Ivri ir Sent Andri an la Marš baronas, karaliaus 
patarėjas.ir šambėlionas, taip pat Paryžiaus prevo, buvo labai 
laimingas žmogus. Kone prieš septyniolika metų, 1465-aisiais, 
t.y. kometos* metais, lapkričio mėnesio 7 dieną karalius jam 
suteikė tą puikią Paryžiaus prevo vietą, laikomą veikiau senjoro 
teise negu tarnyba, dignitas, sako Joanas Lemnėjus, guae cum 
non exigua potestate politiam concernente, aigue praerogativis 
multis et juribus conjuncta est.** 1482 metais buvo labai nuosta- 
bu, kad karališką tarnybą turi bajoras, paskyrimo raštus gavęs 
karaliaus Liudviko XI nesantūuokinės dukters vedybų su kuni- 
gaikščio de Burbono neteisėtu sūnum laikotarpiu. Tą pačią 
dieną, kai Roberas Destutvilis Paryžiaus prevotijoje pakeitė 
metrą Žaką de Vilje, metras Žanas Dove pakeitė mesirą Eli de 
Toretą, pirmąjį teismo rūmų pirmininką, Žanas Žuvenalis De- 
ziursenas išstūmė Pjerą -de Morvije iš Prancūzijos kanclerio 
pareigų, Renjo de Dormanas atleido Pjerą Piui iš karaliaus teis- 
mo bylų viršininko vietos. Taigi kiek žmonių vienas po kito 
buvo pirmininkais, kancleriais ir valdytojais nuo to laiko, kai 
Roberas Destutvilis pasidarė Paryžiaus prevo! Ta vieta jam buvo 
„duota saugoti“, kaip bylojo skiriamieji raštai, ir iš tikrųjų jis 
gerai ją saugojo. Taip įsikabino, įaugo į tą vietą, taip su ja suta- 
po, jog išliko nepaliestas tos pakeitimų beprotybės, kuria sirgo 
Liudvikas XI, nepatiklus, vaidingas ir veiklus karalius, kuris 
norėjo išlaikyti valdžios lankstumą dažnai skirdamas ir keisda- 
mas tarnautojus. Maža to, šaunusis riteris išgavo sūnui teisę 
tą vietą paveldėti, ir jau dveji metai, kai nuolatinių Paryžiaus 
teismo narių sąrašo pradžioje šalia jo vardo figūravo bajoras 
Žakas Destutvilis, karaliaus arklininkas. Iš tikrųjų tai reta, 
nepaprasta malonė! Teisybė, Roberas Destutvilis buvo geras 
karys, ištikimai pakėlė vėliavą prieš visuomenės gerovės lygą, 

* Tai ta pati kometa, nuo kurios apsisaugoti popiežius Kalikstas, Bordžos 
dėdė, buvo įsakęs rengti viešas maldas ir kuri vėl pasirodė 1835 m. (Aut. past.) 

** Pareigos, ne tik susijusios su valstybės valdžia, bet ir teikiančios daug 
privilegijų bei teisių (Iot.). 

o kai karalienė 14... metais atvyko į Paryžių, tą dieną įteikė jai 
nepaprastai puikų cukrinį elnią. Be to, jis labai bičiuliavosi su 
mesiru Tristanu Atsiskyrėliu, kelių apsaugos užvaizdu. Taigi 
mesiro Robero gyvenimas.buvo saldus ir malonus. Pirmiausia, 
puiki alga, prie kurios, tarsi pernelyg svarios kekės jo vynuogy- 
ne, prisidėdavo pajamos iš civilinių ir kriminalinių bylų, nagri- 
nėjamų prevotijoje, po to pajamos iš civilinių ir kriminalinių 
bylų, nagrinėjamų žemutiniosiose Šatle teismo salėse, neskaitant 
nedidelių rinkliavų už naudojimąsi Manto ir Korbejo tiltais ir 
pajamų mokesčių, renkamų iš vynuogininkų, malkų matuotojų 
ir druskos svėrėjų. Pridurkite prie to dar malonumą tarnybos 
reikalais jodinėti po miestą, apsuptam seniūnų ir kvartalinių 
pusiau raudonais, pusiau kaštoniniais drabužiais, o pačiam su 
gražiu kariškio apdaru, kurį dar ir nūnai galima pamatyti, Nor- 
mandijoje, Valmonto abatijoje, atvaizduotą jo antkapyje, su 
šalmu, sulamdytu mūšyje prie Monleri. O be to, argi tai niekis 
turėti savo žinioje miesto sargybą, Šatle sargybinius ir durinin- 
ką, du Šatle teismo narius, auditores Castelleti, šešiolika komi- 
sarų iš šešiolikos kvartalų, Šatle kalėjimo sargą, keturis lenų 
pareigūnus, šimtą dvidešimt raitųjų sargybinių, šimtą dvidešimt 
pėsčiųjų sargybinių, naktinės sargybos viršininką su visa sargy- 
ba, viršininko pavaduotoją ir visus jo pagalbininkus? Argi nie- 
kis nagrinėti aukštosios ir žemosios teisenos bylas, turėti galią 
pasmerkti nusikaltėlį kankinti, prie gėdos stulpo. rišti, pakarti, 
jau nekalbant apie smulkias pirmosios instancijos bylas, in 
prima instantia, kaip sakoma chartijose, toje Paryžiaus vikonti- 
joje, kuriai taip garbingai buvo pridėtos septynios bajorų teismo 
apylinkės? Ar galima įsivaizduoti dar malonesnį dalyką negu 
davinėti arešto įsakymus, skelbti nuosprendžius, kaip tai kas- 
dien darydavo mesiras Roberas Destutvilis Gran Šatle salėje, po 
žemais, plačiais Pilypo Augusto laikų skliautais? O po to, kaip 
paprastai, kas vakarą grįžti į Galilėjos gatvę karaliaus rūmų val- 
doje, į žavius namus, žmonos ponios Ambruazos de Lore kraitį, 
ir čia pailsėti po nuovargio, kelis vargšus pasiuntus pernakvoti 
į „Odalupių gatvę, tą mažą lūšnelę, kurią Paryžiaus prevo ir 
seniūnai užsigeidė paversti dabokle, vienuolikos pėdų ilgio, 
septynių pėdų keturių colių pločio ir vienuolikos pėdų aukščio 
patalpą'?* 

Mesiras Roberas Destutvilis ne tik viešpatavo teisme kaip 


š Valstybinio turto apyskaitos, 1383-m. (Aut. past.) 

Paryžiaus prevo ir vikontas, bet kišo nosį ir nagus į aukščiausią- 
jį karaliaus teismą. Kiekvienas bent kiek žymesnis asmuo, prieš 
patekdamas budeliui, pereidavo per jo rankas. Tai jis buvo nu- 
vykės į Sent Antuano Bastiliją paimti ir nugabenti į Hales pono 
de Nemūro, o į Grevos aikštę — pono de Sen Polio, kuris susi- 
raukęs protestavo, kuo ponas prevo labai džiaugėsi, mat nemėgo 
pono konetablio. 

Žinoma, viso to pakako per akis, kad. gyvenimas būtų laimin- 
gas ir garbingas ir kad vieną gražią dieną būtų galima užsitar- 
nauti įžymų puslapį toje įdomioje Paryžiaus prevotijos istorijo- 
je, iš kurios žinome, kad Udardas de Vilnevas turėjo Mėsinių 
gatvėje namus, kad Gijomas de Angastas nusipirko didžiąją 
ir mažąją Savoją, kad Gijomas Tibu padovanojo Sent Ženevje- 
vos vienuolėms namus Klopeno gatvėje, kad Jugas Obrio gyve- 
no Por Epiko rūmuose, ir daug kitokių buitinių faktų. 

Nors tiek daug buvo priežasčių į gyvenimą žiūrėti ramiai 
ir džiaugsmingai, mesiras Roberas Destutvilis 1482 metų sausio 
7-osios rytą prabudo labai suniuręs ir bjauriausiai nusiteikęs. 
Iš kur tokia nuotaika? Jis nė pats nebūtų galėjęs pasakyti. Ar 
kad dangus apniukęs? Ar kad senas, dar Monleri laikų kardasai- 
tis buvo blogai susegtas ir per daug kariškai veržė jo apkūnų 
teisėjo liemenį? Gal kad matė gatvėje einančią pro langus govė- 
dą ištvirkėlių? Jie traukė būriais po keturis, be marškinių, užsi- 
metę tik palaidines, užsimaukšlinę kepures be dugnų, prie šono 
prisikabinę krepšius ir butelius, ir iš jo tyčiojosi. O gal jį kanki- 
no neaiški nuojauta, kad būsimasis karalius Karolis VIII atei- 
nančiais metais apkarpys prevotijos pajamas trimis šimtais 
septyniasdešimčia livrų šešiolika solidų aštuoniais denarais? 
Skaitytojas gali priežastį pasirinkti; o mes linkę paprasčiausiai 
manyti, jog jis buvo blogai nusiteikęs todėl, kad buvo blogai 
nusiteikęs. | 

Be to, vakar buvo šventė, o diena po šventės visiems žmo- 
nėms įkyri, ypač teismo pareigūnams, įpareigotiems tiesiogine 
ir perkeltine prasme išvalyti visas šiukšles, kurios tokiu metu 
užteršia Paryžių. Negana to, jam reikėjo dalyvauti teismo posė- 
dyje Gran Šatle. Mums teko pastebėti, kad teisėjai taip susitvar- 
ko, jog teismo posėdžių dienos jiems būna ir apmaudo dienos, 
nes tada puikiausiai galima karaliaus, įstatymo ir teisingumo 
vardu ant ko nors išgiežti savo pyktį. 

Tuo tarpu posėdis prasidėjo be jo. Jo padėjėjai civilinėms, 
kriminalinėms ir ypatingosioms byloms, kaip paprastai, dirbo 

savo darbą; nuo pat aštuntos. valandos ryto būrelis miestiečių, 
vyrų ir moterų, grūdosi ir spaudėsi tamsiame žemutiniosios Šat- 
le teismo salės kampe tarp tvirto ąžuolinio barjero.ir sienos; 
susižavėję jie žiūrėjo įvairų ir linksmą spektaklį, kurį jiems 
teikė pono prevo padėjėjas metras Florianas Barbedjenas; Šatle 
teismo narys: jis nagrinėjo bylas kaip pakliuvo, grynai ant nuo- 
monės. 

Salė buvo maža, žema, skliautuota. Gale stovėjo stalas, pa- 
puoštas karališko herbo lelijomis, prie jo — skobto ąžuolo krės- 
las, skirtas prevo ir tuščias, o kairėje teismo nario Floriano kė- 
dutė. Žemiau sėdėjo ir kažką keverzojo raštininkas. Priešais 
grūdosi minia; prie durų ir prie stalo spietėsi daugybė teismo 
sargybinių violetinio kamloto pusšvarkiais su baltais kryžiais. 
Du miesto tarybos valdininkai pusiau raudonais, pusiau mėly- 
nais mundurais stovėjo sargyboje salės gale už stalo, prie žemų 
uždarų durų. Vienintelis smailiaskliautis siauras langas storoje 
sienoje švietė palša sausio šviesa dvi juokingas figūras; aikštin- 
gą akmeninį demoną skliauto spynos ornamente ir teisėją, sėdin- 
tį salės gale tarp karališkų lelijų. 

Įsivaizduokite teismo narį metrą Florianą Barbedjeną prie 
teisėjų stalo: jis glūdo tarp dviejų bylų pundų, pasirėmęs alkū- 
nėmis, prisimynęs savo lygios rudos gelumbės drabužio valktį, 
įtraukęs raudoną, atšiaurų veidą į baltos ėrenos apykaklę, anta- 
kiai — tarsi to pat kailio kuokštai, viena akis markstosi, riebūs 
žandai didingai nukarę iki pat pasmakrio. 

"Teismo narys buvo kurčias. Tai nedidelė yda teisėjui: metras 
Florianas vis tiek skelbdavo neatšaukiamus ir labai vykusius 
nuosprendžius. Juk užtenka, kad teisėjas atrodo besiklausąs; 0 
garbingasis teismo narys itin gerai vykdė tą pagrindinę gero 
teisėjavimo sąlygą, nes jo dėmesio negalėjo išblaškyti joks 
triukšmas. ; 

Beje, salėje buvo negailestingas jo veiksmų ir mostų kont- 
rolierius — mūsų bičiulis Žeanas Frolo diu Mulenas, tas vaka- 
rykštis studenčiukas, tas pabalda, kurį Paryžiuje galima buvo 
sutikti visada ir visur, tik ne prie profesoriaus katedros. 

— Žiūrėk,— tyliai tarė jis savo draugui Robenui Puspenui, 
besijuokiančiam iš jo aiškinimų, kas dedasi jiems prieš akis, — 
štai Žeanetona diu Biuison, gražioji Naujojo turgaus dykūno 
duktė! Prisiekiu savo siela, senis ją nuteis! Jis ir apakęs, ne tik 
apkurtęs. Mokėti penkiolika Paryžiaus solidų keturis denarus 
už tai, kad buvo užsidėjusi porą rožančių! Brangoka. Lex duri 

carminis*. O kas gi ten? Robenas Šjef de Vilis, šarvų dirbėjas. 
Už tai, kad išlaikė patikrinimą ir gavo meistro ardą? Tai jis 
moka savo įstojimo mokestį. Ei, du bajorai tarp tų šlamštų! Egle 
de Suanas, Jutenas de Maji. Du riteriai, corpus Christi!** Al Jie“ 
lošė kauliukais. Kada gi čia pamatysiu mūsų rektorių? Šimtą 
Paryžiaus livrų baudos karaliaus naudai! Barbedjenas duoda 
kaip kurčius — toks jis ir yra! Tepavirsiu aš savo broliu archi- 
diakonu, jei tai sutrukdytų man lošti, lošti dieną naktį, visą 
gyvenimą, belošiant mirti ir, pralošus marškinius, užstatyti sie- 
lą! Švenčiausioji panele, kiek merginų! Viena po kitos, mano 
avelės! Ambruaža Lekiujer! Izabo la Peinet! Berarda Žironen! 
Dievaži, aš jas visas pažįstu! Bauda! Bauda! Štai ir žinosite, kaip 
nešioti paauksuotus diržus! Dešimt Paryžiaus solidų! Koketės! 
O tu, senas suklypęs teisėjau! Kurčiau ir kvaiša! O Florianai 
nevykėli! O Barbedjenai nepraustaburni! Štai kaip jis sėdi prie 
stalo! Jis ryja ieškovą, jis ėda bylą, jis ėda, kramto, punta, tunka. 
Baudos, pajamos iš turto, neturinčio savininko, mokesčiai, teis- 
mo išlaidų padengimas, alga, nuomos, nuostolių atlyginimai, 
kankinimai, kalėjimas ir vienutės, grandinės su išlaidų išieško- 
mis, — visa tai jam kalėdų pyragai ir joninių marcipanai! Pasi-“ 
žiūrėk į jį, į tą paršą! Oho! Štai dar viena mergšė! Tibo la Tibod, 
galvą guldau! Pakliuvo, kad išėjo iš Glatinji gatvės! O kas tas 
bernas? Žifrua Mabonas, šaulių būrio arklininkas. Jis vis keikėsi 
dievo vardu. Baudą la Tibod! Baudą Žifrua! Baudą abiem! Senas 
kurčius! Matyt, supainiojo bylas! Duodu dešimt prieš vieną, kad 
jis mergšei priteis baudą už keikimąsi, o žandarui už meilę! 
Dėmesio, Robenai Puspenai! Ką gi jie čia atveda? Kiek daug 
sargybinių! Prisiekiu, Jupiteriu! Čia visa kurtų gauja. Matyt, 
koks stambus medžiojamas žvėris. Šernas. Šernas, Robenai, 
tikras šernas. O koks diktas! Prisiekiu Herkuliu! Juk čia mūsų 
vakarykštis kunigaikštis, mūsų juokdarių popiežius, mūsų var- 
pininkas, mūsų vienakis, mūsų kuprius, mūsų grimasa! Tai Kva- 
zimodas! 

Iš tikrųjų tai buvo jis. 

Tai Kvazimodas, sujuostas, suveržtas, apraizgytas, apmazgy- 
tas, stiprios sargybos apsuptas. Tarp sargybinių buvo pats nak- 
tinės sargybos viršininkas su išsiuvinėtu Prancūzijos herbu ant 
krūtinės ir miesto herbu ant nugaros. Beje, Kvazimodas, be savo 
bjaurumo, neturėjo nieko, kas būtų galėję pateisinti tą daugybę 

* Griežto turinio įstatymas (Iot.). 

** Kristaus kūne (lot). || 

alebardų ir arkebuzų. Jis-buvo paniuręs, tylus ir ramus. Tik vie- 
nintelė jo akis kartkarčiais iš pasalų ir piktai dėbčiojo į pančius. 

Jis apsižvalgė aplinkui, bet tokiu prigesusiu ir tokiu mieguis- 
tu žvilgsniu, jog moterys viena kitai rodė į jį pirštų; AerEgamos 
iš jo tik pasijuokti. 

Tuo tarpu teismo narys Florianas įdėmiai vartė Kvaziniodo 
bylą, kurią jam padavė raštininkas, ir, permetęs ją akimis, valan- 
dėlę susitelkė. Prieš pradėdamas tardyti, jis visada griebdavosi 
tos atsargumo priemonės, taigi iš anksto sužinodavo kaltinamo-. 
jo vardą, jo kilmę, jo nusikaltimus, numatydavo atsakymus į 
savo numatytus klausimus ir taip išsisukdavo iš visų tardymo 
sunkumų, per daug neparodydamas, kad yra kurčias. Bylos ap- 
lankas jam būdavo kaip aklam šuo. Jei kartais netyčia kokia 
nors netikusia pastaba ar kokiu nors beprasmišku klausimu 
atskleisdavo savo negalę, vieniems tai atrodydavo giliamintiš- 
kumas, kitiems kvailumas. Abiem atvejais magistratūros garbė 
nenukentėdavo: mat vis tiek geriau, jei teisėjas laikomas kvailu 
arba giliaminčiu negu kad kurčiu. Tad jis labai stengdavosi nu- 
slėpti savo kurtumą, ir paprastai jam taip gerai pavykdavo, jog 
ir pats tardavosi girdįs. Beje, tai daug lengviau, negu manoma. 
Visi kupriai vaikšto iškėlę galvas, visi mikčiai postringauja, viši 
kurčiai kalba tyliai. O jis pats laikė save neprigirdinčiu. Tai 
vienintelė nuolaida, kurią jis šiuo atžvilgiu darydavo viešajai 
nuomonei nuoširdumo ir sąžinės sąskaitos valandėlėmis. 

Taigi, gerai sugromuliavęs Kvazimodo bylą, jis atlošė galvą 
ir primerkė akis, kad atrodytų didingesnis ir bešališkesnis, va- 
dinasi, buvo tuo metu ir aklas, ir kurčias. Tai dviguba sąlyga, 
būtina tobulam teisėjui. Tokia įspūdinga poza jis pradėjo ap- 
klausą: 

— Jūsų vardas? 

Štai „įstatymo nenumatytas“ atvejis, kai kurčias apklausinė- 
ja kurčią. 

Kvazimodas, niekieno neperspėtas, kad yra klausiamas, vis 
įdėmiai žiūrėjo į teisėją ir nieko neatsakė. Kurčias teisėjas, nie- 
kieno neperspėtas, kad kaltinamasis negirdi, manė jį atsakius, 
kaip paprastai daro visi apklausiamieji, ir varė toliau su Evalčų 
įprastu pasitikėjimu savimi: 

> Gerai. Kiek jums metų? 

Kvazimodas neatsakė nė į tą klausimą. Teisėjas manė jį atsa- 
kius ir klausė toliau: 

— Kokio jūs luomo? 

Vis ta pati tyla. Tuo tarpu žmonės ėmė šnibždėtis ir dairytis 
vieni į kitus. š 

— Užtenka,— šaltai tarė teismo narys, pamanęs, kad ir į tre- 
tįjį klausimą atsakyta. Jūs kaltinamas: primo, už triukšmo kėli- 
mą naktį; secundo, už ketinimą bjauriai pasielgti su lengvabūdeė 
moterim, in praejudicium meretricis; tertio, už maištavimą ir 
priešinimąsi mūsų valdovo karaliaus šauliams. Pasiaiškinkite 
visais tais punktais. Raštininke, ar jau užrašėte, ką pasakė kalti- 
namasis? ) 

Po tokio nevykusio klausimo visi kaip vienas — ir raštinin- 
kas, ir publika — pratrūko taip pašėlusiai, taip užkrečiamai 
kvatoti, jog ir abu kurčiai noromis nenoromis tai pastebėjo. 
Kvazimodas atsigręžė, niekinamai truktelėjęs savo kuprą, o 
metras Florianas, taip pat nustebęs ir pamanęs, kad žiūrovų juo- 
ką sukėlė koks nors nepagarbus kaltinamojo atsakymas, nes 
pamatė, kaip šis truktelėjo pečiais, pasipiktinęs kreipėsi į jį: 

— Niekše, tokiu atsakymu nusipelnai kartuvių! Ar žinai, su 
kuo kalbi? 

Toks išsišokimas tik dar labiau sukurstė visuotinę linksmy- 
bę. Jis pasirodė visiems toks keistas ir toks nelogiškas, jog pašė- 
lęs juokas suėmė net ir miesto tarybos sargybinius, tuos savotiš- 
kus ietininkus, kuriems kvailumas buvo uniformos dalis. Vien 
tik Kvazimodas išliko rimtas, kadangi nesuprato, kas čia dedasi. 
Vis labiau niršdamas, teisėjas nusprendė tęsti apklausą tuo pąčiu 
tonu, tikėdamasis įvaryti kaltinamajam siaubą, kuris paveiks 
klausytojus taip, kad tie vėl pajus teismui pagarbą. 

— Tai tu, ištvirkėli, bandite, dar tyčiosiesi iš Šatle teisėjo, 
iš pareigūno, kuriam pavesta saugoti Paryžiuje tvarką, aiškinti 
nusikaltimus, prasižengimus ir blogą elgesį, kontroliuoti visus 
amatus, drausti monopolius, rūpintis, kad. būtų tvarkingas grin- 
dinys, neleisti perpardavinėti naminių ir laukinių paukščių, pri- 
žiūrėti malkų ir kitų medžių matavimą, valyti miestą nuo purvo, 
orą nuo užkrečiamųjų ligų, nuolat budėti visuomenės gerovės 
sargyboje, ir visa tai be jokio atlyginimo, nesitikint kokios nors 
algos! Ar žinai, kad vadinuosi Florianas Barbedjenas, kad esu 
pono prevo pavaduotojas, o be to, dar komisaras, tardytojas, 
kontrolierius ir egzaminatorius, kad turiu įtakos Paryžiaus ir 
apylinkės teismuose, ir priežiūros žinyboje, ir pirmosios instan- . 
cijos teismuose!.: | 

Nėra jokio pagrindo nutilti kurčiui, kai jis kalba kitam kur- 
čiui. Dievas.žino, kada ir kaip būtų sustojęs metras Florianas, 

visomis burėmis pasileidęs į gražbylystės vandenyną, jei staiga 
atsivėrusios žemosios durelės nebūtų įleidusios paties pono 
prevo. 

Jam įėjus, metras Florianas ne nutilo, bet, pasisukęs ant kul-. 
nų, kalbą, kuria ką tik triuškino Kvazimodą, staiga nukreipė į 
prevo: 

— Monsinjore,— tarė jis, — šiam kaltinamajam reikalauju 
deramos bausmės už sunkų ir negirdėtą teismo įžeidimą. 

"Jis atsisėdo uždusęs, šluostydamasis varvančius nuo kaktos 
stambius prakaito lašus, kurie lyg ašaros drėkino išskleistus 
prieš jį pergamentus. Mesiras Roberas Destutvilis suraukė 
antakius ir mostelėjo Kvazimodui taip įsakmiai ir reikšmingai, 
jog kurčius šį tą suprato; 

Prevo rūsčiai kreipėsi į jį: 

— Ką gi padarei, kad čia atsidūrei, niekše? 

Vargšas,iki šiol tylėjęs, pamanė, kad prevo klausia jo pavar- 
dės, ir atsakė šiurkščiu, gomuriniu balsu: 

— Kvazimodas. 

Atsakymas taip neatitiko klausimo, jog vėl visi ėmė pašė- 
lusiai,juoktis, ir mesiras Roberas sušuko, paraudęs iš pykčio: 

— Tu iš manęs tyčiojiesi, bjaurybe? " 

— Katedros varpininkas,— atsakė Kvazimodas, pamanęs, 
kad teisėjui reikia paaiškinti, kas jis toks. 

— Varpininkas! — tarė prevo. Jis, kaip minėjome, rytą pra- 
budo labai blogai nusiteikęs, taigi tokie keisti atsakymai tik dar 
labiau įžiebė jo pyktį. — Varpininkas. Aš liepsiu paskambinti 
rykštėmis tau per nugarą visuose Paryžiaus skersgatviuose. 
Girdi, niekše? 

— Jei klausiate mano amžiaus,— tarė Kvazimodas,— tai 
man atrodo, jog per šventą Martyną man sukaks dvidešimt metų. 

To jau buvo per daug; prevo nebeišlaikė. 

— O, tu dar šaipaisi iš teismo, pašlemėke! Ponai sargybiniai, 
nuvesite tą bjaurybę prie Grevos gėdos stulpo, nuplaksite jį ir 
valandą pasuksite. Dievaži, jis man už tai atmokės! Įsakau tą 
sprendimą paskelbti septyniose Paryžiaus vikontijos apylinkėse, 
dalyvaujant keturiems prisiekusiems trimitininkams. 

Raštininkas beregint ėmėsi rašyti teismo sprendimą. 

— Vardan viešpaties pilvo, tai .bent gerai nuteista! — iš 
kampo sušuko studenčiukas Žeanas Frolo diu Mulenas. 

Prevo atsigręžė ir vėl įsmeigė žaižaruojančias akis į Kvazi- 
modą. 

— Man atrodo, kad tas nenaudėlis paminėjo viešpaties pil- 
vą! Raštininke, pridėkite dvylika Paryžiaus denarų baudos už 
keiksmus, ir pusę tų pinigų tepaima švento Eustachijaus bažny- 
čia. Šventam Eustachijui aš jaučiu itin šventą pagarbą. 

Nuosprendis buvo surašytas per kelias minutes. Jo turinys 
buvo paprastas ir trumpas. Paryžiaus prevotijos ir vikontijos 
teismo nuosprendžių formulavimo dar nebuvo patobulinęs pir- 
mininkas Tibo Baje ir karaliaus prokuroras Rože Barnas. Tais 
laikais jis dar nebuvo užgriozdintas tuo aukštu juridinių forma- 
lumų. ir klauzulių mišku, kuriuo tuędu juriskonsultai apsodino 
jį šešiolikto amžiaus pradžioje. Visa čia buvo aišku, greitai su- 
tvarkoma, nedviprasmišką. Žmogus eidavo stačiai į tikslą, be 
jokių brūzgynų, be jokių posūkių: takelio gale buvo kankinimų 
ratas, kartuvės arba gėdos stulpas. Žmogus bent žinojo, kur ei- 
nąs. 

Raštininkas padavė nuosprendį prevo, šis pridėjo savo ant- 
spaudą ir išėjo toliau lankyti teismo posėdžių taip nusiteikęs, 
jog tą dieną visi Paryžiaus kalėjimai turėjo būti prigrūsti. Že- 
anas Frolo ir Robenas Puspenas patyliukais juokėsi. Kvazimodas 
į viską žiūrėjo nustebęs ir abejingas. 

Kai metras Florianas Barbedjenas savo ruožtu skaitė nuo- 
sprendį, norėdamas padėti savo parašą, raštininkui pagailo 
vargšo pasmerktojo; tikėdamasis jam laimėti kokį nors bausmės 
palengvinimą, jis prisikišo kiek galėdamas arčiau teismo nario 
ausies ir tarė, rodydamas į Kvazimodą: 

'*— Tas žmogus kurčias. 

Jis tikėjosi; kad, sužinojęs apie tą negalę, metras Florianas 
pasmerktajam bus prielankesnis. Bet jau ėsame minėję, kad 
metras Florianas rūpinosi, jog niekas nepastebėtų jo paties kur- 
tumo, Be to, jis buvo toks kurčias, jog neišgirdo nė vieno žodžio, 
ką jam sakė raštininkas; vis dėlto apsimetė išgirdęs ir atsakė: 

— Ohol Čia kitas dalykas. Aš to nežinojau, Jei taip, pridėki- 
te jam dar valandą prie gėdos stulpo. 

Ir pasirašė taip ištaisytą nuosprendį. 
Gerai,— tarė. Robenas Puspenas, kuris griežė dantį ant 
Kvazimodo,— žinos stumdyti žmones. 

II 


ŽIURKIŲ URVAS 


Tesileidžia skaitytojas nuvedamas į Grevos aikštę, kurią 
vakar kartu su Grenguaru palikome, panūdę sekti paskui Esme- 
raldą. 

Dešimta valanda ryto. Iš visko matyti, kad vakar buvo šven- 
tė. Grindinys nusėtas šukėmis, kaspinais, skudurais, plunksno- 
'mis nuo kepurių, vaško lašais nuo deglų, viešųjų vaišių trupi- 
niais. Nemaža miestiečių slampinėja, kaip sakoma: čia, žiūrėk, 
paspirs linksmybių laužo nuodėgulį, čia pastoviniuos prie Namo 
su kolonomis, kuris vakar taip gražiai buvo išpuoštas kilimais, 
paspoksos į jų vinis — paskutinis jiems likęs malonumas. Pro 
susibūrusius žmones ritina statines sidro ir alaus pardavėjai. 
Ten ir atgal zuja užsiėmę praeiviai. Pirkliai šnekučiuojasi, šūk- 
čiojasi nuo savo krautuvėlių slenksčių. Visi tik ir kalba apie 
šventę, apie pasiuntinius, apie Kopenolį ir juokdarių popiežių. 
Viens per kitą garsiau rėkia, juokiasi. Tuo tarpu keturi raiti 
sargybiniai sustoja prie keturių gėdos stulpo kampų, aplink juos 
susiburia nemaža prastų žmonelių, kurie čia karksos ir nuobo- 
džiaus, tikėdamiesi pamatyti kokią nors viešą bausmę. 

Jei dabar skaitytojas, prisižiūrėjęs smarkaus ir rėksmingo 
spektaklio, vykstančio visur aikštėje, pažvelgs į tą senovinį, 
pusiau gotikinį, pusiau romaninį Rolando bokšto namą, vaka- 
ruose sudarantį kampą su krantine, jis pastebės fasado kampe 
didelę viešam naudojimuisi skirtą maldaknygę su puikiais pieši- 
niais. Nuo lietaus ją saugo „stogelis, nuo vagių — pinučiai, ku- 
rie vis dėlto nekliudo ją sklaidyti. Šalia maldaknygės — siauras, 
smailiaskliautis, perkryžiuotas dviem geležiniais virbais langas, 
pro kurį patenka truputis oro ir šviesos į mažutę, be durų celę 
storoje sienoje, žemutiniame seno namo aukšte; joje viešpatau- 
ja itin didi ramybė ir itin gūdi tyla, nes čia pat vieša aikštė, pati 
judriausia ir triukšmingiausia visame Paryžiuje, knibždėte kni- 
bždanti žmonių, kurie visą laiką rėkauja. 

Ši celė garsi Paryžiuje jau beveik tris šimtmečius; ponia 
Roland, gedėdama tėvo, žuvusio kryžiaus kare, įsakė ją įruošti 
savo namų sienoje; toje celėje ji užsidarė visam amžiui, iš visų 
rūmų pasilikusi tik tą kambarėlį su užmūrytomis durimis ir žie- 
mą vasarą atidarytu langeliu, o visa kita Laaukojo beturčiams ir 
dievui. Sielvartaujanti duktė tame priešlaikiniame kape laukė 

mirties dvidešimt metų, dieną naktį melsdamasi už savo tėvo 
vėlę, gulėdama ant pelenų, neturėdama nė akmens galvai pasi- 
dėti, apsivilkusi juodu maišu ir maitindamasi tik duona ir vande- 
niu; maistą gailestingi praeiviai padėdavo jai ant palangės: ji 
priimdavo išmaldą, kurią seniau pati dalindavo. Mirdama, pe- 
reidama iš to karsto į kitą, ji paliko šią skylę sielvartaujančioms 
moterims — motinoms, našlėms arba merginoms, kurios priva- 
lėtų daug melstis už kitus ar už save ir panorėtų gyvos pasilaido- 
ti, labai sielvartaudamos arba labai atgailaudamos už nuodėmes. 
Jos laikų vargšai iškėlė jai puikias laidotuves, apgarbstė; labai 
gaila, bet pamaldžioji mergelė nebuvo kanonizuota, nes trūko 
protekcijų. Bent kiek kreivatikiai manė, kad rojuje viskas vyks 
sklandžiau negu Romoje ir nuoširdžiai meldė dievą už mirusiąją, 
kuria popiežius nepasirūpino. Daugumas laikė velionę Roland 
šventąja ir jos skudurus pavertė relikvijomis. Miestas savo 
ruožtu jos intencija įsteigė viešą maldaknygę šalia celės lange- 
lio, kad praeiviai kartkarčiais sustotų pasimelsti, kad malda 
primintų jiems išmaldą ir vargšės užsidarėlės, ponios Roland 
rūsio paveldėtojoš, visų užmirštos, čia nenumirtų badu. 

Beje, šitokie karstai viduramžių miestuose nebūdavo rete- 
nybė. Dažnai pačioje judriojoje gatvėje, paties triukšmingojo, 
margojo turgaus viduryje, beveik po arklių kojomis, po vežimė- 
lių tekiniais būdavo savotiškas rūsys, šulinys, savotiška užmū- 
ryta ir geležiniais virbais apipinta būdelė, kur tūnodavo ir dieną 
naktį melsdavosi žmogiška būtybė, laisvanoriškai pasišventusi 
amžinoms aimanoms, didžiai atgailai. Svetimos buvo miniai tos 
mintys, kurios mums kiltų dabar, matant tokį keistą reginį — tą 
baisią celę, savotišką tarpinę grandį tarp namų ir karsto, tarp 
kapinių ir miesto, tą gyvą žmogų, atskirtą nuo žmonių bendruo- 
menės ir laikomą mirusiu, tą lempelę, tamsoje sugeriančią pas- 
kutiniuosius aliejaus lašus, tą gyvybės likutį, virpantį duobėje, 
tą dvelkimą, tą balsą, tą amžinąją maldą akmeninėje dėžėje, tą 
veidą, visada atgręžtą į aną pasaulį, tas akis, jau kitos saulės 
apšviestas, tas ausis, prigludusias prie kapo sienos, tą sielą — 
kūno kalinę, tą kūną — vienutės kalinį ir po dvigubu — kūno 
ir granito — apdangalu kenčiančios sielos dejonę. Anų laikų 
pamaldiems žmonėms, daug nesamprotaujantiems ir nelabai 
subtiliems, toks religinis aktas neatrodė niekuo ypatingas. Jie 
priimdavo patį faktą ir gerbdavo, garbindavo, kartais net laiky- 
davo šventu tokį pasiaukojimą, bet kančių neanalizuodavo ir dėl 
to nelabai tesigraudindavo. Kartkarčiais atnešdavo vargšui at- 

gailotojui maisto, pažvelgdavo. pro skylę, ar jis dar gyvas, nors 
nežinodavo nei jo vardo, nei nuo kurio laiko jis pradėjo mirti, ir 
svetimšaliui, klausinėjančiam apie tuos gyvus griaučius, pūvan- 
čius rūsyje, kaimynai paprastai atsakydavo, jei ten būdavo vy- 

„Tai užsidarėlis“; jei ten būdavo moteris: „Tai užsidarėlė“. 

Anuomet žmonės į viską žiūrėjo be metafizikos, be perdėji- 
mo, be didinamojo stiklo, plika akimi. Dar nebuvo išrastas mik- 
roskopas nei medžiaginiams daiktams, nei dvasiniams dalykams. 

Šit kodėl niekas per daug tuo nesistebėdavo, ir, kaip jau mi- 
nėjome, tokių užsidarymų pačiame centre iš tikrųjų pasitaikyda- 
vo dažnai. Paryžiuje nemaža buvo tokių celių melstis ir atgailo- 
ti, ir beveik visos jos buvo užimtos. Tiesa, kunigams rūpėjo, 
kad jos nebūtų tuščios, nes tai būtų reiškę, kad tikinčiųjų pa- 
maldumas silpsta, ir todėl, jei nebūdavo atgailotojų, ten patal- 
pindavo raupsuotuosius. Be vienutės Grevos aikštėje, dar tokia 
buvo Monfokone, kita — Nekaltų vaikelių kapinėse, trečia — 
nebežinau kur, regis, Klišonų namuose. Buvo ir dar daugelyje 
vietų — jų pėdsakai išlikę vien padavimuose. Universitete irgi 
buvo tokia celė. Ant Sent Ženevjevos kalvos savotiškas vidur- 
amžių Jobas ištisus trisdešimt metų giedojo septynias atgailos 
psalmes, sėdėdamas lietaus vandeniui sutekėti iškasto šulinio 
dugne ant puvėsių; vos baigęs, pradėdavo psalmes vėl iš pradžių, 
naktį garsiau traukdavo negu dieną, magna voce per umbras", 
ir šiandien senienų mėgėjas, įžengęs į Kalbančiojo šulinio gat- 
vę, tariasi girdįs atgailotojo balsą. 

Kalbant apie Rolando bokšto celę, reikia pasakyti, kad čia 
užsidarėlių niekada netrūkdavo. Mirus poniai Roland, ji retai 
išbūdavo tuščia metus arba dvejus; daug moterų čia ateidavo iki 
pat mirties verkti tėvų, mylimųjų arba atgailoti už savo nuodė- 
mes. Pašaipūs paryžiečiai, mėgstą visur kištis, net į dalykus, 
kurie jų visai neliečia, tvirtina, jog našlių retai tepasitaikydavę. 

Pagal anų laikų madą lotyniškas posakis, užrašytas ant sie- 
nos, raštingam praeiviui nurodydavo religinę tokios celės pas- 
kirtį. Iki šešiolikto amžiaus buvo. išlikęs paprotys aiškinti pa- 
stato prasmę trumpu devizu viršum durų. Pavyzdžiui, Prancūzi- 
joje viršum Turvilio feodalinės pilies kalėjimo vartelių skaito- 
me: Sileto et spera! Airijoje po herbu viršum didžiųjų Fortesko 
rūmų vartų: Forte scutum, salus ducum! Anglijoje, vaišingų 


* Garsiu balsu tamsoje (lot.). 

grafų Kouperių dvare viršum paradinių durų: Tuum est* . Mat 
tais laikais kiekvienas pastatas reikšdavo tam tikrą mintį. 

Kadangi užmūrytoji Rolando bokšto celė buvo bė durų, di- 
delėmis lotyniškomis raidėmis viršum lango buvo įrėžti šie dų 
žodžiai:. 


į TU, ORA. 


Bet liaudis, kurios sveika nuovoka nemato per daug subtilu- 
mo tokiuose dalykuose, arką Ludovico Magno*" išsivertė Sen 
Deni vartais, o tą pajuodusią, tamsią ir drėgną skylę pavadino 
Žiurkių urvu***. Vardas galbūt ne toks kilnus kaip anas, bet užtai 
daug vaizdingesnis. 


III 
PASAKOJIMAS APIE KUKURŪZINĮ PAPLOTĖLĮ 


Tuo metu, kai dėjosi visa ta istorija, Rolando bokšto celė 
buvo užimta. Jei skaitytojas norėtų sužinoti, kas ją buvo užėmęs, 
jam terėikėtų pasiklausyti, apie ką kalbasi trys šaunios kūmutės: 
kai atkreipėme skaitytojo dėmesį į Žiurkių urvą, jos kaip tik 
ėjo ta kryptimi, nuo Šatle kopdamos aukštyn paupiu į Grevos 
aIKČĖS 

Dvi-iš jų buvo apsirengusios kaip pasiturinčios paryžietės. 
dy plonutės baltos apykaklės, storo audeklo sijonai raudonais ir 
mėlynais dryžiais, baltos nertinės kojinės, šonuose išsiuvinėtos 
spalvotais siūlais ir glaudžiai aptempusios blauzdas, keturkam- 
piai rusvos odos bateliai juodais puspadžiais ir ypač kykai, tie 
savotiški ragai, apkrauti blizgučiais, kaspinais ir mezginiais| 
kokius mūsų Šampanės valstietės dar ir dabar tebenešioja, lenk“ 
tyniaudamos su rusų imperatoriaus sargybos grenadieriais, ro- 
dė, kad tai turtingos pirklės, sudarančios vidurį tarp tų, kurias 


** Sileto et spera — tylėk ir tikėkis. Forte cutum, salus ducum — tvirtas 
skydas — vadų išsigelbėjimas. Tuum est — tai tavo (Iot.). 

** Liudvikui Didžiajam (lot) — užrašas ant triumfo arkos, pastatytos Rary“ 
žiuje. Sen Deni bulvare Liudviko XIV pergalių prieš F landriją ir Franš Konte 


atminimui. 
*** Prancūziškai trou aux rats (žiurkių urvas) skamba panašiai kaip lotyniš- 


kai tu, ora (tu, melskis). M 

liokajai vadina „moterimis“, ir tų, kurias vadina „damomis“. 
Jos nemūvėjo žiedų, neturėjo auksinių kryželių ant kaklo, aišku, 
kad ne iš-neturto, o tik bijodamos baudos"!. Jų draugė buvo maž- 
daug taip pat pasipuošusi, bet jos drabužiai ir laikysena buvo 
kažkuo būdingi provincijos notaro žmonai. Vien iš to, kad jos 
diržas aukščiau klubų sujuostas, matėsi, kad ji dar neseniai Pa- 
ryžiuje. Maža to, dar jos klostyta apykaklė, kaspinų kilpos: ant 
batelių, skersai, o ne išilgai ruožuotas sijonas ir aibė kitų prasi- 
žengimų madai piktino gerą skonį. 

Dvi pirmosios: ėjo ypatingu žingsniu, savitu paryžietėms, 
kurios rodinėja provincialėms Paryžių. Provincialė vedėsi už 
rankos storą berniuką. O šis laikė storą paplotėlį. 

Mums nemalonu pridurti, kad tokiu šaltu oru liežuvis jam 
atstojo nosinę. ' 

Vaiką reikėjo tempti non passibus aeguis', kaip sako Vergi- 
lijus, ir jis vis klupinėjo, o motina vis ant jo rėkė. Teisybė, jis 
daugiau žiūrėjo į paplotėlį negu į grindinį. Matyt, koks nors 
rimtas sumetimas neleido vaikui jo (to paplotėlio) atsikąsti, nes 
jis tik meiliai jį apžiūrinėjo. Motinai būtų reikėję paimti paplo- 
tėlį savo žinion. Juk žiauru išpūstžandį storulį paversti Tantalu. 

Tuo tarpu trys damuazelės (mat anais laikais tik bajores buvo 
galima vadinti damomis) kalbėjo visos iš karto. 

— Pasiskubinkime, damuazele Mūajete,— tarė provincialei 
visų trijų jauniausioji ir storiausioji, — labai bijau, kad nepa- 
vėluotume. Šatle teisme mums sakė, kad jį tuoj pat ves prie gė- 
dos stulpo. 

— Na ką jūs čia kalbate, damuazele Udarda Miunje? — at- 
kirto antroji paryžietė.— Jis dvi valandas išbus prie gėdos stul- 
po.: Mes turime laiko. Ar kada matėte bausmės vykdymą prie 
gėdos stulpo, brangioji Majete? 

— Taip, Reimse, — tarė provincialė. 

— Et, ką ten tas jūsų gėdos stulpas Reimse! Bjauri dėžė, kur 
sukami tik valstiečiai. Didelio čia daikto! 
 — Tik valstiečiai! — sušuko Majetė.— Gelumbių turguje! 
"Reimse! Mes ten matėme puikiausių nusikaltėlių, užmušusių 
tėvą ir motiną! Valstiečiai! Kuo jūs mus laikote, ,Žerveza? 

Provincialė tikriausiai jau buvo beįsižeidžianti, kad taip že- 
minamas jos krašto gėdos stulpas. Laimė, diskreti damuazelė 
Udarda Miunje laiku pakeitė pokalbį. 


* Nelygiais žingsniais (Iot.). . 

— Beje, damuazele Majete, kaip jums patiko flamandų pa- 
siuntiniai? -Ar matėte kada tokių puikių Reimse? 

— Sutinku, — atsakė Majetė,— kad tik Paryžiuje galima pa- 
matyti tokių puikių flamandų kaip šie. 
=, — Ar.pastebėjotė tarp jų tą stambųjį, kojinių pirklį? — pa- 
klausė Udarda. 

— Taip.— tarė Majetė.— Jis atrodo kaip Saturnas. 

— Otąstorulį, kurio veidas panašus į pliką pilvą? — klausi- 
nėjo -Žerveza.— O tą mažutį, kurio akelės apvedžiotos raudo- 
nais vokais be blakstienų, išrantytais tarsi dagio galvutė? 

— Gražu pažiūrėti į jų arklius, papuoštus pagal jų šaMES 
madą! — tarė Udarda. 

— O brangioji, — pertraukė ją provincialė Majetė, šį a 
dėdamasi pranašesnė, — ką jūs pasakytumėte, jei šešiasdešimt 
pirmaisiais metais, prieš aštuoniolika metų, būtumėte mačiusios 
Reimse per karaliaus vainikavimą“* princų ir karaliaus palydos 
arklius! Dangalų, gūnių gražumėlis: vienos iš damasto, plono 
auksuoto brokato, pamušto sabalų kailiais; kitos aksominės, 
pamuštos šermuonėliais; dar kitos apkrautos brangiais papuoša- 
lais, apkabinėtos stambiais aukso ir sidabro kutais su skambaliu- 
kais! O kiek visa tai kainavo! O kokie gražūs pažai ant tų arklių 
jojo! | 
i — Galimas daiktas, — sausai atsakė damuazelė Udarda,— 
bet flamandų labai gražūs arkliai, ir vakar pirklių seniūnas pa- 
siuntinių garbei iškėlė puikią vakarienę rotušėje, kur juos vai- 
šino saldainiais, vynu su cinamonu, meduoliais ir kitokiomis 
prašmatnybėmis. 

— Ką jūs kalbate, kaimyne? — sušuko Žėrveza.— Flaman- 
dai vakarieniavo pas poną kardinolą Mažuosiuose Burbonų 
rūmuose. 

— Ne. Rotušėje! 

— Tik jau ne. Mažuosiuose Burbonų rūmuose. 

— Sakau, kad rotušėje, — piktai tarė Udarda.— Dar dakta-. 
ras Skurablis sakė lotyniškai kalbą, kuri jiems labai patiko.. Man 
apie tai papasakojo vyras, o juk jis — prisiekusis bibliotekinin- 
kas. 

—'O aš sakau, kad Mažuosiuose „Burbonų rūmuose, — taip 
pat karštai atsakė Žerveza.— Štai ką jiems patiekė ponas kardi- 
nolas: dvylika dvigubų kvortų balto, rausvo ir raudono vyno su 
cinamonu; dvidešimt keturias dėžutes dvigubų paauksuotų Lio- 
no marcipanų; tiek pat-žvakių po du svarus kiekviena ir šešias 

šules Bono vyno, .baltojo ir raušvojo, geriausio, koks tik gali 
būti. Manau, kad šito nenuginčysite. Tai sužinojau iš savo vyro, 
o juk jis penkiasdešimtininkas miesto seniūnų taryboje; jis šį 
rytą kaip tik palygino flamandų pasiuntinius su Pret Žano ir 
Trapezundo imperatoriaus pasiuntiniais, kurie atvyko iš Meso- 
potamijos į Paryžių dar prie ano, velionio, karaliaus ir buvo įsi- 
vėrę žiedus į ausis, 

— Iš tikrųjų jie vakarieniavo rotušėje, — atkirto Udarda, 
nė kiek nesumišusi dėl tokio Žervezos gyrimosi,— ir dar nieka- 
da nematyta tiek mėsos ir tiek saldumynų. 

— Oaš jums sakau, kad jiems patarnavo Le Sekas iš miesto 
apsaugos ir jie vakarieniavo, Mažuosiuose Burbonų rūmuose. 
Tai jūs klystate, 

— Miesto rotušėje, sakau jums! 

— Mažuosiuose Burbonų rūmuose, mieloji! Ir žodis VILTIS, 
užrašytas viršum paradinių durų, buvo apšviestas spalvotais 
žibintuvėliais. 

— Rotušėje! Rotušėje! Ir Jusonas le Vuaras grojo fleita! 

— Aš jums sakau, kad ne! 

— Aš jums sakau, kad taip! 

— Aš jums sakau, kad ne! 

Geroji storulė Udarda nė nemanė nusileisti, ir jos gal jau 
būtų kibusios viena kitai už kykų, jei Majetė nebūtų staiga su- 
šukusi: 

— Pažiūrėkite, ko tie žmonės būriuojasi tilto gale? Jie ten 
į kažką žiūri. 

— Ištikrųjų,— tarė Žerveza, — girdžiu mušant būgnelį. Tur- 
būt mažoji Smeralda krečia pokštus su savo ožkyte. Ei, grei- 
čiau, Majete! Pasiskubinkite ir tempkite savo berniuką. Jūs at- 
vykote pažiūrėti Paryžiaus įdomybių. Vakar matėte flamandus, 
šiandien reikia pamatyti čigonę. 

— Čigonę! — sušuko Majetė ir staiga pasuko atgal, stipriai 
suspaudusi sūnaus ranką.— Dieve saugok! Ji man pavogs vaiką! 
Einam, Estašai! | 

Ir ji ėmė bėgti krantine link Grevos aikštės, kol tiltas liko 
toli užpakaly. Tempiamas vaikas pargriuvo, ir ji uždususi susto- 
jo. Udarda ir Žerveza ją pasivijo. 

— Ta čigonė pavogs jums vaiką? — tarė Žerveza.— Kas 
jums šovė į galvą! 

Majetė susimąsščiusi palingavo galvą. 

— Keista,— atsiliepė Udarda,— bet užsidarėlė irgi taip sako 
apie- čigones. 

— O.kas ta užsidarėlė? — paklausė Majetė. 

— Nagi sesuo Giudiulė,— tarė Udarda. 

— O kas ta sesuo Giudiulė? — vėl paklausė Majetė. 

— Matyt, kad esate iš Reimso, jei to nežinote! — atsakė 
Udarda.— Tai Žiurkių urvo užsidarėlė. 

. — Kaip? — tarė Majetė.— Tai ta vargšė moteris, kuriai 
nešame paplotėlį? 

Udarda linktelėjo galvą. 

— Ta pati. Jūs tuoj ją pamatysite pro langelį. Grevos aikštė- 
je. Ji tą patį kalba ką ir jūs apie tuos klajoklius čigonus, kur 
muša būgnelį ir žmonėms buria ateitį. Nežinia, dėl ko ji taip bai- 
sisi čigonais. Bet ko gi jūs, Majete, vengiate net į juos pasižiū- 
rėti? 

— O,— tarė Majetė, abiem rankom apkabinusi apvalią savo 
vaiko galvutę, — aš nenoriu, kad man taip atsitiktų kaip Paketei 
la Šantfleri. 

— Ol Tą istoriją turėsite mums papasakoti, miela Majete,— 
tarė Žerveza, paėmusi ją už rankos. 

— Gerai, — atsakė Majetė,— bet tuoj matyti, kad jūs pary- 
žietės, jei to įvykio nežinote! Taigi papasakosiu, bet nėra reika- 
lo dėl to sustoti. Paketė la Šantfleri buvo graži aštuoniolikmetė 
mergina, mano bendraamžė, vadinasi, jau praėjo aštuoniolika 
metų, ir ji pati kalta, kad šiandien nėra tokia kaip aš — storulė, 
skaistveidė, trisdešimt šešerių metų motina, turinti vyrą ir vai- 
ką. Beje, jau nuo keturiolikos metų jai nebebuvo tam laiko! Jos 
tėvas Giberto buvo menestrelis Reimso laivuose, tas pats, kuris 
grojo karaliui Karoliui VII per vainikavimo iškilmes, kai šis 
plaukiojo mūsų upe Veliu nuo Sijeri iki Miuizono ir kai su juo 
buvo Orleano Mergelė. Senis tėvas mirė, kai Paketė buvo dar 
visai maža; taigi ji pasiliko vienui viena su motina, kurios brolis 
ponas Matje Pradonas, varkalys ir katilius, gyveno Paryžiuje 
Paren Garleno gatvėje ir mirė praėjusiais metais. Matote, ji 
buvo iš geros šeimos. Nelaimė, motina būvo gera moteriškė ir 
neišmokė Paketės nieko, tik siuvinėti auksu visokius niekučius 
ir jais prekiauti; tad mažytė užaugo didelė, bet iš vargo neišbri- 
do. Jos abi gyveno Reimse, palei upę, Didžiojo sielvarto gatvėje. 
Įsidėmėkitė pavadinimą; manau, kad tai ir nulėmė Paketei ne- 
laimę. Šešiasdešimt pirmaisiais metais, mūsų karaliaus Liudviko 
XI — tėsaugo jį dievas — vainikavimo metais Paketė buvo 


175 


tokia linksma ir tokia graži, jog visi ją tik ir vadino Šantfleri“. 
Vargšė mergaitė! Ji turėjo gražius dantukus ir mėgo juoktis, 
norėdama juos parodyti. Bet kas šiandien juokiasi, rytoj verkia; 
gražūs dantys pražudo gražias akis. "Taigi tokia buvo Šantileri. 
Jiedvi su motina sunkiai vertėsi. Po menestrelio mirties labai 
nuskurdo. Siuvinėjimais auksu vos pelnydavo šešis dinarus per 
savaitę, vadinasi, nepilnus du liardus su ereliu. Kur dingo tie 
laikai, kai tėvas Giberto per vainikavimo iškilmes už vieną dainą 
gaudavo dvylika Paryžiaus solidų? Žiemą — tų pačių šešiasde- 
šimt pirmųjų metų žiemą — abi moterys neturėjo nei pliauske- 
lės, nei žabų glėbio, ir šaltis taip gražiai nudažė Šantileri veidus, 
jog vyrai ją ėmė šaukti vieni „Pakete!“ kiti — „Pakerete!“, ir ji 
pražuvo. Estašai, pamatysiu aš dar kartą, kad tu kandi paplotė- 
lio! Mes tuoj supratome, kad pražuvo mergaitė, kai sekmadienį 
atėjo į bažnyčią su aukso kryželiu ant kaklo. Keturiolikos metų! 
Kur tai matyta! Pirmasis buvo vikontas de Kormontrejis, jo 
pilis yra už trijų ketvirčių Ije nuo Reimso; paskui mesiras Anri 
Triankuras, karaliaus foreitorius; po to jau menkesnis už tuodu 
Šiaras de Bolionas, rūmų prievaizdas; paskui dar menkešni — 
Geri Oberžonas, mėsos pjaustytojas rūmuose; po jo Mase de Fre- 
piu, dofino barzdaskutys, paskui Tevenenas le Muanas, kara- 
liaus virėjas; po to dar už tuos menkesni ir senesni, ir pagaliau 
ji pateko Gijomui Rasinui, gatvės muzikantui, ir Tjeri de Merui, 
žibintininkui. Ir nuo tada vargšė Šantfleri jau priklausė visiems. 
Jos grožis sudilo kaip auksinis pinigėlis. Ką aš sakau, damuaze- 
lės? Tais pačiais šešiasdešimt pirmaisiais.vainikavimo metais ji 
jau klojo patalą karališkajam viešnamių užvaizdui. Tais pačiais 
metais! 

Majetė atsiduso ir nusibraukė ašarą. 

— Istorija nėra jau tokia nepaprasta, — tarė Žerveza,— bet 
čia dar nematau nei čigonų, nei vaikų. 

„- Kantrybės! — tarė Majetė. — Bus tuoj ir vaikas. Šešias- 
dešimt šeštaisiais — šį mėnesį, šventos Paulės dieną, sueis lygiai 
šešiolika metų — Paketė pagimdė mergytę. Nelaimingoji! Ji 
labai džiaugėsi. Jau seniai troško kūdikio. Jos motina, gera mo- 
teris, kuri temokėjo į viską žiūrėti pro pirštus, jau buvo mirusi. 
Paketė nebeturėjo ko mylėti šiame pasaulyje, ir niekas jos ne- 
mylėjo. Per tuos penkerius savo nuopuolio metus Šantfleri pasi- 
darė tikra vargšė. Ji liko visai viena šiame pasaulyje; žmonės ją 
badė pirštais, šaukdavo ant jos gatvėse, sargybiniai mušė, ap- 


* „Pražydusi daina“. 

driskę vaikigaliai tyčiojosi. O paskui jai sukako ir dvidešimt; 
o laisvo elgesio moterims dvidešimt metų — jau senatvė. Jos 
paikiojimai tiek tedavė pelno, kaip seniau tie auksu siuvinėjami 
niekniekiai; raukšlė kaktoj — žiūrėk, denaro jau ir nėra; ir vėl 
žiema pasidarė sunki; ir vėl malkos retas daiktas židinyje, o duo- 
na duonkubilyje. Ji nebegalėjo dirbti, nes ištvirkusi pavirto tin- 
gine ir kentėjo dar daugiau, nes, būdama tinginė, pasidarė gašli. 
Taip maždaug aiškina Sen Remi klebonas, kodė! tokios moterys, 
kai pasensta, labiau šąla ir labiau badauja negu kitos vargšės. 

— Taip,— įterpė Žerveza,— bet kuo čia dėtos čigonės? 

— Palauk, Žerveza! — tarė kantresnė Udarda.— Kas gi liktų 
pabaigai, jei viskas būtų pasakyta iš pradžių! Būki: gera, pasako- 
kite toliau, Majete. Vargšė Šantfleri! 

Majetė vėl ėmė dėstyti: 

— Taigi ji labai liūdėjo, kentėjo, ir nuo ašarų veidai jai su- 
dubo. Bet, prislėgta gėdos, ištvirkusi, visų apleista, ji manė, kad 
mažiau gėdytųsi, nebe taip ištvirkautų ir nesijaustų tokia apleis- 
ta, jei pasaulyje būtų kokia nors būtybė, kurią ji mylėtų ir kuri 
ją mylėtų. Tik kūdikis, tik nekaltas kūdikis galėtų ją tokią mylė- 
ti. Tai ji suprato, kai pamilo vagį, vienintelį vyrą, kuris dar jos 
geidė; bet netrukus ji pastebėjo, kad vagis ją niekina. Tokioms 
moterims reikia arba meilužio, arba kūdikio, tik jie užpildo joms 
širdį. Kitaip jos jaučiasi labai nelaimingos. Nebegalėdama susi- 
rasti meilužio, ji trokšte troško kūdikio, o *+dangi tebebuvo 
pamaldi, tai be perstojo to maldavo dievulį. Taigi dievulis jos 
pasigailėjo-ir dovanojo jai mergytę. Apie jos džiaugsmą nėra ko 
nė kalbėti. Tai buvo ištisa ašarų, glamonių, bučinių audra. Ji pati 
savo kūdikį žindė, iš savo antklodės, vienintelės, kurią turėjo 
užsitiesti ant lovos, prisiuvo jai vystyklų ir nebejautė nei šalčio, 
nei alkio. Ji vėl pasidarė graži. Senmergė pavirto jauna motina. 
Vėl prasidėjo flirtas, vėl vyrai ėmė lankyti Šantfleri, ji ir vėl 
susirado pirkėjų savo prekei, ir už tą šlykštybę gautais pinigais 
pirko vystyklėlių, kepuryčių, seilinukų, mezginiuotų liemenėlių, 
šilkinių gobtuvėlių, net ir neketindama nusipirkti antklodę.'Po- 
nas Estašai, aš jau tamstai sakiau, kad nevalgytum paplotėlio! 
Mažoji Agnesė — toks mergytės krikšto vardas, nes pavardės 
Šantfleri jau seniai buvo netekusi, — tikriausiai buvo kaspinais 
ir mezginiais aptaisyta labiau negu dofinijos valdytojo duktė. 
Be viso kito, ji turėjo ir porą batelių! Tokių tikriausiai nė kara- 
lius Liudvikas XI nėra turėjęs! Tuos batelius pasiuvo pati motina 
ir išsiuvinėjo, pritaikė visą aukso adytojos meną, išpuošė juos 

tarsi švenčiausios panelės rūbą. Tai, be abejo, buvo mažiausi 
rausvi bateliai pasaulyje. Ne didesni už mano nykštį, ir.kas.ne- 
matė kūdikio jais avint, tas negalėjo „patikėti, .jog juose telpa 
kojytės. Iš tikrųjų, tos kojytės buvo tokios mažutės, tokios gra- 
žios, tokios rausvutės! Rausvesnės už batelių šilką! Kai turėsite 
vaikų, Udarda, pamatysite, kad nieko nėra gražesnio už mažūtės 
kojytes ir rankytes. 

— Labai norėčiau, — atsidususi tarė Udarda,— bet laukiu, 
kol to panorės ir ponas Andri Miunje. 

+ — Bet Paketės kūdikio ne tik kojytės buvo gražios, — toliau 
pasakojo Majetė.— Aš ją mačiau vos keturių mėnesių amžiaus. 
Tikras angeliukas! Akytės didesnės už burnelę, o švelnūs juodi 
plaukeliai jau garbiniavosi. Šešiolikos metų ji būtų buvusi tam- 
'siaplaukė gražuolė! Motina kasdien vis labiau dėl jos ėjo iš pro- 
to. Glamonėjo, bučiavo ją, kuteno, maudė, puošė, lūpomis čiu- 
pnojo — tiesiog be galvos buvo ir vis dėkojo už ją dievui. Ypač 
negalėjo atsistebėti gražiomis rausvomis kojytėmis, iš džiaugs- 
mo net kliedėdavo! Vis laikė prispaudusi prie jų lūpas, neatsi- 
džiaugdama jų mažūmu. Avinėjo jas ir nuavinėjo, grožėjosi, 
nenuleido nuo jų akių, žiūrinėjo jas prie šviesos, graudenosi 
matydama, kaip jos stengiasi žengti lovoje, ir. mielu noru visą 
gyvenimą būtų praleidusi klūpodama, austydama tas kojytes, 
tarsi jos būtų kūdikėlio Jėzaus. 

— Gera, graži pasaka, — pusbalsiu tarė Žerveza,— bet kurgi 


čigonai? 
— O štai, — atsakė Majetė.— Kartą į Reimsą atvyko kažko- 


kie labai keisti raiteliai. Tai buvo skarmaliai ir valkatos, keliau- 
ją po visą šalį, jiems vadovavo jų kunigaikštis ir grafai. Visi 
tamsšiaveidžiai, garbiniuoti, su sidabro žiedais ausyse. Moterys 
atrodė dar bjauresnės negu vyrai. Dar tamsesniais veidais, gal- 
vos nepridengtos, bjaurūs drabužiai, senos maišinio audeklo 
skaros, surištos ant peties, o plaukai kaip arklio uodega. Vaikai, 
"kuistęsi joms tarp kojų, net beždžiones būtų išgąsdinę. Eksko- 
munikuotųjų gauja. Tiesiai iš Žemutiniojo Egipto per Poloniją 
atvyko jie į Reimsą. Žmonės pasakojo, kad pats popiežius iš- 
klausęs jų išpažinčių ir už atgailą įsakęs septynerius metus bas- 
tytis po pasaulį ir nemiegoti lovose. Todėl jie dar buvo vadinami 
atgailotojais ir dvokė. Regis, seniau jie buvę saracėnai, taigi 
tikėję Jupiterį ir iš visų arkivyskupų, vyskupų ir abatų, turinčių 
teisę nešioti mitrą ir lazdą, ėmę po dešimt Turo livrų. Popiežiaus 
„bule jiems tai buvę leista. Į Reimsą jie atvyko burti ateities 

Alžyro karaliaus ir Vokietijos imperatoriaus vardu. Taigi su- 
prantate, kad įžengti į miestą jiems buvo uždrausta. Tada visa 
gauja gražiausiai įsiruošė stovyklą prie Breno vaitų, ant tos kal- 
velės, kur stovi malūnas, šalia senųjų kreidos kasyklos duobių. 
Daug kas iš Reimso ėjo jų pasižiūrėti. Iš rankos jie išburdavo 
nuostabiausių dalykų. Net ir Judui būtų galėję išburti, kad tap- 
siąs popiežium. Tačiau apie juos sklido blogi gandai, esą jie va- 
gią vaikus, nupjauną pinigines, valgą žmogieną. Išmintingieji 
sakydavo paikiesiems: „Neikite ten“, o patys paslapčiomis taip 
pat eidavo. Visi lyg be proto liko. Teisybė, prišnekėdavo tokių 
dalykų, jog net kardinolas būtų nustebęs. Motinos ėmė labai 
didžiuotis savo vaikais, kai čigonės joms iš rankų išskaitė įvai- 
riausių stebuklų, parašytų ten stabmeldiškai ir turkiškai. Vienos 
vaikas bus imperatorius, kitos — popiežius, trečios — kapito- 
nas. Vargšę Šantfleri taip pat pagavo smalsumas. Ji norėjo suži- 
noti, kas jai skirta ir ar jos gražioji mažytė Agnesė kada nors 
netaps Armėnijos ar kokios kitos šalies imperatore. Taigi nusi- 
nešė ją pas čigonus; čigonės stebėjosi kūdikiu, glamonėjo, bu- 
čiavo jį savo juodomis lūpomis ir žavėjosi maža jo rankyte. 
Deja, motina tuo labai džiaugėsi. Ypač jos gėrėjosi gražiomis 
kojytėmis ir gražiais batukais. Mergaitė dar neturėjo metų. Bet 
jau vogrojo, juokėsi pamačiusi - motiną kaip kvailiukė, buvo 
riebuilė, apvalutė, o jos meilūs judesiai priminė rojaus angeliu- 
ką. Ji labai išsigando čigonių ir ėmė verkti. Motina stipriai ją 
pabučiavo ir išėjo, susižavėjusi gražia ateitimi, kurią jos Agne- 
sei išpranašavo burtininkės. Ji būsianti gražuolė, dorybių įsikū- 
nijimas, karalienė. Į savo palėpę Didžiojo sielvarto gatvėje 
Šantfleri grįžo labai išdidi, jog nešasi karalienę. Kitą dieną, 
pasinaudojusi valandėle, kai kūdikis miegojo jos lovoje,— mat 
visada guldydavo mergytę į savo lovą, — tylutėliai paliko pra- 
viras duris ir nubėgo.pas kaimynę į Džiovyklos gatvę papasako- 
ti, kad ateis laikas, kai jos Agnesę vaišins Anglijos karalius ir 
Etiopijos erchercogas, ir dar visokių kitokių nuostabių dalykų. 
Grįžusi ir negirdėdama rėkiant, pagalvojo lipdama laiptais: 
„Gerai! Mažytė tebemiega.“ Duris rado plačiau pravertas, negu 

buvo palikusi; vargšė motina įėjo, pribėgo prie lovos... Vaikučio 
nebėra, lova tuščia. Kūdikio — nė kvapo, tik vienas tų gražiųjų 
batelių mėtosi. Puolė iš kambario, nubildėjo laiptais žemyn, ėmė 
daužyti galvą į sieną ir rėkti: „Mano vaikutis! Kur mano vaiku- 
tis? Kas paėmė mano vaikutį?“ Gatvė buvo tuščia, namas stovė- 
jo atskirai, niekas jai nieko negalėjo pasakytį. Ji pasileido per 

miestą, išieškojo visas gatves, visą dieną bėginėjo šen bei ten 
pakvaišusi, suklaikusi, baisi, šniukštinėjo palangėmis ir. prie 
durų kaip laukinis žvėris, netekęs savo jauniklių.Ji.buvo susi- 
vėlusi, be kvapo, baugi pažiūrėti; akyse jai Žaižaravo liepsna, 
džiovinanti ašaras. Ji stabdė praeivius ir šaukė: „Mano dukrytė! 
Mano dukrytė! Mano gražioji, mažutė dukrytė! Kas grąžins man 
dukrytę, tam aš būsiu tarnaitė, būsiu tarnaitė jo šuniui, ir tesuės 
jis mano širdį, jei tik užsigeis.“ Sutikusi Sen Remi kleboną, tarė 
jam: „Klebone, aš savo nagais išdirbsiu jums žemę, tik grąžinki- 
te man mano vaiką!". Tas vaizdas draskė širdį, Udarda. Mačiau 
verkiantį metrą Lakabrą, šiaip kietą žmogų, prokurorą. O! Varg- 
šė motina! Vakare ji grįžo namo. Kai jos nebuvo, kaimynė ma- 
čiusi, kaip vogčiomis įėjusios, nešinos ryšuliu, dvi čigonės, pas- 
kui uždariusios duris, nulipusios laiptais ir skubiai pabėgusios. 
Po to Paketės bute pasigirdęs vaiko riksmas. Motina skambiai 
nusikvatojo, lyg su sparnais skriste užskrido laiptais aukštyn, 
lyg patrankos sviedinys trenkė į duris ir įbėgo... Baisus dalykas, 
Udarda! Vietoj jos meilutės mažosios Agnesės, tokios rausvutės 
ir tokios skaisčios, tikros dievo dovanos, ant grindų cypdama 
šliaužiojo mažutė baidyklė, bjauri, šluba, vienakė, kreiva. Pasi- 
baisėjusi ji užsidengė akis. „O;— tarė ji,— argi raganos būtų 
mano dukrą pavertusios tuo baisiu gyvuliu?“ Žmonės pasiskubi- 
no išnešti mažąjį išsigimėlį. Jis būtų išvaręs ją iš proto. Tai buvo 
vaikas pabaisa, gimęs iš kokios nors čigonės, susidėjusios su 
velniu. Jis atrodė ketverių metų ir kalbėjo kažkokia nežmogišką 
kalba; žodžių buvo neįmanoma suprasti. Šantfleri puolė kniūps- 
čia ant batelio,— tik jis buvo likęs iš viso, ką ji mylėjo. Ji taip 
ilgai išbuvo nejudėdama, bežadė, nekvėpuodama, jog pamanė- 
me, kad jau nebegyva. Tik staiga suvirpėjo visu kūnu, .kaip 
patrakusi ėmė bučiuoti savo relikviją ir prapliupo taip raudoti, 
jog, rodės, širdis jai pliš. Patikėkite, ir mes visos taip verktume. 
Ji dejavo: „O! Mano mažoji dukryte! Mano gražutė, mažoji 
dukryte! Kur tu?“ Tiesiog negera darėsi klausant. Dar ir dabar 
verkiu apie tai pagalvojusi. Juk mūsų vaikai — tai mūsų pačių 
kūnas ir kraujas. Vargšeli mano Estašai! Tu toks gražus! Kad ži- 
notumėt, koks jis meilutis! Vakar jis man sako: „Aš būsių žanda- 
ru.“ O mano Estašai! Jei aš tavęs netekčiau! Šantileri staiga pa- 
kilo ir leidosi bėgti per miestą, šaukdama: „Į čigonų stovyklą! 
Į čigonų stovyklą! Sargybiniai, šen! Sudeginti raganas!“ Čigonai 
jau buvo išvykę. Naktis buvo labai tamsi. Vytis neįmanoma. 
O kitą rytąuždviejų 1je nuo Reimso, brūzgynuose tarp Ge ir 

Tilua, rasta didelio laužo pėdsakai, keli Paketės kūdikio kaspi- 
nai, nulašėjusio kraujo ir ožkų mėšlo. Praėjusi naktis kaip tik 
buvo šeštadienio naktis. Niekas nebeabejojo, kad čigonai tuose 
brūzgynuose šventė šabą ir suėdė kūdikį Belzebubo draugijo- 
je — taip darą mahometonai. Sužinojusi tuos siaubingus daly- 
kus, Šantfleri neverkė, tik judino lūpas, tarsi norėdama kalbėti, 
bet negalėdama. Kitą rytą pražilo jos plaukai. Dar kitą dieną ji 
dingo. 

aš Iš tikrųjų, kokia baisi istorija! — tarė Udarda.— Ji pra- 
virkdytų net ir burgundą! 

— Nebesistebiu,— pridūrė Žerveza,— kad taip bijote čigo- 
nų! 2 

S — Gerai padarėte, kad tuoj pabėgote su savo Estašu, nes tie 
čigonai taip pat iš Polonijos. 

— Ne,— tarė Žerveza,— sako, kad jie iš Ispanijos ir Kata- 
lonijos. 

— Katalonijos? Galimas daiktas, — atsakė Udarda.— Poloni- 
ja, Katalonija, Valonija,— visada maišau tas tris provincijas. 
Nesvarbu, bet jie tikri čigonai. 

— Ir iš tiesų jų dantys tokie ilgi, jog gali ėsti mažus vai- 
kus, — pridūrė Žerveza.— Nesistebėčiau, jei ir Smeralda, papū- 
tusi lūputes, jų ragavo. Jos baltoji ožka per daug gudriai krečia 
pokštus, matyt, čia slypi kokia nors. nedorybė. 

Majetė ėjo tylėdama, paskendusi savo mintyse, — taip visada 
pasidaro po kokio nors labai liūdno pasakojimo, kuris sukrečia 
ir sujaudina iki pat širdies gelmių. 

Žerveza kreipėsi į ją: 

— Ar niekas Tešužindjo: kas atsitiko Šantfleri? 

Majetė neatsakė. Žerveza papurtė ją už rankos, pašaukė 
vardu ir pakartojo klausimą. Majetė tarsi pabudo iš savo minčių. 

— Kas atsitiko Šantfleri? — nesąmoningai pakartojo ji tik 
ką praskambėjusius jai ausyse žodžius, stengdamasi įsigilinti 
įjų prasmę.— O,— guviai tarė ji, — apie tai niekas nieko nesuži- 
nojo. 

Patylėjusi pridūrė: i 

— Vieni pasakojo matę ją prietemoje išeinančią iš Reimso 
pro Flešambo vartus; kiti — auštant pro senuosius Baze vartus. 
Kažkoks elgeta radęs jos aukso kryželį, pakabintą prie akmeni- 
nio kryžiaus lauke, kur vyksta mugės. Tai ta pati brangenybė, 
dėl kurios ji nupuolė šešiasdešimt pirmaisiais metais, jos pirmo- 
jo meilužio gražuolio vikonto de Kormontrejo dovana. Paketė 

nenorėjo jos netekti, nors kartais ir labai skurdo. Brangino kaip 
savo gyvybę. Taigi, kai pamatėme paliktą kryželį, visos pagal- 
vojome, kad jos jau nebėra gyvos. Tačiau kai kas iš Kabare le 
Vanto sakėsi matę ją einančią basą per akmenis keliu į Paryžių. 
Bet tokiu atveju ji būtų turėjusi išeiti pro Velio vartus; visa tai 
kažkaip nesiriša. Arba, tiksliau sakant, man atrodo, kad ji iš tik- 
tųjų išėjo pro Velio vartus ir iš šio pasaulio. 

— Aš jūsų nesuprantu, — tarė Žerveza. 

— Velis,— atsakė liūdnai šypsodamasi Majetė,— tai upė. 

— Vargšė Šantfleri! — tarė suvirpėjusi Udarda.— Pasiskan- 
dino! 

"— Pasiskandino! — tarė Majetė.— Ir kas būtų pasakęs tetu- 
„šiui Giberto, kai šis, laive dainuodamas, pasroviui plaukdavo 
'po Tenke tiltu, kad kurią dieną jo brangioji mažutė Paketė taip 
pat praplauks po tuo tiltu, tik be dainų ir be laivo? 

— O batelis? — paklausė Žerveza. 

— Dingo kartu su motina, — atsakė Majetė. 

— Vargšas batelis! — tarė Udarda. 

Udarda, storulė, jautri moteris, būtų mielai padūsavusi kartu 
su Majete. Bet smalsesnė Žerveza vis dar nesiliovė kamantinė- 
jusi. 

— O pabaisa? — staiga paklausė ji Majetę. 

— Koks pabaisa? 

— Nagi tas pabaisa čigoniukas, kurį raganos paliko pas 
Šantfleri jos dukrytės vietoj! Ką. su juo padarėte? Tikiuosi, jį 
taip pat paskandinote. į 

— Ne,— atsakė Majetė. 

— Kaip? Vadinasi, sudeginote? Iš tikrųjų taip būtų teisin- 
giau. Tam 'raganos išperai! 

— Nepadarėme nei vieno, nei kito, Žerveza. Ponas arkivys- 
kupas susidomėjo čigonų vaiku, sukalbėjo jam egzortus, palai- 
mino jį, išvarė iš jo velnią ir liepė jį nugabenti į Paryžių ir padė- 
ti katedroje į rastinukų gultą. 

— Jau tie vyskupai! — subambėjo Žerveza.— Kadangi jie 
mokyti, tai viską daro kitaip, negu visi žmonės. Tik pagalvokite, 
Udarda, padėti velnią prie rastinukų! Tikriausiai tas mažasis 
pabaisa buvo velnias. O sakyk, Majete, ką su juo padarė Pary- 
žiuje? Manau, kad nė vienas gailestingas žmogus jo nepanorėjo. 

— Nežinau,— atsakė reimsietė— Tuo metu mano vyras 
kaip tik nusipirko Beriu kaimo notaro vietą. už dviejų Ije, nuo 
miesto, ir mes visa ta istorija nebesidomėjome; dvi Serne kalvos 

prieš Beriu užstoja net Reimso katedros bokštus. 

Taip besikalbėdamos, trys garbingos miestietės atėjo į Gre- 
vos aikštę.: Užsišnekėjusios nė nesustojo prie viešosios Rolando 
bokšto maldaknygės ir pasuko link gėdos stulpo, aplink kurį 
minia kas valandėlę didėjo. Galimas daiktas, kad, susidomėju- 
sios reginiu, kuris šią akimirką patraukė visų akis, jos būtų visai 
pamiršusios ir Žiurkių urvą, ir savo ketinimą ten sustoti, jei sto- 
rulis šešiametis Estašas, Majetės tempiamas už rankos, nebūtų 
staiga joms apie tai priminęs. 

— Mama,- tarė jis, tarsi instinktyviai pajutęs, kad Žiurkių 
urvas jau paliko. užpakalyje, — ar dabar galiu suvalgyti pyra: 
gaitį? 

Jei Estašas būtų buvęs gudresnis, vadinasi, ne toks smaližius, 
jis būtų dar palaukęs ir tik parėjęs į Universitetą, į metro Andri 
Miunje butą Madam la Valans gatvėje, kai paplotėlį nuo Žiurkių 
urvo būtų skyrę dvi Senos atšakos ir penki Site tiltai, būtų dro- 
viai paklausęs: 

— Mama, ar dabar galiu suvalgyti pyragaitį? 

Tas pats klausimas, toks neatsargus šiuo metu, atkreipė Ma- 
jetės dėmesį. 

— Klausykit,— sušuko ji, — mes užmiršome užsidarėlę! Pa- 
rodykite gi man tą jūsiškį Žiurkių urvą, reikia jai atiduoti pyra- 
gaitį. i 

— Tuoj, — tarė Udarda,— padarysite gailestingą. darbą. 

Bet tai neatitiko Estašo norų. 

— Ką? Paplotėlis juk mano! — tarė jis, čia vieną petį patrin- 
damas ausimi, čia kitą — šiuo atveju tai buvo didžiausio nepasi- 
tenkinimo ženklas. 

Visos trys moterys grįžo atgal; kai priėjo prie Rolando bokš- 
to namų, Udarda tarė: į 

— Nežiūrėkime visos kartu, kad neišgąsdintume maišuoto- 
sios. Judvi dėkitės skaitančios maldaknygėje Dominus, o aš kyš- 
telsiu nosį pro langelį. Maišuotoji mane šiek tiek pažįsta. Aš jus 
įspėsiu, kai bus galima prieiti. 

Udarda nuėjo prie langelio. Kai tik ji pažvelgė į vidų, gili 
užuojauta pasirodė jos veide; šiaip linksmas ir atviras, jiš taip 
staiga pakeitė išraišką ir spalvą, tarsi iš saulės šviesos būtų pa- 
tekęs į mėnesieną. Akys jai sudrėko, burna susiraukė, rodės, 
ji tuoj pravirks. Po valandėlės pridėjo pirštą prie lūpų ir davė 
ženklą Majetei prieiti. 

Majetė priėjo susijaudinusi, tylėdama, ant pirštų galų, kaip 
einama prie mirštančiojo lovos. 


— 

Iš tikrųjų liūdnas vaizdas atsivėrė abiejų moterų akims, 
kai jos nekrutėdamos, net nekvėpuodamos, žiūrėjo pro Žiurkių 
urvo langelio virbus. ' 

Celė buvo iškalta sienoje daugiau į plotį negu į aukštį, smai- 
liais skliautais, ir iš vidaus priminė didelę vyskupo mitrą. Ant 
nuogos akmeninės plokštės — tai celės grindys — kampe sėdė- 
jo, tikriau sakant, tupėjo moteris. Ji buvo atrėmusi smakrą į 
kelius, kuriuos abiem sunertomis rankomis smarkiai spaudė prie 
krūtinės. Taip susirietusi į kamuoliuką, ji kiurksojo įsisupusi į 
rudą maišą, krintantį plačiomis klostėmis; ilgų žilų plaukų sruo- 
gos driekėsi per veidą iki pat pėdų; iš karto tesimatė kažkoks 
keistas daiktas tamsiame celės fone, savotiškas juosvas trikam- 
pis, kurį šviesos spindulys, prasiskverbęs pro langelį, griežtai 
skėlė į dvi dalis: vieną tamsią, kitą apšviestą. Ji atrodė kaip 
vienas tų pusiau panirusių šešėlyje, pusiau apšviestų vaiduok- 
lių, kuriuos arba sapnuojame, arba matome nepaprastuosė Gojos 
paveiksluose, išblyškusius, nejudančius, gūdžius, tupinčjus ant 
kokio nors kapo arba atsirėmusius į kalėjimo pinučius. Jai ne- 
buvo nei moteris, nei vyras, nei gyva būtybė, nei konkreti for- 
ma, tai tebuvo pavidalas; savotiška vizija, kurioje maišosi realy- 
bė su fantastika kaip šešėlis su šviesa.'Po plaukais, krintančiais 
iki pat žemės, vos buvo galima įžiūrėti išdžiūvusį, griežtą profi- 
lį; iš po drabužio matėsi kraštelis nuogos kojos, tarsi mėšlungio 
sutrauktos ant kieto, įšalusio grindinio. Lyg ir žmogiškos for- 
mos, nuvokiamos pro tą gedulo apvalkalą, kėlė šiurpą. 

Ta figūra, tarsi įtvirtinta į akmeninę plokštę, atrodė nei ju- 
danti, nei mąstanti, nei kvėpuojanti. Apsidengusi plonu, drobi- 
niu maišu sausio mėnesį, gulintį ant nuogo granitinio grindinio, 
be ugnies, vienutės prietemoje, — įžambus langutis praleisdavo 
iš lauko tik šiaurės vėją, bet niekada neįleisdavo saulės,— ji, 
regis, ne tik nekentėjo, bet ir nieko nejautė. Galima buvo pasa- 
kyti, kad ji suakmenėjo drauge su vienute, suledėjo kartu su 
metų laiku. Jos rankos buvo sunertos, akys įsmeigtos į vieną 
tašką. Iš pirmo žvilgsnio ją galėjai palaikyti vaiduokliu, ilgiau 
įsižiūrėjęs — statula. 

Vis dėlto tarpais jos pamėlusios lūpos prasiverdavo nuo 
atodūsio ir virpėdavo, bet tokios pat negyvos kaip lapai, ku- 
riuos praskiria vėjas. 

Vis dėlto jos apsiblaususiose akyse atsirasdavo žvilgsnis, 
nenusakomas, gilus, gūdus, atsijas žvilgsnis, visą laiką nukreip- 
tas į vieną celės kampą, kurio iš lauko nebuvo matyti; žvilgsnis, 

visas tos sielvartingos būtybės mintis tarsi jungiąs su kažkokiu 
slaptingu daiktu. 

Toks buvo tas padaras, pagal savo būstą vadinamas užsida- 
rėle, o pagal drabužį — maišuotąja. į 

Visos trys moterys, kadangi Žerveza prisidėjo prie Majetės 
ir Udardos, žiūrėjo pro langelį. Jų galvos užstojo vienutei menką 
šviesą, bet nelaimingoji į jas visai nekreipė dėmesio. 

— Netrukdykime jai,— tyliai tarė Udarda.— Jos dvasia 
pakilusi į dangų, ji meldžiasi. 

Tuo tarpu Majetė su vis didėjančiu išgąsčiu stebėjo tą išse- 
kusį, išblukusį, užkritusiais plaukais veidą, ir jos akys tvino 
ašaromis. 

— Kaip tai keista, — sumurmėjo ji. 

Ji įkišo galvą pro langučio virbus, ir jai pasisekė pažvelgti. 
į patį kampą, kur visą laiką buvo įbestas nelaimingosios žvilgs- 
nis. 

Kai Majetė atsitraukė nuo langelio, jos veidas buvo paplūdęs 
ašaromis. k 
— Kaip jūs tą moterį vadinate? — paklausė ji Udardą. 

Udarda atsakė: 

— Mes ją vadiname sesele Giudiule. 

— O aš, — tarė Majetė,— aš ją vadinu Pakete la Šantfleri. 

Ir, pridėjusi pirštą prie lūpų, davė ženklą suglumusiai Udar- 
dai įkišti galvą pro langelį ir pasižiūrėti. 

Udarda pasižiūrėjo ir pamatė kampe, į kurį su niūria ekstaze 
buvo įbestas užsidarėlės žvilgsnis, mažutį rausvo šilko batelį, 
išsiuvinėtą aukso ir sidabro blizgučiais. 

Žerveza pasižiūrėjo po Udardos, ir po to visos trys ėmė verk- 
ti, matydamos nelaimingą motiną. 

Bet nei jų žvilgsniai, nei jų ašaros, neišblaškė užsidarėlės. 
Jos rankos liko sunertos, lūpos nebylios, akys įbestos į vieną 
tašką, ir toms, kurios žinojo jos istoriją, batelis, į kurį ji žiurėjo, 
plėšė širdį. 

Visos trys moterys netarė nė žodžio; nedrįso nė pašnibždomis 
„kalbėti. Ta didi tyla, tas didis skausmas, tas visko užmiršimas, 
išskyrus vieną daiktą, joms darė tokį įspūdį, tarsi čia būtų ve- 
lykų ar kalėdų didysis altorius. Jos tylėjo susitelkusios, bemaž 
klaupėsi ant kelių. Joms atrodė, tarytum didįjį penktadienį būtų 
įėjusios į bažnyčią. 

Pagaliau Žerveza, visų trijų smalsiausioji ir drauge nejaut- 
riausioji, pabandė užsidarėlę prašnekinti: 

— Sesele! Sesele Giudiule! 

Ji tris kartus šitaip pašaukė, kiekvieną kartą vis garsiau. 
Užsidarėlė nepajudėjo. Nei žodžio, nei žvilgsnio, nei atodūsio, 
nei jokio gyvybės ženklo, 

Udarda savo ruožtu pašaukė švelnesniu ir meilesniu baisu: 

— Seselė,— tarė ji.—- Sesele šventoji Giudiule! 

Ta pati tyla, tas pats stingulys. 

— Keista moteris! — sušuko Žerveza.— Jos nesujaudintų 
nė sprogusi bombarda! 

— Gal ji kurčia,— tarė atsidususi Udarda. 

— Gal akla, — pridūrė Žerveza. 

— Gal mirusi, — tarė Majetė. 

Bet jei siela dar nebuvo palikusi šio nejudančio, susnūdusio, 
letargiško kūno, tai bent buvo pasitraukusi ir pasislėpusi gelmė- 
se, kur nepasiekia išoriniai pojūčiai. 

— Reikėtų palikti pyragaitį ant palangės. Bet jį paims koks 
nors vaikigalis. Kaip ją išbudinti? 

Iki šiol Estašas spoksojo į didelio šuns traukiamą vežimėlį; 
kai jis pravažiavo, berniukas staiga pamatė, kad visos trys jo 
vadovės į kažką žiūri pro langelį; smalsumo pagautas, užsilipo 
ant atbrailos, priplojo savo stambų, rausvą veiduką prie virbų 
ir sušuko: į 

— Mama, ir aš noriu pažiūrėti! 

Užsidarėlė suvirpėjo, išgirdusi aiškų, gaivų, skambų vaiko 
balselį. Tarsi plieninė spyruoklė ji staigiai ir greitai pasuko gal- 
kus ir įbedė į vaiką nustebusias, kupinas kartėlio,sielvartingas 
akis. Jos žvilgsnis švystelėjo kaip žaibas. 

— Dieve mano! — sušuko ji staiga, kniaubdama galvą. į 
kelius; atrodė, kad kimus jos balsas, eidamas per gerklę, drasko 
jai krūtinę.— Bent jau nerodykite man svetimų vaikų! 

— Laba diena, ponia, — rimtai pasakė berniukas. 

Tačiau tas sukrėtimas užsidarėlę, taip sakant, išbudino. Ji 
sudrebėjo nuo kojų iki galvos, dantys ėmė taukšėti, ji kilstelėjo 
galvą ir, spausdama alkūnes prie šlaunų, suėmusi kojų pėdas, 
tarsi norėdama jas sušildyti, tarė: 

— O, kaip šalta! 

— Vargšė moteris, — tarė su didele užuoj auta Udarda.— Gal 
jums atnešti ugnies? 

Ji papurtė galvą. 

— Na, gerai, — vėl prabilo Udarda, duodama jai butelį. — 

Štai saldaus vyno, nuo jo sušilsite. Gerkite. 
Ji vėl papurtė galvą, įdėmiai pažvelgė į Udardą ir atsakė: 
— Vandens. 


Udarda spyrėsi: 

— Ne, sesele, Vanda — ne gėrimas sausio mėnesį. Išgerkite 
truputį vyno su cinamonu ir suvalgykite tą kūkurūzinį paplotė- 
lį, kurį jums iškepėme. | 

Ji atstūmė pyragėlį, kurį jai Majetė norėjo paduoti, ir tarė: 

— Juodos duonos. 

— Žiūrėkite,— tarė Žerveza, taip pat pagauta gailesio, ir 
atsisagstė savo vilnonę skraistę,— štai apsiaustas, bent kiek šil- 
tesnis negu jūsų. Apsigaubkite pečius. 

Ji atstūmė apsiaustą, kaip ir butelį bei paplotėlį, ir atsakė: 

— Maišą. 

-— Juk ir jums reikėtų pajusti, — tarė geroji Udarda,— kad 
vakar buvo šventė. 

— Aš juntu,— tarė užsidarėlė.— Štai jau dvi dienos mano 
ąsotis tuščias. 

Patylėjusi ji pridūrė: 

— Šventė, ir visi mane pamiršo. Gerai daro. Kodėl gi žmo- 
nės turėtų apie mane galvoti, jei aš apie juos negalvoju? Užge- 
susioms anglims — šalti pelenai. 

Tarsi pavargusi, kad tiek daug pasakė, ji vėl nuleido galvą 
ant kelių. Paprasta ir gailestinga Udarda paskutiniuosius žodžius 
suprato sąviškai, kad moteriškė vėl skundžiasi šalčiu, ir naiviai 
tarė: 

— Tai gal atnešti ugnies? 

— Ugnies! — keistu balsu tarė užsidarėlė.— Gal jos atneš- 
tumėte ir vargšei mažytei, kuri jau penkiolika metų guli po že- 
me? 

Ji visa tirtėjo, balšas virpėjo, akys degė, ji atsiklaupė. Staiga 
ištiesė liesą baltą ranką į vaiką, kuris nustebęs į ją žiūrėjo: 
 — Nuneškite tą vaiką! — sušuko ji.— Tuoj pro šalį eis čigo- 
nė! į 

Po to ji krito kniūpsčia ant žemės, ir jos kakta kaukštelėjo 
į plokštę kaip akmuo į akmenį. Visos trys moterys pamanė, kad 
ji numirė. Vis dėlto po valandėlės ji sukrutėjo, ir moterys pa- 
matė, kaip ji keliais ir alkūnėmis šliaužia į kampą, kur buvo 
mažasis batelis. Jos jau nebedrįso žiūrėti, nebematė užsidarėlės, 
tik išgirdo, kad ji bučiuoja tą batelį ir dūsauja, tarpais sušukda- 
ma širdį veriančiu riksmu, ir tada sudundėdavo duslūs smūgiai, 

tarsi kas galvą daužytų į sieną. Paskui, po vieno smūgio, tokio 
smarkaus, jog visos trys moterys susijaudinusios net susverdė- 
jo, nieko nebebuvo girdėti. 

— Negi ji būtų užsimušusi? — tarė Žerveza, išdrįsusi įkišti 
galvą pro langelį. — Sesele! Sesele Giudiule! 

— Sesele Giudiule! — pakartojo Udarda. 

— "O dieve mano! Ji nebęjuda,— tarė Žerveza.— Negi ji ne- 
begyva? Giudiule! Giudiule! 

Majetė, iš susijaudinimo iki šiol negalėjusi pratarti nė žo- 
džio, susiėmė ir pasakė: 
'  — Palaukite. 

Paskui, palinkusi prie langelio, sušuko: 

— Pakete! Pakete la Šantfleri! į 

Vaikas, naiviai pūstelėjęs į smilkstančią petardos dagtį, taip 
neišsigąstų, kai ji sprogtų čia pat jo akyse, kaip išsigando Maje- 
tė, pamačiusi, ką padarė tas vardas, staiga sviestas į sesers 
Giudiulės celę. 

' Užsidarėlė sudrebėjo visu kūnu, atsistojo*basomis kojomis 
ir šoko prie langelio tokiomis žaižaruojančiomis akimis, jog Ma- 
jetė, Udarda, trečioji moteris ir vaikas puolė atgal iki pat kran- 
tinės užtvaro. 

Tuo tarpu pasirodė gūdus užsidarėlės veidas, prisiplojęs prie 
langelio virbų. 

— O, 0! — sušuko ji, šiurpiai kvatodama.— Mane šaukia 
čigonė! 

Tą akimirką jos klaidžiojantį žvilgsnį patraukė reginys prie 
gėdos stulpo. Pasibaisėjusi ji suraukė kaktą, ištiesė laukan ilgas 
sudžiūvusias kaip giltinės rankas ir sušuko gargiančiu balsu: 

— Tai ir vėl tu čia; čigonų veisle! Tai tu mane šauki, vaikų“ 
vagile! Gerai! Būk prakeikta! Prakeikta! Prakeikta! Prakeikta! 


IV 
AŠARA UŽ VANDENS LAŠĄ 
Tie žodžiai buvo tarsi jungtis tarp dviejų scenų, kurios iki 
šiol vyko lygiagrečiai, kiekviena savame teatre, — viena, kurią 


ką tik skaitėme, prie Žiurkių urvo, kita — ant gėdos stulpo 
kopėčių. Pirmosios scenos liudininkai buvo tik tos trys moterys, 

su kuriomis skaitytojas jau susipažino; antrosios žiūrovai buvo 
visa publika, kurią jau anksčiau matėme susirinkusią Grevos 
aikštėje aplink gėdos stulpą ir kartuves. 

Kai devintą valandą ryto keturi sargybiniai atsistojo prie 
keturių gėdos stulpo kampų, buvo galima tikėtis jei ne vieno- 
"kios, tai kitokios egzekucijos, be abejo, ne korimo, bet gal pla- 
kimo.ar ausų nupjovimo, žodžiu, ko nors įdomaus, ir minia taip 
staiga išaugo, jog sargybiniai, kuriuos ji pradėjo siausti, ne kar- 
tą turėjo ją, kaip anuomet sakydavo, paspausti skarotais bota- 
gais arba arklių pasturgaliais. 

Minia, pripratusi laukti viešų bausmių vykdymo, per daug 
nerodė nekantrumo. Spoksojo į gėdos stulpą, savotišką, labai 
paprastą pastatą: kelių dešimčių pėdų aukščio tuščiavidurį 
mūrinį kubą. Labai statūs netašyti akmenų laiptai, vadinami 
kopėčiomis, vedė į viršutinę aikštelę, ant kurios buvo gulsčias 
ratas, išpjautas iš ąžuolo. Prie to rato būdavo.pririšąamas paklup- 
dytas kaltininkas suveržtomis už nugaros rankomis. To nedidė- 
lio pastato viduje įtaisytas suktuvas sukdavo medinę ašį ir su. 
ja — visados gulsčią ratą, taigi pasmerktojo veidas paeiliui 
atsigręždavo į visas aikštės puses. Tai ir buvo vadinama sukti 
nusikaltėlį. 

Kaip matome, Grevos aikštės gėdos stulpas neturėjo tų praš- 
matnybių kaip Halių stulpas. Menkas architektūriniu požiūriu. 
Nemonumentalus. Nebuvo nei stogelio su geležiniu kryžiumi, 
nei aštuonbriaunio žibinto, nei dailių kolonėlių, pastogėje išsi- 
skleidžiančių akantų ir gėlių kapiteliais, nei chimerų ir pabaisų 
pavidalo laštakų, nei medžio drožinių, nei giliai iškaltos akme- 
nyje dailios skulptūros. 

Tik keturios akmens sienos su dviem smiltainio plokštėmis 

ir šalia — bjaurios nuogo akmens kartuvės. 
„ Gotikos meno mėgėjams čia nebūtų kur akių paganyti. Tei- 
sybė, šaunieji viduramžių žiopliai kuo mažiausiai domėjosi ar- 
chitektūriniais paminklais ir dėl kokio nors gėdos stulpo grožio 
nekvaršino sau galvos. 

Pagaliau pasirodė ir nusikaltėlis, pririštas prie vežėčių dug- 
no; kai sargybiniai užkėlė jį ant aikštelės, kai visi galėjo pama- 
tyti jį, virvėmis bei diržais priveržtą prie rato, žmonės ėmė kaip 
pašėlę šaukti, juoktis, rėkti, Jie pažino Kvazimodą. 

Iš tikrųjų tai buvo jis. Keistas sugrįžimas. Pririštas prie gė- 
dos stulpo. toje pat aikštėje, kur vakar jį minia sveikino, jam. 
džiaugsmingai šaukė, kur jis buvo vadinamas juokdarių popie- 

žium ir kunigaikščiu, kur jį lydėjo Čigonų kunigaikštis, Tuno 
karalius ir Galilėjos imperatorius. Bet iš tikrųjų niekam iš mi- 
nios, nė jam pačiam, čia triumfavusiam, čia pasmerktam, nebūtų 
atėjusi mintis tuodu dalykus gretinti. Tam tegas trūko Gren- 
guaro ir jo filosofijos. 

Netrukus Mišelis Nuare, prisiekusis viešpaties karaliaus: 
trimitininkas, nutildė visą tą gaują ir pono prevo patvarkymu 
bei įsakymu paskelbė teismo nuosprendį. Po to jis su savo žmo- 
nėmis, apsivilkusiais tarnybiniais pusšvarkiais, pasitraukė už 
vežėčių. : 

Kvazimodas, visiškai abejingas, nė nemirktelėjo. Joks prie- 
šinimasis buvo neįmanomas,— to neleido, kalbant anų laikų 
kriminalinio teismo raštinės kalba, raiščių jėga ir tvirtųmas, 
vadinasi, diržai ir grandinės jam greičiausiai buvo įsirėžę į kūną. 
Beje, ta katorgos ir kalėjimų tradicija dar neišnykusi, ir antran- 
kiai dar puikiai gyvuoja tarp mūsų, civilizuotų, švelnių humaniš- 
kų žmonių (paėmus į skliaustus sunkiųjų darbų kalėjimus ir gil- 
jotiną). 

Jis leidosi vedamas, stumiamas, nešamas, užkeliamas viršun, 
rišamas ir surišamas. Jo veide reiškėsi tik laukinio arba idioto 
nuostaba. Dabar buvo galima pasakyti, kad jis ne tik kurčias, 
bet ir aklas. 

Jis leidosi paklupdomas ant apskritos plokštės. Leidosi 
nuvelkamas palaidinę ir marškinius, apnuoginamas iki juos- 
mens; leidosi dar supančiojamas daugybe diržų ir sagčių, sumaz- 
gomas ir suveržiamas. Tik tarpais garsiai supūkšdavo kaip ver- 
šis, kurio galva tabaluoja, nukarusi per mėsininko vežimuko 
kraštą. 

— Stuobrys! — tarė Žeanas Frolo diu Mulenas savo draugui 
Robenui Puspenui (abu studentai, kaip paprastai, atlydėjo pa- 
smerktąjį). — Jis supranta ne daugiau kaip dėžutėje užvožtas 
karkvabalis! 

Minia ėmė pašėlusiai iai pamačiusi nuogą Kvazimodo 
kuprą, jo krūtinę, panašią į kupranugario, gumbuotus, apžėlu- 
sius pečius. Per patį tą linksmumą į aikštelę užlipo kresnas, 
tvirtas žmogus miesto pareigūno drabužiais ir atsistojo šalia 
pasmerktojo. Jo vardas tuoj aplėkė žiūrovus. Tai buvo metras 
Pjera Torteriu, prisiekusis Šatle teismo budelis. 

Pirmiausia ant vieno gėdos stulpo kampo jis padėjo juodą 
smėlio laikrodį; viršutinysis jo indelis buvo pripiltas raudono 
smėlio, kuris pamažu byrėjo į apatinįjį; po to Pjera nusivilko 

platų dvispalvį apsiaustą, ir visi pamatė prie dešinės rankos 
kabantį bizūną iš plonų, ilgų, baltų, blizgančių, mazguotų, supin- 
tų šikšnelių su metalo nagučiais galuose. Kaire ranka nerūpestin- 
gai atraitė iki pažasties dešiniosios rankovę. 

Tuo tarpu Žeanas Frolo, iškėlęs šviesią garbanotą galvą 
viršum minios (mat jis buvo užsilipęs ant pečių Robenui Pus- 
penui), sušuko: 

— Eikšekit pasižiūrėti, ponai ir ponios! Štai dabar, tuojau 
pat, bus išplaktas metras Kvazimodas, mano brolio, pono Žoza 
archidiakono, varpininkas, juokingas rytietiškos architektūros 
pavyzdys: jo nugara kaip bonia, o kojos kaip suktos kolonos! 

Ir minia vėl ėmė kvatoti, ypač vaikai ir jaunos merginos. 

Pagaliau budelis treptelėjo koja. Ratas ėmė suktis. Suveržtas 
Kvazimodas pasviro. Staiga suglumęs bjaurus jo veidas dar 
labiau visus prajuokino. ės 

Kai ratas atkreipė budeliui Kvazimodo kuprą, šis staiga pa- 
kėlė ranką, plonos šikšnelės sušnypštė ore kaip gyvačių kamuo- 
lys ir pašėlusiai rėžė vargšui per pečius. 

Kvazimodas šoktelėjo vietoje, tarsi staiga nubudęs. Jis pra- 
dėjo suprasti. Ėmė raitytis savo pančiuose, smarkus skausmo ir 
nuostabos mėšlungis sutraukė veido raumenis; bet nė neatsidu- 
so. Tik lošė galvą, kreipė dešinėn, kairėn, muistėsi lyg jautis, 
kai aklys jam gilia į šoną. 

Po pirmojo smūgio ėjo antras, po to trečias, po to dar ir dar, 
be galo. Ratas nesustojo sukęsis, smūgiai nesiliovė kritę. Netru- 
kus ištryško kraujas ir tūkstančiais srovelių ėmė tekėti juodais 
kuprio pečiais, o plonos šikšnelės, sukdamosi ir skrosdamos orą, 
tuo krauju taškė minią. 

Kvazimodas bent iš pažiūros atrodė vėl viskam abejingas. 
Prieš tai jis bandė nežymiai, per daug nesiblaškydamas, nutrauk- 
ti varžtus. Jo akis įsižiebė, raumenys įsitempė, sąnariai įsiręžė, 
ir diržai bei grandinės ėmė tįsti. Pastangos buvo milžiniškos, 
nepaprastos, beviltiškos; bet seni prevotijos pančiai atlaikė. 
Jie sutreškėjo, ir tiek. Kvazimodas išsisėmęs atsileido. Apstul- 
bimas jo veide užleido vietą didelei, karčiai nevilčiai. Jis užmer- 
kė savo vienintelę akį, nuleido galvą ant krūtinės ir apsimetė 
negyvas. 

Po to nebesujudėjo. Niekas neprivertė jo krustelti. Nei krau- 
jas, bėgantis be atvangos, nei dar įnirtingesni smūgiai, nei pyk- 
tis budelio, kuris pats save kurstė ir svaiginosi egzekucija, nei 
baisiosios šikšnos, zvimbiančios šaižiau už nuodingus vabz- 

Pagaliau juodai vilkintis Šatle teismo vykdytojas, nuo pat 
bausmės pradžios sėdėjęs raitas ant juodo arklio prie kopėčių, 
ištiesė juodmedžio lazdelę į smėlio laikrodį. Budelis sustojo. 
„Ratas sustojo. Kvazimodo akis iš lėto atsimerkė. 

Plakimas buvo baigtas. Du prisiekusiojo budelio parankiniai 
nuplovė kruvinus pasmerktojo pečius, įtrynė juos kažkokiu 
tepalu, ir visos žaizdos tuoj pat užsitraukė; po to užmetė jam ant 
nugaros savotišką skarą, panašią į arnotą. Tuo tarpu Pjera Tor- 
teriu nukratė ant grindinio raudonas, kraujo primirkusias bizū- 
no šikšnas. 

Kvazimodui dar ne visa buvo baigta. Jam dar reikėjo prie 
gėdos stulpo išstovėti tą valandą, kurią metras Florianas Bar- 
bedjenas taip teisingai pridėjo prie mesiro Robero Destutvilio 
nuosprendžio, kad būtų pagerbtas Žano de Kumeno žodžių 
žaismas, jungiantis fiziologiją su psichologiją: surdus absur- 
dus". į 

Taigi smėlio laikrodį vėl apvertė ir kuprį paliko prie lentos, 
idant teisingumas būtų įvykdytas iki galo. 

Prasti žmoneliai, ypač viduramžiais, panašūs į vaikus šeimo- 
je. Kol jie dar nieko nesupranta, kol dar moraliai ir intelektua- 
liai nesubrendę, apie juos galima pasakyti kaip apie vaikus: 


Negailestingas šitas amžius. 


Jau minėjome, kad Kvazimodo visi nekentė, ir buvo už ką 
nekęsti. Kažin ar toje žiūrovų minioje būtų atsiradęs bent vie- 
nas, kuris manytų neturįs pagrindo nusiskųsti bjauriu katedros 
kuprium. Visi džiaugėsi pamatę jį prie gėdos stulpo. Žiaurūs 
kankinimai, kuriuos jam teko iškęsti, apgailėtina jo išvaizda 
toli gražu nė sugraudino prastuomenę, o tik dar labiau sukurstė 
jos neapykantą, apginklavo ją pajuokos geluoniu. 

Taigi, patenkinus visuomeninį atpildo poreikį — dar ir šian- 
"dien tokiu žargonu kalba tie, kurie dėvi keturkampes teisėjų 
kepuraites, — atėjo eilė asmeniškam kerštui. Čia, kaip ir didžio- 
joje salėje, pirmiausia prapliupo moterys. Visos ant Kvazimodo 
už ką nors pyko: vienos už jo klastingumą, kitos už bjaurumą. 
Pastarosios buvo .pasiučiausios. 

— O! Antikristo kaukė! — šaukė viena. 

— Pajodžarga ant šluotkočio! — rėkė kita. 

— Puiki tragiška grimasa,— staugė trečioji, — tave už ją 
tikrai išrinktų juokdarių popiežium, jei ši diena būtų vakarykš+ 
tė! 

* Kas kurčias, tas kvailas (Iot.). 

— Puiku, — tarė kažkokia senė.— Štai kaip jis vaiposi prie 
gėdos stulpo. O kada pamatysime, kaip jis vaipysis kartuvėse? 

— Kada gi didysis tavo varpas stuktels tau per makaulę ir 
įvarys tave šimtą pėdų po žeme, prakeiktas varpininke? 

— Juk tas velnias skambina „Viešpaties angelui". 

— O! Bjaurybė kurčius! Vienakis! Kuprius! Pabaisa! 

— Toks snukis nėštumą nutrauktų geriau negu visi vaistai 
ir priemonės! 

O abu studentai, Žeanas diu Mulenas ir Robenas Puspenas, 
visa gerkle plyšojo seną liaudies kupletą: 


Kas virvės vertas, 
Tas bus pakartas! 
O išdaviko 
Lauželis tyko! 

Iš visų pusių lyte lijo užgaulės, keiksmai, aliojimai, juokas, 
akmenys. 

Kvazimodas buvo kurčias, bet matė gerai, o visuotinis šėls- 
mas lygiai taip atsimušė veiduose kaip ir žodžiuose. Be to, akme- 
nų smūgiai bylojo aiškiau už juoko papliūpas. 

Iš pradžių jis laikėsi tvirtai. Kantriai ištvėrė plakimą, bet 
visų tų vabzdžių gylimas pamažu pribaigė jo kantrybę. Asturijos 
„bulius, neišjudinamas pikadoro, įširsta, kai jį puola šunys ir 
sminga banderilės. 

Jis grėsmingai apžvelgė minią. Bet supančiotas nepajėgė 
vien tik žvilgsniu nubaidyti musių, giliančių jam žaizdą. Paskui 
pagavo muistytis. Nuo jo pašėlusių trūkčiojimų seno gėdos 
stulpo ratas cypte cypė. Dėl to minia tik dar labiau ėmė tyčiotis 
ir rėkauti. 

Tada vargšas, tarsi laukinis surakintas žvėris, negalįs su- 
traukyti antkaklio, nurimo. Tik protarpiais įniršio atodūsis iš- 
keldavo įdubusią jo krūtinę. Jo veide neatsispindėjo nei gėda, 
nei drovumas. Jis buvo per daug nutolęs nuo visuomenės ir per 
daug priartėjęs prie gamtos, taigi nežinojo, kas yra gėda. O be 
to, argi tokiam šlykščiam padarui būna kada sarmata? Bet pa- 
mažu tą bjaurų veidą gaubė vis tamsesnis pykčio, neapykantos, 
nevilties debesis, vis labiau prisikrovęs elektros, kuri tūkstan- 
čiais žaibų švysčiojo ciklopo akyje. 

Tačiau vieną akimirką tas debesis nušvito: minią praskyrė 
mulas, kuriuo jojo kunigas. Jau iš tolo pastebėjęs mulą ir kuni- 
gą, vargšas pasmerktasis sušvelnėjo. Pyktį pakeitė keista, kupi- 

na švelnumo, jaukumo, neapsakomai meili šypsena. Juo kunigas 
artėjo, juo ta šypsena ryškėjo, darėsi spindulingesnė. Atrodė, 
kad atvyksta išgelbėtojas ir nelaimingasis jį sveikina. Tačiau 
kai mulas prisiartino prie gėdos stulpo tiek, jog buvo galima 
pasmerktąjį pažinti, kunigas nuleido akis, staiga pasuko atgal ir 
smarkiai paspaudė pentinais mulą, tarsi skubėdamas pabėgti 
nuo žeminančių maldavimų ir bijodamas, kad tokioje būklėje 
vargšas jo nepažintų ir nepasveikintų. 

Tas kunigas buvo archidiakonas Klodas Frolo. 

Kvazimodo kaktą užgulė dar tamsesnis debesis. Kurį laiką 
jis dar šypsojosi, bet karčiai, beviltiškai, nepaprastai liūdnai. 

Laikas bėgo. Kvazimodas išstovėjo jau mažiausia pusantros 
valandos taip draskomas, žeidžiamas, be paliovos išjuokiamas 
ir mėtomas akmenimis. 

Staiga jis vėl sujudėjo savo grandinėse, bet su tokia nevilti- 
mi, jog net sudrebėjo lenta, prie kurios jis buvo prirakintas; iki 
šiol atkakliai tylėjęs, jis sušuko užkimusiu, baisiu balsu, labiau 
panašiu į šuns lojimą negu į žmogaus šauksmą, perrėkdamas 
visą patyčių šurmųlį: 

— Gerti! ' 

Šis sielvarto šauksmas toli gražu nesukėlė užuojautos, tik 
dar labiau pralinksmino kopėčias supančią Paryžiaus prastuome- 
nę, kurios dauguma, tiesą sakant, buvo tokia pat žiauri ir tokia 
pat grubi kaip ir ta baisioji valkatų padermė, pas kurią skaityto- 
ją buvome nuvedę; tai buvo pats žemiausias liaudies sluoksnis. 
Jokio daugiau balso nesigirdėjo aplink nelaimingą pasmerktąjį, 
kaip vien tyčiojimasis iš jo troškulio. Teisybė, šiuo metu jis 
labiau žadino juoką ir pasibjaurėjimą negu užuojautą; veidas 
buvo paraudęs, prakaitas tekėjo čiurkšlėmis, akis atrodė kaip 
bepročio, iš burnos tiško pykčio ir skausmo putos, liežuvis iš- 
lindęs. Bet jei minioje ir būtų atsiradusi gailestinga širdis, — 
koks nors miestietis ar miestietė, — norinti paduoti stiklą van- 
dens tam kenčiančiam vargšui, tai vis tiek ji nebūtų to padariusi: 
nešlovė ir gėda, pagarsėjusio stulpo kopėčios būtų atbaidžiu- 
sios gerąjį samarietį. 

Po kelių minučių Kvazimodas apžvelgė minią nevilties kupi- 
nu žvilgsniu ir dar skausmingesniu balsu pakartojo: 

— Gerti! 

"O visi juokėsi. 

—- Še, gerk! — sušuko Robenas Puspenas ir sviedė jam į 

veidą baloje pamirkytą kempinę.— Še tau, bjaurusis kurčiau! 

Aš tavo skolininkas. 

Kažkokia. moteris paleido jam į galvą akmenį: 

— Dabar žinosi, kaip mus kelti naktimis savo prakcikių 
skambinimu. 

— Nagi, sūnau! L paralitikas, stengdamasis ii pa: 
siekti savo kriukiais.— Ar dar leisi nuo katedros bokštų mums 
apžavus? 

-— Štai tau puodukas aisigeiti, — sušuko kažkoks vyras, 
sviesdamas jam į krūtinę įskilusį ąsotį. — Eidamas pro šalį, tu 
pakerėjai mano žmoną, ir ji pagimdė dvigalvį vaiką. 

— O mano katė atsivedė šešiakojį  kačiuką! — suspiegė 
kažkokia senė, mesdama į jį čerpę. 

— Gerti! — trečią kartą pakartojo dusdamas Kvazimodas. 

Tuo metu jis pamatė, kad žmonės prasiskyrė. Iš minios išėjo 
keistai apsirengusi mergaitė, baskišku būgneliu nešina. Ją lydė- 
jo balta ožkytė paauksuotais rageliais. | | 

Kvazimodo akis užsiplieskė. Tai buvo čigonė, kurią jis pra- 
ėjusią naktį bahdė pagrobti; jis numanė, kad dabar baudžiamas 
už tą užpuolimą; bet iš tikrųjų gi buvo nubaustas ne už tai, o dėl 
to, kad buvo kurčias ir kad kitas kurčias jį teisė. Jis neabejojo, 
kad ir mergaitė ateina jam atsikeršyti ir smogti kaip visi kiti. 

Ir iš tiesų pamatė, kaip ji tekina užlėkė kopėčiomis. Jis duso 
iš pykčio ir apmaudo. Būtų įmanęs sugriauti visą stulpą, ir jei 
jo akies žaibas būtų galėjęs nutrenkti, čigonė, dar neužkopusi 
į aikštelę, būtų buvusi sutrinta į miltus. 

Netarusi nė žodžio, ji priėjo prie pasmerktojo, kuris raitėsi, 
veltui norėdamas nuo jos ištrūkti, ir, atsegusi nuo savo diržo 
gertuvę, švelniai prikišo ją nelaimingajam prie suskeldėjusių 
lūpų. 

Tada iš tos akies, iki šiol tokios sausos ir tokios karščiuojan- 
čios, ištryško stambi ašara ir lėtai nuriedėjo per bjaurų, taip 
ilgai nevilties temdytą veidą. Gal tai buvo pirmoji ašara, kurią 
nelaimingasis išliejo savo gyvenime. 

Jis net užmiršo gerti. Čigonė nekantriai papūtė lūputę ir šyp- 
sodamasi pridėjo gertuvę prie dantingos Kvazimodo burnos. 
Šis ėmė gerti dideliais gurkšniais. Jį degino troškulys. 

Atsigėręs vargšas atkišo pajuodusias lūpas, be abejo, norė- 
damas pabučiuoti jam pagelbėjusią gražią ranką. Bet jauna mer- 
gaitė, galbūt ne visai juo pasitikėdama -dėl praėj usios, nakties 
smurto, išgąstingai atitraukė ranką kaip vaikas, bijąs, kad žvėris 
jam neįkąstų. 


Vargšas kurčius įsmeigė į ją priekaištingą ir neapsakomai 
liūdną žvilgsnį. 

Toks reginys visur būtų jaudinantis: graži, skaisti, nekalta, 
meili ir sykiu tokia silpnutė mergaitė taip nuolankiai skuba į 
pagalbą tokiam vargui, bjaurumui ir blogiui. Prie gėdos stulpo 
šis vaizdas atrodė didingai. 

Net ir ta pati minia susižavėjo ir ėmė ploti šaukdama: 

-— "Garbė! Garbė! | 

Kaip tik tuo metu pro savo urvo langelį užsidarėlė pamatė 
čigonę ant gėdos stulpo aikštelės ir sviedė savo gūdų prakeiks- 
mą: 

— Būk prakeikta, čigonų veisle! Prakeikta! Prakeikta! 


Vv 


PASAKOJIMO APIE KUKURŪZINĮ PAPLOTĖLĮ PABAIGA 


Esmeralda išblyško ir sverdėdama nulipo nuo gėdos stulpo. 
Užsidarėlės balsas ją vis dar persekiojo: 

— Lipk žemyn! Lipk, čigone ilgaranke! Tu dar ant jo užlipsi! 

„ — Maišuotoji vėl paikioja,— murmėjo žmonės. Bet daugiau 
niekas nieko nepridūrė. Mat tokių moterų bijodavo, ir dėl to jos 
būdavo neliečiamos. Anuomet, gink dieve, niekas neužkabinė- 
davo tų, kurie dieną naktį meldžiasi. 

Atėjo laikas Kvazimodą išvesti. Sargybiniai jį atrišo, ir minia 
tuoj pat išsiskirstė. 

Majetė keliavo atgal su abiem savo draugėm; prie Didžiojo 
tilto ji staiga sustojo. 

—- Klausyk, Estašai, o kur tu dėjai paplotėlį? 

— Mama,— tarė berniukas, — kai jūs kalbėjotės su ta ponia, 
kuri gyvena urve, atėjo didelis šuo ir atsikando mano paplotė- 
lio. Tada ir aš ėmiau valgyti. 

— Kaip, ir jį visą suvalgei? — paklausė ji. 

—- Mama, tai šuo. Aš jam sakiau, bet jis neklausė. Na, tada 
ir aš atsikandau! 

—- Ak, neklaužada,— tarė motina šypsodamasi ir kartu bar- 
damasi.— Žinote, Udarda, jis pats vienas nuvalgo visas vyšnias 
nuo medžio mūsų sodelyje Šarlranže. Užtat senelis sako, kad jis 
bus kapitonas. Tegul tik dar kartą aš jus užčiupsiu, ponas Esta- 
šai! Žiūrėk tu man, dručki! * LŽ 

SEPTINTOJI KNYGA 


I 
PAVOJ INGA PATIKĖTI PASLAPTį OŽKAI 


Prabėgo kelios savaitės. 

Prasidėjo kovas. Saulė, kurios Diubarta“, tas klasikinis 
parafrazės senolis, dar nebuvo pavadinęs didžiuoju žvakių 
kunigaikščiu, vis dėlto švietė ne mažiau linksmai ir spindu- 
lingai. Buvo viena tų malonių ir gražių pavasario dienų, kurias 
visas. Paryžius, pasklidęs aikštėse ir bulvaruose, švenčia kaip 
sekmadienius. Tomis šviesos, šilumos ir giedros dienomis esti 
valanda, kai ypač žaviai atrodo katedros portalas. Tai momentas, 
kai saulė, jau pakrypusi vakarop, stovi beveik priešais katedrą. 
Jos spinduliai, vis gulstesni, pamažu traukiasi iš aikštės grindi- 
nio, lipa stačia fasado siena aukštyn ir vaduoja iš tamsaus šešėlio 
tūkstančius reljefinių pagražinimų, o didžioji centrinė rozetė 
suliepsnoja kaip ciklopo akis, apšviesta kalvės žaizdro atspin- 
džių. 

Buvo kaip tik toji valanda. 

Priešais aukštą, saulėlydžio nurausvintą katedrą, aikštės 
ir Šventoriaus gatvės kampe, stovėjo prabangūs gotikiniai na- 
mai; jų akmeniniame balkone viršum prieangio juokėsi ir išdy- 
kavo kelios gražios merginos. Lengva įspėti, kad tai kilmingos ir 
turtingos įpėdinės: ilgi šydai leidosi nuo perlais apsagstytų 
smailių kykų iki pat žemės, plonyčiai išsiuvinėti marškinėliai 
dengė tik pečius, pagal žavią tų laikų madą palikdami atvirą 
mergišką krūtinę; daugybė apatinių sijonų, kur kas brangesnės 
medžiagos negu viršutiniai (nuostabus skonis!), gazas, šilkai, 
aksomai ir ypač baltos jų rankos liudijo, kad jos tinginiauja, 
nieko neveikia. Iš tikrųjų, tai buvo panelė Fler-de-Lisa de Gon- 
delorje su savo draugėmis — Diana de Kristej, Amlota de Mon- 
mišel, Kolomba de Gaifonten — ir mažutė de Šanševrije; visos 
kilmingos merginos, šiuo metu susirinkusios pas našlę ponią 
de Gondelorje, kadangi monsinjoras de Bože su ponia turėjo 
balandžio mėnesį atvykrį į Paryžių ir čia išsirinkti garbės paly- 
doves jos didenybei Margaritai, dofino šužadėtinei, kurią, fla- 
mandų atlydėtą iki Pikardijos, ten reikės sutikti. Taigi visi bajo- 

rai per trisdešimt lje nuo Paryžiaus stengėsi, kad ta malonė tektų 
jų. dukterims, ir daugelis savo -dukteris jau buvo atvežę arba 
atsiuntę į Paryžių. Tėvai jas patikėjo poniai Aloizai de Gonde- 
lorje, buvusio karaliaus šaulių viršininko našlei, kuri su savo 
vienturte gyveno nuosavuose namuose Paryžiuje, katedros aikš- 
tėje. 2 

“Iš balkono, kur sėdėjo tos jaunos merginos, buvo durys į 
puošnią menę, išmuštą gelsva Flandrijos oda su įspaustais aukso 
raštais. Lubų sijos džiugino akį tūkstančiais keistų, dažytų ir 
paauksuotų skulptūrų. Ant dailiai apkaustytų skrynių svidėjo 
prašmatnūs emaliniai dirbiniai; fajansinė šerno galva vainika- 
vo puikią indaują, o du jos laiptai reiškė, kad namų šeimininkė 
yra žmona arba našlė riterio, turinčio leną ir vėliavą. Menės 
gale, prie aukšto. židinio, nuo viršaus iki apačios nukabinėto 
herbais ir emblemomis, puošniame raudono aksomo fotelyje 
sėdėjo ponia de Gondelorje, penkiasdešimt penkerių metų 'mo- 
teris; jos amžių rodė ir veidas, ir drabužiai. Šalia jos stovėjo 
jaunas vaikinas, gana šaunus, tik tuštokas ir vaizduojąs nar- 
suolį, vienas tų gražuolių, kurie patinka visoms moterims, nors 
rimti žmonės ir fizionomistai pečiais trauko į juos žiūrėdami. 
Tas jaunas kavalierius vilkėjo puikia karaliaus sargybos ka- 
pitono uniforma, labai panašia į Jupiterio kostiumą, kuriuo gė- 
rėjomės pirmojo šio apsakymo knygoje, taigi nebevarginsime 
skaitytojo antrą kartą jį aprašinėdami. 

Vienos panelės sėdėjo menėje, kitos balkone, vienos ant 
Utrechto aksomo pagalvėlių su auksiniais kampais, kitos ant 
ąžuolinių ' suolelių" su išpjaustinėtomis gėlėmis ir figūromis. 
Kiekviena ant kelių laikė kraštą didelio audeklo, kurį jos bėn- 
drai' siuvinėjo ir kurio vienas galas dryksojo ant grindų pa- 
tiesalo. | 

Jos kalbėjosi tarp savęs pakuždomis ir prislopintu balsu ki- 
keno,— taip elgiasi visos jaunos mergaitės, kai čia pat yra vaiki- 
nas. O vaikinas, išjudinęs visus moteriškuosius kerus, atrodė 
nelabai mergaitėmis tesidomįs; nors gražuolės visaip stengėsi 
patraukti jo dėmesį, jis, kaip atrodė, labai stropiai zomšine savo 
pirštine svidino diržo sagtį. 

„Senoji dama kartkarčiais jam tyliai tardavo vieną kitą žodį, 
ir jis atsakydavo kuo mandagiau, bet lyg ir prisivertęs ir ne- 
grabiai.. Iš ponios Aloizos šypsenos, iš nežymių reikšmingų 
ženklų... iš.to, „kaip ji žvilgčiojo į savo dukrą Fler-de-Lisą, pa- 
tyliukais kalbėdamasi su kapitonu, buvo lengva nuspėti, kad 

ji šneka apie įvykusias sužadėtuves arba apie būsimas Fler-de- 
Lisos vedybas, be abejo, su šiuo vaikinu. Karininkas atrodė šal- 
tas ir sumišęs, taigi lengva suprasti, kad apie meilę, bent iš jo 
pusės, čia nėra ko nė kalbėti. Visa jo išvaizda sakyte sakė, kad 
jis varžosi ir nuobodžiauja; mūsiškiai garnizono puskarininkiai 
tokią padėtį taikliai apibūdintų šiais žodžiais: „Koks šuniškas 
jungas!“ 

Garbioji ponia, kaip ir kiekviena motina, labai susižavėjusi 
savo dukra, nematė, kad karininkas ja nesigėri, ir vis stengėsi 
atkreipti jo dėmesį į begalines Fler-de-Lisos tobulybes: kaip 
grakščiai ji įduria adatą ar išpainioja siūlų kamuolėlį. 

— Klausykite, mielas brolėne,— sakydavo ji, traukdama 
jį už rankovės, kad galėtų pakuždėti į ausį. — Na, tik pažvelkite 
į ją! Štai ji pasilenkė. 

— Ištikrųjų, — atsakydavo jaunuolis ir vėl nutildavo, šaltas, 
išsiblaškęs. 

Po valandėlės jam'ir vėl tekdavo pasilenkti, ir ponia Aloiza 
sakydavo: 

— Ar esate kada matęs malonesnį ir linksmesnį veidelį ne- 
gu savo sužadėtinės? Ar gali būti kitos tokia balta oda ir tokie 
šviesūs plaukai? Ar ne tobulos jos rankos? O tas kaklas — argi 
savo žaviu lankstumu jis neprimena gulbės? Kartais aš jums 
taip pavydžiu! Koks jūs laimingas, kad esate vyras, jūs, bjau- 
rus palaidūne! Juk mano Fler-de-Lisa dieviškai graži, ir jūs 
beprotiškai ją įsimylėjęs, teisybė? 

— Be abejo,— atsakydavo jis, galvodamas apie ką kita. 

— Betgi pašnekinkite ją, — staiga tarė ponia Aloiza, stum- 
telėjusi jį už peties.— Pasakykite jai ką nors. Jūs pasidarėte 
labai drovus. 

Galime skaitytojus užtikrinti, kad drovumas nebuvo nei ka- 
pitono dorybė, nei yda. Vis dėlto jis pabandė padaryti, kaip 
buvo prašomas. 

— Miela kuzina,— tarė jis, priėjęs prie Fler-de-Lisos, — ką 
vaizduoja tas rankdarbis, kurį čia siuvinėjate? 

— Mielas kuzenai,— apmaudžiai atsakė Fler-de-Lisa,— aš 
jums jau tris kartus esu sakiusi. Tai Neptūno grota. 

Aišku, Fler-de-Lisa kur kas geriau už motiną matė, koks 
šaltas ir išsiblaškęs kapitonas. Jis pajuto, kad būtinai reikia 
pradėti kokį nors pokalbį. 

— O kam ruošiama visa ta neptūnerija? — paklausė jis. 

— Sent Antuan de Šanų abatijai — atsakė, nepakeldama 
akių, Fler-de-Lisa. 

Kapitonas paėmė rankdarbio kampą: 

— O kas tas storasis žandaras, miela kuzina, kur pučia iš 
visų jėgų trimitą? 

— Tai Tritonas, — atsakė ji. 

Trumpi Fler-de-Lisos atsakymai vis dar skambėjo piktokai. 
Jaunuolis suprato, kad būtinai reikia pasakyti jai į ausį kokį 
nors sąmojį, kokį nors komplimentą, bet ką. Jis pasilenkė prie 
jos, bet nieko švelnesnio nei intymesnio nesugalvojo kaip šit ką: 

— Kodėl jūsų motina vis vilki herbais papuoštomis suknio- 
mis kaip Karolio VII laikais mūsų močiutės? Pasakykite jai, mie- 
la kuzina, kad dabar tai nebemadinga ir kad drabužiai, išsiuvi- 
nėti jūsų herbo vyriais ir laurais", atrodo kaip vaikščiojantis 
židinio užtiesalas. Iš tikrųjų, dabar jaų niekas nebesėda ant savo 
vėliavos, prisiekiu jums. 

Fler-de-Lisa pakėlė į jį gražias, kupinas priekaišto akis. 

— Tai visa, ką man prisiekiate? — tarė ji tyliai. 

Tuo tarpu geroji ponia Aloiza susižavėjo, matydama juos 
taip palinkusius vienas prie kito ir besikuždančius; žaisdama 
savo maldaknygės sagtimis, tarė: 

— Koks jaudinantis meilės vaizdas! 

Kapitonas, vis nesmagiau jausdamasis, vėl ėmė kalbėti apie 
rankdarbį. 

— Iš tikrųjų, koks puikus darbas! — sušuko jis. 

Ta proga Kolomba de Gajfonten, kita baltutė šviesiaplaukė 
gražuolė su melsvo damasto suknia, droviai kreipėsi į Fler-de- 
Lisą, tikėdamasi, kad jai atsakys gražusis kapitonas: 

— Brangioji Gondelorje, ar matėte Roš Gijono rūmų ki- 
limus? 
do? — paklausė juokdamasi Diana de Kriėte, ji turėjo. gražius 
dantis ir dėl to vis juokėsi. 

— Ten, kur tas storas, senas buvusios Paryžiaus sienos 
bokštas? — pridūrė Amlota de Monmišel, graži, skaisti, garba- 
nota juodbruviukė, įpratusi be ĮeRoS priežasties dūsauti, kaip 
ana juoktis. 

— Brangioji Kolomba,— tarė ponia Aloiza, — ar turite gal- 
voje tuos rūmus, kurie Karolio VI laikais priklausė ponui de 
Bakviliui? Ten iš tikrųjų yra puikūs, nepaprastai vertingi siuvi- 
nėti kilimai. 

— Karolis VI! Karolis VI! — murmėjo jaunasis kapitonas, 
Pavardė Gondelaurier susideda iš dviejų žodžių: gond — vyris ir lau- 
rier — lauras. 

sukdamas ūsus.— Dieve mano! Kokius senus dalykus atsimena 
geroji ponia! 

Ponia Gondelorje toliau aiškino: 

— Gražūs kilimai, iš tikrųjų. Jie taip dabar vertinami, jog 
laikomi pavyzdiniais! 

Tuo tarpu Beranžerė de Šanševrije, maža liekna septynerių 
metų mergytė, žiūrėdama į aikštę pro balkono trilapius, su- 
šuko: 

+ — O, pažvelkite, miela krikštamote Fler-de-Lisa, kokia graži 
šokėja šoka ant grindinio ir muša būgnelį ten tarp tų prastų 
miesčionių! 

Iš tikrųjų pasigirdo skambus baskiško būgnelio garsas. 

— Kokia nors čigonė iš Bohemijos, — tarė Fler-de-Lisa, at- 
šainiai pasisukdama į aikštę. 

— Pažiūrėkime! Pažiūrėkime! — sušuko judriosios draugės, 
ir visos pribėgo prie balkono krašto, o Fler-de-Lisa, susimąs- 
čiusi dėl sužadėtinio šaltumo, iš lėto nusekė paskui jas; suža- 
dėtinis, apsidžiaugęs, kad nutrūko nemalonus pokalbis, grįžo 
į kambarį patenkintas kaip kareivis, atlikęs sargybą. O tačiau 
eiti sargybą šalia gražiosios Fler-de-Lisos buvo žavu ir malo- 
nu,— taip jam atrodė seniau; bet ilgainiui kapitonui tai įkyrėjo, 
o mintis apie būsimąsias vedybas jį dar labiau šaldė. Be to, jis 
buvo nepastovus ir — ar reikėtų sakyti? — truputį vulgaraus 
skonio. Nors ir labai aukštos kilmės, bekareiviaudamas įsigijo 
ne vieną seno kareivio įprotį. Jam patiko smuklė ir visa, kas su 
ja susiję. Jis smagiai jausdavosi tik tarp nešvankių kalbų, karei- 
viškų juokų, kai gražuolės būdavo lengvai prieinamos ir pergalė 
nesunkiai pasiekiama. Tačiau šeimoje buvo gavęs šiokį tokį 
išauklėjimą ir šiek tiek gerų manierų; bet per daug jaunas išėjo 
į pasaulį, per daug jaunas pradėjo tarnauti garnizone, ir jo bajo- 
riškasis blizgesys kasdien vis bluko, besitrindamas į kietą karei- 
višką kardasaitį. Kartkarčiais vis dar aplankydamas Fler-de-Li- 
są, daugiausia iš pagarbos, jis ypač nesmagiai pas ją jausdavosi; 
pirma, dėl to, kad, išbarstęs savo meilę visokiose pakampėse, 
per maža jos paliko jai; antra, tarp tokių gražių, įsitempusių, 
susismaigsčiusių ir labai padorių panelių nuolat drebėdavo, kad 
jo burna, įpratusi keiktis, staiga neatleistų žąslų ir iš jos neiš- 
trūktų koks nors smuklės žodelis. Galima įsivaizduoti, kokį 
tai būtų padarę įspūdį! 

Beje, visa tai pynėsi su didelėmis pretenzijomis-į elegantiš- 
kumą, į puošnumą ir gražią išorę. Tegul tuos dalykus aiškinasi, 
kaip kas išmano. Aš ešu tik istorikas. 

Taigi jau valandėlę, kažką mąstydamas, o gal ir nieko ne- 
mąstydamas, jis stovėjo ir tylėjo, aisirėmęs į židinio skulptūrinę 
atbrailą, tik staiga į jį atsigręžė Fler-de-Lisa iv tarė (mat vargšė 
mergina tik rodėsi nepatenkinta, o širdyje nenorėjo su juo 
pyktis): 

— Mielas kuzenai, jūs, rodos, pasakojote apie kažkokią 
čigoniukę, kurią prieš porą mėnesių išgelbėjote iš vagių gaujos, 
kai vadovavote naktinei sargybai? 

— Rodos, pasakojau, miela kuzina,— atsiliepė kapitonas. 

— Tai va, gal ta pati čigoniukė šoka ten priešais katedrą. 
Ateikite pasižiūrėti, gal ją pažinsite, mielas, kuzenai Febai. 

Tas švelnus pakvietimas ateiti pas ją ir kreipimasis vardu 
bylojo apie slaptą norą susitaikyti. Kapitonas Febas de Šatope- 
ras (jį skaitytojas mato jau nuo pat šio skyriaus pradžios) lėtais 
žingsniais priėjo prie balkono. | 

— Va, — tarė Fler-de-Lisa, švelniai uždėjusi ranką Febui 
ant peties,— pažvelkite į tą mergytę, šokančią ten rate! Ar tai 
ne jūsų čigonė? 

— Taip, pažįstu ją pagal ožką. 

— O, iš tikrųjų graži ožkytė! — sušuko Amlota ir susižavė- 
jusi suplojo rankomis. 

— Ar jos ragai tikro aukso? — paklausė Beranžerė. 

Nepajudėdama iš savo fotelio, ponia Aloiza tarė: 

— Ar ji ne iš tų čigonių, kurios pernai atvyko pro Žibaro 
vartus? 

-— Motute,— švelniai tarė Fler-de-Lisa,— dabar tie vartai 
vadinami Pragaro vartais. 

Panelė de Gondelorje žinojo, kaip labai kapitoną erzina 
pasenę jos motinos posakiai. Iš tikrųjų, jis pradėjo šaipytis, 
košdamas pro dantis: 

-— Žibaro vartai! Žibaro vartai! Vėl pradės apie Karolį VI! 

— Krikštamote,— sušuko Beranžerė, kuri, visur žvalgyda- 
masi, staiga pažiūrėjo į katedros bokšto viršūnes, — kas „per 
juodas žmogus ten aukštai? 

Visos merginos pakėlė akis. Iš tikrųjų kažkoks žmogus ry- 
mojo ant šiaurinio bokšto baliustrados, atgręžtos į Grevos 
aikštę. Tai buvo kunigas. Aiškiai matėsi jo drabužiai ir veidas, 
paremtas rankomis. Jis stovėjo sustingęs kaip statula. Įdėmus 
žvilgsnis smigo į aikštę. 

Taip vanagas, pastebėjęs žvirblių lizdą, žiūri į jį nejudė- 
damas. į 

— Tai ponas Žoza archidiakonas,— tarė Fler-de-Lisa. 

— Jūsų geros akys, jei iš čia jį pažinote! — atsiliepė Gaj- 
tonten. . 

— Kaip jis žiūri į mažąją šokėją! — tarė Diana de Kristėj. 

— Vargas čigonei! — tarė Fler-de-Lisa.— Jis nemėgsta či- 
gonų. DĖ 

— Gaila, kad tas žmogus taip į ją žiūri, — pridūrė Amlota 
de Monmišel,— ji stebuklingai šoka: 

— Mielas kuzenai Febai,— staiga tarė Fler-de-Lisa,-- ka- 
dangi tą čigoniukę pažįstate, pamokite jai, kad ateitų čia. 
Mums bus linksmiau. , 

— O, taip! — sušuko visos merginos, plodamos rankomis. 
„= Betgi tai kvailystė,— atsakė Febas,— ji, be abejo, mane 
jau pamiržo, o aš net jos vardo nežinau. Vis dėlto, jei panelės 
taip pageidaujate, pabandysiu.— Ir persisvėręs per balkono 
baliustradą, ėmė šaukti: 

— Mergyte! 

Tuo metu šokėja nebūgnijo. Ji pasuko galvą į tą pusę, iš kur 
ją šaukė, jos blizgančios akys įsmigo į Febą, ir ji sustojo kaip 
nudiegta. ' 

— Mergyte! — pakartojo kapitonas ir pamojo pirštu, kad 
ateitų. | | 

Mergina dar kartą į jį pažiūrėjo, paskui nukaito, tarsi jai į 
skruostus būtų ūžtelėjusi liepsna, ir, paėmusi būgnelį po pažas- 
čia, žengė pro nustebusius žiūrovus link tų namų, kur Febas ją 
šaukė; ėjo iš lėto, svyruodama, jos žvilgsnis buvo apsiblausęs 
kaip paukštelio, kurį traukia gyvatės kerai. 

Po valandėlės gobeleno portjera pakilo, ir duryse pasirodė 
čigonė, išraudusi, sumišusi, uždususi, nuleidusi dideles akis ir 
nedrįsdama toliau nė žingsnio žengti. 

Beranžerė suplojo rankomis. 

Šokėja vis dar stovėjo duryse. Jaunų merginų būreliui ji 
padarė savotišką įspūdį. Teisybė, visos jautė neaiškų, miglotą 
norą patikti gražiam karininkui, visų jų koketavimo taikinys bu- 
vo puošni jo uniforma, ir visos slapta, nesąmoningai dėl jo 
varžėsi, nors to nė pačios sau neprisipažino;o tačiau kas akimir- 
ką tai pasireikšdavo jų mostuose ir žodžiuose. Vis dėlto visos 
buvo maždaug lygiai gražios, kovojo vienodais ginklais, ir 
kiekviena galėjo tikėtis pergalės. Atėjusi čigonė staiga tą pu- 
siausvyrą sutrikdė. Ji buvo taip nepaprastai graži, jog, pasiro-- 
džiusi tarpduryje, tarsi paskleidė savitą šviesą. Ankštamie kam- 

baryje, tamsiuose apmušalų ir medžio panelių rėmuose ji atrodė 
nepalyginamai gražesnė it spindulingesnė negu viešoje aikštėje. 
Ji buvo tarsi žibintas, įneštas iš šviesos į tamsą. Kilmingos mer- 
ginos nejučia apstulbo. Kiekvienai pasirodė, lyg kas būtų įžeidę 
j0s pačios grožį. Ir jų kovos laukas — tebūnie mums atleista už 
tokį posakį — tučtuojau pasikeitė, nors jos nepratarė viena kitai 
nė žodžio. Nuostabus buvo jų susiklausymas. Instinktas moteris 
greičiau suartina negu protas vyrus. Pas jas atėjo priešininkė. 
Visos tai pajuto ir susivienijo. Vandens stiklui parausvinti užten- 
ka lašo vyno; gražių moterų rateliui atitinkamai nuteikti užten- 
ka, kad ateitų už jas gražesnė moteris, ypač jei tarp jų yra tik 
vienas vyras. 

Taigi čigonę jos sutiko nepaprastai šaltai. Permętė ją nuo 
galvos iki kojų, paskui susižvelgė, ir visa buvo pasakyta. Su- 
prato viena kitą. O jaunoji mergina laukė iais taip susi- 
jaudinusi, jog nedrįso pakelti akių. 

Kapitonas pirmasis prabilo. 

— Garbės žodis, — tarė jis savo drąsiu, pagyrūnišku tonu, — 
štai žavi būtybė! Kaip jums atrodo, miela kuzina? 

Ta pastaba, kurią delikatesnis gerbėjas, jei ir būtų sakęs, tai 
bent tyliai, toli gražu neišsklaidė moteriško pavydulio; kuris 
įdėmiai stebėjo čigonę. 

Fler-de-Lisa atsakė kapitonui su salstelėjusia, apsimestine 
panieka: 

—- Nebloga. 

Visos kitos šnibždėjosi. 

Ponia Aloiza, taip pat labai pavydulinga, nes pavyduliavo 
dėl savo dukters, pagaliau tarė šokėjai: 

— Eik šen, mergyte! 

— Eik šen, mergyte! — juokingai oriai pakartojo Beranžerė, 
pati didumo čigonei sulig juosmeniu. 

Čigonė priėjo prie kilmingos ponios. 

— Gražutė, — pompastiškai tarė Febas, savo ruožtu žengęs 
į ją kelis žingsnius, — nežinau, ar man teko aukščiausia laimė 
būti jūsų pažintam... 

Ji pertraukė kapitoną, nusišypsojusi ir "pakėlusi į jį akis, 
kupinas begalinio švelnumo: 

— O, taip! 

—- Jos gera atmintis, — pastebėjo Fler-de-Lisa. 

-— Tai va, — toliau kalbėjo Febas;— aną vakarą jūs labai 
greitai pabėgote. Ar aš jus išgąsdinau? 

— O, .ne! — atsakė čigonė. 

Tas o, ne!, ištartas po o, taip!, skambėjo kažkaip savotiškai, 
ir Fler-de-Lisa įsižeidė. 

— Savo vietoje, gražuole, — tarė kapitonas, kuriam liežu- 
vis atsirišo, pradėjus kalbą su gaivės mergina, —— jūs palikote 
man surūgusį keistuolį, vienakį ir kuprotą, rodos, vyskupo var- 
pininką. Girdėjau, kad jis archidiakono pavainikis ir gimęs 
velniu. Jo kažkoks juokingas vardas — ar tai ketvirtis metų, ar 
atvelykis, ar užgavėnės, nebežinau! Žodžiu, kažkokia didelė 
šventė! Taigi jis išdrįso jus pagrobti, tarsi būtumėte sukurta 
zakristijonams! To jau per daug. Kokio velnio iš jūsų norėjo 
tas apuokas? A? 

— Nežinau,— atsakė ji. 

— Negirdėtas įžūlumas! Varpininkas grobia merginą tarsi 
koks vikontas! Kaimo brakonierius puola bajorų medžiojamą. 
paukštį! Tai retas dalykas. Beje, tai jam brangiai atsiėjo. Metras 
Pjera Torteriu — pats žiaurusis arklininkas iš visų, kurie yra 
kada gramdę niekšams nugaras, ir pasakysiu, jei tai gali jums 
suteikti malonumą, kad jis puikiai, išdirbo jūsų varpininkui 
kailį. 

'— Vargšas! — tarė čigonė, prisiminusi vaizdą prie gėdos 
stulpo. 

Kapitonas nusikvatojo. 

— Po perkūnais! Gailestingumas čia pritinka taip kaip paršui 
plunksna prie pasturgalio. Tebūsiu pilvotas kaip popiežius, jei... 

Jis staiga susigriebė. 

— Atsiprašau, ponios! Ar tik nebus man išsprūdusi kažko- 
kia nesąmonė? 

— Fi, pone! — tarė Gajfonten. 

— Jis kalba tos mergšės šneka! — pusbalsiu pridūrė Fler-de- 
Lisa; jos apmaudas augo kas akimirką. 

Tas apmaudas.nė kiek nesumažėjo, kai ji pamatė, kad kapi- 
tonas, susižavėjęs čigone, o dar labiau pats savimi, sukinėjasi 
ant kulnų ir su grubiu, naiviu, kareivišku lipšnumu SIS 

— Prisiekiu savo siela, graži mergina! 

— Tik apsirengusi kaip laukinė, — tarė, juokdamasi ir rody- 
dama gražius dantis, Diana de Kristej. 

Ši mintis buvo tarsi šviesos spindulys kitoms. Jos pamatė, 
iš kurios pusės galima čigonę atakuoti. Negalėdamos įkąsti jos 
grožiui; užsipuolė drabužius. 

— Iš tikrųjų, mažyte,— tarė Monmišel,-- kaip tau atėjo į 

galvą lakstyti gatvėmis be marškinėlių ir be apykaklės? 

— O koks trumpas sijonas, net siaubas ima, — pridūrė Gaj- 
fonten: 

* — Brangioji, -— gana rūškanai tarė Fler-de-Lisa,— už tą pa- 
auksuotą diržą jus gali suimti sargybiniai. 

-— „Mažyte, mažyte, — pridūrė Kristej su savo nuolatine šyp- 
sena, — jei įsimautum į padorias rankoves, saulė tau taip nenu- 
degintų rankų. 

„Iš tikrųjų spektaklis buvo vertas protingesnio žiūrovo negu 
Febas: nuodingi, apmaudūs tų gražuolių liežuviai tarsi gyvatės 
raitėsi, šliaužiojo, sukosi aplink gatvės šokėją. Merginos buvo 
žiaurios ir grakščios. Žodžiais jos klastingai šniukštinėjo, tyri- 
nėjo varganą, paiką, žibučiais ir blizgučiais nusagstytą čigonės 
apdarą. Visą laiką juokėsi, šaipėsi, žemino mergaitę. Lyg kruša 
krito ant čigonės kandžios patyčios, išdidus palankumas, pikti 
žvilgsniai. Atrodė, kad tai jaunos romėnės linksminasi, aukso 
segtukais badydamos gražiai vergei krūtinę. Kad tai elegantiški 
kurtai, išpūtę šnerves, degančiomis akimis sukiojasi aplink 
vargšę miškų stirną, kurią La draudžia šeimininko 
žvilgsnis. 

Kas pagaliau joms, įžymių šeimų dukroms, kažkokia vargin- 
ga viešos aikštės šokėja! Jos tarsi visai nepaisė, kad čigonė yra 
čia pat, ir kalbėjo garsiai apie ją, ir jai girdint, ir jai pačiai, kaip 
apie kokį nešvarų, niekingą, bet gražų daiktą. 

Čigonė nebuvo nejautri tiems smeigtuko dūriams. Tarpais 
jos veidai nukaisdavo iš gėdos, tarpais pykčio žaibai sušvisdavo 
akyse; atrodė, kad jai tuoj tuoj ištrūks pasipiktinimo. žodis; ji 
nutaisė tą skaitytojui jau pažįstamą niekinamą grimasėlę, bet 
tylėjo. Stovėjo įbedusi į Febą nuolankų, liūdną ir švelnų žvilgs- 
nį. Tame žvilgsnyje švietė ir laimė, ir meilė. Atrodė, kad ji val- 
dosi tik bijodama, kad jos neišvytų. į 

O Febas juokėsi ir gynė čigonę, bet kažkaip įžūliai ir su pa- 
gaila. 

— Tegul jos šneka, mažyte! — kartojo jis, skambindamas 
aukso pentinais. — Žinoma, jūsų drabužiai keistoki, neįprasti, 
bet argi tai svarbu tokiai žaviai merginai kaip jūs?. 

— Dieve mano! — sušuko šviesiaplaukė Gajionten, , išties- 
dama gulbės kaklą ir karčiai šypsodamasi. — Matau, kad ponai 
karaliaus ,sargybos.šauliai lengvai užsidega, išvydę gražias čigo- 
nių akis. 

- O kodėl gi ne —- tarė Febas. 

„ Atsainus kapitono atsakymas buvo tarsi akmuo, mestas nė 
nepasižiūrėjus, kur jis nukris; Kolomba ėmė juoktis, taip pat 
ir Diana, ir Amlota, ir Fler-de-Lisa, bet jos akys beregint paplūdo 
ašaromis. . 

Kai kalbėjo Kolomba Gajfonten, čigonė stovėjo akis nudū- 
rusi į žemę, bet dabar pakėlė jas, spinduliuojančias džiaugsmu 
ir išdidumu, ir vėl įbedė į Febą. Šią akimirką ji atrodė labai 
graži. 

Stebėjusi visą tą sceną senoji ponia pasijuto įžeista ir nie- 
ko nesuprato. į 

-— Panele švenčiausia! — staiga sušuko ji.— Kas čia man pi- 
nasi po kojomis? Ai! Bjaurus gyvulys! 

Tai ožka, atbėgusi paskui savo šeimininkę, puldama prie jos, 
ragais įsipainiojo į šūsnį medžiagos; kuri, kilniajai poniai sėdint, 
pūpsodavo jai ant kojų. 

Visų dėmesys nukrypo kitur. Netarusi nė žodžio, čigonė 
ožkelę išvadavo. + = 

— O, štai ožkelė su aukso nagutėmis! — sušuko, šokinėda- 
ma iš džiaugsmo, Beranžerė. 

Čigonė atsiklaupė ir priglaudė prie veido besimeilinančios 
ožkytės galvą. Atrodė, kad ji atsiprašinėja taip ožkelę palikusi. 

Tuo tarpu Diana pasilenkė Kolombai prie ausies: 

— Dieve mano! Kaip aš anksčiau apie tai nepagalvojau? 
Juk tai čigonė su ožka. Sako, kad ji ragana, o jos ožka išdarinėja 
visokius stebuklingus pokštus. 

— Na ką gi,— tarė Kolomba,— tegul ir ožka mus pralinks- 
mina ir padaro kokį nors stebuklą. 

Diana ir Kolomba karštai kreipėsi į čigonę: 

— Mažyte, liepk savo ožkai padaryti „stebuklą. 

— Aš nežinau, ką jūs norite pasakyti, — atsakė šokėja. 

— Stebuklą, burtą, na, kokius nors kerus, 

— Aš nežinau.— Ir ji pradėjo glostyti gražų gyvulėlį, kar- 
todama: — Džali! Džali! 

Fler-de-Lisa pastebėjo odinį išsiuvinėtą kapšiuką, pakabintą 
ožkai ant kaklo. | 

— Kas čia? — paklausė ji čigonę. 

Čigonė pakėlė į ją dideles akis ir rimtai atsakė: 

— Tai mano paslaptis. 

„Norėčiau sužinoti, kokia ta tavo paslaptis“, — pagalvojo 
Fler- de-Lisa. 
Tuo tarpu geroji dama supykusi pakilo. 

— Na, čigone, jei nei tu, nei tavo ožka mums nepašokate, 
tai ką čia jums veikti? | 

Nieko neatsakiusi, čigonė iš lėto pasuko link durų. 

Bet juo ji artėjo prie durų, juo labiau lėtino žingsnį. Atrodė, 
kad ją laiko kažkoks nenugalimas magnetas. Staiga ji pažvelgė į 
Febą ašarotomis akimis ir sustojo. 

— Dievaži! — sušuko kapitonas.— Argi galima taip išeiti? 
Sugrįžkite ir ką nors pašokite. Beje, širdele, koks gi tavo vardas? 

— Esmeralda, — tarė šokėja, vis į jį žiūrėdama. 

Išgirdusios tokį keistą vardą, merginos ėmė pašėlusiai kva- 
toti. 

— Koks siaubingas vardas panelei! — tarė Diana. 

— Matote, kad tai kerėtoja, — pridūrė Amlota. 

— Brangioji,— iškilmingai sušuko ponia Aloiza,— tik ne 
krikštykloje tėvai jums sužvejojo tą vardą! 

Tuo tarpu Beranžerė, niekieno nepastebėta, su marcipanu 
nusiviliojo ožkutę į kambario kampą. Po akimirkos jos susibi- 
čiuliavo. Smalsi mergytė nurišo ožkai nuo kaklo kapšiuką, atida- 
rė jį ir visą jo turinį iškratė ant patiesalo. Tai buvo abėcėlė: 
kiekviena raidė atskirai užrašyta ant mažytės buko plokštelės. 
Kai tik šie žaisliukai pabiro ant patiesalo, mergytė nustebo pa- 
mačiusi ožką darant, be abejo, vieną iš savo stebuklų: paauksuo- 
ta savo nagele ji ėmė švelniai stumdyti kai kurias raides ir dėlio- 
ti jas tam tikra tvarka. Po valandėlės susidarė žodis, matyt, gerai 
jos išmoktas, nes ji nė kiek neabejodama jį sustatė, ir Beranžerė, 
suplojusi rankomis, sias džiaugsmingai sušuko: 

-Fler-de-Lisa atbėgo ir suvirpėjo. Raidės, išdėliotos ant grin- 
dų, sudarė žodį: 

FEBAS 


— Ar tai ožka sudėjo? — paklausė ji pasikeitusiu balsu. 

— Taip, krikštamote,— atsakė Beranžerė. 

„Abejoti buvo neįmanoma. Mergytė nemokėjo dėlioti žodžių. 

„Štai ta paslaptis!“ — pagalvojo. Fler-de-Lisa. 

Į vaiko šauksmą subėgo ir visi kiti — motina, merginos, čigo- 
nė ir karininkas. 

Čigonė pamatė ožkos padarytą kvailystę. Ji išraudo, paskui 
pabalo ir ėmė drebėti, tarsi nusikaltusi kapitonui; o šis į ją žiū- 
rėjo šypsodamasis, patenkintas ir nustebęs. 

— Febas! — šnibždėjosi apstulbusios merginos.— Tai kapi- 
tono vardas! 

— Jūsų nuostabi atmintis! — tarė Fler-de-Lisa iš. baimės 
suakmenėjusiai čigonei. Paskui pratrūko raudoti; užsidengusi 
gražiomis rankomis veidą, pralemeno: 

— O, tai kerėtoja! 

Bet širdies gilumoje išgirdo kitą, dar niūresnį balsą sakant: 
„Tai varžovė!“ 

Ji krito apalpusi. | 

— Dukrele! Dukrele! — šaukė persigandusi motina.— Lauk 
tu, pragaro čigone! 

Akies mirksniu susirinko Esmeralda nelemtąsias raides, da- 
vė ženklą Džali ir išėjo pro duris, o pro kitas buvo išnešta Fler- 
de-Lisa. 

Likęs vienas, kapitonas Febas valandėlę abejojo, pro katras 
duris jam eiti; ir nuėjo paskui čigonę. 


II 
KUNIGAS — TAI NE FILOSOFAS 


Kunigas, kurį jaunos mergaitės pastebėjo šiaurinio bokšto 
viršūnėje, pasilenkusį į aikštę ir įdėmiai sekantį čigonės šokį, 
iš tikrųjų buvo archidiakonas Klodas Frolo. 

„Skaitytojas nepamiršo tos mažutės, slaptingos bokšto celės, ' 
kuria naudojosi archidiakonas. (Beje, gal tai ta pati celė, į kurią 
dar ir nūnai galima pažiūrėti pro keturkampį langutį toje aikš- 
telėje, nuo kurios šauna į padangę bokštai, žmogaus ūgio aukš- 
tyje, rytų pusėje; dabar tai nuoga, tuščia, apšepusi landynė, 
kurios sienas, blogai nutinkuotas, puošia kelios bjaurios, pagel- 
tusios įvairių katedrų fasadų graviūros. Spėju, kad toje skylėjė 
dabar kartu gyvena šikšnosparniai ir vorai, vadinasi, čia vyksta 
dvigubas musių naikinįmo karas.) 

Kasdien valandą prieš saulėlydį archidiakonas užlipdavo 
bokšto laipiais ir užsidarydavo toje mažutėje celėje; čia jis 
kartais praleisdavo kiauras naktis. Tą dieną, kai jis, priėjęs že- 
mas duris, jau buvo bekišąs į užraktą sudėtingą raktelį, kurį 
visada nešiojosi kapšelyje prie šono, jo ausį pasiekė būgnelio 
ir kastanječių garsai. Jie sklido iš katedros aikštės. Jau minė- 
jome, kad celėje buvo tik vienas langutis į bažnyčios stogo pusę. 
Klodas Frolo skubiai ištraukė raktą ir veikiai jau stovėjo bokšto 

viršūnėje, paniuręs ir susikaupęs; tokį jį panelės ir pastebėjo. 

Čia jis stingsojo orus, sutelkęs į vieną tašką žvilgsnį ir min- 
tį. Jam po kojų buvo visas Paryžius su tūkstančiais rūmų strėlių, 
su švelnia kalvų apybraiža horizonte, su upe, vingiuojančia po 
tiltais, su žmonėmis, vilnijančiais gatvėmis, su dūmų debesimis, 
su gūbriuota stogų virtine, standžiai juosiančia katedrą. Bet iš 
viso miesto tik vienas grindinio taškas traukė archidiakono žvil- 
gsnį — katedros aikštė, o iš visos tos minios tik viena būtybė — 
čigonė. 

«“ Neįstengtume nusakyti, nei koks buvo tas žvilgsnis, nei iš 
ius ėmėsi jo trykštanti liepsna. Žvilgsnis įtimpas, o tačiau ku- 
pinas'fierimo ir sąmyšio. Kūnas pastiręs, retkarčiais .supurtomas 
drebulio kaip. medis vėjo, alkūnės kietesnės už marmuro atbrai- 
lą, į kurią rėmėsi, veidas mėšlungiškai sutrauktas suakmenėju- 
sio šypsnio — gyvos atrodė vien Klodo Frolo akys. 

„Čigonė šoko. Ji suko būgnelį ant piršto ir mėčiojo jį aukštyn, 
šokdama provansietiškas sarabandas; judri, lengvutė, džiugi, ji 
nejuto baisaus žvilgsnio, smingančio jai tiesiai į galvą. 

Aplink ją knibždėjo žmonių. Kažkoks vyras ryškia palaidine, 
pusiau geltona, pusiau raudona, kartkartėmis prastumdydavo 
žiūrovų ratą, po to sėsdavo ant kėdės netoli šokėjos ir padėdavo 
sau ant kelių ožkytės galvą. Tas žmogus atrodė šokėjos bendras. 
Iš tokio aukščio Klodas Frolo negalėjo įžiūrėti jo bruožų. 

Kai tik archidiakonas pastebėjo tą nepažįstamąjį, jo dėmesys, 
rodės, čia krypo į jį, čia vėl į čigonę, veidas darėsi vis niūresnis 
ir niūresnis. Staiga jis išsitiesė, ir visu kūnu jam perbėgo dre- 
bulys. 

„Kas tas vyrag? — iškošė jis pro sukąstus dantis.— Visada 
matydavau ją vieną!“ 

Pasikūprinęs po vingiuotais įvijų laiptų skliautais, jis nulipo 
žemyn. Eidamas pro praviras varpinės duris, pamatė nuostabų 
dalyką: pamatė Kvazimodą, pasilenkusį po vienu tų šiferio sto- 
gelių, kurie primena didžiules langines, ir pro angą taip pat 
žiūrintį į aikštę. Jis buvo taip užsimąstęs, jog nepastebėjo, kai 
pro šalį praėjo įtėvis. Laukinė jo akis žvelgė kažkaip savotiškai. 
Žvilgsnis atrodė švelnus ir susižavėjęs. 

„Keista! — sumurmėjo Klodas.— Argi jis taip žiūri į čigo- 
nes | 2 

Tai pasakęs, jis baigė lipti. žemyn. Po valandėlės susirūpinęs 
archidiakonas pro duris bokšto papėdėje išėjo į aikštę. 

— Kur dingo čigonė? — paklausė jis, įsimaišęs į būrį žiū- 
rovų, kuriuos sutraukė būgnelio garsai. 

— Nežinau,— atsakė vienas jų, — ji ką tik dingo. Turbūt nu- 
ėjo pašokti fandangos į tą namą priešais,— ją. ten pašaukė. 

Vietoje čigonės ant to paties kilimo, kurio arbėskos prieš 
valandėlę išnykdavo po aikštingomis jos šokio figūromis, archi- 
diakonas pamatė pusiau "raudonai, pusiau geltonai apsivilkusį 
vyrą, kuris, irgi norėdamas uždirbti kelis sidabrinukus, vaikš- 
čiojo aplinkui, įrėmęs rankas į šonus, atlošęs galvą, išraudęs, 
ištiesęs kaklą ir įsikandęs kėdės koją. Ant tos kėdės buvo priri- 
šęs pasiskolintą iš kaimynės katiną; šis miauksėjo, baisiai išsi- 
gandęs. 

— Panele švenčiausia! — sušuko archidiakonas, kai, apsipy- 
lęs prakaitu, gatvės gimnastas ėjo pro šalį, nešinas kėdės ir 
katino piramide.— Ką čia beveikia metras Pjeras Grenguaras? 

Rūstus archidiakono balsas taip vargšelį sukrėtė, jog jis 
su visu savo pastatu neteko pusiausvyros, kėdė su kate nugriuvo 
susirinkusiems ant galvų, kilo baisus klyksmas. 

Galimas daiktas, kad Pjerui Grenguarui (tai iš tikrųjų buvo 
jis) būtų tekę suvesti nemalonias sąskaitas su katino savininke 
ir su visais, kuriems sužeidė ar subraižė veidus, jeigu jis ne- 
būtų suskubęs pasinaudoti sąmyšiu ir ' pasislėpti bažnyčioje, 
kur jį mostu pakvietė Klodas Frolo. 

Katedra buvo blausi ir tuščia. Šoninės navos skendėjo sute- 
mose, o koplyčių lempelės spingsėjo kaip žvaigždės, — taip 
patamsėję jau buvo skliautai. Tik didžioji šimtaspalvė fasado 
rozetė, kurią dar siekė nuožulnus saulės spindulys, tamsoje švy- 
tėjo kaip krūva deimantų, ir jos akinantis spektras atsimušė 
kitame navos gale. 

Kai juodu paėjo keletą žingsnių, tėvas Klodas atsišliejo į 
piliorių ir įdėmiai pažvelgė į Grenguarą. Ne, tokio žvilgsnio 
nebijojo Grenguaras, nors ir susigėdęs, kad jį, apsivilkusį juok- 
dario drabužiais, užtiko toks rimtas ir mokytas asmuo. Kunigo 
žvilgsnis nebuvo nei pašaipus, nei ironiškas; jis buvo rimtas, ra- 
mus, veriantis. Archidiakonas prabilo pirmas: 

— Klausykite, metre Pjerai. Jūs turitė man daug ką paaiš- 
kinti. Pirmiausia, kodėl jau beveik du mėnesiai nebesirodote, o 
sutinku jus kryžgatviuose iš tikrųjų puikiai pasipuošusį — pu- 
siau geltoną, pusiau raudoną kaip Kodbeko obuolį? 

— Mesirę,— gailiai tarė Grenguaras,— iš tikrųjų tai juo- 
kingas apdaras, ir man su juo labiau gėda negu katinui su už- 

mautu ant galvos moliūgu. Pats jaučiu, kad labai blogai darau, 
;duodamas progos ponams sargybiniams apkulti po ta palaidinė 
pitagoriečio filosofo pečius. Bet ką gi, garbusis :mokytojau! 
Kaltas mano apsiaustas, niekšingai apleidęs mane'žiemos pra- 
džioje: girdi, sukritau į skutus, laikas man jau eiti poilsio į sku- 
durininko dėžę. Ką daryti? Civilizacija dar tiek nepažengė, kad 
būtų galima vaikščioti nuogam, kaip norėjo senovės Diogenas. 
Pridurkite, kad pūtė labai šaltas vėjas ir kad sausio mėnesį 
tuščios būtų pastangos pastūmėti žmoniją į tą naujovę. Pasitaikė 
ta palaidinė. Aš ją pasiėmiau ir palikau savo juodąjį švarką, 
kuris tokiam hermetikui kaip aš buvo per menkai hermetiškai 
uždaras. Ir štai aš komedianto drabužiu kaip šventas Genesijus. 
Ką daryti? Tai mano žvaigždės užtemimas. Juk ir Apolonas ganė 
kiaules pas Admetą. 

— Gražiu amatu verčiatės! — vėl tarė archidiakonas. 

— Sutinku, mokytojau, kad verčiau filosofuoti ir rašyti po- 
eziją, pūsti liepsną žaizdre arba gauti ją iš dangaus negu nešioti 
katinus ant skydo. Todėl kai man sušukote, pasijutau kvailas 
it asilas priešais iešmą. Bet ką daryti, mesire? Juk kasdien rei- 
kia gyventi, ir gražiausi aleksandriniai eilėraščiai neatstoja dan- 
tims sūrio gabalo. Žinote, kad ponios Flandrijos Margaritos 
garbei sukūriau tą garsiąją epitalamą, o miestas man už ją ne- 
moka ta dingstimi, kad ji nepavyko, tarsi už keturis talerius 
būtų galima sukurti Sofoklio tragediją! Taigi būčiau badu numi- 
ręs. Laimė, pastebėjau turįs stiprius žandikaulius ir pasakiau 
jiems: „Rodykite jėgos ir pusiausvyros pokštus ir prasimaitin- 
kite patys. Ale te ipsam. Būrys driskių, su kuriais labai susibi- 
čiuliavau, išmokė mane krėsti daugybę įvairiausių herkuliškų 
pokštų, ir dabar kas vakarą duodu dantims duonos, kurią per 
dieną jie uždirbo mano kaktos prakaitu. Žinoma, concedo, su- 
tinku, tai liūdnas mano protinių sugebėjimų panaudojimas; 
žmogus ne tam sukurtas, kad visą gyvenimą muštų. būgną ir 
kramtytų kėdes. Bet, garbusis mokytojau, neužtenka gyventi, 
reikia dar ir pragyventi. 

Tėvas Klodas klausėsi: tylėdamas. Staiga savo įdubusiomis 
akimis jis pasižiūrėjo taip įžvalgiai ir taip skvarbiai,. jog 
Grenguaras pasijuto to žvilgsnio, taip sakant, naršomas iki pat 
Sie'os gelmių. S 

-„— Labai gerai, metre Pjerai; bet kaipgi jūs dabar atsidūrėte 
"Čia : Karti su ta čigone:šokėja?. 

— Dievaži, — tarė:Grenguaras; — juk ji mano žmona, o.aš jos 
vyras. 

.-212 


Aptemusios kunigo akys suliepsnojo. 

— Tr tu tai padarei, nevidone? — sušuko jis, pašėlusiai 
griebdamas Grenguarą už rankos.— Argi tave taip apleido die- 
vas, jog išdrįšai paliesti tą merginą? 

— Prisiekiu savo vieta rojuje, monsinjore,— visas drebė- 
damas, atsakė Grenguaras, — jei tai jums kelia nerimą, prisiekiu, 
kad nesu nė karto jos palietęs. 

— O ką tu čia paistai apie vyrą ir žmoną? — tarė kunigas. 

Grenguaras paskubėjo kaip galima glausčiau papasakoti visą 
Stebuklų dvaro nuotykį, kurį skaitytojas jau žino, ir sukulto ąso- 
čio istoriją. Atrodė, kad tos vedybos iki šiol tebebuvo be jokių 
išdavų: čigonė kiekvieną vakarą, kaip ir pirmą kartą, paspruk- 
davo nuo vestuvių nakties. 

— Tai nemalonu, — tarė jis baigdamas, — bet taip yra, nes, 
nelaimė, vedžiau nekaltą mergaitę. 

— Ką jūs tuo norite pasakyti? — paklausė archidiakonas 
rimdamas. 

— Sunku paaiškinti, — atsakė poetas.— Tai prietaras. Man 
pasakojo vienas senas vagis, — pas mus jį vadina Čigonų kuni- 
gaikščiu, — kad mano žmona yra rastinukė ar pasimetęs kūdi- 
kis — beje, tai tas pat. Ji turi ant kaklo kažkokį amuletą, kuris, 
kaip sako žmonės, padės jai vieną gražią dieną surasti tėvus, 
bet nebeteks galios, jei mergaitė praras nekaltybę. Dėl to mudu 
gyvename labai skaisčiai. 

— Vadinasi, — tarė tėvas Klodas, vis labiau ir labiau nu- 
švisdamas,— jūs, metre Pjerai, manote, kad prie tos būtybės 
nėra prisiartinęs joks vyras? 

— Ką gali vyras padaryti prietarui, tėve Klodai? Ji tai įsika- 
lusi į galvą. Aš įsitikinęs, kad toks vienuoliškas drovumas, toks 
visų šalinimasis, gyvenant tarp taip lengvai prijaukinamų čigo- 
nių, yra tikra retenybė. Bet ji turi tris gynėjus: tai ją globojąs 
Čigonų kunigaikštis, galbūt numatęs parduoti ją kokiam nors 
prakeiktam abatui; tai visa jos padermė, ją garbinanti nelygi- 
nant dievo motiną; ir mažytis durklas, kurį nenaudėlė visada turi 
prie savęs, kažkur užsikišusi, nepaisydama prevo potvarkio, ir 
kuris tuoj atsiranda jos rankose, jei kas nors pabando apkabinti 
jai liemenį. Ką čia besakyti, išdidi vapsva! 

Archidiakonas apibėrė Grenguarą klausimais. 

"Pasak Grenguaro, Esmeralda — nekenksminga, maloni būty- 
bė, graži net ir su ta savotiška grimasėle; tai naivi ir aistringa, 
nieko neišmananti ir visu kuo besidžiaugianti mergaitė; ji net 

sapnuose nežino, kuo skiriasi vyras nuo moters,-- štai kokia ji; 
galva jos pramušta šokiams, triukšmui, grynam orui; tai savo- 
tiška moteris-bitė su nematomais sparneliais prie kojų, gyvenan- 
ti sūkuryje. Tie bruožai jai išsivystė gyvenant su klajokliais. 
Grenguarui pasisekė sužinoti, kad, būdama dar visai mažytė, ji 
apkeliavo Ispaniją ir Kataloniją, net Siciliją; jis spėjo, kad čigo- 
nų karavanas ją buvo nusigabenęs net į Alžyro karalystę Acha- 
jos šalyje, kuri iš vienos pusės siekiasi su mažutė Albanija ir 
Graikija, iš kitos — su Sicilijos jūra, kur pakeliui į Konstantino- 
polį. Čigonai, pasak Grenguaro,— Alžyro karaliaus, baltųjų 
maurų vado, vasalai. Bet yra tikras dalykas, kad Esmeralda dar 
visai jaunutė atvyko į Prancūziją per Vengriją. Iš visų tų šalių 
mergaitė atsinešė keistų žargonų nuotrupų, svetimų dainų ir 
minčių, dėl kurių jos kalba tokia pat marga kaip ir pusiau pary- 
žietiški, pusiau afrikietiški jos drabužiai. Beje,, kvartaluose, 
kur ji lankosi, žmonės ją myli už linksmumą, meilumą, judrumą, 
už šokius ir dainas. Ji mano, kad visame mieste jos nekenčią tik 
du žmonės, apie kuriuos ji dažnai šneka su baime: Rolando 
bokšto maišuotoji, bjauri užsidarėlė, nežinia dėl ko pykstanti 
ant čigonių ir kiekvieną kartą keikianti vargšę šokėją, kai ši 
praeinanti pro jos langelį, ir vienas kunigas, kuris, kai tik ją 
sutinkąs, gąsdinąs žvilgsniais ir žodžiais. Ši pastaroji aplinkybė 
labai sujaudino archidiakoną, bet Grenguaras neatkreipė į tai 
dėmesio: užteko dviejų mėnesių, ir nerūpestingas poetas užmir- 
šo keistas ano vakaro smulkmenas, susitikimą su čigone, nei iš 
šio, nei iš to ten atsiradusį archidiakoną. Pagaliau mažoji šokėja 


nieko nebijo; ji neburia, ir dėl to niekas jai neiškels bylos už 


raganavimą, O šiaip čigonės dažnai pakliūva. Be to, Grenguaras 
jai buvo jeigu ne vyro, tai brolio vietoje. Beje, filosofas labai 
kantriai kentė tokią platonišką santuoką. Jis turėjo pastogę ir 
duonos. Kiekvieną rytą jis išeidavo iš valkatyno, dažniausiai 
kartu su čigone ir padėdavo jai rinkti kryžkelėse sidabrinukus 
ir taržus; kiekvieną vakarą sugrįždavo su ja po tuo pačiu stogu, 
leisdavo jai užsišauti savo kambarėlyje ir užmigdavo teisiojo 
miegu. Apskritai gyvenimas gana malonus, sakė jis, ir labai pa- 
lankus svajonėms. Be to, kalbant nuoširdžiai ir sąžiningai, filo- 
sofas nebuvo labai tikras, kad yra beprotiškai įsimylėjęs čigonę. 
Jis beveik taip pat mylėjo ir jos ožkytę. Tai malonus gyvulėlis, 
švelnus, protingas, sąmojingas, tikra mokyta ožka. Viduramžiais 
pasitaikydavo, kad tie mokyti gyvuliai, kuriais visi labai stebė- 
davosi, savo mokytojus nuvesdavo į kartuves. Tačiau ožkytės su 

paauksuotomis kanopomis burtai buvo visai nekaltos gudrybės. 
Grenguaras jas išaiškino archidiakonui, ir atrodė, kad visos tos 
smulkmenos jį labai sudomino. Daugeliu atvejų užtenka ožkai 
vienaip arba kitaip pakreipti būgnelį, ir ji parodanti norimą 
pokštą. Taip ją išdresiravusi čigonė, toms gudrybėms turinti 
tokį nepaprastą talentą, jog per du mėnesius išmokiusi ožką iš 
kilnojamų raidžių sudėti žodį Febas. 

— Febas! — sušuko kunigas.— Kodėl Febas? 

— Nežinau, — atsakė Grenguaras.— Gal ji mano, kad tas 
žodis turį kažkokią slaptą galią. Ji dažnai pusbalsiu jį kartoja, 
kai manosi esanti viena. 

— Ar jūs įsitikinęs, — tarė Klodas, verdamas jį akimis, — 
kad tai tik žodis, o ne vardas? ' | 

— Kieno vardas? — paklausė poetas. 

— Ką aš žinau? — tarė kunigas. š 

— Štai ką aš manau, mesire. Tos čigonės iš dalies yra ugnies 
garbintojos ir garbina saulę. Iš čia ir žodis Febas. 

— Man tai nėra taip aišku kaip jums, metre Pjerai. 

— Pagaliau man tai nesvarbu. Tegul ji murma savąjį Febą 
kiek tik nori. Bet Džali iš tikrųjų mane jau myli beveik taip pat 
kaip ir ją. 

— Kas ta Džali? 

— Tai ožka. 

Arckidiakonas parėmė smakrą ranka ir valandėlę „mąstė. 
Staiga jis smarkiai pasisuko į Grenguarą: 

— Ar gali prisiekti, kad jos nepalietei? 

— Ko, ožkos? — tarė Grenguaras. 

— Ne, tos moters. 

— Savo žmonos? Prisiekiu jums, kad ne. 

— Ar dažnai būni su ja vienas? 

— Kas vakarą po kokią valandą. 

Tėvas Klodas suraukė antakius. 

— O! O! Solus cum sola non cogitabuntur orare Pater nos- 
ter.* . 

— Prisiekiu savo siela, aš galėčiau sukalbėti ir Pater, ir Ave 
Maria, ir Credo in Deum patrem omnipotentem"*", o ji tiek te- 
kreiptų į mane dėmesio, kiek višta į bažnyčią. 

— Prisiek man savo motinos įsčiomis, kad nė piršto galu nesi 
palietęs to sutvėrimo, — primygtinai pakartojo archidiakonas. 


* Vienūdu vyras su moterim nė nemano kalbėti „Tėve mūsų“ (Iot.). . 
* „Tėve mūsų“, „Sveika Marija“, „Tikiu dievą tėvą visagalį“ (Iot.). 

— Galėčiau prisiekti net ir savo tėvo galva, nes tuodu daly- 
kai turi daug bendro. Bet, garbusis mokytojau, leiskite ir man 
jus paklausti. "2 

-- Kalbėkite. 

— Kodėl jums rūpi visa tai? 

Išblyškęs archidiakono veidas paraudo kaip jaunos mergai“ 
tės skruostai. Valandėlę jis patylėjo, paskui, aiškiai sutrikęs, 
tarė: 

— Klausykite, metre Pjerai Grenguarai. Kiek žinau, dar ne- 
sate pasmerktas. Aš jumis rūpinuosi ir noriu.jums gero. O men- 
kiausias sąlytis su ta velnio čigone jus padarytų šėtono vasalu. 
Juk žinote, kad kūnas visada pražudo sielą. Nelaimė jus ištiks, 
jei prisiartinsite prie tos moters! Štai ir viskas. 

— Kartą bandžiau,— tarė Grenguaras, kasydamasis ausį.— 
Patį pirmąjį vakarą,. bet susidūriau su geluoniu. 

— Tai jūs buvote toks įžūlus, metre Pjerai? 

Kunigo kakta apsiniaukė. 

— Kitą kartą, — kalbėjo toliau šypsodamasis poetas, — prieš 
guldamas pasižiūrėjau pro rakto skylutę ir pamačiau vienmarš- 
kinę puikiausią moterį, kokia kada nors savo basa koja yra 
girgždinusi lovą. 

— Eik po velnių! — suriko siaubingai pažvelgęs kunigas ir, 
stumtelėjęs už pečių nustebusį Grenguarą, dideliais žingsniais 
nuėjo po tamsiausiomis katedros arkadomis. 


III 
VARPAI 


Katedros kaimynystėje gyvenantys žmonės pastebėjo, kad 
nuo to ryto, kai Kvazimodas atbuvo bausmę prie gėdos stulpo, 
jo aistra skambinti varpais gerokai atšalo. Pirmiau jis skambin- 
davo kiekviena proga: ilgi paskardenimai rytmetinėms pamal- 
doms — nuo pirmųjų mišių iki votyvos; visų varpų gausmas 
sumai; jungtuvėms, krikštui — tilindžiavimas mažaisiais varpais 
spalvingų gamų, kurios, susipynusios ore, sudarydavo įvairių 
malonių garsų rezginį. Senoji bažnyčia, virpanti ir aidi, nuo- 
lat buvo sklidina varpų džiaugsmo. Joje visą laiką buvo justi 
kažkokia triukšmo ir išdaigų dvasia, kuri giedodavo visomis 
tomis vario burnomis. Dabar ta dvasia tarytum dingo, katedra 

atrodė paniurusi ir mielai tylėdavo. Per šventes ir laidotuves 
varpai skambėdavo paprastai, sausai ir vienodai, tik taip, kaip 
reikalavo ritualas, daugiau nieko. Iš dvigubo bažnyčios gau- 
desio — vargonų viduje ir varpų lauke — liko tik vargonai. 
Atrodė, kad varpinės neteko savo muzikanto. O tačiau Kvazi- 
modas ten buvo. Kas gi jam atsitiko? Gal širdies gilumoje tebe- 
glūdėjo bausmės gėda ir neviltis, o gal sieloje vis dar be perstojo 
aidėjo budelio bizūno smūgiai, ir skausmas dėl to, kad taip buvo 
su juo pasielgta, užslopino jame viską, net ir aistrą varpams? 
O gal Marija katedros varpininko širdyje įgijo varžovę, ir didy- 
sis varpas su keturiolika savo seserų buvo pamiršti dėl kokio 
nors mielesnio dalyko? 

Tais 1482 malonės metais apreiškimo šventė, kovo dvide- 
šimt penktoji, pasitaikė antradienį. Tą dieną oras buvo toks 
tyras ir toks vaiskus, jog Kvazimodas pajautė vėl grįžtančią 
meilę savo varpams. Jis užlipo į šiaurinį bokštą, 0 apačioje 
zakristijonas plačiai atidarė bažnyčios duris, kurios tais laikais 
buvo iš didžiulių tvirto medžio lentų, apmuštos oda, pakraščiais 
apkalinėtos paauksuotomis vinimis ir aprėmintos „itin meistriš- 
ko darbo“ drožiniais. 

Pasiekęs aukštąjį varpų narvą, Kvazimėdas, liūdnai linguo- 
„damas galvą, valandėlę žiūrėjo į šešis mažuosius varpus, tarsi 
gailėdamasis, kad širdyje kažkas svetimas atsistojo tarp jo ir 
varpų. Bet kai juos įsiūbavo, kai pajuto tą varpų kekę judančią 
nuo jo rankos, kai pamatė, — girdėti jis negalėjo, — kaip virpan- 
čios oktavos kyla ir leidžiasi tomis skambiomis kopėčiomis 
tarsi paukšteliai, šokinėjantys nuo šakos ant šakos, kai jį užval- 
dė muzikos velnias, tas demonas, kuris purto žaižaruojantį 
stretto, trelių ir arpedžų ryšulį, vargšui kurčiui vėl grįžo laimė, 
jis viską užmiršo, širdis iš džiaugsmo nebetilpo krūtinėje, vai- 
das nušvito. 

Jis vaikštinėjo ten ir atgal, plojo rankomis, bėginėjo nuo 
vienos virvės prie kitos, skatino šešis savo giesmininkus balsu 
ir mostu kaip orkestro dirigentas gabius muzikantus. 

— Pirmyn, pirmyn, Gabriele, — kalbėjo jis.— Užtvindyk 
aikštę garsais. Šiandien šventė. Tibo, netingėk. Tu atsilieki. 
Skubėk, skubėk gi! Argi jau užrūdijai, tinginy? Gerai! Grei- 
čiau, greičiau! Kad nesimatytų šerdies! Apkurtink juos, kaip 
ir mane. Puiku, Tibo, drąsiau! Gijomai! Gijomai! Tu visų didžiau- 
sias, o Paskje mažiausias, bet Paskje geriau darbuojasi. Eime 
lažybų, kad neapkurtę žmonės jį girdi aiškiau negu tave. Gerai! 

Gerai, Gabriele, smarkiaų! Dar smarkiau! Ei, o ką jūs ten aukštai 
beveikiate, abu Žvirbliai? Matau, kad jūs vos dindite. Kas čia 
per vario snapai — jie tik žiovauja, kai reikia giedoti? Į darbą! 
Šiandien apreiškimo šventė. Lauke skaisčiai šviečia saulė. Rei- 
kia gražios varpų muzikos. Vargše Gijomai! Tu visiškai uždusai, 
storuli! | 

Jis atsidėjęs skatino varpus, ir visas šešetas šokinėjo kaip 
begalėdami, purtydami savo blizgančias kupras lyg erzeliuo- 
jantys ispaniški mulai, kuriems varovas tarpais vis baksteli 
aštria lazda. 

Staiga pažvelgęs pro plyšį tarp skalūno plokščių stačioje 
varpinės sienoje, jis pamatė aikštėje keistai apsirengusią mer- 
giną; ji sustojo, patiesė ant žemės kilimą, ant jo atsigulė ožkytė, 
o aplinkui ėmė rinktis žiūrovai. Tas reginys bematant nukreipė 
jo minčių eigą ir atšaldė muzikinį įkarštį, kaip vėjo gūsis sustin- 
gdo tirpstančią dervą. Jis sustojo, atsuko varpams nugarą, pas- 
kui atsitūpė už skalūno stogelio ir nukreipė į šokėją svajingą, 
švelnų ir meilų žvilgsnį, kuris jau kartą nustebino archidiakoną. 
Tuo tarpu užmiršti varpai visi vienu matu nutilo; varpų muzikos 
mėgėjai, nuoširdžiai jų klausę anapus Mainų tilto, labai nusi- 
vylė ir ėmė skirstytis suglumę kaip šuo, kuriam parodomas 
kaulas, o numetamas akmuo. 


IV 


'ANATKH 


Vieną gražų to paties kovo mėnesio rytą, rodos, šeštadienį, 
dvidešimt devintąją, švento Eustachijaus dieną, mūsų jaunasis 
bičiulis studentas Žeanas Frolo diu Mulenas, audamasis kelnes, 
atkreipė dėmesį, kad kišenėje piniginė nė nesužvangėjo. 

— Vargšė piniginė! — tarė Žeanas, traukdamas ją iš kiše- 
nėlės.— Še tau! Nė menkiausio Paryžiaus solido! Kaip žiauriai 
tave nustekeno kauleliai, alaus kaušai ir Venera! Kokia tu 
tuščia, susiraukšlėjusi ir subliuškusi! Visai kaip raganos 
krūtis! Aš klausiu jus, mesere Ciceronai ir mesere Seneka, — 
jūsų apiplyšę veikalai štai mėtosi ant grindų, — kas man iš to, 
kad geriau už pinigų kalyklos viršininką ar už kokį nors Mainų 
tilto žydą žinau, jog vieno aukso dukato su karūna vertė lygi 

trisdešimt penkioms uncijoms po dvidešimt penkis: Paryžiaus 
solidus ir aštuonis denarus, o vienas dukatas su pusmėnuliu — 
trisdešimt šešioms uncijoms po dvidešimt šešis Turo solidus ir 
šešis denarus, — kas man iš to, jei neturiu nė menkiausio pajuo- 
dusio liardo pabandyti išmesti dvigubą šešetuką? O konsule 
Ciceronai! Štai nelaimė, iš kurios neišsivaduosi is, 
visokiais ten guemadmodum ir verum enim vero!“ 

Nuliūdęs jis apsirengė. Varstantis batelius, į galvą šovė 
mintis, kurią jis iš pradžių atmetė; bet ji vėl sugrįžo, ir jis apsi- 
vilko liemenę išvirkščią — aiškus smarkios vidinės kovos žen- 
klas. Pagaliau sviedė žemėn savo kepuraitę ir sušuko: 

— Kaip bus, taip! Dievai nematė! Einu pas brolį. Gausiu 
pamokslą; bet gausiu ir dukatą. 

Paskubomis užsimetęs kailiu pamuštą plačiarankovį apsiaus- 
tą, pakėlęs nuo žemės kepuraitę, nusiminęs išėjo. . 

Žeberklo gatve nusileido link Site. Einant Medžioklės rago 
"gatve, jam nosį ėmė kutenti nuostabūs ant iešmų čirškinamos 
"mėsos kvapai, ir jis meiliai pažvelgė į tą smuklę su ciklopiška 
keptuve, kurią pamatęs pranciškonas Kalatažironė kažkada pa- 
tetiškai sušuko: Veramente, gueste.rotisserie sono cosa stupen- 
da!** Bet Žeanas neturėjo pinigų pusryčiams ir, giliai atsidusęs, 
pasuko po Pti Šatle portiku, milžinišku dvigubu masyvių bokštų 
trilapiu, saugančiu įėjimą į Site. 

Skubėdamas pro vargšę Perine Leklerko statulą, jis šį kartą 
net nesviedė į ją akmeniu, kaip visi darydavo: mat Karolio VI 
laikais tas Perine Leklerkas buvo atidavęs Paryžių anglams““, ir 
jo atvaizdas, pastatytas Žeberklo ir Biusi gatvės sankryžoje, 
tarsi prie amžino gėdos stulpo, jau trejetas šimtų metų kentėjo 
už tą kaltę, akmenimis daužomas ir purvais drabstomas. 

Perėjęs Mažąjį tiltą, perbėgęs Naująją Sent Ženevjevos gat- 
vę, Žeanas de Molendinas atsidūrė priešais katedrą. Čia jo 
ryžtas susvyravo. Valandėlę Žeanas vaikštinėjo apie pono Legri 
statulą, nerimastingai kartodamas: 

— Pamokslas bus-tikrai, o dukatas — kažin? 

Jis sustabdė iš vienuolyno einantį zakristijoną., 

—- Kur ponas Žoza archidiakonas? 

— Jis turbūt bokšto slėpynėje,— tarė zakristijonas.— Ne- 


A 


* „Kokiu būdu“ ir „vis dėlto“ (Iot.). 
* Iš tikrųjų, kokia nuostabi užkandinė (it.). 

patariu ten jį trukdyti, nebent jus būtų siuntęs kas nors toks, 
kaip, pavyzdžiui, popiežius arba karalius. 

Žeanas suplojo rankomis. 

— Velniai rautų! Puiki proga pamatyti garsiąją kerėjimų 
vienutę! 

Taip pagalvojęs apsisprendė, ryžtingai žengė pro juodas 
dureles ir.ėmė kopti įvijais Sen Žilio laiptais į viršutiniuosius 
bokšto aukštus. 

„Aš ją pamatysiu! — kalbėjo sau kopdamas.— Prisiekiu die- 
vo motina! Turbūt labai įdomus tas kambarėlis, kurį mano 
garbingasis brolis slepia. kaip savo gėdą! Sako, jis ten kūrenąs 
pragaro krosnį ir ant didelės liepsnos verdąs filosofinį akmenį. 
Po šimts! Tiek man terūpi filosofinis akmuo, kiek ir paprastas 
dirvakmenis, o jo žaizdre verčiau norėčiau pamatyti velykinę 
kiaušinienę, keptą su lašiniais, negu visų didžiausią pasaulyje 
filosofinį akmenį!“ 

Pasiekęs "kolonėlių galeriją, atsitūpė ir ėmė keikti nepabai- 
giamus laiptus, šaukdamasis nežinia kiek milijonų velnių, paskui 
įžengęs pro siauras šiaurinio bokšto dureles (mūsų laikais publi- 
ka pro jas neįleidžiama), kopė toliau. Po valandžiukės už varpų 
narvo užtiko šoninėje įduboje aikštelę ir po skliautu žemas goti- 
kines duris; kadangi priešais, apskritoje laiptų sienoje, buvo 
iškalėds langutis, Žeanas galėjo matyti ir tvirtus geležinius 
apkaustus, ir didžiulę spyną. Jei kam šiandien būtų įdomu pa- 
matyti tas duris, galėtų pažinti jas iš užrašo, įrėžto juodojė sie- 
noje baltomis raidėmis: AŠ DIEVINU KORALI. 1829. PASIRA- 
ŠĖ JUŽENAS. Žodis „pasirašė“ yra tekste. 

— Och! — tarė studentas.— Be abejo, čia. 

Spynoje kyšojo raktas. Žeanas stovėjo prie pat durų. Jis 
atsargiai jas pravėrė ir įkišo galvą. 

Skaitytojas tikriausiai yra matęs Rembranto, to tapybos 
Šekspyro, kūrinius. Tarp daugybės nuostabių graviūrų yra vie- 
nas ofortas, vaizduojąs, kaip manoma, daktarą Faustą. Į tą ofortą 
neįmanoma žiūrėti nesijaudinant. Tamsi celė. Viduryje stalas, 
apkrautas keistais daiktais: kaukolėmis, rutuliais, retortomis, 
skriestuvais, hieroglifų primargintais pergamentais. Prie stalo 
daktaras su plačiu apsiaustu, užsitraukęs ant pat akių kailinę ke- 
Puraitę. Jis matomas tik iki pusės. Pasikėlęs nuo didžiulio fo- 
telio, sugniaužtais kumščiais parimęs ant stalo, jis smalsiai ir 
baimingai žiūri į didelį švytintį magišką raidžių ratą, kuris žiba 
Eelės gilumoje ant sienos kaip saulės spektras tamsiame kam- 

baryje. Ta kabalistinė saulė sakytum virpa ir savo slaptingu 
spinduliavimu šviečia blausią celę. Baisu ir gražu. 

Kažką panašaus į Fausto celę išvydo Žeanas, įkišęs galvą pro 
pusiauviras duris. Tokia pat tamsi, menkai apšviesta celė. 
Didėlis krėslas ir didelis stalas, skriestuvai, retortos, palubėje 
kabantys gyvulių griaučiai, ant akmeninių grindų nuriedėjęs 
rutulys, arklių kaukolės tarp“stiklinių indų, kur virpa aukso 
lakšteliai, žmonių kaukolės ant veršenų, išmargintų geometrinė- 
mis figūromis ir rašmenimis, stori rankraščiai, suversti į krūvą, 
atskleisti nesigailint greit lūžtančio pergamento, žodžiu, viso- 
kios mokslo šiukšlės, ir visur ant tų krūvų nusėdusios dulkės ir 
voratinkliai; trūksta tik švytinčių raidžių rato ir ekstazės pagau- 
to daktaro, įsižiūrėjusio į liepsnojančią viziją kaip erelis į 
saulę. 

Vis. dėlto celė nebuvo tuščia, Krėsle sėdėjo žmogus, užsi- 
kvempęs ant stalo. Žeanas matė tik jo pečius ir pakaušį, bet tuoj 
pažino tą praplikusią galvą, kuriai gamta suteikė amžiną tonzū- 
rą, tarsi tuo išoriniu simboliu norėdama 5 D neišvengiamą 
kunigišką archidiakono pašaukimą. 3 

Taigi Žeanas pažino brolį. Bet durys prasivėrė taip tyliai, 
jog tėvas Klodas nė nepajuto, kad jis įėjo. Smalsus studentas 
tuo pasinaudojo ir valandėlę nekliudomas apžiūrinėjo celę. 
Didžiulis žaizdras, kurio jis iš karto nepastebėjo, buvo krėslo 
kairėje, po langeliu. Dienos šviesa, krintanti pro tą angą; švietė 
apskritą voratinklį — tarsi švelnią rozetę, skoningai įpieštą 
smailiame langelio skliaute, o pačiame jos viduryje nejudėda- 
mas tūnojo architektas voras tarsi to mezginių rato stebulė. 
Žaizdras buvo apkrautas visokiausiais indais, moliniais bute- 
liukais, stiklinėmis retortomis, kolbomis su anglimi. Žeanas at- 
siduso, pastebėjęs, kad nėra keptuvės. „Še tau ir virtuvės ry- 
kai!“ — pamanė jis. 

Beje, žaizdre ugnis nedegė; atrodė, kad jau seniai jis nekūre- 
namas. Stiklinė kaukė, kurią Žeanas pastebėjo tarp alchemijos 
prietaisų ir kuria, be abejo, archidiakonas naudojosi apsaugoti 
veidui, kai gamindavo kokią nors pavojingą medžiagą, kūpsojo 
kampe sudulkėjusi ir tarytum užmiršta. Šalia gulėjo tokios pat 
apdulkėjūsios dumplės; ant viršutinio jų lakšto buvo inkrustuo- 
tas vario raidėmis užrašas: SPIRA, SPERA."* 

Nasoliais aks aEų Sade buvo: „išmargintos 


VTU TO 


* Alsuok, tikėkis'(Iot.). 

virbu. Maišėsi gotiškos, hebrajiškos, graikiškos,. romėniškos 
raidės; įrašai išvedžioti vieni ant kitų kaip pakliuvo,-naujesni 
užtrynę senuosius, susipynę kaip brūzgyno šakos, kaip ietys su- 
sirėmimo metu. Iš tikrųjų, čia susidūrė visos filosofijos, visos 
svajonės, visa žmogaus išmintis. Vienas kitas įrašas skyrėsi iš 
kitų kaip puiki vėliava tarp geležinių iečių. Dažniausiai tai buvo 
trumpi lotyniški bei graikiški devizai, kuriuos taip puikiai for- 
mulavo viduramžiai: Unde? inde? — Homo homini monstrum.— 
Astra, castra, nomen, numen.— Mėya Bipiiov, uėya kakov.— 
Sapere aude.—Flai ubi vult ir t. t. Kartais pasitaikydavo lyg ir 
visai ' beprasmis žodis: 'Avaykopayta", bet tai, matyt, buvo gaiži 
užuomina į vienuolyno režimą; kartais hegzametru išreikšta 
paprasta kunigiškos drausmės taisyklė: Coelestem dominuimn, 
terrestrem dicito domnum.** Buvo taip pat passim**" prikever- 
zota hebrajiškai, bet Žeanas, jau ir graikiškai labai silpnai tesu- 
graibąs, čia nieko nesuprato; be to, visur perdėm pripaišyta 
žvaigždžių, žmonių ir gyvulių figūrų, susikertančių trikampių; 
taip išmarginta siėna atrodė kaip popieriaus lakštas, išbraižytas 
beždžionės, pasimirkiusios plunksną į rašalą. 

prietaisai leido manyti, „kad šeimininką jau ilgą laiką buvo ati- 
traukę nuo darbų kiti rūpesčiai. . 

Šiuo tarpu šeimininką, palinkusį ant didelio, -keistais pieši- 
niais papuošto rankraščio, atrodė, kankino kažkokia mintis, 
tolydžio įsipinanti į jo apmąstymus. Bent taip spėjo Žeanas, 
girdėdamas, kaip jis pamąstęs tarpais sušukdavo tarsi svaičio- 
tojas, kuris sapnuoja nemiegodamas: 

— Taip, ir Manu“? taip sako, ir Zoroastras mokė: saulė 
gimsta iš ugnies, mėnulis — iš saulės. Ugnis yra visatos siela. 
Pirmykščiai jos atomai liejasi ir be perstojo teka pasaulin be- 
galinėmis srovėmis. Kur srovės susikerta padangėje, ten atsi- 
randa šviesa, o kur jos susikerta žemėje, ten atsiranda aukšas.— 
Šviesa ir auksas yra tas pat.— Auksas — tai kieto pavidalo 
ugnis.— Tarp matomo ir apčiuopiamo dalyko, tarp skysto ir 
kieto tos pačios substancijos būvio yra toks pats skirtumas kaip 
tarp vandens garų ir ledo, daugiau nieko.— Tai ne svaičiojimai; 
tai visuotinis gamtos dėsnis.— Bet kaip šio visuotinio gamtos 


'* Iš kur? iš ten? Žmogus žmogui žvėris. Žvaigždė, stovykla, vardas, dievybė 
(Iot.). Didelė knyga, didelis blogis (gr.). Išdrįsk suprasti. Pučia kur nori (Iot.). 
Likimo sunaikintas (gr.). 

** Dangiškąjį vadink viešpačiu, žemiškąjį — ponu (Iot.). 
*** Kai kur (Iot.). « . 

dėsnio paslaptį pritaikyti moksle? Juk šviesa, šviečianti mano 
ranką, — tai auksas! Tai tie patys atomai, išplitę pagal tam tikrą 
dėsnį ir, pasinaudojant kažkokiu kitu dėsniu, reikia juos sukon- 
densuoti! — Kaip tai padaryti? — Kai kurie mokslininkai buvo 
sugalvoję saulės spindulį užkasti į žemę.— Averoesas,— taip, 
Averoesas, Averoesas vieną saulės spindulį yra užkasęs didžio- 
joje Kordobos mečetėje po pirmuoju pilioriumi Korano alto- 
riaus kairėje pusėje; bet atidaryti rūsį ir pažiūrėti, ar bandymas 
pavyko, bus galima tik po aštuonių tūkstančių metų. 

— Velnias! — tarė sau Žeanas.— Dukato teks ilgai laukti! 

— .„„ Kiti manė, — kalbėjo susimąstęs archidiakonas,— kad 
geriau imti Sirijaus spindulį. Bet labai sunku gauti tą spindulį 
gryną, nes prisimaišo daugybė kitų žvaigždžių spindulių. Fla- 
melis teigia, kad paprasčiausia būtų imti žemiškąją ugnį. — Fla- 
melis! Koks pranašiškas vardas, Flamma!* — Taip, ugnis. Štai 
ir viskas.— Anglyje glūdi deimantas, ugnyje — auksas.— Bet 
kaip jį iš ten išgauti? — Magistras tvirtina, kad yra tokių 
moteriškų vardų, kupinų švelnaus ir slaptingo žavesio, jog, 
darant bandymą, pakanka tik juos ištarti... — Paskaitykime, ką 
apie tai sako Manu: „Kur moterys gerbiamos, ten dievybės 
džiaygiasi; kur jos niekinamos, ten bergždžias darbas melstis 
dievui.— Moters burna visada tyra; tai bėgantis vanduo, tai 
saulės spindulys.— Moters vardas turi būti malonus, švelnus, 
nežemiškas,; jis turi baigtis balsiu ir skambėti kaip palaiminimo 
žodis.“ — Taip, išminčiaus tiesa; iš tikrųjų, Marija, Sofija, Es- 
meral...— Prakeikimas! Vis ta pati mintis! 

Jis smarkiai užvožė knygą. 

Perbraukė sau per kaktą, tarsi norėdamas nublokšti apsėdu- 
sią mintį. Paskui paėmė nuo stalo vinį ir mažutį plaktuką 
kabalistinėmis raidėmis keistai išmargintu kotu. 

— Jau kuris laikas, — tarė jis, karčiai šypsodamasis, — man 
nebesiseka joks bandymas! Mane perėmė viena mintis ir degina 
man smegenis kaip ugninis įspaudas. Aš negalėjau įspėti nė 
Kasiodoro paslapties: jo lempa degė be dagties ir be alyvos. 
O juk tai paprastas dalykas! 

— Kad jį kur galas! — sumurmėjo Žeanas. 

— ... O juk užtenka tik vienos niekingos minties, — dėstė 
toliau kunigas, — ir žmogus daraisi silpnas ir kvailas! O, kaip iš 
manęs juoktųsi Kloda Pernel, kuri nė valandėlės neįstengė ati- 
traukti Nikola Flamelio nuo didžiojo darbo! Bet juk aš laikau 


'* Liepsna (Iot.). 

rankoje magiškąjį Zekielio plaktuką! Kai baisusis rabinas su- 
duodavo tuo plaktuku savo celėje į vinį, jo nusmerktasis prie- 
šas, nors būtų ir už dviejų tūkstančių Ije, prasmegdavo į žemę 
per vieną uolektį, ir žemė jį prarydavo. Pats Prancūzijos karalius 
iki kelių prasmego į Paryžiaus grindinį už tai, kad vieną vakarą 
neapdairiai pasibeldė į to burtininko duris. — O juk nuo to įvy- 
kio nepraėjo nė trys šimtai metų.— Štai, aš turiu ir tą plaktuką, 
ir vinį, o mano rankoje tie įrankiai ne baisesni už kūjį kalvio 
rankose.— O juk reikia tik surasti magiškąjį žodį, kurį ištardavo 
Zekielis, kaldamas savo vinį. 

„Niekų šneka!“ — pagalvojo Žeanas. 

— Nagi pabandykime,—- guviai tarė archidiakonas.— Jei 
pasiseks, pamatysiu nuo vinies galvutės iššokant melsvą ki- 
birkštį. — Emen-hetan! Emen-hetan! Ne, ne tas. Sižeani! Sižeani! 
Teatveria ta vinis kapą tam, kurio vardas Febas!.. — Prakei- 
kimas! Vis ta pati ir ta pati mintis! 

Jis piktai nusviedė plaktuką į šalį. Po to susmuko krėsle ir 
taip užsikniaubė ant stalo, jog Žeanas nebematė jo už didžiulės 
atkaltės. Valandėlę jis regėjo tik mėšlungiškai sugniaužtą jo 
kumštį ant knygos. Staiga tėvas Klodas pakilo, paėmė skriestu- 
vą ir tylėdamas įrėžė didžiosiomis raidėmis sienoje šį graikišką 
žodį: , i, 

'ANATKH 

— Mano brolis kvailas, — tarė sau Žeanas,— juk daug pa- 
prasčiau būtų buvę parašyti Fatum*. Juk ne visi privalo mokėti 
graikiškai. 

Archidiakonas vėl atsisėdo į krėslą ir susiėmė rankomis 
galvą kaip ligonis, kurio kakta sunki ir karšta. 

Studentas žiūrėjo į savo brolį nustebęs. Jis duodavo savo 
širdžiai visišką laisvę, nepripažino jokių įstatymų, tik prigimties 
įstatymą, ir leido savo aistroms tekėti polinkių šlaitais, taip kad 
jo didžiųjų emocijų ežeras visada būdavo sausas, nes kas rytą 
jis išrausdavo naujų vagų, todėl nežinojo, su kokiu pašėlimu 
glerma ir kunkuliuoja žmogiškų aistrų jūra, jei neturi kur prasi- 
veržti, kaip ji telkiasi, kaip tvinsta, kaip liejasi per kraštus, kaip 
drasko širdį ir, pratrūkusi vidine rauda ir nebyliomis konvulsi- 
jomis, išardo užtvanką ir prasigraužia vagą. Žeaną visada klai- 
dino rūstus, ledinis Klodo Frolo kiautas, tas šaltas aukštos, nepa- 
siekiamos jo dorybės apvalkalas. Linksmas studentas niekada 


* Lemtis (Iot.). 

nepagalvojo, kad po snieguota Etnos kakta. glūdi kunkuliuo- 
janti, pašėlusi, gili lava. 

Nežinome, ar Žeanas staiga visa tai suvokė, bet nors ir labai 
lengvabūdis, susiprato, kad pamatė, ko neprivalėjo matyti, kad 
užtiko slapčiausias vyresniojo brolio sielos apraiškas ir kad 
Klodas neturi apie tai sužinoti. Matydamas archidiakoną vėl 
nugrimzdus į savo mintis, jis tylutėliai atsitraukė ir subrazdėjo 
už durų kaip atėjęs svečias, norįs, kad šeimininkas išgirstų. 

— Prašom, — sušuko archidiakonas iš celės, — aš jūsų lau- 
kiau. Tyčia palikau raktą duryse. Užeikit, metre Žakai. 

* Studentas drąsiai įėjo. .Archidiakonui čia šitas vizitas buvo 
labai nemalonus; jis sudrebėjo: 
"— Kaip? Tai jūs, Žeanai? 

— Taip, vis tiek Ž.,— atsakė raudonveidis, įžūlus ir linksmas 
studentas. 

Tėvo Klodo išraiška vėl bašiūarė rūsti. 

— Ko jums čia reikia? 

— Broli,— atsakė studentas, stengdamasis atrodyti padorus, 
gailus ir kuklus, droviai glamžydamas rankoje kepurę,— aš 
atėjau jūsų paprašyti... 

— Ko? | 

— Pamokymo, kuris man labai reikalingas.— Žeanas neiš- 
drįso garsiai pridurti: „Ir pinigų, kurie man dar reikalingesni.“ 
Ta sakinio dalis liko nepasakyta. 

— Pone,— šaltai tarė archidiakonas,— aš jumis labai nepa- 
tenkintas. 

— Aiman! — atsiduso studentas. 4 


Tėvas Klodas truputį pasisuko su visu krėslu ir >Angžiai pasi- 
žiūrėjo į Žeaną. 

— Labai džiaugiuosi jus matydamas. 

Tai buvo gąsdinanti įžanga: Žeanas pasiruošė žiauriam puo- 
limui. 

„— Žeanai, aš kasdien gaunu skundų. Kas tai buvo per peš- 
tynės, kai jūs lazda apkūlėte jaunąjį vikontą Alberą de Ramon- 
šaną?.. 

— O! — tarė Žeanas.— Didelio čia daikto! Vaikpalaikis lin- 
ksminosi, leisdamas arklį šuoliais per balas ir purvais taškyda- 


mas studentus! . 
— O kas toks, — toliau kvotė archidiakonas,— tas Maje 


Farželis, kuriam sudraskėte drabužius? Tunicam dechiraverunt", 
sakoma skunde. 


* Suplėšė marškinius (Iot.). 295 


. — Tai tau! Vienam iš Montegiu menką palaidinę! Kas čia 


tokio! 
— Skunde sakoma tunicam, o ne cappettam'. Ar mokate 


lotyniškai? 

Žeanas nieko neatsakė. , 

— Taip,— kalbėjo kunigas, linguodamas galvą, — štai koks 
dabar studijavimas mokslų ir literatūros. Lotyniškai vos supran- 
ta, sirų kalbos niekas nemoka, graikų kalbos taip nepakenčia, 
jog net mokytieji nelaikomi neraštingais, kai skaitydami pra- 
leidžia -graikišką žodį, pasakę: Graecum est, non Ilegitur.** 

Studentas ryžtingai pakėlė akis. ž 

— Broli mano, ar pageidautumėte, kad į gryną prancūzų 
kalbą išversčiau graikišką žodį, užrašytą ant sienos? ; 

— Kokį žodį? 

— 'ANATKH. . 

Ant pageltusių archidiakono skruostų pasklido lengvas raus- 
vumas tarsi dūmų debesėlis, bylojąs apie slaptus ugnikalnio 
sukrėtimus. Studentas nieko nepastebėjo. 

— Na, gerai, Žeanai, — suvapėjo vyresnysis brolis, — ką gi 
tas žodis reiškia? 

— LEMTIS. 

Tėvas Klodas pabalo, o studentas nerūpestingai varė toliau: 

— O žodis, ta pačia ranka įrėžtas po juo, 'Avayveia, reiškia 
neskaistybė. Matote, kad moku graikiškai. 

„Archidiakonas tylėjo. Ši graikų kalbos pamoka privertė jį 
susimąstyti. Mažasis Žeanas, kupinas gudrybių kaip išlepintas 
vaikas, nusprendė, kad dabar palankus momentas prašyti. Taigi 
jis nutaisė nepaprastai švelnų balsą ir pradėjo: 

— Broleli, argi jūs manęs taip neapkenčiate, jog esate 
toks žiaurus dėl kelių antausių ir pasikumščiavimo teisingoje 
kovoje su kažkokiais vaikėzais ir marmuzais, guibusdam mar- 
mosetist Matote, gerasis broli Klodai, kad moku lotyniškai. 

Bet visas tas veidmainingas meilumas nepadarė rūsčiajam 
broliui tokio įspūdžio kaip paprastai. Cerberis neatsikando 
meduolio. Archidiakono kaktoje neišsilygino nė viena raukšlė. 

— Ko jūs tuo siekiate? — paklausė jis sausai. 

-— Na, gerai, prie tikslo! Štai! — drąsiai atsakė Žeanas.— 
Man reikia pinigų! į 

Po tokio įžūlaus pareiškimo archidiakono veidas įgavo peda- 
gogo ir tėvo išraišką. 

* Marškinius, o ne palaidinę (Iot.). 


5 Čia graikiškai, perskaityti neįmanoma (/ot.). = 

— Jūs žinote, ponai. Žeanai, kad mūsų Tiršapo lenas, įskai- 
tant nuomą ir rentą iš dvidešimt vieno namo, duoda tik trisde- 
šimt devynis Paryžiaus livrus aštuonis solidus šešis denarus 
pajamų. Pusantro karto daugiau negu brolių Pakle ISKEBIS, bet 
tai nėra daug. 

+-— Man reikia pinigų, — stoiškai tarė Žeanas. 

— Ar žinote, kad konsistorija nusprendė dvidešimt vieną 
mūsų namą perleisti vyskupijai kaip leną, o mes vėl galėtume 
tą leną išpirkti, sumokėję garbiajam vyskupui dvi paauksuo- 
to sidabro markes šešių Paryžiaus Nivrų vertės? O tų dviejų 
markių aš dar neįstengiau surinkti. Jūs tai žinote. 

— Aš žinau, „kad man rėikia pinigų, — trečią sykį pakartojo 
Žeanas. 

— O ką su jais darysi'e? 

Tas klausimas Žeano akyse įžiebė vilties kibirkštėlę. Jo 
išraiška vėl pasidarė lipšni ir saldutė. 

. — Klausykite, broli Klodai, aš nesikreipčiau į jus su blogais 
ketinimais. Pinigai man reikalingi ne praūžti smuklėse ar pajo- 
dinėti Paryžiaus gatvėmis „su auksuoto brokato gūnia, tarno 
lydimam, cum meo laguasio. Ne, broli, tai gailestingam darbui. 

— Kokiam gailestingam darbui? — pSžlBUsĖ truputį nuste- 
bęs Klodas. 

— Du mano draugai nori nupirkti vienos vargšės našlės 
odrijietės naujagimiui baltinukų. Tai labdarybė. Kraitelis kai- 
nuos tris florinus; aš taip pat norėčiau prisidėti. 

— Kaip vadinasi tie jūsų draugai? 

— Pjeras Žudikas ir Batistas Paukštėdis. 

— Hm! — tarė archidiakonas.— Vardai taip tinka skai 
„bei kaip bombarda didžiajam altoriui. 

Teisybė, Žeanas labai blogai parinko tuos du draugų vardus. 
Susigriebė, bet per vėlai. 

— Be to, — kalbėjo įžvalgusis Klodas, — kas čia per nauja- 
gimio kraiteėlis, už kurį reikia mokėti tris florinus? Ir visa tai 
odrijietės vaikui? Nuo kada našlės odrijietės turi vystomų 
kūdikių? | " 

Žeanas dar kartą pamėgino pralaužti ledą. 

—" Na, ką gi! Man reikia pinigų nueiti šį vakarą pas Izabo 
la Tjeri Meilės slėnyje! 

— Ištvirkėli nelemtas! — sušuko kunigas. 

— 'Avayveia,— tarė Žeanas. 

Tas žodis, kurį studentas galbūt klastingai paėmė iš užrašo 

ant celės sienos, padarė kunigui savotišką įspūdį. Jis sukando 
lūpas, jo pyktis nuslūgo, ir raudonis užliejo veidą. 

— Eikite sau, — tarė jis Žeanui.— Aš laukiu vieno žmogaus. 

Studentas dar pabandė: 

— Broli Klodai, duokite bent skatiką pavalgyti. 

— Kiek išėjote Graciano dekretalijų? — paklausė tėvas Klo- 
das. 

— Aš pamečiau užrašus. 

— Kokį lotynų autorių mokotės? 

' — Man pavogė Horacijaus knygą. 

— Kiek išmokote iš Aristotelio? — 

— Dievaži, broli, kuris gi bažnyčios tėvas yra pasakęs, kad 
eretikų klaidos visais laikais lindi Aristotelio metafizikos, brūz- 
gynuose? Velniop Aristotelį! Nenoriu, kad jo metafizika su- 
griautų mano tikėjimą. 

— Vaikine,— tarė archidiakonas, — kai pastarąjį kartą buvo 
atvykęs karalius, vienas jo dvariškis, vardu Filipas de Kominas, 
ant arklio gūnios turėjo išsiuvinėtą šūkį, apie kurį patariu jums 
pagalvoti: Gui non laborat non manducet.* 

Įsižeidęs, pridėjęs pirštą prie ausies, akis nuleidęs į žemę, 
studentas valandėlę patylėjo. Staiga vikriai ir guviai kaip kielė 
atsigręžė į brolį: 

— Vadinasi, broleli, jūs atsisakote man duoti vieną Pary- 
žiaus solidą, kad galėčiau nusipirkti pas kepėją duonos žiau- 
berę? 

— Oui non laborat non manducet. 

Išgirdęs tą nepalenkiamo archidiakono atsakymą, Žeanas 
susiėmė rankomis veidą kaip raudanti moteris ir nevilties ku- 
pinu balsu sušuko: 


» 


— 'OroTotototo!! 
— Ką tai reiškia, pone? — paklausė Klodas, nustebęs dėl 
tokio pokšto. - 


— Tai va! — tarė studentas, pakėlęs į Klodą įžūlias akis, 
kurias buvo pritrynęs kumščiais, kad paraustų tarsi nuo ašarų.— 
Čia graikiškai! Tai Eschilo anapestas, puikiai išreiškiąs siel- 
vartą. 

Ir prapliupo taip užkrečiamai, taip smagiai kvatoti, jog net 
archidiakonas nusišypsojo. Juk iš tikrųjų Klodas pats buvo 
kaltas: kodėl jis tą vaiką taip išlepino? 

— O, broleli Klodai, — tarė Žeanas, tos šypsenos padrąsin- 


* Kas nedirba, tenevalgo (Iot.). 


228 


tas, — matote, kokie suplyšę mano pusbačiai. Ar gali būti dar 
tragiškesnis apavas, kai puspadis kaišioja liežuvį? 

Staiga archidiakonas vėl pasidarė toks pat rūstus kaip ir 
anksčiau. 

.,— Atsiųsiu jums naujus pusbačius. Bet pinigų neduosiu. 
| — Tik vieną menką Paryžiaus solidą, broli, — maldavo Že- 
anas.— Aš mintinai išmoksiu Gracianą, tikėsiu dievą, būsiu tikru 
mokslo ir dorybių Pitagoru. Tik, dėl dievo meilės, duokite man 
vieną menkutį solidą! Argi norite, kad badas mane sugraužtų? 
Jis jau čia pat, jo atverti nasrai juodesni, dvokesni, gilesni 
negu Tartaras arba vienuolio nosis. 

Tėvas Klodas palingavo savo raukšlėtą galvą. 

— Oui non laborat... 

Žeanas jam nedavė pabaigti. 

— Gerai, — sušuko jis,— velniop! Tegyvuoja linksmybėl! 
Girtuokliausiu, mušiuosi, daužysiu vyno ąsočius, lankysiu merg- 
šes! 

"Tai pasakęs, sviedė į sieną savo kepuraitę ir ėmė spragsėti 
pirštais kaip kastanjetėmis. 

Archidiakonas žiūrėjo į jį paniuręs. 

— Žeanai, jūs neturite sielos. 

— Jei taip, tai, pasak Epikūro, man trūksta nežinia ko, kas 
sudaryta iš kažko, kas neturi vardo. 

— Žeanai, reikia rimtai pagalvoti apie pasitaisymą. 

— Beje,— sušuko studentas, žiūrėdamas čia į brolį, čia į 
retortas ant žaizdro,— čia viskas raguota: ir mintys, ir buteliai! 

— Žeanai, jūs stovite ant labai slidaus šlaito. Ar žinote, kur 
einate? 

— Į smuklę, — tarė Žeanas. 

— Smuklė veda prie gėdos stulpo. 

— Tai toks pat žibintas kaip ir kiekvienas kitas, ir gal kaip 
tik su tuo žibintu Diogenas surado savo žmogų. 

— Gėdos stulpas veda į kartuves. 

— Kartuvės — tai svarstyklės, viename jų gale — žmogus, 
o kitame — visas pasaulis. Gražu būti žmogumi. 

— Kartuvės veda į pragarą. 

— Tai didžiulė ugnis. | 

— Žeanai, Žeanai, jūs blogai baigsite. 

— Bet pradžia buvo gera. 

Tuo metu laiptuose pasigirdo žingsniai. 

— Tylėk! — tarė archidiakonas, pridėjęs pirštą prie lū- 

pų.— Tai metras Žakas. Klausyk, Žeanai,— pridūrė jis pašnibž- 
dom, — gink dieve niekam neprasitark, ką čia matysi ir girdėsi. 
Greit slėpkis po žaizdru, ir kad man nė balso. | 

Studentas palindo po žaizdru. Jam toptelėjo puiki mintis. 

— Beje, broli Klodai, už tai, kad nė balso — floriną. 

— Gerai, tylėk! 

— Duok dabar. 

— Še! — piktai mesdamas jam kapšiuką, tarė archidiako- 
nas. 

Žeanas palindo giliau po žaizdru, ir durys atsidarė. 


Vv d 
DU VYRAI JUODAIS RŪBAIS 


Įėjo žmogus juodais drabužiais ir rūškana mina. Pirmiausia 
Žeanui krito į akis (jis, be abejo, savo kampe taip įsitaisė, kad 
galėtų viską matyti ir viską girdėti) nepaprastai liūdnas svečio 
veidas ir apdaras. Vis dėlto jo išraiška buvo savotiškai švelni, 
tik švelnumas kažkoks salstelėjęs, būdingas katei arba teisėjui. 
Nepažįstamasis, kokių šešiasdešimties metų senis, buvo visai 
pražilęs ir surukęs; jo akys mirksėjo, antakiai buvo balti, lūpa 
nukarusi, rankos didelės. Pamatęs, kad svečias tik toks, tai yra 
gydytojas arba teisėjas, ir kad jo nosis per toli nuo burnos, — 
tikras kvailumo požymis, — Žeanas nulindo į savo urvo kampą, 
nusiminęs, jog reikės nežinia kiek laiko praleisti tokioje nepa- 
togioje padėtyje ir tokioje nemalonioje draugijoje. 

Archidiakonas nė neatsistojo sutikti to žmogaus. Davė jam 
ženklą sėsti ant suolelio prie durų ir, valandėlę patylėjęs, tarsi 
tęsdamas savo apmąstymus, bent kiek globėjišku tonu tarė: 

— Laba diena, metre Žakai. 

— Sveiki, metre! — atsakė juodasis žmogus. 

Tonas, kuriuo vienas pasakė metre Žakai, o kitas metre, 
buvo toks skirtingas, kaip sakant monsinjore ir pone, kaip 
domine ir domne. Aišku, čia mokytojas susitiko su mokiniu, 

Archidiakonas vėl patylėjo, o metras Žakas stengėsi tos 
tylos netrikdyti. Č 

— Na kaip,— pagaliau tarė archidiakonas,— ar jums pa- 
sisekė? 

— Deja, mokytojau,— liūdnai šyptelėjęs, atsakė šis,— aš 
vis dar pučiu ugnį. Pelenų kiek tik nori. Bet aukso — nė kruo- 
pelytės. 

Tėvas Klodas nekantriai mostelėjo: 

— Aš jus klausiu ne to, metre Žakai Šarmoliu, klausiu apie 
jūsų raganiaus bylą. Juk tai Markas Senenas, kaip sakėte, 
Atskaitomybės rūmų ekonomas? Ar jis prisipažįsta raganavęs? 
Ar tardyimnas pasisekė? 

— Deja, ne,— atsakė metras Žakas, vis taip pat liūdnai šyp- 
sodamasis.— Tos paguodos dar neturime. Tai ne žmogus, O 
akmuo. Mes jį išvirsime Kiaulių turguje, o jis vis tiek nieko 
nepasakys. O tuo tarpu griebiamės visko, kad galėtume sužinoti 
tiesą. Jis jau išnarstytas. Mes naudojame visas priemones, pa- 
sak senojo komiko Plauto: 

„Advorsum stimulos, laminas, crucesgue, compedesgue, 
Nervos, catenas, carceres, numellas, pedicas, boias.* 


Niekas negelbsti. Tai siaubingas žmogus. Be reikalo su juo 
vargstu. 

— Ar nieko naujo neradote jo namuose? 

— O kaipgil — tarė metras Žakas, rausdamasis savo kap- 
šyje.— Štai tas pergamentas. Čia parašyti žodžiai, kurių mes 
nesuprantame. O juk advokatas ponas Filipas Lelje truputį 
moka hebrajiškai — tos kalbos pramoko Briuselyje Kantersteno 
gatvės žydų bylos metu! 

Taip kalbėdamas, metras Žakas išvyniojo pergamentą. 

— Duokite, — tarė archidiakonas.— Gryniausi burtai, metre 
Žakai! — sušuko jis, žvilgtelėjęs į pergamentą.— Emen-hetan! 
Taip šaukia vilkolakiai, kai skrenda į šabą. Per ipsum, et cum 
ipso, et in ipsol** Tai užkeikimas, kuriuo velnias vėl nugramzdi- 
namas pragaran. Hax, pax, max! Tai iš medicinos srities. Už- 
kalbėjimas nuo pasiutusio šuns įkandimo. Metre Žakai, jūs esate 
karaliaus prokuroras bažnytiniame teisme. Tas pergamentas — 
baigus. 

— Mes dar patardysime tą žmogų. Štai ką dar radome pas 
Marką Seneną,— pridūrė metras Žakas, vėl rausdamasis savo 
maišelyje. 

Tai buvo indas, panašus į tuos, kur sudėti ant tėvo Klodo 
žaizdro, 


* Kablius, įkaitintą geležį, kankinimo suolą, geležinius, rimbus, grandines, 
kalėjimą, kankinimo batus, antrankius, antkaklį (lot.). 


** Per patį, su pačiu, pačiame (Iot.). 231 


— A,— tarė archidiakonas,— alchemijos tiglis. 

— Prisipažinsiu,— tarė. metras Žakas, droviai, nejaukiai 
nusišypsojęs, — aš jį išmėginau savo žaizdre, bet pavyko ne 
geriau kaip ir su manuoju. 

Archidiakonas ėmė apžiūrinėti indą. 

— Ką gi jis išraižė ant savo tiglio? Och! Och! Žodis, išvai- 
kąs blusas! Tas Markas Senenas tikras nemokša! Tikiu, kad su 
šituo nepadarysite aukso! Jis tinka tik vasarą pasidėti miega- 
majame, štai ir viskas! 

— Jei jau pradėjome kalbėti apie klaidas, — tarė karaliaus 
prokuroras, — tai pasakysiu, kad, prieš lipdamas čionai, paty- 
rinėjau apačioje portalą; ar jūs, garbusis tėve, esate visai tikras, 
kad iš Otel Dje pusės yra atvaizduoti fizikos mokslo darbai ir 
kad iš septynių nuogų figūrų prie dievo motinos kojų toji su 
sparnais prie kulnų yra Merkurijus? 

— Taip, — atsakė kunigas.— Apie tai rašė Augustinas Nifas, 
italų mokslininkas, turėjęs barzdotą demoną, kuris jį visko ir 
išmokęs. Beje, lipkime žemyn, aš jums vietoje išaiškinsiu. 

— Dėkui, mokytojau,— tarė Šarmoliu, lenkdamasis iki že- 
mės.— Beje, būčiau pamiršęs! Kada panorėsite, kad liepčiau 
suimti mažąją burtininkę? 

— Kokią burtininkę? 

"— Tą čigonę, jūs gerai ją žinote, ji kasdien ateina šokti į 
katedros aikštę, nors. dvasinė vyresnybė tai uždraudė! Ji turi 
velnio apsėstą ožką su velnio ragais, kuri moka skaityti, rašyti, 
moka matematiką kaip Pikatriksas; vien dėl tos ožkos reikėtų 
iškarti visus čigonus. Byla jau paruošta. Teismas neužtruks! 
Prisiekiu-savo siela, ta šokėja — dailus padarėlis! Gražiausios 
juodos akys! Du Egipto karbunkulai. Kada pradėsime? 

Archidiakonas nubalo kaip drobė. | 

— Aš jums pasakysiu kada, — vos girdimai pramikčiojo jis. 
Paskui tarė su įstanga: — Kvoskite Marką Seneną. 

— Būkite ramus,— tarė šypsodamasis Šarmoliu.— Parėjęs 
vėl liepsiu jį pririšti prie odinės lovos. Bet tai velnias, ne žmo- 
gus. Jis privargina net patį Pjerą Torteriu, o juk jo rankos stam- 
besnės už mano. Pasak šauniojo Plauto: 

Nudus vinctus, centum pondo, es guando pendes per pedes." 
Kvosime jį ant suktuvo! Tai mūsų geriausias įrankis. Jis para- 
gaus dar ir šito. 


* Nuogas sveri šimtą svarų, jei pakabintas už kojų (Iot.). 

Tėvas Klodas atrodė nugrimzdęs niūriose mintyse. Jis atsi- 
gręžė į Šarmoliu: 

—.Metre Pjera... tai yra metre Žakai, kvoskite Marką 
Seneną! 

— Taip, tėve Klodai. Vargšas žmogus! Jam teks kentėti 
kaip Mumoliui““. Kaip jam atėjo į galvą vykti į raganų šabą! 
Atskaitomybės rūmų ekonomas turėtų žinoti Karolio Didžiojo 
raštą Stryga vel masca!* O dėl mažytės, jų vadinamos Smelar- 
dos, lauksiu jūsų įsakymo. A! Kai eisime pro portalą, jūs man 
paaiškinsite, ką reiškia sodininkas freskoje prie pat bažny- 
čios durų. Gal tai Sėjėjas? Ė, mokytojau, apie ką gi jūs taip 
galvojate? 

Tėvas Klodas, paskendęs savo mintyse, jo nebeklausė. Šar- 
moliu pagal žvilgsnio kryptį nustatė, kad kunigas žiūri į didelį 
voratinklį, užtraukusį visą langelį. Tą akimirką lengvabūdė 
musė, verždamasi į kovo saulę, įlėkė į tinklą. Siūlams suvirpė- 
jus, vidury tūnąs didžiulis voras sujudėjo, pripuolė prie musės, 
priekiniais čiupikliais sulenkė ją pusiau, o savo bjauriu straubliu 
ėmė grabinėti jai galvą. 

— Vargšė musė, — tarė-karaliaus prokuroras bažnytiniame 
teisme ir pakėlė ranką, norėdamas ją išgelbėti. Archidiakonas, 
tarsi staiga pabudęs, mėšlungiškai stvėrė jam už rankos. 

— Metre Žakai,— sušuko jis, — teįvyksta lemtis! 

Prokuroras nusigandęs atsigręžė. Jam pasirodė, kad ranką 
sugnybo geležinės žnyplės. Paklaikusios, liepsnojančios kunigo 
akys žiūrėjo nejudėdamos į mažą baisią porą — musę ir vorą. 

— O, taip! — kalbėjo kunigas balsu, tarsi einančiu iš pat 
sielos gelmių.— Štai visa ko simbolis. Ji skraido, ji linksma, ji 
ką tik gimė; ji ieško pavasario, erdvės, laisvės. O, taip, bet kai 
susiduria su lemtingąja rozete, iš jos išlenda voras, bjaurus vo- 
ras! Vargšė šokėja! Vargšė pasmerktoji musė! Metre Žakai, te- 
įvyksta! Tai lemtis! Deja! Klodai, tu esi voras. Klodai, tu esi ir 
musė! Tu skridai į mokslą, į šviesą, į saulę, tau tik rūpėjo pasiek- 
ti erdvę, amžinosios tiesos šviesybę; bet, puldamas į akinantį 
langelį, atvertą į kitą pasaulį, į šviesos, proto ir mokslo pasaulį, 
tu, akloji muse, beproti mokslininke, nematei to švelnaus vora- 
tinklio, kurį lemtis ištiesė tarp šviesos ir tavęs; tu puolei į jį gal- 
votrūkčiais, vargšas kvaily, ir dabar perskelta galva, nutrauk- 
tais sparnais blaškaisi lemties čiupikliuose! Metre Žakai! Metre 
Žakai! Nekliudykite vorui! 


* Burtininkė arba ragana (lot.). 

— Užtikrinu jus,— tarė Šarmoliu, žiūrėdamas į. jį ir nieko 
nesuprasdamas, — aš jo neliesiu. Bet, dėl dievo. meilės, metre, 
paleiskite man ranką! Jūs laikote ją kaip replėmis. 

Archidiakonas jo negirdėjo. 

— O beproti! — tarė jis, nenuleisdamas akių nuo langelio.— 
Kad ir sudraskytum musės sparneliais tą baisųjį voratinklį, 
manai, pasiektum šviesą? Deja, tas stiklas už jo, ta permatoma 
kliūtis, ta kietesnė už žalvarį kristalinė siena visas filosofijas 
skiria nuo tiesos, — kaipgi tu ją nugalėsi? O mokslo tuštybė! 
-Kiek išminčių veržiasi prie jos iš toli ir plasnodami persiskelia 
kaktą! Kiek mokslinių sistemų, sumišai zvimbdamos, trenkiasi 
į tą amžinąjį stiklą! “ 

Jis nutilo. Lyg aprimo taip besamprotaudamas, nes nejučio- 
mis nuo savęs nukrypo į mokslą. Žakas Šarmoliu jį galutinai 
grąžino į tikrovę, paklausęs: 

— Tai va, mokytojau, kada man padėsite pasėrya auksą? 
Man vis dar nesiseka. 

Archidiakonas, karčiai šypsodamasis, palingavo Žalias 

— Metre Žakai, paskaitykite Mykolo Pselo Dialogus de 
energia et operatione daemonum.* Tai, ką mes darome, nėra 
visai nekaltas dalykas. 

— Tyliau, mokytojau! Aš tai numanau,— tarė Šarmoliu.— 
Bet kai esi tik paprastas karaliaus prokuroras bažnytiniame 
teisme ir gauni trisdešimt Turo dukatų pėr metus, reikia truputį 
užsiiminėti hermetika. Tik kalbėkime tyliai. 

Tą akimirką -klusias Šarmoliu ausis pasiekė kramtančių 
žandikaulių čekšėjimas po žaizdru. ' 

— Kas ten? — sunerimo jis. 

Kramtė studentas; labai nepatogiai susifangęs ir labai nuo- 
bodžiaudamas savo slėptuvėje, jis rado sudžiūvusią plutą ir api- 
pelėjusį sūrio galą ir, nieko nelaukdamas, ėmė graužti — rėikė- 
'jo gi kiek išsiblaškyti ir užkąsti. Būdamas labai išalkęs, jis gar- 
siai triauškė ir smarkiai čepsėjo, ir tai sukėlė prokurorui įtari- 
mą ir nerimą. 

— Mano katinas, matyt, pasigavęs pelę, puotauja,— gyvai 
tarė archidiakonas. 

Toks paaiškinimas patenkino Šarmoliu. 

„— Iš tikrųjų, mokytojau,— atsakė jis, pagarbiai šypsoda- 
masis, — visi didieji filosofai turėjo kokį nors naminį gyvulį. 


* Dialogas apie demonų energiją ir veiklą (Iot.). 

Žinote, ką sako Servijus?". Nullus enim Iocus sine genio est.* 

Tėvas Klodas, bijodamas, kad Žeanas dar kaip nors neišsi- 
šoktų, priminė savo garbingam mokiniui, jog dar reikia kartu 
panagrinėti kelias portalo figūras, ir abu išėjo iš celės; studentui 
didžiai palengvėjo ant širdies: jis jau rimtai buvo ėmęs bijoti, 
kad jam ant kelio gali likti smakro įspaudas. 


VI 


KAS GALI ATSITIKTI 
NUSIKEIKUS LAUKE SEPTYNIS KARTUS 


— Te Deum laudamus!** — sušuko metras Žeanas, lįsdamas 
iš savo skylės.— Abudu apuokai išsinešdino. Och! Och! Hax! 
Pax! Max! Blusos! Pasiutę šunys! Velnias! Man iki kaklo įgriso 
jų šnekos! Galva ūžia kaip varpinė. Ir negana to — dar supelijęs 
sūris! Skubiai žemyn! Pasiimsime vyresniojo brolelio kapšį ir 
visas monetas paversime buteliais! 

Jis švelniai ir džiaugsmingai pažvelgė į brangaus kapšio 
vidų, apsitvarkė drabužius, nusidulkino apgailėtinas rankoves, 
visai pilkas nuo pelenų, švilpaudamas dainelę, apsisuko ant 
kulno, pašoko aukštyn, apžiūrėjo, ar nėra ko paimti, nugvelbė 
nuo žaizdro kelis stiklinius amuletus, tinkamus padovanoti 
Izabo la Tjeri, galiausiai pastūmė duris, kurias brolis buvo pali- 
kęs praviras iš atlaidumo, o jis paliko iš išdykumo, ir, pasi- 
straksėdamas kaip paukščiukas, nulėkė įvijais laiptais žemyn. 

„ Patamsyje susidūrė su kažkuo, tas murmėdamas pasitraukė; 
Žeanas spėjo, kad tai buvo Kvazimodas; jį pagavo toks juokas, 
jog likusias pakopas lipo susiėmęs už šonų. Net ir“ aikštę pasie- 
kęs vis dar juokėsi. 

- Atsidūręs ant grindinio, treptelėjo koja. 

—.(0,— tarė jis, — gerasis, garbingasis Paryžiaus grindiny! 
Tie prakeikti laiptai uždusintų ir angelus, laipiojančius Jokūbo 
kopėčiomis! Ir kurių galų aš ropščiau tuo akmeniniu „grąžtu, 
gręžiančiu dangų? Kad užkrimsčiau apmūsijusio sūrio ir pro 
langelį pasižiūrėčiau Paryžiaus bokštų? 

Jis žengė kelis žingsnius ir pamatė abudu apuokus, tai yra tė- 
vą Klodą ir metrą Žaką Šarmoliu, stebinčius vieną portalo skulp- 


* Nėra vietos, kur nebūtų dvasios (Iot.). 2 
** Tave, dieve, šloviname (Iot.). 

tūrą. Ant pirštų galų priėjęs, išgirdo archidiakoną tyliai sakant 
Šarmoliu: 

— Gijomas Paryžietis liepė iškalti Jobą tame melsvame 
akmenyje paauksuotais kraštais. Jobas reiškia filosofinį akmenį, 
kuris turi būti bandomas ir kankinamas, kad pasidarytų tobu- 
las, kaip sako Raimondas Liulis: Sub conservatione formae 
specificae salva anima.* 

— Man vis tiek,— tarė sau Žeanas,— juk aš turiu kapšį. 

Tuo metu už nugaros jis išgirdo stipriu ir skambiu balsu 
paleistą baisią keiksmų seriją. į 

— Vardan dievo kraujo! Vardan dievo pilvo! Velnio blauz- 
da! Belzebubo bamba! Pasiutimas! Kad jas kur griausmas ir per- 
kūnas! 

— Prisiekiu savo siela! — sušuko Žeanas.— Tai ne kas kitas 
kaip mano draugužis kapitonas Febas! 

Febo vardą archidiakonas nugirdo tuo metu, kai karaliaus 
prokurorui aiškino, ką reiškia drakonas, slepiąs uodegą kubile, 
iš kurio kyla dūmai ir kyšo karaliaus galva. Tėvas Klodas krūp- 
telėjo, nutilo, tuo labai nustebindamas Šarmoliu, atsigręžė ir 
pamatė savo brolį Žeaną, žengiantį prie aukštaūgio karininko 
pas Gondelorje namų duris. 

Tai iš tikrųjų buvo kapitonas Febas de Šatoperas. Jis stovėjo 
atsirėmęs į sužadėtinės'namų kampą. ir keikėsi kaip pagonis. 

— Po galais, kapitone Febai,— tarė Žeanas, imdamas jį už 
rankos, — jūs nuostabiai uoliai keikiatės. 

— Kad jas kur griausmas ir perkūnas! — atsakė kapitonas. 

— Kad jus patį griausmas ir perkūnas! — atkirto „studen- 
tas.— Na, meilusis kapitone, iš kur tas gražių žodelių antplūdis? 

— Atsiprašau, drauguži Žeanai, — sušuko Febas, kratydamas 
jam ranką,— šuoliais paleistas arklys staiga negali sustoti. 
Taigi ir aš įsivaręs negaliu keiksmų suturėti. Buvau pas tas 
šventeivas, ir visada, kai iš jų išeinu, man gerklė kupina keiks- 
mų; turiu juos išspjaudyti, kitaip uždusiu, kad jas kelmai ir 
perkūnai! 

— Gal norėtumėt išgerti? — paklausė studentas. 

Taš pasiūlymas kapitoną apramind. 

— Norėčiau, tik neturiu pinigų. 

— Užtai aš turiu! 

— Še tau! Nejaugi? 

Žeanas didingai ir kartu paprastai pakišo kapitonui Febui 


* Siela išgelbėta, jei išlaikys tam tikrą formą (Iot.). 

po nosim kapšį. Tuo tarpu archidiakonas, palikęs apstulbusį 
Šarmoliu, atėjo prie jųdviejų, sustojo už kelių žingsnių ir ėmė 
juos stebėti, o šie nekreipė į jį dėmesio — taip buvo susidomėję 
pinigine. 

Febas sušuko: ; 

— Piniginė jūsų kišenėje, Žeanai,— tai mėnulis vandens ki- " 
bire. Matyt matai, bet iš tikrųjų jo nėra. Yra tik jo atvaizdas. 
Dievaži, kertam lažybų, kad ten tik akmenukai! * 

Žeanas šaltai atsakė: 

— Štai akmenukai, kuriais grindžiu savo kišenę. 

Daugiau netaręs nė žodžio, jis išbėrė, kas buvo piniginėje, 
ant artimiausio stulpelio su tokia išraiška kaip romėnas, gelbin- 
tis tėvynę. 

-— Dieve šventas! — sumurmėjo Febas.— Taržai, sidabri- 
niai, sidabrinukai, Turo skatikai, Paryžiaus denarai, tikrieji 
liardai su ereliu! Neįtikėtina! 

"Žeanas laikėsi oriai ir abejingai. Keli liardai nusirito į 
purvą; kapitonas puolė jų pakelti. Žeanas jį sulaikė: 

— Fe, kapitone Febai de Šatoperai! 

Febas suskaičiavo pinigus ir iškilmingai atsigręžė į Žeaną: 

— Ar žinote, Žeanai, kad čia dvidešimt trys Paryžiaus soli- 
dai! Ką jūs šią naktį apiplėšėte Perpjautų nasrų gatvėje? 

„ Žeanas atmetė šviesią garbanotą galvą ir, niekinamai prisi- 
merkęs, tarė: 

— Turiu brolį — archidiakoną ir kvailį. 

— Vardan dievo.ragų! — sušuko Febas.— Koks puikus žmo- 

us! 
ž — Eime išgerti, — paragino Žeanas. 

.— Kur? — paklausė Febas.— Į „Ievos obuolį“! 

— Ne, kapitone. Eime į „Senovinį mokslą“. Seną vinį moks- 
le. Tai rebusas. Aš mėgstu rebusus. 

.— Velniop tuos rebusus, Žeanai. „Ievos obuoly“ geresnis 
vynas. Be to, šalia durų saulėje auga vynuogienojas. Man sma- 
gu jį matyti, kai geriu. 

— Na, gerai! Tebūnie Ieva su obuoliu, — tarė studentas ir, 
paėmęs Febą už rankos, pridūrė: — Beje, brangusis kapitone, 
jūs ką tik pasakėte Perpjautų nasrų gatvė. Labai negerai taip 
kalbėti. Dapar žmonės nebe tokie barbarai. Sako Perpjautos 
gerklės gatvė. 

-Du draugai patraukė į „Ievos obuolį“. Nėra reikalo sakyti, 
kad prieš tai jie susirinko pinigus ir kad archidiakonas nusekė 


paskui juos. 

Archidiakonas sekė paskui juos paniuręs. Ar tai tas pats 
Febas, kurio prakeiktas vardas painiojasi visose jo mintyse po 
susitikimo su Grenguaru? To jis nežinojo, bet tai buvo Febas, ir 
to magiško vardo pakako, kad archidiakonas-sėlintų paskui du 
nerūpestingus draugus, klausydamasis jų žodžių ir atidžiai bei 
nerimastingai stebėdamas kiekvieną jų mostą. Teisybę pasakius, 
nė klausytis nereikėjo: jie šnekėjo garsiai, nė kiek nesibaimin- 
tlami, kad praeiviai išgirs jų pasipasakojimus. Kalbėjo apie 
dvikovas, apie mergas, apie išgėrimus, apie išdaigas. 

Vienos gatvės posūkyje iš netolimo skersgatvio juos pasiekė 
būgnelio garsai. Tėvas Klodas: išgirdo karininką sakant stu- 
dentui: 

— Po perkūnais! Spauskim. 

— Kodėl, Febai? 

— Bijau, kad manęs nepamatytų čigonė. 

— Kokia čigonė? 

— Ta mažutė su ožka. 

— Smeralda? 

— Ta pati, Žeanai. Velniškas vardas, aš vis jį pamirštu. 
Paskubėkime, nes ji mane pažins. Nenoriu, kad ta mergaitė 
mane užkalbintų gatvėje. 

— Argi jūs ją pažįstate, Febai? 

Čia archidiakonas pamatė, kaip Febas nusišaipė, pasilenkė“ 
prie Žeano ausies ir kažką jam sušnabždėjo. Po to Febas nusi- 
kvatojo ir pergalingai pakratė galvą. 

— Iš tikrųjų? — paklausė Žeanas. 

— Prisiekiu savo siela! — tarė Febas. 

— Šį vakarą? 3 

— Šį vakarą. 

— Ir jūs tikras, kad ji ateis? 

— Na ir galva, Žeanai! Kas gi tokiais dalykais abejoja? 

— Kapitone Febai, jūs laimingas karininkas! į 

Archidiakonas girdėjo visą tą pokalbį. Jo dantys ėmė tauk- 
šėti. Drebulys nukrėtė kūną. Jis stabtelėjo, atsirėmė į stulpelį 
kaip girtas, po to vėl ėmė sekti paskui du linksmus padaužas. 

Kai juos prisivijo, jie šnekėjosi jau apie kažką kitą. Jis iš- 
girdo juos visa gerkle plyšojant seną dainušką: 


Pti-Karo kaimelio vyrai šaunūs — 
Kariami kaip veršiai nė nebliauna. 

VII 
VIENUOLIS ŠMĖKLA 


Garsioji „Ievos obuolio“ smuklė buvo Universiteto kvartale, 
Skydo ir Maršalkos gatvių kampe. Salė apačioje nemaža, žemu- 
tė, su skliautu, rymančiu ant storų medinių, geltonai nudažytų 
stulpų; visur pristatyta stalų, ant sienų prikabinėta žibančių 
alavinių ąsočių, visada pilna gėrikų, kiek tik nori mergšių, lan- 
gas — į gatvę, prie durų — vynuogienojas, o viršum durų — 
ant geležinio virbo girgždantis, nuo lietaus surūdijęs skardos 
lakštas su nupiešta moterimi ir obuoliu. Tas savotiškas vėjarodis 
buvo iškaba. 

Temo. Kryžgatvis buvo visai tamsus. Smuklė, pilna žvakių, 
iš tolo švietė kaip kalvė naktį. Pro išdaužtus langus sklido 
stiklų skambesys, erzelynė, keiksmai ir barniai. Pro aprasojusią 
nuo šilumos vitriną šmėžavo neaiškios figūros; tarpais pra- 
pliupdavo skardus juokas. Praeiviai, skubą savo reikalais, nė 
nežvilgtelėdavo į tą triukšmingą langą. Tik kartais koks nors 
apsiskarmaliavęs vaikiščias, ant pirštų galų pasistiebęs iki pa- 
langės, išrėkdavo seną dainelę girtuokliams paerzinti: 


Kas nepastovi — tą į griovį, tą į griovį! 


Vis dėlto vienas žmogus ramiai vaikštinėjo pro trankią 
smuklę, nuolat į ją pažvelgdamas ir nueidamas toliau kaip sar- 
gybinis nuo savo sarginės. Jis buvo iki pat akių įsisupęs į 
skraistę, nusipirktą pas sendaikčių pardavėją šalia „Ievos obuo- 
lio“ smuklės, — visų pirma, saugančią nuo kovo vakaro vėsos, o 
be to, slepiančia jo apdarą: Kartkarčiais sustodavo „prie apsine- 
treptelėdavo koja. 

Pagaliau smuklės durys atsidarė. Atrodė, kad jis to telaukė. 
Išėjo du gėrikai. Šviesos spindulys akimirką rausvai nušvietė 
linksmus jų veidus. Skraistėtas žmogus jų stebėti perėjo į kitą 
gatvės pusę ir sustojo vieno namo prieangyje. 

— Kad tave griausmas ir perkūnas! — sušuko vienas gėri- 
kų,.— Tuoj išmuš septynias. Man reikia į pasimatymą. 

— Aš jums sakau, pertarė jį apsunkusiu liežuviu drau- 
gas, — kad negyvenu Blevyzgų gatvėje, indignus gui inter 

mala verba habitat.* Mano -butas Žano Minkštaduonio gatvėje, 
in vico Johannis-Pain-Mollet. Jūs raguotesnis už vienaragį, jei 
sakote priešingai. Kiekvienas žino, kad tas, kas bent kartą 
ant meškos jojo, nieko nebebijo, bet jūs mėgėjas pasmaguriauti 
kaip šventas Jokūbas Špitolninkas. - 

— Žeanai, drauguži, tu girtas, — kalbėjo tas kitas. k 

Draugas svirduliuodamas atsakė: 

— Sakykite, ką norite, Febai, bet įrodyta, kad Platono 
profilis buvo kaip medžioklinio šuns. | 

Skaitytojas, be abejo, jau pažino mūsų šaunius draugu- 
žius — kapitoną ir studentą. Atrodė, kad juos pažino ir šešė- 
lyje stovįs žmogus; pažino ir lėtais žingsniais nusekė iš paskos 
visomis kreivėmis, kurias kapitonas kreivaliojo kartu su stu- 
dentu; beje, karininkas, labiau užsigrūdinęs gėrėjas, laikėsi 
visai gerai. Skraistėtas žmogus, atidžiai klausydamasis, išgirdo 
tokį įdomų pokalbį: | 

— Prisiekiu Bakchu! Stenkitės eiti tiesiai, ponas bakalaurė: 
Juk žinote, kad man reikia jus palikti. Jau septynios. Turiu 
pasimatymą su moterimi: 

— Palikite mane, po galais! Matau žvaigždes ir ugnines 
ietis. Jūs atrodote kaip juoku plyštanti Dampmarteno pilis. 

— Vardan mano senelės karpų, Žeanai, negalima taip kvai- 
lioti. Klausykit, ar jums neliko pinigų? 

— Ponas rektoriau, čia ne klaida: parva boucheria — mažutė 
mėsinė. a 

— Žeanai, drauguži Žeanai! Juk žinote, kad turiu pasima- 
tymą su ta mažyte už Sen Mišelio tilto ir niekur kitur negaliu 
jos nusivesti kaip pas Falurdel, tą tilto kekšę, ir kad reikės už- 
mokėti už kambarį. Senoji žilaūsė ištvirkėlė neduos man skolon. 
Žeanai!. Dėl dievo meilės! Negi nebeliko nė vieno solido? 

— Žinojimas, kad visos valandos gerai praleistos, yra malo- 
niausias stalo pagardas. 

— Vardan: pilvo ir žarnų! Užteks liežuviu malti! Sakyk tu, 
velnio Žeanai, ar dar turi bent kelis solidus? Duok, arba, dieva- 
ži, iškratysiu, nors būtum raupsuotas kaip Jobas ir niežuotas 
kaip Cezaris! : 

— Pone, Galiašo gatvė yra ta gatvė, kuri vienu galu remiasi 
į Stiklių gatvę, o kitu į Audėjų gatvę. 

— Na,.gerai, tegul būna taip, bičiuli mano Žeanai, vargše 
mano drauguži, Galiašo gatvė, gėrai, labai gerai. Bet, vardan 


* Gėda tam, kas tarp blevyzgų gyvena (Iot.). 

dangaus, atsipeikėk. Man reikia tik vieno solido septintai va- 
landai. “ 
— Tylos! Pasiklausykit užstalės dainelės: 


Kai katinus dorot ims pelės, 
Araso ponas bus karalius. 

Kai švento Jono naktį jūra 
Užšals, tada, Araso mūrus 
Palikę, žmonės trauks per ledą 
Svečion šalin, kur akys veda. 


— Och studentę Antikristo, kad tu pasismaugtum savo mo- 
tinos žarna! — sušuko Febas ir šiurkščiai pastūmė pirtą studen- 
tą, O tas nuslydo palei sieną ir susmuko ant Pilypo Augusto 
grindinio. Girtas girtą užjaučia, tad ir Febas koja paritino Žeaną 
ant vieno tokio „vargšų pagalvio“, kuriuos apvaizda laiko prie 
visų Paryžiaus gatvių stulpų ir kuriuos turčiai niekinamai va- 
dina atmatų krūva. Kapitonas padėjo Žeano galvą ant nuolai- 
daus kopūstkočių kaugės krašto, ir tą pat akimirką studentas 
puikiausiu bosu užknarkė. Vis dėlto kapitono širdyje dar nebuvo 
išblėsęs visas pyktis. 

— Na ir dardėk sau velnių vežėčiom, dievai tavęs nema- 
tė! — tarė jis vargšui užmigusiam studentui ir nuėjo sau. . 

Skraistėtas žmogus, visą laiką sekęs įkandin, stabtelėjo prie 
tysančio studento, tarsi nežinodamas ką dabar daryti; paskui, 
giliai atsidusęs, nuėjo paskui kapitoną. 

Mes, kaip ir juodu, paliksime Žeaną miegantį žvaigždėto 
dangaus globoje ir, jei skaitytojas sutinka, eisime paskui 
anuodu. 

Sukdamas į Sent Andre Dezaro gatvę, kapitonas Febas paste- 
bėjo, kad jį kažin kas seka. Atsitiktinai grįžtelėjęs, pamatė 
šešėlį, slenkantį pasieniu. Sustojo — ir šešėlis sustojo. Ėmė ei- 
ti — ir šešėlis ėmė eiti. Bet dėl to jis nėmaž neišsigando. 

„Niekai,— pagalvojo jis, — juk aš neturiu nė skatiko.“ Prie- 
šais Oteno koležo fasadą sustojo. Kaip tik tame koleže jis ap- 
graibomis baigė savo vadinamąsias studijas ir senu padaužos 
moksleivio įpročiu niekada nepraeidavo pro kardinolo Pjero 
Bertrano statulą portalo dešinėje nepadaręs to, kuo taip karčiai 
skundžiasi Priapas Horacijaus satyroje Olim truncus eram ficul- 
nus“. Jis taip uoliai stengdavosi, jog parašas Eduensis episco- 
pus'* buvo beveik nusiplovęs. Taigi, kaip paprastai, sustojo prie 

* Kadaise buvau figmedžio kamienu (Iot.). 


** Oteno vyskupas (Iot.). 

statulos. Gatvė 'buvo visiškai tuščia. Atsainiai tvarkydamasis 
Ar dairydamasis į visas puses, kapitonas pamatė, kad šešėlis iš lė- 
to prie jo artinasi, taip iš lėto, jog galima įžiūrėti jį esant su ap- 
siaustu ir skrybėle. Priėjęs prie kapitono, šešėlis sustojo ir su- 
stingo kaip kardinolo Bertrano statula. Tačiau jo akys, įsmeigtos 
į Febą, žibėjo kaip katės vyzdžiai naktį. 

Kapitonas buvo drąsus ir nebūtų per daug nusigandęs plėšiko 
su špaga rankoje. Bet ta vaikščiojanti statula, tas suakmenėjęs 
žmogus šaldė jam gyslose kraują. Žmonės tais laikais pasakojo 
visokiausias istorijas apie vienuolį šmėklą, naktimis klaidžio- 
jantį Paryžiaus gatvėmis, ir Tlabar tas istorijas Febas miglotai 
prisiminė. Valandėlę jis stovėjo apstulbęs, paskui, dirbtinai 
nusijuokęs, tarė: 

.— Pone, jeigu jūs, kaip spėju, esate vagis, tai atrodote man 
kaip gervė, puolanti riešuto kevalą. Aš esu nusigyvenusios 
šeimos sūnus, mano mielas. Kreipkitės va čia, šalimais. Šio 
kolėžo koplyčioje yra gabalas. tikrojo kryžiaus, laikomas si- 
dabro skrynelėje. 

Iš po apsiausto išlindo ranka, ir lyg erelio nagai susmigo 
Febui į petį. Tuo pat metu šešėlis prabilo: 

— Kapitone Febai de Šatoperai! 

— Kaip, po velnių! — sušuko Febas.— Jūs žinote mano 
„vardą? 

— Ašnetik žinau jūsų vardą, — numirėlio balsu tarė skrais- 
tėtas žmogus.— Šį vakarą jūs turite pasimatymą. 

— Taip,— atsakė apstulbęs Febas. 

— Septintą valandą. 

— Už penkiolikos minučių. 

— Pas Falurdel. 

— Tikrai. 

— Pas Sen Mišelio tilto ištvirkėlę. 

— Švento Mykolo arkangelo, kaip sakoma poteriuose. 

— Piktžodžiautojau! — sumurmėjo vaiduoklis.— Su mote- 


- 


— Contiteor.“ 
„— Ji vadinasi... 
— Smeralda,— linksmai tarė Febas. 
Pamažu jam grįžo nerūpestingumas. 
Ištarus tą vardą, šešėlio žnyplės kaip pašėlusios ėmė pur- 
tyti Febo ranką. 


* Prisipažįstu (Jot.). 

— Meluoji, kapitone Febai de Šatoperai! 

Jei kas tada būtų pamatęs, kaip kapitonas užsiplieskė, kaip 
šoko atgal — taip smarkiai, jog net ištrūko 1š pačiupusių jį 
replių, kaip išdidžiai griebėsi špagos, ir būtų pamatęs prieš jį, 
tokį įtūžusį, niūriai sustingusį skraistėtą žmogų, tas iš tikrųjų bū- 
tų persigandęs. Tai buvo panašu į Don Žuano kovą su statula. 

— Kristau ir šėtone! — sušuko kapitonas.— Štai žodis, retai 
pasiekiąs Šatoperų ausį! Ar drįstum jį pakartoti? 

— Tu meluoji! — šaltai tarė šešėlis. 

Kapitonas sugriežė dantimis. Tą akimirką viską užmiršo: 
vienuolį šmėklą, prietarus. Nieko daugiau nebematė, tik jį 
įžeidusį žmogų. 

— A! Štai kaip! — suvapėjo siutulio smaugiamu balsu. 

Išsitraukė špagą ir sušuko mikčiodamas, kadangi iš pykčio 
drebėjo lyg iš baimės: 

— Šen! Tuoj pat! Greičiau! Špagas! Špagas! Kraujo ant grin- 
dinio! 

Tuo tarpu anas nė nepajudėjo. Pamatęs priešininką kovos 
pozicijoje, jau pasiruošusį pulti, tarė: 

— Kapitone Febai, jūs užmiršote savo pasimatymą.— Jo 
balsas suvirpėjo iš kartėlio, 

Tokių žmonių kaip Febas įsikarščiavimas yra tarsi verdanti 
pieno sriuba: užtenka šalto vandens lašo, ir ji nuslūgsta. Tie 
paprasti žodžiai privertė kapitoną nuleisti špagą, blizgančią jo 
rankoje. 

— Kapitone,— toliau kalbėjo nepažįstamasis, — rytoj, po- 
ryt, po mėnesio, po dešimties metų aš jums mielai perpjausiu 
gerklę, bet pirmiau nueikite į pasimatymą. 

— Iš tikrųjų, — tarė Febas, tarsi prieš save patį kapituliuo- 
damas, — malonu per pasimatymą susitikti ir špagą, ir merginą; 
bet nesuprantu, kodėl turėčiau vienos katros atsisakyti, jeigu 
galiu turėti abi. 

Jis įsikišo špagą į makštį. 

— Eikite į pasimatymą, — pakartojo nepažįstamasis. 

„— Pone, — atsakė sumišęs Febas,-—— labai ačiū už mandagu- 
mą. Iš tikrųjų, laiko bus ir rytoj susibadyti tėvo Adomo švarkus. 
Esu jums dėkingas, kad leidžiate man dar praleisti malonią va- 
landėlę. Tikėjausi jus paguldyti į griovį ir laiku suspėti pas 
gražuolę, tuo labiau kad tokiu atveju šaunu yra priversti moterį 
truputį palaukti. Bet jūs man atrodote stipruolis, tad juo geriau 
atidėti bylą rytojui: Taigi einu į pasimatymą. Kaip žinote, paskir- 

ta septintą valandą. — Čia Febas pasikrapštė už ausies.— Vardan 
dievo ragų! Visai buvau užmiršęs! Neturiu kuo -užsimokėti už 
pastogės skylę, o senoji. sąvadautoja norės, kad iš anksto duo- 
čiau. Ji manimi nepasitiki. 

— Štai kuo užsimokėsite. 

Febas pajuto, kaip šalta nepažįstamojo ranka įspraudė jam 
į delną didelę monetą. Jis negalėjo nepaimti to pinigo ir nepa- 
spausti tos rankos. 

— Dievaži! — sušuko jis.— Jūs geras vaikinas! 

— Viena sąlyga, — tarė žmogus.— Įrodykite, kad aš klydau, 
o jūs sakote tiesą. Paslėpkite mane kokiame nors kampe, iš. kur 
galėčiau matyti, ar moteris tikrai ta pati, apie kurią kalbėjote. 

„—.O, mielai! — atsakė Febas.— Man vis tiek. Paimsime 
šventos Mortos kambarį. Iš gretimos lindynės galėsite žiūrėti, 
kiek tik norėsite. 

— Tad eime,— tarė šešėlis. 

— Aš klausau jūsų, — tarė kapitonas.— Nežinau, gal jūs — 
pats meseras Velnias. Bet būkime šį vakarą draugais. Ryt užsi- 
mokėsiu visas skolas — ir piniginės, ir špagos. 

Jie greitai nužingsniavo. Po valandėlės išgirdo teliuškuojant 
upę ir suprato, kad eina tiltu, anais laikais užgriozdintu namais. 

— Aš jus įvesiu pirmiau,— tarė savo bendrui Febas.— 
Paskui nueisiu pas gražuolę, kuri manęs lauks prie Pti Šatle. 

Jo bendras nieko neatsakė. Per visą tą laiką, kai jie ėjo 
kartu, jis nepratarė nė žodžio. Febas sustojo prie žemų durų ir 
ėmė atžariai belstis. Pro durų plyšį pasirodė šviesa. 

— Kas ten? — sušuko kąžkas bedante burna. 

— Vardan dievo kūno! dievo guogės! dievo pilvo! — sušuko 
kapitonas. 

Durys tuoj atsidarė, ir atėjusieji pamatė seną, drebančią 
moterį ir seną, drebančią lempą. Senė buvo susirietusi dvilinka, 
apsiskarmaliavusi, apsigobusi kažkokiu skuduru: jos. galva kre- 
tėjo, mažos akutės atrodė lyg pradurtos, visur vienos raukšlės: 
ant rankų, ant veido, ant kaklo. Lūpos jau buvo susmegusios tarp 
dantenų, o aplink burną priaugę kuokšteliais žilų plaukų, todėl 
ji atrodė kaip besigerinanti katė. 

„Lindynė buvo tokia pat aptriušusi kaip ir šeimininkė: sienos 
nubaltintos kreida, lubų sijos pajuodusios, židinys apiręs, visuo- 
se kampuose pilna voratinklių, viduryje sustumti išklibę stalai 
ir šlubos kėdutės; po pelenus kapstosi. murzinas vaikas, 0 pa- 
čiame gale — laiptai arba, tikriau sakant, medinės kopėčios, 

pristatytos prie pakeliamų durelių lubose. Eidamas į tą urkštynę, 
slaptingasis Febo bendras susisupo skraiste iki pat akių. O 
kapitonas, vis keikdamasis lyg saracėnas, tuoj pasistengė, kad 
saulės spinduliu dukatas sužėrėtų, kaip sako mūsų neprilygsta- 
masis Renje. 

— Šventos Mortos kambarį, — tarė jis. 

Senė jį pavadino monsinjoru ir įkišo dukatą į stalčių. Tai 
buvo tas pats pinigas, kurį Febui davė žmogus juodais rūbais. 
Kai tik senė nusisuko, susivėlęs ir skarmaluotas vaikas, žaidęs 
pelenuose, vikriai pribėgo prie stalčiaus, išsiėmė dukatą, o jo 
vieton, nuplėšęs nuo šluotražio, padėjo sudžiūvusį lapą. 

Senė mostu pakvietė abu bajorus, kaip ji juos vadino, sekti 
paskui ir pirmoji užlipo kopėčiomis. Palėpėje pastatė lempą ant 
skrynios, o Febas, kaip nuolatinis tų namų lankytojas, atidarė 
duris į tamsią landą. 

— Eikite čion, mano mielas, — tarė jis savo palydovui. 

Žmogus su apsiaustu pakluso netaręs nė žodžio. Durys užsi- 
darė. Jis išgirdo, kaip Febas jas užsklendė ir kartu : su sene nulipo 
žemyn. Šviesa dingo. 


VIII 
KAIP PATOGU, KAI PO LANGAIS UPĖ 


Klodas Frolo (manomė, jog nuovokesnis už Febą skaitytojas 
suprato, kad čia joks vienuolis šmėkla, bet archidiakonas), 
taigi Klodas Frolo valandėlę graibėsi tamsioje užuolandoje, kur 
jį užsklendė Febas. Architektai kartais tokius užkampius palieka 
toje vietoje, kur kapitalinė siena jungiasi su stogu. Tos šuns 
būdos, kaip teisingai ją pavadino Febas, statmenas pjūvis būtų 
sudaręs trikampį. Čia nebuvo nei lango, nei oralaidės, o stogo 
nuožulnumas neleido atsistoti. Taigi Klodas atsitūpė šiukšlėse 
ir tinko nuolaužose, kurios trupėjo jam po kojų. Grabaliodamas 
rankomis aplinkui, rado išdaužto lango šukę, priglaudė ją prie 
kaktos, ir nuo šalto stiklo jam pasidarė truputį. geriau. 

Kas tuo metu dėjosi tamsioje archidiakono sieloje? Tai žino- 
jo tik jis ir dievas. 

Kokia lemtinga tvarka rikiavosi jo mintyse: Esmeralda, 
Febas, Žakas Šarmoliu, taip mylimas jaunėlis brolis, paliktas 

gulėti purve, jo, archidiakono, sutana, gal net reputacija, nu- 

vilkta pas Falurdel, visi tie vaizdai, visi tie nuotykiai? To ne- 
sugebėčiau pasakyti. Bet tikras dalykas, kad visa tai jo galvoje 
telkėsi į baisią krūvą. 

Belaukiant praėjo tik ketvirtis valandos, o jam atrodė, kad 
jis paseno šimtu metų. Staiga išgirdo traškant kopėčių skersi- 
nius. Kažkas lipo į viršų. Aukštinis atsidarė, pasirodė šviesa. 
Iškirmgraužėjusiose landynės duryse buvo gana platus plyšys. 
Archidiakonas priplojo prie to plyšio veidą. Taip jis galėjo ma- 
tyti visa, kas dėjosi gretimame kambaryje. Pirmoji pro aukšti- 
nį įlindo, lempa nešina, senė katės snukučiu, paskui, ūsus sukda- 
ralda. Kunigas pamatė ją kylančią iš apačios kaip akinančią vizi- 
ją. Klodas sudrebėjo, jam akys aptemo, gyslose smarkiai tvink: 
sėjo kraujas, visa aplinkui ėmė ūžti, suktis, jis nieko nebematė 
ir nebegirdėjo. 

Kai atsipeikėjo, Febas ir Esmeralda jau vieni sėdėjo ant 
medinės skrynios, šalia lempos, kurios šviesa archidiakonui 
išryškino jaunus jųdviejų veidus ir skurdų gultą to bjauraus 
kambario gale. 

Šalia gulto — langas iškultu stiklu, panašus į lietaus lašų 
sutraukytą voratinklį, pro jį matėsi dangaus kampas, o tolumoje 

mėnulis, ilsįs minkštų debesų patale. 

Jaunoji mergina sėdėjo paraudusi, sutrikusi ir virpėjo. Ilgos, 
nuleistos jos blakstienos klojo šešėlį ant -purpurinių skruostų. 
Karininkas, į kurį ji nedrįso pakelti akių, švytėte švytėjo. 
Mergaitė negrabiai, bet sykiu kažkaip žavingai braukinėjo pirš- 
to galiuku ant suolo padrikas linijas ir žiūrėjo į savo pirštą. Jos 
kojų nesimatė, prie jų glūdėjo ožka. 

Kapitonas buvo labai išsipustęs; ant apykaklės ir rankogalių 
prisiuvinėta visokių blizgučių — anuomet tai buvo tikros 
elegancijos požymis. 

Tėvui Klodui taip virė ir ūžė smilkiniuose kraujas, kad jis 
vos galėjo girdėti, apie ką jie kalbėjosi. 

(Įsimylėjėlių pokalbiai banalūs. Tai amžinas aš tave myliu. 
Abejingiems klausytojams toji muzikinė frazė atrodo labai 
skurdi, tiesiog nepakenčiama, jei jos nepagražina kokia nors 
fioritūra. Bet Klodas nebuvo abejingas.) 

— O, — tarė jaunoji mergina, nepakeldama akių, — nenie- 
kinkite manęs, ponas Febai. Aš jaučiu, kad blogai darau. 

— Jus niekinti, vaikuti gražusis! — atsakė nepaprastai lipš- 
niai karininkas.— Už ką gi jus niekinti, vardan dievo kraujo! 

— Kad atėjau su jūmis. 

— Tuo klausimu,. mano gražutė, mudu nesutinkame. Už tai 
turėčiau ne niekinti jus, bet jūsų neapkęsti. 

Mergina pažvelgė į jį nusigandusi, m 

— Manęs neapkęsti! O ką gi aš padariau? 

— Kad taip ilgai reikėjo. jūsų: prašyti. 

— Deja! — tarė ji.— Tai dėl to, kad laužau įžadą... Aš ne- 
besurąsiu tėvų... Amuletas nebeteks savo galios. Bet ar tai svar- 
bu? Kam man dabar tėvas, ir-motina? 

Taip kalbėdama, ji įbedė į kapitoną dideles juodas akis, 
drėgnas iš džiaugsmo ir meilės. 

— Po velnių, aš čia. nieko nesuprantu! — sušuko Febas. 

Esmeralda valandėlę patylėjo, paskui jai iš akių išriedėjo 
ašara, ji atsiduso ir tarė: 

— O monsinjore, aš jus myliu! 

Jaunąją merginą gaubė toks tyrumas, toks skaistybės ža- 
vesys, jog Febas šalia jos ne visai perai jautėsi. Tačiau tie 
žodžiai jį padrąsino: 

— Jūs mane mylite, — tarė jis su išarščių ir apkabino čigonę 
per liemenį. Tokios progos jis tik ir laukė. 

Kunigas tai matė ir pačiupinėjo durklą, kurį turėjo paslėpęs 
užantyje. 

— Febai,— kalbėjo toliau čigonė, švelniai atitraukdama nuo 
liemens kibias kapitono rankas, — jūs gėras, kilniaširdis, gražus. 
Jūs mane išgelbėjote, vargšą, čigonų rastą vaiką. Aš jau seniai 
svajojau apie karininką, išgelbstintį man gyvybę. Tai apie jus 
aš svajojau, dar jūsų nepažinusi, mano Febai. Aš svajojau apie 
gražią aprangą, tokią kaip jūsų, puikią išvaizdą, špagą. Jūsų 
vardas Febas, gražus vardas. Myliu. jūsų vardą, myliu jūsų 
špagą. Ištraukite ją iš makšties, Febai, noriu į ją pasižiūrėti. 

— Vaikuti! — tarė kapitonas ir šypsodamasis. ištraukė špa- 
gą. Čigonė apžiūrėjo smaigalį, ašmenis, su žaviu smalsumu iš- 
tyrinėjo ženklus ant gardos ir: pabučiavo špagą, sakydama: 

— Tu esi narsuolio špaga. Aš myliu savo kapitoną. 

Febas ir vėl, naudodamasis proga, pabučiavo jos gražų 
palenktą kaklą; jaunoji.mergina atsitiesė, išraudusi kaip vyšnia. 
Kunigas tamsoje sugriežė dantimis. 

— -Febai,— tarė čigonė,— leiskite man su jumis pakalbėti. 
Pavaikščiokite, kad pamatyčiau jus visu ūgiu ir išgirsčiau 
skambant jūsų pentinus. Koks jūs gražus! 

Kapitonas, norėdamas jai įtikti, pakilo ir patenkintas, su 

— Koks gi jūs dar kūdikis! Beje, meilute, ar esate mane 
mačiusi paradine apranga? 

— Deje, ne — atsakė ji. 

— Tada tai giažu! 

Febas atsisėdo šalia jos, bet daug arčiau negu pirma. 

— Klausykite, brangioji... 

Čigonė, vaikiškai, grakščiai, linksmai išdykaudama, gražia 
rankele kelis kartus sudavė jam per burną. 

— Ne, ne, neklausysiu. Ar mylite mane? Pasakykite, kad 
mane mylite. 

— Ar myliu tave, mano gyvenimo angele? — sušuko kapi- 
tonas priklaupdamas.— Tau priklauso mano kūnas, mano krau- 
jas, mano siela, — viskas yra tavo ir tau. Niekada nieko nemylė- 
jau, tik tave. 

Kapitonas tiek sykių buvo kartojęs tą frazę panašiomis 
aplinkybėmis, jog išpoškino ją vienu atsikvėpimu, nė kiek ne- 
suklysdamas. Išgirdusi tuos aistringus žodžius, čigonė pakėlė 
akis, kupinas angeliškos laimės, į nešvarias lubas, atstojančias 
dangų. 

— O! — sukuždėjo ji.— Šią akimirką reikėtų mirti! 

Febui „akimirka“ pasirodė tinkama užspausti naujam buči- 
niui, dėl kurio vėl ėmė kankintis vargšas archidiakonas savo 
kampe. ' 

— Mirti! — sušuko įsimylėjęs kapitonas.— Ką jūs čia kal- 
bate, gražusis angele! Kaip tik dabar jūs turite gyventi, prisie- 
kiu Jupiteriu! Mirti tokio malonumo pradžioje! Vardan jaučio 
ragų, tai vienas juokas! Ne, ne, ką čia kalbėti. Klausykite, bran- 
gioji mano Similara... Esmenarda. Atsiprašau, bet jūsų vardas 
taip nuostabiai saracėniškas, jog niekaip negaliu jo išpainioti. 
Tai tikras brūzgynas, aš tuoj sukliūvu. 

— Dieve mano,— tarė vargšė mergina, — o aš maniau, kad 
tas vardas labai gražus, kadangi toks nepaprastas. Bet jei jums 
nepatinka, vadinkite mane Gotona'". 

— O, nesielvartaukime dėl tokio menkniekio, mano grakš- 
tuole! Prie to vardo reikia tik priprasti, štai ir viskas. Kai tik jį 
išmoksiu atmintinai, viskas bus gerai. Taigi klausykite, mano 
brangioji Similara, aš jus aistringai dievinu. Aš jus iš tikrųjų 
myliu, net nuostabu. Pažįstu vieną tokią, kuri sprogtų iš pasiųu- 
timo... 

Pavydulinga mergaitė jį pertraukė: 


* Gotona — mažybinė Margaritos vardo forma. 

— Kas ji tokia? 

— O kas mums darbo? — tarė Febas.— Ar mylite mane? 

— Ol..— tarė ji. 

— Na va! Tai ir viskas. Pamatysite, kaip aš jus myliu. Tesu- 
bado didysis velnias Neptūnas mane savo šakėmis, jei jūsų nepa- 
darysiu laimingiausia būtybe pasaulyje. Mes turėsime kur nors 
gražų, mažytį butuką. Savo šauliams liepsiu paraduoti po jūsų 
langais. Jie visi raiti, ir kapitono Minjono šauliai prieš juos tik 
niekis. Tarp jų yra ietininkų, lankininkų ir bombardininkų. 
Aš jus nusivesiu pažiūrėti didžiojo parado prie Riuli — ten 
labai puiku: Aštuoniasdešimt tūkstančių ginkluotų vyrų; trisde- 
šimt tūkstančių baltų šarvų, nepraduriamų marškinių bei gran- 
dijų; šešiasdešimt septynios amatų cechų vėliavos; parlamento, 
Atskaitomybės rūmų, iždinės, pinigų kalyklos vėliavos; žodžiu, 
visa velnio mašinerija! Nusivesiu jus pažiūrėti karaliaus rūmų 
liūtų, — tai laukiniai žvėrys. Visos moterys mėgsta į juos žiūrėti. 

Jaunoji mergina, paskendusi žaviose mintyse, jau geroką 
valandėlę svajojo, klausydamasi jo balso skambesio, nesigilin- 
dama į jo žodžių prasmę. 

— O, jūs būsite laiminga! — meiliai suokė kapitonas, pa- 
mažėle atsegdamas čigonės diržą. 

— Ką gi jūs darote? — skubiai tarė ji. Tas smurtas ją 
pažadino iš svajonių. 

— Nieko, — atsakė Febas.— Aš tik sakau, kad reikės mesti 
tuos kvailus gatvės drabužius, kai būsite su manim. 

— Kai būsiu su tavim, mano Febai! — švelniai tarė mer- 
gaitė. 

Ji susimąstė, ir nutilo. 

Jos švelnumo padrąsintas, kapitonas apkabino ją per lieme- 
nį, ir ji nebesipriešino; po to ėmė atsargiai segioti vargšės 
mergytės liemenėlę ir taip sujaukė jos apykaklę, jog dūstąs ku- 
nigas, netekęs kvapo, pamatė iš po muslino gražų nuogą čigonės 
petį, apskritą ir rusvą kaip mėnulis, kyląs horizonte iš rūko. 

Jaunoji mergina Febui nesipriešino. Atrodė, kad ji net ne- 
pastebi, ką jis daro. Drąsaus kapitono akys ėmė žaižaruoti. 

Staiga ji atsigręžė į jį. 

— Febai,— tarė ji su begalinės meilės išraiška, — pamokyk 
mane savo religijos. 

— Mano religijos! — sušuko kapitonas kvatodamas.— Pa- 
mokyti mano religijos! Šimts kelmų ir perkūnų! O kam jums 
mano religija. 

— Kad galėtume susituokti, — atsakė ji. 

Kapitono veide pasirodė nuostaba, sumišusi su panieka, ne- 
rūpestingumu ir gašlumu. 

— Štai kaip! — tarė jis.— Argi mes ruošiamės vestis? 

Čigonė išblyško, jos galva liūdnai nusviro ant krūtinės. 

— Meilioji gražuole, — švelniai tarė Febas, — kam reikalin- 
gos tos kvailystės? Didelis čia daiktas — vedybos! Argi žmonės 
mažiau mylisi, jei kunigo krautuvėlėje ant jų nepaspjaudo 10- 
tyniškai? 

Taip kalbėdamas švelniausiu balsu, jis prislinko prie čigonės 

. visai arti, jo glamonėjančios rankos vėl atsidūrė ant laibučio ir 
liaunučio jos liemens, akys vis labiau liepsnojo, ir viskas bylojo, 
kad ponas Febas jau artėja prie to momento, kai pats Jupiteris 
pridarė tokių kvailysčių, jog gerasis Homeras buvo priverstas 
pasikviesti pagalbon debesį. 

O tėvas Klodas matė viską. Palėpės durys, sukaltos iš su- 
puvusių statinės šulų, buvo su dideliais plyšiais, pro juos jis ir 
žiūrėjo lyg plėšrus paukštis. Juodbruvas, plačiapetis kunigas, 
iki šiol pasmerktas rūsčiai vienuolyno skaistybei, virpėjo ir 
virte virė, matydamas šią meilės, nakties ir geidulingumo sceną, 
Jauna, graži, pusiau nurengta mergina, patekusi to jauno karš- 
tuolio valion, kunigui kraują gyslose pavertė ištirpusiu švinu. 
Jis niekad iki šiol nebuvo patyręs tokių nepaprastų jausmų. Jo 
žvilgsnis su gašliu pavyduliu skverbėsi po kiekvienu atsegtu 
segtuku. Kas tuo metu būtų pamatęs nelaimingojo veidą, priplo- 
tą prie kirvarpotų lentų, būtų pamanęs, kad tai tigras, iš savo 
narvo žiūrįs į šakalą, ryjantį gazelę. Jo vyzdžiai švietė pro durų 
plyšius kaip žvakės. 

Staiga Febas ūmiu judesiu nutraukė čigonės apykaklę. Varg- 
šė mergytė, išblyškusi ir užsisvajojusi, tarsi pabudo. Ji atšoko 
nuo per daug drąsaus karininko ir, žvilgtelėjusi į savo apnuo- 
„gintą krūtinę ir pečius, paraudusi, sųmišusi ir iš gėdos netekusi 
žado, sukryžiavo gražias rankas ant krūtinės, norėdama ją pa- 
slėpti. Jei nebūtų taip degę jos veidai, matydamas ją tokią tylią 
ir nejudančią, būtum ją palaikęs Drovumo statula. Jos akys buvo 
nuleistos. 

Tuo tarpu kapitonas staigiu judesiu SUSERES slaptingąjį 
amuletą, kurį ji nešiojo ant kaklo: 

— O kas gi čia? — tarė jis, vildamasis galėsiąs šia dingsti- 
mi priartėti prie gražuolės, kurią buvo išgąsdinęs. 

— Nelieskite jo! — atsakė ji greitai. — Tai mario saugotojas. 

Jis man padės surasti mano šeimą, jei išliksiu jos verta. O, pali- 
kite mane, ponas kapitone! Motute! Vargše mano motute! Mo- 
tute, kur tu? Gelbėk mane! Pasigailėkite, ponas Febai! Grąžin- 
kite mano apykaklę! 

Febas atsitraukė ir šaltai tarė: 

— O panele! Matau, kad manęs nemylite! 

— Aš jūsų nemyliu! — sušuko vargšė nelaiminga mergytė, 
sodindama kapitoną šalia.— Aš nemyliu tavęs, mano Febai! Ką 
tu čia sakai? Koks tu negeras, kam tu man plėšai širdį? O, ateik, 
paimk mane, paimk visą! Daryk su manim, ką panorėsi! Esu tavo. 
Kas man tas amuletas! Kas man motina! Tu man motina, nes my- 
liu tave! Febai, mylimasis mano Febai, ar matai mane? Tai aš, 
pažvelk į mane. Pažvelk į tą mažytę, kurios tu nepanorėsi ats- 
tumti, kuri pati ateina pas tave. Mano siela, gyvybė, kūnas, 
mano esybė — viskas priklauso jums, mano kapitone. Na ką gi, 
nesiveskime, jei nenori. O pagaliau kas gi aš? Vargšė gatvės 
mergina. O tu, mano Febai, esi bajoras. Iš tikrųjų gražu! Šokėja 
išteka už karininko! Aš buvau kvaila. Ne, Febai, ne, aš būsiu ta- 
vo meilužė, tavo žaislelis, tavo malonumas, kai tu panorėsi; 
mergina, kuri priklausys tau,— juk aš tam ir sūkurta; tebūsiu 
suteršta, niekinama, netekusi garbės, bet tai nesvarbu! Aš būsiu 
mylima. Aš būsiu išdidžiausia ir linksmiausia moteris. O kai 
-pasensiu ir pasidarysiu nebegraži, Febai, kai nebetiksiu jus my- 
lėti, monsinjore, tada jūs dar pakęsite, kad jums tarnaučiau. 
Kitos jums siuvinės šalikus, o aš, tarnaitė, juos prižiūrėsiu. Jūs 
man leisite šveisti jūsų pentinus, valyti jūsų švarkus, jūsų 
batus. Ar ne tiesa, mano Febai, kad jūs man suteiksite tą malo- 
nę? O tuo tarpu imk mane! Klausyk, Febai, viskas tau priklauso, 
tik mylėk mane! Mums, čigonėms, reikia tik oro ir meilės. 

Taip kalbėdama, ji apkabino karininkui kaklą ir žiūrėjo į jį 
iš apačios į viršų maldaudama, su gražia savo šypsena, visa ap- 
siašarojusi, ir švelni jos krūtinė trynėsi į milo švarką ir šiurkš- 
čius siuvinėjimus. Jos pusnuogis, gražus kūnas rangėsi ant jo 
kelių. Apsvaigęs kapitonas prispaudė degančias lūpas prie jos 
gražių rusvų pečių. Jaunoji mergina, atmetusi galvą, vedžiojo 
žvilgsniu po lubas, nuo tų bučinių visa virpėdama ir alpėdama. 

Staiga viršum Febo galvos ji, pamatė kitą galvą, pamėlusį, 
pažaliavusį, mėšlungio iškreiptą veidą, paklaikėlio žvilgsnį. Pa- 
matė veidą ir ranką su durklu. Tai buvo kunigo veidas ir kunigo 
ranka Jis išlaužė duris ir įpuolė į kambarį. Febas negalėjo jo 
matyti. Pasirodžius tai baisiai šmėklai, jaunoji mergina sustingo, 

nustėro, neteko žado lyg balandėlė, pakėlusi galvą kaip tik tą 
akimirką, kai į jos lizdą savo apskritomis akimis pažvelgia 
vanagas. 

Čigonė neįstengė nė sušukti. Pamatė, kaip durklas nusileido 
ant Febo ir vėl pakilo garuodamas. 

— Prakeikimas! — tarė kapitonas ir pargriuvo. 

Ji apalpo. . 

"Tuo metu, kai merkėsi jos akys, kai geso visi jausmai, jai 
pasirodė, kad ant lūpų ji pajuto ugnį, bučinį, karštesnį už įkaitu- 
sią budelio geležį. 

Atgavusi sąmonę, čigonė pamatė, kad ją supa sargybos ka- 
reiviai; pasruvusį kraujais kapitoną nešė laukan, kunigas buvo 
dingęs, kambario galinis langas upės pusėn atlapotas; sargybi- 
niai paėmė apsiaustą, spėdami, kad jis priklauso karininkui, 
ir ji išgirdo sakant: 

— Toji ragana nudūrė kapitoną. 


AŠTŪNTOJI KNYGA 


I 
PINIGAS, PAVIRTĘS SUDŽIŪVUSIU LAPU 


„Grenguaras ir visas Stebuklų dvaras buvo mirtinai susirūpi- 
nę. Praėjo jau daugiau kaip mėnuo, o jie nežinojo, kas atsitiko 
Esmeraldai, ir dėl to. labai liūdėjo Čigonų kunigaikštis bei jos 
draugai valkatos; nežinojo nė kas atsitiko ožkelei, ir dėl to Gren- 
guaras dar labiau sielvartavo. Vieną vakarą čigonė dingo, ir 
nuo to laiko nebuvo apie ją jokio garso. Bergždi liko visi ieško- 
jimai. Keli paralitikai erzino Grenguarą aną vakarą ją matę 
prie Sen Mišelio tilto einančią su karininku; bet šitas čigoniškai 
sutuoktas vyras buvo filosofas skeptikas, o be to, jis geriau negu 
kas kitas žinojo, kokia tyra jo žmona. Grenguaras iš savo paty- 
rimo galėjo spręsti, kokį neįveikiamą drovumą buvo sukūrusios 
amuleto savybės drauge su čigonės dorybe, ir matematiškai 
apskaičiavo, kiek pajėgtų priešintis tokia skaistybė, pakelta 
kvadratu. Taigi dėl to jis buvo ramus. | 

Bet nė jis negalėjo išsiaiškinti Esmeraldos dingimo. Ir baisiai 
kankinosi. Būtų net sublogęs, jei tai būtų buvę įmanoma. Viską 
pamiršo, net ir savo literatūrinius pomėgius, net ir savo didįjį 
veikalą De figuris regularibus et irregularibus*, kurį buvo nu- 
matęš atspausdinti, kai tik užsidirbs bent kiek pinigų. (Jis 
tiesiog ėmė kliedėti spaustuve nuo to laiko, kai pamatė Jugo de 
Sen Viktoro Didascalon**, atspausdintą pagarsėjusiu Vindeleno 
de Spiro šriftu.) 

Kartą, kai jis ėjo liūdnas pro kriminalinio teismo bokštą, 
prie vienų Teisingumo rūmų durų pamatė būrį žmonių. 

— Kas čia dedasi? — paklausė jis einantį iš. rūmų jaunuolį. 

— Nežinau, pone, — atsakė šis, — žmonės kalba, kad teisia- 
ma kažkokia moteris, nužudžiusį kariškį. Atrodo, kad čia būta 
ir raganavimo, nes į bylą įsikišo vyskupas ir oficialas, o mano 
brolis, Žoza archidiakonas, visą laiką ten sėdi. Aš norėjau su juo 
pasikalbėti, bet per minią negalėjau prie jo prieiti; baisiai 
apmaudu, nes man reikia pinigų. 


* Apie taisyklingąsias ir netaisyklingąsias figūras (Iot.). 
** Mokymas (gr.). 

— Deja, pone, — tarė Grenguaras,— mielai jums paskolin- 
čiau, bet ne dukatai pradilino mano kelnių kišenes. 

Jis nedrįso jaunuoliui pasakyti pažįstąs jo brolį archidiako- 
ną; po anos scenos bažnyčioje jis nebuvo pas archidiakoną ir 
dėl to apsileidimo labai nesmagiai jautėsi. 

Studentas nuėjo savo keliu, o Grenguaras nusekė paskui mi- 
nią, kuri lipo didžiosios teismo salės laiptais. Jis pagalvojo, kad 
išblaškyti melancholijai geriausiai tinka baudžiamosios bylos 
spektaklis, kadangi teisėjai paprastai būna juokingai kvaili. 
Žmonės, tarp kurių jis įsimaišė, ėjo ir stumdėsi tylėdami. Iš lėto 
ir nuobodžiai trepsėdamas ilgu tamsiu koridorium, vingiuojan- 
čiu per visus Rūmus lyg to seno pastato virškinamasis traktas, 
Grenguaras prasigavo iki žemų salės durų; būdamas aukšto 
ūgio, jis galėjo viską matyti per banguojančios minios galvas. 

Salė buvo erdvi, tamsi ir dėl to atrodė juo didesnė. Temo; 
pro siaurus smailiaskliaučius langus skverbėsi blanki šviesa, 
kuri užgesdavo, dar nepasiekusi skliautų — tų milžiniškų sijų 
sampynų, papuoštų aibe skulptūrų, kurios, regis, judėjo patam- 
syje. Vienur kitur ant stalų jau buvo uždegtos žvakės ir švietė 
raštininkų galvas, palinkusias ant popierių. Priekinę salės dalį 
užėmė minia; dešinėje ir kairėje prie stalų sėdėjo teismo pa- 
reigūnai; gilumoje ant pakylos daugybė teisėjų, kurių paskuti- 
niąsias eiles gaubė sutemos; jų veidai buvo sustingę ir atšiaurūs. 
Sienos nusėtos karališkomis lelijomis. Viršum teisėjų galvų 
dūlavo didelis nukryžiuotasis, visur kyšojo ietys, alebardos, 
jų smaigaliai žybčiojo nuo žvakių šviesos. 

— Pone,— paklausė Grenguaras vieną savo kaimyną, — ko- 
kie ten žmonės išsirikiavę kaip dignitoriai bažnyčios susirin- 
kimeę? 

— Pone,— tarė kaimynas, — dešinėje teismo rūmų patarėjai, 
o kairėje — tardymo rūmų patarėjai; metrai — juodais drabu- 
žiais, mesirai — raudonais. 

— O ten, visų aukščiausiai, kas tas toks raudonveidis sto- 
rulis, apsipylęs prakaitu? 

— Tai ponas pirmininkas. 

— O tie avinai užpakaly jo? — klausinėjo Grenguaras, ku- 
ris, kaip jau minėjome, nemėgo teismo pareigūnų. Gal jis vis dar 
pyko ant Teisingumo rūmų nuo to laiko, kai taip nepavyko jo 
bandymas su drama. 

— Tai karaliaus rūmų referentai. 

— O tas šernas priešais? 

— Tai ponas karaliaus teismo sekretorius. 

— O tas krokodilas dešinėje? 

— Metras Filipas Lelje, nepaprastasis karaliaus advokatas. 

— O'tas storas juodas katinas kairėje? | 

— Metras Žakas Šarmoliu, karaliaus prokuroras bažny- 
tiniame teisme, ir ponai to teismo nariai. 

— Tai ką tie šaunūs vyrai čia veikia? 

— Teisia. 

— O ką jie teisia? Nematau teisiamojo. 

— Tai moteris, pone. Jūs negalite jos: matyti. Ji atsukusi 
mums nugarą, ir ją užstoja minia. Žiūrėkite, ji ten, kur matote 
būrelį alebardininkų. 

— O kas tai per moteris? — paklausė Grenguaras.— Ar 
žinote, kaip ji vadinasi? 

— Ne, pone. Aš ką tik atėjau. Tik spėju, kad čia yra kažkas 
bendro su.raganavimu, kadangi byloje dalyvauja bažnytinio 
teismo nariai. į 

— Na, gerai! — tarė mūsų filosofas.-—- Pamatysime, kaip tei- 
sininkai ės žmogieną. Tai spektaklis, neblogesnis už kitus. 

— Pone, — klausė kaimynas, — ar jums neatrodo, kad metro 
Žako Šarmoliu labai meili veido išraiška? 

— Hm! — atsakė Grenguaras.— Nepasitikiu meilumu, kurio 
šnervės sugnybtos, o lūpos plonos. 

Čia kaimynai paragino abu pašnekovus nutilti. Visi klausėsi 
svarbaus parodymo. 

— Monsinjorai,— prabilo salės viduryje stovinti senė,. taip 
apsimuturiojusi, jog atrodė kaip vaikščiojantis skudurų ryšu- 
lys, — monsinjorai, dalykas yra toks pat tikras, kaip kad aš esu 
Falurdel ir jau keturiasdešimt metų gyvenu ant Sen Mišelio 
tilto, tvarkingai mokėdama rentas, mokesčius ir nuomą, priešais 
Taseno Kajaro, dažytojo, namą, esantį prieš upės srovę. Dabar 
aš vargšė senė, o kadaise, monsinjorai, buvau graži mergina! 
Prieš kelias dienas man žmonės kalbėjo: „Falurdel, neverpkite 
per ilgai vakarais, velnias mėgsta ragais kedenti senių kuodelį. 
Vienuolis šmėkla, kuris praėjusiais metais valkiojosi apie Tamp- 
lį, dabar klaidžioja Site. Saugokitės, Falurdel, kad jis nepasi- 
belstų į jūsų duris." Vieną vakarą aš verpiu, ir kažkas pasibel- 
džia į duris. Aš klausiu, kas. Už durų keikiasi. Atidarau. Įeina 
du vyrai, Vienas juodas, kitas gražus karininkas. Juodojo matė- 
si tik akys, degančios kaip žarijos. Visa kita — po skraiste ir 
skrybėle. Jie man ir sako: „Šventos Mortos kambarį.“ Tai mano 

švariausias kambarys ant aukšto, monsinjorai. Jie man duoda 
dukatą. Aš įdedu dukatą į stalčių ir pagalvoju: „Ryt už jį nusi- 
pirksiu Glorjetės skerdykloje grobų.“ Užlipame ant aukšto. 
Kai įėjome į kambarį ir aš kažko nusisukau, juodasis žmogus 
dingo. Aš truputį suglumau. Karininkas, gražus kaip aukštas 
senjoras, nulipo su manim. Jis išėjo. Po tiek laiko, kiek trunka 
suverpti ketvirtį kuodelio, jis grįžo su gražia jauna mergina, 
tikra lėlyte, kuri šviestų kaip saulė, jei būtų skrybėlėta. Su ja 
buvo ožys, didžiulis ožys, juodas ar baltas, jau nebepamenu. 
Štai dėl ko aš susimąsčiau. Mergina — ta man nerūpi, bet ožys!.. 
Nemėgstu tų gyvulių, jie raguoti ir barzdoti. Kaip vyrai. Be to, 
jie trenkia šabu. Na, bet aš nieko nesakau. Aš gavau dukatą. 
Juk teisingai kalbu, ponas teisėjau, ar ne? Palydžiu kapitoną su 
mergina į kambarį ant aukšto ir palieku juos vienus, tai yra su 
ožiu. Nulipu žemyn ir sėdu verpti. Reikia pasakyti, kad mano 
name yra pirmas aukštas ir antras, namas viršum upės, kaip ir 
kiti tilto namai, ir pirmo aukšto langas, ir antro — virš vandens. 
Taigi aš sėdžiu ir verpiu. Bei uežiuau, kodėl vis ieina 15 galvos 
tas vienuolis šmėkla, matyt, ožys man jį priminė, o be to, ir 
mergina buvo kažkaip keistokai apsirengusi. Staiga išgirstu 
aukštai riksmą, kažkas dunksteli ant grindų, atsidaro langas. 
Aš pribėgu prie savo lango apačioje ir matau kažkokį juodą 
daiktą, krentantį upėn. Tai buvo šmėkla, apsirengusi kunigu. 
Mėnulis aiškiai švietė. Aš jį labai gerai mačiau. Jis nuplaukė 
link Site. Tada, drebėdama iš baimės, pašaukiau sargybinius. 
Tie sargybos ponai įėjo ir, nežinodami, kas atsitiko, iš pradžių 
mane apkūlė. Aš jiems viską paaiškinau. Mes užlipome į viršų ir 
ką ten radome? Mano vargšas kambarys visas kraujuotas, 
kapitonas su įsmeigtu į kaklą durklu, mergina, apsimetusi ne- 
gyva, ir persigandęs ožys. Ką gi, pamaniau, turėsiu daugiau kaip 
dvi savaites plauti grindis. Teks gramdyti, o tai ne juokai. Ka- 
rininką, jauną, gražų vyrą, išnešė! Taip pat ir merginą, beveik 
visai nurengtą. Bet palaukit, kas blogiausia, atsitiko rytojaus 
dieną: kai norėjau paimti dukatą ir nusipirkti grobų, jo vietoj 
radau sausą lapą. 

Senė nutilo. Salėje pasklido siaubo murmesys. 

— Šmėkla, ožys — visa tai kvepia burtais, — tarė Grengua- 
rui vienas kaimynas. 

— O tas sudžiūvęs lapas! — pridūrė kitas. 

— Be abejo, — tarė trečias, — tai raganos darbas. Ji susidėjo 
su vienuoliu šmėkla, kad galėtų apiplėšinėti karininkus. 

Ir Grenguarui šita baisi istorija pasirodė įtikėtina. 

— Moteriške Falurdel,— didingai tarė ponas pirmininkas, — 
ar daugiau nieko neturite teismui pasakyti? 

— Ne, monsinjore,— atsakė senė, — nebent tai, kad proto- 
kole mano namas pavadintas sukrypusia ir dvokiančia lūšna, o 
tai jau per daug užgaulu. Tilto namai nėra labai puikūs, nes ten 
gyvena daug žmonių, bet vis dėlto ten turi namus ir mėsininkai,. 
o jie žmonės turtingi ir vedę labai gražias, švarutėles žmonas. 

Teisėjas, kuris Grenguarui atrodė kaip krokodilas, atsistojo. 

— Užtenka! — tarė jis.— Prašom ponus turėti galvoje, kad 
pas kaltinamąją rastas durklas. Moteriške Falurdel, ar atsinešėte 
sudžiūvusį lapą, kuriuo pavirto velnio duotasis dukatas? 

— Taip, monsinjore,— atsakė ji,— aš tą lapą suradau. Štai 
jis. 

Teismo vykdytojas perdavė sudžiūvusį lapą krokodilui, ku- 
ris niauriai palingavo galvą ir perdavė jį pirmininkui, o tas — 
karaliaus prokurorui bažnytiniame teisme, ir taip lapas apėjo 
visą salę. 

— Tai beržo lapas, — tarė metras Žakas Šarmoliu,— naujas 
kerėjimo įrodymas. 

Žodį paėmė vienas patarėjas. 

— Liudininke, pas jus įėjo du žmonės. Juodasis žmogus, ku- 
ris iš pradžių dingo, o paskui nuplaukė Sena kunigo drabužiais, ' 
ir karininkas. Katras jums davė dukatą? 

Senė valandėlę pagalvojo ir tarė: 

— Karininkas. 

Minia salėje suūžė. 

„A! — pagalvojo Grenguaras. — Jei taip, tai mano įsitikini- 
mas jau nebe toks tvirtas.“ 

Tuo tarpu metras Filipas Lelje, nepaprastasis.karaliaus advo- 
katas, vėl įsiterpė: 

— Primenu ponams, jog parodymuose, surašytuose "prie 
sunkiai sužeisto karininko lovos, yra pastarojo pareiškimas, 
kad tuo metu, kai prie jo priėjo juodasis žmogus, jis pagalvojo 
apie vienuolį šmėklą; jis pridūrė, kad šmėkla primygtinai jį 
spyrusi suartėti su kaltinamąja, ir kai jis, kapitonas, pasakęs 
neturįs pinigų, toji jam davusi dukatą, kuriuo minėtasis kapito- 
nas užsimokėjęs Falurdel. Taigi dukatas buvo pragaro pinigas. 

Ši išvada, atrodė, išsklaidė visas Grenguaro ir kitų skeptikų 
abejones. 

—- Ponai turite visus dokumentus, — pridūrė sėsdamasis ka- 

raliaus advokatas, — tad galite aptarti Febo de Šatopero paro- 
dymus. 

Ištarus tą vardą, kaltinamoji atsistojo. Jos galva pasirodė 
viršum minios. Grenguaras persigando, pažinęs Esmeraldą. 

Ji buvo labai išblyškusi; plaukai, seniau taip dailiai supinti 
ir nusagstyti cechinais, dabar draikėsi netvarkingai; lūpos pamė- 
lusios, akys pasibaisėtinai įdubusios. O varge! 

— Febas! — tarė ji sutrikusi.— Kur jis? O monsinjorai, prieš 
mane nužudydami, pasakykite, maldauju, ar jis gyvas? 

— Tylėk, moteriške, — atsakė pirmininkas.— Tai ne mūsų 
reikalas. 

— O, pasigailėkite, pasakykite, ar jis gyvas? — tarė, sudė- 
dama delnais gražias, išdžiūvusias rankas; retežiai, nutįsę palei 
jos drabužius, sužvango. 

— Na, gerai! — sausai tarė karaliaus advokatas.— Jis prie 
mirties. Ar jūs patenkinta? 

Nelaimingoji susmuko ant suolelio be žodžių, be ašarų, 
balta kaip vaškinė figūra. 

Pirmininkas pasilenkė prie žmogaus, sėdinčio ties jo kojo- 
mis, su auksu išsiuvinėta kepuraite, su juodu apsiaustu, su 
grandine ant kaklo ir lazdele rankoje. 

— Teismo vykdytojau, atveskite antrą kaltinamąją. 

Visų akys nukrypo į dureles; tos atsidarė ir praleido gražią 
ožkytę su paauksuotais rageliais ir nagelėmis. Grenguarui širdis 
ėmė smarkiai plakti. Dailus gyvulėlis stabtelėjo duryse ir ištiesė 
kaklą; atrodė, kad ji stovi ant uolos viršūnės it žvalgosi į begali- 
nes horizonto platybes. Staiga ožkytė pamatė čigonę ir, pėršoku- 
si per stalą ir per vieno raštininko galvą, dviem šuoliais atsidū- 
rė prie jos kelių. Paskui ji grakščiai susirangė ant šeimininkės 
kojų, tarsi prašydama kokio žodžio ar glamonės; bet kaltina- 
mojį nepajudėjo ir net nepažvelgė į vargšę Džali. 

— Ė, bet... čia tas bjaurusis gyvulys, — tarė senė Falurdel,— 
aš jas abi puikiausiai pažįstu. 

Žakas Šarmoliu tarė: 

— Jei ponai sutinka, pradėsime apklausinėti ožką. 

Tai iš tikrųjų buvo antra kaltinamoji. Anais laikais ir gyvu- 
liams buvo keliamos bylos už raganavimą. Tarp 1466 metų 
prevotijos sąskaitų yra įdomus sąrašas teismo išlaidų Žilė Sula- 
ro ir jo kiaulės byloje, kai abu buvo nubausti mirtimi Korbejyje 
už jų piktadarybes. Čia sužymėtos visos išlaidos: ir už duobės 
iškasimą kiaulei, ir už penkis šimtus malkų ryšulių, paimtų iš 

Morsano prieplaukos, ir už tris pintas vyno bei už duoną; pasku- 
tinįjį pasmerktojo valgį, kurį su juo broliškai pasidalijo budelis, 
ir net už kiaulės priežiūrą ir šėrimą per vienuolika dienų, kas- 
dien po aštuonis Paryžiaus denarus. Kartais teisingumas nueida- 
vo dar toliau. Karolio Didžiojo ir Liudviko Romiojo kapitulia- 
rai nustato sunkias bausmes ugninėms šmėkloms, drįstančioms 
pasirodyti ore. 

Karaliaus prokuroras bažnytiniame teisme sušuko: 

„— Jei tą ožką apsėdęs velnias nepasiduos jokiems egzortams 
ir toliau darys eibes, jei gąsdins teismą, mes būsime priversti 
pareikalauti jam kartuvių arba laužo. 

Grenguarą išpylė šaltas prakaitas. Šarmoliu paėmė nuo stalo 
čigonės baskišką būgnelį ir, tam tikru būdu pakreipęs jį ožkos 
pusėn, paklausė: 

— Kuri dabar valanda? 

Ožka pasižiūrėjo protingomis akimis, pakėlė paauksuotą na- 
gelę ir pastukseno septynis kartus. Iš tikrųjų buvo septinta va- 
landa. Minią apėmė siaubas. 

Grėnguaras nebeišlaikė. 

— Ji save žudo! — sušuko jis garsiai. — Matote, kad ji nesi- 
žino, ką daranti. 

— Nutilkite, storžieviai, ten salės gale! — griežtai sušuko 
teismo vykdytojas. | 

Visaip kraipydamas būgnelį, Žakas Šarmoliu privertė ožką 
atlikti ir daugiau numerių: pasakyti, kuri diena, kuris mėnuo ir 
t.t. Visa tai skaitytojas jau žino. Ir tie patys žiūrovai, kurie gal 
ne sykį plojo nekaltoms Džali gudrybėms kryžgatviuose, dabar, 
optinės iliuzijos suklaidinti, — tai būdinga nagrinėjant bylas, — 
tų pačių gudrybių nusigando Teisingumo rūmuose./Ožka tikriau- 
siai buvo velnias. / 

Dar blogiau pasidarė, kai karaliaus'prokuroras iš tam tikro 
odinio maišelio, pakabinto Džali ant kaklo, išbėrė ant grindų 
kilnojamas raides, ir visi pamatė, kaip ožka savo nagele iš 
atskirų raidžių sudėliojo lemtingąjį žodį: Febas. Burtavimas, ku- 
rio auka tapo kapitonas, atrodė neatremiamai įrodytas, ir čigo- 
nė, įa maloni šokėja, tiek kartų praeivius žavėjusi savo grakš- 
"tumu, dabar visų akyse virto baisiu vampyru. 

Beje, ji nerodė jokio gyvybės ženklo. Nęi.grekštūs Džali 
judesiai, nei teisėjų grasinimai, nei duslūs minios prakeiks- 
mai, — niekas nepasiekė jos sąmonės. 

Norėdamas ją išbudinti, vienas sargybinis negailestingai ją 

papurtė; o teismo pirmininkas iškilmingai pakėlė balsą: 

"— Mergaite, jūs esate čigonų kilmės ir atsidėjusi kerėji- 
mams. Kovo 29-osios naktį kartu su užburta ožka, taip pat šios 
bylos dalyve, padedama pragaro jėgų, burtų bei senos patirties, 
durklu nužudėte karaliaus sargybos šaulių kapitoną Febą de Ša- 
toperą. Ar vis dar neigiate tai? 

— Siaubas! — sušuko jauna mergaitė, užsidengdama veidą 
rankomis.— Mano Febai! O! Tai pragaras! 

— Ar vis dar neigiate? — šaltai paklausė teismo pirminin- 
kas. 

— Taip! Aš to nepadariau! — tarė ji baisiu balsu ir atsistojo. 
Jos akys žaižaravo. 

Pirmininkas paklausė tiesiai: 

— Kaip paaiškinsite faktus, liudijančius prieš: jus? 

Ji atsakė trūkčiojančiu balsu: 

— Aš jau sakiau. Aš nežinau. Tai kunigas. Kunigas, kurio 
nepažįstu. Pragaro kunigas, kuris mane persekioja! 

— Teisybė,— tarė teisėjas.— Vienuolis šmėkla. | 

— O monsinjorai! Pasigailėkite! Aš tik vargšė mergina... 

— Čigonė,— tarė teisėjas. 

Metras Žakas Šarmoliu švelniai tarė: 

— Atsižvelgiant į apgailėtiną kaltinamosios užsispyrimą, 
reikia griebtis kankinimo. 

— Priimta, — tarė pirmininkas. 

Nelaimingoji sudrebėjo visu kūnu. Vis dėlto, alebardininkų 
įsakyta, pakilo ir, dviejų alebardininkų eilių apsupta, gana tvirtu 
žingsniu nuėjo paskui Šarmoliu ir bažnytinio teismo kunigus 
prie nedidelių durų; tos staiga atsidarė ir užsidarė, — nuliūdu- 
siam Grenguarui jos atrodė tarsi nasrai, prariję Esmeraldą. 

Kai ji išėjo, pasigirdo gailus mekenimas. Tai verkė ožkelė. 

Teismo posėdis buvo pertrauktas. Vienas patarėjas pasakė, 
kad ponai jau pavargę ir kad labai prailgs laukti kankinimo pa- 
baigos; į tai pirmininkas atrėmė, kad teisėjai turi mokėti pasi- 
aukoti pareigai. 

— Įkyri, bjauri mergšė,— tarė vienas senas teisėjas: — 
verčia laukti, kol ją iškvos, o mes be vakarienės! 


II 
DAR APIE PINIGĄ, PAVIRTUSĮ SUDŽIŪVUSIU LAPU 


Paėjėjus koridoriais, tokiais tamsiais, jog ten ir dieną degda- 
vo lempos, užlipus ir nusileidus kelias pakopas, niaurios palydos 
apsuptą Esmeraldą Rūmų sargybiniai įstūmė į gūdų kambarį. 
Tai buvo apskritas kambarys pirmame aukšte storo bokšto, ko- 
kie dar ir mūsų amžiuje kyšo iš modernių pastatų sluoksnio, 
kuris naujajame Paryžiuje dengia senąjį. Tame rūsyje nebuvo 
jokio lango, jokios kitos angos, tik durys, žemos, tvirtos, geleži- 
mi apkaustytos. O vis dėlto čia buvo šviesu. Įmūrytoje į sieną 
krosnyje degė didelė liepsna ir rūsyje skleidė raudonus atšvai- 
tus, kurie visiškai stelbė kampe žibančios menkos žvakės šviesą. 
Tuo metu geležinių virbų durelės buvo pakeltos, ir liepsnojan- 
čioje tamsios sienos angoje matėsi tik virbų galai kaip juodų, 
smailių, retų dantų eilė: atrodė, jog tai liepsną spjaudančio 
pasakos drakono nasrai. Toje šviesoje belaisvė pamatė, kad vi- 
sur aplinkui pridėliota baisių .jai nežinomos paskirties įrankių. 
Pačiame viduryje, beveik ant grindų, tysojo odinis čiužinys, o 
viršum jo karojo diržas su sagtimi, pririštas prie žalvario žiedo, 
kurį turėjo įsikandęs riestanosis pabaisa, iškaltas skliauto spy- 
noje. Krosnyje ant žarijų prikrauta replių, žnyplių, plačių nora- 
gų. Kruvinų atspindžių nušviestos, kambaryje kūpsojo tik baisių 
daiktų krūvos. 

Tas Tartaras buvo paprastai vadinamas kankinimų kambariu. 

Ant čiužinio tingiai sėdėjo Pjera Torteriu, prisiekusis bude- 
lis. Jo parankiniai, du neūžaugos keturkampiais veidais, su 
odinėmis prijuostėmis, su drobinėmis kelnėmis, vartė ant žarijų 
kaistančiūs geležis. 

Vargšė mergaitė veltui drąšinosi. Įėjus į šį kambarį, ją paga- 
vo siaubas. 

Vienoje pusėje išsirikiavo Rūmų teisėjo sargybiniai, kito- 
je — bažnytinio teismo kunigai. Viename kampe buvo stalas su 
rašaline ir sėdėjo raštininkas. Prie čigonės priėjo, labai švelniai 
šypsodamasis, metras Žakas Šarmoliu. 

— Brangus vaikeli, — tarė jis,— ar jūs vis dar neigiate? 

— Neigiu,— atsakė ji jau užgesusiu balsu. 

— Jei taip, — tarė Šarmoliu,— tai mums labai skaudu, kad 
būsime priversti jus tardyti atkakliau, negu būtume norėję. 
Teikitės atsisėsti ant to čiužinio. Metre Pjera, užleiskite panelei 
vietą ir uždarykite duris. 

261 


Pjera niurnėdamas pakilo. 

— Jei uždarysiu duris, — murmėjo jis,— man užges ugnis. 

— Na, gerai, brangusis, — atsakė Šarmoliu,— palikite at- 
daras. 

O Esmeralda vis dar stovėjo. Ji bijojo to odinio čiužinio, 
ant kurio buvo raitęsi tiek nelaimingųjų. Siaubas sukaustė ją 
iki kaulų smegenų. Ji stovėjo persigandusi ir apkvaitusi. Šarmo- 
liu davus ženklą, du parankiniai ją pagriebė ir pasodino. Jie nė- 
maž jos neįskaudino, bet kai prie jos prisilietė, kai ją palietė 
čiužinio oda, visas kraujas suplūdo jai į širdį. Paklaikusiomis 
akimis ji apsidairė po kambarį. Jai atrodė, kad visi tie baisūs 
kankinimo įrankiai iš visų pusių ima judėti ir slinkti prie jos, 
kad jie užrėplios ant jos, kąs ją ir gnaibys; daug ji buvo mačiusi 
visokių įrankių, bet šie atrodė kaip šikšnosparniai, šimtakojai 
vorai, baisesni už visus vabzdžius ir paukščius. 

— Kur gydytojas? — paklausė Šarmoliu. . 

— Čia, — atsakė juodai apsivilkęs žmogus, kurio ji iki šiol 
dar. nebuvo pastebėjusi. 

Ji sudrebėjo. 

— Panėle,-—- meiliu balsu tarė karaliaus prokuroras bažny- 
tiniame teisme, — trečią kartą jus klausiu, ar vis dar neigiate 
veiksmus, kuriais esate kaltinama? 

Šį kartą ji tik linktelėjo galvą. Ji nebeteko žado. 

— Jūs vis atkakliai neigiate? — paklausė Žakas Šarmoliu.— 
Man labai gaila, bet tokiu atveju turiu atlikti savo tarnybinę 
pareigą. ) 

-— Ponas karaliaus prokurore, — šiurkščiai tarė Pjera,— nuo 
ko pradėsime? 

Šarmoliu valandėlę galvojo, susiraukęs kaip poetas, ieškąs 
rimo. 

— Nuo ispaniško bato, — pagaliau tarė jis. 

Nelaimingoji pasijuto taip apleista dievo ir žmonių, kad jos 
galva nusviro ant krūtinės kaip koks inertiškas daiktas, neturįs 
savyje jėgos. 

Budelis ir gydytojas priėjo prie jos tuo pat metu. O abu pa- 
rankiniai ėmė raustis savo šlykščiame arsenale. 

* Išgirdusi žvangant bjaurias geležis, vargšė mergytė ėmė 
virpėti kaip galvanizuojama negyva varlė. 

— O! — sumurmėjo ji taip tyliai, jog niekas neišgirdo.— 
O mano Febai! | 

Po to ji vėl sustingo ir tylėjo kaip: marmurinė statula. Šis 

vaizdas būtų draskęs širdį kiekvienam, tik ne teisėjams. Atrodė, 
kad tai vargšė nusidėjėlė siela, kurią velnias tardo prie skais- 
čiai raudonos pragaro angos. Štai į apgailėtiną tos švelnios, 
baltos, gležnos būtybės kūną įsikabins baisūs pjūklai, ratai, sto- 
vai, jį čiupinės grubios budelių rankos. Vargšas soros grūdelis, 
kurį žmogiškasis teisingumas atidavė sumalti baisioms kanki- 
nimų girnoms! 

* Tuo tarpu pūslėtos Pjera Torteriu padėjėjų rankos grubiai 
nuavė žavią koją, apnuogino mažutę pėdą, kuri tiek kartų 
Paryžiaus kryžgatviuose džiugino praeivius savo patrauklumu 
ir grožiu. 

— Gaila! — sumurmėjo budelis, žiūrėdamas į tokią grakščią 
ir dailią kojos formą. 

Jei čia būtų buvęs archidiakonas, tą akimirką jis tikriausiai 
būtų prisiminęs savąjį voro ir musės simbolį. Netrukus nelai- 
mingoji pro akis užgulusį rūką pamatė artinantis ispanišką ba- 
tą; netrukus jos koja buvo įkišta tarp geležimi apkaustytų lent- 
galių ir visai išnyko baisiame prietaise. Tada siaubas jai sugrą- 
žino jėgas. 

— Nuimkite jį! — suriko ji karštai. P visa susitaršiusi, atsi- 
tiesdama sušuko: — Pasigailėkite! 

Ji šoko nuo čiužinio, norėdama pulti karaliaus prokurorui 
po kojomis, bet jos pėda buvo įkišta į sunkų ąžuolinį, apkaltą 
geležimi įtaisą, ir ji susmuko ant ispaniško bato, sugniuždyta 
kaip bitė, kuriai prie sparnelio būtų pririštas švino gabalėlis. 

Šarmoliu davė ženklą, ir budelis ją vėl pasodino ant čiuži- 
nio, dvi didžiulės letenos pritvirtino prie jos plonos juostos 
palubėje kabantį diržą. 

— Klausiu paskutinį kartą, ar prisipažįstate dariusi tai, kuo 
esate kaltinama? — vis taip pat maloniai paklausė Šarmoliu. 

— Aš nekalta. 

— Tai kaip jūs, panele, paaiškinsite jus kaltinančias ap- 
linkybes? 

— Deja, monsinjore, aš nežinau! 

— Vadinasi, jūs neigiate? 

— Viską! 

— Pradėkite,—tarė Šarmoliu budeliui. 

Pjera pasuko rankeną, ispaniškas batas susispaudė, ir ne- 
laimingoji taip siaubingai suriko, kad jokia žmonių kalba neturi 
žodžių tokiam riksmui išreikšti. 

— Sustokite,— tarė Šarmoliu budeliui Pjera.— Ar prisi- 
pažįstate? — paklausė jis čigonę. | 263 


— Viską! — sušuko vargšė mergaitė.— Prisipažįstu! Prisipa- 
žįstu! Pasigailėkite! 

Ji neapskaičiavo savo jėgų, todėl taip drąsiai sutiko kan- 
kynę. Vargšę mergytę, kurios gyvenimas iki šiol buvo toks 
džiaugsmingas, toks malonus, toks ramus, sugniuždė pirmasis 
skausmas. 

— Žmoniškumas mane verčia pasakyti, — tarė karaliaus pro- 
kuroras,— kad po prisipažinimo jūsų laukia mirtis. 

— Tikiuosi, — tarė čigonė. 

Ir susmuko ant odinio čiužinio leisgyvė, susirietusi dvilinka, 
pakibusi ant diržo, susegto per krūtinę. 

— Na, mieloji, ištverkite dar truputį, — tarė ją atkeldamas 
metras Pjera.— Jūs atrodote kaip auksinis avinėlis, kurį nešioja 
ant kaklo Burgundijos kunigaikštis. 

Žakas Šarmoliu pakėlė balsą: 

.— Raštininke, užrašykite. Jaunoji čigone, ar prisipažįstate 
dalyvavusi pragaro puotose, šabuose ir kerėjimuose kartu su 
larvomis, baidyklėmis ir vampyrais? 

— Taip, — tarė ji taip tyliai, kad jos žodis nebuvo garsesnis 
už atsikvėpimą. 

— Ar prisipažįstate mačiusi aviną, kurį Belzebubas rodo 
debesyse, kviesdamas į šabą, ir kurį mato tik raganiai? 

— Taip. 

— Ar prisipažįstate Gšsisimiši Bofometo galvas, tuos šlykš- 
čius tamplierių stabus?“ 

-— Taip. 

— Nuolat santykiavusi su velniu, pasivertusiu pEIjELKIntS 
ožka, kuri prijungta prie šios bylos? 

— Taip. 

— Pagaliau ar prisipažįstate, kad, padedama velnio ir šmėk- 
los, žmonių vadinamos vienuoliu šmėkla, kovo 29-osios naktį 
nudūrėte kapitoną, vardu Febą de Šatoperą? 

Ji pakėlė į teisėją dideles pastėrusias akis ir atsakė nevirpte- 
lėjusi ir neužsikirtusi: 

— Taip. 

Buvo aišku, kad ji visai palūžo. 

— Rašykite, raštininke,— tarė Šarmoliu ir kreipėsi į bude- 
lius: — Atriškite kalinę ir atveskite į teismo posėdžių salę. 

Kai kalinei nuėmė batą, bažnytinio teismo prokuroras ap- 
žiūrėjo dar nutirpusią nuo skausmo jos koją. 

— Nieko,— tarė jis, — dar ne taip blogai. Jūs laiku sušukote. 
Dar galėtumėte šokti, gražuole! 

Paskui atsigręžė į kitus narius: 

— Štai pagaliau teisybė išaiškėjo! Kokia mums paguoda, po- 
nai! Panelė pripažins, kad mes elgėmės kiek galėdami švelniau. 


III 


, 
PASAKOJIMO APIE PINIGĄ, PAVIRTUSĮ SUDŽIŪVUSIU 
LAPU, PABAIGA 


Kai išblyškusi čigonė grįžo šlubuodama į salę, pasigirdo vi- 
suotinis pasitenkinimo šnabždesys. Nekantrūs žiūrovai patyrė 
tokį pat malonų jausmą kaip teatre, kai po paskutiniojo antrakto 
pakyla uždanga ir turi prasidėti pjesės atomazga. Teisėjai at- 
gavo viltį netrukus pavakarieniauti. Ir ožkelė iš džiaugsmo su- 
mekeno. Ji norėjo bėgti pas savo šeimininkę, bet buvo pririšta 
prie suolo. 

Jau visiškai sutemo. Daugiau žvakių neuždegė, o tos skleidė 
tiek maža šviesos, jog nesimatė nė salės sienų. Visi daiktai pa- 
sinėrė į tamsą lyg į rūką. Vos ryškėjo keli apatiški teisėjų veidai. 
Priešais juos, kitame ilgos salės gale, tamsiame fone bolavo 
neaiški dėmė. Tai buvo kaltinamoji. 

Ji nukiūtino į savo vietą. Šarmoliu oriai nužingsniavo prie 
savo krėslo, atsisėdo, paskui pakilo ir, per daug nesididžiuoda- 
mas savo sėkme, tarė: 

— Kaltinamoji viskuo prisipažino. 

— Mergaite čigone,— tarė pirmininkas, — ar prisipažinote, 
kad raganavote, paleistuvavote ir nužudėte Febą de Šatoperą? 

Jai suspaudė širdį. Buvo girdėti, kaip ji kūkčioja tamsoje. 

— Prisipažįstu viską, ką tik norite, — atsakė ji silpnu bal- 
su, — tik greičiau mane nužudykite! 

— Pone karaliaus prokurore bažnytiniame teisme,— tarė 
pirmininkas, — teismas yra pasiruošęs išklausyti jūsų išvadas. 

Metras Šarmoliu išsiėmė pasibaisėtino storio sąsiuvinį ir, 
smarkiai mostaguodamasš, su perdėtu raiškumu, kaip visi teisi- 
ninkai, pradėjo lotyniškai skaityti kalbą; visus teisiamosios 
kaltumo įrodymus jis parėmė Cicerono parafrazėmis, sutvirtino 
savo mėgstamojo komiko Plauto citatomis. Gaila, kad negalime 

skaitytojams pateikti to įžymaus kūrinio. Kalbėtojas jį skaitė 
nuostabiai įtaigiai. Jis dar nebuvo baigęs įžangos, o prakaitas 
jau čiurkšlėmis varvėjo jam per kaktą, per akis, per galvą. 

Staiga vieno periodo viduryje jis nutilo; ir jo žvilgsnis, pap- 
rastai gana švelnus ir kvailokas, ėmė svaidyti žaibus. 

— Ponai,— sušuko jis (šį kartą prancūziškai, nes to nebuvo 
įrašyta sąsiuvinyje),— šėtonas taip yra įsimaišęs į šią bylą, 
jog štai jis dalyvauja mūsų debatuose ir mėgdžiojasi iš teismo 
didingumo. Žiūrėkite! 

Tai sakydamas, jis ranka parodė ožkelę, kuri, matydama, 
kaip Šarmoliu mostaguoja, atsitūpusi ant užpakalinių kojų, prie- 
kinėmis kanopomis ir barzdota galva ėmė uoliai mėgdžioti pa- 
tetišką karaliaus prokuroro bažnytiniame teisme pantomimą. 
Jei skaitytojas atsimena, tai buvo vienas pačių žaviųjų jos suge- 
bėjimų. Tas įvykis, tas paskutinysis „įrodymas“ padarė didelį 
įspūdį. Ožkelės kojos buvo surištos, ir karaliaus prokuroras 
liejo savo iškalbą toliau. 

Tai truko labai ilgai, bet kalba buvo nuostabi. Štai pasku- 
tinysis sakinys (belieka pridurti, kad metro Šarmoliu balsas bu- 
vo prikimęs, o mostai pavargę): 


— Ideo, Domni, coram stryga demonstrata, crimine patente, 
intentione criminis existente, in nomine sanctae ecclesiae Nost- 
rae-Dominae Parisiensis, guae est in saisina habendi omniino- 
dam altam et bassam justitiam in illa hac intemexata Civitatis 
insula, tenore praesentium declaramus nos reguirere, primo, ali- 
guandam pecuniariam indemnitatem; secundo, amendationem 
honorabilem ante portalium maximum Nostrae-Dominae, eccle- 
side cathedralis; tertio, sententiam in virtute cujus istd stryga 
cum sua capella, seu in trivio vulgariter dicto la Grėve, seu in 
insula exeunte in iluvio Seguanae, juxta pointam jardini regalis, 
executatae sint!“ 


* Taigi, ponai, ši moteris sugauta -kaip ragana ir jos nusikalstami kėslai 
įrodyti; Paryžiaus dievo motinos katedros vardu, kuriai suteikta aukštosios ir 
žemosios jurisdikcijos teisė salos, vadinamos Site, ribose, pareiškiu visiems čia 
esantiems, kad reikalauju: pirma, priteisti jai piniginę baudą; antra, nuteisti ją 
viešai atgailai prieš Paryžiaus dievo motinos katedros didįjį portalą; trečia, 
nubausti tą raganą kartu su jos ožka mirtimi toje vietoje, kurią liaudis savo kalba 
vadina „Greva“, arba Senos upės saloje netoli karališkų sodų (Iot.). 


266 


Pabaigęs jis užsidėjo kepuraitę ir atsisėdo. 

— Eheu! — atsiduso susikrimtęs Grenguaras.— Bassa latini- 
tas!“ k 

Kitas žmogus juodais drabužiais atsistojo šalia kaltinamo- 
sios. Tai buvo jos advokatas. Išalkę teisėjai ėmė murmėti. 

— Advokate, kalbėkite trumpai, — tarė pirmininkas. 

— Ponas pirmininke, — atsakė advokatas, — kadangi mano 
ginamoji prisipažino kalta, turiu pasakyti ponams tik viena. Štai 
lex salica“? tekstas: „Jei vampyras suėda žmogų ir tai yra įro- 
dyta, jis turi sumokėti aštuonių tūkstančių denarų pabaudą, kas 
lygu dviem šimtams aukso solidų.“ Prašau teismą priteisti mano 
ginamajai baudą. “ 

— Tekstas nebegalioja, — tarė nepaprastasis karaliaus advo- 
katas. 

— Nego“*",— atkirto advokatas. 

— Balsuoti! — tarė vienas patarėjas.— Nusikaltimas įrody- 
tas, ir jau vėlu. | 

Teismas pasiruošė balsuoti čia pat salėje. Teisėjai balsavo 
nusiimdami kepuraites; jie skubėjo. Buvo matyti, kaip prietėmy 
kepurėtos-galvos viena po kitos apsinuogina, pirmininkui tyliai 
uždavus kraupų klausimą. Vargšė kaltinamoji atrodė į juos žiū- 
rinti, tačiau jos drumstos akys nieko nebematė. 

Po to raštininkas ėmė rašyti; surašęs padavė pirmininkui ilgą 
pergamentą. 

Tada nelaimingoji išgirdo, kaip sujudo žmonės, sudžerškė 
susilietusios ietys ir kažkieno ledinis balsas tarė: 

— Mergaite čigone, dieną, kurią paskirs mūsų valdovas ka- 
ralius, vidudienį, būsite atgabenta vežėčiose vienmarškinė, ba- 
sa, su virve ant kaklo prie didžiojo katedros portalo, ten viešai 
atliksite atgailą, laikydama rankoje dviejų svarų žvakę, o iš ten 
būsite nuvežta į Grevos aikštę, pakarta ir pasmaugta miesto 
kartuvėse, taipogi ir jūsų ožka; be to, sumokėsite bažnytiniam 
teismui tris aukso lionus kaip atlygį už jūsų padarytus nusikal- 
timus, kuriuos pati prisipažinote: už raganavimą, kerėjimus, 
paleistuvavimą ir pono Febo de Šatopero nužudymą. Tepriima 
dievas jūsų sielą! 

— O, tai sapnas! — sušnibždėjo ji ir pajuto, kaip šiurkš- 
čios rankos ją išnešė. 


* Deja, vulgariąja lotynų kalba (/o!.). 
* Neigiu (Iot.). . 

IV 
LASCIATE OGNI SPERANZA“* 


Viduramžiais kiekvienas užbaigtas pastatas buvo beveik to- 
kio pat dydžio po žeme kaip ir ant žemės. Išimtis — statiniai 
ant stulpų, kaip Paryžiaus katedra, bet šiaip rūmai, tvirtovės, 
bažnyčios visada turėjo požemius. Katedrose, bo viršutiniąja 
nava, dieną naktį skendinčia šviesoje ir aidinčia nuo vargonų 
bei varpų muzikos, būdavo antra, apatinė katedra, žema, tamsi, 
slėpininga, akla ir nebyli; kartais ten būdavo laidojimo rūsiai. 
Rūmų, bastilijų požeminose būdavo kalėjimas, kartais taip pat 
laidojimo rūsiai, o kartais ir viena, ir antra. Tie didingi pastatai, 
apie kurių susidarymą ir augimą esame kalbėję kitoje vietoje, 
turėjo ne tik pamatus, bet, taip sakant, ir šaknis, įsiraususias į 
žemę, išsišakojusias kambariais, galerijomis, laiptais viršuti- 
niosios konstrukcijos pavyzdžiu. Taigi bažnyčios, rūmai, tvirto- 
vės buvo iki pusės žemėje. Tokie rūsiai — tai Kitas toks pat pas- 
tatas, tik einantis gilyn, o ne aukštyn, kurio požeminiai aukštai 
liečiasi su antžeminiais taip, kaip atbulas miškų ir kalnų atspin- 
dys ežero veidrodyje liečiasi su pakrantės miškais ir kalnais. 

„Sent Antuano bastilijoje, Paryžiaus Teisingumo rūmuose, 
Luvre tie požeminiai pastatai buvo kalėjimai. Kuo gilyn į žemę, 
tuo jų aukštai buvo siauresni ir tamsesni. Tai vis kitokio siaubo 
zonos. Dantė nebūtų radęs geresnio pavyzdžio savo pragąrui. 
Tos piltūvo pavidalo kameros paprastai baigdavosi akmeniniu 
šuliniu, kuriame Dantė laikė šėtoną, 0 visuomenė — myriop 
pasmerktąjį. Jei jau kartą vargšė būtybė ten patekdavo, tada 
sudie, diena, šviesa, ore, gyvenime, ogni speranza. Iš ten kelias 
tik į kartuves arba į laužą. Kartais ji tame šulinyje ir supūdavo. 
Žmogiškasis teisingumas tai vadindavo užmiršimu. Pasmerktasis 
jausdavo, kad tarp žmonių ir jo yra slegianti akmenų krūva, 
kalėjimo sargai; visas kalėjimas, visa masyvioji tvirtovė jam 
buvo ne kas kita kaip milžiniška sudėtinga spyna, Hziekiūus; 
jį už gyvojo pasaulio ribų. 

Tai tokioje duobėje, viename iš tų , „akmeninių maišų“, A 
raustų Liudviko Šventojo įsakymu, tokioje Turnelės in pace** 
buvo patalpinta nuteistoji pakarti Esmeralda, be abejo, iš bai- 
mės, kad nepabėgtų; viršum jos galvos buvo milžiniški Teisin- 


* Palikite visą viltį (it.). (Iš Dantės „Dieviškosios komedijos.) 
** Ramybėje (Iot.). Čia: požeminiame kalėjime. 

gumo rūmai. Vargšė muselė, ji nebūtų įstengusi pajudinti nė 
mažiausio jų akmenėlio! 

Iš tikrųjų, ir apvaizda, ir visuomenė buvo vienodai netei- 
singos: tokiai trapiai būtybei sutriuškinti visai nereikėjo tiek 
nelaimių ir kankinimų. 

Čia ji tūnojo viena tamsybėse, palaidota, užkasta, užmūryta. 
Tas, kas ją matė besijuokiančią ir bešokančią saulėje, būtų 
sudrebėjęs, dabar ją šičia išvydęs. Šalta kaip naktis, šalta kaip 
mirtis, joks oro gūsis nedvelkteli jai į plaukus, joks žmogiškas 
garsas nepasiekia jos ausies, joks šviesos spindulys neatsimuša 
akyse; susilenkusi dvilinka, grandinių prislėgta ant šiaudų 
gniūžtės šalia ąsočio ir duonos kriaukšlės, vandens baloje, su- 
tekėjusioje nuo varvančių sienų, nejudėdama, beveik nekvė- 
puodama, ji nebeįstengė nė kentėti. Febas, saulė, vidudienis, 
grynas oras, Paryžiaus gatvės, šokiai, žiūrovų plojimai, švelnūs, 
meilingi čiauškėjimai su karininku, paskui kunigas, sąvadauto- 
ja, durklas, kraujas, kankinimai, kartuvės, — visa tai ir dabar dar 
iškildavo jos dvasioje čia kaip dainuojanti auksinė vizija, čia 
kaip bjaurus košmaras; bet dabar tai buvo tik baisi, neaiški 
kova, dingstanti tamsybėse, arba tik tolima muzika, grojama 
ten aukštai ant žemės ir negirdima tose gelmėse, į kurias nelai- 
mingoji įmesta. | 

“ Čia atsidūrusi, ji nei budėjo, nei miegojo. Toje nelaimėje, to- 
je vienutėje ji nebegalėjo atskirti budėjimo nuo miego, sapno 
nuo tikrovės, kaip ir dienos nuo nakties. Visa susimaišė, visa 
sutriko, visa plastėjo, miglotai gaubė jos sąmonę. Ji nieko ne- 
bejuto, nieko nebežinojo, nieko nebemąstė. Nebent kartais dar 
sapnuodavo. Joks gyvas padaras nėra buvęs taip arti nebū- 
ties. 

Taip sustingusi, sušalusi, suakmenėjusi, ji vos girdėdavo, 
kaip du ar tris kartus virš jos atsidarydavo su bildesiu aukštinis, 
nė trupučio neįleisdamas šviesos, ir pro jį kažkieno ranka jai 
įmesdavo juodos duonos kriaukšlę. Vienas ryšys su žmonėmis 
visgi jai buvo likęs: tai periodiški kalėjimo sargo apeanšys 


mai. 
„ Jos ausis mechaniškai sekė dar vieną dalyką: viršum šalvės 


sunkėsi drėgmė pro apipelėjusius. skliauto akmenis, ir lygiais 
tarpais nuo jų nukrisdavo lašas. Atbukusia sąmone ji klausyda- 
vo, kaip tas lašas tekšteli šalia jos į balą. 

Lašo kritimas į balą buvo vienintelis judėjimas toje aplinko- 
je, vienintelis laikrodis, žymįs laiką, vienintelis ją pasiekiąs 


garsas iš visų garsų žemės paviršiuje. 5 


Jeigu jau sakyti viską, tai reikia pridurti, kad toje purvo ir 
tamsos kloakoje protarpiais kažkas šaltas nušliauždavo čia jos 
koja, čia ranka, ir ji sudrebėdavo. 

Ji nežinojo, kiek jau laiko čia išbuvo. Ji atsiminė kažkur 
kažkam ištartą mirties nuosprendį, paskui kad ją kažkas nešė, 
kad ji prabudo tamsoje, tyloje, sustingusi nuo šalčio. Kai ji 
mėgino pašliaužti ant rankų, geležiniai žiedai įsirėžė jai į kulkš- 
nis, grandinės sudžeržgėjo. Ji suprato, kad aplinkui yra tik 
mūro sienos, o po ja akmeninės, patvinusios vandeniu grindys 
ir šiaudų gniūžtė. Bet nėra nei žiburio, nei langelio. Kaip atsisė- 
do ji tada ant tų šiaudų, taip ir sėdėjo, tik kai kada, norėdama 
pakeisti padėtį, persikeldavo ant žemutinės pakopos: jos vienu- 
tėje buvo laiptai. Vienu tarpu ji buvo beskaičiuojanti juodas 
minutes, kurias jai tiksėjo vandens lašas, bet netrukus tas liūd- 
nas liguistų smegenų darbas savaime nutrūko ir paliko ją visai 
atbukusią. 


Pagaliau vieną dieną, o gal naktį (nes tame karste ir vidu- 
dienis, ir vidurnaktis buvo tos pačios spalvos) ji išgirdo viršuje 
didesnį bildesį, negu paprastai sukeldavo sargas, atnešąs jai 
duonos ir vandens ąsotį. Ji pakėlė galvą ir išvydo rausvą šviesą, 
sklindančią pro durų ar tos in pace skliautuose įtaisyto aukštinio 
plyšius. Tuo pat metu sužvangėjo sunkus geležinis skląstis, su- 
girgždėjo surūdiję vyriai, aukštinis pasikėlė, ir ji pamatė ži- 
bintą, ranką ir dviejų žmonių kojas; durys buvo per žemos, 
tad galvų nesimatė. Šviesa taip skaudžiai davė jai į akis, jog ji 
užsimerkė. 

Kai vėl atsimerkė, durys jau buvo uždarytos, žibintas pasta- 
tytas ant laiptų ir prieš ją stovėjo tik vienas žmogus. Juodas 
berankovis vienuolio apdaras dengė jį iki pat kojų, tokios pat 
spalvos gobtuvas slėpė jo veidą. Ji neįžiūrėjo, kas jis toks, ne- 
simatė nei jo veido, nei rankų. Atrodė, kad tai stovinčios juodos 
įkapės, po kuriomis kažkas juda. Ji valandėlę žvelgė įdėmiai į tą 
šmėklą. Tačiau nei ji nieko nesakė, nei jis. Galėjai pamanyti, kad 
tai dv1 susidūrusios statulos. Tame rūsyje kaip gyvi daiktai atro- 
dė tik žibinto dagtis, spragčiojanti drėgname ore, ir tas kapsintis 
nuo skliautų lašas, raibinąs žibinto liepsnos atšvaitą riebaluoto 
klano paviršiuje. 

Pagaliau kalinė nutraukė tylą: 

— Kas jūs? 

— Kunigas. 

Ji suvirpėjo nuo paties žodžio, nuo to, kaip jis buvo ištartas, 
nuo balso skambėjimo. 

Kunigas iš lėto ir dusliai paklausė: 

— Ar jūs pasiruošusi? 

— Kam? 

— Mirčiai.- . 

— O! — tarė ji.— Ar jau greitai? 

— Rytoj. 

Jos galva, džiaugsmingai pakilusi, vėl nusviro ant krūtinės. 

— Kaip ilgai laukti! — sumurmėjo ji.— Kodėl gi jie nega- 
lėtų jau šiandien? 

— Vadinasi, jūs labai nelaiminga? — paklausė patylėjęs ku- 
nigas. . 

— Man labai šalta, — atsakė ji. 

Ji susiėmė“ rakomis kojų pėdas,— įprastas nelaimingųjų 
judesys, kai jiems šalta, mūsų jau matytas Rolando bokšto 
užsidarėlės judesys, — ir jos dantys ėmė taukšėti. 

Kunigas iš po savo gobtuvo lyg ir dairėsi po vienutę. 

— Be šviesos! Be ugnies! Vandenyje! Tai baisu! 

— Taip, — atsakė ji su nuostaba — išraiška, kuri jai atsirado 
po nelaimės.— Visiems žmonėms yra diena. Kodėl gi man vien 
naktis? 

— Ar žinote, — vėl patylėjęs tarė kunigas, — už ką čia atsi- 
dūrėte? 

— Lyg ir žinojau, — tarė ji, išdžiūvusiais pirštais braukyda- 
masi antakius, tarsi norėdama padėti atminčiai, — bet dabar ne- 
bežinau. 

Staiga ji ėmė verkti kaip mažas vaikas. 

— Aš norėčiau iš čia išeiti, pone. Man šalta, aš bijau, čia 
yra kažkokių gyvūnų, kurie ropoja mano kūnu. 

— Gerai, sekite paskui mane. 

Tai sakydamas, kunigas paėmė ją už rankos. Nelaimingoji 
buvo kiaurai sustipusi, ir vis dėlto ranka jai pasirodė šalta. 

— O! — sušnibždėjo ji.— Tai ledinė mirties ranka. Kas gi 
jūs toks?- 

Kunigas kilstelėjo gobtuvą. Ji pasižiūrėjo. Tas pats gūdus 
veidas, jau taip seniai ją persekiojantis, ta demono galva, pasi- 
rodžiusi jai pas Falurdel viršum jos dievinamojo Febo galvos, 
tos akys, kurias ji paskutinį kartą matė žibančias šalia durklo. 

Šito žmogaus pasirodymas, visada jai toks lemtingas, stūmęs 
ją iš nelaimės į nelaimę iki pat mirties bausmės, jai stingulį kaip 

ranka atėmė. Tarytum plyšo šydas, užleistas ant jos atminties. 
Visos kraupaus jos nuotykio smulkmenos, pradedant ana nakti- 
mi.pas Falurdel, baigiant pasmerkimu Turnelėje, iš karto iškilo 
atmintyje, bet ne blankios, sujauktos kaip iki šiol, o ryškios, 
aiškios, atsiribojusios, plastančios, siaubingos. Atsiminimus, ku- 
riuos begalinė kančia buvo beveik užtrynusi, išdildžiusi, atgai- 
vino prieš ją stovinti niūri žmogysta: taip pasirodo visiškai 
šviežios, parašytos simpatiniu rašalu nematomos raidės, kai pri- 
artini liepsną prie balto popieriaus. Regis, iš karto atsivėrė ir 
ėmė kraujuoti visos širdies žaizdos. 

— A! — sušuko ji, rankomis užsidengusi akis ir mėšlungiš- 
kai drebėdama.— Tai kunigas! 

Paskui nusiminusi nuleido rankas ir sėdėjo nulenkusi galvą, 
akis įbedusi į žemę, be žodžio, vis dar drebėdama. 

Kunigas žiūrėjo į ją kaip peslys, kuris aukštai padangėje 
ilgai sklando aplink vargšą vyturėlį, susigūžusį javuose, vis 
siaurindamas tyliai baisius savo skrydžio ratus; paskui kaip 
žaibas staiga puola grobį ir laiko jį virpantį savo Mažuose: 

Ji ėmė tyliai murmėti: 

— Pribaikite! Pribaikite! Suduokite paskutinį smūgį! 

Ir, siaubo pagauta, įtraukė galvą į pečius kaip avelė, lauk- 
dama mėsininko kuokos. 

— Vadinasi, jūs manęs bijote? — tarė jis pagaliau. 

Ji nieko neatsakė. 

— Argi jūs manęs taip labai bijote? — pakartojo jis. 

Jos lūpos susitraukė, tarsi ji šypsotųsi. 

— Taip, — tarė ji, — budelis visada tyčiojasi iš pasmerktojo. 
Jau ištisus mėnesius jis mane persekioja, man graso, mane gąs- 
dina! Dieve mano! Kokia aš buvau laiminga, kol jis nepasirodė! 
Tai jis mane įmetė į tą prarają! O dangau! Jis užmušė... jis 
nužudė... mano Febą! 

Ji prapliupo raudoti ir pakėlė akis į kunigą: 

— Oniekingasis! Kas jūs toks? Ką aš jums padariau? Vadi- 
nasi, jūs manęs baisiai neapkenčiate? Aiman! Už ką jūs ant 
manęs pykstate? 

— Aš tave myliu! — sušuko kunigas. 

Staiga jos ašaros išdžiūvo. Ji pažvelgė į kunigą kaip įdiotė: 
Jis puolė ant kelių, bet nenuleido nuo jos liepsningų akių. 

— Girdi? Aš tave myliu! — sušuko jis dar kartą. 

— Kas per meilė! — drebėdama tarė nelaimingoji. 

— Prakeiktojo meilė, — tarė jis. 

Valandėlę abu tylėjo, prislėgti savo jausmų: jis — netekęs 
proto, ji — apkvaišusi. 

— Klausyk,— pagaliau tarė kunigas, ir jam grįžo keista 
ramybė.— Tuoj viską sužinosi. Aš pasakysiu tau, ką iki šiol vos 
išdrįsdavau sau pačiam prisipažinti vėlios nakties valandomis, 
kai taip tamsu,jog, rodos, nė dievas mūsų nebemato, slapčiomis 
perkratinėdamas sąžinę. Klausyk, kol nesutikau tavęs, mergaite, 
buvau laimingas... 

— Ir aš! — silpnai atsiduso ji. 

—. Nepertrauk manęs. Taip, aš buvau laimingas, bent maniau 
toks esąs. Buvau tyras, mano siela buvo skaisti ir skaidri. Ne- 
buvo kitos tokios šviesios ir taip išdidžiai pakeltos galvos kaip 
manoji. Kunigai su manim tardavosi skaistybės klausimais, 
daktarai — mokslo. Taip, žinija man buvo viskas. Ji buvo mano 
sesuo, ir sesers man užteko. Bet slenkant metams, kitokios min- 
tys mane ėmė lankyti. Neretai mano kūnas susijaudindavo, kai 
pro šalį praeidavo moteris. Ta lyties ir kraujo jėga, kurią aš, 
paikas jaunuolis, maniau nuslopinęs visam gyvenimui, ne kartą 
mėšlungiškai purtė geležinę įžadų grandinę, mane, vargšą, pri- 
rakinusią prie šaltų altoriaus akmenų. Bet pasninkas, maldos, 
studijos, vienuoliškas marinimasis padėdavo sielai apgalėti kū- 
ną. Be to, aš vengiau moterų. Beje, užtekdavo tik atversti knygą, 
ir visi neskaistūs mano smegenų garai išsisklaidydavo mokslo 
švytėjime. Po akimirkos pajusdavau, kaip nuo manęs tolsta visi 
žemiški ir kūniški dalykai, vėl būdavau ramus, tyras ir skaistus, 
amžinosios tiesos apšviestas. Kol velnias, mane gundydamas, 
siuntė tik neaiškius moterų šešėlius, pavieniui praslenkančius 
pro mano akis bažnyčioje, gatvėje, pievose ir miglotai grįž- 
tančius sapnuose, aš lengvai jį apgalėdavau. Ak, jei galutinė 
pergalė buvo ne mano pusėje, kaltas tik dievas, kad nesukūrė 
žmogaus tokio pat galingo kaip velnias. Klausyk. Vieną dieną... 

Čia kunigas nutilo, ir kalinė išgirdo, kaip iš jo krūtinės išsi- 
veržė sunkūs, gargiantys atodūsiai. 

Paskui vėl prakalbo: 

— „Vieną dieną stovėjau, pasirėmęs savo celėje ant palan- 
gės... Kokią tada skaičiau knygą? O! Mano galvoje visa susimai- 
šė. Aš skaičiau. Langas buvo aikštės pusėje. Girdžiu būgnelio 
ir muzikos garsus. Supykęs, kad taip man trukdo mąstyti, pasi- 
žiūriu į aikštę. Tai, ką pamačiau, matė ir kiti, o tačiau tas vaizdas 
buvo ne žmonių akims. Ten, ant grindinio — buvo vidudienis, 
švietė saulė — kažkokia būtybė šoko. Tokia graži, kad dievui 

ji būtų patikusi labiau už panelę švenčiausiąją, kad jis būtų pa- 
sirinkęs ją savo motina ir panorėjęs iš jos gimti, jei ji būtų gyve- 
nusi tais laikais, kai jis tapo žmogumi! Jos akys buvo juodos ir 
blizgančios; kai saulės spindulys paliesdavo juodus jos plaukus, 
jie nušvisdavo lyg aukso gijos. Kai ji šoko, jos kojų, tarsi smar- 
kiai besisukančio tekinio stipinų, neįmanoma buvo įžiūrėti. 
Aplink galvą juodose kasose įsegiotos metalinės plokštelės 
žiburiavo saulėje, o ant kaktos jos atrodė tarsi žvaigždžių vai- 
nikas. Mėlyni drabužiai, nusėti blizgučiais, žėrėjo tūkstančiais 
žiežirbų kaip vasaros naktis. Jos lanksčios rusvos rankos susi- 
pindavo aplink liemenį ir vėl išsiskleisdavo tarsi du šalikai. Jos 
kūno formos buvo dieviškos. O kaip švytėjo veidas! Jo spindu- 
liavimo netemdė net saulės šviesa!.. Aiman, mergaite, tai buvai 
tu. Nustebęs, apsvaigęs, susižavėjęs, aš sau leidau žiūrėti į tave. 
Aš žiūrėjau į tave, kol mane nupurtė baimė. Pajaučiau, kad ne- 
beištrūksiu iš lemties. 

Kunigas uždusęs vėl valandėlę šažilė, Po to pasakojo toliau: 

— Jau pusiau užkerėtas, bandžiau už ko nors užsikabinti ir 
krisdamas susilaikyti. Prisiminiau žabangus, kuriuos man 
šėtonas jau buvo spendęs. Būtybė, kurią mačiau, buvo tokio 
nežemiško grožio, jog galėjo ateiti tik iš dangaus arba iš praga- 
ro. Ne paprasta mergaitė, sukurta iš mūsų žemės grumstelio ir iš 
vidaus skurdžiai nušviesta plastančio moteriškos sielos spindu- 
lio, o angelas! Bet tik tamsybių, tik liepsnos, ne šviesos angelas. 
Kai taip pagalvojau, pamačiau šalia tavęs ožką, raganų šabo gy- 
vulį, — ji žiūrėjo į mane ir juokėsi. Vidudienio saulėje 
jos ragai atrodė ugniniai. Tada aš supratau, kad tai šė- 
tono žabangai, ir jau neabejojau, kad tu atėjai iš pragaro, ir 
atėjai manęs pražudyti. Aš tuo įtikėjau. 

Čia kunigas pažvelgė kalinei į veidą ir šaltai pridūrė: 

— Aš tuo ir dabar tikiu. Tuo tarpu žavesys pamažu veikė, 
tavo šokis man sukosi smegenyse, jaučiau, kaip manyje ima 
viršų kažkoks slaptingas blogis; visa, kas turėjo budėti, mano 
sieloje užsnūdo, ir, kaip mirštantiems sniege, man buvo malonu 
pasiduoti miegui. Staiga tu uždainavai. Ką gi aš vargšas galėjau 
padaryti? Tavo dainavimas buvo dar žavesnis negu šokis. No- 
rėjau pabėgti. Neįmanoma. Buvau prikaltas, buvau įaugęs į že- 
mę. Atrodė, kad marmuras ir grindų plokštės pakilo man iki ke- 
lių. Reikėjo pasilikti iki galo. Mano kojos atšalo kaip ledas, o 
galva virte virė. Pagaliau tu manęs pasigailėjai, tu lioveisi dai- 
navusi, tu dingai. Akinančios vizijos atspindys pamažu blėso 

man akyse, kerinčios muzikos aidai iš palengvo tilo ausyse. 
Tada aš susmukau ant palangės labiau sustingęs ir silpnesnis 
už statulą, nuverstą nuo pjedestalo. Mane pažadino mišparų 
varpai. Aš pakilau, aš pabėgau, bet, deja, kažkas manyje par- 
griuvo ir nebegalėjo pakilti, kažkas mane užklupo, ir aš nebe- 
galėjau pabėgti. 

Vėl patylėjęs, pasakojo toliau: 

— Taip, nuo tos dienos manyje apsigyveno nepažįstamas 
žmogus. Norėjau panaudoti visus savo vaistus — vienuolyną, 
altorių, darbą; knygas. Kvailystė! O, kaip tuščiai skamba moks 
las, kai, nevilties pagautas, į jį daužai aistrų kupiną galvą! Ar Ži- 
nai, mergaite, ką nuo tol visada matydavau tarp knygos ir savęs? 
Tave, tavo šešėlį, vaizdą spindulingo apsireiškimo, kurį andaį 
išvydau prieš save. Bet vaizdas nebeturėjo tų pačių spalvų; jis 
buvo tamsus, geduiingas, neaiškus kaip juodas ratas, ilgą laiką 
persekiojąs neprotingą žmogų, pažiūrėjusį tiesiai į saulę. 

Negalėdamas tuo vaizdu nusikratyti, visada girdėdamas tavo 
dainą, skambančią mano galvoje, visada matydamas tavo ko- 
jas, šokančias ant mano brevijoriaus, kas naktį per sapną jusda- 
mas tavo pavidalą, prisišliejusį prie mano kūno, norėdavau vėl 
tave pamatyti, tave paliesti, sužinoti, kas tu, pažiūrėti, ar tu pa- 
naši į manyje likusį idealų paveikslą, ar gal tikrovė sunaikins 
mano svajonę. Bet kuriuo atvej:: tikėjausi, kad naujas įspūdis 
užtrins pirmąjį, nes pirmasis man buvo pasidaręs nepakeliamas. 
Aš tavęs ieškojau. Aš tave vėl pamačiau. O varge! Pamatęs tave 
du kartus, norėjau tave matyti tūkstantį kartų, norėjau visada 
tave matyti. Tad kaip išsilaikyti ant to pragaro šlaito? Nuo to 
laiko aš nebepriklausiau sau. Vieną siūlo galą šėtonas pririšo 
man prie sparnų, o kitą prie tavo kojų. Pasidariau nepastovus 
klajoklis kaip tu. Laukdavau tavęs tarpuvartėse, tykodavau ta- 
vęs gatvių kampuose, sekdavau tave nuo savo "bokšto aukštu- 
mos. Kiekvieną vakarą grįždavau vis labiau susižavėjęs, vis 
labiau nusiminęs, vis labiau užkerėtas, vis labiau pasmerktas! 

Žinojau, kas esi, — ateivė iš Egipto, čigonė, gitana, zingara,— 
tai kaip galėjau abejoti burtais? Klausyk. Tikėjausi, kad teismo 
byla mane išvaduos iš žavų. Ragana buvo užkerėjusi Bruną 
Astą; jis pasirūpino, kad ji būtų sudeginta, ir pagijo. Aš tai žino- 
jau. Norėjau tą vaistą išbandyti. Iš pradžių išsirūpinau draudimą 
tau rodytis katedros aikštėje, tikėdamasis tave užmiršti, jei 
nebeateisi. Tu nepaklausei. Vis tiek ateidavai. Paskui man kilo 
mintis tave pagrobti. Vieną nakti tai pabandžiau. Mudu buvome 

dviese. Mes jau tave turėjome, tik užklupo tas nenaudėlis kari- 
ninkas. Jis tave išvadavo. Taip prasidėjo tavo, mano ir jo ne- 
laimė. Pagaliau, nebežinodamas, nei ką daryti, nei kaip elgtis, 
įskundžiau tave bažnytiniam teismui. Maniau, kad pagysiu kaip 
Brunas „Astas. Taip pat šmėžavo mintis, kad byla atiduos tave 
mano valion, kad kalėjime aš turėsiu tave, kad tu būsi mano, kad 
ten negalėsi iš manęs ištrūkti, kad jei taip ilgai tu turėjai mane 
savo valioje, tai atėjo ir mano eilė turėti tave. Kai darai ką blo- 
go, -daryk iki galo. Nesąmonė susilaikyti pusiaukelėje, darant 
siaubingą darbą! Nusikaltimo kraštutinybėje glūdi džiaugsmo 
svaigulys. Kunigas ir ragana gali atsiduoti malonumams ir kalė- 
jime ant šiaudų kūlio! 

Taigi aš tave įskundžiau. Tuo metu aš tave ir gąsdindavau 
susitikęs. Sąmokslas, kurį rezgiau prieš tave, audra, kurią tel- 
kiau ant tavo galvos, išsiverždavo iš manęs žaibais ir grasini- 
mais. Bet vis dėlto dar svyravau. Mano sumanymas buvo baisus, 
ir tai mane vertė trauktis. į 

Gal būčiau to sumanymo atsisakęs, gal bjaurioji mano min- 
tis būtų sudžiūvusi smegenyse ir nesubrandinusi vaisiaus. Ma- 
niau, kad tik nuo manęs priklauso, ar duoti tai bylai eigą, ar ją 
nutraukti. Bet kiekviena bloga mintis yra nepermaldaujama ir 
nori pavirsti tikrove; ten, kur tikėjausi būsiąs visagalis, lemtis 
buvo galingesnė už mane. Deja, deja, ji tave pagavo ir įsuko į 
siaubingą mechanizmą tos mašinos, kurią aš slapta klastingai 
sukūriau! Klausyk. Aš jau baigiu. 

Kartą — tokią pat saulėtą dieną — pamačiau einantį priešais 
žmogų, kuris ištarė tavo vardą ir juokėsi, o jo akyse spindėjo 
gašlumas. Prakeikimas! Aš nusekiau paskui ji. Visa kita tu žinai. 

Jis nutilo. Mergaitė rado tik vieną žodį: 

— O mano Febai! 

— Netark šio vardo! — sušuko kunigas, smarkiai pagriebęs 
jai už rankos.— Netark šio vardo! O, jeigu mes nelaimingi, tai 
tas vardas mus pražudė! Arba, tikriau sakant, mes pražudėme 
vienas kitą nesuvokiamame lemties žaisme! Tu kenti, tiesa? Tau 
šalta, tamsa tave akina, tave gaubia vienutė, bet gal tavyje dar 
rusena kokia nors švieselė, tegul ir vaikiška meilė tam tuščiam 
žmogui, kuris žaidė tavo širdimi! O aš nešioju kalėjimą savyje, 
manyje — žiema, ledas, neviltis, mano sieloje — naktis. Ar ži- 
nai, kiek aš iškentėjau? Dalyvavau tavo byloje. Sėdėjau teis- 
mo suole. Taip, po vienu iš tų kunigiškų gobtuvų raitėsi pra- 
keiktasis. Buvau, kai tave atvedė, buvau, kai tave tardė. Terau- 

na mane vilkai! Tai mano nusikaltimas, tai mano kartuvės, jas 
aš mačiau iš lėto kylančias viršum tavo kaktos. Klausiausi 
kiekvieno liudijimo, kiekvieno įrodinėjimo, kai buvo sakoma 
ginamoji kalba. Galėjau suskaičiuoti kiekvieną žingsnį tavo 
skausmingame kelyje; dalyvavau, kai tas laukinis žvėris... O, aš 
nenumačiau kankinimų! Klausyk. Sekiau paskui tave į skausmo 
kambarį. Mačiau, kaip šlykščios budelio rankos tave nurengė 
ir pusnuogę tave čiupinėjo. Mačiau tavo kojelę, tą kojelę, už 
kurią atiduočiau imperiją, kad galėčiau ją pabučiuoti ir numirti, 
kuri galėtų sutriuškinti mano galvą, o aš tuo tik gėrėčiausi,— 
mačiau, kaip ją suspaudė siaubingas ispaniškas batas, gyvos 
būtybės sąnarius paverčiąs kruvinu dumblu. O niekingasis! Visa 
tai matydamas, aš po marškiniais badžiausi durklu krūtinę. Kai 
tu sušukai, aš jį gilyn įsmeigiau į kūną; jei būtum sušukusi antrą 
kartą, būčiau įvaręs jį į pat širdį! Žiūrėk, man atrodo, kad žaizda 
tebekraujuoja. | 

Jis atidengė sutaną. Iš tikrųjų jo krūtinė buvo sudraskyta 
tarsi tigro nagais, o šone žiojėjo plati, dar neužsitraukusi žaizda. 

Pasibaisėjusi kalinė atsitraukė atbula. 

— O! — tarė kunigas. — Mergaite, pasigailėk manęs. Tu ma- 
naisi esanti nelaiminga. Deja, deja, tu nežinai, kas yra nelaimė! 
O! Mylėti moterį! Būti kunigu! Būti nekenčiamam! Mylėti visu 
sielos pašėlimu, jausti, kad už menkiausią jos šypseną atiduotum 
savo kraują, savo širdį, savo gerą vardą, savo išganymą, nemir- 
tingumą ir amžinybę, šį ir aną gyvenimą; gailėtis, kad nesi ka- 
ralius, genijus, imperatorius, arkangelas, dievas ir negali jai 
po kojų pakloti didingesnį vergą; dieną naktį laikyti ją apglėbus 
savo svajonėse ir mintyse ir drauge matyti ją įsimylėjusią ka- 
reivio mundurą! Ir negalėti jai pasiūlyti nieko daugiau, kaip tik 
nešvarią kunigo sutaną, kurios ji bijos ir kuria bjaurėsis! Būti 
čia pat, pavyduliauti ir siusti, kad ji kažkokiam nenaudėliui, 
kvailam pagyrūnui, eikvoja savo meilės ir grožio lobius! Matyti 
tą kūną, kurio formos taip degina, tą krūtinę, kurioje tiek švel- 
numo, tą odą, kuri rausta ir virpa, kai ją bučiuoja kitas! O dan- 
gau! Mylėti jos koją, jos ranką, jos petį, svajoti apie melsvas 
jos gysliukes, apie rusvą jos odą, ištisomis naktimis dėl to 
raitytis savo celėje ant akmeninių grindų ir pagaliau matyti, 
kad visos glamonės, apie kurias svajojai, baigiasi kankini- 
mu! Pasiekei tik tiek, kad paguldei ją ant odinio čiužinio! O! 
Tai tikros replės, įkaitintos pragaro ugnyje! O, laimingas tas, 
ką pjūklas perpjauna tarp dviejų lentų ir keturi arkliai suplėšo 

į keturias dalis! Ar' žinai, kokias kančias tenka kęsti ilgomis 
naktimis, kai gyslose verda kraujas, kai plyšta širdis, kai galva 
sprogsta, kai kandžioji sau rankas; kai meilės mintys, pavydulys 
ir neviltis vartalioja tave be perstojo lyg įnirtę budeliai ant 
raudonai įkaitintos geležies. Mergaite, pasigailėk! Duok truputį 
atvangos! Truputį pelenų ant to žaizdro! Maldauju, nušluostyk 
prakaitą, varvantį man nuo kaktos stambiais lašais! Mažyte! 
Kankink mane viena ranka, bet paglamonėk“ kita! Pasigailėk 
manęs, mergaite! Pasigailėk! 

Kunigas voliojosi ant grindų, vandenyje ir daužėsi galvą į 
akmeninių pakopų kampus. Mergaitė klausėsi ir žiūrėjo į jį. 

Kai jis išvargęs ir uždusęs nutilo, ji pusbalsiu pakartoja: 

— O mano Febai! 

Kunigas ėmė šliaužti prie jos keliais. 

— Maldauju,— sušuko jis, — jei turi širdį, neatstumk manęs! 
O,- aš myliu tave! Aš vargšas! Kai tu, nelaimingoji, ištari tą 
vardą, man atrodo, jog dantimis sutrini visas mano širdies skai- 
dulas! Pasigailėk! Jei esi iš pragaro, eisiu ten drauge. Juk viską 
esu padaręs, kad ten patekčiau. Pragaras, kur būsi tu, bus man 
dangus, tave regėti maloniau negu dievą! O, sakyk! Vadinasi, 
manęs nenori? Tą dieną, kai moteris atstums tokią meilę, kalnai 
turėtų pajudėti iš vietos. O, jei tu panorėtum!.. O, kokie laimingi 
mes galėtume būti! Mes pabėgtume,— aš tau padėčiau pabėgti, — 
mes išvyktume kur nors, surastume kokią nors vietą pasaulyje, 
kur daugiau saulės, daugiau medžių, daugiau dangaus mėlynės. 
Mudu mylėtumės, mudu sulietume savo sielas, mudu nepasotina- 
mai trokštume vienas kito ir iš tos neišsenkahnčios meilės taurės 
be perstojo bendrai malšintume troškulį! 

Ji pertraukė jį, siaubingai nusikvatojusi: 

— Žiūrėkite, tėve, jūsų panagės kruvinos! 

Kunigas žiūrėjo valandėlę į savo ranką lyg suakmenė- 
JęS. | 

— Gerai, tegul bus taip! — tarė jis su keistu švelnumu.— 
Įžeidinėk mane, šaipykis iš manęs, kaltink mane! Bet einam, 
einam. Skubėkim. Sakau tau, kad jau rytoj. Grevos kartuvės, 
žinai? Jos visada paruoštos. Tai baisu! Matyti tave vežamą tuo 
karučiu! O, pasigailėk! Niekada iki šiol nebuvau jautęs, kaip la- 
bai tave myliu. O, eik su manimi. Dar spėsi mane pamilti, kai ta- 
ve išgelbėsiu. Galėsi manęs nekęsti tol, kol norėsi. Bet ei- 
nam! Rytoj! Rytoj kartuvės! Tavo mirtis! O, gelbėkis! 
Pasigailėk manęs! 

Jis paėmė ją už rankos, jis buvo kaip pamišęs, norėjo 
ją išsivesti. 

Ji įbedė į kunigą akis. 

— Kas atsitiko Febui? 

— A! —tarė kunigas, paleisdamas jos ranką.— Jūs ne- 
turite gailesio! 

— Kas atsitiko Febui? — pakartojo ji šaltai. 

— Jis mirė! — sušuko kunigas. 

— Mirė! — tarė ji, vis tokia pat šalta kaip ledas ir sustin- 
gusi.— Tai ko jūs man kalbate apie gyvenimą? 

Jis neklausė jos. 

— O, taip, — tarė jis, tarsi kalbėdamas pats su savimi,— 
jis tikriausiai mirė. Ašmenys įsmigo labai giliai. Man atrodo, 
kad smaigaliu paliečiau širdį. O! Visa mano gyvybė virpėjo ant 
durklo smaigalio! 

Jaunoji mergina šoko ant jo kaip įdūkusi tigrė ir antgamtiška 
jėga pastūmė jį ant laiptų. 

— Eik sau, pabaisa! Eik sau, žmogžudy! Leisk man numirti! 
Te mudviejų abiejų kraujas tau ant kaktos uždeda amžiną dėmę! 
Priklausyti tau, kunige! Niekada! Niekada! Niekas mūsų nesu- 
jungs, nė pragaras! Eik sau, prakeiktasis! Niekada! 

Kunigas suklupo ant laiptų. Tylėdamas jis išpainiojo kojas 
iš drabužių klosčių, pasiėmė žibintą ir ėmė pamažu kopti laiptais 
į duris; pradarė jas ir išėjo. | 

Staiga mergina pamatė jį vėl įkišantį galvą; jo veido išraiška 
buvo baisi, ir jis suriko iš įsiūčio ir nevilties gargiančiu balsu: 

— Aš tau sakau, kad jis mirė! 

Ji griuvo kniūpsčia; ir vienutėje nebebuvo jokio kito garso, 
tik tamsoje balą virpinantis vandens lašo atodūsis. 


, v 
MOTINA 


Nemanau, kad pasaulyje būtų dar džiugesnių minčių už tas, 
kurios prabunda motinos širdy, žiūrint į mažytį savo vaiko bate- 
lį. Ypač jei tai šventinis, šventadienis, krikšto batelis; batelis, 
išsiuvinėtas iki pat paduko, ir juo apautas kūdikis dar Žingsnio 
nežengia. Šis batelis yra toks grakštus ir mažytis, jis taip netin- 

kamas vaikščioti, jog motinai atrodo, tarsi ji matytų savo kūdikį. 
Ji šypsosi jam, bučiuoja jį, kalbasi su juo. Klausia save, ar gali- 
mas daiktas, kad kojytė būtų tokia maža; o jei vaiko nėra, tai 
užtenka gražaus batelio, ir prieš akis jai stoja švelnus ir trapus 
padarėlis. Ji tariasi matanti jį, mato jį visą, gyvą, linksmą, švel- 
nias jo rankutes, apskritą galvytę, tyras lūpeles, skaidrias aky- 
tes, kurių ir baltymai melsvi. Žiemą jai atrodo, kad jis čia pat, 
kad rėplioja kilimu, pūkšdamas ropščia ant kėdutės, ir motina 
dreba, kad jis neprisiartintų prie ugnies. Vasarą jai atrodo, kad 
kūdikis bėgioja po kiemą, po sodą, kad jis rauna žolę, augančią 
tarp grindinio akmenų, naiviai, be jokios baimės žiūri į didelius 
šunis, į didelius arklius, žaidžia su kriaukliukėmis, su gėlėmis, 
ir kad sodininkas barasi, radęs gėlių lysvėse smėlio ir takuose 
žemių. Aplink jį visa juokiasi, visa žiba, visa žaidžia kaip ir jis 
pats, net ir dvelkiąs vėjelis, ir saulės spindulys, kurie lenkty- 
niaudami šokinėja neklusniose jo. garbanose. Visa tai motinai 
parodo batelis, ir jos širdis tirpsta kaip vaškas ugnyje. 

Bet jei kūdikis yra žuvęs, tie tūkstančiai džiaugsmo, žavesio, 
švelnumo paveikslų, susispietusių apie mažytį batelį, darosi juo 
siaubingesni. Gražus, išsiuvinėtas batelis pavirsta tik kankinimo 
įrankių, kuris amžinai drasko motinos širdį. Tai vis ta pati vir- 
panti styga, pati gilioji ir pati jautrioji, tik ją ne angelas švelniai 
užgauna, o demonas trauko. 

Vieną rytą, kai gegužės saulė kilo į tamsiai mėlyną dangų, — 
Garofalas'? mėgsta tokiame fone tapyti savo „Ėmimus nuo kry- 
žiaus“,— Rolando bokšto užsidarėlė išgirdo Grevos aikštėje 
dardant ratus, caksint arklių pasagas ir žlegant geležis. 

Ji nekreipė į tai dėmesio, užsileido ant ausų plaukus, kad 
negirdėtų triukšmo, ir atsiklaupusi įsmeigė akis į negyvą daiktą, 
kurį jau penkiolika metų garbino. Tas mažytis batelis, mes jau. 
esame sakę, jai buvo visas pasaulis. Jame glūdėjo jos mintys, ir 
tik mirtis galėjo jas iš ten išvaduoti. Kiek ji pasiuntė į dangų 
karčių prakeiksmų, kiek graudingų skundų, kiek maldų ir raudų 
dėl to žavaus rausvo šilko žaisliuko, tai žinojo tik vienas tamsus 
Rolando bokšto rūsys. Niekada didesnė neviltis nebuvo apgau- 
busi tokio mielo ir grakštaus daiktelio. 

Tą rytą jos skausmas prasiveržė tarytum dar smarkiau negu 
paprastai; net lauke buvo girdėti garsus, monotoniškas, širdį 
draskantis Irypavimas. 

— O mano dukrele, — sakė ji, — mano dukrele! Mano varg- 
šas, brangus kūdikėli! Vadinasi, aš tavęs nebepamatysiu. Vadi- 

nasi, viskas baigta! Man vis atrodo, kad tai buvo tik vakar! 
Dieve mano, dieve mano, jei man ją taip greitai atėmei, nereikė- 
jo man jos nė duoti. Tai tu nežinai, kad mūsų vaikai yra mūsų 
kūnas ir kad motina, netekusi kūdikio, nebetiki dievo? O! Kokia 
aš nenaudėlė, kad tą dieną išėjau iš namų! Viešpatie! Viešpatie! 
Jei taip ją paėmei, tai turbūt niekada nežiūrėjai į mane, kai aš 
linksma šildydavau ją prie ugnies, kai ji juokdavosi mane žįsda- 
ma, kai aš padėdavau jai mažomis kojytėmis žingsniuoti mano 
krūtine iki lūpų? O, jei būtum tada į mudvi pažvelgęs, mano 
dieve, būtum pasigailėjęs mano džiaugsmo ir nebūtum atėmęs 
vienintelės meilės, kuri man liko širdyje! Argi aš buvau toks 
niekingas padaras, viešpatie, kad negalėjai į mane pažiūrėti 
prieš pasmerkdamas? Aiman! Aiman! Štai batelis, o kur kojytė, 
kur ji? Kur visa kita? Kur kūdikis? Mano dukrele, mano dukrele! 
Ką jie tau padarė? Viešpatie, grąžink ją man! Mano keliai suram- 
bėjo, penkiolika metų maldaujant tave, mano dieve, ar to neuž- 
tenka? Grąžink man ją vienai dienai, vienai valandai, vienai 
minutei, vienai minutei, viešpatie! Ir po to mesk mane šėtonui 
amžinai! O, jei aš žinočiau, kur driekiasi tavo drabužių kraštas, 
įsikabinčiau į ji abiem rankom, ir turėtum grąžinti man mano 
vaiką! Štai jos gražutis, mažytis batelis, argi tu nebeturi gailes- 
tingumo, viešpatie? Ar gali vargšę motiną pasmerkti penkiolika 
metų taip kentėti? Geroji dievo motina! Geroji dangaus karalie- 
ne! Manąjį kūdikėlį Jėzų man paėmė, jį man pavogė, jį suvalgė 
brūzgynuose, išgėrė jo kraują, sukramtė jo kaulus! Geroji pane- 
le švenčiausioji, pasigailėk manęs! Mano dukrele! Man reikia 
dukrelės! Kas man iš to, kad ji rojuje? Man nereikia tavo angelo, 
man reikia mano kūdikio! Aš esu liūtė, aš noriu savo liūtuko. 
O, aš raitysiuosi ant žemės, daužysiu kakta akmenis, aš prakeik- 
siu save, prakeiksiu tave, viešpatie, jei pasilaikysi mano vaiką! 
Matai, kad mano rankos visos sukandžiotos, viešpatie! Argi 
dievulis jau nebegailestingas? O, duok man tik juodos duonos 
ir druskos, bet kad turėčiau savo, dukrelę ir kad ji mane šildytų 
kaip saulė! Deja, mano viešpatie dieve, aš bjauri nusidėjėlė, bet 
mano dukrelė padarytų mane pamaldžią. Iš meilės jai aš pasida- 
ryčiau religinga; ir pro jos šypseną, kaip pro dangaus plyšį, 
pamatyčiau tave. O, jei bent kartelį, dar kartą, vienintelį kartą 
galėčiau apauti jos rausvą kojytę šiuo bateliu, aš mirčiau tave 
laimindama, geroji panele švenčiausioji! A! Penkiolika metų! 
Nelaimingas kūdikis! Tas tiesa, kad jos nepamatysiu nė danguje, 
nes aš ten nepateksiu. O, kokia kančia! Žinoti, kad štai jos batelis 


ir kad tai viskas! 
281 


Nelaimingoji puolė ant batelio, kuris jau tiek metų buvo jos 
paguodos ir jos nevilties šaltinis, ir širdis jai plyšo nuo raudos, 
kaip ir pirmąją dieną. Nes motinai, netekusiai kūdikio, kiek- 
viena diena yra pirmoji. Tasai skausmas nesensta. Gedulo dra- 
bužiai gali susinešioti ir išbalti, o širdis visada lieka juoda. 

Tuo metu gaivūs ir linksmi vaikų balsai pasigirdo prie pat 
celės. Kiekvieną kartą, pamačiusi arba išgirdusi vaikus, vargšė 
motina puldavo į tamsiausiąjį savo karsto kampą — tarsi steng- 
davosi įkišti galvą į akmenį, kad jų negirdėtų. Šį kartą, prie- 
šingai, ji atsitiesė ir sukluso. Vienas mažas berniukas pasakė: 

--- Tai dėl to, kad šiandien kars čigonę. 

Tokiu pat staigiu šuoliu kaip tas voras, kurį matėme puolant 
ant musės sudrebėjus voratinkliui, ji pribėgo prie langelio, pro 
kurį, kaip žinome, matėsi Grevos aikštė. Iš tikrųjų, prie kartuvių 
buvo pastatytos kopėčios, ir budelis tvarkė riuo lietaus surūdi- 
jusius retežius. Aplinkui būriavosi žmonės. 

Klegantys vaikai jau buvo toli. Maišuotoji ieškojo akimis 
kokio nors praeivio, kurio galėtų pasiteirauti. Čia pat šalia 
savo būsto ji pastebėjo kunigą, kuris dėjosi skaitąs viešą mal- 
daknygę, bet iš tikrųjų buvo susidomėjęs ne tiek šventraščiu 
už grotelių, kiek kartuvėmis, į kurias protarpiais mesdavo 
niūrų ir baisų žvilgsnį. Atsiskyrėlė pažino poną Žoza archidia- 
koną, šventą žmogų. 

— Tėve, — paklausė ji, — ką ten kars? 

Kunigas į ją pažvelgė ir nieko neatsakė; ji. pakartojo klausi- 
mą. Tada jis tarė: 

— Nežinau. 

— Čia vaikai sakė, kad kars čigonę,— tarė užsidarėlė. 

— Turbūt, — pasakė kunigas. 

Tada Paketė la Šantfleri nusikvatojo kaip hiena. | 

— Sese mano,— tarė archidiakonas,— tai jūs labai neken- 
čiate čigonių? 

— Arašjų nekenčiu? — sušuko užsidarėlė.— Tai vampyrai, 
vaikų vagilės! Jos surijo mano mergytę, mano kūdikį, vienintelį 
mano -kūdikį! Aš nebėtekau širdies. Čigonės man ją suėdė! 

Ji atrodė baisiai. Kunigas šaltai į ją pažiūrėjo. 

— Vienos aš ypač nekenčiu ir ją prakeikiau,— tarė ji.— Ji 
jauna, tokio "pat amžiaus, kaip būtų buvusi manoji, jeigu jos 
motina nebūtų suėdusi mano dukters. Kiekvieną kartą, kai ta 
jauna gyvatė eina pro mano čelę, man užverda kraujas! 

— Tai va, džiaukitės, sese mano, — tarė kunigas, sustingęs 

kaip antkapio statula, — šitą jūs ir pamatysit mirštančią. 

Jo galva nusviro ant krūtinės, ir jis pamažu Mėja: 

Užsidarėlė grąžė rankas iš džiaugsmo: 

— Aš išpranašavau, kad ji lips į kartuves! Ačiū; Kunige! — 
šaukė. ji. 

Ir dideliais žingsniais ėmė vaikščioti palei saVO langelio 
virbus, susivėlusi, degančiomis akimis, atsitrenkdalia pečiais į 
sieną kaip narve ilgai alkinta vilkė, jaučianti, kad aftėja šėrimo 
valanda. 


VI 
TRYS SKIRTINGAI SUKURTOS VYRŲ ŠIRDYS 


Febas vis dėlto nenumirė. Tokie žmonės gajūs. Kai metras 
Filipas Lelje, nepaprastasis karaliaus advokatas, pasakė vargšei 
Esmeraldai: „Jis prie mirties“, tai arba klydo, arba tyčia taip 
sakė. Kai archidiakonas pasmerktajai pakartojo: „Jis mirė“, po 
teisybei jis nieko nežinojo, bet taip manė, to laukė, tuo neabejo- 
jo, to tikėjosi. Jam būtų buvę per skaudu pasakoti mylimai mo- 
teriai geras naujienas apie savo varžovą. Jo vietoje kiekvienas 
vyras taip pat būtų padaręs. 

Febo žaizda iš tikrųjų buvo pavojinga, bet ne tokia, kaip 
gyrėsi archidiakonas. Garbus chirurgas, pas kurį sargybos karei- 
viai nedelsdami jį nunešė, visą savaitę baiminosi dėl jo gyvybės 
ir net jam pačiam tai pasakė lotyniškai. Vis dėlto jaunystė nuga- 
lėjo. Nepaisydama visų prognozių ir diagnozių, kaip dažnai atsi- 
tinka, gamta sumanė pajuokauti ir išgelbėjo ligonį, prisiūdama 
gydytojui barždą. Dar tysantį ant skurdaus gulto pas gydytoją, 
jį pirmiausia apklausė Filipas Lelje ir bažnytinio teismo tardyto- 
jai, kas jam buvo labai nemalonu. Taigi, vos tik pasijuto geriau, 
jis vieną gražų rytą pabėgo, kaip atlyginimą palikęs gydytojui 
savo auksinius pentinus. Beje, tai nė kiek nesukliudė bylos ei- 
gos. Anuomet teisingumo organams nebuvo labai svarbu krimi- 
nalinės bylos tikslumas ir aiškumas. Svarbu tebuvo nuteisti 
kaltinamąjį pakarti. Taigi teisėjai turėjo pakankamai-įrodymų 
prieš Esmeraldą. Jie manė, kad Febas nebegyvas, ir to jiems 
pakako. 

O Febas ne kažin kur toli pabėgo. Nuvyko kaip niekur nieko 
į savo pulką, į Ke an Bri įgulą II de Franse, netoli Paryžiaus. 

Beje, jis visai nenorėjo stoti liudininku toje byloje. Jis nu- 
jautė, kad pasirodytų juokingas. Tikrai sakant, jis nė pats nęži- 
nojo, ką apie visa tai galvoti. Nepamaldus ir prietaringas kaip 
kareivis, — 0 jis ir buvo tik kareivis, — Febas niekaip negalėjo 
išsiaiškinti to nuotykio: jam kėlė nerimą ožka, keistos aplinky- 
bės, kuriomis jis susitiko su Esmeralda, ne mažiau keistas meilės 
prisipažinimas, kurį jis išgirdo iš jos, čigoniška jos kilmė, paga- 
liau ir tas vienuolis šmėkla. Visa ta istorija jam dabar atrodė 
dvelkianti labiau burtais negu meile: galimas daiktas, kad ten 
buvo ragana, 0 gal ir velnias; žodžiu, tikra komedija, arba, kal- 
bant anų laikų šneka, didžiai nemaloni misterija, kur jis suvai- 
dino nevykusį primušto ir išjuokto herojaus vaidmenį. Iš sarma- 
tos kapitonas nežinojo kur dėtis. Tokią gėdą mūsų Lafontenas 
štai kaip nuostabiai yra apibūdinęs: 

Gėda kaip lapei, vištos pagautai. 

Vis dėlto tikėjosi, kad gandai apie tą nuotykį per daug nepa- 
plis, kad gal jo vardo niekas nepaminės, jei jis nedalyvaus teis- 
me, bent jau nenuskambės tas vardas už Turnelės teismo salės 
sienų. Jis neklydo: anais laikais dar nebuvo spausdinamas „Teis- 
mo laikraštis“; kadangi nepraeidavo nė savaitė, kad nebūtų iš- 
virtas koks nors pinigų padirbinėtojas, pakarta kokia nors 
ragana arba kurioje nors iš daugybės Paryžiaus bausmės vietų 
sudegintas eretikas, žmonės taip priprato kiekviename kryžgat- 
vyje matyti senąją feodalinę Temidę, atsiraičiusią rankoves, 
plikomis rankomis besidarbuojančią prie kartuvių ir gėdos stul- 
pų, jog beveik niekas į tai nekreipdavo dėmesio. Anų laikų aukš- 
tuomenė nežinodavo, nė kaip vadinasi vedamas gatve-kankinys, 
o prastuomenė dažniausiai tik.gėrėdavosi tuo grubiu reginiu. 
Mirties bausmė būdavo toks įprastas gatvės reiškinys, kaip ke- 
pėjo spirgintuvė ar odlupio skerdykla. Juk budelis — toks pat 
mėsininkas, tik gal labiau užimtas negu kiti. 

Taigi Febas labai greitai nustojo galvojęs apie Esmeraldos, 
arba, pasak jo, Similaros, kerus, čigonės ar vienuolio šmėklos 
(jam tai buvo vis tiek) durklo smūgį ir apie bylos baigtį. Bet 
kai tik jo širdis vėl pasidarė laisva, į ją sugrįžo Fler-de-Lisos 
vaizdas. Kapitono Febo širdis, kaip ir anų laikų fizika, baisėjosi 
tuštuma. 

Be to, gyvenimas Ke an Bri buvo labai nemalonus:: Tai buvo 
kalvių ir karvių piemenų suskirdusiomis rankomis kaimas, kur 
per pusę Ije abiem kelio pakraščiais tęsėsi ilga lūšnų ir pirkelių 
eilė — tikra uodega". 

* Oueue (ke) — uodega, eilė. 

Priešpaskutinioji jo meilė, Fler-de-Lisa, buvo graži mergaitė 
ir turėjo puikų kraitį; taigi vieną gražų rytą, jau visai pasveikęs, 
spėdamas, kad per du mėnesius čigonės byla turi būti baigta 
ir jau pamiršta, įsimylėjęs raitelis, šokdindamas arklį, prijojo 
prie Gondelorje namų. Jis neatkreipė dėmesio į didelį būrį žmo- 
nių katedros aikštėje; atsiminė, kad dabar gegužės mėnuo, ir 
pagalvojo, kad čia kokia nors procesija, gal sekminės ar kokia 
nors kita šventė; pririšęs žirgą prie vartuose įsuktos grandies, 
linksmai užkopė laiptais pas gražiąją sužadėtinę. 

Ji buvo viena su motina. 

Fler-de-Lisos širdį visą laiką slėgė burtininkės, ožkos, tos 
prakeiktosios abėcėlės prisiminimas ir ilgas Febo nesirodymas. 
Pamačiusi įeinantį kapitoną, taip puikiai atrodantį, su naujinte- 
liu munduru, su tokiu žvilgančiu kardasaičiu ir tokia įsimylėju- 
sia veido išraiška, mergaitė paraudo iš džiaugsmo. Kilmingoji 
panelė taip pat buvo kur kas žavesnė negu seniau. Jos puikūs, 
šviesūs plaukai buvo žaviai supinti, ji vilkėjo žydrais drabu- 
žiais, kurie taip tinka šviesiaplaukėms,— to ją išmokė Kolom- 
ba,— ir akys jos buvo kupinos meilės ilgesio, o tai dar labiau 
joms tinka. 

Febas, seniai jau nematęs kitų gražuolių, tik Ke an Bri mer- 
giotes, apsvaigo nuo Fler-de-Lisos grožio ir ėmė elgtis taip mei- 
liai ir taip galantiškai, jog taika tuoj pat buvo atkurta. Net ir 
ponia Gondelorje, vis motiniškai sėdinti savo didžiajame fote- 
lyje, nebeturėjo progos ant jo bambėti. 

O Fler-de-Lisos priekaištai ištirpo švelniame burkavime. 

Jaunoji mergina sėdėjo prie lango, siuvinėjo tą pačią Nep- 
tūno grotą. Kapitonas stovėjo pasirėmęs į jos kėdės atkaltę, ir 
ji pusbalsiu meiliai jį barė: 

— Ką gi jūs veikėte tuos du ilgus mėnesius, nenaudėli? 

—- Prisiekiu,— atsakė Febas, pasijutęs bent kiek nesmagiai 
dėl tokio klausimo, — jūs tokia graži, jog ir arkivyskupas apie 
jus svajotų. 

Ji negalėjo susilaikyti nenusišypsojusi. 

— Gerai, gerai, pone. Duokite ramybę mano grožiui ir atsa- 
kykite man. 

— Tai va, brangioji kuzina, buvau atšauktas įgulon. 

— O kur, meldžiamasis? Ir kodėl neatėjote atsisveikinti? 

— Į Ke an Bri. 

Febas labai nudžiugo, kad pirmasis klausimas jam padėjo 
neatsakyti į antrąjį. 

— Bet juk tai visai arti, pone. Kaipgi jūs nė karto neatvyko- 
te manęs aplankyti? 

Dabar Febas. jau rimtai sumišo. 

— Tai kad... tarnyba... o be to, žavioji kuzina, sirgau. 

—- Sirgote? — tarė ji išsigandusi. 

—- Taip... buvau sužeistas. 

-— Sužeistas! 

Vargšė mergaitė buvo visiškai sukrėsta. 

— O, nesigąsdinkite! — nerūpestingai tarė Febas.— Menk- 
niekis. Susiginčijome, paskui spagės smūgis; argi tai jums taip 
svarbu? 

— Argi man tai svarbu? — sušuko Fler-de-Lisa, pakeldama į 
'ji pilnas ašarų akis.— O, jūs kalbate ne tai, ką galvojate. Dėl 
ko gi tas špagos smūgis? Noriu viską žinoti. 

— Ką gi, brangioji gražuole, aš susivaidijau su Maje Fedi,— 
jūs jį žinote, Sen Žermen an Le leitenantas, — ir mudu vienas 
kitam truputį praardėme odą. Štai ir viskas. 

Melagis kapitonas labai gerai žinojo, kad garbės reikalai 
visada vyrą iškelia moterų akyse. Iš tikrųjų, Fler-de-Lisa žiūrė- 
jo jam į veidą, susijaudinusi iš baimės, malonumo ir susižavėji- 
mo. Bet vis dėlto ne visiškai nusiramino. 

— Kad tik jūs būtumėte visai pasveikęs, mano Febai! — tarė 
ji. — Aš nepažįstu jūsų Maje Fedi, bet jis bjaurus žmogus! O dėl 
ko jūs susivaidijote? 

Febo vaizduotė nebuvo labai kūrybinga, taigi jis nebežinojo, 
kaip išsukti savo žygdarbį. 

— O, nė pats nebežinau... niekis, dėl arklio, dėl kažkokio 
žodžio! Miela kuzina,— sušuko jis, norėdamas pakeisti kalbą, — 
koks gi ten triukšmas aikštėje? 

Jis priėjo prie lango. 

— O dieve mano! Miela kuzina, štai kiek žmonių susirinkę 
aikštėje! 

— Nežinau,— atsakė Fler-de-Lisa,— sako, šįryt kažkokia 
ragana turi atlikti viešą atgailą priek:. +, ; paskui ją pakars. 

Kapitonas buvo įsitikinęs, kad Esmeralzos byla jau baigta, 
taigi Fler-de-Lisos žodžiai jo nė kiek nesujaudino. Tačiau jis 
paklausė: 

— Kaip vadinasi ta ragana? 

— Nežinau,— atsakė ji. 

— O ką ji padarė? 

Fler-de-Lisa vėl gūžtelėjo baltais pečiais:' 

-— Nežinau. 

— O viešpatie Jėzau Kristau! — tarė motina.— Dabar tiek 
priviso raganių, kad jie deginami, ir man atrodo, niekas nė var- 
dų jų nežino. Tai tas pat, jei norėtume sužinoti kiekvieno debe- 
sies vardą. Na, bet galime būti ramūs. Dievulis veda jų sąrašus. 

Sulig tais žodžiais garbingoji dama pakilo ir priėjo prie 
lango. 

— Viešpatie! — sušuko ji.— Gerai jūs sakėte, Febai. Di- 
džiausia minia susirinkusi. Dieve šventas, net stogai aplipę! 
Žinote, Febai, tai man primena mano jaunas dienas, Karolio VII 
įžygiavimą, tada taip pat buvc daugybė žmonių. Jau nebepame- 
nu kuriais metais. Kai apie tai pasakoju, jums atrodo, jog čia 
labai seni dalykai, ar ne? O man rodosi, lyg būtų buvę vakar. 
O, tada kur kas šaunesnė buvo minia negu dabar. Sent Antuano 
vartų kuorai buvo lipte aplipę. Karalius jojo pasisodinęs ant 
balno karalienę, o paskui jų didenybes sekė visi senjorai, pasi- 
sodinę ant balnų damas. Pamenu, žmonės labai juokėsi, nes šalia 
mažučio Amaniono de Garlano jojo siras Matfelonas, milžinas 
riteris, jis šimtus anglų paklojo. Buvo labai gražu. Žygiavo visi 
Prancūzijos bajorai, raudonavo jų oriflamos. Kas su iečių vėlia- 
vėlėmis, kas su vėliavomis. Visų neatsiminsi: siras de Kalanas 
su ieties vėliavėle; Žanas de Šatomoranas su vėliava; siras de 
Kusi su vėliava, bet tokia didele, jog niekas kitas tokios neturė- 
jo, tiktai kunigaikštis de Burbonas... Deja, liūdna darosi pagal- 
vojus, kad visa tai buvo ir kad jau nieko nebėra! 

Abu įsimylėjėliai nesiklausė garbingosios našlės. Febas vėl 
pasirėmė alkūnėmis ant sužadėtinės kėdės atlošo: malonus pos- 
tas, iš jo padykęs Febo žvilgsnis prasigaudavo į visus Fler-de-Li- 
sos apykaklės plyšelius. Toji apykaklė taip gražiai atsiknodavo, 
jog buvo galima pamatyti puikių dalykų ir nuspėti esant tiek 
daug dar kitokių, jog Febas, šilkinio jos odos atspalvio apakin- 
tas, sakė pats sau: „Kaip galima mylėti ne šviesiaplaukę?“ 

Abu tylėjo. Jauna mergaitė kartkarčiais pakeldavo į jį švel- 
nias, susižavėjusias akis, jų plaukai susiliesdavo, ir juose žaidė 
pavasario saulės spinduliai, 

— Febai,— staiga tyliai tarė Fler-de-Lisa, — už trijų mėnesių 
mes susituoksime; prisiekite, kad nesate mylėjęs jokios moters, 
tik mane. : . 

— Prisiekiu, gražusis angele! — atsakė Febas, ir jo aistrin- 
gas žvilgsnis padėjo Fler-de-Lisai patikėti jo tono nuoširdumu. 
Gal šiuo metu jis ir pats taip manė. 

Tuo tarpu geroji motina, patenkinta, kad sužadėtiniai taip 
puikiai sutaria, išėjo parikiuoti namų ruošos darbų. Febas tai 
pastebėjo, ir toji aplinkybė taip padrąsino šį nuotykių mėgėją, 
jog jam kilo labai keistų minčių. Fler-de-Lisa jį myli, jis jos 
sužadėtinis, dabar ji viena su juo, jam vėl pabudo ankstesnysis 
susižavėjimas, tegul ir nebe naujas, bet labai karštas; pagaliau 
argi nusikaltimas paragauti savo grūdų dar iš varpų; nežinau, ar 
tokios mintys jam sukosi galvoje, bet Fler-de-Lisa staiga nusi- 
gando jo akių išraiškos. Ji apsižvalgė, bet motinos nebepamatė. 

—- Dieve mano! — tarė ji paraudusi ir nerami.— Man labai 
karšta! 

— Iš tikrųjų, — atsakė Febas.— Juk jau nebetoli vidudienis. 
Saulė ima varginti. Reikia nuleisti užuolaidas. 

— Ne, ne! — sušuko vargšė mergaitė.— Priešingai, man 
kaip tik reikia gryno oro. 

Ir pakilo kaip stirna, pajutusi šunų rują, pribėgo prie stikli- 
nių durų, jas atidarė ir puolė į balkoną. 

Febas apmaudžiai nusekė paskui ją. 

Balkonas, kaip žinome, buvo katedros aikštės pusėje, ir šiuo 
metu ten dėjosi tokie kraupūs ir nepaprasti dalykai, jog drovioji 
Fler-de-Lisa vėl nusigando, tik jau kitaip. 

Begalinė minia tviho iš visų gretimų gatvių, ir aikštė jau 
buvo sausakimša. Neaukšta tvora nebūtų atlaikiusi to antplū- 
džio, jei jos nebūtų rėmusi dviguba grandinė kulevrinomis gink- 
luotų sargybinių ir šaulių. Tos iečių ir arkebuzų užkardos dėka 
priebažnytis buvo tuščias. Įėjimą saugojo daugybė alebardinin- 
kų su vyskupo herbais. Katedros didžiosios durys buvo uždary- 
tos — tikra priešingybė namų langams į aikštės pusę: tie visi, 
net ir palėpės langeliai, buvo atverti iki galo, matėsi-tūkstančiai 
galvų, sukrautų ant viena kitos nelyginant patrankų sviediniai 
artilerijos parke. 

Žiūrint iš viršaus, ta žmonių jūra atrodė pilka it žemė, murzi- 
na. Laukiamasis reginys, matyt, buvo iš tų, kurie išjudina, su- 
traukia pačias prastuomenės padugnes. Nėra nieko šlykščiau už 
tą šurmuliuojantį geltonų kykų ir nešvarių ševeliūrų knibždėly- 
ną. Minioje buvo daugiau juokų negu riksmų, daugiau moterų 
negu vyrų. 

Kartkarčiais koks nors šaižus ir skambus balsas perrėkdavo 
visuotinį klegesį. 

— Oje! Maje Balifrai! Ar čia ją kars? 

— Kvaiša! Čia ji vienmarškinė viešai atgailaus! Dievulis 
jai lotyniškai pakosės į snukį! Čia visada taip daroma vidudienį. 
Jei nori matyti kartuves, eik į Grevą. 

— Nueisiu paskui. 

— Sakykite, la Bukambri, ar iš tiesų ji atsisakė nųodėmklau- 
sio? 

— Girdėjau, kad atsisakė, la Bešen. 

— Žiūrėk tu man, pagonė! 

— Tai toks paprotys, pone. Jei piktadarys pasaulietis, Rūmų 
teisėjas bausmei vykdyti jį perduoda Paryžiaus prevo; jei dvasi- 
ninkas — vyskupijos teismui. 

— Dėkui, pone. 

— O dieve mano! — tarė Fler-de-Lisa.— Vargšelė! 

Jos žvilgsnis atrodė kupinas skausmo. Kapitonui labiau rū- 
pėjo ji negu ta driskių gauja, ir jis meiliai pešiojo jai ant liemens 
diržą. Ji atsigręžė su maldaujama šypsena: | 

— Dėl dievo meilės, paleiskite, Febai! Jei motutė ateitų, 
ji pamatytų, kur jūsų ranka! 

Tuo metu katedros laikrodis iš lėto ėmė mušti dvylika. Minia 
patenkinta suūžė. Vos nuaidėjo dvyliktasis dūžis, visos galvos 
sujudo kaip bangos pūstelėjus vėjui, ir nuo grindinio, iš langų, 
nuo stogų-pakilo baisiausias šauksmas: 

— Štai ji! 

Fler-de-Lisa užsidengė rankomis akis, kad nematytų. 

— Meilute,— tarė Febas,— gal eikime į vidų? 

— Ne,— atsakė ji, ir jos akys, užsimerkusipos iš baimės, da- 
bar atsimerkė iš smalsumo. 

Iš Sen Pjer o Befo gatvės į aikštę įsuko vežėčios, traukiamos 
stipraus normandų veislės ieninio, apsuptos raitelių su violeti- 
niais drabužiais ir baltais kryžiais ant krūtinių. Sargybiniai ska- 
rotais botagais skyrė jiems kelią per minią. Šalia vežėčių jojo 
keli teismo ir policijos pareigūnai: juos galėjai pažinti iš juodų 
drabužių ir nemitrios sėdėsenos balne. Jų priešakyje puikavo 
metras Žakas Šarmoliu. 

Nelemtose vežėčiose sėdėjo jauna mergaitė surištomis už 
nugaros rankomis; kunigo šalia jos nesimatė. Ji buvo vienmarš- 

kinė, ilgi juodi plaukai (anų laikų papročiu jie būdavo nukerpa- 
mi tik kartuvių papėdėje) draikėsi jai ant krūtinės ir ant pusnuo- 
gių pečių. 

Pro tuos banguotus plaukus, blizgesnius už varno plunksnas, 
matėsi rangyta ir mazguota, stora, pilka, šiurkšti virvė, nutrynu- 
si trapius raktikaulius ir apsukusi žavų vargšės merginos kaklą 
kaip sliekas gėlę. Po ta virve žibėjo mažas amuletas, papuoštas 
žaliais stiklo karoliukais; jis buvo jai paliktas, be abejo, todėl, 
kad myriop pasmerktajam jau nieko nebedraudžiama. Pro lan- 
gus žitirintieji galėjo matyti vežėčių dugne jos nuogas kojas, 
kurias ji stengėsi pasėsti, tarsi skatinama dar jai likusio moteriš- 
ko instinkto. Prie jos kojų tūnojo supančiota ožkelė. Pasmerktoji 
dantimis laikė smunkančius marškinius. Ji atrodė kenčianti dar 
ir dėl to, kad pusnuogė išstatyta visų akims. Deja, drovumas 
sukurtas ne tokiems išgyvenimams. 

— Jėzau! — staiga tarė Fler-de-Lisa kapitonui. — Žiūrėkite, 
mielas kuzenai! Juk tai ta „bjauri čigonė su ožka! 

Ji atsigręžė į Febą. Šis spoksojo į vežėčias. Buvo baltas kaip 
drobė. į 

— Kokia čigonė su ožka? — pralemeno jis. 

— Kaip? — tarė Fler-de-Lisa.— Argi neatsimenate?.. 

Febas ją pertraukė: 

— Nesuprantu, ką jūs turite galvoje. 

Jis buvo bežengiąs į kambarį. Bet Fler-de-Lisos širdyje vėl 
sujudo pavydas, kuris dar taip neseniai ją buvo pagavęs dėl tos 
pačios čigonės, ir ji įdėmiai, nepatikliai pažvelgė į Febą. Šią 
akimirką ji lyg per rūką prisiminė girdėjusi kalbant apie kažko- 
kį kapitoną, įpainiotą į tos raganos bylą. 

— Kas jums? — paklausė ji Febą.— Regis, ta moteris jus su: 
jaudino. 

Febas dirbtinai nusijuokė. 

— Mane! Jokiu būdu! To betrūko! 

— Tai pasilikite,— įsakmiai tarė ji, — pažiūrėkime iki galo. 

Nelaimėlis kapitonas norom nenorom turėjo pasilikti. Jis 
aprimo pamatęs, kad pasmerktoji nepakelia akių nuo vežėčių 
dugno. Tai buvo tikriausiai Esmeralda. Net ir taip baisiai panie- 
kinta ir nelaiminga, ji vis tiek buvo graži; jos didelės juodos 
akys atrodė dar didesnės, nes įdubo skruostai, išbalęs profilis 
buvo tyras ir kilnus. Ji buvo panaši į ankstesniąją Esmeraldą 
tiek, kiek Mazačo"! madona panaši į Rafaelio madoną: silpnes- 
nė, plonesnė, liesesnė. į 


290 


Beje, viskas joje sakytum išklibo, sugniužo, atbuko, išskyrus 
gėdos jausmą, — taip ją buvo palaužę apstulbimas ir neviltis. 
Vežėčių kratomas kūnas šokčiojo it koks negyvas ar sudaužytas 
daiktas. Žvilgsnis buvo apsiblausęs ir pablūdęs. Akyse blizgėjo 
sustingusi ašara. 

Gūdi kavalkada traukė pro minią, šūkaujančią iš džiaugsmo 
ir smalsiai žiūrinčią. Vis dėlto, kad būtume teisingi istorikai, 
turime pasakyti, jog, matydami ją tokią gražią ir taip nusiminu- 
sią, net ir kiečiausieji pajuto jai gailesį. 

Vežėčios privažiavo prie katedros. 

Jos sustojo priešais didžiąsias duris. Apsauga išsirikiavo 
iš abiejų pusių. Minia nutilo; iškilmingoje ir baimingoje tyloje 
tartum savaime atsidarė abi durų pusės, surūdiję vyriai sucypė 
kaip fleitos. Ilgas ilgas bažnyčios vidus; tamsus, gedulingas, su 
keliom žvakėm, spingsinčiom prie didžiojo altoriaus, žiūrint iš 
saulėtos aikštės atrodė tarsi urvo žiotys. Pačiame gale, absidos. 
prietėmyje, bolavo didžiulis sidabro kryžius ant juodos gelum- 
bės, nuleistos nuo skliautų iki pat grindų. Nava buvo tuščia. Tik 
kelios kunigų galvos šmėžavo galiniuose presbiterijos suoluose; 
kai durys atsidarė, iš bažnyčios pasklido rimta, skardi ir mono- 
toniška giesmė, tarsi berdama ant pasmerktosios gedulingų psal- 
mių fragmentus: 

„Non timebo millia populi circumdantis me: exsurge, Domi- 
ne; salvum me fac, Deus! 

„„Salvum me iac, Deus, guoniam intraveruni aguae usgue 
ad animam meam. . 

„„Intixus sum In limo profundi: et non est substantia.* 

Tuo metu kitas balsas, atskirai nuo choro, ant didžiojo alto- 
riaus laiptelių traukė šį melancholišką ofertoriumą: 

„„Oui verbum meum audit, et credit ei gui misit.. me, habet 
vitam aeternam et in judicium non venit; sed transit a morte in 
vitam." se 
už tą žavią, jaunystės ir gyvybės kupiną būtybę, glamonėjamą 
šilto pavasario oro ir nužertą saulės spindulių. 

Minia susitelkusi klausėsi. 

* Nebijosiu mane supančios tūkstantinės minios. Pakilk, viešpatie, išgelbėk 
mane, dieve!.. Išvaduok mane, dieve, kadangi vandenys kyla iki pat mano sie- 
los... Giliame liūne esu įstrigęs, ir nėra arti tvirtos atramos (Iot,). 

** „Kas klauso mano žodžio ir tiki tą, kuris mane siuntė, tas turi amžinąjį 
gyvenimą ir nestos į teismą, bet iš mirties pereis į gyvenimą. . 

Išsigandusi nelaimingoji atrodė žvilgsniu ir mintimi klai- 
džiojanti tamsiose bažnyčios gelmėse. Ji krutino išbalusias lū- 
pas, tarsi melsdamasi, ir budelio parankinis, priėjęs padėti jai 
išlipti iš vežėčių, išgirdo, kaip ji kartoja žodį Febas. 

Jai atrišo rankas, liepė išlipti kartu su ožkyte, kurią taip pat 
išpančiojo, ir ši, pasijutusi laisva, iš džiaugsmo ėmė mekenti; 
mergina turėjo basa nueiti kietų grindiniu iki pat portalo pako- 
pų. Jai ant kaklo užnerta virvė vilkosi paskui. Atrodė, kad įdur- 
mu rangosi žaltys. ž ž 

Tada bažnyčioje giesmė nutilo. Prietėmyje sujudėjo didelis 
aukso kryžius ir eilė žvakių. Sužvangėjo margai apsirengusių 
šveicorių alebardos, ir Po valandėlės kunigai su arnotais ir dia- 
konai su dalmatikais, giedodami psalmes, ilga procesija iškil- 
mingai ėmė artintis prie Pasmerktosios. Netrukus ji ir visa minia 
pamatė tą procesiją išėjusią iš bažnyčios. Bet mergina žvelgė tik 
į vieną, kuris žengė visų priešakyje tuoj po kryžiaus nešiko. 

— O,— sušnibždėjo ji suvirpėjusi,— ir vėl jis! Kunigas! 

Iš tikrųjų tai buvo archidiakonas. Jam iš kairės ėjo kanto- 
riaus padėjėjas, o iš dešinės — kantorius su lazdele, savo parei- 
gų ženklu. Archidiakonas ėjo atmetęs galvą, įsmeigęs akis į 
vieną tašką, ir garsiai giedojo: 

„„De ventre inferi clamavi, et exaudisti vocem meam; el 
projecisti me in profundum in corde maris, et flumen circumde- 
dit me.“ 

Pasirodęs ryškioje dienos šviesoje po aukštu smailiaskliau- 
čiu portalu su plačia sidabrų austa kapa ir juodu kryžiumi, jis 
buvo toks išblyškęs, jog Minioje daug kas galėjo pamanyti, kad 
tai vienas iš marmurinių vyskupų, klūpančių ant akmens antka- 
pių presbiterijoje, pakilęs atėjo prie amžinybės slenksčio pasi- 
tikti tos, kuri tuoj numirs. 

O ji, taip pat išblyškusi ir taip pat panaši į statulą, vos pa- 
stebėjo, kad į ranką jai įdavė uždegtą sunkią geltono vaško 
žvakę; ji nesiklausė raštininko, spigiu balsu skaitančio lemtin- 
gąją viešosios atgailos formulę; kai jai liepė atsakyti Amen, ji 
atsakė Amen. Tik pamačiusi, kad kunigas davė ženklą sargybi- 
niams pasitraukti ir eina prie jos, ji šiek tiek atsigaivelėjo ir 
pasijuto jėgingesnė. " ' 

Jai galvoje sutvinksėjo kraujas, o širdyje, jau sustingusioje 
ir užšalusioje, dar įsižiebė pasipiktinimas. 

* Iš pragaro gelmių šaukiausi, ir tu išklausei mano balsą; ir įsviedei mane 
į jūros gelmes, ir vandenys mane apsupo. 

Archidiakonas žengė prie jos iš lėto. Net ir iš šitokio nuoto- 
lio ji matė, kaip jo akys, spindinčios gašlumu, pavyduliu ir gėis- 
mu, apžiūrinėja jos nuogumą. Paskui jis garsiai tarė: 

— Mergaite, ar meldei dievą atleisti nuodėmes ir prasižen- 
gimus? — Ir, pasilenkęs jai prie ausies (žiūrovai manė, kad jis 
klauso paskutinės jos išpažinties), pridūrė: — Ar nori manęs? 
Aš dar galiu tave išgelbėti! 

Ji įdėmiai į jį pažvelgė: 

— Šalin, šėtone! Arba aš tave apskelbsiu. 

Jis nusišypsojo baisia šypsena: 

— Niekas tau nepatikės. Tik prie savo kaltės dar prisidėsi 
nešlovę. Atsakyk greitai! Nori manęs? S i 

— Ką padarei mano Febui? 

— Jis mirė, — tarė kunigas. 

Tuo metu nelaimingasis archidiakonas nejučiomis pakėlė 
akis ir išvydo kitame aikštės gale, Gondelorje namų balkone, 
kapitoną, stovintį šalia Fler-de-Lisos. Jis susvyravo, persibrau- 
kė ranka akis, dar kartą pažvelgė, sumurmėjo prakeiksmą, ir 
visi jo bruožai mėšlungiškai persikreipė. 

— Gerai! Tad mirk! — iškošė pro dantis.— Niekas tavęs ne- 
turės. 

Ir, pakėlęs ranką viršum čigonės, sušuko gūdžiu balsu: 

— I nunc, anima anceps, et sit tibi Deus misericors!“ 

Tai buvo baisioji formulė, kuria senu papročiu pasibaigdavo 
niauriosios ceremonijos. Sutartas kunigo ženklas budeliui. 

Žmonės suklaupė. 

— Kyrie, eleison*',— užtraukė kunigai, pasilikę po portalo 
skliautu. 

— Kyrie, eleison, — pakartojo minia, ir tas murmesys nusi- 
rito viršum galvų kaip ūžtelėjusi jūros banga. 

— Amen,— tarė archidiakonas. 

Jis nusisuko nuo pasmerktosios, sukryžiavo rankas, nuleido 
galvą ant krūtinės, prisijungė prie kunigų procesijos, ir po va- 
landėlės kryžius, žvakės, kapos išnyko po tamsiais katedros 
skliautais, ir palengva tilo jo skambus balsas, giedąs chore tą 
nevilties posmą: 

— Omnes gurgites tui et Ėuctus tui super me transieruni!*** 

O šveicorių alebardų bilsnojimas, tolstantis tarp navos kolo- 

* Taigi išeik, nuodėmingoji siela, ir tebūnie tau dievas gailestingas (Iot.). 

** Viešpatie, pasigailėk (gr.). 

*** Mane užliejo visos tavo bangos ir vandenys (Iot.). 

nų, aidėjo kaip laikrodžio dūžiai, mušą pasmerktajai paskutinę 
jos valandą. 

Tačiau katedros durys vis dar buvo atdaros, ir pro jas matėsi 
tuščia, liūdna, gedulinga, be žvakių ir be jokio garso bažnyčia. 

Pasmerktoji nepajudėjo iš vietos, laukė, kas bus toliau. Vie- 
nas sargybinis atkreipė į tai metro Šarmoliu dėmesį; mat per visą 
tą sceną metras Šarmoliu įdėmiai tyrinėjo didžiojo portalo ba- 
reljefą, vienų nuomone, vaizduojantį Abraomo auką, kitų — 
alcheminį vyksmą, kur angelas simbolizuoja saulę, žabų ryšu- 
lys — ugnį, o Abraomas — alchemiką. 

Sunku buvo jį atitraukti nuo to stebėjimo, bet pagaliau jis 
atsigręžė, mostelėjo dviem vyrams geltonais rūbais, budelio 
padėjėjams, ir šie priėjo prie čigonės vėl jai surišti rankų. 

Kai reikėjo vėl lipti į lemtingąsias vežėčias ir keliauti į pas- 
kutinę stotį, nelaimingajai, galimas daiktas, baisiai pagailo gy- 
venimo. Ji pakėlė sausas, paraudusias akis į dangų, į saulę, į 
sidabro debesėlius, vienur kitur atskirtus žydrynės trikampių ir 
trapecijų, paskui vėl jas nuleido, apsidairė aplinkui, pažiūrėjo 
į žemę, į minią, į namus... Kai vyras geltonais rūbais jai rišo ran- 
kas už nugaros, ji staiga siaubingai suriko, suriko iš džiaugsmo. 
Balkone, ten, aikštės kampe, pamatė jį, savo draugą, savo senjo- 
rą, Febą, savo gyvenimo viziją! 

Teisėjas pamelavo! Kunigas pamelavo! Tai iš tikro jis, ji 
tuo neabejojo, jis ten, gyvas, gražus, savo spindinčiu munduru, 
su plunksna prie kepurės, su špaga prie šono! 

Mano Febai! 

Ji norėjo ištiesti į jį iš meilės ir susižavėjimo drebančias 

rankas, bet jos buvo surištos. 
' Tada ji pamatė, kaip kapitonas suraukė antakius, kaip graži 
mergina, atsirėmusi jo rankos, pažiūrėjo į jį piktai ir niekina- 
mai; paskui Febas kažką pasakė, — ji neišgirdo žodžių, — ir abu 
greitai dingo už stiklinių balkono durų, kurios tuoj užsidarė. 

— Febai! — sušuko ji pakvaišusi.— Argi tu tuo tiki? 

Jai toptelėjo siaubinga mintis. Ji atsiminė esanti pasmerkta 
už Febo de Šatopero nužudymą. 

Iki šiol ji viską iškentė. Bet šis paskutinysis smūgis buvo per 
sunkus. Ji krito ant grindinio kaip negyva. 

— Greit nuneškite ją į vežėčias, — tarė Šarmoliu,— ir baiki- 
me! 

Dar niekas nebuvo pastebėjęs čia pat viršum portalo skliautų, 
karalių statulų galerijoje, keisto žiūrovo, kuris iki šiol viską 

sekė ištiesęs kaklą, tokiu bjauriu veidu, taip šaltakraujiškai, 
kad jei ne pusiau raudoni, pusiau violetiniai jo drabužiai, jį 
būtų buvę galima palaikyti viena tų akmeninių pabaisų, pro 
kurių nasrus šeši šimtai metų liejasi ilgų katedros laštakų van- 
duo. Šis žiūrovas nepraleido ničnieko, kas nuo vidudienio dėjosi 
prie katedros portalo. Ir iš pat pradžių, kai niekam nė mintis ne- 
kilo jį stebėti, jis stipriai pririšo prie galerijos kolonėlės storą 
mazguotą virvę, kurios galas nukaro žemai palei duris. Tai pa- 
daręs, jis ramiai žiūrėjo ir kartkartėmis sušvilpdavo pro šalį 
skrendančiam strazdui. Kai budelio parankiniai pasijudino vyk- 
dyti flegmatišką Šarmoliu įsakymą, jis akies mirksniu peržengė 
"galerijos baliustradą, kojomis, keliais ir rankomis pačiupo vir- 
vę, 4r žmonės pamatė, kaip jis, lyg lietaus lašas lango stiklu, 
nusirito palei fasadą žemyn, kaip vikriai, lyg katinas nuo stogo, 
šoko ant abiejų budelių, milžiniškais kumščiais juos parbloškė, 
viena ranka paėmė čigonę lyg vaikas lėlę, liuoktelėjo atgal į 
bažnyčią, iškėlęs merginą viršum galvos, ir baisiu balsu sušuko: 

— Prieglauda! 

Tai įvyko taip greitai, jog naktį viską būtų parodęs vienas 
žaibo plykstelėjimas. 

— Prieglauda! Prieglauda! — pakartojo minia, ir dešimtys 
tūkstančių rankų suskato ploti Kvazimodui, kurio vienintelė 
akis sublizgėjo džiaugsmu ir pasididžiavimu. 

Tas sukrėtimas grąžino pasmerktajai sąmonę. Ji pravėrė 
akis, pažvelgė į Kvazimodą, paskui staiga vėl užsimerkė, tarsi 
nusigandusi išgelbėtojo. 

Šarmoliu stovėjo apstulbęs, taip pat ir budeliai, ir visa apsau- 
ga. Iš tikrųjų, tarp katedros sienų pasmerktoji neliečiama. 
Katedra buvo priebėgos vieta. Bet koks žmogiškasis teisingu- 
mas prie jos slenksčio netekdavo galios. 

Kvazimodas sustojo po didžiuliu portalu. Jo plačios pėdos, 
rodės, taip pat tvirtai rėmėsi į bažnyčios grindis kaip ir sunkūs 
romaniniai pilioriai. Stambi, gauruota galva buvo įgaužta į pe- 
čius kaip liūto, kurio sprando irgi nematyti, vien karčiai. Ant 
gumbuotų rankų jis laikė virpančią mergaitę, pakibusią kaip 
balto audeklo gabalą; bet nešė ją taip atsargiai, jog atrodė bijąs 
išmesti ar sulamdyti. Jis tarsi jautė, kad tai trapus, puikus, bran- 
gus daiktas, sukurtas kitokioms, ne jo rankoms. Kartais galėjai 
pamanyti, kad jis nė kvėptelti į ją nedrįsta. Paskui staiga su- 
spausdavo ją glėbyje, priglausdavo prie kampuotos krūtinės 
kaip savo turtą, kaip savo lobį, — taip būtų dariusi ir šio vaiko 

motina; to gnomo akis, nuleista į mergaitę, žvelgė nepaprastai 
švelniai, kupina skausmo ir gailesio, o kai atsitraukdavo nuo 
jos, staiga imdavo svaidyti žaibus. Ir tada moterys juokėsi ir 
verkė, minia trypė iš entuziazmo, nes tuo metu Kvazimodas iš 
tikrųjų buvo savotiškai gražus. Jis buvo gražus, tas našlaitis, 
pamestinukas, išsigimėlis; dabar jis jautėsi didingas ir stiprus, 
jis žiūrėjo tiesiai į veidą tai visuomenei, iš kurios buvo ištremtas 
ir į kurios reikalus taip valdingai įsikišo; žiūrėjo į veidą žmogiš- 
kajam teisingumui, kuriam jis išplėšė grobį, žiūrėjo į visus tuos 
tigrus, tuščiai tauškinančius iltimis, į policininkus, į teisėjus, 
budelius, į visą tą karališkąją galybę, kurią jis sudaužė, jis, visų, 
žemiausiasis, padedamas dievo galybės. 

Iš tikro jaudinantis reginys — globa, kurią viena būtybė, 
tokia bjauri kaip Kvazimodas, suteikė kitai, tokiai nelaimingai 
kaip pasmerktoji mirti. Susidūrė du didžiausi vargšai, gamtos 
ir visuomenės nuskriaustieji, ir vienas kitam padėjo. 

Tačiau po valandėlės triumfuojantis Kvazimodas su savo 
našta staiga dingo bažnyčioje. Žmonės žavisi kiekvienu žyg- 
darbiu, todėl žiūrėjo į tamsią navą su gailesiu, kad jis taip grei- 
tai pabėgo nuo jų sveikinimų. Bet štai jis vėl pasirodė Prancūzi- 
jos karalių galerijos gale; bėgo galerija kaip beprotis, iškėlęs 
savo laimikį ir šaukdamas: 

— Prieglauda! 

Minia vėl prapliupo ploti. Perbėgęs galeriją, jis ir vėl pradin- 
go bažnyčios viduje. Po „valandėlės vėl pasirodė viršutinėje 
aikštelėje, vis su čigone ant rankų, vis beprotiškai bėgdamas, 
vis šaukdamas: 

— Prieglauda! 

O minia plojo. Pagaliau trečią kartą žmoriės jį pamatė pačio- 
je bokšto viršūnėje, kur kabėjo didysis varpas; iš čia jis lyg ir 
išdidžiai rodė visam miestui tą, kurią išgelbėjo, ir jo griausmin- 
gas balsas, kurį kiti taip retai girdėdavo, kurio jis pats niekada 
negirdėdavo, tris kartus taip padūkusiai sušuko, jog garsas nu- 
aidėjo iki pat debesų: 

— Prieglauda! Prieglauda! Prieglauda! 

— Garbė! Garbė! — šaukė savo ruožtu žmonės, ir tas milži- 
niškas šauksmas pasiekė minią, susirinkusią kitame upės krante, 
Grevos aikštėje, ir užsidarėlę, kuri vis dar laukė, įsmeigusi akis 
į kartuves. 

DEVINTOJI KNYGA 


I 
KLIEDESYS 


Klodas Frolo jau buvo išėjęs iš katedros, kai jo įsūnis taip 
staigiai perkirto lemtingąjį mazgą, kurį nelaimingasis archidia- 
konas buvo užveržęs čigonei ir kartu sau. Zakristijoje jis nusi- 
traukė kapą, albą ir stulą, viską sviedė apstulbusiam zakristijo- 
nui į rankas, išpuolė pro slaptąsias vienuolyno duris, liepė Ga- 
nyklų kyšulio valtininkui perkelti jį į kairįjį Senos krantą ir 
patraukė kalvotomis Universiteto gatvėmis, pats nežinodamas, 
kur einąs, kas žingsnis sutikdamas būrius vyrų ir moterų, links- 
mai besigrūdančių link Sen Mišelio tilto su viltimi paspėti laiku 
ir pamatyti, kaip' kars raganą, išblyškęs, apkvaitęs, labiau su- 
trikęs, apakęs ir įbaugintas negu naktinis paukštis, vidudienį 
sprunkąs nuo vaikų govėdos. Jis nebesižinojo, kur esąs, ką mąs- 
tąs, tikrovė čia ar sapnas. Ėjo, žingsniavo, bėgo pirma pasitai- 
kiusia gatve, nesirinkdamas,— jį vis pirmyn stūmė Greva, siau- 
bingoji Greva, kurią neaiškiai juto už nugaros. 

Taip jis užkopė į Sent Ženevjevos kalvą.ir pagaliau pro Sen 
Viktoro vartus išėjo iš miesto. Bėgo tol, kol atsigręždamas matė 
Universiteto bokštų sieną ir retuš priemiesčio namus; kai paga- 
liau gūbrys visai paslėpė nuo jo tą nekenčiamą Paryžių, kai jis 
galėjo manyti atsidūręs už šimto Ije, laukuose, dykynėje, susto- 
jo, ir jam pasirodė, kad čia gali laisvai atsikvėpti. 

Tada jį apniko bjaurios mintys. Jis kiaurai permatė savo 
sielą ir sudrebėjo. Galvojo apie tą nelaimingą merginą, kuri 
jį pražudė ir kurią jis pražudė. Klydinėjančiomis akimis apžvel- 
gė dvigubą vingiuotą kelią,kuriuo lemtis suvedė jųdviejų liki- 
mus iki susikirtimo taško ir čia negailestingai abu juos trenkė 
vieną į kitą. Galvojo apie amžinųjų įžadų beprotybę, apie skais- 
tybės, mokslo, religijos, doros tuštybę, apie tai, kad dievas 
nereikalingas. Džiaugsminga širdimi gilinosi į blogas mintis, ir 
juo labiau į jas grimzdo, juo garsesnį savyje girdėjo šėtonišką 
juoką. 

Taip betyrinėdamas savo siei4 pamatė, kiek daug joje vietos 
gamta buvo paskyrusi aistroms, ir dar karčiau nusijuokė. Išjudi- 

no savo širdies gelmėse visą neapykantą, visą savo pagiežą ir, 
šaltai pažvelgęs kaip gydytojas į ligonį, suprato, kad ta neapy- 
kanta, ta pagieža yra ne kas kita kaip iškreipta meilė; kad meilė, 
tas visų žmogaus dorybių šaltinis, kunigo širdyje pavirsta baise- 
nybe ir kad tokios natūros žmogus kaip jis, išėjęs į kunigus, 
tampa velniu. Tada kraupiai nusikvatojo ir staiga išblyško, 
stebėdamas savo nelemtos aistros pražūtingiausiąją pusę, tą 
graužiančią, nuodingą, neapykantos kupiną, nenumaldomą mei- 
lę, kuri baigėsi kartuvėmis vienai, pragaru — kitam: ji pasmerk- 
ta, jis prakeiktas. " 

Po to ir vėl ėmė juoktis, pagalvojęs, kad Febas gyvas; kad 
nepaisant visko kapitonas linksmas ir patenkintas, turi dar gra- 
žesnį mundurą ir savo naują mylimąją veda pasižiūrėti, kaip 
kariama buvusioji. Dar labiau ėmė kikenti pagalvojęs, kad iš 
gyvų būtybių, kurioms jis geidė mirties, neišvengė jos tik čigo- 
nė, vienintetė, kuriai jis nejautė neapykantos. 

Paskui, atitrūkusios nuo kapitono, jo mintys sustojo ties 
minia, ir jį pagavo negirdėtas pavydulys. Pagalvojo, kad ir mi- 
nia, visa minia žiūrėjo į jo myHmą moterį, vienmarškinę, beveik 
nuogą. Archidiakonas grąžė rankas, kad ta moteris, kurios kū- 
nas, jo vieno regimas patamsyje, suteiktų jam didžiausią laimę, 
dienos aky buvo rodoma visiems tokiu apdaru, tarsi ruoštųsi 
praleisti aistros naktį. Jis pravirko iš įsiūčio, kad tos meilės 
paslaptys išniekintos, supurvintos, apnuogintos ir amžinai su- 
terštos. Pravirko iš įsiūčio vaizduodamasis, kiek goslių žvilgs- 
nių su pasimėgavimu skverbėsi po tais bet kaip užsegtais marš- 
kiniais, ir kad ta graži mergaitė, ta skaisti lelija, ta drovumo ir 
pomėgių taurė, prie kurios jis tik drebėdamas būtų drįsęs priar- 
tinti lūpas, buvo paversta bendru katilu, iš kurio bendrai gerti 
begėdiško, nešvankaus ir paleistuvingo malonumo atėjo bjau- 
riausios Paryžiaus atmatos, vagys, elgetos, tarnai. 

Kai jis bandė suvokti, kokią laimę būtų patyręs šiame pasau- 
lyje, jei ji nebūtų buvusi čigonė, o jis kunigas, jei nebūtų buvę 
Febo, o ji būtų mylėjusi jį; kai bandė įsivaizduoti, kad ir jam 
būtų buvęs įmanomas ramus meilės gyvenimas, kad ir šiuo metu 
kai kur žemėje yra laimirigų porų, valandų valandas besikalban- 
čių apelsinmedžių pavėsyje, ant upelio kranto, saulei leidžiantis 
ar žvaigždėtą naktį; kad jei dievas būtų panorėjęs, jis taip pat 
būtų su ja sudaręs tokią palaimintą porą, — širdis jam tirpte 
tirpo iš meilės ir nevilties. 

O! Jinai! Vis jinai! Įkyri mintis nedavė ramybės,jį iankijo, 

graužė jam smegenis, plėšė vidurius. Jis nesigailėjo, neatgaila- 
vo; visa, ką padarė, būtų padaręs ir dar kartą; jam geriau buvo 
matyti ją budelio rankose negu kapitono glėby, bet jis kentėjo, 
taip kentėjo, jog tarpais išsiraudavo kuokštą plaukų pasižiūrėti, 
ar dar nepražilo. 

Vienu tarpu jam toptelėjo, kad gal kaip tik šią akimirką 
ta bjauri grandinė, kurią šįryt matė, ima veržti jos trapų ir grakš- 
tų kaklą. Nuo tos minties jį visą išpylė prakaitas. 

“ Paskui, vis velniškai pats iš savęs juokdamasis, sugretino 
Esmeraldą tokią, kokią ją išvydo pirmą kartą, — smagią, nerū- 
pestingą, linksmą, pasipuošusią, šokančią, lengvą kaip vėjas, 
dainuojančią, — ir Esmeraldą paskutinę jos gyvenimo dieną, 
apvilktą marškiniais, su virve ant kaklo, basomis kojomis iš lėto 
lipančią kampuotais kartuvių kopėčių skersiniais; tas dvilypis 
paveikslas taip ryškiai stojosi akyse, jog kunigas siaubingai 
suriko. | 

Kai tas nevilties uraganas viską vartė jo sieloje, daužė, plėšė, 
lankstė, rovė iš šaknų, jis žvalgėsi aplinkui po gamtą. Prie jo 
kojų kelios vištos kvakšėdamos kapstėsi krūmuose, saulės ato- 
kaitoje ropinėjo blizgantys vabalai, viršum galvos mėlyna pa- 
dange plaukė širmi debesys, horizonte Sen Viktoro abatijos 
smailė savo skalūniniu obelisku kirto atšlaitės kreivę, nuo Kopo 
kalvelės malūnininkas švilpaudamas žiūrėjo į besisukančius 
savo malūno sparnus. Jam pasidarė skaudu pamačius aplinkui 
veiklų, tvarkingą, ramų gyvenimą, įsikūnijusį tūkstančiais for- 
mų. Jis vėl leidosi bėgti. | 

Taip jis bėgo laukais iki pat vakaro. Visą dieną bėgo nuo 
gamtos, nuo gyvenimo, pats nuo savęs, nuo žmonių, nuo dievo. 
Kartais krisdavo kniūpsčias ir nagais raudavo jaunus želmenis. 
Kartais sustodavo kokio nors ištuštėjusio kaimo gatvėje ir, ne- 
bepakeldamas savo minčių, abiem rankom traukdavo iš pečių 
sau galvą, norėdamas ją sudaužyti į grindinį. 

Apie saulėlydį jis vėl save ištyrė ir rado beveik išprotėjusį. 
Audra, pradėjusi jame šėlti nuo tos akimirkos, kai jis nebeteko 
vilties ir noro išgelbėti čigonę, jo sąmonėje nepaliko nė vienos 
sveikos minties, nė vienos teisingos sąvokos. Jo protas buvo 
parblokštas ir beveik visai sutrikęs. Dvasios akimis jis regėjo 
tik du ryškius vaizdus: Esmeraldą ir kartuves. Visa kita buvo 
tamsa. Tie du sugretinti paveikslai jam sudarė šiurpią grupę, ir 
kuo labiau jis telkė į juos savo dėmesio ir minties likučius, tuo 
aiškiau matė augant fantastine progresija vieno grakštumą, ža- 

vesį, grožį, šviesą, kito baisumą; ir galų gale Esmeralda ėmė 
jam rodytis kaip žvaigždė, o kartuvės — kaip milžiniška kaulė- 
ta ranka. 

Pažymėtinas daiktas, kad taip besikankindamas jis nė karto 
rimtai nepagalvojo apie mirtį. Vargšas toks jau buvo sukurtas. 
Jis buvo prisirišęs prie gyvenimo. Gal iš tikrųjų anapus matė 
pragarą. 2 Ž 

"Tuo tarpu diena baigėsi. Jame dar tūnanti gyva būtybė lyg 
pro miglas prisiminė, kad laikas grįžti namo. Jis manė esąs toli 
nuo Paryžiaus; bet apsižiūrėjo, kad buvo apsukęs tik aplink 
Universiteto sieną. Jam iš dešinės į dangų stiebėsi Sen Siulpiso 
smailė ir trys aukštos Sen Žermen de Pre strėlės. Jis pasuko 
į tą pusę. Išgirdęs prie dantyto Sen Žermeno mūro abatijos sar- 
gybinių šūktelėjimą, apsigręžė, nėrė takeliu tarp abatijos malū- 
no ir miesto raupsuotųjų ligoninės ir po valandėlės pasiekė Pre 
o Klero palaukę. Ta pieva garsėjo savo erzelyne dieną ir naktį; 
vargšams Sen Žermeno vienuoliams tai buvo hidra, guod mo- 
nachis Sancti Germani pratensis hydra fuit, clericis nova semper 
dissidiorum capita suscitantibus." 

Archidiakonas būgštavo, kad ten ko nors nesusitiktų; bijojo 
pamatyti bet kokio žmogaus veidą; aplenkė Universitetą ir Sen 
Žermeno priemiestį, nes į gatves norėjo grįžti kaip galima vė- 
liau. Paėjęs palei Pre o Klerą, įsuko į nuošalų takelį, skiriantį 
pievas nuo Dje Nefo, ir galų gale pasiekė paupį. Čia tėvas Klodas 
rado valtininką, kuris už kelis Paryžiaus denarus jį nuyrė Sena 
iki pat Site galo ir iškėlė į tą tuščią kyšulį, kur skaitytojas jau 
buvo matęs svajojantį Grenguarą ir kuris tęsėsi anapus kara- 
liaus sodų lygiagrečiai su. Karvių perkėlėjo sala. 

Monotoniškai besisupanti valtis ir vandens teleškenimas 
apsvaigino nelaimingąjį Klodą. Kai valtininkas: nutolo, jis lyg 
kvailas stovėjo ant žvirgždėto kranto ir žiūrėjo priešais save: 
daiktus jis matė tarsi pro kokias bangas, viską didinančias ir 
viską jam pavertusias savotiška fantasmagorija. 'Po didelio 
skausmo užėjęs nuovargis dažnai taip paveikia protą. 

Saulė nusėdo už aukšto Nelio bokšto. Ėmė leistis sutemos. 
Dangus pabalo, upės vanduo pabalo. Tarp tų dviejų baltymių 
dunksojo kairysis Senos krantas, į kurį jis stebeilijo, tolumoje 
vis siaurėjantis ir smingantis į horizonto rūkus kaip juoda bokš- 
to smailė. Krantas buvo apstatytas namais, bet jų tik siluetai 


* Tai buvo šventojo Germano Pievinio vienuoliams hidra, nes pasauliečiai 
ten suko jiems galvas savo ginčais ir vaidais (Iot.). 


400 


tamsavo šviesiame dangaus ir vandens fone. Vienur kitur sužibo 
langai it gorės skylės. Tas milžiniškas juodas obeliskas, taip 
atskirtas dviejų baltų marškų — dangaus ir upės, labai platus 
šioje vietoje, tėvui Klodui darė savotišką įspūdį; gal panašiai 
jaustųsi žmogus, atsigulęs aukštielninkas Strasburgo katedros 
bokšto papėdėje ir žiūrįs į aukštą smailę, viršum jo galvos smin- 
gančią į sambrėškio miglas. Tik čia Klodas stovėjo, obeliskas 
gulėjo; bet kadangi vandenys, atmušantys dangų, dar gilino 
gelmę po juo, tai atrodė, kad milžiniškas kyšulys taip pat drąsiai 
šauna į tuštūmą, kaip ir katedros smailė,— įspūdis toks pat, gal 
dar nepaprastesnis ir didesnis, kadangi čia buvo ne tikroji Stras- 
burgo varpinė, o dviejų Ije aukščio, kažkas negirdėta, gigantiš- 
ka, neišmatuojama, jokia žmogaus akis dar nebuvo tokios ma- 
čiusi, tikras Babelio bokštas. Namų kaminai, sienų išdantijimai, 
dailūs stogų pinjonai, Augustiniečių vienuolyno smailė, Nelio 
bokštas, — visi tie pleištai kolosalaus obelisko profilyje dar 
labiau didino iliuziją, atrodė kaip puošnios, fantastinės skulp- 
tūros detalės. Taip kliedėdamas, Klodas tarėsi matąs pragaro 
varpinę; „tūkstančiai žiburių įvairiuose grėsmingojo bokšto 
aukštuose jam atrodė kaip angos didžiulėje vidinėje krosnyje, 
iš ten sklindą balsai ir triukšmas — kaip šauksmai ir gargalia- 
vimai. Jį suėmė baimė, jis užsikimšo ausis, kad negirdėtų, nusi- 
suko, kad nematytų, ir dideliais žingsniais pasišalino nuo baisios 
vizijos. 

Bet vizija glūdėjo jame pačiame. 

Kai įsuko į gatves, Klodui vaidenosi, kad aplink jį be persto- 
jo zuja šmėklos, nors tai paprasčiausi praeiviai stumdėsi prie 
apšviestų krautuvių langų. Ausyse jam keistai drioksėjo. Klai- 
kios fantazijos maišė protą. Jis nematė nei namų, nei grindinio, 
nei vežimų, nei vyrų, nei moterų, tik kažkokį chaosą neaiškių 
daiktų, kraštais susiliejančių vieni su kitais. Kubilių. gatvės 
kampe buvo- bakalėjinių prekių krautuvė; stogelį viršum jos 
durų nuo neatmenamų laikų puošė skardos lankai, apkabinėti 
medinėmis žvakėmis, kurios, vėjo siūbuojamos, tarškėjo kaip 
kastanjetės. O Klodui dingojos, kad patamsyje vienas į kitą dau- 
žosi Monfokono pakaruoklių griaučiai. 

— O! — sumurmėjo jis.— Nakties vėjas juos bloškia prie 
kits kito, ir jų grandinių žvangesys pinasi su kaulų barškėjimu! 
Gal jau ir ji tarp jų! 

Pakvaišęs nebežinojo, kur einąs. Žengęs kelis žingsnius, atsi- 
"dūrė ant Sen Mišelio tilto. Vienuose namuose pirmojo aukšto 

lange švietė žiburys. Jis prisiartino. Pro suskilusį stiklą pamatė 
nešvarų kambarį, kuris jam sukėlė kažkokį miglotą prisiminimą. 
Tame spingsulės vos apšviestame kambaryje šviesiaplaukis, 
skaistus, linksmo veido jaunuolis, garsiai kvatodamas, glamonė- 
jo labai jau nekukliai apsirengusią merginą. O prie pat spingsu- 
lės verpė senė ir drebančiu balsu dainavo. Kadangi jaunuolis 
kvatojosi ne visą laiką, kunigo ausį protarpiais pasiekdavo se- 
nės dainos nuotrupos. Žodžiai buvo kažkokie Hesuprantemi ir 
kraupūs. 


Ūžauk, Greva, stūgauk, Greva, 
Trauk, rateli, dainą savo. 
Verpki virvę — jau po aikštę 
Budelis nekantriai vaikšto. | 
Ūžauk, Greva, stūgauk, Greva! 


Puikios virvės kanapinės! 
Teveši laukuos. gimtinės 
Vien kanapės — ne javai. 
„Atbaidys vagis lengvai 
Puikios virvės kanapinės. 


Stūgauk, Greva nelaboji! 
Kad išvystų, kaip siūbuoja 
Pakaruoklė ant skersinio, 
Prie langų suplūsta minios 
Stūgauk, Greva nelaboji! 


O jaunuolis vis juokėsi ir glamonėjo mergšę. Senė — tai 
buvo Falurdel; mėrgšė — paleistuvė; jaunuolis — jo jaunėlis 
brolis Žeanas. ; 

Tėvas Klodas žiūrėjo toliau. Juk vis tiek į ką žiūrėti. 

Jis pamatė, kaip: Žeanas priėjo prie lango kambario gale, 
atidarė jį, pažvelgė į krantinę, kur to mojĘ žibėjo tūkstančiai 
žiburių, ir tarė, uždarydamas langą! 

— Po galais, štai jau ir naktis. Miestiečiai dega žvakes, o 
dievulis — žvaigždes. 

Po to Žeanas sugrįžo prie šliundros, sudaužė ant stalo stovė- 
jusį butelį ir sušuko: 

— Jau tuščias, po velnių! O pinigų nebeturiu! Izabo, mielo- 
ji, aš tik tada būsiu patenkintas Jupiteriu, kai jis tavo baltas krū- 

tis pavers juodais buteliais, iš kurių dieną naktį žįsiu Bono vyną. 

Šis gražus sąmojis mergšę prajuokino, ir Žeanas išėjo, 

Tėvas Klodas vos spėjo pargriūti ant žemės, kad brolis jo 
nepamatytų, neįsižiūrėtų į veidą, nepažintų. Laimė, gatvė buvo 
tamsi, o studentas girtas. Vis dėlto jis pastebėjo archidiakoną, 
gulintį purve ant grindinio. : 

— Oho! — tarė jis.— Štai kas šiandien linksmai gyveno! 

Jis pajudino koja tėvą Klodą, o šis net kvapą sulaikė. 

— Mirtinai girtas, — tarė Žeanas.— Na ir prisikliaukė. Tikra 
siurbėlė, atkritusi nuo statinės. Nuplikęs,— pridūrė studentas 
pasilenkęs.— Senis! Fortunate senex!“ 

Po to tėvas Klodas išgirdo, kaip jis nueidamas pasakė: 

— Visgi protas — geras dalykas, ir mano brolis archidiako- 
nas laimingas, kad nestokoja išminties ir pinigų. 

Tada archidiakonas pakilo ir tekinas leidosi prie katedros, 
kurios milžiniškus bokštus matė dunksant viršum namų. 

Uždusęs atbėgo į katedros aikštę ir čia atsitraukė atbulas: 
nedrįso pažvelgti į pragaištingąjį pastatą. 

— O! — tarė tyliai. — Negi visa tai įvyko čia šiandien, šį 
rytą! 

Ir vis dėlto pažiūrėjo į bažnyčią. Fasadas buvo tamsus. Už 
jo dangus žiburiavo žvaigždėmis. Mėnulio pjautuvas, pakilęs 
nuo horizonto, šią akimirką kliudė dešiniojo bokšto viršūnę ir 
atrodė kaip spindulingas paukštis, nutūpęs ant juodais trilapiais 
išpjaustytos baliustrados krašto. 

Vienuolyno duris rado užrakintas. Bet archidiakonas visada 
nešiojosi raktą nuo bokšto, kur buvo jo laboratorija. Su tuo 
raktu ir įėjo į bažnyčią. 

Bažnyčioje buvo tamsu ir tylu lyg urve. Dideli šešėliai iš 
visų pusių driekėsi plačiomis juostomis, ir jis suprato, kad šio 
ryto apeigų audeklai dar nenuimti. Didysis sidabro kryžius bliz- 
gėjo tamsoje, nubarstytas švytinčiais taškais, tarsi paukščių 
takas toje šermenų naktyje. Viršum juodųjų audeklų kyšojo 
aukštų presbiterijos langų smailumos, mėnesienoje jų vitražų 
spalvos buvo sunkiai nusakomos, naktinės, savotiškai violeti- 
nės, baltos ir melsvos, — tokio atspalvio būna numirėlių veidai. 
Archidiakonas pastebėjo aplinkui presbiteriją tas palšas smai- 
liaskliaučių langų viršūnes ir pamanė, kad tai prakeiktųjų vys- 
kupų mitros. Jis užsimerkė; o kai vėl atmerkė akis, jam pasi- 
rodė, kad, ratu apsupę, į jį žiūri išblyškę veidai. 


* Laimingas senis (Iot.). 

Jis pasileido bėgti per visą bažnyčią. Tada jam pasivaideno, 
kad ir bažnyčia susvyravo, sujudėjo, atgijo, pasidarė gyva, kad 
kiekviena stora kolona pavirto milžiniška letena, savo plačia 
akmenine pėda trankančia grindis, kad gigantiška katedra jau 
nebe katedra, o stebuklingas dramblys, kuris šniokštuoja, ženg- 
damas pilioriais kaip kojomis: du bokštai — jo straubliai, o di- 
džiulė juoda gelumbė. — jo gūnia. 

Vargšo kliedesys ar beprotybė pasiekė tokį laipsnį, jog išo- 
rinis pasaulis jam atrodė tarsi kokia regima, apčiuopiama, bai- 
singa apokalipsė. 

Vienu tarpu jam buvo pasidarę lengviau. Eidamas šonine 
nava, jis pastebėjo už piliorių masyvo rausvą šviesą. Ėmė bėgti 
į ją tarsi į žvaigždę. Tai buvo lempelė, dieną naktį žilpsinti prie 
katedros viešosios maldaknygės, padėtos už geležinių pinučių. 
Jis godžiai puolė prie šventosios knygos, tikėdamasis čia rasti 
kelis paguodos ar padrąsinimo žodžius. Buvo atversta Jobo 
knyga, ir jo įtemptas žvilgsnis pagavo šias eilutes: „Ir prieš 
mano veidą praėjo dvasia, ir aš IEšlrdEN kvėptelėjimą, ir mano 
plaukai pasišiaušė.“ 

Skaitydamas tuos gūdžius žodžius, jis patyrė tai, ką patiria 
neregys, įsidūręs lazda, kurią pats pakėlė nuo žemės. Keliai jam 
sulinko, ir jis susmuko ant grindų, galvodamas apie tą, kuri die- 
ną mirė. Jis pajuto, kad per jo smegenis „slenka, jose renkasi 
kažkokie šlykštūs garai, kad jų tiek daug, jog galva pavirto 
pragaro kaminu. 

Matyt, jis šitaip ilgai išbuvo, nieko nebegalvodamas, su- 
gniuždytas ir pasidavęs demono valdžiai. Pagaliau, šiek tiek 
atgavęs jėgų, ryžosi eiti pasislėpti bokšte prie savo ištikimojo 
Kvazimodo. Pakilo, bet kadangi bijojo, pasiėmė pasišviesti lem- 
pelę nuo maldaknygės. Tai buvo šventvagystė; bet tokie menk- 
niekiai jam neberūpėjo. 

Iš lėto kopė jis bokšto laiptais, pagautas slaptos baimės; 
ta baimė turėjo pasiekti ir retus praeivius katedros aikštėje, 
kurie matė jo žiburį taip vėlai kylant varpinėje aukštyn nuo 
vieno langelio prie kito. S 

Staiga jam į veidą padvelkė vėsa: jis atsidūrė prie aukščiau- 
siosios galerijos durų. Oras buvo šaltas; dangumi plaukė debe- 
sys, baltomis. keteromis jie grūdosi vieni ant kitų, lūžinėjo kaip 
žiemą upėje ižas. Mėnulio pjautuvas, įstrigęs debesyse, panė- 
šėjo į dangišką laivą, suspaustą oro ledynų. 

Jis pažvelgė žemyn ir pro kolonėlių užtvarą, jungiančią 

abudu bokštus, pro rūkų ir dūmų šydą valandžiukę stebėjo tylia 
Paryžiaus stogų minią tolumoje: begalinė daugybė smailių, susi- 
grūdusių mažučių stogų priminė bangeles ramioje jūroje vasa- 
ros naktį. 

Mėnulis skleidė blyškią šviesą, dangus ir žemė atrodė pelenų 
spalvos. 

Tą akimirką laikrodis išdavė ploną, girgždantį balsą. Mušė 
vidurnaktį. Kunigas pagalvojo apie vidurdienį. Štai ir vėl dvy- 
likta. r 

— O,— tarė jis sau tyliai, — dabar ji turbūt jau atšalusi! 

Staiga vėjo gūsis užpūtė jo lempą, ir beveik tuo pat metu jis 
pamatė priešingame bokšto kampe kažkokį šešėlį, kažką balta, 
kažkokį pavidalą, kažkokią moterį. Jis sudrebėjo. Šalia tos mo- 
ters buvo ožkytė, jos mekenimas liejosi su paskutiniuoju varpo 
dūžiu. 

Jis sutelkė jėgas pasižiūrėti. Tai buvo ji. 

Buvo ji išblyškusi ir paniurusi, plaukai draikėsi ant pečių, 
kaip ir rytą: Tik ant kaklo nebebuvo virvės, rankos nebesuriš- 
tos. Ji buvo laisva, ji buvo mirusi. 

Ji buvo baltais rūbais ir ant galvos turėjo baltą šydą. 

Ji iš lėto artinosi, žiūrėdama į dangų. Antgamtinė ožka sekė 
paskui. Jis pasijuto tarsi akmeninis ir per daug sunkus, kad ga- 
lėtų pabėgti. Ji žingsnį pirmyn, jis žingsnį atgal, — tai viskas, 
ką jis pajėgė. Taip jis pasiekė tamsius laiptų skliautus. Stingte 
sustingo pagalvojęs, kad gal ir ji ten įžengs; jeigu ji būtų. tai 
padariusi, jis būtų numiręs iš siaubo. 

Ji tikrai priėjo laiptų duris, stabtelėjo, atidžiai pasižiūrėjo į 
tamsą, bet kunigo tarytum nepastebėjo ir praėjo pro šalį. Ji 
pasirodė jam didesnė, negu buvo gyva; jis matė mėnesienos 
peršviestus baltus jos drabužius, girdėjo jos kvėpavimą. 

Kai ji nutolo, jis ėmė lipti žemyn taip pat iš lėto, kaip slinko 
vaiduoklis, tardamasis ir pats esąs vaiduoklis, paklaikęs, atsi- 
stojusiais piestu plaukais, vis dar nešinas užgesusia lempa; 
leisdamasis įvijais laiptais, aiškiai girdėjo balsą, kuris juokėsi 
ir kartojo: „Ir prieš mano veidą praėjo dvasia, ir aš išgirdau 
kvėptelėjimą, ir mano plaukai pasišiaušė.“ 


II 
KUPRIUS, VIENAKIS, ŠLUBIS 


Viduramžiais kiekvienas miestas ir iki Liudviko XII kiek- 
vienas Prancūzijos miestas turėjo prieglaudos vietas. Baudžia- 
mųjų įstatymų ir barbariškų jurisdikcijų tvane, užliejusiame 
miestus, tos vietos buvo tarsi savotiškos salos, iškilusios viršum 
žmogiškojo teisingumo. Jas pasiekęs, kiekvienas nusikaltėlis 
būdavo išgelbėtas. Priemiesčiuose kartais būdavo beveik tiek 
pat prieglaudos vietų kiek ir kartuvių. Tai buvo piktnaudžiavi- 
mas nebaudžiamumu šalia piktnaudžiavimo bausmėmis,— dvi 
blogybės, šiek tiek viena kitą atitaisančios. Prieglaudos teisę 
turėjo karaliaus dvaras, kunigaikščių rūmai, ypač bažnyčios. 
Kartais prieglaudos vieta būdavo kuriam laikui paskelbiamas 
ištisas miestas, jei reikėdavo jį tirščiau apgyvendinti. 1467 me- 
tais Liudvikas XI buvo paskelbęs Paryžių prieglaudos vieta. 

Įkėlęs koją prieglaudon, nusikaltėlis būdavo -neliečiamas; 
bet negalėdavo iš jos išeiti. Žengęs žingsnį iš šventyklos, vėl 
krenti į vandenį: Aplinkui budriai ėjo sargybą kankinimų ratas 
ir suolas, kartuvės — visi tie įrankiai be paliovos tykojo savo 
grobio kaip rykliai, suką aplink laivą. Būdavo pasmerktųjų, 
kurie ir pražildavo vienuolyne, ant kokių nors rūmų laiptų, 
kokios nors abatijos sodyboje, po kokios nors bažnyčios porta- 
lu; taigi prieglauda būdavo taip pat kalėjimas. Kartais atsitikda- 
vo, kad iškilmingu teismo nutarimu būdavo panaikinama prie- 
glaudos teisė ir kaltininkas atiduodamas budeliui; bet toks 
dalykas pasitaikydavo retai. Teisėjai bijodavo vyskupų, ir kai 
tuodu luomai vienas kitam užkliūdavo, teisėjo toga pralaimėda- 
vo sutanai. Bet kartais, pavyzdžiui, Paryžiaus budelio Pti Žano 
žudikų byloje ir Emeri Ruso, Žano Valere žudiko, byloje, teismas 
nepaisydavo bažnyčios ir įvykdydavo savo nuosprendį; tačiau 
vargas tam, kuris be ypatingo teismo nutarimo ginkluotas įsi- 
verždavo į prieglaudos vietą! Visi žino, kokio galo susilaukė 
Prancūzijos maršalas Roberas de Klermonas ir Šampanės marša- 
las Žanas de Šalonas; o juk visa įvyko dėl kažkokio Pereno Mar- 
ko, vieno pinigų keitėjo tarno, niekingo žmogžudžio; bet abu 
maršalai išlaužė Sen Meri bažnyčios duris. Tuo jie sukėlė di- 
džiausią pasipiktinimą. 

Prieglaudos vietos būdavo taip gerbiamos, jog, pasak pada- 
vimo, kartais tą pagarbą jausdavę net ir gyvuliai. Emuanas pa- 

sakoja, kad Dagobero vejamas briedis pasislėpęs prie švento 
Dionizo kapo ir šunų ruja lodama sustojusi kaip nudiegta. 

Paprastai bažnyčios turėdavo kambarėlius maldaujantiems 
prieglaudos. 1407 metais Nikola Flamelis pastatydino jiems 
Sen Žak de la Bušri bažnyčios paskliautėje kambarį, atsiėjusį 
keturis Paryžiaus livrus šešis solidus šešiolika denarų. 

Paryžiaus katedroje tokia celė buvo viršum šoninės navos 
po atramine arka, priešais vienuolyną, kaip tik toje vietoje, 
kur nūdienio bokštų sargo žmona turi užveisusi sodą, taip pa- 
našų į Babilono kabančiuosius sodus, kaip salotos panašios į 
palmę, o kokia nors durininkė — į Semiramidę. 

Ten Kvazimodas ir nunešė Esmeraldą, su padūkusiu triumfu 
apibėgęs bokštus ir galerijas. Visą tą laiką jaunoji mergina buvo 
beveik be sąmonės, lyg snūduriavo, lyg budo; nieko nejautė, 
nebent tik kad kyla aukštyn, kad plevena, skrenda, kad kažkas 
ją kelia viršum žemės. Tarpais jos ausis pasiekdavo garsus Kva- 
zimodo juokas ir griausmingas balsas; ji praverdavo akis ir 
lyg pro miglą painatydavo apačioje Paryžių, marguojantį čerpių 
ir skalūno stogais kaip raudoną ir mėlyną mozaiką, o viršum 
savo galvos — baisų ir džiaugsmingą Kvazimodo veidą. Tada 
vokai vėl užsivoždavo; ji manė, kad jau viskas baigta, kad mir- 
ties bausmė įvykdyta, kai ji buvo apalpusi, ir kad ją paėmė ir 
neša kažkokia jos likimui vadovaujanti bjauri dvasia. Ji nedrįso 
pažvelgti į tą dvasią ir nesipriešino. 

Bet kai susivėlęs ir uždusęs varpininkas įnešė ją į prieglaudos 
celę, kai jo didelės plaštakos atsargiai atrišo virvę, skaudžiai 
veržiančią jai rankas, ji pajuto tą savotišką krestelėjimą, nuo 
kurio staiga pabunda keleiviai, kai laivas vidurnaktį priplaukia 
prie kranto. Prabudo viena po kitos ir jos mintys. Ji pasimatė 
esanti katedroje, prisiminė buvusi išplėšta iš budelio rankų, 
prisiminė, kad Febas gyvas, kad Febas jos nebemyli; kai abi tos 
mintys, viena antrą taip apkartinusios, kilo vargšei pasmerkta- 
jai, ji atsigręžė į stovintį priešais baisųjį Kvazimodą ir tarė: 

— Kodėl mane išgelbėjote? 

Jis žiūrėjo į ją su nerimu, tarsi stengdamasis įspėti, ką ji 
pasakė. Ji pakartojo klausimą. Jis metė į ją neapsakomai liūdną 
žvilgsnį ir pabėgo. 

Ji nustebo, į 

Po valandėlės jis grįžo su ryšuliu ir jį numetė jai prie kojų. 
Tai buvo drabužiai, gailestingų moterų jai padėti ant bažnyčios 

slenksčio. Tada ji apžvelgė save, pasimatė esanti beveik nuoga 
ir paraudo. Gyvybė pamažu grįžo. 

Matyt, ir Kvazimodas pajuto bent kiek tą gėdą. Plačiu delnu 
užsidengė akis ir vėl išėjo, bet lėtu žingsniu. 

Ji skubėjo apsirengti. Čia buvo balta suknelė ir baltas šydas, 
Otel Dje naujokių abitas. 

Tik apsirengusi, ji pamatė grįžtantį Kvazimodą. Po viena 
pažastim jis nešė pasikišęs pintinę, po kita — čiužinį. Pintinėje 
buvo butelis, duonos gabalas ir dar šis tas. Jis pastatė pintinę ant 
žemės ir tarė: 

— Valgykit. 

Patiesė čiužinį ant akmeninių grindų ir tarė: 

— Miegokit. 

Tai buvo jo paties pietūs ir jo paties lova. 

Čigonė pažvelgė į jį, norėdama padėkoti; bet neįstengė nė 
žodžio pratarti. Vargšelis iš tikrųjų buvo baisus. Sudrebėjusi 
iš išgąsčio, ji nuleido galvą. 

Tada jis tarė: 

— Aš jums baugus. Aš labai negražus, tiesa? Nežiūrėkite į 
mane. Tik klausykite. Dieną jūs būsite čia. Naktį galėsite vaikš- 
tinėti po visą bažnyčią. Bet neišeikite iš bažnyčios nei dieną, 
nei naktį. Jūs žūtumėte. Jie jus užmuštų, o aš numirčiau. 

Susijaudinusi ji pakėlė galvą, norėjo jam atsakyti. Jis buvo 
dingęs. Ji pasiliko viena ir ėmė mąstyti apie keistus to, galima 
sakyti, pabaisos žodžius, nustebinta kimaus, bet sykiu ir švel- 
naus jo balso. 

Paskui apžiūrėjo savo celę. Ji buvo kokių šešių kvadratinių 
pėdų dydžio, su langučiu ir durimis į nuožulnų, plokščiais akme- 
nimis dengtą stogo šlaitą. Gyvulių galvų pavidalo laštakai, ro- 
dės, iš visų pusių linko į ją, tiesė kaklus, norėdami į ją pažiūrėti 
pro langelį. Už stogo krašto ji matė tūkstančius kaminų, iš kurių 
kilo visų Paryžiaus namų dūmai. Liūdnas reginys vargšei čigo- 
nei, rastinukei, pasmerktai mirti, nelaimingai būtybei be tėvy- 
nės, be šeimos, be namų židinio. 

Tą akimirką, kai ji taip susigraudino dėl savo vienystės, 
kažkokia plaukuota ir batzdota galva prigludo prie jos rankų, 
prie kelių. Ji suvirpėjo (dabar viskas ją gąsdino) ir pasižiūrėjo. 
Tai buvo vargšė ožkelė, vikrioji Džali, ištrūkusi ir puolusi pas- 
kui ją tuo metu, kai Kvazimodas blaškė Šarimoliu būrį; jau be- 
vėik valandą ji taip glaustėsi prie kojų, niekaip neįstengdama 
patraukti šeimininkės akies. Čigonė ėmė ją bučiuoti. 

— O Džali,— kalbėjo ji, — kaip aš tave pamiršau! O tu vi: 
galvoji apie mane! Ak, tu nesi nedėkinga! 

Tarsi kokia nematoma ranka nuėmė sunkumą, taip ilgai slė- 
gusį jai širdį ir laikiusį ašaras, ir ji pravirko; ašaros bėgo, ir 
jinai jautė, kad jos plauna visą jos sielvarto aštrumą ir kartėlį. 

Kai sutemo, naktis jai pasirodė tokia graži, Mėnulis toks 
švelnus, jog ji išėjo į viršutinę galeriją, juosiančią visą bažny- 
čią. Jai pasidarė lengviau, nes žemė, matoma iš tokio aukščio, 
atrodė rami. 


III 
KURČIUS 


Kai kitą rytą pabudo, ji suprato, jog buvo užmigusi. Nustebo, 
Jau taip seniai buvo atpratusi nuo miego. Linksmas tekančios 
saulės spindulys pažvelgė pro langelį ir krito jai tiesiai ant vei- 
do. Sykiu su saule langelyje ji pamatė nevykusį Kvazimodo vei- 
dą ir nusigando. Nesąmoningai vėl užsimerkė, bet veltui; ir pro 
rausvus vokus tarsi matė tą gnomo kaukę, vienakę, spragotais 
dantimis. Tada, vis dar užsimerkusi, išgirdo šiurkštų balsą, labai 
meiliai jai sakantį: 

— Nebijokite... Aš jūsų draugas. Atėjau pasižiūrėti į jus 
miegančią. Juk nepadarysiu jums nieko blogo, jei ateisiu pasi- 
žiūrėti, kaip jūs miegate, tiesa? Ar jums ne vis tiek, kad aš čia, 
jei jūsų akys užmerktos? Dabar aš jau eisiu. Štai aš jau už sienos. 
Galite atsimerkti. 

Dar giliau negu tie žodžiai skambėjo jo balsas. Susigraudinu- 
si-čigonė atsimerkė. Iš tikrųjų jo nebebuvo prie langelio. Ji pri- 
ėjo prie to langelio ir pamatė vargšą kuprių, užsiglaudusį už 
sienos kampo, sielvartingą ir nuolankų. Ji pasistengė nuslopinti 
pasibjaurėjimą, kurį jis žadino. 

— Ateikite, — tarė ji švelniai. 

Iš čigonės lūpų judesių Kvazimodas nusprendė esąs varomas 
šalin; tad pakilo ir iš lėto, šlubuodamas, nulenkęs galvą, nuėjo, 
net neišdrįsęs pakelti į mergaitę sielvartingos akies. 

— Ateikite! — sušuko ji. 

Bet jis vis ėjo tolyn. Tada ji puolė iš celės, pasivijo jį ir pa- 
ėmė už rankos. Pajutęs, kad čigonė jį palietė, Kvazimodas visas 
sudrebėjo. Pakėlė savo maldaujančią akį ir, pamatęs, kad jinai 

jį laiko, visas nušvito iš džiaugsmo ir švelnumo. Ji norėjo įsi- 
vesti jį į celę, bet jis užsispyrė pasilikti tarpdury. 

— Ne, ne,— tarė jis, — pelėda neina į vieversėlio lizdą. 

Tada ji grakščiai atsisėdo ant savo guolio; ožkelė miegojo 
prie kojų. Abu kelias akimirkas nejudėdami ir tylėdami stebė- 
jo: jis — tokį grakštumą, ji — tokį šlykštumą. Ji rasdavo vis 
naujų ir naujų Kvazimodo bjaurumų. Jos žvilgsnis klydinėjo 
nuo gumbuotų kelių iki kuprotos nugaros, nuo kuprotos nuga- 
ros iki vienintelės akies. Ji nesuvokė, kaip gali būti toks nevy- 
kęs padaras. O tačiau nuo jo dvelkė tokiu liūdesiu ir švelnumu, 
jog ji pradėjo apsiprasti. 

Jis prabilo pirmas: 

— Jūs man liepėte sugrįžti? 

„Ji linktelėjo galvą: 

— Taip. 

Jis suprato linktelėjimą. 

— Deja,— tarė jis, lyg ir abejodamas, ar baigti sakinį, — aš 
juk... kurčias. | 

— Vargšas! — sušuko čigonė su nuoširdžia užuojauta. 

Jis skausmingai nusišypsojo: 

— Jums atrodo, kad man to ir betrūko, ar ne? O jūs, jūs 
tokia graži!. 

Su tokiu giliu savo nelaimės pajautimu buvo ištarti tie 
žodžiai, jog ji nerado ką atsakyti. Beje, jis vis tiek nebūtų išgir- 
dęs. Kvazimodas kalbėjo toliau: 

— Niekada dar aš nemačiau savo bjaurumo taip aiškiai kaip 
dabar. Kai palyginu save su jumis, man darosi gaila paties sa- 
vęs, vargšo, nelaimingo pabaisos! Sakykite, aš jums turbūt atro- 
dau kaip. žvėris. Jūs, jūs esat saulės spindulys, rasos lašelis, 
paukščio čiulbesys! O aš, aš esu kažkokia šlykštynė, nei žmo- 
gus, nei gyvulys, grubesnis, bjauresnis, AAS nutremptas už 
grindinio akmenį! 

Jis nusijuokė baisingai širdį veriančiu juoku. 

— Taip, aš kurčias. Bet jūs galėsite susikalbėti su manimi 
mostais, ženklais. Taip su manim kalba mano šeimininkas. O be 
to, aš netrukus suprasiu jūsų norus iš jūsų lūpų judesių, iš jūsų 
žvilgsnio. 

— Na,— tarė ji žy psodaniėsi > sakykite, kodėl, mane išgel- 
bėjote? 

Jis atidžiai žiūrėjo į ją kalbančią. 

— Supratau,— atsakė jis.— Jūs klausiate, kodėl jus išgel- 

bėjau. Jūs užmiršote nelaimingąjį, kuris vieną naktį bandė jus 
pagrobti, nelaimingąjį, kuriam rytojaus dieną jūs pagelbėjote 
prie bjauriojo gėdos stulpo. Lašas vandens ir truputis gailes- 
tingumo, — už tai atsilyginti būtų per maža mano gyvybės. Jūs 
pamiršote tą nelaimingąjį, o jis prisiminė. 

Ji klausėsi jo didžiai susigraudinusi. Varpininko akyje su- 
žvilgo ašara, bet nenuriedėjo. Matyt, jis laikė savotišku garbės 
reikalu ją nuryti. 

— Klausykite, — tarė jis, kai jau nebebijojo, kad ašara nu- 
riedės,— čia bokštai labai aukšti, žmogus, nuo jų nukritęs, mir- 
tų, dar nepasiekęs grindinio; jei panorėsite, kad aš nuo jų nu- 
krisčiau, jums nereikės nė žodžio ištarti, užteks žvilgsnio. 

Po to jis pakilo. Nors čigonė pati buvo labai nelaiminga, jai 
pagailo to keisto padaro. Ji ženklu parodė jam pasilikti. 

— Ne, ne,— tarė jis.— Nereikia per ilgai būti. Man nema- 
lonu, kai į mane žiūrite. Tik iš pasigailėjimo nenusukate nuo 
manęs akių. Eisiu kur nors, iš kur galėsiu jus matyti, o jūs ma- 
nęs — ne. Taip bus geriau. 

Jis išsitraukė iš kišenės metalinį švilpuką. 

— Imkite,— tarė jis,— kai būsiu jums reikalingas, kai no- 
rėsite, kad ateičiau, kai jums nebus per daug baisu mane matyti, 
sušvilpkite. Tą garsą aš girdžiu. | 

Jis padėjo švilpuką ant grindų ir dingo. 


IV 
MOLIS IR KRIŠTOLAS 


Dienos slinko. ; 

» Pamažu ramybė sugrįžo į Esmeraldos sielą. Pernelyg didelis 
skausmas, kaip ir pernelyg didelis džiaugsmas, yra toks stiprus 
pergyvenimas, jog turi veikiai praeiti. Žmogaus širdis negali 
ilgai išbūti kraštutinybėje. Tiek prisikentėjusiai čigonei beliko 
stebėtis, kaip ji visa tai pakėlė. 

Kartu su saugumu jai grįžo ir viltis. Išmesta iš visuomenės, 

"išmesta iš gyvenimo, ji vis dėlto miglotai jautė, kad grįžimas 
galbūt dar įmanomas. Ji buvo kaip numirėlė, dėl visa ko laikan- 
ti raktą nuo savo kapo rūsio durų. 

Jautė, kaip pamažu tolsta siaubingi vaizdai, kurie taip ilgai 
stovėjo jai akyse. Visos bjauriosios šmėklos — Pjera Torteriu, 
Žakas Šarmoliu, net ir kunigas — išdilo jai iš sąmonės. 

O beto, Febas buvo gyvas, tuo ji įsitikino, pati jį matė. Febo 
gyvybė jai buvo viskas. Po daugybės lemtingų sukrėtimų, kurie 
viską sugriovė, jos sieloje išliko sveikas tik vienas jausmas, tik 
jos meilė kapitonui. Mat meilė kaip mėdis auga savaime, giliai 
įleidžia šaknis mumyse ir žaliuoja net sudužusioje širdyje. 

Neišaiškinamas dalykas: juo ši aistra aklesnė, juo ji patva- 
resnė. Ji stipriausia tada, kai esti beprasmė.. 

Be abejo, Esmeralda su kartėliu galvojo apie kapitoną. Be 
abejo, būtų baisu, jei ir jis būtų suklydęs, jei būtų patikėjęs tuo 
neįmanomu dalyku, jei būtų pamanęs, kad durklą prieš jį pakėlė 
ta, kuri tūkstantį kartų paaukotų už jį savo gyvybę. Bet gal ne- 
reikėtų per daug už tai ant jo pykti: ar ji neprisipažino tai pada- 
riusi? Ar ji, silpna moteris, išlaikė kankinimus? Ji pati viskuo 
kalta. Jai reikėjo verčiau leisti išplėšti nagus negu tokį žodį. 
Pagaliau jei tik vieną kartą, tik trumpą valandėlę ji vėl pama- 
tytų Febą, klaidai atitaisyti užtektų vieno žodžio, vieno žvilgs- 
nio, ir jis sugrįžtų. Ji tuo neabejojo. Stengėsi negalvoti apie 
daugelį keistų dalykų: apie tai, kad Febas atsitiktinai buvo čia 
pat jos viešos atgailos dieną ir kad su juo buvo jauna mergina — 
tikriausiai jo sesuo. Aiškinimas nepagrįstas, bet jai pakankamas: 
jai reikėjo tikėti, kad Febas vis dar ją myli, ir myli tik ją vieną. 
Argi jis jai to neprisiekė? Ko gi jai, tokiai naiviai ir lengvatikei, 
daugiau reikėjo? Be to, juk toje byloje visi kaltinimai buvo grei- 
čiau prieš ją negu prieš jį! Taigi ji laukė. Nenustojo vilties. 

Pridursime, kad bažnyčia, ta erdvi, iš visų pusių ją dengianti 
bažnyčia, kuri ją išgelbėjo ir saugojo, buvo pati didžioji ramin- 
toja. Iškilnios architektūros linijos, religinis visų mergaitę su- 
pančių daiktų pobūdis, pamaldžios, tyros mintys, kylančios, taip 
sakant, iš visų to akmeninio pastato porų, ją nejučiomis veikė. 
Šventovės garsai, tokie palaimūs, tokie didingi, guodė tą liguistą 
sielą. Pamaldas laikančių kunigų monotoniškas giedojimas, 
žmonių atsakymai, kartais neaiškūs, kartais griausmingi, harmo- 
ningas vitražų virpėjimas, vargonai, gaudžiantys tarsi šimtas 
trimitų, trys varpinės, dūzgiančios kaip stambių bičių aviliai, 
visas tas orkestras, viršum kurio šokinėjo neaprėpiama gama, 
čia šaunanti iš minios į varpinę, čia vėl krintanti iš varpinės į 
minią, — visa tai maldė jos atmintį, jos vaizduotę, jos sielvartą. 

Ypač ją liūliavo varpai. Tarsi galingas magnetizmas liejosi ant 
jos plačiomis bangomis iš tų milžiniškų piltuvų. 

Taigi kiekvienas saulėtekis rasdavo ją tykesnę, lengviau 
kvėpuojančią, mažiau išblyškusią. Juo labiau gijo sielos žaiz- 
dos, juo labiau veide skleidėsi grožis ir žavumas, tik raiškesnis 
ir ramesnis negu anksčiau. Grįžo jai ir ankstesnysis charakteris, 
net ir šioks toks linksmumas, gražioji grimasėlė, meilė ožkelei, 
pomėgis dainuoti, drovumas. Rytais ji rengdavosi kambarėlio 
kampe, bijodama, kad koks nors gretimų palėpių gyventojas 
pro langelį jos nepamatytų. 

Jeigu nesvajodavo apie Febą, kartais pagalvodavo apie Kva- 
zimodą. Tai buvo vienintelis ryšys, vienintelis santykis, vienin- 
telis jai likęs saitas su žmonėmis, su gyvaisiais. Nelaimingoji! 
Ji buvo daug toliau nuo pasaulio negu Kvazimodas! Ji visai 
nesuprato keistojo draugo, kurį jai buvo davęs likimas. Dažnai 
ji sau priekaištaudavo, kad nejaučia aklo dėkingumo, bet nie- 
kaip negalėjo priprasti prie vargšo varpininko. Jis buvo per 
daug šlykštus. 

Švilpuko nuo žemės ji nepakėlė. Bet pirmomis dienomis Kva- 
zimodas vis tiek retkarčiais čia pasisukdavo. Ji kaip įmanydama 
stengėsi nenusigręžti, neparodyti per didelio pasibjaurėjimo, 
kai jis atnešdavo pintinę su maistu arba vandens ąsotį; bet jis 
visad pastebėdavo menkiausią jos veido išraišką ir nuliūdęs 
išeidavo. 

Kartą užtiko ją glamonėjant Džali. Susimąstęs truputį pasto- 
vėjo priešais tą žavią porą — čigonę ir ožkelę. Pagaliau, linguo- 
damas savo sunkią darkią galvą, tarė: 

— Mano nelaimė, kad dar daug kuo esu panašus į žmogų. 
Norėčiau būti gyvuliu kaip ta ožka. 

Ji nustebusi pažvelgė į jį. 

Jis atsakė į tą žvilgsnį: 

— O, aš gerai žinau kodėl! — ir išėjo. 

Kitą kartą pasirodė celės tarpdury (į vidų niekada neidavo), 
kai Esmeralda dainavo seną ispanišką baladę, kurios žodžių ne- 
suprato, bet buvo įsiminusi todėl, kad ta daina ją, dar visai mažą, 
čigonės migdydavo. Pamačiusi tą negražų veidą, mergaitė nuti- 
lo, krūptelėjo iš baimės. Nelaimingasis varpininkas puolė ant 
slenksčio ir sudėjo tarsi maldai dideles kaip kultuves rankas: 

— O! — tarė jis gailiai. — Meldžiu, dainuokite toliau ir ne- 
varykite manęs. 

Ji nenorėjo užgauti Kvazimodo ir drebėdama ėmė toliau 

dainuoti romansą. Vis dėlto palengva baimė išsisklaidė, ir mer- 
gaitė visa atsidavė melancholiškai, pratisai melodijai. Jis vis 
klūpojo sudėjęs rankas ir įdėmiai klausėsi, vos kvėpuodamas, 
įsistebeilijęs į blizgančius čigonės vyzdžius. Rodės, kad jis girdi 
dainą jos akyse. 

Dar kitą kartą atėjo pas ją sutrikęs ir nedrąsus. 

— Klausykite,— vargais negalais prabilo, — turiu jums kai 
ką pasakyti. 

Ji ženklu parodė, kad klauso. 

Tada jis ėmė dūsauti, pravėrė lūpas, jau buvo betariąs kažką, 
bet žvilgtelėjo į ją, papurtė galvą ir lėtai išėjo, užsidengęs ran- 
komis veidą, palikęs čigonę apstulbusią. 

Tarp keistų, sienoje iškaltų figūrų buvo viena, kurią jis ypač 
mėgo ir su kuria tarpais, rodės, broliškai susižvelgdavo. Kartą 
čigonė girdėjo jį tai skulptūrai sakant: 

— O, kodėl aš ne akmeninis, kaip tu! 

Pagaliau vieną rytą Esmeralda priėjo prie stogo krašto ir 
ėmė žiūrėti pro Sen Žan le Rono stogą į aikštę. Kvazimodas sto- 
vėjo jai už nugaros. Jis taip atsistodavo todėl, kad norėdavo 
kiek galint apsaugoti jaunąją merginą nuo nemalonumo jį ma- 
tyti. Staiga čigonė sudrebėjo, akyse jai sužibo ašaros ir džiaugs- 
mas, ji atsiklaupė ant stogo krašto ir su nerimu ištiesė rankas 
link aikštės, šaukdama: 

— Febai! Ateik! Ateik! Tik vieną žodį, vienintelį žodį, dėl 
dievo meilės! Febai! Febai! 

Graudus buvo jos balsas, veidas, mostas, visa ji atrodė grau- 
džiai; taip skęstantis šaukiasi linksmo, saulės apšviesto, toli 
horizonte plaukiančio laivo pagalbos. 

Kvazimodas pasilenkė į aikštę ir išvydo, kad to švelnaus, 
aistringo maldavimo objektas — jaunas vyras, kapitonas, gra- 
žus raitelis, išsipuošęs, su blizgančiais ginklais; mūdraudamas jis 
jojo pro aikštės galą ir savo plunksnuota skrybėle mosavo šyp- 
sančiai balkone gražiai damai. 

Karininkas negirdėjo jį šaukiančios nelaimingosios, nes bu- 
vo per toli. 

Bet vargšas kurčius išgirdo. Gilus atodūsis iškėlė jo krūtinę. 
Jis nusigręžė. Jam kone sprogo širdis nuo ryjamų ašarų; jise 
mėšlungiškai griebėsi už galvos, o kai atgniaužė saujas, abie- 
jose buvo rudų plaukų kuokštai. 

Čigonė nekreipė į jį jokio dėmesio. Grieždamas dantimis, 
jis tyliai tarė: 

— Prakeikimas! Štai kokiam reikia būti! Reikia būti tik iš 
paviršiaus gražiam! . 

Ji vis tebeklūpojo ir nepaprastai susijaudinusi šaukė: 

— O! Štai jis lipa nuo arklio! Eina į tuos namus! Febai! Jis 
manęs negirdi! Febai! Kokia pikta moteris — kalbina jį tyčia, 
kad jis manęs negirdėtų! Febai! Febai! 

Kurčius žiūrėjo į ją. Jis suprato tą pantomimą. Vargšo var- 
pininko akis paplūdo ašaromis, bet nė viena nenulašėjo. Staiga 
jis švelniai timptelėjo ją už rankovės. Ji atsigręžė. Jo veidas 
vėl buvo ramus. Jis tarė jai: 

— Gal norite, kad pakviesčiau jį čia? 

Ji sušuko iš džiaugsmo: 

— O! Eik! Eikit! Bėk! Greičiau! Tas kapitonas! Tas kapito- 
nas! Atvesk jį čia. Aš tave mylėsiu! 

Ji apkabino jam kelius. Jis tik gailiai palingavo galvą. 

— Aš jį atvesiu,— tarė silpnu balsu. 

Paskui nusigręžė ir dideliais žingsniais nulėkė laiptais že- 
myn, dusdamas nuo ašarų. 

Atėjęs į aikštę, raitelio jau neberado, gražus žirgas stovėjo 
pririštas prie Gondelorje namų vartų. Kapitonas buvo įėjęs į 
vidų. 

Kvazimodas pažvelgė į bažnyčios stogą. Esmeralda vis klū- 
pojo toje pačioje vietoje, ta pačia poza. Jis liūdnai linktelėjo jai. 
Paskui atsirėmė į prieangio stulpą — lauks, kol kapitonas išeis. 

Gondelorje namuose buvo priešvestuvinis balius. Kvazimo- 
das matė įeinant daug žmonių, bet nematė nė vieno išeinant. 
Kartkarčiais jis pažvelgdavo į stogą. Čigonė nejudėjo, kaip ir 
jis. Arklininkas atrišo žirgą ir nuvedė į arklidę. 

Taip jie praleido visą dieną: Kvazimodas prie stulpo, Esme- 
ralda ant stogo, Febas, be abejo, prie Fler-de-Lisos kojų. 

Pagaliau atėjo naktis; naktis be mėnulio, juoda naktis. Kad 
ir kaip žiūrėjo Kvazimodas į Esmeraldą, netrukus ji virto boluo- 
jančia dėme, o dar po kurio laiko — ir tos nebeliko. Viskas iš- 
nyko, visur buvo tamsu. 

Kvazimodas matė, kaip Gondelorje namų fasadas nuo vir- 
šaus iki apačios nušvito. Matė, kaip įsižiebė ir kiti langai aikš- 
tėje; matė, kaip jie užgeso visi lig vieno. Mat visą vakarą išsto- 
vėjo jis savo poste. Karininkas neišėjo. Kai paskutinieji praei- 
viai jau buvo grįžę namo, kai visuose kituose namuose užgeso 
žiburiai, Kvazimodas liko vienui vienas visiškoje tamsoje. Tais 
laikais katedros aikštė nebuvo apšviesta. 

O Gondelorje namų languose buvo šviesu net ir po vidur- 
nakčio. Nejudėdamas iš vietos, atidus Kvazimodas matė už 
spalvotų stiklų šmėžuojant daugybę šokančių šešėlių. Jei ne- 
būtų buvęs kurčias, tai, rimstant mingančio Paryžiaus šurmu- 
liui, būtų vis aiškiau girdėjęs Gondelorje namuose šventės 
triukšmą, juoką ir muziką. 

Apie pirmą valandą nakties svečiai pradėjo skirstytis. Tū- 
nodamas tamsoje, Kvazimodas žiūrėjo į juos, einančius iš deg- 
lais apšviesto prieangio. Bet kapitono tarp jų nebuvo. 

Jį apniko liūdnos mintys. Kartais jis pažvelgdavo į viršų 
kaip nuobodžiaująs žmogus. Dideli, juodi, sunkūs, išsidraikę, 
supleišėję debesys kabojo kaip gedulo krepo hamakai po žvaigž- 
dėta nakties arka. Atrodė, kad tai dangaus skliauto voratinkliai. 

Vienu tarpu jis staiga pamatė slėpiningai atsiveriant balkono 
duris — mat balkono akmeninė baliustrada buvo tiesiai viršum 
jo galvos. Trapios stiklinės durys praleido du žmones ir vėl ty- 
liai užsivėrė. Tai buvo vyras ir moteris. Kvazimodas vos vos 
įžiūrėjo, kad vyras — tai gražusis kapitonas, o moteris — jauno- 
ji dama, kuri rytą iš to paties balkono sveikino atjojantį kari- 
ninką. Aikštė buvo visiškai tamsi, o kai tik durys užsidarė, už jų 
nusileido dviguba raudona užuolaida, ir iš buto į balkoną nebe- 
pateko joks šviesos spindulėlis. 

Kiek mūsų kurčius galėjo spręsti, negirdėdamas nė vieno 
jų žodžio, jaunuolis ir mergina labai švelniai kalbėjosi. Mergai- 
tė, matyt, leido karininkui apkabinti jos liemenį ir menkai tesi- 
priešino bučiniui. | 

Kvazimodas iš apačios matė tą sceną, neskirtą pašalinių 
akims ir todėl juo žavesnę. Su kartėliu stebėjo jis tą laimę, tą 
grožį. Beje, vargšelio prigimtis nebuvo nebylė, o jo stuburas, 
nors ir bjauriai iškrypęs, virpėjo taip kaip ir kiekvienas kitas. 
Kvazimodas mąstė apie savo varganą dalią, nulemtą apvaizdos: 
moterys, meilė, aistra amžinai slinks jam pro šalį, jis tik žiūrės 
į kitų laimę. Bet šitas reginys jam ypač buvo skaudus, širdis 
jam ypač virė apmaudu ir pasipiktinimu; jis galvojo, kaip kentė- 
tų visa tai matydama čigonė. Tiesa, naktis buvo labai tamsi, ir 
Esmeralda, jei ji tebėstovėjo toje pačioje vietoje (jis tuo neabe- 
jojo), buvo per daug toli: jis pats vos galėjo įžiūrėti įsimylėjė- 
lius balkone. Tai buvo jam paguoda. 

Tuo tarpu jų pokalbis darėsi vis karštesnis. Jaunoji dama, 
rodės, maldavo karininką daugiau nieko iš jos neprašyti. Kvazi- 
modas neaiškiai matė tik gražias rankas sunertais pirštais, šyp- 

seną pro ašaras, merginos žvilgsnį, nukreiptą į žvaigždes, aist- 
ringas kapitono akis, nuleistas į ją. 

Laimė, — mat jaunoji mergina jau silpnai tesigynė, — balko- 
no durys virstelėjo, pasirodė sena dama, jaunoji kaip ir sumišo, 
karininkas pyktelėjo, ir visi trys suėjo į vidų. 

Po valandėlės tarpuvartėje suprunkštė arklys, ir puošnusis 
karininkas, įsisupęs į naktinį apsiaustą, prajojo pro Kvazimodą. 

Varpininkas luktelėjo, kol jis pasuks už gatvės kampo, pas- 
kui vikriai kaip beždžionė leidosi jam įkandin, šaukdamas: 

— Ei! Kapitone! 

Kapitonas sustojo. 

— Ko iš manęs nori tas valkata? — tarė jis, įžiūrėjęs tam- 
soje keistą padarą iškrypusiomis strėnomis, kuris bėgo prie jo 
šlubuodamas. 

Prisivijęs Kvazimodas drąsiai stvėrė arkliui už pavadžio. 

— Sekite paskui mane, kapitone. Kai kas čia netoliese nori 
su jumis pasikalbėti. ' 

— Prisiekiu Mahometu, — sumurmėjo Febas,— tą bjaurų, 
pasišiaušusį paukštį lyg ir esu kažkur matęs. Na, gal paleisi 
arklio pavadį? 

— Kapitone,— atsakė kurčius,— ar neklausiate manęs, kas 
jus nori matyti? . 

— Sakau tau, paleisk arklį, — atkirto nekantraudamas Fe- 
bas.— Ko, kvaily, pakibai mano žirgui ant kaklo? Gal manai, kad 
tai kartuvės? | 

Kvazimodas, nė neketindamas paleisti pavadžio, bandė ap- 
gręžti arklį. Nesuprasdamas, kodėl kapitonas priešinasi, jis 
skubiai tarė: 

— Einam, kapitone, jūsų laukia viena moteris.-- Ir pridūrė 
su įstanga: — Moteris, kuri jus myli. 

— Tai šunsnukis! — tarė kapitonas.— Jis mano, kad turiu. 
eiti pas visas moteris, kurios mane myli arba sakosi mylinčios! 
Ojei kartais ji panaši į tave, apuoke? Pasakyk tai, kuri tave siun- 
tė, kad aš vedu ir kad teeinie ji po velnių! 

— Klausykite, — sušuko Kvazimodas, tikėdamasis vienu žo- 
džiu išsklaidyti kapitono abejones,— einam, monsinjore, tai 
jūsų pažįstama čigonė! 

Tas žodis iš tikrųjų padarė Febui didelį įspūdį, bet ne tokį, 
kokio tikėjosi kurčius. Atsimename, kad šaunusis mūsų kari- 
ninkas pasitraukė su Fler-de-Lisa valandėlę prieš Kvazimodui 
išgelbint pasmerktąją iš Šarmoliu rankų. Po to, lankydamasis 

pas Gondelorje, jis vengė prasitarti apie tą moterį: šiaip ar 
taip, ją prisiminti jam buvo skaudų; o Fler-de-Lisa manė, kad 
būtų negudru pasakyti, jog čigonė gyva. Taigi Febas buvo tik- 
ras, kad jau mėnuo ar pora mėnesių, kai vargšė Similara mirusi. 
Pridursime, kapitonas spėjo pagalvoti, kad naktis labai tamsi, 
o keistasis pasiuntinys nežmoniškai bjaurus, kad jo balsas aidi 
tarsi iš kapo, kad jau po vidurnakčio ir gatvė tokia pat tuščia 
kaip ir aną vakarą, kai jį užkalbino vienuolis šmėkla, kad žirgas 
šnarpščia, žiūrėdamas į Kvazimodą. 

— Čigonė! — sušuko jis, beveik persigandęs.— Štai kaip! 
Vadinasi, atėjai iš ano pasaulio? — Ir griebėsi durklo rankenos. 

— Greičiau, greičiau, — ragino kurčius, stengdamasis ap- 
sukti arklį. — Štai Čia! 

Febas iš visų jėgų spyrė jam batu į krūtinę. 

Kvazimodo akis sužaižaravo. Jis buvo bepuoląs kapitoną. 
Paskui valdydamasis tarė: 

— O, koks jūs laimingas, kad kai kas jus myli! 

Jis pabrėžė žodį kai kas ir, paleisdamas arklio pavadį, su- 
šuko: 

— Nešdinkitės! . 

Febas keikdamasis paspaudė žirgą pentinais. Kvazimodas 
žiūrėjo į jį, dingstantį gatvės rūke. 

— O,— tyliai tarė vargšas kurčius,— ko jis atsisako! 

Jis sugrįžo į katedrą, užsižiebė lempą ir užlipo į bokštą. 
Kaip ir buvo manęs, Esmeralda stovėjo kaip stovėjusi toje pa- 
čioje vietoje. 

Iš. tolo jį pastebėjusi, čigonė atbėgo jam priešais.“ 

— Vienas! — sušuko ji, sielvartingai sunerdama gražias ran- 
kas. 

— Man nepavyko jo surasti, — šaltai tarė Kvazimodas. 

— Reikėjo laukti visą naktį! — tarė ji karštai. 

Jis pamatė piktą jos mostą ir suprato priekaištą. 

— Kitą sykį geriau pasaugosiu,— pažadėjo nuleisdamas 
galvą. 

— Eik sau! — tarė ji. 

Jis nuėjo. Štai ji nepatenkinta juo. Bet verčiau būti jos 
ujamam negu ją nuliūdinti. Visą skausmą jis pasiliko sau. 

Nuo tos dienos čigonė jo nebematė. Jis nebeateidavo prie 
jos celės. Kartais ji pamatydavo kurio nors bokšto. viršūnėje 
varpininką, melancholiškai į ją žiūrintį. Bet vos tik jį pastebė- 
davo, jis dingdavo. 

Reikia pasakyti, kad ji per daug nenusiminė, Varščai kup- 

riui savo noru pasitraukus. Širdies gilumoje už tai jam netgi 
buvo dėkinga. Beje, Kvazimodas kažko ir negalėjo tikėtis. 

Ji Kvazimodo nebematė, bet jautė šalia gerą dvasią. Jai mie- 
gant, nematoma ranka padėdavo šviežio maisto. Vieną rytą ji 
rado ant palangės paukščių narvelį. Viršum jos celės buvo skulp- 
tūra, kurios ji bijojo. Ir ne kartą pasakė apie tai Kvazimodui. 
Vieną rytą (mat visa tai buvo daroma naktį) pažiūrėjo — tos 
skulptūros nebebuvo. Kažkas ją sudaužė. Tas, kas užsikorė ligi 
tos skulptūros, žinia, rizikavo gyvybe. 

Kai kada vakarais ji girdėdavo varpinės pastogėje balsą, 
dainuojantį keistą, liūdną deiną, tarsi lopšinę. Tai buvo nerimuo- 
tos eilės, kokias gali sudėti tik kurčius. 


Nežiūrėk į veidą, mergaite! 
Žiūrėk, mergaite, į širdį! 


Ne sykį gražuolio širdis pilna bjaurystės, 
Ir ne kiekvienoj širdy meilė gyventi gali. 


Mergaite, pušis negraži, 
Tuopa už ją puikesnė. 
Bet ji žaliuoja ir žiemą. 


Ak, nėra ko nė kalbėti — 
Jei esi negražus, negyvenk! 
Gražus tik į gražų žiūri — 
Balandis niekina sausį! 


Grožis yra tobulybė, 
Grožis yra visagalis, 
Jis vienas žemėj visoj nedalijamas: 


Varnas skraido tik dieną, 
Pelėda skraido tik naktį, 
O gulbė — ir dieną, ir naktį. 


Vieną rytą pabudusi, ji pamatė ant palangės dvi vazas su 
gėlėmis. Vieną krištolinę, labai gražią, labai blizgančią, bet 
įtrūkusią. Vanduo iš jos buvo išbėgęs, pamerktos gėlės nuvytu- 
"sios. Antrą — molinę, pilną vandens, ir joje gaivias, skaisčias 
gėlės. 

Nežinau, ar tai buvo padaryta tyčiomis, bet Esmeralda pa- 
ėmė suvytusią puokštę ir visą dieną ją nešiojosi prie krūtinės. 

Tą dieną ji nebegirdėjo balso, dainuojančio bokšte. 

Bet jai ne tas buvo galvoj. Per dienas glamonėjo Džali, sekė 
Gondelorje namų duris, tyliai šnekėjosi su Febu, trupino kregž- 
dėms duoną. 

O Kvazimodo visai nebematė ir nebegirdėjo. Vargšas var- 
pininkas tarytum dingo iš bažnyčios. Vis dėlto vieną naktį, 
kai ji nemiegojo ir svajojo apie savo gražųjį kapitoną, išgirdo 
kažką dūsaujant prie celės. Persigandusi atsikėlė ir mėnesienoje 
pamatė kažką kūpsant priešais duris. Tai Kvazimodas miegojo 
ant akmeninių grindų. 


V 
RAUDONŲJŲ DURŲ RAKTAS 


Kalbos apie stebuklingą čigonės išgelbėjimą netrukus pasie- 
kė ir archidiakoną. Jis pats nesižinojo, ką pajuto tai išgirdęs. 
Su Esmeraldos mirtimi jau buvo apsipratęs. Taigi buvo ramus, 
nes pasiekė žmogui įmanomas kančios gelmes. Žmogaus širdis 
(tėvas Klodas tą temą buvo apmąstęs) talpina tik tam tikrą 
kiekį sielvarto. Kai kempinė prisigėrusi, gali ir jūra ją užlie- 
ti — vis tiek nesugers daugiau nė lašo. 

Esmeraldai mirus, kempinė jau buvo prisigėrusi, tėvui Klo- 
dui šiame pasaulyje viskas buvo baigta. Bet štai ji gyva, Febas 
taip pat,— vadinas, vėl iš naujo prasidės kančios, sukrėtimai, 
abejonės, gyvenimas, o Klodas nuo visa to jau buvo pavargęs. 

- Sužinojęs tą naujieną, jis užsidarė vienuolyne, savo celėje. 
Nebesirodė kapitulos susirinkimuose, nebelaikė pamaldų. Nieko 
neįsileido, nė vyskupo. Taip užsisklendęs, išbuvo keletą savai- 
čių. Žmonės manė, kad serga. Jis iš tikrųjų sirgo. 

Ką gi jis taip užsidaręs veikė? Su kokiomis mintimis nelai- 
mingasis galynėjosi? Gal stojo į paskutinę kovą su baisiąja 
savo aistra? Gal kūrė paskutinį jos mirties ir savo pražūties 
planą? 

Jo Žeanas, jo mylimas brolis, jo išlepintas vaikas, buvo 
atėjęs prie durų, beldėsi, plūdosi, maldavo, dešimt kartų sakė 
savo vardą. Klodas durų neatidarė. 

Jis ištisas dienas praleisdavo priplojęs veidą prie savo lango. 

Pro jį matė Esmeraldos kambarėlį, dažnai ir ją pačią su ožkyte, 
kartais ir Kvazimodu. Pastebėjo, kad bjaurusis kurčius tūpčioja 
apie čigonę, jos klauso, jai švelnus ir nuolankus. Prisiminė —- 
mat turėjo gerą atmintį, o atmintis yra pavyduolių kankintoja — 
prisiminė, kaip vieną vakarą varpininkas keistai žiūrėjo į šokė- 
ją. Klausė save, kokiais sumetimais Kvazimodas ją gelbėjo. 
Matė daugybę mažų scenų tarp čigonės ir kurčiaus, o jų panto- 
mima, stebima iš toli ir jo aistros komentuojama, jam atrodė 
itin meili. Jis nepasitikėjo keista moterų natūra. Ir neaiškiai pa- 
juto bundantį pavydulį, kurio niekada nesitikėjo pajusiąs, pa- 
vydulį, dėl kurio rausdavo iš gėdos ir pasipiktinimo. Pavydu- 
liauti kapitonui — tiek jau to, bet šitam! Ta mintis jį sukrėsdavo. 

Jo naktys buvo baisios. Kai jis sužinojo čigonę esant gyvą, 
stingdančios mintys apie vaiduoklį ir kapą, kurios jį buvo ap- 
sėdusios pirmąją dieną, dingo, ir vėl jį ėmė kamuoti kūniška 
aistra. Jis raitydavosi lovoje, jausdamas šalia juodbruvę mer- 
gaitę. 

Kiekvieną naktį jo kliedinti vaizduotė rodė Esmeraldą viso- 
kiomis pozomis, kurios jam dar labiau įkaitindavo kraują. Jis 
regėjo ją užsimerkusią, gulinčią pasliką ant nudurto kapitono, 
jos gražią nuogą krūtinę, užlietą Febo krauju tą palaimos aki- 
mirką, kai ant išblyškusių jos lūpų užspaudė bučinį, kurio lieps- 
ną nelaimingoji pajuto, nors ir pusgyvė. Regėjo, kaip budeliai 
grubiomis rankomis nuauna ir sukausto ispanišku batu su gele- 
žiniu sraigtu mažą jos pėdą, dailią, apvalią blauzdą, lankstų 
baltą kelį. Vėl ir vėl regėjo lyg iš dramblio kaulo nutekintą 
kelį, vos kyšantį iš baisiojo Torteriu prietaiso. Pagaliau prieš 
akis stodavo jaunoji mergina vienmarškinė, su virve.ant kaklo, 
apnuogintais pečiais, basa, beveik nuoga, tokia, kokią ją matė 
paskutiniąją dieną.' Nuo tų geidulingų vaizdų jam gniaužėsį 
kumščiai ir šiurpas eidavo per nugarą. 

Vieną naktį tie vaizdai taip žiauriai įkaitino skaistuolio ku- 
nigo kraują, kad jis ėmė kandžioti pagalvę, iššoko iš lovos, užsi- 
metė ant marškinių kamžą ir, žibintu nešinas, išlėkė PRžRUSEIS, 
pakvaišęs, degančiomis akimis. 

Jis žinojo, kur yra Raudonųjų durų, jungiančių vienuolyną 
su bažnyčia, raktas, o bokšto laiptų raktą, kaip žinome, visada 
turėjo prie savęs. 

VI 
TOLIAU APIE RAUDONŲJŲ DURŲ RAKTĄ 


Tą naktį Esmeralda užmigo savo kambarėlyje užmiršusi 
praeitį, kupina vilties ir saldžių minčių. Ir kurį laiką miegojo, 
kaip visada sapnuodama Febą, tik staiga lyg ir išgirdo kažką 
čia pat šlamant. Jos miegas būdavo jautrus ir neramus kaip 
paukštelio. Išbusdavo nuo menkiausio krebždesio. Atsimerkė. 
Naktis buvo labai tamsi. Ir vis dėlto ji pamatė veidą, žiūrintį į 
ją pro langelį. Vaiduoklis švietėsi lempa. Esmeraldos pastebėtas, 
lempą tuoj užpūtė. Vis dėlto mergina spėjo jį pamatyti ir iš 
siaubo užsimerkė. 

— Ol! — tarė ji užgesusiu balsu.— Kunigas! 

Lyg žaibui švystelėjus, jai stojo prieš akis pergyventa ne- 
laimė. Sustingusi ji griuvo į savo patalą. 

Netrukus pajuto kažin ką prisišliejus prie jos ir taip sudre- 
bėjo, jog visai prabudo ir įsiutusi atsisėdo guolyje. 

Kunigas prisislinko visai arti ir apkabino ją abiem rankom. 

Ji norėjo sušukti, bet neįstengė. 

— Eik šalin, pabaisa! Eik“ šalin, žmogžudy! — tyliai tarė 
ji iš pykčio ir baimės drebančiu balsu. 

— Pasigailėk! Pasigailėk! E Kunigas, spausda- 
mas lūpas jai. prie peties. 

Ji stūmė nuo savęs tą pliką galvą, iš škiai už kuokštų 
paausiuosė, tarsi jis būtų ją kandžiojęs, ne bučiavęs. 

— Pasigailėk! — kartojo nelaimingasis.— Jei žinotum, kas 
yra mano meilė tau! Tai ugnis, tai ištirpdytas švinas, tai tūkstan- 
tis peilių mano širdyje! - 

Ir jis su nežmoniška jėga suspaudė jai rankas. 

— Paleisk,— lyg galvos netekusi, sišuko ji, — paleisk, arba 
spjausiu į veidą! 

Jis paleido. 

-— Žemink mane, mušk mane, pyk! Daryk ką nori! Bet pasi- 
gailėk! Mylėk mane! 

Tada ji su vaikišku įsiūčiu ėmė jį mušti. Kiek įstengdama 
daužė gražiomis rankomis, norėdama sužaloti jam veidą. 

— Eik šalin, šėtone! 

— Mylėk mane! Mylėk mane! Pasigailėk! — šaukė vargšas 
kunigas ir mušamas vis tiek lindo jos glamonėti. 

Mergaitė pajuto, kad jis ima viršų. 

— Reikia baigti! — tarė jis grieždamas dantimis. 

Visa virpėdama, ji pasijuto nugalėta, sugniužusi jo glėby, 
jo valdžioje. Jos kūnu šliaužiojo geisminga ranka. Iš paskuti- 
niųjų ji ėmė šaukti: 

— Gelbėkit! Čionai! Vampyras! Vampyras! 

Niekas neatėjo. Tik Džali prabudo ir nusigandusi ėmė me- 
kenti. 

— Tylėk! — tarė dusdamas kunigas. 

Besigindama ir besiraičiodama ant grindų, čigonė užčiuopė 
kažkokį šaltą metalinį daiktą. Tai buvo Kvazimodo švilpukas. 
Ji pagriebė švilpuką su skausminga viltimi, prikišo prie lūpų 
ir, sukaupusi paskutines jėgas, papūtė. Pasigirdo aiškus, šaižus, 
veriantis garsas. i 

— Kas čia? — paklausė kunigas. 

Beveik tą pačią akimirką jis pasijuto tvirtos rankos traukia- 
mas šalin; celėje buvo tamsu, jis negalėjo gerai įžiūrėti, kas jį 
pačiupo, tik išgirdo įnirtingai kaukšint dantis ir pamatė, kaip 
tamsoje viršum jo galvos sušvytavo platus peilis. 

Kunigui pasirodė, kad tai Kvazimodas. Juk niekas kitas ir 
negalėjo būti. Jis prisiminė, kad prie laukujų durų buvo užkliu- 
vęs už kažkokio ryšulio. Vis dėlto nebuvo tuo tikras, kadangi 
nepažįstamasis neištarė nė žodžio. Tada kunigas stvėrė ranką su 
peiliu ir sušuko: 

— Kvazimodai! 

Tą šiurpią valandą jis užmiršo, kad Kvazimodas kurčias. 

Vienu akies mirksniu kunigas buvo parblokštas ant žemės 
ir pajuto, kaip sunkus lyg švinas kelis įsirėmė jam į krūtinę. 
Iš to kampuoto kelio ir pažino Kvazimodą. Bet ką daryti, kad 
ir Kvazimodas jį pažintų? Naktis kurčių paversdavo neregiu. 

Jis žuvęs. Mergina, negailestinga kaip įpykusi tigrė, nesi- 
kiš, negelbės jo. Peilis jau artėjo prie galvos. Momentas buvo 
kritiškas. Staiga jo priešininkas tarsi suabejojo. 

— Nereikia ant jos taškyti kraujo! — tarė jis kimiu balsu. 

Tai buvo Kvazimodo balsas. . 

Po to kunigas pajuto, kad didelė ranka jį tempia už kojos iš 
celės. Tai ten jam teks numirti. Jo laimė, ką tik buvo patekėjęs 
mėnulis, 

Kai juodu atsidūrė už celės durų, kunigo veidą apšvietė 
blyškus mėnulio spindulys. Kvazimodas pažvelgė, sudrebėjo, 
paleido kunigą ir pasitraukė atbulas, 

Pribėgusi prie celės slenksčio, čigonė nustebo pamačiusi, 

kaip staiga pasikeitė vaidmenys. Dabar grasino kunigas, o Kva- 
zimodas maldavo. 

Kunigas ženklais rodė savo pyktį ir priekaištus ir griežtai 
jam mostelėjo, kad pasišalintų. 

Kurčius nuleido galvą, o paskui atsiklaupė prie čigonės durų. 

— Monsinjore,— tarė jis rimtu ir nuolankiu balsu, — paskui 
darykite, ką panorėsite; bet pirmiau nužudykite mane. 

Tai sakydamas, atkišo kunigui savo peilį. 

Visai nebesivaldydamas, kunigas puolė ant jo, bet jaunoji 
mergina buvo už jį greitesnė. Ji ištraukė peilį Kvazimodui iš 
rankų ir ėmė pašėlusiai kvatoti. 

— Prisiartink! — tarė ji kunigui. 

Ji iškėlė peilį. Kunigas sustojo nesiryždamas. Ji tikriausiai 
būtų smogusi. 

— Tu nneišdrįsi prieiti, baily! — sušuko ji. Paskui, žinodama, 


kad tie žodžiai pervers kunigui širdį lyg tūkstančiai įkaitintų 


geležinių virbų, negailestingai pridūrė: — O, aš žinau, kad Fe- 
bas nenumirė! 

Kunigas spyrė Kvazimodui, parvertė jį žemėn ir, drebėdamas 
iš įdūkio, dingo po laiptų skliautais. 
Ė Kai jis nuėjo, Kvazimodas paėmė čigonę išgelbėjusį švilpu- 

ą. 

— Aprūdijęs,— tarė, paduodamas jai švilpuką. Po to paliko 
ją vieną. ; 

Mergina, tos audringos scenos priblokšta, susmuko be jėgų 
į savo patalą ir ėmė pasikūkčiodama verkti. Jos padangė vėl 
grėsmingai niaukėsi. 

O kunigas apgraibomis sugrįžo į savo celę. 

Taip ir įvyko. Tėvas Klodas ėmė pavyduliauti Kvazimodui! 

Susimąstęs jis kartojo savo lemtingus žodžius: „Jos niekas 
neturės!“ 


DEŠIMTOJI KNYGA 


I 


BERNARDINŲ GATVĖJE GRENGUARUI KYLA KELI GERI 
SUMANYMAI 


Kai Grenguaras pamatė, kurlink krypsta visa ta byla ir kad 
svarbiausiems tos komedijos personažams kvepia virvė, kartu- 
vės ir kitokie nemalonumai, nusprendė nesikišti. Tačiau valka- 
tos, pas kuriuos jis pasiliko, manydamas, kad, šiaip ar taip, tai 
geriausioji Paryžiaus draugija, nepaliovė domėjęsi čigone. 
Poetui atrodė, kad taip ir reikia: juk tų žmonių, kaip ir jos, ateitis 
Šarmoliu ir Torteriu rankose, jie nejodinėja, kaip jis, vaizduotės 
šalyse ant sparnuoto Pegaso. Iš jų kalbų jis sužinojo, kad 
žmonelė, tekusi jam sukulto ąsočio dėka, pasislėpė katedroje, 
ir dėl to labai džiaugėsi. Bet nė minties neturėjo nueiti jos ap- 
lankyti. Kartais pagalvodavo apie ožkytę, ir tiek. Dieną rodė 
akrobatikos numerius ir taip užsidirbdavo duoną, o naktimis 
išsijuosęs kūrė memorandumą prieš Paryžiaus vyskupą: vis 
neužmiršo, kaip jį kažkada aptašė vyskupo malūnų ratai, ir už 
tai ant jo tebepyko. Dar buvo apsiėmęs parašyti komentarus 
puikiam Bodri le Ružo, Nuajono ir Turne vyskupo, veikalui 
De cupa petrarum“* ir dėl to baisiai susidomėjo architektūra, 
Naujasis polinkis išstūmė iš jo širdies senąją aistrą — hermeti- 
ką, kurios natūrali išdava, tarp kitko, ir yra architektūra, kadan- 
gi hermetika artimai susijusi su statyba. Iki šiol mylėjęs idėją, 
Grenguaras pamilo idėjos formą. 

Vieną dieną jis sustojo šalia Sen Žermen !'Oserua bažny- 
čios, prie kampo rūmų, vadinamų Vyskupo kalėjimu, kuriam 
priešais buvo kiti rūmai, vadinami Karaliaus kalėjimu. Vyskupo 
kalėjimas turėjo žavią keturiolikto amžiaus koplyčią, kurios 
absida buvo į gatvės pusę. Grenguaras pamaldžiai tyrinėjo lau- 
kujes tos koplyčios skulptūras. Jis jautė tą egoistinį, nepaprastą, 
aukščiausią malonumą, kai menininkas mato pasaulyje tik meną 
ir pasaulį tik mėne. Staiga kažkas sunkiai uždėjo jam ant peties 


- 


* Apie akmenų tašymą (Iot.). 

ranką. Jis atsigręžė. Tai buvo jo senas bičiulis, kadaise jo moky- 
tojas, ponas archidiakonas. 

Grenguaras apstulbo. Jis seniai nebuvo matęs archidiakono, 
o tėvas Klodas buvo iš tų pakilios dvasios ir aistringų žmonių, 
su kuriais susitikus visada sutrinka filosofo skeptiko pusiausvy- 
ra. 

Archidiakonas valandėlę tylėjo, ir per tą laiką Grenguaras 
galėjo jį stebėti. Tėvas Klodas jam pasirodė labai pasikeitęs, 
išblyškęs kaip žiemos rytmetys, įdubusiomis akimis, beveik bal- 
tais plaukais. Pirmas prabilo kunigas ramiu, bet šaltu balsu: 

— Kaip jaučiatės, metre Pjerai? 

— Kaip mano sveikata? — perklausė Grenguaras.— Ėhė! 
Galima sakyti, nei šiokia, nei tokia. Vis dėlto, apskritai paėmus, 
gera. Aš viską darau saikingai. Žinote, mokytojau? Sveikatos 
paslaptis, pasak Hipokrato, id est cibi, potus, somni, venus, om- 
'nia moderata sint.* 

— Vadinasi, jūs neturite jokių rūpesčių, metre Pjerai? — 
tarė archidiakonas, atidžiai žiūrėdamas į SrEngparą, 

— Dievaži, ne. 

— O ką dabar veikiate? 

— Pats matote, mokytojau. Tyrinėju, kaip nutašyti tie ak- 
menys ir kaip išskaptuotas tas bareljefas. 

Kunigas nusišypsojo ta karčia šypsena, kuri vos kilsteli lūpų 
kampučius. 

— Ir tai jums įdomu? 

— Tai tikras rojus! — sušuko Grenguaras. Ir, pasilenkęs 
prie skulptūrų, pakiliu gyvų fenomenų demonstratoriaus tonu 
ėmė aiškinti: — Ar jums neatrodo, kad vaizdas, pavyzdžiui, 
šiame bareljefe išskobtas meistriškai, labai kruopščiai, su didele 
kantrybe? Pažvelkite į tą kolonėlę. Apie kokį kitą kapitelį esate 
matę apsivijusius tokius švelnius, su tokia meile iškaltus lapus? 
Štai trys Žano Majeveno statulėlės. Tai ne patys gerieji to didžio 
genijaus kūriniai. Vis dėlto veidų paprastumas ir švelnumas, 
pozų bei drapiruočių gyvumas ir kažkoks neišaiškinamas žave- 
sys, jaučiamas net visuose kūrinio trūkumuose, daro figūrėles 
žvitrias ir dailias, sakyčiau, gal net per daug. Argi jums neat- 
rodo, kad tai labai įdomu? 

— Taip, taip! — pritarė kunigas. 

— O jei pamatytumėte koplyčios vidų! — tarškėjo poetas, 


* Valgyti, gerti, miegoti, mylėti — viską saikingai (Iot.). 

pagaustas entuziazmo.— Visur skulptūros. Jų taip tanku, kaip 
kopūstlapių aplink šerdį! Absida dvelkia tokiu pamaldumu ir 
atrodo taip savotiškai, jog niekur kitur tokios nesu matęs! 

Tėvas Klodas jį pertraukė: 

— Vadinasi, jūs laimingas? 

Grenguaras karštai atsakė: 

— Garbės žodis, taip! Iš pradžių aš mylėjau moteris, paskui 
gyvulius. Dabar myliu akmenis. Jie tokie pat įdomūs kaip mote- 
rys ir gyvuliai, o svarbiausia — ištikimi. 

Kunigas prisidėjo ranką prie kaktos. Tai buvo jo įprastas 
judesys. 

— Iš tikrųjų? 

— Kaipgi! Kiek jie teikia pasigėrėjimo! 

Jis paėmė kunigą už rankos, — šis nesipriešino, — ir nusive- 
dė jį po Vyskupo kalėjimo laiptų bokšteliu. 

.— Tai bent laiptai! Juos pamatęs, kiekvieną kartą jaučiuosi 
laimingas. Paprasčiausi laiptai ir kartu didelė retenybė Pary- 
žiuje. Visos pakopos iš apačios nutašytos. Jų grožį ir paprastu- 
mą kaip.tik sudaro tos maždaug pėdos platumo plokštės, sudėtos, 
sutaikytos, sutarpuotos, suleistos; sujungtos, surakintos taip, 
tarsi būtų įsikandusios viena kitą, iš tikrųjų tvirtai ir dailiai! 

— Ir jūs nieko netrokštate? 

— Nieko. 

— Ir nieko nesigailite? 

— Nieko nesigailiu ir netrokštu. Aš susitvarkiau gyvenimą. 

— Ką žmonės sutvarko, — tarė Klodas, — aplinkybės išardo. 

— Esu Pirono pakraipos filosofas, — atsakė Grenguaras,— 
visur laikausi pusiausvyros. 

— O kaip užsidirbate pragyvenimui? 

— Dar po truputį rašinėju — čia kokią epopėją, čia trage- 
diją; bet pelningiausias mano amatas, kurį jau žinote, ME 
jau, — nešioti dantimis kėdžių piramides. 

— Filosofui per grubus amatas. 

— Ir čia visko pagrindas — pusiausvyra,-— tarė .Grengu- 
aras.— Kai žmogus gyveni viena mintimi, visur ją randi. 

— Žinau, — atsakė archidiakonas. 

Patylėjęs kunigas vėl tarė: 

— Vis dėlto jūs atrodote gana vargingai. 

— Geriau būti vargingam negu nelaimingam. 

Tą akimirką sudundėjo arklių kanopos, ir abu mūsų pašneko- 
vai pamatė gatvės gale būrį karaliaus šaulių su iškeltomis ieti- 

mis ir su karininku priešakyje. Kavalkada buvo šauni, visas 
grindinys skambėjo. : 

— Kaip jūs žiūrite į tą karininką! — tarė Grenguaras archi- 
diakonui. 

— Man rodos, kad jį pažįstu. 

— O kaip jis vadinasi? 

— Rodos, Febas de Šatoperas. 

— Febas! Keistas vardas! Yra toks Febas, Fua grafas. Pažino- 
jau vieną merginą, kuri visada prisiekinėjo Febo vardu. 

— Eime,— tarė kunigas, — turiu jums kai ką pasakyti. 

„Kol tas būrys prajojo, pro ledinę archidiakono veido kaukę 
prasimušė kažkoks nerimas. Archidiakonas leidosi pirmyn. 
Grenguaras sekė paskui, pripratęs jam paklusti, kaip visi, kurie 
susidurdavo su tuo valdingu žmogumi. Tylėdami jie atėjo iki pat 
Bernardinų gatvės; čia buvo visai nedaug žmonių. Tėvas Klodas 
sustojo. 

— Ką jūs man turite pasakyti, mąkytojau? — paklausė Gren- 
guaras. 

— Ar jums neatrodo, — atsakė giliai susimąstęs archidiako- 
nas, — kad tų tik ką prajojusių raitelių drabužiai kur kas gra- 
žesni negu jūsų ir mano? 

Grenguaras papurtė galvą: 

— Dievaži! Man labiau patinka mano pusiau geltonas, pu- 
siau raudonas apdaras negu tie geležies ir plieno žvynai. Anoks 
čia malonumas einant žvangėti kaip Gelžgalių krantinė per že- 
mės drebėjimą! 

— Vadinasi, jūs, Grenguarai, niekąda nepavydėjote tiems 
gražiems vaikinams su kario apranga? 

— Ko pavydėti, ponas archidiakone? Ar jų jėgos, jų ginklų, 
jų disciplinos? Verčiau filosofija ir apsiskarmaliavusi nepriklau- 
somybė. Verčiau būti musės galva negu liūto uodega. 

— Keista,— tarė šusimiąstęs kunigas.— Gražus apdaras vis 
dėlto yra gražus. 

Matydamas kunigą Šisiokivojudi Grenguaras paėjėjo pasi- 
gėrėti gretimo namo prieangiu ir grįžo plodamas rankomis: 

— Jei jums mažiau rūpėtų gražūs karių drabužiai, ponas ar- 
chidiakone, paprašyčiau pasižiūrėti šitų durų. Visada sakiau, 
kad sjero Obri namų durys puikiausios pasaulyje. 

— Pjerai Grenguarai,— tarė archidiakonas,— kur pasidėjo 
ta mažoji šokėja čigonė? 

— Esmeralda? Jūs labai greitai keičiate pokalbį. 

— Argi ji nebuvo jūsų žmona? 

— Taip, mus sutuokė sukultas ąsotis. Ketveriems metams. 
Beje, — pridūrė Grenguaras, su pašaipėle žiūrėdamas į archidia- 
koną,— vadinasi, jūs vis dar apie tai galvojate? 

— O jūs jau ne? 

— Mažai. Esu taip užsiėmęs!.. Dieve mano, kokia graži 
buvo ožkelė! 

— O ar ta čigonė neišgelbėjo jums gyvybės? 

— Dievaži, taip. 

— Tai va! Kas jai atsitiko? Ką jai padarėte? 

— Negalėčiau pasakyti. Ją turbūt pakorė. 

— Taip manote? 

— Nesu tuo tikras. Kai pajutau, kad kvepia kartuvėmis, aš 
pasitraukiau. 

— Tai visa, ką jūs žinote? 

— Palaukite. Girdėjau, kad ji prisiglaudė katedroje, kad ten 
jai saugu, ir tuo labai džiaugiuosi, tik man nepasisekė sužinoti, ar 
ožkytė yra su ja, — štai ir visa, ką apie tai žinau. 

— Pranešiu jums daugiau, — sušuko tėvas Klodas, ir jo bal- 
sas, iki šiol tylus, lėtas ir beveik duslus, dabar ėmė griaudėti.— 
Ji iš tikrųjų prisiglaudė katedroje. Bet už trijų dienų teismas iš 
ten ją paims, ir ji bus pakarta Grevos aikštėje. Jau yra tribunolo 
sprendimas. 

— Čia jau blogiau, — tarė Grenguaras. 

Kunigas akies mirksniu vėl pasidarė ramus ir šaltas. 

— Ir koks velnias turėjo malonumą rūpintis pakartotiniu 
jos suėmimu? Argi negalima buvo duoti teismui ramybės? Kas 
tokio, jei vargšė mergaitė prisiglaudė po katedros atraminėmis 
arkomis, šalia kregždžių lizdų? 

— Pasaulyje yra tokių šėtonų,— atsakė archidiakonas. 

— Tai velniškai blogi dalykai, — tarė Grenguaras. 

— Taigi ji išgelbėjo jums gyvybę? — tarė patylėjęs archi- 
diakonas. 

— Kai buvau pakliuvęs pas savo draugus valkatas. Dar kiek, 
ir būčiau'buvęs pakartas. Šiandien jie to gailėtųsi. 

— O ar nenorėtumėte jai padėti? 

— Mielai, tėve Klodai. Bet jeigu įsivelsiu į kokią nors bjau- 
rią istoriją? 

— Didelio čia daikto! 

— Še tau! Didelio daikto! Lengva jums kalbėti, mokytojau! 
'O aš esu pradėjęs du didelius veikalus. 

Kunigas sudavė sau per kaktą. Nors ir dėjosi ramus, vis-dėlto' 


kartkarčiais koks smarkus mostas atskleisdavo jo vidinį nerimą. 
-— Kaip ją išgelbėti? 
€Grenguaras jam tarė: . 
— Mokytojau, aš įmas atsakysiu: I! pedelt. Turkiškai tai 

reiškia: „Dievas -— 13545 viltis 

pakartojo Klodas susimąstęs. 

2 sau per kaktą. 

:>jau, Mano vaizduotė veikia. Aš jums 

O jei kas nors paprašytų malonės kara- 


Liudviką XI? Malonės? | 

-— O.kodė! ne? 

-— Pabandyk atimti kaulą iš tigro! 

<irenguaras ėiuė ieškoti naujų kelių. 

— Na, kiausvkite! O jei-aš įteikčiau priėmėjoms pareiški- 
mą. Aad mergina nėščia? 

-£dubusios kunigo akys sužaižaravo. 

'— Nėščia! Kvaily! Ar apie tai ką nors žinai? 

Grenguaras išsigando jo išvaizdos ir skubiai tarė: 

— O, ne, aš nieko nežinau! Mūsų moterystė buvo tikra foris- 
maritagium“'. Aš čia nieko dėtas. Bet šitaip galima išgauti baus- 
mės atidėjimą. 

-— Kvailystė! Gėda! Tylėk! 

-- Būta čia ko pykti, — sumurmėjo Grenguaras.— Taip gali- 
mz. išgauti bausmės atidėjimą, niekam dėl to nebūtų blogiau, 
iėmėjos, vargšės moterėlės, uždirbtų keturiasdešimt Pary- 
i4us aenarų. 

Kunigas jo nesiklausė. 

--—— O vis dėlto ją reikia iš ten išvesti! — murmėjo jis.— Už 
trijų dienų ji bus suimta! O jei ir nebūtų teismo nuosprendžio, 
tai tas Kvazimodas! Moterų skonis toks iškrypęs! — Jis pakėlė 
balsą: — Metre Pjerai, aš apgalvojau; yra tik vienas būdas ją 
išgelbėti. 

— Koks? Aš jokio kito nežinau. 

— Klausykite, metre Pjerai, atsiminkite, kad ji išgelbėjo 
jums gyvybę. Aš jums atvirai išdėstysiu savo sumanymą. Baž- 
nyčia dieną naktį sekama. Iš jos leidžiama išeiti tik tiems, ku- 
riuos matė įeinant. Taigi jūs galėsite įeiti. Jūs ateisite. Aš jus 


* Fiktyvios vedybos (Iot.). 

nuvesiu pas ją. Jūs pasikeisit drabužiais. Ji apsivilks jūsų ap- 
siaustu, o jūs — jos sijonu. 

— Iki šiol viskas gerai, — tarė filosofas.— O toliau? 

— Toliau? Ji išeis, apsivilkusi jūsų drabužiais; jūs pasilik- 
site, apsivilkęs jos drabužiais. Jus galbūt pakars, bet ji bus iš- 
gelbėta. 

Grenguaras labai rimtai pasikasė už ausies. 

— Žiūrėk tu man! Tokia mintis man pačiam niekada nebūtų 
kilusi. 

Kai tėvas Klodas taip netikėtai pasiūlė tokį dalyką, atviras 
ir geraširdis poeto veidas aptemo tarsi linksmas Italijos gamto- 
vaizdis, kai staiga pakyla piktas vėjo gūsis ir užveja ant saulės 
debesį. 

-— Na kaip, Grenguarai! Ką pasakysite apie tą sumanymą? 

— Aš pasakysiu, mokytojau, kad ne „galbūt“ mane pakairs, 
o neabejotinai. 

— Tai mums nerūpi. 

— Po galais! — tarė Grenguaras. 

— Ji išgelbėjo jums gyvybę. Tai skola, kurią turite sumo- 
kėti. 

— Turiu ir daugiau skolų, kurių nemoku. 

— Metre Pjerai, tai būtina. 

Archidiakonas kalbėjo valdingai. 

— Klausykite, tėve Klodai,— atsakė labai prislėgtas poe- 
tas, — jūs įsikalėte sau tą mintį, bet ji neteinga. Nesuprantu, ko- 
dėl turiu būti pakartas vietoje kito? 

— O kas gi jus taip riša prie gyvenimo? 

— A! Tūkstančiai dalykų. 

— Kokie, teikitės pasakyti? 

— Kokie? Oras, dangus, rytas, vakaras, mėnesiena, mano 
gerieji draugai valkatos, linksmi pasižodžiavimai su mergšėmis, 
gražūs architektūriniai Paryžiaus pastatai, kuriuos reikia išstu- 
dijuoti, trys storos knygos, kurias turiu parašyti, vieną iš jų 
apie vyskupą ir jo malūnus, — ar maža kas? Anaksagoras sakėsi 
gyvenąs tam, kad galėtų gėrėtis saule. Be to, esu laimingas, kad 
galiu ištisas dienas nuo ryto iki vakaro praleisti su genialiu 
žmogumi, tai yra su pačiu savimi, — tas juk labai malonu. 

— Tuščias barškalas! — sumurmėjo archidiakonas.— Na, 
bet sakyk, o kas tau išgelbėjo tokį malonų gyvenimą? Kam turi 
būti dėkingas, kad gali kvėpuoti oru, matyti dangų ir dar link- 

lybėmis? Jei ne ji, kur dabar būtum? Tai tu nori, kad mirtų ji! 
Juk iš jos malonės esi gyvas? Nori, kad mirtų ji, ta graži, švelni, 
žavinga būtybė, taip reikalinga pasaulio šviesai, dieviškesnė už 
patį dievą! O tu, pusiau išminčius, pusiau beprotis, tu, kažkoks 
nevykęs apmatas, savotiškas augalas, kuris tariasi vaikščiojąs 
ir mąstąs, tu gyvensi, pavogęs kito gyvybę, gyvensi nereika- 
lingas kaip žvakė šviesų vidudienį? Būk bent kiek gailestinges- 
nis, Grenguarai! Būk ir tu kilniaširdis. Ji tau parodė pavyzdį. 

Kunigas kalbėjo karštai. Iš pradžių Grenguaras jo klausėsi 
abejingai, paskui susigraudino ir galiausiai tragiškai susirau- 
kė, ir jo veidas pasidarė panašus į naujagimio, kai šiam skauda 
pilvelį. 

— Jūs kalbate labai jausmingai, — tarė jis šluostydamasis 
ašaras.— Gerai, aš pagalvosiu! Keista jūsų mintis! — Patylėjęs 
pridūrė: — Ką gali žinoti? O gal jie manęs ir nepakars. Kas susi- 
žieduoja, ne visada veda. Kai jie mane ras toje celėje taip juo- 
kingai persirengusį, su sijonu ir kyku, gal ims kvatoti. O be to, 
jei ir pakartų — tegul! Kilpa — tokia pat mirtis kaip bet kuri 
kita, arba, tikriau sakant, ne tokia kaip bet kuri kita. Tai mirtis, 
verta išminčiaus, kuris visą gyvenimą svyravo, mirtis nei dievui, 
nei velniui, kaip tikro skeptiko protas, mirtis su pironizmo ir 
abejonių žyme, laikanti jus tarp dangaus ir žemės, paliekanti 
jus kabantį. Tai filosofo mirtis, ir gal man likimas ją lėmė. 
Puiku mirti taip, kaip gyvenai. 

Kunigas jį pertraukė: 

— Tai sutarta? 

— Kas gi yra, apskritai imant, mirtis? — pakiliai postrin- 
gavo Grenguaras.— Nemaloni akimirka, kelio muitas, perėjimas 
iš menkniekio į nieką. Kažkas paklausė megalopolietį Kerkidą, 
ar jis norėtų mirti. „Kodėl ne, — atsakė jis, — po mirties pama- 
tysiu didžiuosius žmones: Pitagorą tarp filosofų, Hekatėją tarp 
istorikų, Homerą tarp poetų, Olimpiją tarp muzikų.“ 

Archidiakonas jam padavė ranką: 

— Vadinasi, sutarta? Ateisite rytoj. 

Tas mostas grąžino Grenguarą tikrovėn. 

— O, dievaži, ne! — tarė jis prabudusio žmogaus balsu.— 
Būti pakartam! Per daug absurdiška. Aš nenoriu. 

— Na, taisudie! — Ir archidiakonas pro dantis iškošė: — Aš 
tave susirasiu! Ė 

„Aš nenoriu, kad tas prakeiktas žmogus mane surastų“, — 
pagalvojo Grenguaras. Jis nubėgo paskui tėvą Klodą: 

— Klausykit, ponas archidiakone, nereikia pyktis seniems 
draugams! Kad domitės ta mergina, tai yra mano žmona, labai 
gerai. Jūs sugalvojote pasiutiškai gudrų planą, kaip ją išvesti 
iš katedros, bet tas jūsų būdas didžiai nemalonus man, Grengua- 
rui.-O jei aš turėčiau kitą planą? Įspėju jus, kad mane tik ką ap- 
švietė nuostabi mintis. Jei surasčiau būdą, kaip mergaitę ištrauk- 
ti iš nelaimės be jokio pavojaus mano kaklui susiliesti su kilpa, 
ką į tai pasakytumėte? Ar jums to nepakaktų? Ar būtinai reikėtų 
mane pakarti, kad būtumėte patenkintas? 

Kunigas nekantraudamas plėšė iš sutanos sagas. 

— Plepalas! Koks tas tavo būdas? 

— Taip,— kalbėjo Grenguaras pats su savimi, smiliumi 
baksnodamasis nosį, kas reiškė, kad jis mąsto.— Štai kaip! 
Vaikatos — šaunūs vaikinai. Čigonų gentis ją myli. Jie pakils 
sulig pirmuoju žodžiu. Nieko nėra lengviau. Užpulti staiga. Per 
sąmyšį ją bus patogu pagrobti. Kad ir ryt vakare... Jie bus labai 
patenkinti. 

— Koks būdas? Sakyk! — purtė jį kunigas. 

Grenguaras didingai į jį atsigręžė: 

— Paleiskite! Juk matote, kad galvoju. 

Jis dar valandėlę pasvarstė. Po to patenkintas suplojo ranko- 
mis šaukdamas: 

— Puiku! Pasisekimas užtikrintas! 

— Koks būdas? — piktai sušuko Klodas. 

Grenguaras švytėte švytėjo. 

— Eikite šen, papasakosiu jums patyliukais. Tai iš tikrųjų 
šaunus kontrsmūgis, kuris visus mus išvaduos iš keblios padė- 
ties. Po galais! Reikia pripažinti, kad nesu kvaišas.— Ir pats save 
pertarė: — Beje! Ar ožkytė kartu su mergina? 

— Taip. Teraunie tave velnias! 

— Jie būtų ir ožkelę pakorę, ar ne? 

— O kas man darbo? 

— Taip, būtų pakorę. Praėjusį mėnesį pakorė kiaulę. Bude- 
liui tai patinka. Paskui jis suvalgo mėsą. Pakarti mano gražiąją 
Džali! Vargšą avinėlį! 

— Prakeikimas! — sušuko tėvas Klodas.— Tai tu tikrasis 
budelis. Kokį gi būdą, kvaily, sugalvojai išsigelbėti? Ar tavo su- 
manymą teks iš tavęs replėmis ištraukti? 

— Puiku, mokytojau! Štai. 

Grenguaras pasilenkė archidiakonui prie ausies ir ėmė jam 
kažką šnibždėti;, neramiai žvilgčiodamas į vieną ir į antrą gatvės 

galą, nors nebuvo nė gyvos dvasios. Kai jis baigė, tėvas Klodas 
padavė jam ranką ir šaltai tarė: 

— Gerai. Iki rytojaus. 

— Iki rytojaus, — pakartojo Grenguaras. 

Archidiakonas nuėjo į vieną pusę, o Grenguaras pasuko į 
kitą, pusbalsiu kalbėdamas: 

— Štai koks puikus dalykas, ponas Pjerai Grenguarai. Ne- 
svarbu. Jei esi menkas, tai dar nereiškia, kad turi išsigąsti dide- 
lio sumanymo. Bitonas nešė ant pečių didelį jautį'“; kielės, 
devynbalsės ir baltasparnės perskrenda vandenyną! 


II 
TAPK VALKATA 


Grįžęs į vienuolyną, prie savo celės durų archidiakonas 
pamatė stovintį brolį.Žeaną diu Muleną; kad nebūtų per daug 
nuobodu laukti, Žeanas piešė anglimi ant sienos savo vyresniojo 
brolio profilį, pridėdamas didžiulę nosį. 

Tėvas Klodas vos žvilgtelėjo į brolį. Jis galvojo apie ką kita. 
Linksmas dykūno veidas, savo džiugesiu tiek kartų išblaivęs 
niūrią kunigo fizionomiją, dabar neįstengė išblaškyti rūko, 
kasdien vis labiau tirštėjančio toje iškrypusioje, apnuodytoje, 
pradvisusioje sieloje. 

— Broli,— nedrąšiai tarė Žeanas,— atėjau jūsų aplankyti. 

Archidiakonas nė nepasižiūrėjo į jį: 

— Toliau? 

„ — Broli,— vėl prabilo veidmainys,— jūs man toks geras 
ir teikiate tokių puikių patarimų, jog aš vis ateinu pas jus. 

— Kas sa 

— Deja, broli, jūs teisingai man sakėte: „Žėanai! Žeanai! 
Cessat doctorum doctrina, discipulorum disciplina.“ Žeanai, 
būk išmintingas, Žeanai, mokykis, Žeanai, nenakvok mieste be 
svarbaus reikalo ir be mokytojo leidimo. Nesimušk su pikar- 
diečiais, noli, Joannes, verberare picardos. Nekirmyk kaip be- 
mokslis asilas, guasi asinus illitteratus, ant mokyklos čiužinio. 
Žeanai, leiskis mokytojo nuožiūra baudžiamas. Žeanai, eik va- 


* Išsenka mokslininkų mokytumas, mokinių klusnumas (Iot.). 

karais į koplyčią ir giedok panos Marijos garbei antifonas su 
psalmėmis ir maldomis.“ Deja, tai+buvo puikūs pamokymai! 

— Kalbėk! 

— Broli, prieš jus stovi nusidėjėlis, nusikaltėlis, niekšas, 
ištvirkėlis, baisus žmogus! Brangusis broli, jūsų malonius pa- 
tarimus Žeanas pavertė šiaudais ir mėšlu, pamynė juos po kojų. 
Esu sunkiai nubaustas, dievulis nepaprastai teisingas. Kol turė- 
šau pinigų, puotavau, dūkau, linksminausi. O, koks malonus 
pažiūrėti iš priekio atrodo ištvirkavimas ir koks baisus, pasi- 
bjaurėtinas iš užpakalio! Dabar nebeturiu nė skatiko; pardaviau 
paklodę, marškinius, rankšluostį; sudie, linksmybės! - Gražioji 
mano žvakė užgeso, ir liko tik lajinis žvakigalis, smilkstantis 
man prie pat nosies. Merginos iš manęs šaiposi. Geriu tik vande- 
nį. Mane kankina sąžinė ir kreditoriai. 

— Viskas? — tarė archidiakonas. 

— Deja, brangiausias broli, norėčiau pradėti geresnį gyve- 
nimą. Ateinu pas jus sutrinta širdimi. Esu atgailautojas. Išpažįstu 
savo nuodėmes, dideliais kumščio smūgiais mušuosi į krūtinę. 
Jūs. mane kreipėte teisingu keliu, norėjote, kad tapčiau licen- 
ciatu ir Torši koležo auklėtojo pavaduotoju. Dabar jaučiu tikrą 
pašaukimą tam luomui. Bet nebeturiu rašalo, jo reikia nusipirkti; 
nebeturiu popieriaus, nebeturiu knygų, — visa tai reikia pirkti. 
Man labai reikia trupučio pinigų. Ir todėl atėjau pas jus, broli; 
atgailos kupina širdimi. 

— Baigei? 

— Taip, — tarė studentas.— Trupučio pinigų. 

— Pinigų neturiu. 

"Tada studentas rimtai ir ryžtingai tarė: 

— Na, ką gi broli, man labai nemalonu pasakyti, kad kiti 
yra man pateikę puikių pasiūlymų. Nenorite man duoti pinigų? 
Jei ne, tai aš tapsiu valkata. 

Sakydamas tą baisų žodį, jis atrodė kaip Ajaksas, laukiąs, 
kada žaibas trenks jam į galvą. 

Archidiakonas „šaltai tarė: 

— Tapk valkata. 

Žeanas jam žemai nusilenkė ir švilpaudamas nulipo laiptais 
žemyn. 

Eidamas vienuolyno kiemu pro brolio celę, jis išgirdo atsi- 
darant langą; pakėlė galvą ir pamatė rūstų archidiakono veidą. 

— Eik po velnių! — tarė tėvas Klodas.— Štai paskutiniai 
pinigai, kuriuos iš manęs gauni. ' 

Ir metė 'piniginę, kuri studentui įdėjo didelį gumbą kak- 
ton; Žeanas nuėjo supykęs' ir sykiu patenkintas kaip šuo, aps- 
vaidytas smegeningais kaulais. 


III 
TEGYVUOJA DŽIAUGSMAS 


Turbūt skaitytojas prisimena, kad vieną Stebuklų dvaro-dalį ' 
buvo atitvėrusi senovinė miesto siena, kurios ne vienas bokštas 
tuo laikotarpiu buvo jau pradėjęs griūti. Vieną tų bokštų val- 
katos buvo pavertę pasilinksminimų vieta, Žemutinėje salėje 
buvo smuklė, o viršutiniuose aukštuose — visa kita. Tas bokštas 
buvo judriausias ir drauge bjauriausias valkatyno kampas. 
Kažkoks baisingas avilys, ūžiąs dieną naktį. Naktį, kai daugumas 
skarmalių miegodavo, kai murzinuose aikštės namų fasaduose 
nė viename lange nebešviesdavo žiburys, kai jokio riksmo ne- 
besigirdėdavo iš tų daugybės lūšnų, iš to vagių, mergšių, vogtų 
vaikų ir pavainikių knibždėlyno, — linksmąjį bokštą visada bū- 

'davo galima pažinti iš triukšmo, iš skaisčiai raudonos šviesos, 
sklindančios pro orlaides, pro langus, pro sutrūkinėjusių sienų 
plyšius, taip sakant, pro visas bokšto poras. 

Taigi rūsyje buvo smuklė. Durys buvo žemos, o laiptai statūs, 
nepatogūs kaip klasikinis aleksandrinas“?. Viršum durų — lyg 
ir kokia iškaba; joje tikrai šauniai nuteplioti naujutėliai solidai 
ir papjauti viščiukai, o apačioje išvedžiotas toks kalambūras: 
Skambinam už mirusius. 

Jei vieną vakarą, kai iš visų Paryžiaus bokštų nuskambėjo 
signalas gesinti šviesas, naktinė sargyba būtų turėjusi galimybę 
įžengti į baisųjį Stebuklų dvarą, ji būtų pastebėjusi, kad val- 
katos smuklėje labiau triukšmauja negu paprastai, smarkiau kei- 
kiasi ir daugiau geria. Lauke, aikštėje, būriavosi žmonės ir-kal- 
bėjosi patylomis, kaip visada, kai ruošiamasi kokiam NOIS svar- 
biam dalykui; tai čia, tai ten koks driskius galando pritūpęs į 
grindinio akmenį seną kardą. | 

Tačiau pačioje smuklėje vynas ir lošimas buvo taip atitrau- 
kęs gėrikus nuo visų minčių, kuriomis šį vakarą gyveno valka- 
tynas, jog iš jų kalbų sunku būtų buvę ką nors suprasti. Jie tik 
atrodė linksmesni negu paprastai, ir kiekvienam tarp kojų 

blizgėjo koks nors ginklas — pjautuvas, kirvis, sunki dviašmenė 
špaga arba senoviškos šaudyklės kablys. 

Salė buvo apskrita ir labai erdvi, bet stalai taip sugrūsti ir 
gėrikų tiek daug, jog visa, kas buvo smuklėje, — vyrai, moterys, 
suolai, alaus ąsočiai, tie, kurie gėrė, kurie miegojo, kurie lošė, 
sveikieji, luošieji, — atrodė suversta taip tvarkingai ir darniai 
kaip austrių geldelės kaugėje. Ant stalų degė keliolika lajinių 
žvakių; bet tikrasis smuklės apšvietimas, mažne prilygstąs 
liustrai operos salėje, buvo ugnis. Rūsys buvo toks drėgnas, jog 
židinys visada kūrenosi, net ir vidurvasarį; židinys buvo milži- 
niškas, su lipdiniais papuošta sienele, su sunkiais geleži- 
niais stovais pliauskoms, apkabinėtas virtuvės rakandais; 
pliauskos, sukrautos pakaitom su durpėmis, liepsnojo kaip kal- 
vės žaizdras, kurio atšvaitai pro langus raudonai nudažo kaimo 
trobų sienas. Didelis šuva rimtai tupėjo ant pelenų ir sukiojo 
prieš žioruojančias žarijas iešmą su mėsa. 

Nepaisant šitos maišalynės, smuklėje, metus akį, buvo gali- 
ma atskirti tris svarbiausias grupes, besibūriuojančias apie tris 
skaitytojui jau pažįstamus asmenis. Vienas jų, keisčiausiai apsi- 
'karstęs rytietiškais blizgučiais, buvo Matijas Hungadis Spikalis, 
Čigonų kunigaikštis. Nenaudėlis sėdėjo ant stalo sukryžiavęs 
kojas ir, pakėlęs pirštą, garsiai teikė baltosios ir juodosios ma- 
gijos žinias daugybei klausytojų, išsižiojusių iš nuostabos. 

Kita gauja grūdosi aplink mūsų seną bičiulį, budrųjį Tuno 
karalių, apsiginklavusį iki pat dantų. Klopenas Truilfu labai rim- 
tai tyliu balsu rikiavo ginklų dalybas .iš didžiulės prigrūstos 
statinės, kuri žiojėjo prieš jį išmuštu dugnu; iš jos, kaip obuoliai 
ir vynuogės iš gausybės rago, biro kirviai, špagos, šalmai, šar- 
vai, iečių smaigaliai, paprastos ir srieginės strėlės. Kiekvienas 
iš krūvos ėmė ką norėjo: kas šalmą, kas špagą, kas durklą su 
kryžmine rankena. Net ir vaikai ginklavosi, net ir bekojai su 
šarvais ir šalmais ropinėjo tarp gėrikų kojų kaip didžiuliai 
blizgą vabalai. 

Pagaliau tretysis, triukšmingiausias, linksmiausias ir gau- 
siausias sambūris buvo užėmęs suolus ir stalus; čia kažkas pos- 
tringavo ir keikėsi šaižiu, spigiu balsu, sklindančiu iš sunkios 
kariškos šarvuotės, kuriai nieko nestigo, nei šalmo, nei penti- 
nų. Taip apsišarvavusio asmens visai nesimatė, kyšojo tik įžūli, 
raudona, riesta nosis, šviesių plaukų garbana, matėsi rausvos 
lūpos ir drąsios akys. Už diržo jis turėjo užsikišęs daugybę sti- 
letų, durklų, prie šono kabojo didelė špaga, jam iš kairės buvo 
surūdijęs arbaletas, priešais — didžiulis vyno ąsotis, jau nekal- 

bant, kad iš dešinės sėdėjo stora apsileidusi mergšė. Visos bur- 
nos aplinkui juokėsi, keikėsi ir gėrė. 
Pridėkime dar apie dvidešimt menkesnių būrelių, patarnau- 
tojus — merginas ir vaikinus, bėgančius su ąsočiais ant galvų, 
lošikus, kurie sutūpę varinėjo rutulius, mėtė kauliukus, lošė 
kėglius, malūną, rinkes, pridėkime viename kampe barnius, ki- 
tame — bučinius, štai ir turėsime bendrą vaizdą viso to sam=> 
būrio, kurį švietė liepsnojančio židinio plevenanti šviesa, šok- 
dinanti ant sienų milžiniškus, keistus šešėlius. ' 
Aplinkui gaudė lyg smarkiausiai įsiūbuoto varpo viduje. 
Nuo iešmo ant skardos varvančių taukų čirškėjimas užpildė 
pauzes tarp dialogų, kurie kryžiavosi iš visų salės kampų. 
' Smuklės gale, ant suolo prie pat židinio, sėdėjo filosofas, 
ištiesęs kojas į pelenus, įbedės akis į žarijas, ir mąstė, nė kiek 
netrukdomas aplinkinio klegesio. Tai buvo Pjeras Grenguaras. 
— Na, greičiau! Skubėkim, ginkluokitės! Už valandos reikia 
išžygiuoti! — šaukė savo. argotininkams Klopenas Truilfu. 
Kažkokia mergina pusbalsiu traukė: 


Labanakt, mamyte ir tėti! 
Užgeso jau žiburiai. 


Du kortininkai ginčijosi: 

labiau išraudęs, rodydamas 
kitam kumštį. — Aš tave taip išrašysiu kryžiais, kad galėsi užva- 
duoti kryžių valetą monsinjoro karaliaus kortose. 

— Och! — staugė kažkoks normandas, jo kilmę rodė nosinė 
tartis. — Čia mes taip susikimšę kaip Kajuvilio šventieji! 

— Vaikai, — falcetu kalbėjo savo klausytojams Čigonų ku- 
nigaikštis,— Prancūzijos raganos lekia į šabą be šluotos, be 
pasitepimo, be jojamo gyvulio; joms pakanka keleto burtažo- 
džių. Italų raganų visada prie durų laukia ožys. Bet visos raga- 
nos išskrenda pro kaminą. 

Jaunas plevėsa, apsiginklavęs nuo galvos iki kojų, perrėkė 
visą triukšmą. 

— Garbė! Garbė! — šaukė jis.— Šiandien pirmą sykį gyve- 
nime paėmiau į rankas ginklą! Aš valkata! Aš valkata, prisiekiu 
Kristaus pilvu! Įpilkit man vyno! Draugai, vadinuosi Žeanas 
Frolo diu Mulenas, esu bajoras. Mano nuomone, jei dievas būtų 
narsuolis, jis pasidarytų plėšiku. Broliai, mes padarysim puikų 
išpuolį. Mes drąsūs. Apgulsim bažnyčią, išlaušim duris, paimsim 

iš ten gražią merginą, išgelbėsim ją iš teisėjų, iš kunigų rankų, 
sugriausim vienuolyną, sudeginsim vyskupijoje vyskupą grei- 
čiau, negu burmistras praryja šaukštą sriubos. Mes — už teisy- 
bę! Apiplėšim katedrą, ir baigta. Pakarsim Kvazimodą. Panelės, 
ar pažįstat Kvazimodą? Ar kada matėt, kaip jis uždusęs joja ant 
didžiojo varpo sekminių dieną? Vardan dievo tėvo ragų! Labai 
gražu! Lyg velnias, apžergęs nasrus. Draugai, paklausykit, aš 
valkata visa širdimi, argotininkas visa siela, apsigimęs vagis. 
Buvau labai turtingas, bet visus turtus prašvilpiau. Motina norė- 
jo mane padaryti karininku, tėvas — subdiakonu, teta — teismo 
patarėju, močiutė — karaliaus protonotaru, antros eilės močiu- 
tė — iždininku. O aš pasidariau valkata. Pasakiau tai tėvui, ir 
šis sviedė prakeikimą man tiesiai į veidą; pasakiau motinai, ir 
sena ponia ėmė žliumbti ir sėilėtis kaip šlapia pliauska prie židi- 
nio. Tegyvuoja džiaugsmas! Aš tiesiog iš proto kraustausi! 
Smuklininke, mieloji, duok kito vyno! Aš dar turiu kuo užsimo- 
kėti. Nebenoriu Siureno vyno. Jis drasko gerklę. Lygiai taip, po 
kelmais, galėčiau prasiskalauti gerklę ir pintine! 

Visa gauja kvatodama ėmė ploti, o studentas, matydamas, 
kad apie jį triukšmas pasmarkėjo, sušuko: 

— O, koks puikus klegesys! Populi debacchantis populosa 
debacchatio!* — Ir, išvertęs akis, lyg pakilęs ekstazėn, užtraukė, 
mėgdžiodamas kanauninką, giedantį mišparus: — Ouae cantica! 
Ouae organa! OGuae cantilenae! GOuae melodiae hic sine tine 
decantantur! Sonanti melliflua hymnorum organa, suavissima 
angelorum melodia, cantica canticorum mira!..**— Ir pats save 
pertarė: — Velnio smuklininke, duok vakarienės! 

Valandėlę visi lyg ir aprimo, bet vėl pasigirdo šaižus Čigonų 
kinas i S mokančio čigonus, balsas: 

„„Žebenkštis vadinasi Aduina; lapė — Mėlynkojė arba 
Miškų valkata, vilkas — Pilkakojis arba Auksakojis, lokys — 
Senis arba Tėvukas. Gnomo kepuraitė padaro žmogų nematomą, 
ją užsidėjęs gali pamatyti nematomus daiktus. Krikštijama rupū- 
žė turi būti apvilkta juodo arba raudono aksomo drabužiu, su 
skambaliuku ant kaklo ir ant kojos; krikšto tėvas laiko jos gal- 
vą, krikšto motina — pasturgalį. Demonas Sidragazumas turi 
galią priversti merginas šokti nuogas. 


* Žmoningas dūkstančios minios dūkimas (/ot.). 

** Koks giedojimas! Kokie garsai! Kokios giesmės! Kokios melodijos čia 
be galo giedamos! Skamba saldžiausių himnų garsai, maloniausios angelų melo- 
dijos, didingos giesmių giesmės (/ot.). 

— Vardan šventų mišių! — pertraukė Žeanas.— Norėčiau 
būti demonu Sidragazumu. 

Tuo tarpu kitame smuklės gale valkatos šnibždėdamiesi vis 
dar ginklavosi. 

— Vargšė Esmeralda, — tarė kažkoks čigonas.— Ji mūsų se- 
suo. Ją reikia iš ten išvaduoti. 

— Ar ji vis dar katedroje? — paklausė žydiško veido apsi- 
metėlis bankrotas. 

— Taip, po velnių! 

— Tai ką, draugai, — sušuko bankrotas, — į katedrą! Tuo 
labiau kad ten, švento Fereolio ir švento Feriusiono koplyčioje, 
yra dvi statulos — viena švento Jono Krikštytojo, kita švento 
Antano, abi gryno aukso ir iš viso sveria septyniolika markių 
ir penkiolika estelenų; o jų pakojai — paauksuoto sidabro ir 
sveria septyniolika markių penkias uncijas. Aš žinau. Aš auk- 
sakalys. 

Žeanas gavo vakarienės. Padėjęs galvą šalia sėdinčiai merg- 
šei ant krūtinės, sušuko: 

— Prisiekiu šventu Vultu Liukiečiu, kurį žmonės vadina 
šventu Pasipūtėliu, esu visiškai laimingas. Štai priešais matau 
kvaišą, kuris į mane spokso, jo toks lygus veidas kaip ercherco- 
go. O štai man iš kairės kitas tokiais ilgais dantimis, kad jie visą 
smakrą dengia. Aš — lyg maršalas de Žije, apgulęs Pontuazą, 
mano dešinysis flangas irgi remiasi į kalvą. Prisiekiu Makometo 
pilvu, drauguži, tu atrodai kaip sviedinių pardavėjas, o atsisėdai 
šalia manęs! Aš gi bajoras, drauguži. Prekyba nesiderina su ba- 
joryste. Eik iš čia. Olia-ei, jūs ten! Nesimuškit! Batistai Paukš- 
tėdi, tavo tokia graži nosis, o kiši ją po to buliaus kumščiais! 
Kvaily! Non cuiguam datum est habere nasum.* Tu tikrai die- 
viška, Žaklina Ronž Orej! Gaila, kad neturi plaukų. Olia! Aš 
vadinuosi Žeanas Frolo, o mano brolis archidiakonas. Teraunie 
jį velniai! Visa, ką jums sakau, yra tikra tiesa. Pasidarydamas 
valkata, linksma širdimi atsisakiau pusės namo rojuje, kurį man 
buvo pažadėjęs brolis. Dimidiam domum in paradiso. Cituoju 
tekstą. Turiu leną Tiršapo gatvėje; ir mane įsimylėjusios visos 
moterys; tai tikriausia tiesa, Kaip tiesa, kad šventas Eligijus 
buvo puikus auksakalys ir kad šauniajame Paryžiaus mieste yra 
penki amatininkų cečhai: kailiaraugių, odminių, šikšnių, kapšel- 
ninkų ir odų garintojų ir kad šventas Laurynas buvo sudegintas 
ant Eieusinų kevalų laužo. Prisiekiu jums, draugai, 

* Ne kiekvienam skirta turėti nosį (Iot.). . 

Te visus metus alaus neprisiliesiu, 
Jei dabar, brolau, sakau netiesą! 


Meilute, šiąnakt šviesi mėnesiena, pažiūrėk pro langelį, kaip 
vėjas glamžo debesis! Taip aš suglamžysiu tavo apykaklę. 
Mergos! Nušluostykit snarglius vaikams ir žvakėms. Kristau 
ir Mahomete! Jupiteri, ką aš čia valgau! Ė! Sąvadautoja! Tavo 
šliundros dėl to be plaukų, kad jų plaukai.kiaušinienėje. Sene, 
aš mėgstu plikagalvę kiaušinienę. Te velnias tau suploja nosį! 
Gera Belzebubo užeiga, kur kekšės šakutėmis šukuojasi! 

Tai pasakęs, jis trenkė lėkštę į grindis ir užtraukė visa 
gerkle: 


Man, po šimts paralių, 
Nebėra daugiau 
Teismo nei karaliaus, 
Dievo nei dangaus. 
Nebijau aš pono 

Nei paties šėtono! 


Klopenas Truilfu baigė dalyti ginklus. Jis priėjo prie Gren- 
guaro, kuris sėdėjo giliai susimąstęs, uždėjęs kojas ant pliauskų 
stovo. ) 

— Bičiuli Pjerai, — tarė Tuno karalius, — apie kokį velnią čia 
galvoji? 

Grenguaras atsigręžė į jį melancholiškai šypsodamasis: 

— Mėgstu ugnį, brangusis senjore. Ne dėl tos lėkštos prie- 
žasties, kad ji šildo mums kojas arba išverda mums sriubą, bet 
dėl to, kad ji turi žiežirbų. Kartais praleidžiu ištisas valandas 
žiūrėdamas į žiežirbas. Tūkstančius dalykų pamatau žvaigždėse, 
pabirusiose juodame židinio dugne. 

— Tetrenkia mane perkūnas, jei tave suprantu! — tarė val- 
kata.— Ar žinai, kuri valanda? 

— Nežinau,— atsakė Grenguaras. 

Tada Klopenas priėjo prie Čigonų kunigaikščio. 

— Drauguži Matijau, laikas nepatogus. Sako, kad Paryžiuje 
vieši Liudvikas XI. 2 

.— Tuo labiau reikia išplėšti jam iš nagų mūsų sesę, — atsakė 
senas čigonas. - 

— Kalbi kaip vyras, Matijau,— tarė Tuno karalius.— Bė to, 
mes viską vikriai atliksime. Bažnyčioje nėra ko bijoti priešini- 
mosi. Kanauninkai bailūs kaip zuikiai, o mūsų daug. Tai išsižios 
teisdariai, rytoj atvykę jos paimti! Prisiekiu popiežiaus.žarnom, 
nenoriu, kad jie pakartų gražią mergaitę! 

Klopenas išėjo iš smuklės. 

Žeanas šaukė užkimusiu balsu: 

— Aš geriu, valgau, esu girtas, esu Jupiteris! Ei Pjerai Žudi- 
ke, jei dar į mane taip spoksosi, visas dulkes nusprigtuosiu tau 
nuo nosies. | 

Grenguaras, pažadintas iš savo meditacijų, irgi ėmė žiūrėti 
į tą audringą ir rėksmingą sceną, košdamas pro dantis: 

— Luxuriosa res vinum et tumultuosa ebrietas.* Gerai darau, 
kad negerių. Puikiai yra pasakęs šventas Benediktas: Vinum 
apostatare facit etiam sapientes.** 

Tuo metu grįžo Klopenas ir griausmingų balsu sušuko: 

— Vidurnaktis! 

Sulig tuo žodžiu visi valkatos — vyrai, moterys, vaikai, lyg 
ilsintis raitelių dalinys, gavęs įsakymą šokti ant arklių, būriu 
puolė iš smuklės lauk, žvangindami ginklais ir gelžgaliais. 

Mėnulis užlindo už debesų. . 

Stebuklų dvare buvo visai tamsu. Nesimatė jokio žiburėlio. 
O tačiau jis nebuvo tuščias. Čia patylomis kalbėjosi daugybė 
vyrų ir moterų. Girdėjosi šurmulys, tamsoje blykčiojo įvairiausi 
ginklai. Klopenas atsistojo ant didelio akmens. 

— Rikiuokis, Argo! — sušuko jis.— Rikiuokis, Čigonija! Ri- 
kiuokis, Galilėja! 

Tamsoje prasidėjo bruzdesys. Begalinė minia susirikiavo į 
koloną. Po kelių minučių Tuno karalius vėl pakėlė balsą: 

— O dabar tylos, kol eisime per Paryžių! Parolis toks: trum- 
pieji kardai su žiedais! Deglus uždegti tik prie katedros! Pirmyn! 

Po dešimties minučių naktinės sargybos raiteliai persigandę 
paspruko, kai pamatė ilgiausią juodų tylių žmonių procesiją, 
kuri vingiuotomis Halių kvartalo gatvėmis leidosi link Mainų 
tilto. 


* Paleistuvystė ir triukšminga linksmybė — nuo vyno (Iot.). 
** Vynas nuveda į nuodėmę net ir išminčius (/ot.). 

IV 
NEMITRUS BIČIULIS 


Tą naktį Kvazimodas nemiegojo. Apėjo paskutinį kartą visą 
bažnyčią. Uždarinėdamas duris, nepastebėjo, kaip pro pat šalį 
praėjo archidiakonas, nepatenkintas, kam Kvazimodas rūpes- 
tingai užsklendžia milžiniška geležine velke plačias bažnyčios 
duris, kurios, taip uždarytos, būdavo tvirtos kaip mūro siena. 
Tėvas Klodas atrodė labiau susirūpinęs negu paprastai. Beje, 
po ano nakties nuotykio celėje jis ėmė labai blogai elgtis su Kva- 
zimodu; bet nors buvo ir labai šiurkštus, nors kartais net sumuš- 
davo Kvazimodą, ištikimasis varpininkas liko toks pat atsidavęs, 
kantrus ir nūolankiai klusnus. Be mažiausio priekaišto, be jokio 
skundo jis pakęsdavo archidiakono įžeidinėjimus, grasinimus, 
smūgius, žodžiu, viską. Jis tik neramiai sekdavo akimi tėvą Klo- 
dą, kai šis lipdavo laiptais į bokštą, bet archidiakonas ir pats 
vengė rodytis čigonei. 

Taigi tą naktį Kvazimodas, dirstelėjęs į savo varganus, 
apleistus varpus, į Žakliną, Mariją, į Tibo, užlipo į šiaurinio 
bokšto viršūnę ir, pastatęs ant stogo uždarą žibintą, ėmė žiūrėti 
į Paryžių. Kaip jau minėjome, naktis buvo labai tamsi. Anais 
laikais Paryžius buvo, galima sakyti, neapšviestas ir atrodė kaip 
dūluojantis juodų masyvų telkinys, vienur kitur perskrostas 
balkšvos Senos kreivės. Kvazimodas matė žiburį tik vieno toli- 
mo pastato langė; tamsus ir neaiškus to pastato profilis buvo 
gerokai iškilęs viršum stogų Sent Antuano vartų pusėje. Matyt, 
ir ten kažkas budėjo. 

Vis žvalgydamasis vienintele akimi po tą apniukusį naktinį 
horizontą, varpininkas jautė kažkokį neišaiškinamą nerimą. Jau 
kelios dienos jis budėjo. Matė aplink bažnyčią nuolat slankio- 
jančius kažkokius niūrius žmones, vis žiūrinčius į jaunosios 
merginos prieglaudą. Vaizdavosi, kad galbūt ruošiamas koks 
nors sąmokslas prieš vargšę prisiglaudėlę, kad liaudis jos ne- 
kenčia, kaip ir jo, ir kad netrukus kas nors gali įvykti. Taigi jis 
savo varpinėje ėjo sargybą, pasak Rable, svajodamas savo sva- 
joninėje, čia žiūrėdamas į merginos celę, čia į Paryžių, saugojo 
ištikimai, niekuo nepasitikėdamas kaip geras šuo. 

Kai Kvazimodas tyrinėjo didžiulį miestą ta vienintele akimi, 
kuri, tarsi atpildas, gamtos jam buvo duota tokia skvarbi, jog 
beveik galėjo atstoti kitus trūkstamus jutimo organus, staiga 

jam pasirodė, kad Senoji kailiadirbių krantinė lyg ir pasikeitusi, 
kad ten kažkas juda, kad parapeto linija juoduoja balkšvame 
vandens fone ne tiesi ir nejudanti kaip kitų krantinių, o vilnija 
kaip upės bangos, kaip einančios minios galvos. 

Jam tai pasirodė keista. Jis dar ątidžiau ėmė žiūrėti, Regis, 
juoda masė slinko Site kryptimi. Bet ten nesimatė jokio žiburio. 
Paskui judėjimas krantinėje pamažu ėmė nykti, tarsi tie, kurie 
žygiavo, traukė į salos vidurį; paskui viskas nurimo, ir krantinės 
linija vėl pasidarė tiesi ir rami. 

Kvazimodas laužė galvą, kas čia galėtų būti, ir šit jam pasiro- 
dė; kad kažkas ėmė judėti Šventoriaus gatvėje, kuri iš Site tie- 
siai remiasi į katedros fasadą. Nors buvo labai tamsu, jis paga- 
liau pamatė iš tos gatvės išnyrantį kolonos priešakį, ir po valan- 
dėlės aikštėje pasklido minia; tiek ir tebuvo galima įžiūrėti, 
kad tai minia. 

Vaizdas buvo siaubingas. Turbūt ši procesija, taip stengusis 
pasislėpti visiškoje tamsoje, lygiai taip pat stengėsi laikytis 
visiškos tylos. Šioks toks bruzdesys, žinoma, turėjo girdėtis, 
kad ir kojų trepsenimas. Bet mūsų kurčiaus jis nepasiekė, ir ta 
gausi minia, vos vos matoma, bet negirdima ir vis dėlto judanti 
ir žygiuojanti čia pat, jam atrodė kaip numirėlių pulkas, nebylus, 
neapčiuopiamas, susiliejęs su rūku. Jam buvo toks įspūdis, kad 
į jį artinasi žmonių migla, kad jis mato šešėlius, judančius šešė- 
liuose. 

Tada jį vėl pagavo baimė, kad gal čia kėsinimasis prieš čigo- 
nę. Jis pajuto, kad artinasi pavojus. Tuo kritišku momentu jis 
taip greitai pats viską sumetė, jog sunku, buvo to tikėtis iš taip 
menkai išsivysčiusio jo proto. Ką daryti? Prikelti čigonę? Išves- 
ti ją? Pro kur? Gatvės apsuptos, anas bažnyčios galas — prie 
pat upės. Nėra valties! Jokios išeities! Nelieka daugiau nieko, 
tik žūti ant katedros slenksčio, laikytis bent tol, kol ateis pagal- 
ba, jei tik ji ateis, ir netrukdyti Esmeraldai miegoti. Nelaimin- 
gąją visada suspės pažadinti mirti. Taip nusprendęs, ramiau ėmė 
stebėti priešą. 

Katedros aikštėje minia, rodės, kas akimirką didėjo. Jis tik 
spėjo, kad ji per daug nekelia triukšmo, nes langai nuo gatvės ir 
aikštės tebebuvo uždaryti. Staiga sužibo šviesa, ir akimirksniu 
viršum galvų sušvytravo septyni ar aštuoni deglai, purtydami 
tamsoje liepsnos kuokštus. Tada Kvazimodas aiškiai pamatė 
jūruojant pasibaisėtiną daugybę vyrų ir moterų, apsiskarma- 
liavusių, ginkluotų dalgiais, iėtimis, pjautuvaįs, alebardomis, 

kurių smaigaliai žybčiojo tamsoje. Vienur kitur virš tų bjaurių 
galvų kyšojo kaip ragai juodos šakės. Jis lyg per rūką prisimi- 
nė kažkur juos matęs: bene tos pačios galvos prieš kelis mėne- 
sius sveikino jį kaip juokdarių popiežių. Žmogus, laikąs vienoje 
rankoje deglą, kitoje skarotą botagą, užsilipo ant stulpelio ir 
atrodė sakąs prakalbą. Tuo pat metu keista kariauna persitvarkė, 
lyg ir apsupo bažnyčią. Kvazimodas pasiėmė savo žibintą ir nu- 
lipo į aikštelę tarp dviejų bokštų, kad galėtų viską stebėti iš 
arčiau ir numatyti, kaip gintis. 

Klopenas Truilfu, priėjęs prie didžiojo katedros portalo, iš 
tikrųjų išrikiavo savo būrį kovai. Nors jis nesitikėjo pasiprie- 
šinimo, bet, būdamas atsargus karvedys, laikė žmones tokia 
tvarka, kad esant reikalui galėtų atmušti staigų naktinės sargy- 
bos ar patrulių užpuolimą. Taigi jis taip sustatė savo būrį, jog, 
žiūrint iš aukštai arba iš tolo, jis atrodė kaip Eknomo kautynėse 
romėnų trikampis, kaip Aleksandro Makedoniečio „kiaulė“ 
arba garsusis Gustavo Adolfo pleištas. To trikampio pagrindas 
buvo aikštės gilumoje ir užėmė Šventoriaus gatvę; viena kraš- 
tinė nukreipta į Otel Dje, kita į Sen Pjer o Befo gatvės pusę. Klo- 
penas Truilfu, Čigonų kunigaikštis, mūsų bičiulis Žeanas ir patys 
drąsieji peštukai stojo trikampio viršūnėje. 

Viduramžių miestuose nereti būdavo tokie žygiai kaip šitas 
valkatų sumanytasis katedros užpuolimas. To, ką mes dabar va- 
diname policija, anuomet dar nebuvo. Tirštai apgyventuose 
miestuose, ypač sostinėse, nebuvo vienos centrinės valdžios, 
palaikančios tvarką. Feodalizmas buvo labai keistai sukūręs tas 
dideles bendruomenes. Miestas buvo sambūris daugybės senjo- 
rijų, kurios jį skirstė visokių formų ir visokio dydžio dalimis. 
Todėl būdavo daugybė prieštaringų policijų, vadinasi, jokios 
policijos. Paryžiuje, pavyzdžiui, be šimto keturiasdešimt vieno 
senjoro, kuriems gyventojai mokėjo nuomą, buvo dvidešimt 
penki, kurie turėjo galią ir teisti, ir imti nuomą, pradedant Pa- 
ryžiaus vyskupu, kurio žinioje buvo penki šimtai gatvių, ir bai- 
giant Notr Dam de Šanų prioru, kuris valdė tik keturias gatves. 
Visi tie feodaliniai teisingumo vykdytojai tik nominaliai pripa- 
žino karalių savo siuzerenu. Visi jie turėjo teisę rinkti kelių 
mokesčius. Visi jautėsi esą šeimininkai. Liudvikas XI, tas nenu- 
ilstamas darbininkas, plačiu mostu pradėjęs griauti feodalizmo 
pastatą, — darbas, kurį tęsė Rišelje ir Liudvikas XIV monarchi- 
jąs labui, o pabaigė Mirabo liaudies labui, — bandė sutraukyti 
Paryžių raizgantį senjorijų tinklą, išleidęs kelis griežtus, visiems 

privalomus potvarkius. Pavyzdžiui, 1465 m. buvo įsakyta gyven- 
tojams vakare apšviesti langus žvakėmis ir nepaleisti šunų; 
prasižengusiems grėsė kartuvės. Tais pačiais metais buvo įsaky- 
ta nakčiai užtverti gatves geležinėmis grandinėmis ir užginta 
naktį' vaikščioti gatvėmis apsiginklavus durklais arba kitokiais 
puolamaisiais ginklais. Bet netrukus tie mėginimai įgyvendinti 
visiems privalomus įsakymus nuėjo niekais. Miestiečiai leisda- 
vo vėjui užgesinti žvakes, padėtas ant langų, o palaidi šunys ir 
toliau valkiojosi; geležinės grandinės būdavo ištiesiamos tik 
apgulimo metu; draudimas nešioti durklus paveikė tiek, kad 
Perpjautų nasrų gatvė buvo pavadinta Perpjautos gerklės gatve, 
o tai jau aiški pažanga. Senasis feodalinių jurisdikcijų statinys 
tebestovėjo; senjorijų ir apylinkių teismo įstaigos mieste maišė- 
si, trukdė vienos kitoms, pynėsi, visaip gulė vienos ant kitų, vi- 
saip spraudėsi vienos į kitas; daugybė naktinės sargybos, prie- 
žiūros, patrulių postų neturėjo jokios reikšmės, nes pro juos 
praeidavo ginkluoti plėšikai, grobikai ir maištininkai. Esant to- 
kiai netvarkai, niekas nelaikė nepaprastu dalyku, jei prastuome-. 
nės gaujos užpuldavo kokį nors rūmą, vilą, namą tirščiausiai gy- 
venamame kvartale. Kaimynai dažniausiai nesikišdavo, nebent 
plėšikai iš eilės imdavo ir jų namus. Išgirdę muškietų šūvius, jie 
užsikimšdavo ausis, užsidarydavo langines, užsibarikaduodavo 
duris ir nesirūpindavo, ar kova baigėsi įsikišus naktinei sargybai 
ar be jos, o ryto metą Paryžiuje žmonės kalbėdavo: . 
= Šią naktį buvo įsilaužę pas Etjeną Barbetą. Buvo užpuolę 
maršalą de Klermoną ir t.t. 
+ Todėl ne tik karališkieji rūmai, kaip Luvras, Teisingumo 
rūmai, Bastilija, Turnelė, bet ir senjorų rezidencijos, kaip Ma- 
žieji Burbonų, Sanso, Angulemo rūmai, buvo apjuosti dantyto- 
mis sienomis su gynybos kuorais viršum vartų. Bažnyčias sau- 
gojo jų šventumas. Vis dėlto kai kurios jų, išskyrus katedrą, 
turėjo savo įtvirtinimus. Sen Žermen de Pre abatija buvo aptver- 
ta dantyta mūro siena lyg kokio barono pilis, ir ten daugiau va- 
rio buvo suvartota bombardoms negu varpams. Jos tvirtovė 
išsilaikė net iki 1610 metų. Mūsų laikais likusi tik bažnyčia. 

Grįžkime prie katedros. | 

Kai pirmieji.patvarkymai buvo baigti, o turime pagirti val- 
katų drausmę, nes visi Klopeno įsakymai būvo įvykdyti tyliai 
ir nuostabiai tiksliai, garbusis gaujos vadas užlipo ant. aptvaro 
ir, atsigręžęs į katedrą, mosuodamas deglu, kurio liepsna, blaš- 
koma vėjo ir vis uždengiama smilkstančių dūmų, čia nušviesda- 

vo rausvą bažnyčios fasadą, čia vėl jį aptemdydavo, prabilo 
gargždžiu, grubiu balsu: 

— Tau, Lui de Bomonai, Paryžiaus vyskupe, karaliaus teismo 
rūmų patarėjau, sakau aš, Klopenas Truilfu, Tuno karalius, 
didysis ciesorius, Argo kunigaikštis, juokdarių vyskupas: „Mū- 
sų sesuo, neteisingai pasmerkta už raganavimą, yra prisiglaudusi 
tavo bažnyčioje; tu privalai suteikti jai prieglaudą ir ją apsaugo- 
ti; bet teismas nori ją iš ten paimti, ir tu su tuo sutinki; ją rytoj 
pakartų Grevos aikštėje, jei nebūtų dievo ir valkatų. Taigi mes 
atėjome pas tave, vyskupe. Jei tavo bažnyčia neliečiama, tai ir 
mūsų sesuo neliečiama; jei mūsų sesuo nėra neliečiama, tai tuo 
labiau tavo bažnyčia. Štai kodėl mes reikalaujame atiduoti mer- 
gaitę, jei nori išgelbėti savo bažnyčią, arba mes pasiimsime mer- 
gaitę ir apiplėšime bažnyčią. Taip turi būti. Tam patvirtinti čia 
įsmeigiu savo vėliavą, ir tesaugo tave dievas, Paryžiaus vysku- 
pe! į 
Nelaimė, Kvazimodas negalėjo girdėti tų žodžių, ištartų su 
savotiška niūria ir laukine didybe. Vienas valkata padavė Klope- 
nui vėliavą, ir tas jos kotą iškilmingai įkišo į plyšį tarp dviejų 
plokščių. Vėliava — tai šakės su pamautu kruvinos stipenos 
gabalu. 

Tai padaręs, Tuno karalius atsigręžė ir apžvelgė savo kariau- 
ną, žiaurų sambūrį žmonių, kurių akys beveik taip pat žibėjo 
kaip ir ietys. Patylėjęs sušuko: 

— Pirmyn, vaikinai! Prie darbo, laužikai! 

Trisdešimt plačiapečių žaliūkų, matyt, šaltkalvių, išėjo iš 
eilių, nešini kūjais, replėmis ir geležiniais laužtuvais ant pečių. 
Jie pasuko į didžiąsias bažnyčios duris, užlipo laiptais ir po va- 
landėlės, sutūpę po skliautais, jau darbavosi replėmis ir svertais 
prie durų. Valkatos puolė iš paskos jiems padėti ar pasižiūrėti. 
Jie aplipo visas vienuolika pakopų. 

Tačiau durys laikėsi tvirtai. 

— Po velnių! Jos kietos ir atkaklios! — tarė vienas. 

— Jos senos, todėl kremzlės suragėjusios,— sakė kitas. 
Drąsiau, bičiuliai! — tarė Klopenas.— Dedu savo galvą 
prieš šliurę, kad atidarysite duris, paimsite mergaitę ir nureng- 
site didįjį altorių greičiau, negu prabus zakristijonas. Klausykit! 
Velkė lyg ir trekštelėjo. 

Klopeno žodžius nutraukė baisūs bilsmas, pasigirdęs jam už 
nugaros. Jis atsigręžė. Iš dangaus nukrito milžiniškas rąstas, 
sutraiškė kokį tuziną valkatų ant bažnyčios laiptų ir atsimušė 

į grindinį su tokiu trenksmu, lyg būtų šovusi patranka, dar su- 
laužydamas keliems besigrūdantiems driskiams kojas. Šaukdami 
iš baimės, visi puolė į šalis. Akimirksniu ištuštėjo dalis aikštės 
prie didžiųjų bažnyčios durų. Nors po giliais portalo skliautais 
buvo saugu, įsilaužėjai vis tiek pabėgo nuo durų, net ir pats 
Klopenas pasitraukė tolokai nuo bažnyčios. 

— Puikiai išsisukau! — šaukė  Žeanas.— Girdėjau, kaip 
prašvilpė pro mane, prisiekiu jaučio galva! Bet Pjeras Žudikas 
žuvo! 

Neįmanoma apsakyti, kokią nuostabą ir išgąstį sukėlė ban- 
ditams tas nukritęs rąstas. Kelias minutes jie spoksojo į dangų; 
dvidešimt tūkstančių karaliaus šaulių nebūtų jų taip apstulbinę, 
kaip apstulbino tas medgalys. 

— Šėtonas! — bambėjo Čigonų kunigaikštis.— Čia tai jau 
kvepia burtais! 

— Tą pagalį mums numetė mėnulis, — tarė Andri le Ružas. 

— Taigi! O sako, kad mėnulis yra švenčiausios mergelės 
bičiulis! — pridėjo Fransua Šantpriunas. 

— Prisiekiu tūkstančiu popiežių, — sušuko Klopenas,— visi 
jūs kvailiai! — Bet nė jis nežinojo, kaip išaiškinti tą rąsto 
nukritimą. . 

Ant aukšto bažnyčias fasado, kurio viršaus nesiekė ,deglų 
šviesa, nieko nebuvo galima įžiūrėti. Sunkus rąstas tysojo prie- 
bažnytyje, dejavo nelaimingieji, kurie gavo jo pirmąjį smūgį 
ir kuriems buvo perskrosti pilvai į aštrias akmeninių laiptų 
briaunas. 

Atsipeikėjęs iš nuostabos, Tuno karalius pagaliau sugalvojo 
paaiškinimą, su kuriuo jo bendrai sutiko: 

— Vardan dievo nasrų! Negi kanauninkai gintųsi? Jeigu 
taip, tai plėšti! Plėšti! 

— Plėšti! — pakartojo minia, pašėlusiai šaukdama. Į bažny- 
čios fasadą trenkė muškietų ir arbaletų papliūpa. 

Nuskambėjus šūviams, pakirdo aplinkinių namų gyvento- 
jai, daugelis langų atsivėrė ir prie jų pasirodė naktinėmis ke- 
puraitėmis apmautos galvos ir rankos, laikančios žvakes. 

— Šauti į langus! — sušuko Klopenas. 

Langai tuoj pat užsidarė, ir vargšai miestiečiai, vos žvilgte- 
lėję į tuos deglus ir maišatį, iš baimės apsipylę prakaitu, grįžo 
prie savo žmonų, nesuprasdami, ar katedros aikštėje raganų 
šabas, ar gal užpuolė burgundai, kaip šešiasdešimt ketvirtai- 
siais metais. Tada vyrai ėmė galvoti apie vagystes, o žmonos 

apie prievartavimus, ir visi drebėjo. 

— Plėšti! — kartojo argotininkai. 

Bet; jie.nedrįso prisiartinti. Jie žiūrėjo į bažnyčią, žiūrėjo į 
rąstą:,Rąstas nejudėjo. Pastatas atrodė ramus ir tuščias, bet 
kažkas »valkatoms kėlė šiurpą. 

— Į darbą, laužikai! — sušuko Truilfu.— Reikia išversti 
duris. 

Niekas nežengė nė žingsnio. 

— Vardan velnio barzdos! — tarė Klopenas.— Tai vyrai, 
sijos išsigando! 

Prabilo senas įsilaužėjas: | 

— Kapitone, mes susirūpinę ne dėl sijos, o dėl durų, apkaltų 
geležies juostomis. Su replėmis čia nieko nepadarysi. 

— O ko reikėtų joms išlaužti? — paklausė Klopenas. 

— Reikėtų tarano! 

Tuno karalius drąsiai pribėgo prie baisiojo rąsto ir primynė 
jį koja. 

-— Štai jums ir taranas! — sušuko jis.— Jį pasiuntė jums 
kanauninkai.— Ir, pašaipiai nusilenkęs bažnyčios pusėn, tarė:— 
Ačiū, kanauninkai! 

Šitas išpuolis padarė gerą įspūdį, rąsto kerai išsisklaidė. 
Valkatos vėl įgavo drąsos; netrukus du šimtai stiprių rankų 
pakėlė rąstą kaip plunksną ir su įniršiu smogė į didžiąsias duris, 
kurias jau buvo bandyta išjudinti. Silpnoje kelių deglų šviesoje 
tas ilgas rąstas, nešamas minios vyrų, bėgančių su juo prie 
bažnyčios, atrodė kaip tūkstantkojė pabaisa, kuri puola, panari- 
nusi galvą, akmeninį milžiną. 

Nuo sijos smūgio pusiau metalinės durys sudundėjo kaip 
didžiulis būgnas; jos nesuiro, bet visa katedra sudrebėjo, ir 
buvo girdėti, kaip gausmas nuaidėjo pastato gelmėse. 

Tą pat akimirką ant puolančiųjų pabiro akmenų kruša. 

— Po velnių! — sušuko Žeanas.— Nejaugi bokštai mums 
purto ant galvų savo baliustradas? 

„Bet įkarštis jau visus būvo pagavęs, o Tuno karalius rodė 
"pavyzdį; be abejo, vyskupas ginasi, tad puolikai su dar didesniu 
įniršiu daužė duris, nepaisydami: Ša kurie iš dešinės iI 
kairės škaldė kiaušus. 

Įsidėmėtina, kad akmenys -krito vienas po žitė, bet labai 
tankiai. Tik vienas atsimuš į-kojas,-6 tuoj/kitas bumbtelės į 
galvą: Rėtas akmuo nepataikydavėj;ir jau daugelis krito negyvi, 
kiti sužeisti kraujavo ir, mėšlungio tampomi, raitėsi po kojų 

puolėjams, kurie, dabar dar labiau įdūkę, vis naujai papildydavo 
praretėjusias eiles. Ilgas rąstas tarsi varpo šerdis vis daužė ir 
daužė duris, akmenys vis krito, durys vis riaumojo. 

Skaitytojas, be abejo, jau įspėjo, kad tas netikėtas pasiprieši- 
nimas, taip įsiutinęs valkatas, buvo Kvazimodo darbas. 

Nelaimė, drąsiajam kurčiui padėjo atsitiktinumas. 

Kai jis nulipo į aikštelę tarp bokštų, jo mintyse buvo tikras 
sąmyšis. Keliolika minučių jis bėgiojo kaip beprotis išilgai 
galerijos pirmyn ir atgal, iš viršaus matydamas vientisą valkatų 
masę, pasiruošusią pulti bažnyčią, melsdamas velnią ar dievą 
išgelbėti čigonę. Jam kilo mintis įkopti į pietinę varpinę ir 
imti skambinti pavojų; bet kol įsiūbuos varpą, kol Marija 
sugaus bent vieną kartą, per tą laiką gal jau dešimt kartų jie 
spės išlaužti bažnyčios duris. Kaip tik tuo metu įsilaužėliai jau 
artinosi prie durų su savo įrankiais. Ką daryti? 

Staiga jis atsiminė, kad mūrininkai visą dieną dirbo, taisyda- 
mi pietinio bokšto sieną, gegnes ir stogą. Išganinga mintis. 
Siena buvo akmeninė, stogas švininis, gegnės medinės. Tos 
nuostabios gegnės buvo tokios tankios, jog jas žmonės praminė 

iria. 
7 Kvazimodas nubėgo į tą bokštą. Žemutinės patalpos iš tikrųjų 
buvo užverstos statybine medžiaga. Čia buvo šūsnys akmenų, 
skaldos, susukti ritiniais švino lakštai, malksnų ryšuliai, stip- 
rios, jau pjūklu įpjautos sijos, mūro nuobirų krūvos. Tikras 
ginklų sandėlis. 

Gaišti nebuvo kada. Apačioje darbavosi kūjai ir replės. Pa- 
vojus dešimteriopai padidino Kvazimodo jėgas, ir jis pakėlė 
patį sunkųjį, ilgąjį rąstą, iškišo jį per bokšto orlaidę, paskui, 
prilaikydamas iš lauko pusės, nuleido ant aikštelę supančios 
baliustrados krašto ir nustūmė į bedugnę. „Milžiniška sija, 
krisdama iš šimto šešiasdešimt pėdų aukščio, gremždama sienas, 
daužydama skulptūras, kelis kartus apsisuko kaip nutrūkęs 
malūno sparnas, skrendąs oru. Pagaliau ji pasiekė žemę, sukel- 
dama čia siaubingą riksmą, o atsitrenkusi į grindinį dar šokte- 
"ėjo aukštyn kaip susimėtęs žaltys. 2 

Nukritus rąstui, Kvazimodas pamatė valkatas, pasipylusius 
į visas puses kaip pelenai, kai juos pūsteli vaikas. Jis pasinau- 
dojo jų išgąsčiu; kol jie prietaringai žiūrėjo į nukritusią iš dan- 
gaus kuoką, kol laidė į akmenines portalo statulas ietis ir stam- 
bių šratų krušą, jis tyliai suvilko ant baliustrados krašto, nuo 
kurio buvo numetęs rąstą, krūvas laužo, akmenų, skaldos, net 

mūrininkų maišus su įrankiais. 

Tad kai tik valkatos vėl įniko daužyti duris, ant jų ėmė 

kristi akmenys. Jie pamanė, benė pati bažnyčia griūva ant 

alv 

S Kas tuo metu būtų pamatęs Kvazimodą, būtų persigandęs. 
Be sukrautų ant baliustrados svaidomų ginklų, jis dar sunešė 
akmenų krūvą į pačią aikštelę. Kai tik akmenys, suvilkti ant 
baliustrados, išsibaigdavo, jis imdavo iš krūvos. Darbavosi 
neįtikėtinai mikliai: lenkiasi, tiesiasi, vėl lenkiasi, vėl tiesiasi. 
Stambi kaip gnomo jo „galva pasirodo viršum. baliustrados, 
paskui nukrinta didžiulis akmuo, po to kitas, trečias. Kartkar- 
čiais Kvazimodas akimi pasekdavo krintantį didžiulį akmenį ir, 
kai pataikydavo, suurgzdavo. 

Tačiau dirskiai nenusiminė. Jau daugiau kaip dvidešimt 
kartų sudrebėjo durys, su įniršiu daužomos sunkaus ąžuolinio 
tarano, kurio smūgių stiprumą didino šimto vyrų jėga. Medžio 
rėmai traškėjo, metaliniai pagražinimai išlakstė skeveldromis, 
sulig kiekvienu smūgiu vyriai pašokdavo ant kablių, lentos iro, 
medinės dalys tarp geležinių apkaustymų byrėjo, sutrintos kaip 
miltai. Kvazimodo laimė, duryse buvo daugiau geležies negu 
mėdžio. 

Vis dėlto jis juto, kad durys jau išklibo. Nors negirdėjo, ta- 
čiau kiekvienas tarano smūgis, nuaidėjęs bažnyčios gelmėse, 
nuaidėdavo ir jo širdyje. Nuo viršaus jis matė triumfuojančius, 
įniršusius valkatas, kumščiais grūmojančius tamsiam. fasadui, 
ir pavydėjo skraidančioms virš galvos pelėdoms, kad negali 
kartu su čigone išskristi. 

Jo akmenų lietaus nepakako užpuolikams atremti. 

Taip nerimastaudamas, jis pastebėjo truputį žemiau balius- 
trados, nuo kurios triuškino argotininkus, du ilgus akmeninius 
laštakus, kyšančius kaip tik viršum didžiųjų durų. Viršutine sa- 
vo anga tie laštakai siekėsi su aikštele. Jam kilo vienas suma- 
nymas. Jis nubėgo į savo landynę ir atsinešė žabų ryšulį. Ant 
ryšulio uždėjo malksnų ir suriestų švininių lakštų, — tai gink- 
lai, kurių dar nebuvo panaudojęs, — ir, sukrovęs tą laužą prie 
pat abiejų laštakų, uždegė jį savo žibintu. 

Akmenys paliovė kritę, ir valkatos nebežiūrėjo aukštyn. 
Plėšikai lekavo kaip šunų ruja, užpuolusi šerną migyje, grūdosi 
aplink didžiąsias duris, visiškai tarano sugadintas, bet vis tebesi- 
laikančias. Virpėdami iš susijaudinimo, jie laukė paskutiniojo 
smūgio, kuris jas išvers. Taigi kiekvienas stengėsi prasisprausti 

arčiausiai, kad, kai tik durys atsivers, galėtų pirmas pulti į tą 
turtingą katedrą, į tą milžinišką saugyklą, kur sunešti trijų 
šimtmečių lobiai. Maurodami iš džiaugsmo ir godumo, jie 
pasakojo vieni kitiems apie gražius sidabro -kryžius, dailias 
brokato kapas, puikius paauksuoto sidabro antkapius, visas 
presbiterijos grožybes, apie tviskančias šventes, deglais švytin- 
čias kalėdas, saule spindinčias velykas, apie visas tas nuosta- 
bias iškilmes, kai relikvijoriai, žvakidės, cimborijos, teberna- 
kuliai aukso ir deimantų kalnais kūpso ant altorių. Žinoma, 
tą puikią valandėlę visiems tiems vagišiams, luošiams, raupsuo- 
tiesiems ir padegėliams kur. kas labiau rūpėjo katedra negu 
čigonė. Mes net mielai patikėtume, kad daugumai jų Esmeralda 
buvo tik dingstis, jei vagims iš viso reikia kokios nors dings- 
ties. 

Kai jie, sulaikę kvapą, įsiręžę, jau taikėsi visi kartu suduoti 
taranu paskutinįjį smūgį, staiga kilo riksmas, dar baisesnis už 
tą, kuris nuskambėjo ir nutilo prispaudus rąstui. Tie, kurie ne- 
šaukė, tie, kurie dar buvo gyvi, apsižvalgė. Dvi išlydyto švino 
srovės tekėjo nuo pastato viršaus į pačią minios tirštumą. 
Žmonių jūra symuko po verdančiu metalu, ir tose vietose, kur 
jis tekėjo, minioje paliko dvi juodos rūkstančios skylės, kaip 
nuo karšto vandens, šliūkštelėto ant sniego. Apanglėję, mirštan- 
tys Žmonės staugė iš skausmo. Nuo tų srovių tiško ant puolėjų 
baisaus lietaus lašai ir lyg ugniniai grąžtai smigo į kiaušus. 
Nelaiminguosius birte apibiro sunkios ugnies kruša. 

Prapliupo širdį veriančios aimanos. Visi — ir patys drąsieji, 
ir patys bailieji — pabėgo be jokios tvarkos, numetę rąstą ant 
lavonų, ir katedros aikštė ištuštėjo antrą sykį. 
„ Puolėjai žvelgė į bažnyčios viršų. Ir pamatė nepaprastą 
vaizdą. Ant pačios aukštosios galerijos, viršum centrinės roze- 
tės, degė didžiulė liepsna, kuri kilo tarp dviejų bokštų, berdama 
žiežirbų sūkurius, — pašėlusi, baisi liepsna, kurią vėjas plaikstė 
kartu su dūmais. Po ta liepsna, po tamsia baliustrada su žioruo- 
jančiais trilapiais du pabaisų pavidalo laštakai iš nasrų be per- 
stojo vėmė degantį lietų, kurio čiurkšlės sidabravo tamsaus 
fasado fone. Artėdamos prie žemės, tos dvi skysto švino srovės 
išplisdavo kaip javų pėdas, kaip vanduo, trykštąs pro laistytu- 
vo skylutes. Viršum liepsnos stiebėsi milžiniški bokštai, viena 
jų pusė buvo juoda juoda, o kita — ryškiai raudona; jie atrodė 
„juo aukštesni, kad milžiniški jų šešėliai driekėsi iki pat dangaus. 

Nesuskaičiuojamos velnių ir slibinų skulptūros atrodė krau- 

piai. Plastančios liepsnos šviesoje jos tarsi judėjo. Gyvatės, 
rodės, šiepėsi, laštakų pabaisos kiauksėjo, salamandros pūtė 
ugnį, slibinai čiaudėjo nuo dūmų. Ir tarp tų pabaisų, liepsnos ir 
triukšmo išbudintų iš akmeninio miego, viena vaikštinėjo ir 
protarpiais šmėkštelėdavo degančio laužo fone kaip pelėda pro 
žvakę. 

Šis keistas švyturys, be abejo, turėjo prikelti medkirtį toli- 
mose Bisetro kalvose ir išgąsdinti jį milžiniškais, linguojančiais 
viršum brūzgynų katedros bokštų šešėliais. 

„ Siaubo sukaustyti valkatos nutilo, tik buvo girdėti, kaip 
šaukia vienuolyne užsidarę kanauninkai, kurie bijojo labiau 
negu arkliai degančioje arklidėje; žvangėjo atveriami ir tuoj pat 
uždaromi langai, sklido bruzdesys iš Otel Dje ligoninės, vėjas 
plaikstė liepsną, gargaliavo mirštantieji, ir vis teškėjo ant grin- 
dinio švino lietus. 

Valkatų vadai susirinko po Gondelorje namų portiku ir ėmė 
tartis. Čigonų kunigaikštis, atsisėdęs ant stulpelio, su pamal- 
džia baime žiūrėjo į fantastinį laužą, šviečiantį dviejų šimtų 
pėdų aukštyje. Klopenas Truilfu įsiutęs graužė stambius kumš- 
čius. 

— Įeiti neįmanoma! — murmėjo jis pro dantis. 

— Senoji bažnyčia — burtininkė! — bambėjo senas čigonas 
Matijas Hungadis Spikalis. 

— Vardan popiežiaus ūsų, — tarė vienas žilstelėjęs suk- 
čius, — bažnyčios laštakai spjaudo išlydytu švinu geriau negu 
Lektūro pilies kuorai. 

— Ar matote tą demoną, šmėžuojantį prieš ugnį? — sušuko 
Čigonų kunigaikštis. 

— Dievaži,— tarė Klopenas,— juk tai nelabasis varpinin- 
kas, Kvazimodas. 

Čigonas palingavo galvą: 

— Oaš jums sakau, kad tai dvasia Sabnakas, didysis marki- 
zas, tvirtovių demonas. Jis pasirodo ginkluoto kareivio pavidalu 
su liūto galva. Kartais jis joja bjauriu arkliu. Jis paverčia žmo- 
nes akmenimis ir iš jų stato bokštus. Jis vadovauja penkiasde- 
šimčiai legionų. Tai tikriausiai jis. Aš jį pažįstu. Kartais jis vilki 
gražiais aukso drabužiais, panašiai kaip turkai. 

— Kur Belvinis de Letualis? — paklausė Klopenas. 

— Jis nebegyvas, — atsakė kažkokia valkata. 

Andri le Ružas juokėsi idioto juoku: 

— Katedra duoda darbo Otel Dje ligoninei! 

— Nejaugi nėra jokių priemonių durims išlaužti? — sušuko, 
treptelėjęs koja, Tuno karalius. 

Čigonų kunigaikštis liūdnai parodė į dvi verdančio švino 
sroves, kurios vis vagojo juodą fasadą tarsi dvi ilgos fosforo 
verpstės. 

— Žmonės ne sykį yra matę pačias bažnyčias besiginan- 
čias, — tarė jis dūsaudamas.— Sofijos bažnyčia Konstantinopo- 
lyje prieš keturiasdešimt metų tris kartus iš eilės numetė 
Mahometo pusmėnulį, papurčiusi savo bonias, tai yra savo 
galvas. Gijomas Paryžietis, pastatęs šitą, buvo burtininkas. 

— Argi mes pasitrauksime verkšlendami kaip vieškelio 
vagišiai? — tarė Klopenas.— Argi paliksime ten mūsų sesę, ku- 
rią rytoj pakars tie kepurėti vilkai! . 

— Ir zakristiją, kur auksą nors vežimu vežk! — pridūrė 
vienas valkata, kurio vardo, deja, nežinome. 

— Mahometo barzda! — sušuko Truilfu. 

— Pabandykime dar kartą, — pasiūlė valkata. 

Matijas Hungadis palingavo galvą: 

— Neįeisim pro duris. Reikia surasti kokią nors silpną 
vietą senosios burtininkės šarvuose. Kokią nors skylę, kokį 
slaptą įėjimą, kokį nors plyšį. 

— Kas su manimi? — tarė Klopenas.— Aš grįžtu ten. Beje, 
o kur tas študenčiukas Žeanas, taip apsikaustęs geležimi? 

— Jis, be abejo, nebegyvas, — kažkas atsakė, — nebegirdėti 
jo juoko. 

Tuno karalius suraukė antakius. 

-— Tuo blogiau. Po geležimis plakė drąsi širdis. O metras 
Pjeras Grenguaras? 

— Kapitone Klopenai,— tarė Andri le Ružas, — jis pabėgo, 
kai mes dar buvome prie Mainininkų tilto. 

Klopenas treptelėjo koja. 

-— Dėl dievo nasrų! Jis mus sukurstė ir pabėgo, kai čia pats 
darbo įkarštis! Bailus plepys, šliurė! 

— Kapitone Klopenai,— sušuko Andri le Ružas, žiūrėdamas 
į Šventoriaus gatvę,— štai studenčiukas. 

— Garbė Plutonui! — tarė Klopenas.— Bet kokį velnią jis 
ten velka? 

Iš tikrųjų tai buvo Žeanas; jis bėgo taip greitai, kiek tik jam 
leido sunkūs paladino drabužiai ir ilgos kopėčios, kurias jis 
narsiai tempė grindiniu, labiau išvargęs negu skruzdė, įsikibusi 
dvidešimt kartų ilgesnį už save šapą. 


'354 


— Pergalė! Te Deum! — šaukė studentas.— Štai Sen Landri 
uosto krovikų kopėčios. 

Klopenas žengė prie jo. 

— Vaike! Ką čia sumanei, vardan dievo ragų! Kam tos 
kopėčios? 

— Štai turiu jas,— atsakė gaudydamas: kvapą Žeanas.— 
Žinojau, kur jos yra. Seniūno pavaduotojo daržinėje. Yra ten 
mano pažįstama mergina, kuriai aš atrodau gražus kaip Kupi- 
donas. Per ją ir gavau kopėčias, ir turiu kopėčias, šimts paralių! 
Vargšė mergina vienmarškinė atėjo man atidaryti durų. 

— Gerai,— tarė Klopenas,— bet ką veiksi su tomis kopė- 
čiomis? 

Žeanas klastingai ir gųdriai į jį pažvelgė ir spragtelėjo pirš- 
tais kaip kastanjetėmis. Šią akimirką jis atrodė kilniai. Ant gal- 
vos jam buvo vienas tų penkiolikto amžiaus šalmų, kurių 
antšalmio chimeros gąsdindavo priešus. Šalmą puošė dešimt 
geležinių snapų, taigi Žeanas galėjo varžytis su Nestoro laivu 
dėl baisiojo epiteto GexžupoloĘ“, kuriuo šį buvo pažymėjęs 
Homeras. 

— Ką su jomis veiksiu, šviesiausiasis Tuno karaliau? Ma- 
tote tą eilę statulų su kvaišų veidais, ten, viršum trijų portalų? 

— Taip. Na ir kas? 

— Tai Prancūzijos karalių galerija. 

— O kas iš to? — tarė Klopenas. 

— Palaukite! Tos galerijos gale yra durys, užkišamos tik 
velke; užlipu kopėčiomis — ir aš bažnyčioje. 

— Vaike, leisk man lipti pirmam. 

— Tai jau ne, bičiuli, kopėčios mano. Eime, jūs lipsite ant- 
ras. 

— Terauna tave Belzebubas! — niūriai lare Klopenas.— Ne- 
noriu būti antruoju. 

— Jei taip, atsinešk, Klopenai, sau kopėčias! 

„Žeanas leidosi per aikštę, vilkdamas kopėčias ir šaukdamas: 

— Paskui mane, vaikinai! 

Akies mirksniu kopėčios buvo pastatytos ir atremtos į apa- 
tinės baliustrados galeriją viršum vieno šoninio portalo. Val- 
katų minia, garsiai rėkaudama, susigrūdo prie kopėčių, kiekvie- 
nas norėjo lipti. Bet Žeanas neužleido savo teisės ir pirmasis 
uždėjo koją ant skersinio. Lipti teko ilgokai. Šiandien Pran- 
cūzijos karalių galerija yra maždaug šešiasdešimt pėdų viršum 
žemės. Vienuolika prieangio pakopų anais laikais ją buvo dar 

aukščiau iškėlusios. Žeanas kopė iš lėto, jam gerokai trukdė: 
sunkūs šarvai; viena ranka jis laikėsi kopėčių skersinio, o kitoje 
turėjo arbaletą. Palipęs iki vidurio, melancholiškai pažvelgė 
į vargšus nebegyvus argotininkus, nuklojusius fasado laiptus. 

— Aiman! — tarė jis.— Štai krūva lavonų, verta penktosios 
„Iliados“ giesmės! 

Po to jis kopė toliau. Valkatos — paskui jį. Ant kiekvieno 
skersinio buvo po valkatą. Tamsoje banguojančios šarvuotos 
nugaros atrodė kaip gyvatė su plieno žvynais, šliaužianti bažny- 
čios siena. Visų priekyje lipantis ir švilpaujantis Žeanas iliuziją 
darė dar tikroviškesnę. 

Pagaliau studentas pasiekė galerijos atbrailą ir gana mikliai 
ant jos užšoko, pritariamai šaukiant visiems valkatoms. Paėmęs 
tvirtovę, jis džiaugsmingai sušuko, bet tuoj pat nutilo, sustin- 
gęs iš siaubo. Už vienos karaliaus statulos pamatė tamsoje pasis- 
lėpusį Kvazimodą žaižaruojančia akim. 

Antrasis apgulėjas jau irgi kėlė koją į galeriją, bet baisusis 
kuprius šoko prie kopėčių, netaręs nė žodžio, stipriomis ranko- 
mis čiupo už abiejų galų, atkėlė, pastūmė nuo sienos, visiems 
baisiai rėkiant iš išgąsčio, valandėlę pasiūbavo tas ilgas, links- 
tančias kopėčias, nuo viršaus iki apačios apkibusias valkato- 
mis, ir staiga antžmogiška jėga sviedė tą žmonių kekę į aikštę. 
Net pačių ryžtingiausiųjų širdys suvirpėjo. Pastumtos kopėčios 
akimirką stovėjo stačios, tarsi abejodamos, paskui susiūbavo ir, 
nubrėžusios baisų, aštuoniasdešimt pėdų spindulio lanką, žneg- 
telėjo su visa plėšikų našta ant grindinio greičiau negu pakelia- 
masis tiltas, kai nutrūksta grandinės. Kilo baisus klyksmas, bet 
tuoj nuščiuvo, ir keli nelaimingi sužeistieji iššliaužė iš po miru- 
siųjų kupetos. GR ogi Atas 

Pergalės šauksmus pakeitė pykčio ir skausmo A 
Pasirėmęs alkūnėmis ant baliustrados, abejingas Kvazimodas 
žiūrėjo žemyn. Jis atrodė kaip gauruotas senovės karalius prie 
savo rūmų lango. 

Žeano Frolo padėtis buvo kritiška. Jis atsidūrė galerijoje 
vienas su baisiuoju varpininkų; nuo draugų jį skyrė stati aštuo- 
niasdešimt pėdų aukščio siena. Kol Kvazimodas vertė „kopėčias, 
studentas pribėgo prie slaptųjų durų, manydamas, kad jos at- 
daros. Bet ne. Kurčius, įėjęs į galeriją, jas užrakino. Tada Žėanas 
pasislėpė už vieno akmeninio karaliaus ir, nedrįsdamas nė kvėp- 
telėti, persigandęs žiūrėjo į pabaisą kuprių kaip tas vyrukas, 
kuris meilinosi žvėryno sargo žmonai ir vieną vakarą nuėjo į 

pasimatymą, tačiau apsirikęs perlipo ne per tą tvorą ir susidūrė 
akis į akį su baltuoju lokiu. 

„Iš karto kurčius nekreipė į jį dėmesio; bet pagaliau pasuko 
galvą ir atsitiesė. Jis pastebėjo studentą. 

Žeanas pasiruošė žiauriam antpuoliui, bet kurčius Hebajų“ 
dėjo; tik atsigręžė į studentą ir žiūrėjo. 

— Oho! — tarė Žeanas.— Ko į mane taip liūdnai žiūri savo 
viena akimi? 

Taip kalbėdamas, jaunasis padauža slapčia užsitaisė savo 
arbaletą. 

— Kvazimodai! — sušuko jis.— Aš pakeisiu tavo pravardę. 
Žmonės tave vadins akliu. 

Jis iššovė. Sušvilpė plunksnuota sirėlė ir įsmigo kupriui 
į kairę ranką. Kvazimodas dėl to susijaudino ne labiau kaip 
karaliaus Faramono statula. Ištraukė strėlę iš rankos, ramiai 
perlaužė ją perpus ant stambaus kelio ir numetė arba, tikriau 
sakant, paleido žemėn. Bet Žeanas nespėjo iššauti antrą kartą. 
Sulaužęs strėlę, Kvazimodas garsiai sušniokštė, pašoko kaip 
žiogas ir puolė ant studento, net šarvus jo priplojo prie sienos 

Ir tada prietemoje, mirgant deglams, įvyko baisus dalykas. 

Kvazimodas kaire ranka pačiupo abi Žeano rankas; šis jau 
nebesigynė, matė, kad žuvęs. Dešine kurčius tylėdamas, grės- 
mingai plėšė nuo jo vieną po kitos visas šarvų dalis, špagą, durk- 
lus, šalmą, antkrūtinį, antrankovius. Atrodė, kad beždžionė 
gliaudo riešutą. Kvazimodas mėtė sau po kojomis geležinį stu- 
dento kiautą: 

Nuginkluotas, nurengtas, silpnas ir nuogas tose baisiose 
rankose, studentas nė nebandė ką sakyti kurčiui, bet ėmė įžūliai 
juoktis stačiai jam į veidą ir su bebaimiu šešiolikamečio nerū- 
pestingumu uždainavo anuomet populiarią dainelę: 

Kambre, garsus ir senas, , 
Be galo išsipuošęs. 
Plėšikas Maratenas... 


Dainelės jis nebaigė. Kvazimodas atsistojo ant galerijos pa- 
rapeto ir, viena ranka laikydamas studentą už kojų, ėmė jį sukti 
viršum bedugnės kaip laidynę. Po to pasigirdo toks garsas, tarsi 
kaulinė dėžutė būtų sudužusi į sieną, ir nuo viršaus nukrito 
kažkoks daiktas, tačiau trečdalyje kelio užsikabino už architek- 
tūrinio kyšulio ir susilaikė. Tai buvo nebegyvas kūnas, jis čia ir 
liko, susirietęs dvilinkas, sulaužytomis strėnomis. ištaškytomis 
smegenimis. 

Valkatos ėmė šaukti iš siaubo. 

—- Atkeršyti! — rėkė Klopenas. 

— Plėšti! — atsakė visa minia.— Pulti! Pulti! ; 

Ir visi baisiausiai ėmė staugti; tame riksme maišėsi visos 
kalbos, visos tarmės, visos šnektos. Vargšo studento mirtis už- 
kuprius taip ilgai ją laiko nusigandusią prie bažnyčios. Įsiūtis 
padėjo surasti kopėčias, daugiau deglų, ir po kelių minučių 
persigandęs Kvazimodas pamatė, kad baisusis skruzdėlynas iš 
visų pusių puola katedrą. Kas neturėjo kopėčių, tas turėjo su- 
mazgytų virvių, kas neturėjo virvių, korėsi skulptūriniais rel- 
jefais. Kabinosi vieni kitiems už skarmalų. Nebebuvo jokių 
priemonių apsiginti nuo to nuožmių snukių antplūdžio. Nuožmūs 
snukiai buvo raudoni iš siutulio; žemėtomis kaktomis žliaugė 
prakaitas; akys žibėjo. Visos tos baisios grimasos, visos tos 
bjaurybės apsupo Kvazimodą. Galėjai pamanyti, kad kokia nors 
kita bažnyčia atsiuntė savo pabaisas, savo šunis, savo kaukes, 
savo demonus, pačias fantastiškąsias savo skulptūras pulti ka; 
tedros. Sakytum sluoksnis gyvų baidyklių užgulė akmenines 
fasado „baidykles. 

Aikštėje sužibo tūkstančiai deglų. Tą pakriką mūšio vaizdą, 
iki šiol skendintį tamsoje, staiga nutvieskė šviesa. Katedros 
aikštė spinduliavo, šviesa atsimušė padangėje. Laužas, užkurtas 
viršutinėje aikštelėje, tebeliepsnojo ir skleidė šviesą toli aplin- 
kui. Milžiniškas abiejų bokštų siluetas dunksojo aukštai viršum 
Paryžiaus stogų ir tame šviesiame fone atrodė kaip didžiulė 
tamsi iškarpa. Visas miestas sujudo. Iš tolo graudžiai skambėjo 
varpai, skelbė pavojų. Valkatoš staugė, duso, keikėsi, lipo, ir 
Kvazimodas, bejėgis prieš tokią daugybę priešų, drebėjo dėl 
čigonės, matydamas įsiutusius veidus vis. arčiau ir arčiau prie 
jo galerijos, meldė dangų stebuklo, iš nevilties grąžė rankas. 


Vv 


CELĖ, KURIOJE MELDŽIASI PRANCŪZIJOS LIUDVIKAS 


Gal skaitytojas dar nepamiršo, kad, prieš pastebėdamas nak- 
tinę valkatų gaują, Kvazimodas, žvalgydamas Paryžių nuo savo 
bokšto aukštumos, pamatė vienintelį žiburį šalia Sent Antuano 


358 


vartų vieno aukšto, tamsaus pastato viršutiniame lange. Tas 
pastatas buvo Bastilija. Tas žiburys — Liudviko XI žvakė. 

Karalius Liudvikas XI iš tikrųjų jau dvi dienas viešėjo Pa- 
ryžiuje. Poryt jis turėjo išvažiuoti į savo tvirtovę — Montil 
le Turą. Savo šauniajame Paryžiaus mieste jis pasirodydavo 
retai ir trumpam, mat čia jam buvo per maža slaptų išėjimų, 
kartuvių ir Škotijos šaulių. 

Tą dieną jis atvyko į Bastiliją pernakvoti. Jam nepatiko 
Luvre didelis, penkių kvadratinių tuazų, jo kambarys su dideliu 
židiniu, papuoštu dvylika stambių žvėrių ir trylika žymiųjų 
pranašų, ir su didele, vienolikos pėdų pločio ir dvylikos pė- 
dų ilgio lova. Jis nebesusigaudydavo tarp visų tų didumų. Tas 
karalius, kaip geras miestietis, labiau mėgo Bastiliją su mažu 
kambarėliu ir kušete. Be to, Bastilija buvo tvirtesnė už Luvrą. 

Karaliaus kambarėlis pagarsėjusiame kalėjime vis dėlto 
buvo gana erdvus — užėmė visą prie pilies donžono primūryto 
bokštelio viršutinį aukštą. Apskrita celė buvo išmušta blizgan- 
čių šiaudų plaušiniais, spalvotų lubų sijos papuoštos paauksuoto 
alavo lelijomis, sienų paneliai — puikaus medžio, nudažyto 
skaisčiai žalia, linksma spalva, gaunama iš realgaro ir indigo, ir 
nusėta balto alavo rozetėmis. 

Čia buvo tik vienas langas, aukštas, smailiaskliautis, su 
skaistvario tinkleliu ir geležinėmis grotomis, beje, temdomas 
gražių, spalvotų vitražų su karaliaus ir karalienės herbais, kurių 
kiekvienas stiklas atsiėjo dvidešimt du solidus. 

Durys taip pat tik vienerios, madingos žemaskliautės durys, 
iš vidaus užleistos kilimu, lauko pusėje — Airijos pušies prie- 
angis, trapus, nepaprastai dailaus darbo, kokių prieš pusantro 
šimto metų dar buvo galima pamatyti senuose namuose. „Nors 
jie darko ir apgriozdoja namą,— sako. nusiminęs Sovalis,— 
tačiau mūsų seneliai nenori jų atsisakyti ir laiko juos nieko 
nepaisydami.“ . 

Tame kambaryje nebuvo jokių baldų, kuriais paprastai 
apstatomi apartamentai; jokių suolų, nei ilgų, nei minkštų, 
jokių kėdučių, nei paprastų kaip dėžės, nei gražių, su koje- 
lėmis ir atlošais, kainuojančių po keturis solidus. Tik vienas 
labai puikus sudedamas krėslas: medinės dalys ištapytos rožė- 
mis raudoname dugne, sėdynė skaisčiai raudonos, aukso vinu- 
tėmis prikaltos Kordobos odos su ilgais šilko kutais. Kadangi 
kambaryje buvo tik tas vienas krėslas, čia sėdėti turėjo teisę 
tik vienas „asmuo. Šalia krėslo prie pat lango stovėjo stalas, 

uždengtas kilimu su paukščių figūromis. Ant stalo — rašymo 
reikmenys, sutaškyti rašalu, keli pergamentai, kelios plunksnos 
ir kaltinė sidabro taurė. Truputį toliau — kilnojama krosnelė, 
klauptas, apmuštas raudonu aksomu, papuoštas aukso bumbu- 
liukais. Pagaliau pačiame gale — paprasta lova, užtiesta gel- 
tonos ir vyšninės spalvos damastu be jokių blizgučių, be jokių 
galionų, kukliais kutais. Šią lovą, garsią tuo, kad joje Liudviką 
XI aplankydavo miegas ar nemiga, prieš du šimtus metų dar bu- 
vo galima išvysti pas vieną valstybės patarėją, kur ją matė jau 
pasenusi ponia Pilu, išgarsėjusi romane „Kiras“““ Aricidijos ir 
Įkūnytos dorybės vardu. ' 

Toks buvo kambarys, vadinamas „cele, kurioje meldžiasi 
Prancūzijos Liudvikas“. 

Kai į kambarį įvedėme skaitytoją, čia buvo labai tamsu. 
Prieš valandą buvo nuskambėjęs signalas gesinti šviesas, jau 
visai sutemo, ant stalo degė viena vaškinė žvakė ir menkai 
tešvietė penkis žmones įvairiose kambario vietose. 

Daugiausia šviesos krito ant puikiai pasipuošusio senjoro: 
jo buvo plačios, trumpos kelnės, vyšninės spalvos su sidabro 
ruožais palaidinė, plačiarankovis juodai raštuotas auksinio bro- 
kato švarkas. Tie prašmatnūs drabužiai mirgėjo, rodės, kiekvie- 
na raukšlė atspindėjo liepsną. Jais vilkįs žmogus ant krūtinės 
turėjo ryškiomis spalvomis išsiuvinėtą savo herbą: juostelių 
trikampis ir viršum smailiojo kampo bėgąs danielius. Herbo 
dešinėje buvo dar alyvmedžio šakelė, o kairėje — danieliauš 
ragas. Prie diržo kabėjo puošnus. kardas, kurio sidabrinė pa- 
auksuota rankena buvo antšalmio pavidalo, su grafo karūna. 
Žmogus atrodė piktas, išpuikęs, galvą laikė išdidžiai pakėlęs. 
Iš pirmo žvilgsnio būtum pasakęs, kad jo veidas įžūlus, ilgiau 
pasižiūrėjęs — kad klastingas. 

Be kepurės, laikydamas rankoje ilgą prirašytą popierių, jis 
stovėjo už krėslo, kuriame, varganai susirietęs, užkėlęs koją 
ant kojos, pasirėmęs alkūne ant stalo, sėdėjo žmogus labai 
skurdžiu apdaru. Iš tikrųjų, įsivaizduokite prabangiame, Kor- 
sių šlaunų, aptemptų juodu vilnoniu triko, liemehį flaneliniu 
švarku su išplikusiu kailiu, apvainikuokite visa tai sena, sučiu- 
rusia pačios paprasčiausios juodos gelumbės skrybėle, apkraš- 
tuota aplinkui virvute su švino figūrėlėmis. Pridėkite dar purvi- 
ną šlikę, beveik visai dengiančią plaukus, — štai ir viskas, kiek 
tesimatė to sėdinčio žmogaus. Galva žemai nuleista ant krūtinės, 

vikas XI. 

Kiek tolėliau už jų, bet dar ne visai patamsyje, tyliai kal- 
bėjosi du flamandiškai apsirengę vyrai, todėl kiekvienas, 
kas žiūrėjo Grenguaro misteriją, galėjo juos pažinti, tuos du 
svarbiausius flamandų pasiuntinius: Gijomą Rimą, įžvalgųjį 
Gento pareigūną, ir Žaką Kopenolį, populiarųjį kojinių pirklį. 
Skaitytojas atsimena, kad jie dalyvavo slaptoje Liudviko XI 
politikoje. Š 

Pagaliau pačiame kambario gale, tamsoje, prie durų, tarsi 
statula stovėjo tvirtas, krėsnas vyras kariška apranga, su her- 
bais išsiuvinėtu švarkų; jo veidas buvo keturkampis, akys iš- 
sprogusios, burna labai didelė, ausys atlėpusios iš po lygiai sušu- 
kuotų plaukų, kakta labai žema; jis atrodė panašus į šunį ir kartu 
į tigrą. 

Visi buvo be kepurių, išskyrus karalių. 

Didikas, stovįs prie karaliaus, skaitė jam savotišką ilgą 
memorandumą, o jo didenybė, kaip atrodė, atidžiai klausėsi. 

Flamandai šnibždėjosi. 

— Kryžiau dievo! — murmėjo Kopenolis.— Aš jau pavar- 
gau bestovėdamas. Ar čia nėra kėdės? 

Rimas papurtė galvą, nerimastingai šypsodamasis. 

— Kryžiau dievo! — vėl tarė Kopenolis, labai nepatenkintas, 
kad reikia taip tyliai kalbėtis. — Netveriu noru sėstis ant grindų, 
susikryžiavęs kojas, kaip darau savo krautuvėje. 

— Jokiu būdu taip nedarykite, metre Žakai! 

— Tikrai? Metre Gijomai, tai čia galima tik stovėti? 

— Arba klūpoti,— tarė Rimas. 

Tuo metu pasigirdo karaliaus balsas. Juodu nutilo. 

— Penkiasdešimt solidų už mūsų tarnų drabužius ir dvylika 
livrų už mūsų karališkosios palydos apsiaustus! Štai kaip! Žars- 
tykite auksą statinėmis! Ar jūs pakvaišote, Olivje? 

Taip sakydamas, senis pakėlė galvą. Ant jo kaklo sublizgėjo 
Sen Mišelio ordino grandinės aukso sąvaros. Žvakė aiškiai švie- 
tė jo išsekusį, niūrų profilį. Jis išplėšė popierių skaitančiajam 
iš rankų. 

— Jūs žlugdote mus! — sušuko jis, įdubusiomis akimis 
žiūrinėdamas raštą.— Ką visa tai reiškia? Kam mums tiek dva- 
riškių? Du kapelionai po dešimt livrų mėnesiui ir koplyčios tar- 

nas — šimtas solidų mėnesiui! Kambarinis — devyniasdešimt 
livrą metams! Keturi stalininkai po šimtą dvidešimt livrų me- 
tams! Kepsnių tiekėjas, daržininkas, padažininkas, virėjas, 
ginklininkas, du sąskaitininkai po dešimt livrų mėnesiui! Du 
virtuvės parankiniai po aštuonis livrus! Vienas arklininkas ir 
du jo pagalbininkai po aštuoniasdešimt livrų mėnesiui! Pasiun- 
tinys, pyragius, duonkepys, du išvežiotojai — po šešiasdešimt 
livrų metams! Ir dar vyriausiajam kaiviui šimtas dvidešimt liv- 
rų! O dar iždininkui dvylika šimtų livrų, kontrolieriui — penki 
šimtai! Kaip sau norite, tai beprotybė! Mūsų tarnų algos žlugdo 
Prancūziją! Visi Luvro lobiai ištirps tokio išlaidumo liepsnose! 
Teks išparduoti net indus! O kitais metais, jei dievas ir švenčiau- 
sioji panelė (čia jis nukėlė skrybėlę) mus dar laikys gyvus, teks 
ge:ti vaistus iš alavinio puoduko! 

Tai sakydamas, karalius žvilgtelėjo į sidabro taurę, žibu- 
riuojančią ant stalo. Pakosėjęs kalbėjo toliau: 

--- Metre Olivje, kunigaikščiai, kurie didelėse senjorijose 
viešpatauja kaip karaliai ir imperatoriai, neturi leisti keroti 
prabangai savo namuose: iš jų tas gaisras plinta po visą provin- 
ciją. Taigi, metre Olivje, atsimink. Mūsų išlaidos kasmet auga. 
Tai mums nepatinka. Šimts velykų! Iki septyniasdešimt devintų- 
jų metų jos neprašoko trisdešimt šešių tūkstančių livrų. Aštuo- 
niasdešimtaisiais metais jos pasiekė keturiasdešimt tris tūkstan- 
čius šešis šimtus devyniolika livrų,— aš atsimenu skaičius,— 
aštuoniasdešimt pirmaisiais metais — šešiasdešimt šešis tūks- 
tančius šešis šimtus aštuoniasdešimt livrų; o šiais metais — pri- 
siekiu savo kūnu! — jos pasieks aštuoniasdešimt tūkstančių 
Livi;' Per ketverius metus padvigubėjo! Baisu! 

Jis uždusęs nutilo, paskui karštai vėl ėmė dėstyti: 

-— Visi aplinkui tik tunka iš mano liesėjimo. Čiulpiate iš 
manęs dukatus pro visas mano odos poras. 

Visi tylėjo. Tai buvo vienas tų pykčio priepuolių, kurį rei- 
kėjo pakęsti. Jis kalbėjo toliau: 

— Tai primena lotyniškai surašytąjį Prancūzijos bajorų pra- 
šymą, kad mes vėl įsteigtume jų vadinamąją „didžiąją karaliaus 
dvaro tarnybos naštą“! Iš tikrųjų našta! Triuškinanti našta! O, 
ponai! Sakote, kad mes ne karalius, kadangi karaliaujame dapi- 
fero nullo, buticulario nullo!* Mes jums parodysime, šimts ve- 
lykų, ar esame karalius, ar ne! 


* Be duonos raikytojo ir vyno pilstytojo (Iot.). 

Jis šyptelėjo, jausdamasis galingas, bloga nuotaika pasitaisė, 
ir jis atsigręžė,į flamandus: 

— Matote, kūmai Gijomai? Joks vyriausiasis duonininkas, 
vyriausiasis taurininkas, vyriausiasis šambelionas, vyriausiasis 
senešalas nėra vertas menkiausio tarno. Atsiminkite, kūmai 
Kopenoli, iš jų nėra jokios naudos. Jie tūno aplink karalių kaip 
keturi evangelistai aplink Filipo Brilio atnaujinto didžiojo Rūmų 
laikrodžio ciferblatą. Jie paauksuoti, bet laiko nerodo. Rodyklė 
gali ir be jų apsieiti. 

Valandėlę mąstė, paskui pridūrė, purtydamas seną galvą: 

— Oho-ho! Prisiekiu dievo motina, aš ne Filipas Brilis ir iš 
naujo neauksuosiu didžiųjų vasalų. Esu karaliaus Eduardo nuo- 
monės: išgalabijęs didikus, išgelbėsi tautą. Skaityk toliau, Oliv- 
je. 

Tuo vardu pavadintas asmuo paėmė iš karaliaus popierių ir 
vėl ėmė garsiai skaityti: 

— .„Adamui Tenonui, Paryžiaus prevotijos antspaudų sau- 
gotojui, už sidabrą, darbą ir kalybą minėtųjų antspaudų, kadangi 
senieji jau pasenę bei sudilę'ir nebetinka vartoti, dvylika Pary- 
žiaus livrų. : 

Gijomui Frerui keturis Paryžiaus livrus keturis solidus už 
balandžių lesinimą ir priežiūrą dviejose Turnelės rūmų balan- 
dinėse per šių metų sausio, vasario ir kovo mėnesius; tam reika- 
lui duota septyni saikai miežių. 

Pranciškonui už nusikaltėlio išpažinties išklausymą keturis 
Paryžiaus solidus. 

Karalius klausėsi tylėdamas. Kartkarčiais sukosėdavo. Tada 
nugerdavo gurkšnį žolienės iš taurės ir susiraukdavo. 

— Šiais metais teismo įsakymu Paryžiaus kryžgatviuose 
buvo paskelbti penkiasdešimt šeši apgarsinimai, dalyvaujant 
trimitininkams. Juos reikia apmokėti. 

Už paieškas ir kasinėjimus Paryžiuje bei kitur, kur manyta 
esant pakastų pinigų, bet nieko nerasta, — keturiasdešimt penkis 
Paryžiaus livrus. 

— Užkasti dukatą, o atkasti solidą! — tarė karalius. 

— „Už sudėtus Turnelės rūmuose šešis balto stiklo lakštus 
patalpoje, kur stovi geležinis narvas, — trylika solidų. 

Už padarymą ir nugabenimą karaliaus paliepimu į juokdarių 

šventę keturių skydų su minėtojo Turnelės rūmų senjoro her- 
bais, apipintais rožių vainikais, — šesis livrus. Už įstatytas dvi 
naujas rankoves senam karaliaus švarkui — dvidešimt solidų. 

Už dėžutę tepalo karaliaus batams — penkiolika denarų. Už nau- 
jai pastatytą kiaulidę juodiesiems karaliaus paršeliams — tris- 
dešimt Paryžiaus livrų. Už keliolika pertvarų, lentinių pakylų 
ir pakeliamųjų durų liūtų patalpose prie Sen Polio rūmų — dvi- 
dešimt du livrus. ; 

— Brangiai atsieina tie žvėrys, — tarė Liudvikas XI.— Tiek 
to! Tai karališkosios didybės paveikslas. Ten yra vienas didelis 
rudas liūtas, aš mėgstu jį už jo lipšnumą. Ar matėte jį, metre 
Gijomai? Valdovams reikia turėti tokių retų žvėrių. Mums, ka- 
raliams, šunų vietoje turi būti liūtai, o kačių vietoje — tigrai. 
Karūnai tinka didingumas. Senovėje, kai buvo garbinamas Ju- 
piteris, liaudis šventyklose aukodavo šimtą jaučių ir šimtą avių, 
o imperatoriai — šimtą liūtų ir šimtą erelių. Tai baisu ir labai 
gražu. Prancūzų karaliai visada girdėdavo aplink savo sostą 
staugiant liūtus. Vis dėlto reikia pripažinti, kad mes tiems rei- 
kalams išleidžiame mažiau pinigų nei mūsų pirmtakai ir kad 
mano liūtų, lokių, dramblių, leopardų skaičius yra daug kukles- 
nis. Skaitykite toliau, metre Olivje, mes tai norėjome pasakyti 
mūsų draugams flamandams. 

Gijomas Rimas žemai nusilenkė, o paniuręs Kopenolis atrodė 
kaip lokys, apie kuriuos ką tik kalbėjo jo didenybė. Karalius 
neatkreipė į tai dėmesio. Jis vėl sriūbtelėjo iš taurės ir išspjovė 
gėralą, sakydamas: 

— Fu, bjauri arbata! 

Skaitantyšis varė toliau: 

— Už maitinimą niekšo valkatos, kuris jau šešis mėnesius 
laikomas daboklėje laukiant nurodymo, ką su juo daryti, — šeši 
livrai keturi solidai. 

— Kas gi čia? — pertraukė karalius.— Maitinti žmogų, kurį 
reikia pakarti! Šimts velykų! Nebeduosiu nė solido tokiam mai- 
tinimui. Olivje, sutvarkykite tą reikalą su ponu Destutviliu ir šį 
pat vakarą parenkite to jaunikio jungtuves su kartuvėmis. Skai- 
tykite toliau. 

Olivje brėžtelėjo ties niekšo valkatos straipsniu ir skaitė 
toliau: 

— Anrije Kuzenui, Paryžiaus teismo vyriausiajam budeliui, 
įteikti šešiasdešimt Paryžiaus solidų monsinjoro Paryžiaus 
prevo paliepimu už nupirktą minėtojo sjero prevo paliepimu 
didelį, platų kardą kirsti galvoms asmenų, teismo pasmerktų už 
prasižengimus, taipogi už nupirktą tam kardui makštį ir- visus 
jam priklausančius priedus; taipogi už pataisymą ir išgalandimą 


364 


senojo kardo, -kuris įtrūko ir ištrupėjo vykdant nuosprendį 
mesirui Liudvikui Liuksemburgiečiui, kaip liudija... 

Karalius pertraukė: 

— Užtenka. Mielai skiriu tą sumą. Tų išlaidų nežiūriu. Tam 
ElSjų pinigų niekada nesu gailėjęsis. Skaitykite toliau. 

+ — Už naujai padirbtą didelį storų rąstų narvą... 

— O! — tarė karalius, abiem rankom įsitverdamas krėslo at- 
ramų.— Žinojau, kad į Bastiliją atvykau su kažkokiu reikalu. 
Palaukite, metre Olivje. Aš pats noriu pamatyti narvą. Paskai- 
tysite man sąskaitą tuo metu, kai jį apžiūrinėsiu. Ponai flaman- 
dai, eime. Tai įdomus dalykas. 

Jis pakilo, pasirėmė savo pašnekovui į ranką, davė ženklą 
tariamam nebyliui, stovinčiam prie durų, eiti pirma, abiem fla- 
mandams — sekti iš paskos ir išėjo iš kambario. 

Prie celės durų karaliaus palyda padidėjo, prisidėjo šarvuoti 
kariai ir liekni pažai, kurie nešė deglus. Kurį laiką jie ėjo tam- 
siais bokšto koridoriais, laiptais, iškirstais storoje sienoje. Bas- 
tilijos komendantas žingsniavo priekyje, įsakinėdamas atidari- 
nėti siauras, žemas duris prieš seną, ligotą, susikūprinusį karalių, 
kuris eidamas kosčiojo. 

Prie kiekvienų durelių visi turėjo palenkti galvas, išskyrus 
senį, kurį sulenkė amžius. 

— Hm! — švokštė jis bedante burna. — Lengvai įžengsime ir 
pro kapo rūsio duris. Žemos durys — pakumpusiam keleiviui. 

Pagaliau pro paskutines dureles, taip apkabinėtas spynomis, 
jog prireikė ketvirčio valandos, iki jos buvo atrakintos, jie 
įžengė į smailiaskliautę, aukštą, erdvią salę; jos viduryje deglai 
apšvietė didelį, masyvų mūro, geležies ir medžio kubą. Jis buvo 
tuščiaviduris. Tai buvo vienas tų pagarsėjusių narvų valstybės 
nusikaltėliams, vadinamų karaliaus vaikučiais: Jo sienose buvo 
du ar trys langeliai, taip. tankiai išpinti storais geležiniais vir- 
bais, jog nesimatė nė stiklų. Vietoje durų — didelė akmens 
plokštė kaip antkapis. Kas įeina, nebeišeina. Tik vietoj numirė- 
lio čia būdavo gyvas žmogus. 

Karalius iš lėto ėjo aplink tą nedidelį pastatą, įdėmiai jį 
apžiūrinėdamas, o jį lydįs metras Olivje garsiai skaitė raštą: 

*-— "Už naujai padirbtą didelį storų rąstų narvą su rėmais ir 
skersiniais:devynių pėdų ilgio, aštuonių pločio ir nuo grindų 
iki lūbų septynių pėdų aukščio, nuobliuotą ir apkaustytą storais 
geležies apkaustais, pastatytą vienoje Sent Antuano tvirtovės 
bokšto patalpoje, kuriame uždarytas ir laikomas mūsų valdovo 

karaliaus įsakymu kalinys, iki tol kalintas sename, griūvančia- 
me, sukrypusiame narve. Minėtam naujam narvui sunaudota 
devyniasdešimt šešios gulstinės sijos ir penkiasdešimt dvi sta- 
„tinės, dešimt gulekšnių po tris tuazus ilgio; minėtus rąstus tašė, 
pjaustė ir statė Bastilijos kieme devyni dailidės dvidešimt dienų. 

— Neblogas ąžuolas, — tarė karalius, kumščiu daužydamas 
rąstus. 

— „Tam narvui sunaudota du šimtai dvidešimt storų geleži- 
nių sijų devynių ir aštuonių pėdų ilgio ir dar kitų — vidutinio 
ilgio, taipogi minėtoms sijoms lankų, sankalų, sąvaržų, sverian- 
čių iš viso tris tūkstančius septynis šimtus trisdešimt penkis 
svarus; be to, dar aštuoni stori geležiniai žiedai minėtam narvui 
pritvirtinti, kartu su sankabomis ir vinimis sverią du šimtus 
aštuoniolika svarų, neskaitant geležinių pinučių, geležinių užšo- 
vų to kambario langams ir durims bei kitų dalykų... 

-— Štai kiek reikėjo geležies sutramdyti lengvamaniui pro- 
tui! — tarė karalius. 

— „Visa tai atsiėjo tris šimtus septyniolika livrų penkis 

"solidus septynis denarus. 

— Šimts velykų! — sušuko karalius. 

Liudvikui XI ištarus savo mėgstamąjį keiksmažodį, kažkas 
narve tarsi nubudo, sužvangėjo grindimis velkami pančiai, ir 
pasigirdo silpnas balsas, tarsi kyląs iš kapo: 

— Sire! Sire! Pasigailėkite! 

Kalbančiojo nesimatė. 

— Trys šimtai septyniolika livrų penki solidai septyni dena- 
rai! — pakartojo Liudvikas XI. 

Graudus balsas iš narvo visus nukrėtė šiurpu, net ir metrą 
Olivje. Tik karalius atrodė jo neišgirdęs. Paliepė metrui Olivje 
skaityti toliau, 0 pats šaltai apžiūrinėjo narvą. 

— .„Be to, dvidešimt septyni Paryžiaus livrai keturiolika 
solidų sumokėta mūrininkui, prakalusiam skyles įstatyti į lan- 
gus grotoms ir sutvirtinusiam grindis kambaryje, kuriame stovi 
narvas, nes šiaip grindys nebūtų atlaikiusios narvo svorio. 

Balsas vėl pradėjo aimanuoti: 

— Pasigailėkite, sire! Prisiekiu, kad išdavikas yra ponas 
Anže kardinolas, ne aš. 

— Mūrininkas lupa! — tarė karalius.— Skaitykite, Olivje. 

— Staliui už langų rėmus, gultą, išvietę ir kitus darbus dvi- 
dešimt Paryžiaus livrų du solidus... 

Balsas taip pat nesiliovė:' 

— Aiman, sire, negi jūs nesiteiksite manęs išklausyti? Pa- 
reiškiu jums, kad ne aš rašiau monsinjorui de Gijenui, o ponas 
kardinolas La Baliu!“ 

— Stalius brangiai ima, — pasakė karalius.— Ar jau viskas? 

— Ne, sire... Stiklininkui už minėto kambario stiklus ketu- 
riasdešimt šešis Paryžiaus solidus aštuonis denarus. 

— Pasigailėkite, sire! Argi dar negana, kad visas mano tur- 
tas atiduotas teisėjams, mano indai — ponui de Torsi, mano 
biblioteka — metrui Pjerui Doriolui, mano kilimai atiteko Ru- 
sijono valdytojui? Aš nekaltas. Štai jau keturiolika metų šąlu 
geležiniame narve. Pašigailėkite, sire! Už tai jums bus atlyginta 
danguje. 

— Metre Olivje,— tarė karalius, — o kiek iš viso? 

— Trys šimtai šešiasdešimt septyni Paryžiaus livrai aštuoni 
solidai trys denarai. 

— Panele švenčiausioji! — sušuko karalius.— Nuostolingas 
narvas! 

Jis ištraukė raštą metrui Olivje iš rankų ir ėmė pats pirštais 
skaičiuoti, čia žiūrėdamas į raštą, čia į narvą. Belaisvis ėmė rau- 
doti. Tamsoje tai buvo taip klaiku, jog žmonės blykšdami susiž- 
valgė. ; 

— Keturiolika metų, sire! Štai jau keturiolika .metų! Nuo 
1469 metų balandžio. Dievo motinos*vardu prašau, išklausykite 
mane, sire! Per tą laiką jūs džiaugėtės saulutės šiluma. O aš, pa- 
liegėlis, ar jau niekada nebepamatysiu dienos šviesos? Pasigailė- 
kite, sire! Būkite gailestingas. Atlaidumas — didžiausia kara- 
liaus dorybė, suvaldanti jo rūstybės versmes. Argi jūsų dideny- 
bė manote, jog mirties valandą karaliui didžiai malonu, kad jis 
nepaliko nenubaudęs nė vieno, kas jį įžeidė? Be to, sire, ne aš 
jūsų didenybės išdavikas, o ponas Anže kardinolas. O mano ko- 
jos surakintos sunkiais pančiais su dideliu geležies bumbulu, 
daug sunkesniu, negu turėtų būti. O, sire, pasigailėkite manęs! 

— Olivje,— tarė karalius, linguodamas galvą, — pastebėjau, 
kad už kalkių kubilą man priskaičiuota po dvidešimt solidų, o 
iš tikrųjų jos tekainuoja dvylika. Ištaisykite tą sąskaitą. 

Jis nusisuko nuo narvo ir žengė durų link. Vargšas kalinys 
iš tolstančių šviesų ir bruzdesio suprato, kad karalius išeina. 

— Sire! Sire! — šaukė jis nevilties kupinu balsų. 

Durys užsidarė. Kalinys nieko nebematė ir nebegirdėjo, tik 
kimų sargo balsą, dainuojantį jam prie ausies: 

Apsukrusis metras Baliu, 
Vyskupijų ponas kelių, 
Savo turtų aprėpt negali. 

O draugužis jo iš Verdeno 
Vyskupiją turėjo vieną, 

Bet ir tos neteko, vargšelis. 


Karalius tylėdamas lipo į savo celę, o jo palyda sekė įkandin, 
pasmerktojo vaitojimų prislėgta. Staiga jo didenybė atsigręžė 
į Bastilijos komendantą. 

— Beje,— tarė jis, — ar buvo kas nors tame narve? 

— Dievaži, sire! — atsakė dėl tokio klausimo apstulbęs 
komendantas. 

— O kas ten toks? 

— Ponas Verdeno vyskupas. 

Karalius tai žinojo geriau negu kas nors kitas. Bet tokia 
buvo jo manija. I 

— A! -— tarė jis, naiviai apsimesdamas tik dabar tai prisimi- 
nęs.— Gijomas de Arnakūras, pono kardinolo La Baliu draugas. 
Geras vyras tas vyskupas! “ 

Po valandėlės ėelės durys atsidarė, paskui ir vėl užsidarė, 
įėjus penkiems asmenims, kuriuos skaitytojas jau matė šio sky- 
riaus pradžioje ir kurie, užėmę savo vietas, vėl taip pat pusbalsiu 
kalbėjosi ir taip pat laikėsi. 

Tuo tarpu, karaliui nesant, ant stalo atsirado keletas depešų, 
ir jis pats nuplėšė jų antspaudus. Po to skubiai vieną po kitos 
perskaitė, mostelėjo metrui Olivje, matyt, einančiam ministro 
pareigas, imtis plunksnos ir, nepapasakojęs jam depešų turinio, 
ėmė tyliai diktuoti atsakymus, kuriuos šis rašė, gana nepatogiai 
atsiklaupęs prie stalo. 

Gijomas Rimas stebėjo. 

Karalius kalbėjo taip tyliai, jog flamandai nieko negirdėjo, 
nebent vieną kitą menkai tesuprantamą nuotrupą, pavyzdžiui; 
„„„„Derlingas vietoves remti prekyba, o nevaisingas — amatais... 
Anglų senjorams parodyti keturias mūsų bombardas: „Londo- 
ną“, „Brabantą“, „Burg an Bresą“, „Sent Omerą“... Tai artilerijos 
nuopelnas, kad dabar kariaujama apdairiau... Ponui de Bresiui- 
rui, mūsų bičiuliui... Negalima išlaikyti kariuomenės, neimant 
duoklių.,.“ ir t.t. š 

Vieną kartą jis pakėlė balsą: 

— Šimts velykų! Ponas Sicilijos karalius antspauduoja savo 

laiškus geltona smalka, kaip ir Prancūzijos karalius. Gal be rei- 
kalo jam tai leidžiame daryti. Mano mielasis kuzenas, Burgun- 
dijos kunigaikštis, nedalijo raudonų herbų. Dinastijos didybė 
remiasi privilegijų neliečiamybe. Pažymėk tai, kūmai Olivje. 

— Oho! — sušuko jis kitą kartą.— Tai bent laiškas! Ko gi iš 
mūsų reikalauja mūsų brolis imperatorius? — Skaitydamas laiš- 
ką, jis vis kartkarčiais įterpdavo: — Iš tikrųjų! Vokiečių tiek 
daug, ir jie tokie galingi, kad sunku tuo patikėti. Bet mes nepa- 
mirštame seno priežodžio: gražiausioji grafystė — Flandrija; 
gražiausioji kunigaikštystė — Milanas; gražiausioji karalys- 
tė — Prancūzija. Ar ne teisybė, ponai flamandai? 

Šį kartą ir Kopenolis nusilenkė kartu su Gijomu Rimu. Ko- 
jinių pirkliui malonu buvo tai girdėti. 

Dėl paskutiniosios depešos Liudvikas XI suraukė antakius. 

— Kas gi čia? — sušuko jis.— Skundai ir nepasitenkinimai 
mūsų garnizonais Pikardijoje! Olivje, tuoj pat parašykite ponui 
maršalui de Ruo. Parašykite, kad disciplina smunka; kad karei- 
viai pasiuntiniai, pašauktieji karo tarnybon bajorai, laisvieji 
šauliai, šveicarai labai kankina kaimiečius; kad kariai nesiten- 
kina tuo geru, kurį randa žemdirbių namuose, bet, mušdami 
lazdomis arba ietimis, varo juos į miestą atgabenti vyno, žuvies, 
skanėstų ir kitokių nepaprastų dalykų; kad ponas karalius tai 
žino; kad mes esame nusistatę apsaugoti mūsų liaudį nuo nema- 
lonumų, vagysčių ir plėšimų... Kad tokia yra mūsų valia, vardan 
dievo motinos! Be to, kad nemalonu, kai kiekvienas kaimo muzi-, 
kantas, barzdaskutys arba koks samdytinis rengiasi kaip kuni- 
gaikštis aksomais, šilkais, maustosi aukso žiedais... kad dievui 
nepatinka tokios tuštybės. Kad mes, būdami bajorai, tenkinamės 
švarku, pasiūtu iš gelumbės po šešiolika solidų už Paryžiaus 
uolektį.,. kad ir ponai kariuomenės tarnai galėtų nusileisti iki 
to pat lygio. Paveskite ir įsakykite... Ponui Ruo, mūsų bičiuliui. 
Gerai. 

Tą laišką jis diktavo garsiai, tvirtu, griežtu balsu. Kai baigė, 
durys atsidarė ir įleido naują asmenį, kuris puolė kaip pakvaišęs 
į kambarį šaukdamas: 

— Sire! Sire! Paryžiuje liaudies maištas! 

Rimtas Liudviko XI veidas susiraukė; bet regimas susijaudi- 
nimas švystelėjo trumpai lyg žaibas. Jis susivaldė, griežtai ir 
ramiai tarė: j 

— Kūmai Žakai, jūs labai staigiai įsiveržėte! 

— Sire! Sire! Riaušės! — šaukė uždusęs kūmas Žakas. 

Karalius pakilo, šiurkščiai griebė jam už rankos ir, tramdy- 
damąs pyktį ir šnairuodamas į flamandus, pašnibždėjo į ausį, 
kad tik jis vienas išgirstų: 

— Tylėk arba kalbėk pašnibždomis! 

Kūmas Žakas suprato ir ėmė tyliai ir labai išgąstingai pasa- 
koti, o karalius ramiai klausėsi; Gijomas Rimas atkreipė Kope- 
nolio dėmesį į atėjusiojo veidą ir drabužius, į kailiu pamuštą jo 
gobtuvą, caputia forrata, jo trumpą apsiautalą, epitogia curta, 
į ilgą juodo aksomo drabužį, kuris rodė jį esant Atskaitomybės 
rūmų pirmininku. 

Kai tasai asmuo šį tą paaiškino Liudvikui XI, šis ėmė kvato- 
ti ir sušuko: 

— Iš tikrųjų, kalbėkite garsiai, kūmai Kuaktje! Ko taip tyliai 
šnekate? Dievo motina žino, kad mes neturime ko slėpti nuo 
mūsų gerųjų draugų flamandų. 

— Bet, sire... 

— Kalbėkite garsiai! 

„Kūmas Kuaktje“ iš nuostabos neteko žado. 

— Na, pone, tai sakote, kad mūsų šauniajame Paryžiaus 
mieste bruzda prastuomenė? 

— Taip, sire. 

— Ir ji sukilo, sakote, prieš poną Teisingumo rūmų teisėją? 

— Taip atrodo, — atsakė kūmas mikčiodamas, vis dar neati- 
tokęs, kad taip staiga ir neišaiškinamai pakito karaliaus nuomo- 
nė. 

Liudvikas XI tarė: 

— O kur sargyba sutiko minią? 

— Einančią nuo Didžiosios Valkatijos link Mainininkų tilto. 
Aš pats juos mačiau, kai ėjau čionai jūsų didenybės įsakymu. 
Girdėjau, kaip jie šaukė: „Šalin Rūmų teisėją!“ 

— O ko jie nori iš Rūmų teisėjo? 

— Matot, jis jų senjoras. 

— Iš tikrųjų! 

— Taip, sire. Tai Stebuklų dvaro vagišiai. Jau seniai jie 
skundžiasi teisėju, mat jie jo vasalai. Jie nenori jo pripažinti 
nei teisėju, nei kelių mokesčių rinkėju. 

— Štai kaip! — atsakė karalius. Jis šypsojosi su pasitenkinį- 
mu, kurį veltui bandė nuslėpti. 

— Visuose prašymuose, įteiktuose teismui, — kalbėjo kūmas 
Žakas, — jie tvirtina turį tik du valdovus: jūsų didenybę ir savo 
dievą, kuris, man atrodo, yra pats velnias. 


— Ėhė! — tarė karalius. 

Jis trynėsi rankas ir juokėsi tuo vidiniu juoku, nuo kurio nuš- 
vinta veidas. Jis negalėjo paslėpti savo džiaugsmo, nors tarpais 
bandė rodytis reikiamai susirūpinęs įvykiu. Niekas nieko ne- 
besuprato, nė pats „metras Olivje“. Karalius susimąstęs valan- 
dėlę patylėjo, bet atrodė patenkintas. 

— Ar jų daug? — staiga paklausė jis. 

— Tikrai daug, sire,— atsakė kūmas Žakas. 

— Kiek? 

— Mažiausiai šeši tūkstančiai. 

Karalius nesusilaikė nepasakęs: 

— Gerai! — Paskui paklausė: — Ar jie ginkluoti? 

— Dalgiais, ietimis, šaudyklėmis, kirtikliais, visokiais labai 
pavojingais ginklais. 

Karalius lyg ir nė kiek nesusirūpino, kai sužinojo apie tokius 
ginklus. Kūmas Žakas laikė savo pareiga pridurti: 

— Jei jūsų didenybė tuoj pat nenusiųs teisėjui pagalbos, 
jis žuvęs. 

— Nusiųsime,— tarė karalius, dėdamasis rimtas.— Gerai. 
Žinoma, nusiųsime. Ponas teisėjas yra mūsų draugas. Šeši tūks- 
tančiai! Tai padūkėliai! Jų drąsa nuostabi, ir dėl to mes labai 
užsirūstinę. Bet šią naktį čia pat po ranka turime labai nedaug 
žmonių. Suspėsime ir rytoj rytą. 

Kūmas Žakas sušuko: 

— Tuoj pat, sire! Kitaip jie suspės dvidešimt vartų nusiaubti 
teismo pastatą, išplėšti senjoriją ir pakarti teisėją. Dėl dievo 
meilės, sire! Siųskite anksčiau, nelaukite ryto. 

Karalius pažvelgė jam tiesiai į veidą: 

— Aš jums pasakiau — rytoj rytą. 

Jis taip pažvelgė, jog prieštarauti buvo neįmanoma. 

Patylėjęs Liudvikas XI vėl garsiai prabilo: 

—" Kūmai Žakai, jūs tai turėtumėte žinoti. Kokia buvo... 

Jis susigriebė: — Kokia yra feodalinė teisėjo jurisdikcija? 

— Sire, Teisingumo rūmų vyriausiajam teisėjui priklauso 
Kalandro gatvė iki Žolyno gatvės, Sen Mišelio aikštė ir vietovė, 
liaudies vadinama Pasieniu, prie Notr Dam de Šanų bažnyčios 
(čia Liudvikas XI kilstelėjo kepurės kraštą), kur yra trylika 
namų, be to, dar Stebuklų dvaras, raupsuotųjų ligoninė, vadi- 
nama Priemiesčiu, visas vieškelis, kuris prasideda prie tos ligo- 
ninės ir baigiasi prie Sen Žako vartų. Visose tose vietose jis 
renka kelių mokesčius, turi aukštosios, vidutiniosios ir žemo- 
sios teisenos galią, žodžiu, yra neribotas valdovas. 

— Žiūrėk tu man! — tarė karalius, dešine ranka kasydamasis 
kairę ausį.— Tai gerokas mano miesto gabalas! Ahai: Ponas tei- 

"sėjas buvo visos tos miesto dalies karalius! 
Šį kartą jis jau nepasitaisė. Susimąstęs Ealpėjo toliau, tarsi 


pats su savimi: 
— Puiku, ponas teisėjau! Jūs turėjote apžiojęs: gerą mūsų 


Paryžiaus gabalą! 

Staiga jis pratrūko: 

— Šimts velykų! Kas gi pagaliau yra tie ponai, kurie mano 
turį teisę rinkti kelių mokesčius, teisti, būti senjorais: ir šeimi- 
ninkais? Kiekvienoj jų palaukėj — muito užkarda, kiekvienoj 
kryžkelėj — jų teismas ir budelis. Kaip kokie graikai, kurie turi 
tiek dievų, kiek šaltinių, ir kaip persai, kurie turi tiek dievų, 
kiek mato žvaigždžių, taip ir prancūzai dabar turi tiek karalių, 
kiek mato kartuvių! Dievaži, tai blogas dalykas, ir tokia maiša- 
tis man nepatinka. Norėčiau žinoti, ar turi būti iš. dievo malo- 
nės Paryžiuje kitas kelių mokesčių rinkėjas, be karaliaus, kitas 
teisingumas, be mūsų teismo, kitas imperatorius, be mūsų, šioje 
imperijoje! Prisiekiu savo siela, turės ateiti laikas, kai Prancū- 
zijoje bus tik vienas karalius, tik vienas senjoras, tik vienas 
teisėjas, tik vienas budelis, kaip kad rojuje yra tik vienas dievas! 

Jis vėl kilstelėjo skrybėlę ir, vis susimąstęs, šnekėjo toliau 
tokiu balsu ir išraiška kaip mėdžiotojas, paleidęs ir užsiundęs 
savo skalikus: . 

— Puiku, mano liaudie! Drąsiau! Triuškink tuos netikruo- 
sius senjorus! Varyk .savo darbą! Tulia, tulia! Pulk! Pulk! Plėšk 
juos! Kark! Siaubk!.. Ak jūs, ponai, norite būti karaliais? Pirmyn, 
liaudie, pirmyn! 

Jis staiga nutilo, prikando lūpą, tarsi Norėdamas. sulaikyti 
besprūstančią savo mintį, skvarbiomis akimis paeiliui peržvel- 
gė visus penkis jį supančius žmones ir,.abiem rankom.suėmęs 
skrybėlę ir tiesiai į ją žiūrėdamas, tarė: 

— O, aš PE jei tu žinotum, kas glūdi mano 
galvoje! 

Paskui vėl, įdėmiai: i ir neramiai žvalgydamasis aplinkui E 
lapė, paslapčiomis. grįžtanti į urvą, tarė: ; 

— Nesvarbu! Mes padėsime ponui teisėjui. Bėda, kad. šiuo 
metu čia turime per mažai kareivių prieš tiek liaudies. Reikės 
palaukti iki ryto. Site bus atkurta tvarka, ir tie, kur bus sučiupti, 
atsidurs kartuvėse. 

— Beje, Sie, — tarė kūmas Kuaktje.- — Per tą susijaudinimą 

užmiršau pasakyti, kad sargyba sučiupo du atsilikusiuš nuo tos 
gaujos vyrus. Jei jūsų didenybė norėtų juos pamatyti, tai jie čia. 

— Ar aš juos norėčiau pamatyti! — sušuko karalius.— 
Šimts velykų, kaip tu užmiršti tokius dalykus! Bėk greičiau, 
Olivje, atvesk juos! 

Metras Olivje išėjo ir po valandėlės grįžo su dviem belais- 
viais, kuriuos atlydėjo karaliaus sargybos šauliai. Pirmasis buvo 
stambaus idiotiško veido, girtas, nustebusiom akim. Apsidaręs 
skarmalais, jis ėjo šlubuodamas, vilkdamas koją. Antrasis buvo 
labai išblyškęs ir šypsojosi. Skaitytojas jį jau pažino. 

Karalius valandėlę į juos žiūrėjo, netardamas nė žodžio, 
paskui staiga kreipėsi į pirmąjį: | 

— Kuo tu vardu? 

— Žjefrua Tauškalius. 

—- Tavo amatas? 

—- Valkata. 

— O ko lindai į tą prakeiktą maištą? 

Valkata, maskatuodamas rankomis, kvailai spoksojo į kara- 
lių. Šitoje blogai suręstoje galvoje protui buvo maždaug taip 
patogu kaip šviesai po gesintuvu. 

— Nežinau,— atsakė jis.— Visi ėjo, ėjau ir aš. 

— Argi jūs nėjote įžūliai užpulti ir apiplėšti savo senjoro, 
Rūmų teisėjo? 

— Tiek žinau, kad visi ėjo kažkur iš kažko kažką atimti. 
Štai ir viskas. 

Kareivis parodė karaliui atimtą iš valkatos sodininko peilį. 

— Ar pažįsti tą ginklą? — paklausė karalius. 

— Taip, tai mano peilis. Aš vynuogininkas. 

— Ar pripažįsti savo bendru tą žmogų? — pridūrė Liudvi- 
kas XI, rodydamas antrąjį belaisvį. | 

— Ne, aš jo nepažįstu. 

— Pakaks,— tarė karalius. Ir pirštu pamojo tyliam žmogui, 
stovinčiam prie durų, į kurį mes jau buvome atkreipę skaitytojo 
dėmesį: — Kūmai Tristanai, tas žmogus — jums. 

Tristanas Atsiskyrėlis nusilenkė. Tyliai davė nurodymą 
dviem šauliams, ir tie vargšą valkatą išvedė. 

Tuo tarpu karaliūs prisiartino prie apsipylusio prakaitu 
antro belaisvio. 

— Kaip vadiniesi? 

— Grenguaras, sire. 

— Tavo verslas? 

— Filosofas, sire. 

— Kaip tu, kvaily, sau leidai eiti plėšti mūsų bičiulio pono 
Paryžiaus teisėjo ir ką gali pasakyti apie tas riaušes? 


— Sire, aš ten nebuvau. 
— Mat kaip! Ak tu, ištvirkėli, argi ne tave sargyba suėmė 


toje nusikaltėlių kompanijoje? 

— Ne, sire, čia nesusipratimas. Tokia jau mano lemtis. Aš 
kuriu tragedijas. Sire, maldauju, išklausykite mane. Esu poetas. 
Mano profesijos žmones naktį į gatves išveja melancholija. 
Šį vakarą ėjau pro ten. Tai atsitiktinumas. Mane sulaikė per 
klaidą. Aš neprisidėjau prie to piliečių maišto. Jūsų didenybė 
matė, kad valkata manęs nepripažino. Užtikrinu jūsų didenybę... 

—- Nutilk! — tarė karalius, sriūbtelėjęs vaistažolių.— Iš- 
ūžei galvą. 

Tristanas Atsiskyrėlis žengė priekin ir, pirštu rodydamas 
į Grenguarą, tarė: 

— Sire, ar galima pakarti ir šitą? 

Tai buvo pirmieji jo ištarti žodžiai. 

— Et, nematau kliūčių, — atsakė nerūpestingai karalius. 

— O aš jų matau daug! — tarė Grenguaras. 

Tą akimirką mūsų filosofas pasidarė žalesnis už alyvą. Iš 
šaltos ir abejingos karaliaus veido išraiškos jis suprato, kad tik 
labai patetiški žodžiai dar gali jį išgelbėti. Tad jis puolė Liudvi- 
kui XI po kojų ir, beviltiškai mostaguodamas, sušuko: 

—. Sire! Jūsų didenybė teikitės mane išklausyti. Sire!, Ne- 
griaudėkite ant tokio niekingo padaro kaip aš. Didysis dievulio 
žaibas netrenkia salotos. Sire, jūs, aukščiausias, didžiai galin- 
gas monarchas, pasigailėkite vargšo doro žmogelio, kuriam sun- 
kiau būtų sukurstyti maištą negu ledo gabalui išskelti kibirkštį! 
Maloningiausias sire, geraširdiškumas yra liūto ir karaliaus 
dorybė. Deja, griežtumas tik išgąsdina protus; nuožmūs šiaurės 
vėjo gūsiai nepajėgia nuplėšti apsiausto nuo keleivio. o saulė 
savo spinduliais pamažu taip jį sušildo, kad jis išsirengia vien- 
marškinis. Sire, jūs esate saulė. Užtikrinu, mano aukščiausias po- 
ne ir valdove, aš nesu valkatų bendras, vagis ir ištvirkėlis. 
Maištas ir plėšikavimai netinka Apolono tarnams. Aš niekada 
nepulčiau į tuos debesis, kurie pratrūksta neramumais ir suki- 
limais. Esu ištikimas jūsų didenybės vasalas. Kaip vyras pavydu- 
lingai sergsti savo žmonos garbę, kaip sūnus brangina tėvo mei- 
lę, taip geras vasalas turi branginti savo karaliaus šlovę, jis pri- 
valo iš paskutinių spėkų rūpintis karaliaus namais, uoliausiai 

jam tarnauti. Bet kokia kita aistra būtų tik beprotybė. Štai, sire, 
mano pažiūros apie valstybę. Taigi nespręskite iš mano pradilu- 
sių alkūnių, jog esu maištininkas ir plėšikas. Jei manęs pasigai- 
lėsite, sire, aš ir kelius pradilinsiu rytą vakarą už jus melsdama- 
sis! Deja, nesu labai turtingas, kas teisybė, tai teisybė. Esu net, 
galima sakyti, vargšas. Bet dėl to nepasidariau ydingas. Tai ne 
mano kaltė. Kiekvienas žino, kad iš literatūros nesusikrausi 
didelių turtų ir kad patys gabieji gerų knygų kūrėjai ne visada 
turi žiemą kuo židinį pasikurti. Tik šunadvokačiai suima visus 
grūdus, o kitoms mokslo profesijoms palieka vien šiaudus. Apie 
skylėtą filosofo apsiaustą yra keturiasdešimt labai puikių prie- 
žodžių. O sire, atlaidumas yra vienintelė šviesa, kuri gali ap- 
šviesti didžios sielos vidų. Atlaidumas apšviečia visas kitas 
dorybes. Be jo žmonės kaip akli ieško dievo apgraibomis. Gai- 
lestingumas — tai tas pats atlaidumas, jis žadina valdinių meilę; 
o tai geriausia karaliaus asmens apsauga. Argi jums bus blogiau, 
jūsų didenybe, kuri savo spindėjimu visus akinate, jei pasaulyje 
liks gyventi vienas vargšas žmogelis? Vargšas nekaltas filoso- 
fas, braidžiojąs vargo ūkanose su tuščia pinigine ir tuščiu pilvu? 
Be to, sire, aš esu mokytas. Didieji karaliai, globodami moksli- 
ninkus, savo vainikui laimi dar vieną perlą. Herkulis neniekino 
Mūzų vadovo titulo. Motiejus Korvinas buvo prielankus Jo- 
hanui Regiomontanui, matematikų pažibai. Koks gi čia moksli- 
ninkų globojimas, jeigu jie kariami? Kokia dėmė būtų kritusi ant 
Aleksandro, jei jis būtų įsakęs pakarti Aristotelį! Tai būtų buvęs 
ne apgamėlis, puošiantis jo šlovės veidą, o jį bjaurinanti opa. 
Sire, -aš sukūriau labai vykusią epitalamą Flandrijos Marga- 
ritai ir monsinjorui šviesiausiajam dofinui. Juk tokių dalykų 
nedaro maištų kurstytojai. Jūsų didenybė matote; kad aš ne koks 
menkas rašeiva, o daug studijavęs ir turiu įgimtą iškalbos do- 
vaną. Pasigailėkite manęs, sire. Jūs padarysite dievo motinai 
malonų darbą. Prisiekiu jums, kad labai bijau būti pakartas! 

Taip kalbėdamas, nusiminęs Grenguaras bučiavo karaliaus 
kurpes, ir Gijomas Rimas sušnibždėjo Kopenoliui: 

— Jis gerai daro, kad šliaužioja jam po kojų. Karaliai pana- 
šūs į Kretos Jupiterį: jų ausys kojose. 

O kojinių pirklys, kuriam ne galvoj buvo Kretos Jupiteris, 
atsakė, grubiai šypsodamasis, įsmeigęs į Grenguarą akis: 

— O, kaip malonu! Man atrodo, kad girdžiu kanclerį Jugone, 
maldaujantį mane pasigailėjimo. 

Kai Grenguaras, visiškai uždusęs, pagaliau nutilo ir pakėlė 

drebėdamas galvą, karalius nagu gramdė dėmę nuo kelnių kelio. 
Paskui jo didenybė atsigėrė iš taurės vaistažolių arbatos. Bet ne- 
tarė nė žodžio, ir tas tylėjimas Grenguarą Baisiai kankino. Paga- 
liau karalius į jį pažvelgė. 

— Baisus tarškalas! — tarė jis. 

Po to atsigręžė į Tristaną Atsiskyrėlį. 

—" Ką gi, paleiskite jį. 

Grenguaras iš to nepaprasto džiaugsmo klestelėjo ant užpa- 
kalio. 

— Į laisvę? — sumurmėjo -Tristanas.— O gal jį truputį pa- 
laikyti narve, jūsų didenybe? 

—- Kūmai,— atkirto Liudvikas XI,— negi manai, kad tai to- 
'kiems paukščiams statydiname narvus už tris šimtus šešiasde- 
šimt septynis livrus aštuonis solidus tris denarus? Paleiskite tuoj 
pat tą ištvirkėlį (Liudvikas XI mėgo tą žodį, kuris sykiu su šimtu 
velykų buvo visas jo sąmojis) ir išmeskite jį laukan, davę gerą 
niuksą! 

— Och! — sušuko Grenguaras.— Štai didis karalius! 

Bijodamas, kad karalius nepakeistų įsakymo, jis puolė pro 
duris, kurias Tristanas susiraukęs jam atidarė. Kareiviai išėjo 
kartu su juo ir varė jį, smarkiai tvodami kumščiais, bet Gren- 
guaras visa tai iškentė kaip tikras filosofas stoikas. 

Kai karalius sužinojo apie maištą prieš teisėją, gera jo nuo- 
taika reiškėsi visur. Šitas neįprastas atlaidumas taip pat buvo 
"nemenkas tokios nuotaikos ženklas. Tristanas Atsiskyrėlis savo 
kampe atrodė niūrus kaip šuo, pamatęs kaulą, bet jo negavęs. 

Tuo tarpu karalius linksmai barbeno pirštais į savo krėslo 
atramą Pont Odemero maršą. Tai buvo karalius veidmainys, bet 
jis kur kas geriau mokėjo paslėpti savo rūpesčius negu džiaugs- 
mus. Tokie džiūgavimai išgirdus gerą žinią kartais net perženg- 
davo visas ribas; pavyzdžiui, mirus Karoliui Drąsiajam, jis pa- 
aukojo Sen Marten de Turo bažnyčiai sidabro baliustradas; 
įžengęs į sostą, užmiršo net pasirūpinti savo tėvo laidotuvėmis. 

-— Beje, sire! — staiga sušuko Žakas Kuaktje.— O kaip tas 
"priepuolis, dėl kurio jūsų didenybė mane kvietėte? 

-- O, — tarė karalius, — iš tikrųjų aš labai kenčiu, kūmai. 
Man ūžia ausyse, o krūtinėje tarsi kas ugniniais grėbliais 
gramdytų. 

Kuaktje paėmė karaliaus ranką ir su nusimanymu ėmė 
čiupinėti pulsą. 

— Žiūrėkite, Kopenoli, — tyliai tarė Rimas.— Štai jis tarp 

Kuaktje ir Tristano. Čia visas jo dvaras. Gydytojas — jam, bu- 
delis — kitiems. | 

Čiupinėdamas karaliaus pulsą, Kuaktje rodė vis didesnį neri- 
mą. Liudvikas XI žiūrėjo į jį truputį baimingai. Kuaktje bema- 
tant apsiblausė. Žmogelis,neturėjo kito pajamų šaltinio, kaip tik 
blogą karaliaus sveikatą. Jis išnaudojo ją kaip galėdamas. 

— Oho! — pagaliau sumurmėjo.— Iš tikrųjų verta susirū- 
pinti. 

— Tikrai? — tarė išsigandęs karalius. 

— Pulsus creber, anhelans, crepitans, irregularis“,— kalbėjo 
gydytojas. 

— Šimts velykų! 

— Su tokiu pulsu žmogus gali nė trijų dienų neištęsti. 

— Motina švenčiausia! — sušuko. karalius.-- O vaistai, 
kūmai? | 

— Galvoju, sire. 

Jis liepė Liudvikui -XI iškišti liežuvį, palingavo galvą, su- 
siraukė ir, taip besimaivydamas, staiga tarė: 

— Dievaži, sire, turiu pasakyti, kad yra laisva mokesčių 
rinkėjo vieta ir “ ad aš turiu sūnėną. 

— Duodu tavo sūnėnui mokesčių rinkėjo vietą, kūmai Ža- 
kai, — atsakė karalius, — tik ištrauk man iš krūtinės tą liepsną. 

— Kadangi jūsų didenybė toks maloningas,— tarė gydyto- 
jas, — tai neatsisakykite man truputį padėti, kad galėčiau baigti 
savo namo Sent Andre Dezarko gatvėje statybą. 

— O! — tarė karalius. 

— Mano pinigai baigiasi, — kalbėjo daktaras, — ir iš tikrųjų 
būtų gaila, jei namas liktų be stogo. Ne paties namo gaila, jis 
visai paprastas, miesčioniškas, bet Žeano Furbo tapybos, taip 
gyvinančios jo sienas. Yra atvaizduota skrendanti Diana, tokia 
puiki, tokia švelni, tokia daili, jos judesiai tokie nuoširdūs, 
jos šukuosena tokia graži, apvainikuota pusmėnuliu, oda tokia 
balta, jog gundo visus, kurie per daug smalsiai ją apžiūrinėja. 
Nutapyta ir Cerera. Taip pat labai graži deivė. Ji sėdi ant javų 
pėdo, apvainikuota dailia girlianda, nupinta iš varpų, vėdrynų 
ir kitų gėlių. Nėra meilingesnių akių kaip jos, apvalesnių 
blauzdų, kilnesnės išvaizdos, gražiau suklostyto drabužio. Tai 
visų nekalčiausia, tobuliausia grožybė, kokią kada nors buvo' 
sukūręs dailininko teptukas. 

— Budeli! — sumurmėjo Liudvikas XI.— Kur tu lenki? 


* Pulsas tankus, trūkčiojantis, silpnas, netaisyklingas (Iot.). 

-— Man reikia stogo tai tapybai uždengti; nors tai menknie- 
kis, bet aš nebeturiu pinigų. ' 

— O kiek kainuos tas tavo stogas? 

— Na... varinis, su pagražinimais, paauksuotas stogas dau- 
gių daugiausia atsieis du tūkstančius livrų. 

— Ak, banditas! — sušuko karalius.— Jis man nė danties ne- 
ištraukia, jei neduodu deimanto. 

— Ar gausiu stogą? — paklausė Kuaktje. 

— Taip, ir eik po velnių, tik pagydyk mane. 

Žakas Kuaktje žemai nusilenkė ir tarė: 

-— Sire, jus išgelbės karščio traukiamieji vaistai. Uždėsime 
jumis ant strėnų gero tepalo iš vaško, Armėnijos raudonojo mo- 
Li: kiaušinio baltymo, aliejaus ir acto. Toliau gerkite savo 
va:stažoles, ir mes atsakome už jūsų didenybės sveikatą. 

' Deganti žvakė vilioja ne vien muselę. Matydamas tokį ka- 
raiiaus dosnumą ir tardamas, kad momentas palankus, prisiarti- 
no ir metras Olivje. 

-- Sire... 

—- Ko dar? — paklausė Liudvikas XI. 

— Sire, ar jūsų didenybė žino, kad mirė metras Simonas 
Radenas? Ė 

— Tai kas? 

— Juk jis buvo karaliaus patarėjas teisminiams iždo reika- 
lams. 

— Tai kas? 

— Sire, jo vieta laisva. 

Išdidžiojo metro Olivje veidas, šiaip visada įžūlus, dabar 
rodė didžiausią nusižeminimą. Tai vienintelis galimas pakitimas 
dvariškio veide. Karalius pažiūrėjo jam tiesiai į akis ir sausai 
tarė: 

— Suprantu. 

„Po to pridūrė: 

— Metre Olivje, maršalas Busiko'? sakydavo: „Tik kara- 
liaus dovanos vertingos, tik jūroje žvejyba gera.“ Matau, kad 
esate pono Busiko nuomonės. Dabar įsidėkite štai ką. Mūsų 
atmintis gera. 68-aisiais metais jus paskyrėme savo kambariniu; 
69-aisiais Sen Klu tilto pilies komendantu su šimtu Turo livrų 
atlyginimu (jūs norėjote tiek Paryžiaus livrų). 73-ųjų metų lap- 
kričio mėnesį Žeržolyje duotu raštu jus paskyrėme Venseno miš- 
kų prievaizdu vietoje stalininko Žilbero Aklio; 75-aisiais Ruvre 
le Sen Klu miško urėdu vietoje Žako Le Mero; 78-aisiais mūsų 
skiriamuoju raštu, užantspauduotu dviguba žalia smalka, malo- 

nėjome suteikti jums ir jūsų Žmonai teisę imti dešimties Pary- 
žiaus livrų mokestį iš pirklių, prekiaujančių aikštėje prie Sen 
Žermeno mokyklos; 79-aisiais jus paskyrėme Senaro miško urė- 
du vietoje to vargšo Žeano Dezo; paskui Lošo pilies komendan- 
tu; po to Sen Kenteno valdytoju; paskui Melano tilto komen- 
dantu, — jūs tada pasivadinote grafu de Melanu. Iš penkių solidų 
baudos, kurią moka kiekvienas barzdaskutys, jei skuta šventa- 
dieniais, trys solidai tenka jums, o mums likusieji. Mes sutikome 
pakeisti jūsų pavardę /e Move“, nes ji per daug atitinka jūsų 
išraišką. 74-aisiais metais, nors bajorai tuo buvo labai nepa- 
tenkinti, mes suteikėme jums įvairiaspalvį herbą, kuris jūsų 
krūtinę padarė panašią į povo gūžį. Šimts velykų! Ar tik jūs ne 
girtas? Ar jūsų žvejyba nepakankamai gausi ir stebuklinga? Ar 
nebijote, kad viena lašiša viršaus gali apversti jūsų laivą? Pui- 
kybė jus pražudys, kūmai. Paskui puikybę visada seka žlugimas 
ir gėda. Pamąstykite apie tai ir tylėkite. 

Nuo tų griežtai pasakytų žodžių apmaudingas metro Olivje 
veidas vėl pasidarė įžūlus. 

— Gerai, — sumurmėjo jis beveik garsiai, — aiškiai matyti, 
kad karalius šiandien serga. Jis viską atiduoda gydytojui. 

Visai nesupykęs dėl tokio akibrokšto, Liudvikas XI tarė 
beveik švelniai: 

— Beje, aš dar užmiršau, kad buvau jus paskyręs savo am- 
basadorium Gente prie kunigaikštienės Marijos. Taip, ponai, — 
tarė jis, atsigręžęs į ilamandus,— juk jis buvo ambasadorium. 
Na, pa, kūmai, — pridėjo jis, kreipdamasis į metrą Olivje,— 
nesipykime, juk mes seni draugai. Jau labai vėlu. Darbą baigė- 
me. Nuskuskite mane. 

Skaitytojai, be abejo, jau seniai suprato, kad metras Olivje 
yra tas baisusis Eigaras, kurį apvaizda, didžioji dramų kūrėja, 
taip meniškai įpynė į ilgą ir kruviną Liudviko XI komediją. Ne- 
ketiname čia smulkiai vaizduoti tos savotiškos figūros. Šis kara- 
liaus barzdaskutys turėjo tris vardus. Karaliaus dvare jis buvo 
vadinamas Olivje le Denu; liaudis jį vadino Olivje Velniu. Jo 
tikrasis vardas buvo Olivje le Move. 

Taigi Olivje le Move stovėjo nejudėdamas, pasipūtęs, skers- 
akiuodamas į Žaką Kuakije. 

— Taip, taip! Gydytojui! — iškošė jis pro dantis. 

— Na, taip, gydytojui, — tarė Liudvikas XI nepaprastai ge- 
raširdiškai, — gydytoju mes labiau pasitikime negu tavimi. Tas 

* Mauvais — piktas, nedoras. 

visai suprantama: jo rankose yra visas mūsų kūnas, .o tu mus lai- 
kai tik už smakro. Nieko, vargšas mano barzdaskuty, teks dar ir 
tau. Ką gi pasakytum ir kuo pavirstų tavo amatas, jei būčiau toks 
karalius kaip Šilperikas, kuris buvo įpratęs viena ranka laikytis 
už barzdos? Gerai jau, gerai, kūmai, imkis savo pareigos, nu- 
skusk mane. Eik atsinešk viską, ko reikia. 

Matydamas, kad karalius nusiteikęs juokauti ir neįmanoma 
net jo įžeisti, Olivje bambėdamas išėjo vykdyti įsakymo. 

Karalius pakilo, priėjo prie lango ir staiga, nepaprastai susi- 
jaudinęs, jį atidarė. 

— O, taip! — sušuko jis, suplodamas rankomis.— Dangus 
paraudęs viršum Site. Dega teisėjas. Niekas kitas. O, geroji ma- 
no liaudie! Štai tu pagaliau man padedi triuškinti senjorijas! 

Paskui, atsigręžęs į flamandus, tarė: 

— Ponai, ateikite pažiūrėti. Juk čia gaisro pašvaistė? 

Abu gentiečiai priėjo. 

— Didelis gaisras, — tarė Gijomas Rimas. 

— O! — pridūrė Kopenolis, ir jo akys įsižiebė, — tai man 
primena senjoro Himberkūro rūmų gaisrą. Turbūt ten didelis 
maištas. 

— Jūs taip manote, metre Kopenoli? — Ir Liudviko XI akys 
beveik taip pat linksmai sublizgėjo kaip kojinių pirklio.— Juk 
sunku bus atsilaikyti, teisybė? | 

— Kryžiau dievo! Sire, jūsų didenybei teks ten pasiųsti ne 
vieną kareivių kuopą. 

— Ak, man! Čia jau kitas dalykas. Jei tik panorėčiau!.. 

Kojinių pirklys drąsiai atsakė: 

— Jei tas maištas toks, kaip manau, tai dar per maža pano- 
rėti, sire! 

— Kūmai,— tarė Liudvikas XI,— dviejų mano sargybos bū- 
rių ir vienos patrankos salvės užtektų susidoroti su ta prasčiokų 
minia. 

Kojinių pirklys, nepaisįdamas jam rodomų Gijomo Rimo 
ženklų, matyt, ryžosi karaliui paprieštarauti. 

-- Sire, šveicarai taip pat buvo prasčiokai. Ponas Burgundi- 
jos kunigaikštis — įžymus bajoras, ir jam buvo tik nusispjaut 
ant tų padugnių. Gransono mūšyje, sire, jis šaukė: „Kanonieriai! 
Šaut į tuos nuskurėlius!“ Ir keikėsi švento Jurgio vardu. Bet 
kaimo seniūnas Šarnachtalis su savo kuoka ir savo žmonėmis 
puolė gražųjį kunigaikštį, ir, susidūrusi su tais kaimiečiais, vil- 
kinčiais buivolo odos striukėmis, blizganti burgundų kariuo- 


380 


menė subyrėjo kaip stiklas, sudaužtas akmeniu.. Tie prasčiokai 
išžudė daug riterių; žymiausias Burgundijos didikas Šato Gijo- 
nas buvo, rastas negyvas su savo dideliu širmu arkliu pelkių 
pievelėje“. 

— Bičiuli,— atkirto karalius, — jūs kalbate apie mūšį. O čia 
tik riaušės. Ir aš joms padarysiu galą, — užteks tik antakius su- 
raukti. 

Kojinių pirklys tarė abejingai: 

— Galimas dalykas, sire. Tas reikštų, kad liaudies valanda 
dar neišmušė. 

Gijomas Rimas pamanė, jog reikia įsikišti: 

— Metre Kopenoli, jūs kalbatės su galingu karaliumi. 

— Žinau,— rimtai atsakė tas. 

— Eeiskite jam pasakyti, mano bičiuli ponas Rimai, — tarė 
karalius.— Man patinka, kai žmogus atvirai kalba. Mano tėvas 
Karolis VII sakydavo, kad tiesa serga. O.aš maniau, kad ji mirė 
ir kad nerado nuodėmklausio. Metras Kopenolis nori įrodyti, 
kad aš klydau. 

Po to, draugiškai uždėjęs ranką Kopenoliui ant peties, tarė: 

— Taigi, jūs sakote, metre Žakai?.. 

— Aš sakau, sire, kad gal jūsų teisybė, kad liaudies valanda 
jūsų šalyje dar neišmušė. 

Liudvikas XI pažiūrėjo į jį skvarbiomis akimis: 

— O kada toji valanda išmuš, metre? 

— Jūs išgirsite. 

— O koks laikrodis ją išmuš, meldžiamasis? 

Kopenoliš, vis taip pat ramiai, stačiokiškai laikydamasis, 
privedė karalių prie lango. 

— Klausykite, sire! Čia yra pilies bokštas, sargybos kuoras, 
patrankos, miestiečiai, kareiviai. Kai ims gausti sargybos kuoro 
varpas, kai sugriaudės patrankos, kai trenksmingai sugrius pi- 
lies bokštas, kai miestiečiai ir kareiviai staugdami ims žudyti 
vieni kitus, tai ir bus išmušusi valanda. 

Liudvikas apsiniaukė, susimąstė. Valandėlę tylėjo, paskui 
švelniai patapšnojo storą bokšto sieną tarsi žirgui nugarą: 

—. O, šito nebus! Juk tu taip lengvai nesugriūsi, mano šau- 
nioji Bastilija? 

„Tr „staiga atsigręžęs į drąsųjį ilamandą, tarė: 

—,„Ar:esate kada nors matęs maištą, metre Žakai? 

— Aš pats esu jį ruošęs,— tarė kojinių pirktys. 

— O ką jūs darote, kad kiltų maištas? 

— A,— atsakė Kopenolis,— tai ne taip jau sunku! Yra dau- 
gybė būdų. Pirmiausia reikia, kad mieste būtų nepatenkintų. Ka- 
da gi jų nebūna? Paskui reikia atsižvelgti į gyventojų būdą. Gen- 
to gyventojai mielai dedasi prie maišto. Jie visada myli valdovo 
sūnų, o paties valdovo — niekada. Tai va! Vieną rytą, pavyz- 
džiui, įeina Žmogus į mano krautuvę ir sako: „Tėvai .Kopenoli, 
taip ir taip, Flandrijos kunigaikštytė nori išgelbėti savo mi- 
nistrus, vyriausiasis teisėjas dvigubai pakėlė mokestį už mali- 
mą“, arba ką nors kita sako. Vis tiek ką. Aš metu darbą, einu į 
gatvę ir šaukiu: „Plėšk!“ Visada pasitaiko kokia nors atlupta tuš- 
čia statinė. Užlipu ant jos ir garsiai sakau, kas ateina į galvą, kas 
slegia širdį, o jei esi iš liaudies, sire, visada kas nors slegia širdį. 
Tada susirenka žmonių, ima-šaukti, varpais skambinti, nugink- 
luoja kareivius, jų ginklais patys apsiginkluoja, prisideda dar 
kaimiečiai, suvažiavę į turgų, na ir viskas eina kaip per sviestą! 
Ir taip bus visada, kol senjorijose bus senjorų, miestuose — 
miestiečių ir kaimuose — kaimiečių. 

— Opriešką jūs taip maištaujate? — pasiteiravo karalius.— 
Prieš savo teisėjus? Prieš savo senjorus? 

— Kaip kada. Kartais ir prieš kunigaikštį. 

Liudvikas XI vėl atsisėdo ir šypsodamasis tarė: 

— O, čia kol kas dar maištai būna tik prieš teisėjus! 

Tą akimirką grįžo Olivje le Denas. Paskui jį ėjo du pažai, 
nešini karaliaus tualeto reikmenimis; bet Liudvikas XI ypač nu- 
stebo, kad jį atlydėjo dar ir Paryžiaus prevo bei raitosios sar- 
gybos viršininkas, abu suglumę. Suglumęs atrodė ir kerštingasis 
barzdaskutys, bet širdyje buvo patenkintas. Jis ir prabilo: 

— Sire, prašau man atleisti, kad jūsų didenybei pranešu 
liūdną naujieną. ' 

Karalius, smarkiai pasisukdamas, krėslo koja įplėšė grindų 
patiesalą. ž 

-- Ką turi pasakyti? 

— Sire,— tarė Olivje le Denas piktu veidu, bet su džiaugs- 
mu, kad gali suduoti kitam žiaurų smūgį, — žmonės sukilo ne 
prieš Rūmų teisėją. 

— O prieš ką? 

— Prieš jus, sire. 

Senas karalius pašoko ir aisitiesė kaip jaunuolis: 

— Pasiaiškink, Olivje! Pasiaiškink! Sergėk savo galvą, kū- 
mai! Prisiekiu Sen Lo kryžiumi: įei šią valandą mums meluoji, 
špaga, kuri perkirto ponui Liuksemburgiečiui kaklą, dar neištru- 
pėjusi, ji perpjaus ir tavąjį! 

Priesaika buvo baisi. Liudvikas XI Sen Lo kryžiumi buvo 
prisiekęs tik du kartus savo gyvenime. 

Olivje atvėrė burną: 

— Sire... 

— Klaupkis! — baisiu balsu pertraukė jį karalius.— Trista- 
nai, saugok tą žmogų! 

Olivje atsiklaupė ir šaltai tarė: 

— Sire, jūsų karališkasis teismas buvo pasmerkęs mirti kaž- 
kokią raganą. Ji prisiglaudė katedroje. Liaudis nori ją iš ten 
paimti jėga. Ponas prevo ir.ponas naktinės sargybos viršininkas 
tik ką iš ten, jie galės paneigti, jei kalbėsiu netiesą. Liaudis ap- 
gulė katedrą. 

— Štai kaip! — tyliai tarė karalius, išblyškęs ir drebėdamas 
iš pykčio.— Katedrą! Jie laiko apgulę dievo motiną, mano gerą- 
ją globėją, jos pačios katedroje! Kelkis, Olivje! Tavo teisybė. 
Duodu tau Simono Radeno pareigas. Tavo teisybė. Jie puola 
mane. Raganą globoja bažnyčia, o bažnyčia yra mano globoje. 
O aš maniau, kad jie prieš teisėją? Prieš mane jie maištauja! 
žingsniais, Jis nebesijuokė, jis buvo baisus, jis žingsniavo į 
vieną ir kitą pusę, lapė pavirto hiena, jis atrodė dūstąs ir nebe- 
galįs pratarti žodžio, jo lūpos krutėjo, išdžiūvę kumščiai gniau- 
žėsi. Staiga jis pakėlė galvą, jo įdubusios akys liepsnote lieps- 
nojo, o balsas suskambėjo kaip trimitas: 

— Siaubk juos, Tristanai! Siaubk tuos niekšus! Eik, Trista- 
nai, drauguži, žudyk! Žudyk! 

Taip pasikarščiavęs, vėl atsisėdo ir tarė su šaltu, sutelktu 
niršuliu: 

— Eikš, Tristanai. Čia, Bastilijoje, yra vikonto Žifo ieti- 
ninkų penkiasdešimtinės, iš viso trys šimtai raitelių; paimsite 
juos. Taip pat yra karaliaus sargybos šaulių būrys, kuriam vado- 
vauja ponas de Šatoperas. Paimkite ir jį. Jūs kelių apsaugos 
užvaizdas, turite savo žmonių; ir juos paimkite. Sen Polio rū- 
muose rasite keturiasdešimt pono dofino naujosios gvardijos 
šaulių; paimsite juos, ir su visais skubiai prie katedros. O, po- 
nai Paryžiaus prasčiokai, tai jūs einate prieš Prancūzijos karūną, 
prieš dievo motinos šventumą ir mūsų valstybės ramybę! Trista- 
nai, niokok juos! Niokok, o kas liks gyvi, tuos į Monfokoną! 

Tristanas nusilenkė: 

— Gerai, sire! 

Patylėjęs pridūrė: 


— O ką daryti su ragana? ga 


Dėl to klausimo karalius susimąstė. 

— Ol Ragana! Pone Destutvili, — tarė jis, — ką gi Laugis no- 
rėjo jai padaryti? 

— Sire,— atsakė Paryžiaus prevo,— kadangi Liaudis atėjo 
jos išplėšti iš prieglaudos katedroje, ji turbūt rūstauja, kad ra- 
gana nenubausta, ir nori ją pakarti. 

Karalius atrodė giliai susimąstęs; paskui kreipėsi į Tristaną 
Atsiskyrėlį: 

— Tai va, kūmai, sunaikink liaudį ir pakark raganą. 

— pašnibždėjo Rimas Kopenoliui: — nubausti 
liaudį, kad ji kai ko nori, ir padaryti, kaip ji nori“ 

-— Klausau, sire, — atsakė Tristanas.— O jei ragana dar te- 
bėra katedroje, ar imti ją iš ten, nepaisant prieglaudos? 

— Šimts velykų! Prieglauda! — tarė karalius, kasydamasis 
ausį. — O vis dėlto tą moterį reikia pakarti. 

Lyg kokios staigios minties apšviestas, jis puolė ant kelių 
prieš savo krėslą, nusiėmė skrybėlę, pasidėjo ją ant krėslo ir, 
pamaldžiai žiūrėdamas į vieną iš švininių amuletų, kabančių prie 
jos, sudėjęs rankas maldai, tarė: 

— O Paryžiaus dievo motina, maloningiausioji mano glo- 
bėja, atleisk man. Daugiau taip nebedarysiu, tik šį kartą. Reikia 
nubausti tą nusikaltėlę. Užtikrinu tave, švenčiausioji mergele, 
geroji mano užtarėja, kad tai ragana, neverta tavo meilingos 
globos. Tu žinai, o ponia, kad daug liabai pamaldžių valdovų yra 
sulaužę bažnyčios privilegiją didesnei dievo garbei ir valstybės 
labui. Šventas Jugas, Anglijos vyskupas, yra leidęs karaliui 
Eduardui iš savo bažnyčios paimti raganių. Šventas Liudvikas, 
Prancūzijos karalius, mano globėjas, tokiu pat tikslu pažeidė 
Sen Polio bažnyčios neliečiamybę; o ponas Alfonsas, Jeruzalės 
karaliaus sūnus; pažeidė net švento Karsto bažnyčios, neliečia- 
mybę. Taigi atleisk man šį kartą, Paryžiaus dievo motina! Dau- 
giau taip nebedarysiu ir paaukosiu tau gražią sidabro statulą, 
tokią, kokią praėjusiais metais paaukojau Ekuji dievo motinos 
bažnyčiai. Amen. 

Jis persižegnojo, atsistojo, užsidėjo skrybėlę ir tarė Trista- 
nui: 

— Paskubėk, kūmai. Paimk kartu ir poną de Šatoperą. Įsa- 
kykite skambinti varpais pavojų. Sutriuškinkite Haudį. Pakar- 
kite raganą. Pasakiau. Noriu, kad bausmę įvykdytumėte pats. 
Apie tai man pranešite. Eime, Olivje, šią naktį negulsiu. Nuskusk 
mane. 

Tristanas Atsiskyrėlis nusilenkė ir išėjo. Tada karalius, mos- 
tu atsisveikindamas su Rimu ir Kopenoliu, tarė: 

— Tesaugo jus dievas, gerieji mano bičiuliai flamandai. 
Eikite pailsėti. Jau vėlyva naktis, arčiau jau rytas, negu vakaras. 

Flamandai išėjo į savo apartamentus, lydimi Bastilijos ko- 
mendanto. Kopenolis tarė Gijomui Rimui: 

— Hm, nusibodo man tas kosintis karalius! Mačiau Bur- 
gundijos Karolį girtą, bet jis nebuvo toks piktas kaip šitas pa- 
liegėlis Liudvikas XI. 

— Metre Žakai,— atsakė Rimas, — tai dėl to, kad karalių 
vynas skanesnis už vaistažolių arbatą. 


VI 
TRUMPIEJI KARDAI SU ŽIEDAIS 


Išėjęs iš Bastilijos, Grenguaras pasileido Sent Antuano gatve 
kaip ištrūkęs arklys. Pasiekęs Boduaje vartus, jis nuėjo tiesiai 
prie aikštėje stūksančio akmeninio kryžiaus, tarsi būtų galėjęs 
tamsoje įžiūrėti žmogų juodais rūbais ir juodu gobtuvu, sėdintį“ 
ant kryžiaus laiptelių. 

— Ar tai jūs, mokytojau? — tarė Grenguaras. 

+ „Juodasis žmogus pakilo: 

— Vardan viešpaties kančių! Stačiai verdu iš nerimo, Gren- 
guarai. Sen Žerve bokšto sargybinis ką tik šūktelėjo pusę antros 
ryto. 

“--— O, aš nekaltas, — atsakė Grenguaras,— kalta sargyba ir 
karalius. Gražiai ištrūkau! Aš vis praleidžiu progą būti pakartas. 
Tokia mano lemtis. 

— Tu viską praleidi,— tarė anas.— Bet paskubėkime. Ar 
žinai parolį? 

— Įsivaizduokite, mokytojau, aš mačiau karalių. Einu kaip 
tik iš jo. Jis flanelinėmis kelnėmis. Tai tikras nuotykis. 

— O, niektauza! Kas man rūpi tavo nuotykiai? Ar žinai val- 
katų parolį? 

— Žinau, būkife ramus. Trumpieji kardai su žiedais. 

— Gerai. Kitaip negalėtume prieiti prie bažnyčios. Valkatos 
užtvėrė gatves. Laimė, atrodo, kad jie susidūrė su pasipriešini- 
mu. Gal dar suspėsįme. 

—- Taip, mokytojau. O kaip įeisime į katedrą? 
— Turiu bokštų raktą. į 
— O kaip išeisime? | 
— Už vienuolyno yra varteliai į Ganyklų kyšulį, o ten — jau 
upė. Paėmiau jų raktą, o šį rytą pririšau prie kranto valtį. 
— Puikiai išsisukau iš kartuvių! — vėl tarė Grenguaras. 
—- Na, greičiau! Eime! — suragino kitas. 
Abu skubiai patraukė link Site. 


/ 


VII 


SATOPERAI, Į PAGALBĄ! 


Galbūt skaitytojas atsimena, kokioje kritiškoje padėtyje 
palikome Kvazimodą. Iš visų pusių puolamas, narsusis kurčius 
neteko jei ne drąsos, tai bent vilties išgelbėti — ne savo gyvas- 
tį, apie save jis negalvojo, bet čigonę. Jis bėgiojo po galeriją 
kaip galvos netekęs. Valkatos jau buvo bepaimą katedrą. Tik 
staiga gretimose gatvėse pasigirdo kanopų taukšėjimas, pasiro- 
dė ilga deglų virtinė, ir į aikštę, kiek arkliai įkabina, įlėkė didelis 
būrys raitelių, atstatę ietis, su baisiausiu triukšmu, kaip viesu- 
las. Pasigirdo šauksmai: | 

— Už Prancūziją! Už Prancūziją! Kapot driskius! Šatoperai, 
į pagalbą! Už prevotiją! Už prevotiją! 

Išsigandę valkatos pasisuko į priešą. 

Kvazimodas viso to negirdėjo, jis tik pamatė nuogas špa- 
gas, deglus, iečių smaigalius, visą tą kavaleriją, kurios prieša- 
kyje pažino kapitoną Febą, pamatė, kaip sumišo valkatos,— 
vieni nusigando, kiti, net drąsiausieji, suglumo,— ir ta netikėta 
pagalba suteikė jam tiek jėgų, kad jis numetė nuo bažnyčios 
pirmuosius užpuolikus, jau peržengusius per baliustradą. 

Iš tikrųjų, atjojo karaliaus šaulių būriai. 

Valkatos pasirodė narsūs. Jie ėmė pašėlusiai gintis. Užpulti 
iš flango Sen Pjer o Befo gatvėje ir iš užpakalio Šventoriaus 
gatvėje, prispirti prie katedros, kurią jie tebepuolė, o Kvazi- 
modas tebęgynė, dabar jie pasidarė ir apgulėjai, ir apgultieji — 
atsidūrė tokioje pat nepaprastoje padėtyje kaip grafas Anri Dar- 
kūras, kai per garsųjį 1640 metų Turino apgulimą pateko tarp 
kunigaikščio Tomo Savojiečio, kurį laikė apsupęs, ir markizo de 

Leganezo, kuris jį patį apsupo, Taurinum obsessor idem et obses- 
sus, kaip byloja antkapio įrašas. į; 

Susirėmimas buvo siaubingas. Vilko kailiui — šuns dantys, 
pasak P. Matje. Karaliaus raiteliai, tarp kurių savo drąsa pasižy- 
mėjo Febas de Šatoperas, nieko nesigailėjo, ir kas ištrūkdavo 
nuo ieties, tą pasiekdavo durklas. Menkai apsiginklavę valkatos 
iš pašėlimo kandžiojosi. Vyrai, moterys, vaikai puolė arkliams 
ant nugarų, kibo į piršis dantimis, nagais, visomis keturiomis 
nelyginant katės. Kiti deglais badė šauliams į veidus. Dar kiti 
geležiniais kabliais užkabindavo raiteliams už kaklo, nutrauk- 
davo žemėn ir nukritusius sudraskydavo į gabalus. 

Ypač pasižymėjo vienas valkata, kuris blizgančiu dalgiu visą 
laiką šienavo arkliams kojas. Atrodė jis baisiai. Nosiniu balsu 
dainavo dainelę ir plačiai mojo dalgiu. Į pradalges aplinkui jį 
gulė nukirstieji. Taip iš lėto, ramiai, linguodamas galvą, šniokš- 
tuodamas kaip pjovėjas, kertąs javų lauką, jis slinko į pačią 
raitelių tirštumą. Tai buvo Klopenas Truilfu. Arkebuzos kulka 
jį nukovė. 

Atsidarė namų langai. Kaimynai, išgirdę karaliaus šaulių ko- 
į valkatas. Katedros aikštė prismilko dūmų, kuriuos skrodė muš- 
kietų šūvių liepsnos. Pro dūmus niūksojo katedros fasadas ir su- 
senęs Otel Dje ligoninės pastatas,— iš aukštai pro palėpių 
langelius žiūrėjo sulysę ligoniai. 

Pagaliau valkatos pasidavė. Juos pribaigė nuovargis, gerų 
ginklų stoka, išgąstis dėl netikėtumo, šaudymas iš langų, narsus 
karaliaus žmonių puolimas. Jie prasiveržė pro apsupimo liniją, 
palikę katedros aikštėje krūvas lavonų. 

Kai Kvazimodas, nė akimirkos nepaliovęs gintis, pamatė, kad 
valkatos traukiasi, puolė ant kelių ir pakėlė rankas į dangų; 
paskui, apsvaigęs iš džiaugsmo, nubėgo, kaip paukštis skriste 
užskrido į tą celę, kurią taip narsiai gynė nuo puolėjų. Dabar jis 
tegalvojo viena — atsiklaupti prieš tą, kurią jau antrą kartą 
išgelbėjo. 

Įėjęs celę rado tuščią. 

VIENUOLIKTOJI KNYGA 


I 
MAŽYTIS BATELIS 


Kai valkatos apgulė bažnyčią, Esmeralda miegojo. | 

Netrukus ją prikėlė aplinkui didėjantis triukšmas ir ožkytė, 
kuri, prabudusi anksčiau už ją, neramiai mekeno. Esmeralda at- 
sisėdo „guolyje, ėmė klausytis, žiūrėti, paskui, išsigandusi triukš- 
mo ir šviesų, puolė iš celės laukan apsižvalgyti. Aikštė, judanti 
vizija, kurią išvydo, naktinio puolimo sumaištis, ai minia 
knibždynės kurkimas, keli raudoni deglai, kurie "puldinėjo, 
kryžiavosi viršum to juodo sambūrio tarytum klystžvakės vir- 
šum ūkanotų pelkių, jai padarė klaikų įspūdį, ji tarėsi matanti 
paslaptingą mūšį tarp raganų šabo šmėklų ir akmeninių bažny- 
čios pabaisų. Nuo pat mažens persiėmusi čigonų genties prieta- 
rais, ji pirmiausia pagalvojo, kad iš netyčių išvydo keistų nakti- 
nių dvasių burtus. Persigandusi parbėgo į celę, susigūžė, mal- 
daudama vargingą savo guolį nebesiųsti jai tokių baisių koš- 
marų. 

Vis dėlto pamažu pirmasis išgąstis išsisklaidė; be paliovos 
didėjantis triukšmas, taip pat kiti tikrovės ženklai įtikino, kad 
ji apsupta ne šmėklų, bet žmogiškų būtybių. Dabar ji baiminosi 
ko kita. Pagalvojo, kad gal liaudis sukilo, gal ją nori išplėšti iš 
prieglaudos. Vėl ji praras gyvenimą, viltį, Febą, kurį vis regėda- 
vo savo ateities svaj onėse, pasijuto be galo silpna, negalinti pa- 
bėgti, be atramos, visų apleista, nuo visų atskirta. Puolė kniūps- 
čia ant sayo guolio, sunėrė rankas už galvos, kupina nerimo, 
baimės, ir raudodama ėmė melsti gerąjį krikščionių dievą ir diė- 
vo motiną, savo globėją, nors pati buvo čigonė, pagonė ir stab-. 
meldė. Gyvenime esti momentų, kai netikys išpažįsta pirmos 
pasitaikiusios šventovės dievą. 

Taip sukniubusi ji išbuvo labai ilgai, tiesą pasakius, nę tiek 
melsdamasi, kiek drebėdama iš baimės, stingdama nuo vis artė- 
jančios įdūkusios minios alsavimo, nesuprasdama, kodėl taip vi- 
si šėlsta, nežinodama, kas čia rezgama, kas čia daroma, ko čia 
norima, bet nujausdama siaubingą atomazgą. 

Staiga ji išgirdo žingsnius. Atsigręžė. Į celę įėjo du vyrai, 
vienas nešė žibintą. Ji silpnai sušuko. 

— Nebijokite;— tarė vienas, jo balsas jai pasirodė pažįsta- 
mas,— tai aš. 

— Kas? Jūs? — paklausė ji. 

— Pjeras Grenguaras. 

Tas vardas ją apramino. Pakėlusi akis, ji iš tikrųjų pažino 
poetą. Bet šalia jo stovėjo kažkokia juoda, nuo galvos iki kojų 
susisupusi žmogysta, ir čigonė stebėjosi, kad ji vis tyli. 

— O,— priekaištingai tarė Grenguaras, — Džali mane pažino 
pirmiau negu jūs! 

Iš tikrųjų ožkelė nelaukė, ko! Grenguaras ją pašauks vardu. 
Vos tik jis įėjo, ji ėmė švelniai trintis jam į kelius, glaustydama- 
si ir plaukuodama jį savo balta vilna, neš šiuo metu šėrėsi. Gren- 
guaras taip pat ėmė ją glamonėti. 

— Kas tas toks su jumis? — tyliai paklausė čigonė. 

— Būkite rami,— atsakė Grenguaras.— Čia vienas mano 
draugas. Ž 

- Po to filosofas pastatė žibintą ant grindų, atsitūpė ir, apka- 
binęs Džali, karštai sušuko: 

— O, Koks žavus gyvulėlis! Didumo nedidelis, bet labai šva- 
rus ir toks išmaningas, buklus ir mokytas kaip koks gramatikas! 
Na, mano.Džali, pažiūrėsime, ar neužmiršai savo gražiųjų pokš- 
tų! Kaip daro metras Žakas Šarmoliu?.. 

Juodasis žmogus jam nedavė pabaigti. Jis priėjo prie Gren- 
guaro ir šiurkščiai pastūmė už peties. Grenguaras atsistojo. 

— Tiesa, — tarė jis, — užmiršau, kad neturime laiko. Bet vis 
dėlto, mokytojau, nedera taip elgtis su žmogumi. Mano brangu- 
sis, mielas vaikeli, jūsų ir Džali gyvybė pavojuje. Jus vėl nori 
pakarti. Mes jūsų draugai ir atėjome jūsų išgelbėti. Eikite su 
mumis. 

*— Iš tikrųjų? — sušuko ji apstulbusi. 

— Taip, tikra tiesa. Einam greičiau! 

— Mielai,— suvapėjo ji, — bet kodėl jūsų draugas nekalba? 

— O,— tarė Grenguaras,— jo tėvas su motina buvo keistuo- 
liai, ir jis išaugo tylenis. 

Jai teko pasitenkinti tokiu paaiškinimu. Grenguaras paėmė 
ją už rankos, jo draugas pakėlė žibintą ir žengė pirmas. Apkvai- 
šusi iš baimės, mergaitė leidosi išvedama. Ožka sekė paskui juos 
pasišokinėdama, taip džiaugdamasi Grenguaru, jog rageliais vis 
baksnojo jam į pakinklius ir šis tolydžio klupinėjo. 


. 

— Štai koks gyvenimas, — sakydavo filosofas kiekvieną 
kartą, kai vos nepargriūdavo,— dažnai geriausieji mūsų drau- 
gai mums pakiša koją! 

Jie skubiai nulipo bokšto laiptais, perėjo per tamsią ir 
tuščią bažnyčią, aidinčią nuo kovos triukšmo, kuris nesiderino 
su vidaus tyla, ir pro Raudonąsias duris išėjo į vienuolyno kie- 
mą. Vienuolynas buvo ištuštėjęs, kanauninkai pabėgę į vyskupo 
rūmus bendrai melstis; kieme nieko nebuvo, tik keli persigandę 
tarnai, įsispraudę į tamsius pakampius. Jie pasuko prie vartelių, 
už kurių buvo Ganyklos. Juodasis žmogus juos atrakino savo 
raktu. Skaitytojai žino, kad Ganyklomis buvo vadinamas kyšu- 
lys, nuo Site pusės aptvertas tvora ir priklausąs katedros kapi- 
tulai, — rytinė salos dalis už bažnyčios. Ten nebuvo.nė gyvos 
dvasios. Tr triukšmo jau mažai besigirdėjo. Puolančių valkatų 
šauksmai čia atlėkdavo neaiškūs, prislopę. Nuo vandens pūtė 
vėsus vėjas ir šlamino pačiame Ganyklų gale augančio vieninte- 
lio medžio lapus; tą šlamesį ausis jau pagavo. Tačiau bėgliams 
pavojus tebegrėsė. Arčiausi pastatai buvo vyskupijos rūmai 
ir bažnyčia. Vyskupijos rūmuose matėsi didelis sujudimas. 
Tamsų jų masyvą perdėm vagojo, švieselės, lakstančios nuo 
lango prie lango, — taip sudegintoje krūvoje popierių, savotiš- 
kame tamsiame plėnių pastate, keisčiausiai laksto greitos žie- 
žirbos. Iš šono milžiniški katedros bokštai su ilga nava juodavo 
didelėje raudonoje aikštės pašvaistėje tarsi du gigantiški ciklo- 
pų židinio pliauskų stovai. 

Iš visų pusių, kur tik metei akį į Paryžių, mirguliavo šviesa 
ir šešėliai. Tokį foną savo paveikslams tapė Rembrantas. 

Žmogus, nešinas žibintu, ėjo, tiesiai į Ganyklų smaigalį. Čia 
prie pat vandens buvo sutrešęs galas mietų tvoros, apkaltos 
lotomis, už kurių kabinosi žemi vynuogienojai, ištiesę lyg ran- 
kas kelias stilbias šakeles. Šitų pinučių šešėlyje buvo paslėpta 
valtelė. Žmogus mostelėjo Grenguarui ir jo bendrakeleivei sėsti 
į ją. Paskui juos įšoko ožkelė. Nepažįstamasis įlipo paskutinis. 
Jis nupjovė virvę, ilga kartimi atsistūmė nuo kranto, pagriebęs 
abu irklus, atsisėdo priekyje ir iš visų jėgų ėmė irtis į upės vidu- 
rį. Toje vietoje Sena labai srauni, ir jis gerokai gavo padirbėti, 
kol nusiyrė tolyn nuo salos smaigalio. 

Įlipęs į valtį, Grenguaras pirmiausia pasiėmė ant kelių Ož- 
kytę. Jis atsisėdo paskuigalyje, o jaunoji mergina, kuriai nepa- 
žįstamasis.kėlė kažkokį nesuprantamą nerimą, prisiglaudė prie 
poeto. 

Kai valtis pajudėjo, mūsų poetas suplojo rankomis ir pabu- 
čiavo Džali į tarpuragę. 

— O,— tarė jis, — štai mes keturiese ir išsigelbėjome.— Ir 
su gilaus mąstytojo išraiška pridūrė: — Už laimingą didžių su- 
manymų baigtį kartais reikia dėkoti likimui, o kartais klastai. 

Valtis iš lėto plaukė prie dešiniojo kranto. Mergina su slaptu 
siaubu stebėjo nepažįstamąjį. Žibintą jis buvo apdairiai pri- 
dengęs. Valties priekyje, tamsoje, jis atrodė kaip šmėkla. Vis 
nuleistas ant veido jo gobtuvas buvo kaip ir kaukė, nukarusios 
plačios juodos rankovės irkluojant skėsčiojo kaip dideli šikš- 
nosparnio sparnai. Beje, jis dar nebuvo prataręs nė vieno žodžio 
ir nė karto atsidusęs. Nesigirdėjo kito garso, tik vienodas irklų 
plekšėjimas ir raibuliuojančio vandens teleškinimas į valties 
šonus. | 

— Prisiekiu savo siela, — staiga sušuko Grenguaras,— mes 
linksmi ir džiugūs kaip askalafai! Tylime kaip pitagoriečiai ar 
žuvys! Šimts velykų! Draugužiai, norėčiau, kad kas nors su 
manimi pakalbėtų. Žmogaus balsas — tai muzika žmogaus au- 
siai. Tai ne mano žodžiai, o Didimo Aleksandriečio, ir tai garsūs 
žodžiai. Iš tikrųjų, Didimas Aleksandrietis nemenkas filosofas. 
Tark žodį, gražioji mano mergyte! Pasakyk, maldauju, bent žo- 
delį. Beje, jūs darydavote savotišką juokingą grimasėlę, ar ją 
dar tebedarote? Ar žinote, mieloji, kad karaliaus teismo žinioje 
yra visos nusikaltėlių prieglaudos vietos ir katedros kambarėly- 
je jums grėsė didelis pavojus? Deja, mažytis paukštelis kolibris 
suka lizdą krokodilo nasruose. Mokytojau, štai ir vėl pasirodo 
mėnulis. Kad tik mūsų nepastebėtų! Mes darome pagirtiną darbą, 
gelbėdami panelę, ir vis dėlto, jei sargyba mus sučiuptų, pakartų 
karaliaus vardu. Deja, žmogaus veiksmus galima dvejopai ver- 
tinti. Už ką peikiamas vienas, už tą vainikuojamas kitas. Kas 
žavisi Cezariu, peikia Katiliną. Ar ne tiesa, mokytojau? Ką jūs 
pasakysite apie tokią filosofiją? Man filosofija eina iš instinkto, 
iš prigimties, ut apes geometriam*. Ką gi, man niekas neatsako. 
Kaip blogai jūs abu nusiteikę! Man vienam tenka kalbėti. Trage- 
dijoje tai vadiname monologu. Šimts velykų! Turiu jums pa- 
sakyti, kad tik ką mačiau karalių Liudviką XI ir iš jo išmokau 
taip keiktis. Taigi šimts velykų! Jie ten Site vis taip baisiai tebe- 
rėkauja. Karalius — bjaurus, piktas senis. Jis visas apsitūlojęs 
kailiais. Jis dar man skolingas už epitalamą ir vos nepakorė 
manęs šį vakarą — baisiai nepatogus man būtų buvęs laikas. 

* Kaip bitėms geometrija (Iot.). 

Jis šykštus nusipelniusiems žmonėms. Jis būtinai turėtų perskai- 
tyti keturias Salviano Kelniečio knygas Adversus avaritiam.“ 
Iš tikrųjų, jo pažiūros į rašto žmones labai siauros, o jo žiauru- 
mas tiesiog barbariškas. Jis kaip kempinė, sugerianti liaudies 
pinigus. Jo iždas — kaip nesveika blužnis, kuri pampsta, liesė- 
jant visoms kitoms kūno dalims. Todėl bėdojimas dėl sunkių 
laikų virsta murmėjimu prieš karalių. Valdant tam švelniam 
ir pamaldžiam sirui, kartuvės traška nuo pakaruoklių, trinkos 
galvoms kapoti pūva nuo kraujo, kalėjimai sprogsta kaip prisiri- 
ję pilvai. Tas karalius viena ranka ima, kita karia.-Tai pono Mo- 
kesčio ir ponių Kartuvių prokuroras. Iš didžiūnų jis atiminėja 
titulus, o vargšus apkrauna naujais mokesčiais. Tai besaikis ka- 
ralius. Man toks valdovas nepatinka. O jums, mokytojau? 

Juodasis žmogus leido plepiam poetui postringauti. Jis kovo- 
jo su smarkia, siaura srove, kuri skiria Site kyšulį nuo Dievo mo- 
tinos salos, kurią šiandien vadiname švento Liudviko sala. 

— Beje, mokytojau,— staiga tarė Grenguaras,— kai mes 
atėjome į aikštę ir brovėmės pro tuos padūkusius valkatas, ar 
jūs, garbusis tėve, pastebėjote tą vargšelį, kuriam jūsų kurčius 
buvo pasišovęs sutriuškinti smegeninę į karalių galerijos turėk- 
lus? Aš trumparegis ir negalėjau jo pažinti. Ar nežinote, kas ten 
toks galėjo būti? 

Nepažįstamasis neištarė nė žodžio. Staiga jis liovėsi irkla- 
vęs, jo rankos nusviro kaip palaužtos, galva palinko ant krūti- 
nės, ir Esmeralda išgirdo jį mėšlungiškai dūsaujant. Ji sudrebėjo 
— buvo jau girdėjusi tokius dūsavimus. 

Neirkluojamą valtį valandėlę nešė srovė. Bet pagaliau juo- 
dasis žmogus atsitiesė, vėl čiupo irklus ir ėmė irtis prieš srovę. 
Jis aplenkė Dievo motinos salos kyšulį ir pasuko link Šieno prie- 
plaukos. ' 

— O! — tarė Grenguaras.— Štai Barbo rūmai. Mokytojau, 
žiūrėkite, ana ten kupeta juodų stogų su visaip atsikišusiais kam- 
pais, ten, už tų žemų, išsipešiojusių, murzinų, nešvarių debesų, 
kur mėnulis sutrėkštas ir išsiliejęs kaip sukulto kiaušinio trynys. 
Gražūs rūmai. Ten yra koplyčia, apvainikuota mažu skliautu, 
papuoštu gražiais drožiniais. Viršuje galite matyti labai dailiai 
iškarpuotą ažūrinę varpinę. Yra malonus sodas, tvenkinys, 
paukštidė, „aidas“, rutulio aikštė, labirintas, pastatas laukiniams 
žvėrims ir daugybė vešlių alėjų, kurias itin mėgsta Venera. Ten 
yra įdomus medis, vadinamas gašliuoju, nes po juo viena farsi 

* Prieš šykštumą (Iot.). 

princesė maloniai leido laiką su vienu galantišku ir sąmojingu 
Prancūzijos konetabliu. Ak, kas mes, vargšai filosofai, palyginus 
su konetabliu? Kopūstų ir ridikėlių lysvė, palyginus su Luvro 
sodu. Bet pagaliau ar tai svarbu? Ir įžymiesiems, ir tokiems kaip 
mes gyvenimas susideda iš gero ir blogo. Skausmas visada eina 
šalia džiaugsmo kaip spondėjas šalia daktilio. Mokytojau, turiu 
jums papasakoti Barbo rūmų istoriją. Ji baigėsi tragiškai. Tai 
atsitiko 1319 metais, valdant Pilypui V, visų Prancūzijos karalių 
ilgiausiajam. Pasakojimo moralas toks: kūno pagundos yra pra- 
"'gaištingos ir klastingos. Nežiūrėk smiliom akim į savo artimo 
žmoną, nors jos grožis labai dirgintų tau jausmus. Kūno pagei- 
dimas yra paleistuvinga mintis. Svetimoteriavimas yra troški- 
mas malonumo, kurį jaučia kitas... Ėhė! Triukšmas ten vis smar- 
kėja! 

Iš tikrųjų, sąmyšis prie katedros vis didėjo. Jie ėmė klausy- 
tis. Gana aiškiai buvo girdėti pergalės šauksmai. 

Staiga šimtai deglų, kurių atšvaitais žibėjo karių šalmai, 
pasklido visuose bažnyčios aukštuose, ant bokštų, galerijose, 
po atraminėmis arkomis. Atrodė, kad tie deglai kažko ieško; 
netrukus iš tolo, bet aiškiai bėglius pasiekė šauksmai: 

— Čigonę! Raganą! Mirtis čigonei! 

Nelaimingoji susiėmė rankomis už galvos, o nepažįstamasis 
įniko pašėlusiai irtis į krantą. Mūsų filosofas mąstė. Jis spaudė 
glėbyje.ožkelę ir pamažėle traukėsi nuo čigonės, kuri vis labiau 
prie jo glaudėsi, kaip prie vienintelės jai likusios priebėgos. 

Iš tikrųjų Grenguaras buvo baisiai sutrikęs. Jis galvojo, kad 
pagal veikiančius įstatymus ožka taip pat būtų pakarta, jeigu 
ją vėl sugautų, o labai gaila vargšės Džali! Galvojo, kad dviejų 
taip įsikibusių pasmerktųjų jam per daug, o jo bendras, šiaip ar 
taip, nieko kito nenori, kaip tik pasirūpinti čigone. Grenguaro 
širdyje kilo smarki kova, jis kaip „Iliados“ Jupiteris'“, pakai- 
tomis svėrė čigonę. ir ožką; pilnomis ašarų akimis žiūrėjo čia 
į vieną, čia į kitą ir košė pro dantis: 

— O vis dėlto aš negaliu jūsų abiejų išgelbėti. 

Pagaliau valtis stuktelėjo, vadinasi, pasiekė krantą. G'i- 
dus klegesys vis dar sklido iš Site. Nepažįstamasis atsistojo, 
priėjo prie čigonės ir norėjo paimti ją už rankos, padėti išlipti. 
Ji atstūmė jį ir įsikibo į rankovę Grenguarui, kuris, susirūpinęs 
ožkele, ją taip pat beveik atstūmė. Tada ji pati iššoko iš valtelės. 
Buvo taip sumišusi, jog nežinojo, nei ką daranti, nei kur einanti. 
Apstulbusi valandėlę spoksojo į tekančią upę. Kai pamažu atsi- 

tokėjo, pamatė, -jog prie kranto liko viena su nepažįstamuoju. 
Grenguaras, matyt, nutaikęs momentą, kai visi lipo iš valties, 
paspruko su ožkyte ir dingo Svirnų gatvės namų grūstyje. 

Vargšė čigonė sudrebėjo pamačiusi, jog :liko viena su tuo 
žmogumi. Norėjo kalbėti, rėkti, šaukti Grenguarą, bet negalėjo 
pajudinti liežuvio, ir joks garsas neišsprūdo jai pro lūpas. Stai- 
ga ji pajuto, kad nepažįstamasis paėmė ją už rankos. Jo ranka 
buvo šalta ir tvirta. Jos dantys ėmė taukšėti, ji pasidarė baltesnė 
už mėnulio spindulį. Žmogus neištarė nė žodžio. Dideliais žings- 
niais jis leidosi link Grevos aikštės, laikydamas ją už rankos. 
Tą akimirką ji neaiškiai pajuto, kad nuo lemties nebeištrūks. 
Nebeturėjo atsparumo, leidosi tempiama; jis ėjo, o ji bėgte bėgo. 
Šioje vietoje krantinė kilo aukštyn. Čigonei atrodė, kad ji lei- 
džiasi šlaitu. 

Apsidairė. Nė vieno praeivio. Krantinė visiškai tuščia. Žmo- 
nės šurmuliavo ir judėjo tik triukšmingoje ir pašvaistėmis-rau- 
donuojančioje Site, nuo kurios ją skyrė Senos atšaka: iš ten 
atskrisdavo jos vardas ir grasūs šūkavimai. Kita Paryžiaus dalis 
rikiavosi aplinkui didžiuliais tamsiais blokais. 

Nepažįstamasis tempė ją tolyn vis taip pat greitai ir tylėda- 
mas. Ji nepažino nė vienos -vietos, kuriomis jie ėjo. Prie vieno 
apšviesto lango ji sukaupė jėgas, atsitiesė ir sušuko: 

— Gelbėkit! 

Kažkoks miestietis su žiburiu, vienmarškinis, atsidaręs langą, 
pažvelgė kvailomis akimis, pasidairė po krantinę;::burbtelėjo 
kažką, ko ji neišgirdo, ir vėl uždarė langinę. Jai užgęso paskuti- 
nė vilties kibirkštėlė. 

Juodasis žmogus nepratarė nė pusės žodžio, jis tvirtai laikė 
ją už rankos ir žingsniavo vis greičiau. Ji nebesipriešino ir pa- 
laužta sekė iš paskos. 

Tarpais ji sukaupdavo truputį jėgų ir trūkčiojančiu balsu, 
šokinėdama ant nelygaus grindinio ir dusdama nuo skubėjimo, 
paklausdavo: 

— Kas jūs toks? Kas jūs toks? 

Jis nieko neatsakydavo. 

Vis eidami krantine, jie atsidūrė didokoje aikštėje. Mėnu- 
lis švietė lyg pro rūką. Tai buvo Grevos aikštė. Viduryje stūkso- 
jo kaip ir koks juodas kryžius. Tai buvo kartuvės. Jas pažinusi, 
ji pamatė kur esanti. 

Žmogus sustojo, atsigręžė į ją ir pakėlė gobtuvą. 
— O! — suvapėjo ji stingdama.— Žinojau, kad čia vėl jis! 

Tai buvo kunigas. Jis airodė kaip vaiduoklis: Toks buvo 
įspūdis mėnesienoje. Toje šviesoje viskas atrodo šmėkliškai. 

— Klausyk,— tarė jis, ir ji sudrebėjo, išgirdusi:.tą kraupų 
balso skambesį, kurio seniai nebuvo girdėjusi. Jis kalbėjo. Žo- 
džius tarė-su pertrūkiais, dusdamas, o tai rodė, kaip didžiai jis 
susijaudinęs: — Klausyk: Mes esam čia. Aš tau pasakysiu. Čia 
yra Greva. Toliau nebėra kur eiti. Likimas mus atidavė vieną 
kitam. Mano rankose — tavo gyvybė; tavo rankose — mano 
siela, Štai aikštė ir naktis; anapus jų nieko nematyti. Tai paklau- 
syk. Aš tau pasakysiu... Pirmiausia nekalbėk man apie savo 
Febą.— Tai sakydamas, jis žingsniavo į vieną ir į kitą pusę, kaip 
žmogus, negalįs nustygti vietoje, ir ją tampė kartu. — Nekalbėk 
man apie jį. Supranti? Jei ištarsi tą vardą, nežinau, ką padarysiu, 
bet bus baisu. 

Tai pasakęs, sustojo kaip kūnas, suradęs savo svorio centrą. 
Bet jo žodžiai vis tiek buvo kupini nerimo. Balsas skambėjo vis 
dusliau ir dusliau: 

— Nenugręžk taip galvos. Klausyk. Tai rimtas dalykas. Pir- 
miausia klausyk, kas įvyko. Prisiekiu tau, čia ne juokai. Apie 
ką gi aš kalbėjau? Primink man! A! Yra naujas karaliaus teismo 
nutarimas tave. pakarti. Aš tave ištraukiau iš jų nagų. Bet štai 
jie tave vejasi. Žiūrėk. 

„Jis ištiesė ranką link Site. Iš tikrųjų atrodė, kad ten tebe- 
vyksta paieškos. Triukšmas artėjo. Vyriausiojo teisėjo pavaduo- 
tojo namų bokšte priešais Grevos aikštę klegėjo žmonės ir švietė 
žiburiai, kareiviai su deglais bėgiojo krantine šaukdami: 

— Čigonė! Kur čigonė? Mirtis! Mirtis! 

— Matai, kad jie tavęs ieško ir kad aš nemeluoju. Aš tave 
myliu. Neatverk burnos ir geriau visai nekalbėk, jei nori pasa- 
kyti, kad manęs nekenti... Nebenoriu to girdėti... Aš tik ką tave 
išgelbėjau... Palauk, leisk man baigti... Aš galiu tave ir visai 
išgelbėti. Aš viską paruošiau. Tau tik reikia panorėti. Jei tu 
panorėsi, aš galėsiu. 

Jis griežtai pats save pertarė: 

— Ne, ne taip aš turiu kalbėti. 

Pats.bėgdamas ir ją versdamas bėgti, kadangi jos nepaleido, 
jis žengė tiesiai prie kartuvių ir, rodydamas į jas pirštu, šaltai ta- 
rė: 

— „Rinkis — jas arba mane. 

Ji ištrūko jam iš rankų ir suklupo kartuvių papėdėje, apkas 
binusi tą baisingą atramą. Paskui grįžtelėjo galvą ir pro petį 

pažvelgė į kunigą. Ji atrodė kaip švenčiausioji mergelė po kry- 
žiumi. Kunigas stovėjo kaip statula su pakėltu į Karbvės pirštu. 

Pagaliau čigonė jam tarė: * 

— Aš jų mažiau bijau negu jūsų. į 

Tada jis iš lėto nuleido ranką ir didžiai brislėgtas žiūrėjo į 
grindinį. 

— Jei tie akmenys galėtų kalbėti, — sumurmėjo jis, — jie 
pasakytų: „Štai iš tikrųjų nelaimingas žmogus.“ ž 

Jis vėl ėmė kalbėti. Jaunoji mergina, klūpodama prie kartu- 
vių, apsidengusi ilgais savo plaukais, leido jam kalbėti, jo ne- 
pertraukė. Dabar kunigo balsas buvo gailus ir švelnus — skaus- 
minga priešingybė išdidiems ir rūstiems jo veido bruožams. 

— Aš jus myliu. O, tai vis dėlto tikra tiesa! Vadinasi, ugnis, 
deganti mano širdyje, neprasimuša į paviršių! Deja, mergaite, 
ji dega naktį ir diėną, taip, naktį ir dieną, jau vien to juk verta 
pagailėti, argi ne? Dieną ir naktį degu meile; sakau jums, tai tik- 
ra kankynė... O, aš per daug kenčiu, vargše mano vaikeli!.. 
Turėtumėt beni užjausti mane. Matote, aš kalbu su jumis švel- 
niai. Labai norėčiau, kad jūs nebesibaisėtumėt manimi... Paga- 
liau argi kaltas vyras, kad myli moterį! O dieve mano!.. Kaip? 
Vadinasi, jūs niekada man neatleisite? Jūs visada manęs nekęsi- 
te! Vadinasi, viskas baigta! Tai štai dėl ko aš. darausi blogas 
ir pats sau baisus!.. Jūs net nepasižiūrite į mane! Gal jūs galvo- 
jate apie ką kitą, kai aš čia jums kalbu, stovėdamas st vižpuliu 
ant mūsų abiejų amžinybės ribos!.. Tik nekalbėkitė'man apie 
karininką! Ką gi! Aš pulčiau prie jūsų kelių, bučiuočiau jūsų ko- 
jas, ne, ne jūsų kojas, jūs to nenorėtumėte, bet žemę po jūsų ko- 
jomis; o, aš raudočiau kaip vaikas, plėščiau iš krūtinės ne žo- 
džius, bet širdį ir vidurius, kad tik galėčiau pasakyti, kaip:jus 
myliu, ir visa būtų veltui, visa!.. O tačiau jūsų sieloje glūdi tik 
švelnumas ir gailestingumas, jūs spinduliuojate gražiausiu mei- 
lumu, jūs maloni, gera, gailestinga ir žavi. Deja, jūs bloga tik 
man vienam! O, kokia lemtis! 

:Jis užsidengė veidą rankomis. Mergaitė jį išgirdo verkiant. 
Pirmą kartą. Kai jis taip stovėjo raudos purtomas, atrodė skur- 
desnis-ir nuolankesnis negu klūpsčias. Verkė taip ilgokai. 

— Ką gi! — tarė aprimęs.— Nerandu žodžių. O juk buvau 
gerai apgalvojęs, ką jums pasakysiu. Dabar aš drebu ir virpu, 
silpstu lemiamą akimirką, jaučiu kažkokią galingesnę jėgą virš 
mūsų ir tik veblenu. O, aš krisiu ant grindinio, jei nepasigailė- 
site manęs, nepasigailėsite savęs. Nepasmerkite mūsų abiejų. Jei 

žinotumėte, kaip aš jus myliu! Kokia yra mano širdis! Koks visų 
dorybių išsižadėjimas! Koks beviltiškas nepaisymas savęs pa- 
ties! Aš, mokslų daktaras, tyčiojuos iš mokslo; aš, bajoras, ter- 
šiu savo vardą; aš, kunigas, mišiolą keičiu į geidulingų sapnų 
pagalvę, spjaunu savo dievui į veidą! Tr visa tai per tave, kerėto- 
ja! Kad labiau būčiau vertas tavojo pragaro! O tu nenori manęs, 
prakeiktoji! O, turiu tau pasakyti viską! Dar daugiau, dar baises- 
nį dalyką, o, dar siaubingesnį!.. 

Kai sakė tuos žodžius, jis atrodė visai pamišęs. Valandėlę nu- 
tilo, paskui, tarsi kalbėdamasis pats su savimi, vėl tarė garsiai: 

— Kainai, ką padarei savo broliui? 

Vėl patylėjęs, kalbėjo toliau: 

— Ką aš jam padariau, viešpatie? Aš jį priglaudžiau, jį auk- 
lėjau, maitinau, mylėjau, dievinau ir užmušiau! Taip, viešpatie, 
aš tik ką mačiau, kaip jo galvą suskaldė į tavo namų akmenį, ir 
tai dėl manęs, dėl tos moters, dėl jos... 

Jo žvilgsnis buvo klaikus. Slopstančiu balsu jis dar keletą 
kartų su ilgais pertrūkiais, tarsi varpo aidas; pakartojo: 

— Dėl jos... Dėl jos... 

Paskui liežuvis nebeištarė jokio ŠiBiSaisias garso, nors lū- 
pos tebekrutėjo. Staiga jis susmuko ant žemės ir sustingo, nu- 
lenkęs galvą prie kelių. 

Mergina ištraukė iš po jo savo koją, ir kunigas sujudintas 
atsipeikėjo. Iš lėto perbraukė ranka sau per įdubusius skruostus 
ir nustebęs keletą akimirkų žiūrėjo į savo šlapius pirštus. 

— Kaip? — sumurmėjo jis.— Aš verkiau! 

Ir, staiga pasisukęs į čigonę, neapsakomai liūdnai tarė: 

— Deja, jūs šaltai žiūrėjote į mane verkiantį! Vaike, ar žinai, 
kad tos ašaros — lava? Nejaugi tai tiesa, kad neapkenčiamas 
žmogus niekuo mūsų negali sujaudinti? Tu juoktumeis, matyda- 
ma mane mirštantį! Vieną žodį! Vieną atleidimo žodį! Nesakyk, 
kad my!i mane, tik pasakyk, kad sutinki, ir to užteks, aš tave iš- 
gelbėsiu. Jei ne... O, laikas bėga, maldauju viskuo, kas tau šven- 
ta, nelauk, kol vėl pavirsiu akmeniu kaip tos kartuvės, kurios 
tave taip pat šaukia. Atsimink, kad mano rankose mūsų abiejų 
likimai, kad netekau proto, baisus dalykas, kad galiu visa pražu- 
dyti, kad po mūsų kojomis begalinė praraja, nelaimingoji, į 
kurią aš krisiu paskui tave ir amžinai ten tave persekiosiu. Ištark: 
bent vieną gerą žodį! Vieną žodį! Tik vieną žodį! 

Ji atvėrė lūpas jam atsakyti. Jis puolė prieš ją ant kelių, 
trokšdamas pamaldžiai priimti galbūt užuojautos žodį, skren- 

— Jūs žmogžudys. 

Kunigas čiupo ją kaip pašėlęs ir ėmė siaubingai juoktis. 

— Gerai! Taip! Žmogžudys! —- tarė jis.— Bet tu priklausysi 
man. Nenori manęs kaip vergo — turėsi mane kaip poną. Tu būsi 
mano! Turiu tokią landynę, ten tave nuvilksiu. Tu eisi su manimi, 
reikės 'tau eiti, arba aš tave išduosiu! Reikės arba mirti, gražuole, 
arba būti mano! Priklausyti kunigui! Priklausyti atsimetėliui! 
Priklausyti žmogžudžiui! Šią pat naktį, girdi! Eime, pasidžiaug- 
sime! Eime, bučiuok mane; kvaiša! Kapas arba mano lova! 


-—=3- 


lūpos įsisiurbė mergaitei į kaklą. Ji blaškėsi. jo glėbyje. Jis bu- 
čiavo ją kaip pamišėlis. 

— Nekandžiok manęs, pabaisa! — šaukė ji.— O bjaurus pa- 
leistuvi vienuoli! Paleisk mane! Aš nurausiu tavo žilus plaukus 
ir tėkšiu juos saujomis tau į veidą! 

Jis paraudo, nubalo, paskui paleido merginą ir žiūrėjo į ją 
paniuręs. Ji pamanė, kad bus nugalėjusi, ir pridūrė: 

— Sakau tau, kad priklausau savo Febui, kad tik Febą myliu, 
kad tik Febas gražus! O tu, kunige, senas! Tu negražus! Eik sau! 

Jis baisiai suriko, kaip nusikaltėlis, deginamas įkaitinta 
geležimi. 

— Tai mirk! — tarė jis grieždamas dantimis. Ji pamatė baisų 
jo žvilgsnį ir norėjo pabėgti. Jis pačiupo ją, supurtė,. parmetė 
ant žemės ir skubiai nužingsniavo prie Rolando bokšto, vilkda- 
mas ją grindiniu už gražių rankų. sai api 

Prie bokšto atsigręžė į ją: | Turn 

— Paskutinį kartą tave klausiu: nori būti manoč.. 

Ji griežtai atsakė: 


e. 
Tada jis garsiai. sušuko: 

— Giudiule! Giudiule! Štai čigonė! Atsikeršyk! 

Mergina staiga pajuto, kad ją kažkas sučiupo už alkūnės. Ji 
pažvelgė. Išdžiūvusi ranka, išlindūsi pro langelį sienoje, laikė 
ją tarsi geležinėmis replėmis. 

— Laikyk ją tvirtai! — tarė kunigas.— Tai pabėgusi čigonė. 
Nepaleisk jos. Aš einu paieškoti sargybinių. Pamatysi, kaip ją 
kars. 

Į tuos kraugeriškus žodžius atsakė gomurinis juokas iš mūro 
vidaus: 

— Ha ha ha! 

„Čigonė pamatė, kaip kunigas bėgte nubėgo link Dievo moti- 
nos tilto. Iš tos pusės kaukšėjo kavalkada. 

Mergina pažino piktąją užsidarėlę. Dusdama iš siaubo, ji 
bandė ištrūkti. Raitėsi, šokčiojo į šalis iš mirtinos baimės ir ne- 
vilties, bet užsidarėlė laikė ją nežmoniška jėga. Jos kaulėti liesi 
pirštai žeidė merginai ranką, smigo į ją, tvirtai surakinę. Atrodė, 
kad'ta ranka prie jos prikniedyta. Tai buvo baisiau nei grandi- 
nės, baisiau nei geležinis antkaklis, baisiau nei geležinis žiedas, 
tai buvo išlindusios iš sienos gyvos, protingos replės. 

Netekusi jėgų, ji pasviro prie sienos, ir tada ją pagavo mir- 
ties baimė. Ji pagalvojo apie gyvenimo grožį, apie jaunystę, 
apie dangaus mėlynę, apie gamtą, apie meilę, apie Febą, apie 
visa, kas nuo jos bėga, ir apie tai, kas į ją artinasi; apie ją išdavu- 
sį kunigą, apie atvykstantį budelį, apie čia pat stovinčias kar- 
tuves. 'Jai ėmė šiauštis plaukai, ji išgirdo niaurų užsidarėlės 
juoką ir tylius jos žodžius: 

— Ha ha ha! Tave pakars! 

Leisgyvė ji atsigręžė į langelį i ir pamatė pro geležinius virbus 
plėšrų maišuotosios veidą. 

— Ką aš jums padariau? — tarė ji beveik be sąmonės. 

Užsidarėlė neatsakė, bet įtūžusiu, pašaipiu balsu ėmė pratisai 
murmėti: 

— Čigonų dukra! Čigonų dukra! Čigonų dukra! 

Nelaimingoji Esmeralda nuleido galvą, supratusi, kad tai 
jau nebe žmogus. 

„Staiga užsidarėlė sušuko, tarsi čigonės klausimas tik dabar 
tepasiekė jos sąmonę: 

„— Ką man padarei, sakai? A, štai, ką tu man padarei, čigone! 
Gerai! Klausyk. Aš turėjau kūdikį! Matai? Turėjau kūdikį! Kūdi- 
kį, „sakau tau! Gražią mažą mergytę! Mano Agnesė,— tarė ji 
pamišusi, kažką tamsoje bučiuodama.— Tai va! Žinai, čigonų 
dukra? Mano kūdikį iš manęs atėmė, mano kūdikį pavogė, mano 
kūdikį suvalgė. Štai, ką tu man padarei. 

Mergaitė atsakė kaip tas ėriukas: 

— Aš tuo metu gal dar nebuvau gimusi! 

.— O, kaip tik,— atkirto užsidarėlė,— jau turėjai būti gi- 
musi! Tu jau.buvai. Ji dabar būtų tavo amžiaus! Taigi! Štai jau 
penkiolika metų esu čia: penkiolika metų kankinuosi, meldžiuo- 
si, penkiolika metų daužau galvą į sieną... Sakau tau, ją man 
pavogė čigonės, ar girdi? Jos dantimis sukramtė mano kūdikį... 
Ar turi širdį? Įsivaizduok žaidžiantį kūdikį. Jis atrodo toks 
nekaltas! Tai va! Štai ką man atėmė, štai ką man nužudė! Dievu- 

lis žino!,. Šiandien priėjo mano eilė, aš suėsiu čigonę... O, aš tau 
mielai įkąsčiau, jei čia nebūtų virbų. Mano galva per didelė! 
Vargšė mažytė! Tuo metu, kai ji miegojo! Jeigu imdamos jos ją 
išbudino, ji galėjo rėkti kiek norėjo, manęs ten.nebuvo! O! Čigo- 
nės motinos, jūs suėdėte mano vaiką! Ateikite.pasižiūrėti į sa- 
vąjį. 

Po to ji ėmė juoktis, o gal griežti dantimis, nesuprasi — toks 
įsiutęs buvo jos veidas. 

Švito. Palša brėkšma jau šiek tiek švietė tą sceną, kartugės 
aikštėje darėsi vis ryškesnės. Iš kitos pusės, nuo Dievo motinos 
tilto, vargšė pasmerktoji tarėsi girdinti besiartinančių raitelių 
dundesį. 

— Ponia! — sušuko ji, sudėdama rankas ir klaupdamasi ant 
kelių, susivėlusi, sutrikusi, kupina baimės.— Ponia! Pasigailė- 
kite. Jie atjoja. Aš jums nieko nepadariau. Argi jūs norėtumėte 
matyti mane mirštančią tokia siaubinga mirtimi? Jūs pasigailė- 
site, esu tikra. Tai per daug baisu. Paleiskite mane! Pasigailėkite! 
Aš nenoriu šitaip mirti! 

— Grąžink man mano kūdikį! — tarė užsidarėlė. 

— Pasigailėkite! Pasigailėkite! 

— Grąžink man mano kūdikį! 

— Dangaus vardu maldauju, paleiskite mane! 

— Grąžink man mano kūdikį! 

Šį kartą mergina vėl susmuko išvargusi, palaužta, jos akys 
atrodė stiklinės kaip numirėlio. 

— Ovarge,— pralemeno ji, — jūs ieškote savo kūdikio. O aš 
ieškau savo tėvų. 

— Grąžink man mažąją Agnesę! — kalbėjo toliau Giudių- 
lė.— Nežinai, kur ji? Na, tai mirk! Aš tau pasakysiu. Aš buvau 
gatvės mergšė, turėjau kūdikį, ir man jį pagrobė. Pagrobė čigo- 
nės. Dabar supranti, kodėl tau reikia ss Kai čigonė motina 
tas kartuves!.. Arba grąžink man mano kūdikį.“ Ar žinai, kur yra 
mano mažoji mergytė? Palauk, aš tau parodysiu. Štai jos bate- 
lis, — štai visa, kas man -paliko. Ar žinai, kur yra antras toks 
pat? Jei žinai, pasakyk, ir jei jis būtų kitame pasaulio gale, aš 
keliais nueičiau ir jį surasčiau. 

Taip kalbėdama, ji antrąja ranka iškišo čigonei pro langiuką 
mažytį išsiuvinėtą batelį. Jau buvo tiek prašvitę, jog galima 
buvo įžiūrėti jo formą ir spalvą. 

— Parodykite man tą batelį, — tarė drebėdama čigonė.— 
Dieve! Dieve! 

„ Tuo pat metu laisvąja ranka ji greitai atidarė žalio stiklo 
karoliukais papuoštą kapšelį, kurį nešiojo pasikabinusi ant kak- 
lo, > 

— Nagi, nagi, — murmėjo Giudiulė,— krapštyk savąjį vel- 
nio amulėtą! — Staiga ji nutilo, sudrebėjo visu kūnu ir sušuko iš 
širdies gelmių einančiu balsu: | 

— Mano dukrele! 

“ Čigonė buvo ištraukusi iš kapšiuko mažytį batelį, visiškai 

tokį pat kaip ir anas. Prie batelio buvo -prisegtas pergamentas 
su tokiu dvieiliu: 


Tu motiną savo apglėbsi, žinoki, 
Kai antrą batelį atrasi tokį. 


TTT TT: 


mente užrašą ir prispaudė prie virbų dangišką laime švytintį 
veidą, šaukdama: ' 

— Mano dukrele! Mano dukrele! 

— Mano motina! -- atsakė čigonė. 

Plunksna bejėgė aprašyti tą sceną. 

Jas skyrė siena ir geležiniai virbai. 

— O! Ta siena! — šaukė užsidarėlė.— Matau dukrelę ir ne- 
galiu jos pabučiuoti! Duok savo ranką! Duok savo ranką! 

Mergina įkišo ranką pro virbus, užsidarėlė pripuolusi pris- 
paudė prie jos lūpas ir su tuo bučiniu apmirė, tik rauda kartkar- 
čiais supurtydavo jos kūną. Ašarų upeliai liejosi tamsoje tyliai, 
kaip lietus naktį. Ant šitos dievinamos rankos vargšė motina 
išpylė gilų ir tamsų ašarų šulinį, kuris glūdėjo jos širdyje ir į 
kurį lašas po lašo per penkiolika metų sūtekėjo visas jos skaus- 
mas. 

Staiga ji pakilo, nužėrė nuo kaktos ilgus žilus plaukus ir, 
netarusi nė žodžio, abiem rankom ėmė purtyti savo būsto virbus 
su didesniu įniršiu negu liūtė. Virbai laikėsi tvirtai. Tada ji nu- 
ėjo į savo celės kampą, pasiėmė didelį akmenį, kuris jai buvo 
pagalvės vietoje, ir jį paleido į virbus taip smarkiai, jog vienas 
virbas lūžo, pažerdamas tūkstančius kibirkščių. Antrasis smūgis 
sutriuškino seną geležinį kryžių, užtvėrusį langelį. Tada ji abiem 
rankom pabaigė laužti ir atlenkė surūdijusius virbų galus. Esti 
akimirkų, kai moters rankos įgyja antžmogiškos jėgos. 

Netruko nė minutės, kol ji padarė angą; pastvėrusi dukrą 
per liemenį, įtraukė į celę, murmėdama: 

— Šen! Aš tave išgelbėsiu nuo pražūties! 

„Celėje atsargiai pastatė ją ant žemės, paskui vėl paėmė ani 
rankų ir nešiodama, lyg tai būtų buvusi jos mažytė Agnesė, 
ėmė vaikštinėti po siaurą savo būstą, apsvaigusi, patrakusi, 
džiūgaudama, šūkaudama, dainuodama, bučiuodama savo dukrą,. 
kalbėdama jai, kvatodama, plūsdama ašaromis, su įkarščiu juok- 
damasi ir verkdama. : 

— Dukrele mano! Dukrele mano! — kalbėjo ji — Aš turiu 
dukrelę. Štai ji. Dievulis man ją grąžino. Ei jūs! Ateikite visi! 
Ar norit kas pamatyti mano dukrą? Viešpatie Jėzau, kokia ji 
graži! Tu mane vertei laukti penkiolika metų, gerasis mano die- 
ve, tik tam, kad grąžintum ją man dar gražesnę... Vadinasi, čigo- 
nės jos nesuėdė! Kas tai pasakė? Mano mergyte! Mažute mano 
mergyte! Pabučiuok mane. Kokios geros tos čigonės!.. Aš myliu 
čigones... Tai iš tikrųjų tu... Dabar žinau, ko man širdis sudrebė- 
davo kiekvieną kartą, kai tu praeidavai pro šalį. O aš manyda- 
vau, kad tai iš neapykantos! Atleisk man, mano .Agnese, atleisk 
man. Aš tau atrodžiau labai bloga, teisybė? Aš tave myliu. Ar 
tebeturi ant kaklo savo apgamėlį? Pažiūrėsime. Tebėra. O, kokia 
tu graži! Iš manęs tu gavai tas dideles akis, panele. Pabučiuok 
mane. Aš tave myliu. Man dabar vis tiek, kad kitos motinos turi 
savo vaikus, dabar man tai visai nerūpi. Tegul jos ateina. Štai 
manoji. Štai jos kaklas, jos akys, jos plaukai, jos ranka. Raskite 
gražesnę už ją! O, duodu žodį, ji turės mylimųjų! Aš verkiau 
penkiolika metų. Visas mano grožis žuvo, o štai ji išgražėjo. 
Pabučiuok mane! 

Ji šnekėjo ir šnekėjo visokius niekus tokiu meiliu balsu, 
kad gražu buvo klausytis, kilnojo vargšės merginos drabužius, 
jog ta net raudo, glostė šilkinius plaukus, bučiavo kojas, kelius, 
kaktą, akis, žavėjosi viskuo. Mergina nesipriešino ir protarpiais 
labai tyliai ir be galo švelniai kartojo: 

— Motute! 

— Žinai, dukrele, — vėl prabilo -užsidarėlė, vis bučiniais 
pertraukdama savo žodžius, — žinai, aš tave labai mylėsiu. Mud- 
vi iš čia iškeliausime. Būsime labai laimingos. Reimse, savo 
tėviškėje, aš paveldėjau šiokį tokį turtą. Tu žinai Reimsą? O ne, 
tunieko ten nežinai, tu buvai per daug maža! Kad žinotum, kokia 
buvai gražutė keturių mėnesių laiko! Tavo mažų kojyčių pažiū- 
rėti atvykdavo žmonės iš Eperne, už septynių Ije! Mes turėsim 
lauko, namus. Aš tave pasiguldysiu į savo lovą. Dieve mano! 
Dieve mano! Kas galėtų tuo patikėti? Aš turiu dukrą! 

— O motute! — tarė mergaitė, pagaliau suvaldžiųsižsavo su- 
sijaudinimą tiek, kad įstengė kalbėti, — čigonė ma» tąi/pasakė. 
Pas mus buvo viena gera čigonė, ji mirė praėjusiais metais; ji 
visada manimi rūpinosi kaip tikra žindyvė. Tai ji-man pakabino 
tą kapšelį ant kaklo. Ji man visada sakydavo(::;Mažyte;saugok 
tą brangenybę. Tai tikras turtas. Jis tau padės .surasti-:moti 
Tu savo motiną nešioji ant kaklo.“ Ta. BORE išpranašasio! 

Maišuotoji vėl suspaudė glėby savo dukrą.:-:+ 415: 

— Eikš, aš tave pabučiuosiu! Tu taip žaviai napssakojaiiitai 
grįšime į savo kraštą, tais mažyčiais bateliais. apausime-bažny- 
čioje kūdikėlį Jėzų. Turim atsidėkoti gerajai švenčiausiajai: pa- 
nelei. Dieve mano! Koks gražus tavo balsas! Kai tu dabar; kalbė- 
jai, atrodė, kad muzika groja! O dieve, mano viešpatie! Ąš sūsi- 
radau savo vaiką! Bet argi įtikėtina visa ta istorija? Aš -nenu- 
miriau iš džiaugsmo; nuo ko gi tada galima numirti? ... 

Ji ėmė ploti rankomis, juoktis ir šaukti: 

— Mes būsime laimingos! RASLS 

Tą akimirką pasigirdo ginklų žvangesys ir arklių Esnas 
kaukšėjimas, sklindąs nuo Dievo motinos tilto ir vis labiau 'ar- 
tėjąs į krantinę. Čigonė persigandusį puolė maišuotajai į glėbį: 

— Gelbėk mane! Gelbėk mane! Motute! Štai jie atvyksta! 

Užsidarėlė pabalo. 

— O dangau! Ką tu čia kalbi? Buvau pamiršusi! Tave o 
O ką tu padarei? 

— Nežinau, — atsakė nelaimingasis vaikas,— bet aš pas: 
merkta mirti. 

— Mirti! — tarė Giudiulė ir susverdėjo kaip perkūno žeėniės 
ta.— Mirti, — iš lėto tarė ji, atidžiai žiūrėdama į savo dukterį. 

— Taip, motute,—- sutrikusi vapėjo mergina, — jie nori 'ma- 
ne nužudyti. Štai jie atvyksta manęs paimti. Tos kartuvės man 
pastatytos! Gelbėk mane! Gelbėk mane! Gelbėk mane! Jie atėina! 
Gelbėk mane! 

Užsidarėlė valandėlę stovėjo tarsi suakmenėjusi, paskui Iyg 
abejodama pakraipė galvą ir prapliupo kvatoti, x kaip i ir pir- 
miau, bepročio juoku: 

— Ho ho! Ne, ką tu man čia kliedi. To betrūko! Neturėjau 
jos penkiolika metų, paskui suradau — ir tik vienai minutėlei! 
Kad ją vėl iš manęs atimtų! Dabar, kai ji graži, kai didelė, kai 
man kalba, kai mane myli, negi jie ateitų jos suėsti prie motinos 
akių! O, ne! Negalimas dalykas. Dievulis neleis to -padaryti. 

Raiteliai lyg ir sustojo, iš tolo pasigirdo balsas: i 

— Šen, mesire Tristanai! Kunigas sakė, kad ją rasime prie 
Žiurkių UTVO.:. siAiu 

Vėl Šudundėjė arklių kanopos. "Ari 

Užsidarėlė pašoko, beviltiškai. Kašvikaaiias, 

— Bėk, bėk, mano vaikeli! Viską prisiminiau. Tu teisingai 
sakei. Tai tavo mirtis! Siaubas! Prakeikimas! Bėk! 

Ji pasižiūrėjo pro langelį ir greitai atsitraukė. 

— Pasilik,— tarė ji tyliai, trumpai ir niauriai, mėšlungiškai 
spausdama leisgyvei čigonei ranką.— Pasilik! Nekvėpuok! Vi- 
sur kareiviai. Tu negali išeiti. Jau per daug šviesu. 

Jos akys buvo sausos ir degė. Ji valandėlę tylėjo. Dideliais 
žingsniais vaikštinėjo po celę, protarpiais sustodavo, išsiraudavo 
žilų plaukų saują ir dantimis juos traukydavo. 

Staiga ji tarė: 

— Jie artinasi. Aš su jais pakalbėsiu. Pasislėpk tame kampe. 
Jie tavęs nepamatys. Pasakysiu, kad ištrūkai, kad paleidau tave, . 
dievaži! 

Ji nunešė savo dukrą — iki šiol vis ją tebelaikė ant rankų — 
į celės kampą, kurio iš lauko nesimatė. Atsitūpė, apžiūrėjo, kad 
iš šešėlio neišlįstų nei jos koja, nei ranka, išpynė juodus plaukus 
ir išskleidė ant baltos suknelės, kad ją pridengtų, pastatė priešais 
ąsotį ir akmenį, vienintelius daiktus, vaizduodamasi, kad tas 
ąsotis ir tas akmuo ją užstos. Tik tada aprimo, atsiklaupė ir ėmė 
melstis. Buvo dar mažai teprašvitę, ir Žiurkių urve tebetvyrojo 
sutemos. 

Šią akimirką kunigo balsas, tas pragariškas balsas, suriko 
prie pat celės: 

— Šen, kapitone Febai de Šatoperai! 

Išgirdusi tą vardą, tą balsą, kampe gūžinti Esmeralda suju- 
dėjo. 

— Nejudėk! 

Sulig tuo žodžiu daugybė žmonių, ginkluotų ietimis, raitų, , 
sustojo prie celės. Motina tuoj pakilo ir atsistojo prie langelio, 
tikėdamasi jį uždengti. 

Ji pamatė didelį būrį ginkluotų vyrų, pėsčių ir raitų, išsi- 
rikiavusių Grevos aikštėje. Jų viršininkas nušoko nuo arklio ir 
priėjo prie jos. 

— Sene,— tarė tas-žiauraus veido žmogus, — mes ieškome 
raganos, kurią reikia pakarti; mums sakė, kad tu ją laikei. 

Vargšė motina kiek galėdama abejingiau atsakė: 

— Nežinau, apie ką jūs čia kalbate. 

Kitas pridūrė: 

— Po perkūnais! Ką čia mums suokė tas patrakėlis archi- 
diakonas? Kur jis? širkianati 

— Monsinjore,— tarė vienas. kareivis, — jis dingo. 

'- 4: "Tai va, sena kvaiše,— neatstojo viršininkas,-—— nemeluok. 
Tau buvo palikta saugoti ragana. Kur tu ją dėjai? 

Užsidarėlė nenorėjo visko nuginti, bijodama sukelti įtarimą, 
ir: 'atsakė nuoširdžiu ir niurgzliu balsu: 

+ — “Jei kalbate apie tą aukštą merginą, kurią man vienas žmo- 
gus liepė palaikyti, tai pasakysiu, kad ji man įkando ir aš ją 
paleidau. Štai ir viskas. Duokit man ramybę. 

Viršininkas nepatenkintas susiraukė. 

— Žiūrėk, tu man nemeluok, sena šmėkla, — tarė jis.— Aš 
vadinuosi Tristanas Atsiskyrėlis ir esu karaliaus kūmas. 
Tristanas Atsiskyrėlis, supranti? — Jis pridūrė, apsidairęs po 
Grevos aikštę: — Tas vardas čia aidžiai skamba. 

— Kad ir Šėtonas Atsiskyrėlis būtumėt,— atkirto įgavusi 
vilties Giudiulė, — neturėčiau jums nieko kito pasakyti ir jūsų 
nebijočiau. 

— Po perkūnais! — tarė Tristanas.— Tai bent kūma! Sakai, 
mergina ragana pabėgo! O kur ji pasuko? 

Giudiulė burbtelėjo: 

— Rodos, Avino gatve. 

Tristanas atsigręžė, davė ženklą savo būriui traukti toliau. 
Užsidarėlė lengviau atsikvėpė. 

— Monsinjore,— staiga tarė vienas šaulys, — paklauskite 
senąją laumę, kodėl taip išlankstyti jos langelio virbai. 

Baimė vėl užplūdo nelaimingos motinos širdį. Vis dėlto ji 
neprarado nuovokos. 

— Jie visada tokie buvo, — suvapejo ji. 

— Še tau! — atkirto šaulys.— Dar vakar jie buvo kaip gra- 
žus juodas kryžius, įkvepiąs pamaldumą. 

Tristanas dėbtelėjo į užsidarėlę: 

— Man atrodo, kad kūma painiojasi. 

Nelaimingoji jautė, kad viskas priklauso nuo jos laikysenos, 
ir, nors širdy jai buvo mirtis, ėmė juoktis. Motinos turi tokios 
jėgos. / 

— Bene girtas tas žmogus? Jau daugiau kaip metai akmenų 
prikrautas vežimas paskuigaliu užkliudė langelio virbus ir juos 
sulankstė. Kaip keikiau tuokart vežiką! 

— Teisybė,— patvirtino kitas šaulys — aš pats mačiau. 

"„„Misadą ir visur atsiranda žmonių, viską mačiusių savo aki- 
mis. Tas netikėtas šaulio paliudijimas padrąsino užsidarėlę, kuri, 
taip: Kyočiama, tarsi ėjo per bedugnę peilio ašmenimis. .. 

Bet jai buvo lemta nuolat svyruoti tarp viltiės ir nusiminimo. 
55 Jei stai /vežimo darbas,— vėl. tarė pirmasis šaulys, — tai 
virbai būtų įlenkti į vidų, o dabar jie išlenkti į lauko pusę. 

— Ėhė! — tarė Tristanas kareiviui. — Tavo uoslė kaip Šatle 
tardytojo. Na, ką į tai.atsakysi, sene? 
vs: Dieve mano! — sušuko ji persekiojama, virpančiu nuo 
ašarų balsu, nors ir labai valdėsi.— Prisiekiu, monsinjore, vir- 
bus išlaužė vežimas. Juk girdėjote, kad tas žmogus savo akimis 
matė. O be to, kas čia bendro su jūsų čigone? 

2 —-Hm! — sumurmėjo Tristanas. 

— Po velnių! — tarė kareivis, viršininko pagyrimo paska- 
tintas.— Juk čia visai neseniai išlaužta! 

Tristanas pakraipė galvą. Ji išbalo. 

— Kiek, sakai, praėjo laiko, kai tas vežimas čia išlaužė? 

-— Mėnuo, gal dvi savaitės, monsinjore. Aš jau nė pati ne- 
beatsimenu. 

— Iš pradžių sakė, kad prieš metus, — įterpė kareivis. 

-— Čia jau kažkas įtartina! — tarė viršininkas. ' 

— Monsinjore,— sušuko ji, vis prisiplojusi prie langelio, 
bijodama, kad jie neužsimanytų įkišti galvą ir pasižiūrėti į vi- 
dų,— monsinjore, prisiekiu, kad tuos virbus išlaužė vežimas. 
Prisiekiu jums šventaisiais rojaus angelais. Jei tai ne vežimas 
padarė, te dievas mane amžinai prakeikia ir atstumia! 

— Per! daug jau kraštai prisiekinėji! — tarė Tristanas, paž- 
velgęs kaip inkvizitorius. 

Vargšė moteris jautėsi vis labiau netenkanti savitvardos. 
Siaubo pagauta, ji suprato, kad šauna pro šalį — sako ne tai, 
ką reikėtų sakyti. 

Tuo tarpu atėjo kitas kareivis šaukdamas: 

— Monsinjore, senoji laumė meluoja. Ragana nepabėgo 
Avino gatve. Visą naktį buvo ištiesta per gatvę grandinė, ir sar- 
gybiniai nepastebėjo nė vieno praeivio. 

"Tristano veidas darėsi vis niūresnis: 

— Ką į tai pasakysi? — paklausė jis užsidarėlę. 

Ji ir dabar bandė išsisukti: 

 — Nežinau, monsinjore, gal aš suklydau. Turbūt ji persikėlė 
P upe. : 

: — Tai priešinga kryptis, — tarė viršininkas.— Nemanau. 


Ža 

kad ji būtų panorusi grįžti į Site, kur jos ieškojo. Tu meluoji, 
sene! 

— Beto,— pridūrė pirmasis kareivis, — nei šiame, nei aname 
krante nesimato valties. 

—“ Ji. perplaukė, — atkirto užsidarėlė, gindama kiekvieną 
savo pozicijos pėdą. 

— Argi moterys moka plauktit — tarė kareivis. 

— Po perkūnais! Senė! Tu meluoji! Tu meluoji! — tarė su- 
pykęs Tristanas.— Ima noras palikti aną raganą, 0 paimti tave. 
Ketvirtį valandos tave patardžius, tiesa iššoktų tau per gerklę. 
Eime! Tu eisi su mumis. 

Ji įsikibo tų žodžių: 

— Kaip norite, monsinjore. Gerai. Gerai. Tardymas? Mielai. 
Veskite mane. Greičiau, greičiau! Eimė tuojau. 

„Per tą laiką, — galvojo ji, — mano dukra pabėgs.“ 

— Trauk devynios! — tarė viršininkas.— Kaip ji veržiasi 
į kankinimus. Nesuprantu tos kvailės. 

Senas, žilas sargybinis išėjo iš eilės ir tarė viršininkui: 

— Ji iš tikrųjų kvaila, monsinjore! Jei ji ir paleido čigonę, 
tai iš netyčių, nes nemėgsta čigonių. Štai jau penkiolika metų ei- 
nu sargybą ir kiekvieną vakarą girdžiu ją visokiais bjauriais žo- 
džiais keikiant čigones. Jei ta, kurią mes gaudome, yra, kaip man 
rodosi, mažoji šokėja su ožka, tai tos ji ypač nekenčia. 

Giudiulė šiaip taip pralemeno: 

— Ypač tos. 

Sargybiniai vienbalsiai patvirtino seno kareivio žodžius. 
Tristanas Atsiskyrėlis, netekęs vilties dar ką nors išpešti iš 
užsidarėlės, atsuko jai nugarą, ir vargšė su neapsakomu nerimu 
pamatė jį iš lėto einantį prie arklio. 

— Pirmyn,— iškošė jis pro dantis, — į kelionę! Ieškosime 
toliau. Neužmigsiu, iki čigonė nebus pakarta. 

Bet ant arklio nelipo, vis dar abejojo. Giudiulė nei gyva, nei 
mirusi sekė, kaip jis dairosi po aikštę, neramus lyg medžioklinis 
šuo, kuris užuodžia kažkur čia pat žvėries olą ir nenori nuo jos 
nutolti. Pagaliau jis papurtė galvą ir šoko į balną. Taip baisiai 
suspausta Giudiulės širdis atlėgo; ji pažvelgė į dukterį, į kurią 
nedrįso nė dirstelėti, kol jie dar buvo čia, ir pasakė: 

— Išgelbėta! 

Vargšelė visą tą laiką išbuvo savo kampe nekvėpuodama, 
nejudėdama, jausdama priešais stovinčią mirtį. Ji nepraleido 
jokios smulkmenos iš Giudiulės ir Tristano pasikalbėjimo, bai- 

mingos:motinos nerimas aidėjo ir jos širdyje. Ji girdėjo, kaip 
treška siūlas, laikąs ją pakibusią viršum bedugnės; dvidešimt 
kartų jai-atrodė, kad štai jis jau trūksta, ir tik dabar ji pajuto 
po kojomis tvirtą žemę. 

— Po kelmais! Ponas viršininke, karti raganas ne kais dar- 
bas. Driskiai nugalėti. Visa kita jūs sutvarkysite pats. Leiskite 
man grįžti prie būrio, jis likęs be kapitono. 

: /Fai buvo Febo de Šatopero balsas. Neįmanoma apsakyti, kas 
dėjosi mergaitės širdyje. Vadinasi, jis čia, jos draugas, jos glo- 
bėjas, jos atrama, jos prieglobstis, jos Febas! Ji pakilo ir, mo- 
tinai nespėjus sukliudyti, puolė prie langelio, šaukdama: 

— Febai! Pas mane, mano Febai! 

Febo jau nebebuvo. Jis ką tik nušuoliavo už Peiliakalių gat- 
vės kampo. Bet Tristanas dar nebuvo nujojęs. 

Užsidarėlė staugdama puolė ant savo dukters. Ji smarkiai 
patraukė ją į užpakalį, suleidusi nagus jai į kaklą. Motina tigrė 
smulkmenų nepaiso. Bet jau buvo per vėlu. Tristanas pamatė. 

— Ėhė! — sušuko jis taip juokdamasis, jog pasirodė visi 
dantys, ir jo veidas pasidarė panašus į vilko snukį.— Spąstuose 
dvi pelės! 

— Aš taip ir maniau, — tarė kareivis. 

Tristanas paplojo jam per petį: 

— Tu geras katinas! Eime,— pridūrė jis. — Kur Anrije Ku- 
zenas? . 

Iš rikiuotės išėjo žmogus, nepanašus į kareivius nei veidu, 
nei apranga. Jis vilkėjo pusiau pilkais, pusiau rudais drabužiais, 
plaukai buvo lygiai sušukuoti, rankovės odinės, tvirta ranka jis 
laikė virvių ryšulį. Šis žmogus visada lydėdavo Tristaną, o Tris- 
tanas visada lydėdavo Liudviką XI. 

— Drauguži,— tarė Tristanas Atsiskyrėlis, — spėju, kad ten 
ragana, kurios ieškome. Tu man ją pakarsi. Ar turi kopėčias? 

— Yra vienos Namo su kolonomis daržinėje, — atsakė šis.— 
Ar čia ją kabinti? — paklausė, rodydamas į akmenines kartuves. 

— Taip. 

— Ho ho! — dar grubiau ir gyvuliškiau negu viršininkas 
nusikvatojo žmogus.— Mums neteks toli eiti. 

— Paskubėk! — tarė Tristanas.— Paskui pasijuoksi. 

Nuo to laiko, kai Tristanas pamatė jos dukterį ir kai visa vil- 
tis žlugo, užsidarėlė nepratarė nė žodžio. Ji bloškė vargšę leis- 
gyvę čigonę į rūsio kampą, o pati atsistojo prie langelio, tarsi 
žvėris nagais įsitvėrusi abiem rankom į palangės kampą. Taip 

stovėdama, ji narsiai žiūrėjo į kareivius, jos žvilgsnis pasidarė 
nuožmus ir beprotiškas. Kai Anrije Kuzenas priėjo prie celės; jos 
veidas jam pasirodė toks baisus, kad jis atsitraukė: «+. 

— Monsinjore,— tarė jis, sugrįžęs pas viršininką,— katrą 
reikia paimti? 

— Jaunąją. 

.-— Tuo geriau. Su senąja, atrodo, būtų daug vargo. 

— Vargšė mažoji šokėja su ožka! — tarė senas sargybinis. 

Anrije Kuzenas priėjo prie langelio. Jis nuleido. akis neat- 
laikęs motinos žvilgsnio ir gana droviai tarė: 

— Ponia... 

Ji pertraukė jį tyliu, įsiutusiu balsu: 

— Ko tau reikia? 

— Ne jūsų, — atsakė šis, — kitos. 

— Kokios kitos? 

— Jaunosios. 

Ji ėmė purtyti galvą, šaukdama: 

— Čia nieko nėra! Čia nieko nėra! Čia Bičic nėra! 

— Yra,— tarė budelis, — jūs tai gerai žinote. Leiskite man 
paimti jaunąją. Jums aš nieko blogo nedarysiu. 

Ji, keistai juokdamasi, tarė: 

— Aha! Tu man nieko blogo nenori padaryti! 

— Leiskite man paimti tą kitą, ponia; ji reikalinga -ponui 
viršininkui. 

Ji pakartojo kaip paklaikusi: 

— Čia nieko nėra. 

— Aš jums sakau, kad yrą! — atkirto budelis.— Mes visi 
matenė, kad jūs buvote dviese. 

— Tai pažiūrėk! — tarė šaipydamasi užsidarėlė. — Įkišk gal- 
vą pro langelį. 

Budelis pasižiūrėjo į motinos nagus ir neišdrįso. 

— Paskubėk! — sušuko Tristanas, sustatęs savo būrį ratu 
aplink Žiurkių urvą, o pats raitas ant arklio sustojo prie kartu- 
vių. 

Visiškai sumišęs, Anrije dar kartą grįžo pas viršininką. Jis 
padėjo virvę ant: žemės ir negrabiai sukaliojo kepurę rankose. 

— Monsinjore,— paklausė jis,— pro kur įeiti? 

— Pro duris. 

— Nėra durų. . 

— Pro langą. 

— „Jis per siauras. 

— Praplėsk jį, — tarė supykęs Tristanas.— Argi neturi kirs- 
tuvo? 

Iš savo lindynės motina visą laiką juos atidžiai stebėjo. Ji 
jau nieko nebesitikėjo, ji nebežinojo ko norinti, tik nenorėjo, 
kad iš jos atimtų dukterį. 

Anrije Kuzenas nuėjo paimti įrankių į Namo su kolonomis 
daržinę. Iš ten atsinešė ir dvigubas kopėčias, kurias tuoj prirėmė 
prie kartuvių. Penki ar šeši kareivia: paėmė kirstuvus ir dalbas 
ir kartu su Tristanu žengė prie langelio. 

„.— Sene,— rusčiu balsu tarė viršininkas, — atiduok mums tą 
merginą geruoju. 

Ji pažvelgė į jį tarsi nieko nesuprasdama. 

— Po perkūnais! — vėl tarė Tristanas.— Kodėl tu kliudai 
čigonę pakarti, kaip nori karalius? 

Vargšė ėmė juoktis klaikiu juoku: 

— Kodėl? Todėl, kad ji mano duktė. 

Tuos žodžius ji ištarė taip, jog net pats Anrije Kuzenas sudre- 
bėjo. 

— Man labai nemalonu,— atsakė viršininkas, — bet taip nori 
karalius. , 

Ji suriko ir ėmė dar siaubingiau kvatoti: 
— Kas man rūpi tavo karalius? Sakau tau, kad ji mano duk- 
tė! į 

-— Griaukite sieną, — įsakė Tristanas. 

„Užteko tik prakalti didoką skylę ir išlaužti akmenų eilę 
palangėje. Išgirdusi kirstuvus ir dalbas ardant jos tvirtovę, ji 
baisiai suriko, paskui ėmė nepaprastai greitai bėgioti ratu po 
celę — tą laukinio žvėries įprotį įgijo savo narve. Nieko nebe- 
sakė, bet jos akys liepsnojo. Kareiviams užšalo širdis. 

Staiga ji pakėlė savo akmenį, nusijuokė ir abiem rankom 
sviedė į darbininkus. Akmuo nė vieno nekliudė — mat jai dre- 
bėjo rankos — ir nuriedėjo po Tristano arklio kojomis. Ji sug- 
riežė dantimis. “ 

Tuo tarpu jau visai prašvito, nors saulė dar nebuvo patekė- 
jusi; graži, rausva aušra linksmai nuspalvino senus sutrūkinėju- 
sius Namo su kolonomis kaminus, Didmiesčio palėpių gyvento- 
jai, kurie keliasi anksčiau už visus, smagiai atidarinėjo langus. 
Keli kaimiečiai, keli vaisių pardavėjai, raiti ant asilų, jau traukė 
į Hales per Grevos aikštę; jie sustodavo prie būrio kareivių, 
susispietusių aplink Žiurkių urvą, nustebę pasižiūrėdavo ir ke- 
liaudavo toliau. 

Atsiskyrėlė nuėjo ir atsisėdo šalia savo dukters, pridengė ją 
savo kūnu, neatitraukdama nuo jos akių, ir klausėsi vargšės 
mergytės, kuri nejudėjo ir šnibždėjo tik tą vieną:Žodive; 27 

— Febai! Febai! sen ad į 

Juo sparčiau darbavosi griovikai, juo toliau nuo jų nesąmo- 
ningai traukėsi atsiskyrėlė ir vis labiau spaudė prie sienos:jau- 
nąją merginą. Staiga atsiskyrėlė pamatė (mat ji ėjo sargybą. ir. 
nenuleido nuo skylės akių) akmenį pajudant ir išgirdo Tristano 
balsą, skatinantį darbininkus. Tada atsipeikėjo iš sustingimo 
ir ėmė šaukti; jos balsas čia rėžė ausį kaip pjūklas, čia užsikirs- 
davo, tarsi visi prakeiksmai susigrūsdavo jai prie lūpų. steng- 
damiesi visi kartu ištrūkti: 

— Hoho ho! Juk tai siaubinga! Jūs plėšikai! Ar jūs iš tikrųjų 
atimsite mano dukterį? Sakau jums, tai mano duktė! O niekšail!. 
Oniekingi budeliai! Bjaurūs storžieviai žmogžudžiai! Gelbėkite! 
Gelbėkite! Gaisras! Nejaugi jie taip ir atims mano vaiką? Kam 
gi tada gerasis dievas? 

Po to, apsiputojusi, žiūrėdama kaip pamišėlė, atsitūpusi ke- 
turpėsčia, visa pasišiaušusi tarsi pantera, ji kreipėsi į Tristaną: 

— Tik prieik artyn ir pabandyk man atimti dukrą! Argi 
nesupranti, kad moteris sako, jog tai jos duktė? Ar žinai, ką 
reiškia savas vaikas? Ei tu, lūšy, ar niekada nesi glaustęsis su 
savo lūšiene? Niekada nesi turėjęs lūšiukų? O jei turi savo ma- 
žyčių, ar tau niekas nesujuda krūtinėje, kai jie staugia? 

— Išmeskite akmenį, — tarė Tristanas, — jis jau nebesilaiko. 

Laužikai pakėlė sunkią plokštę. Kaip sakėme, tai buvo pasku- 
tinioji motinos atrama. Ji šoko ant jos, norėjo ją sulaikyti, ji 
draskė akmenį nagais, bet masyvus blokas, šešių vyrų išjudin- 
tas, išsprūdo jai iš rankų ir gražiai nuslinko geležinėmis dal- 
bomis žemėn, 

Matydama atsivėrusią angą, motina krito skersai jos, savo 
kūnu užstojo plyšį, grąžė rankas, daužė galvą į plokštę ir šaukė 
užkimusiu iš nuovargio, vos girdimu balsu: 

— Gelbėkit! Gaisras! Gaisras! 

— O dabar paimkite merginą, — taip pat šaltai įsakė Trista- 
nas. 

Motina taip baisiai pažvelgė į kareivius, jog jie būtų mieliau 
pasitraukę, o ne žengę pirmyn. 

— Na, greičiau! — vėl tarė viršininkas.— Anrije Kuzenai, 
tu! AR ž 

Niekas nežengė nė žingsnio. 

Viršininkas susikeikė: | 
*— P6 paraliais! Tai man kariai! Bijo moterst' 
=-.Monsinjore,— tarė Anrije,— ar jūs-šitą: valinoie: a 
sio oi O ia e 

— Ji turi liūto karčius! — tarė kitas. 2 ' 

— Pirmyn! — įsakė viršininkas.— Anga gana. lali. Liskite 
pro ją po tris kaip pro spragą per Pontuazo apgulimą..-Baikim, 
vardan Mahometo mirties! Pirmąjį, kuris atsitrtauks, perkirsiu 
per pušę! a 

Atsidūrę tarp viršininko ir motinos, — jiė abu grasino, — 
kareiviai valandėlę pasvyravo, paskui ryžosi ir žengė priė Žiur- 
kių urvo. 

Tai pamačiusi, užsidarėlė staiga atsiklaupė, praskleidė nuo 
veido plaukus ir nuleido išdžiūvusias, apdraskytas rankas. 
Stambios ašaros viena po kitos ėmė riedėti jai iš akių ir tekėti 
raukšle per veidus kaip srautas išsiraustu grioveliu. Tuo pat 
metu ji ėmė kalbėti, bet tokiu maldaujančiu, tokiu.švelniu, tokiu 
nuolankiu ir skausmingu balsu, jog ne vienas senas Tristano 
palydos policininkas, tikras žmogėdra, šluostėsi akis. 

— Senjorai! Ponai sargybiniai, vieną žodį! Reikia jums tą 
dalyką papasakoti. Matote, tai mano duktė, mano brangi mažutė 
mergytė, kurios buvau netekusi! Klausykite. Tai ištisa istorija. 
Matote, aš labai gerai pažinojau ponus sargybinius. Jie visada 
man būdavo geri tais laikais, kai vaikigaliai mane apmėtydavo 
akmenimis, nes aš buvau palaidūnė. Matote? Kai viską sužinosi- 
te, jūs man paliksite mano kūdikį! Esu vargšė gatvės mergina. 
Man ją pavogė čigonai. Aš jos batelį išlaikiau penkiolika metų. 
Žiūrėkite, štai jis. Jos buvo tokia kojytė! Reimse! Šantfleri! 
Didžiojo sielvarto gatvė! Gal jūs žinojote? Tai buvau aš. Kai jūs 
buvote jauni, tada, ak, gražus buvo metas. Malonu buvo pra- 
leisti valandą su manimi. Jūs manęs pasigailėsite, tiesa, ponai? 
Čigonės man ją pavogė, jos laikė ją nuo manęs paslėpusios pen- 
kiolika metų. Maniau, kad ji mirusi. Įsivaizduokite, bičiuliai, aš 
maniau, kad ji mirusi. Praleidau ištisus penkiolika metų čia, 
tame rūsyje, žiemą be ugnies. Tai nėra lengvą. Vargšas bran- 
gusis batelis! Aš. taip šaukiau, jog dievulis mane išgirdo. Šią 
naktį jis man grąžino dukterį. Tai dievulio stebuklas. Ji nebuvo 
mirusi. Jūs neatimsite man jos, esu tikra. Jeigu jums reikėtų ma- 
nęs, nieko nesakyčiau, bet ji, šešiolikos metų mergaitė! Leiskite 
jai dar pasidžiaugti saule!.. Ką ji jums padarė? Visai nieko. Aš 
tuo labiau. Jei žinotumėte, kad aš ničnieko neturiu, tik ją, kad 

aš jaf sena, kad švenčiausioji panelė man ją siunčia kaip palai- 


atfodote geras senjoras! Kai viską papasakojau, dabar jums jau 
aisku, tiesa? O, juk jūs turėjote motiną, monsinjore! Jūs esate 
kApitonas, palikite man mano vaiką! Pagalvokite, tik, juk aš 
eldžiu jus atsiklaupusi, kaip visi meldžiasi Jėzui Kristui! Aš 
ieko iš žmonių neprašau, aš kilusi iš Reimso, monsinjorai, ten 
uriu. nedidelį lauką, paveldėtą iš dėdės Maje Pradono. Nesu 
elgeta. Aš nieko nenoriu, tik noriu savo kūdikio! Noriu pasilai- 
kyti savo vaiką. Juk ne veltui gerasis viešpats dievas man ją 
grąžino! Karalius! Sakote — karalius! Argi jam bus labai malo- 
nu, jei nužudysite mano mažąją mergytę? Be to, karalius geras! 
Tai mano duktė! Tai mano duktė, ji man priklauso! Ji ne kara- 
liaus! Ji ne jūsų! Aš išeisiu! Mudvi išeisime! Štai keliauja dvi 
moterys, motina ir duktė, ir tegul sau keliauja!-Praleiskite mus! 
Mes iš Reimso! O, jūs labai geri, ponai sargybiniai, aš visus jus 
myliu. Jūs neatimsite mano brangios mažutės, tai neįmanoma! 
Tiesa, tas visiškai neįmanoma? Mano vaikeli! Mano vaikeli! 
Nebandysime apsakyti jos mostų, jos balso, ašarų, kurias ji 
rijo kalbėdama, rankų, kurias ji sudėdavo kaip maldai, o po to 
imdavo grąžyti, širdį veriančios šypsenos, graudingų žvilgsnių, 
dejonių, -dūsavimų, gailių, jaudinančių klyksmų, kurie įsiterp- 
davo į jos nesklandžią, padriką, beprotišką kalbą. 
Kai ji nutilo, Tristanas Atsiskyrėlis suraukė antakius, norė- 
da aš paslėpti ašaras, kuriomis paplūdo jo tigriškos akys. Vis 
dėlto | jis nugalėjo silpnybę ir trumpai tarė: 


NA To nori karalius. | 
o to pasilenkė Anrije Kuzenui prie ausies ir tyliai tarė: 
Baik greičiau! 
Baisusis viršininkas gal ir pats pajuto, kad gali nebetekti 
drąso 


lis ir sargybiniai įėjo į celę. Motina nebesipriešino, tik 
nušliaužė prie dukters, puolė ant jos, lyg sąmonės netekusi, ir 
pridengėją savo kūnu. Čigonė pamatė priėjusius kareivius. Mir- 
ties baimė ją atgaivino: 
'  — Motute! — sušuko ji su neapsakoma neviltim.— Motute! 
Jie ateina! Apgink mane! 

—- Taip, nano meile, aš tave apginsiu! — slopstančiu balsu 
atsakė motina, smarkiai spausdama ją savo glėbyje ir bučiuoda- 

ma. Parkritusios ant žemės, jos atrodė iš tiesų vertos pasigailė- 
jimo. 3 bt: 
Anrije Aidis paėmė merginą už pažastų. Pajutusi jo raiką“ 
ji šūktelėjo: „OiH“ ir -apalpo. Budelis, kuriam ašaros viena po 
kitos, lašėjo, ant mergaitės, norėjo paimti ją į glėbį. Jis paban lė 


link dukters lemon, taip stipriai į įją įsikibusi, jog SE) 


buvo ės Šviišininkas Tristanas: jis jokiu būda neleisdavo 
smalsuoliams prieiti arčiau. 


bokšto viršūnės, nuo kurios matyti Grevos aikštė, skaidrioje 
rytmečio padangėje juodavo du vyrų siluetai; atrodė, kad jie 
žiūri į aikštę. 

„Anrije Kuzenas su savo našta sustojo kartuvių papėdėje, 
vos. įstengdamas atsikvėpti, — taip labai jis buvo .susigraudi- 
nęs,— ir užnėrė kilpą ant puikaus merginos kaklo. Nelaimingoji 
pajuto baisų kanapinės virvės prisilietimą, pravėrė akis ir pama- 
tė viršum galvos ištiestą akmeninių kartuvių ranką. Krūptelėjo 


ir garsiai, širdį veriančiu „balsu sukliko: / 
— Ne! Ne! Aš nenoriu! 4 
Motina, įsikniaubusi į dukters drabužius, neištarė nė žodž 0; 


įitik virpėjo-visu kūnu ir dar karščiau ėmė bučiuoti savo v, i 
Budelis tuo pasinaudojo ir greitai atplėšė jos rankas, glė 
čias 'pasmerktąją. Ar iš nuovargio, ar iš nevilties, bet ji r 
priešino. Tada jis užsidėjo merginą ant peties, ir žavios 
bės kūnas grakščiai išsilenkė už jo didelės galvos. Po to jis 1Ą 
lė koją ant kopėčių ir taisėsi lipti. į 
„Tūo metu motina, susirietusi ant era Ac 


va. 

Budelis, kuris nebuvo paleidęs merginos, ėmė lipti kopėčio-, 
mis. 
Ali 


/ II 


) LA CREATURA BELLA BIANCO VESTITA 
2 (Dante)' 
$ Pamatęs, kad celė tuščia, kad čigonės nebėra, kad ją kažkas 
r agrobė tuo metu, kai jis ją gynė, Kvazimodas abiem rankom 
„griebėsi už plaukų ir ėmė trypti kojomis iš netikėtumo ir sielvar- 
» to. Paskui leidosi bėgioti po visą bažnyčią, ieškodamas savo či- 
' gonės, keistai šūkaudamas visuose kampuose, sėdamas ant grin- 
* dųšavo rudus plaukus. Tai įvyko kaip tik tuo metu, kai karaliaus 
šauliai pergalingai įžengė į katedrą, taip pat ieškodami čigonės. 
„Kvazimodas jiems padėjo; vargšas kurčius visai nenujautė jų 
nelemtų kėslų, manė, kad čigonės priešai — valkatos. Jis pats 
vedžiojo Tristaną Atsiskyrėlį po visas įmanomas slėpynes, ati- 
darinėjo slaptas duris, dvigubus altorių dugnus, rodė užpakali- 
nes zakristijų patalpas. Jei nelaimingoji dar būtų buvusi kated- 
roje, jis būtų ją išdavęs. 

Kai Tristanas, tuščiai beieškodamas, nuvargo ir pagaliau 
nuleido rankas, — o jis rankų lengvai nenuleisdavo,— Kvazimo- 
das toliau ieškojo vienas. Zujo išilgai ir skersai po bažnyčią, 
aukštyn ir žemyn, kopė ir leidosi laiptais, bėgiojo, vadino, šau- 
„kė, uodė, šniukštinėjo, ieškojo, kaišiojo galvą į kiekvieną skylę, 
brus 2 deglą po kiekvienu skliautu, nusiminęs, pakvaišęs. Pati- 

nas, ne*tekęs patelės, neriaumoja garsiau nei klaikiau. Pagaliau 
įsitikinęs; galutinai įsitikinęs, kad jos nėra, kad jau baigta, kad 
ją kažkas 1Š jo pagrobė, jis pamažu užlipo bokšto laiptais, tais 
pačiais laipi; US: kuriais užlėkė su tokiu įkarščiu ir taip džiūgau- 
damas tą dien,,3: kai ją išgelbėjo. Ėjo tomis pačiomis vietomis 
galvą nuleidęs 499 garso, be ašarų, beveik nekvėpuodamas. Baž- 
nyčia jau vėl buvų? tuščia ir vėl skendėjo tyloje. Šauliai ją paliko, 
išėjo gaudyti čigaiJėS į Site. Likęs vienas didžiulėje katedroje, 
kuri prieš valandėlę , buvo taip apgulta, tokia triukšminga, Kva- 
zimodas pasuko į celę(“ kur jo saugoma čigonė tiek savaičių mie- 
gojo. Eidamas link ka,;Nbarėlio, j is vaizdavosi, kad gal ją čia vėl 
atras. Ten, kur galerija: "daro posūkį priešais šoninių navų stogą, 
pagaliau išvydo siaurą ct; alę su mažu langučiu ir mažomis durelė- 
mis, susigūžusią po didel E atraminė arka kaip paukščio lizdelis 
po šaka, ir turėjo atsirenjati į piliorių, kad neparkristų. Vaizda- 


o a ni 


s (Dantė) (it). 


* Graži būtybė baltais rūbaitt 

vosi, kad gal ji sugrįžo, kad kokia nors gera dvasia bus je į par- 
vedusi, kad tas kambarėlis toks ramus, toks saugus ir toks rnalo- 
nus, jog negalima jame nebūti, ir nedrįso toliau nė žingisnio 
žengti, bijodamas sugriauti iliuziją. „Taip,— sakė jis pats sa: I — 
gal ji ten miega arba meldžiasi. Netrukdysiu jai. 

Pagaliau sutelkė visą savo drąsą, ant galų pirštų prisiartinio, 
pasižiūrėjo ir įėjo į vidų. Tuščia! Celė tebebuvo tuščia. Nelai- 
mingasis kurčius pavaikščiojo po ją, pakėlė čiužinį, pažvelgė 
po juo, tarsi ji galėjo būti pasislėpusi tarp grindų plokščių ir 
čiužinio, paskui papurtė galvą ir sustojo kaip nudiegtas. Staiga 
įsiutęs sutrypė deglą, nesakęs nė žodžio, davė įsibėgėjęs galvą 
į sieną ir apalpęs griuvo ant grindų. 

Atsipeikėjęs krito ant čiužinio, ėmė po jį raičiotis, įnirtingai 
bučiuoti dar drungną vietą, kur čigonė buvo miegojusi; va- 
landėlę gulėjo paslikas, sustingęs, tarsi mirštantis, paskui atsi- 
kėlė, apsipylęs prakaitu, dusdamas, paklaikės, ir ėmė galva 
daužyti sienas pasibaisėtinai ritmingai, kaip jo įsiūbuotas var- 
pas, tarsi pasiryžęs ją sutriuškinti. Pagaliau, netekęs jėgų, antrą 
kartą pargriuvo; keliais iššliaužė iš celės ir atsitūpė prieš duris 
visiškai suglumusio žmogaus poza. Taip ištūnojo daugiau kaip 
valandą, nejudėdamas, įsmeigęs akis į tuščią celę, labiau paniu- 
ręs ir labiau susimąstęs negu motina, sėdinti tarp tuščio lopšio ir 
kūdikio karsto. Jis neištarė nė vieno žodžio; tik kada ne kadzį 
visą jo kūną supurtydavo rauda, bet rauda be ašarų BE VAL "aros 
žaibas be griaustinio. 

Skausmingai galvodamas, kas galėjo netikėtai ; “pagrobti 
čigonę, jis turbūt pamanė apie archidiakoną. Prisimiėnė, kad tik 
tėvas Klodas turėjo raktą nuo laiptų į celę. asi i "nė naktinius 
jo pasikėsinimus, pirmąjį, kai jis, Kvazimodas, į i am padėjo, ir 
antrąjį, kai sukliudė. Prisiminė tūkstančius sm*1lkmenų ir jau 
neabejojo, kad čigonę jam pagrobė archidiak; 'onas. Tačiau pa- 
garba kunigui, dėkingumas, atsidavimas, mei! y; tam žmogui buvo 
taip giliai širdyje įsišakniję, jog net šiuo me u nugalėjo pavydu- 
lį ir neviltį. 

Jis galvojo, kad tai padarė archidiakon, as, ir kruvina, mirtina 
pagieža, kurią būtų jautęs kiekvienam V itam, dabar, kai krito 
įtarimas ant Klodo Frolo, vargšui kurči ji pavirto dideliu skaus- 
mu. 2 

Tą akimirką, kai jo mintys apsis Šiojo prie kunigo, aušra 
baltai nušvietė atramines arkas, ir vir“ „sutiniame katedros aukšte, 
tame linkyje, kur išorinė i suka aplink absidą, jis pa- 

matė žingsniuojantį. žmogų. Tas žmogus ėjo jo pusėn. Kvazimo- 
das jį. pažino. Tai buvo archidiakonas. Klodas vilkosi koja už 
kojos, nežiūrėdamas į priekį; jis ėjo link šiaurinio bokšto, veidą 
pasu'-ęs link dešiniojo Senos kranto, ir vis kėlė galvą, tarsi no- 
rėd< mas kažką pamatyti, viršum stogų. Pelėdos dažnai šitaip 
žveiruoja: skrenda viena kryptimi, o žiūri kita. Kunigas praėjo 
viršum Kvazimodo, jo nepastebėjęs. 

Apstulbintas tokio netikėto pasirodymo, kurčius pamatė, kad 
kunigas pasuko į šiaurinio bokšto laiptų duris. Skaitytojas žino, 
kad iš to bokšto matyti rotušė. Kvazimodas pakilo ir nusekė 
paskui archidiakoną. 

Kvazimodas lipo bokšto laiptais, tik norėdamas sužinoti, ko 
ten lipa kunigas. Beje, vargšas varpininkas nebežinojo, ką da- 
rąs, jis, Kvazimodas, nežinojo, ką pasakys, ko norįs. Buvo 
kupinas įniršio ir kupinas baimės. Jo širdyje archidiakonas susi- 
dūrė su čigone. 

Pasiekęs bokšto viršūnę, prieš išeidamas iš laiptų šešėlio ir 
žengdamas į aikštelę, jis atsargiai apsidairė, kur yra kunigas. 
Kunigas stovėjo nuo jo nusigręžęs. Varpinės aikštelę supa 
ažūrinė baliustrada. Krūtine užsirėmęs ant tos baliustrados 
dalies, iš kur matyti Dievo motinos tiltas, kunigas žiūrėjo į 
O 

Kvazimodas prisėlino jam iš užpakalio, norėdamas pamatyti, 
į “ JšS taip žiūri. Kunigas buvo taip sutelkęs į kažką dėmesį, jog 
neišgirai? prieinančio Kvazimodo. 

Labai giražus ir žavingas Paryžiaus — ypač anų laikų Pary- 
žiaus — vai „Adas atsiskleidžia prieš akis gaiviuose aušros spindu- 
liuose vasarą, „žiūrint nuo kated4os bokštų. Tąsyk buvo ar tik ne 
liepos mėnuo. „Dangus visiškai giedras. Kelios pavėlavusios 
žvaigždės geso čha“ vienur, čia kituy;, viena rytuose, šviesiau- 
siame padangės ru 'ože, itin skaisčiai m 1zėjo. Buvo pats saulė- 
tekis. Paryžius prad4 ėjo busti: Bunos balta ir labai gryna šviesa 
išryškino tūkstančiusį Namų rytų pusėje. Milžiniški varpinių 
šešėliai slinko nuo vie,RO stogo ant kito, nuo vieno miesto pa- 
kraščio į kitą. Kai kuriupse kvartaluose jau girdėjosi triukšmas 
ir kalbos. Čia skambtelį Varpas, ten sudunda kūjis, nudarda ve- 
žimas. Kurne kur jau rūk, Sta dūmai viršum tų stogų, tarsi dujos 
pro milžiniško soliataro pĄyšius. Upės vandenys, susiraukšlėję 
prie daugybės tiltų arkų, pirie salų kyšulių, raibuliavo sidabru. 
Aplink miestą, už sutvirtin;Mų, žvilgsnis paskęsdavo plačiame 
pūkuoto rūko rate, pro kūrį' neaiškiai matėsi begalinė lygumų 

linija ir grakštūs kalvų iškilumai. Tame bundančiame į mieste 
plastėjo įvairiausi garsai. Rytmečio vėjas varė per dang U kelis 
baltus kaip vata kuokštus, nuplėštus nuo kalvas dengianči.2? rūko 
vilnos:. .:, 2 

Katedros aikštėje kelios moterėlės, pieno puodynėmis ne- 
šinos, nustebusios rodė viena kitai keistai išardytas didžią4ias 
bažnyčios duris ir dvi švino sroves, sustingusias tarp smiltainio 
plyšių. Tai visa, kas buvo likę iš naktinio maišto. Kvazimodo už- 
degtas tarp abiejų bokštų laužas buvo užgesęs. Tristanas jau bų- 
vo nuvalęs aikštę ir lavonus sumetęs į Seną. Tokie karaliai kaip 
Liudvikas XI pasirūpina, kad po skerdynių tuoj būtų nuplautas 
grindinys. 

. Prie laukujės bokšto baliustrados pusės, kaip tik po ta vieta, 
kur stovėjo parimęs kunigas, buvo akmeninis laštakas, fantastiš- 
kai iškalinėtas kaip ir visi laštakai, stirksantys ant gotikos pas- 
tatų; viename tokio laštako plyšyje žydėjo dvi leukonijos ir, 
vėjelio judinamos, tarsi gyvos linksmai viena kitą sveikino. 
Viršum bokštų aukštai padangėje čiulbėjo paukšteliai. 

Bet kunigas to nematė ir negirdėjo. Jis buvo iš tų žmonių, 
kuriems nėra nei.rytmečio, nei paukščių, nei gėlių. Tame bega- 
liniame horizonte, kuris aplinkui skleidė tiek įvairovės, visas jo 
dėmesys buvo sutelktas į vieną vienintelį tašką. 

Kvazimodas degė nekantrumu paklausti, kur jis dėjo čig“ 2 
nę. Bet archidiakonas šiuo metu atrodė esąs nebe šiame „Svasau- 
lyje. Matyt, jis gyveno tokią audringą valandą, kai žmiėgus ne- 
pajustų, jei ir žemė prasivertų. Jis stovėjo nejudėdamigs įr tylus 
vis taip pat įbedęs akis į tam tikrą vietą; ir tas jo tyliėjimas, ir tad 
nejudrumas buvo tokie baisūs, jog niaurusis VarP'ininkas drebėi 
jo tai jausdamas ir nedrįso jo trukdyti. Bet buvo galima ir kitaip 
paklausti archidiakoną: Kvazimodas pasekė jo /žvilgsnio kryptį 
ir nelaimingojo kurčiaus akis įsmigo į GIeV/os aikštę. 

Jis pamatė, į ką žiūrėjo kunigas. Prie kar; tuvių buvo pristaty- 
tos kopėčios. Aikštėje būriavosi žmonės ižr daug kareivių: Vie- 
nas žmogus tempė grindiniu kažkokį Pialtą daiktą, prie kurio 
buvo prikibę kažkas juoda. Tasai ŽIBiogus sustojo kartuvių 
papėdėje. "i 

Čia kažkas darėsi, bet Kvazimodas negalėjo aiškiai įžiūrėti. 
Ne dėl to, kad jo vienintelė akis būtu “1 netekusi skvarbumo, bet 
dėl to, kad susibūrę kareiviai užstojo, vaizdą. Be to, tą akimirką 
pakilo saulė, ir viršum horizonto Polūstelėjo tiek šviesos, jog 

galima Divo pamanyti, kad iš karto užsidegė visos Paryžiaus 
smailės, įstrėlės, kaminai, pinjonai. 

Tas“ mogus ėmė lipti kopėčiomis aukštyn. Tada Kvazimiodas 
jį aiškiai pamatė. Ant peties jis nešė jauną merginą baltais rū- 
bais. Merginai ant kaklo buvo kilpa. Kvazimodas ją pažino. 
Tai Buvo ji. 

"Taip. žmogus pasiekė kopėčių viršų. Čia jis sutvarkė kil- 
pą. Dabar kunigas, norėdamas geriau paniatyti, atsiklaupė ant 
baliustrados. 

“Staiga žmogus kulnu stumtelėjo kopėčias, ir Kvazimodas, 
sulaikęs kvapą, pamatė ant galo virvės, per dvi pėdas nuo grin- 
dinio, siūbuojančią nelaimingąją merginą, kuriai ant pečių tu- 
pėjo tasai žmogus. Virvė kelis kartus apsisuko, ir Kvazimodas 
pamatė baisaus mėšlungio tampomą čigonės kūną. O kunigas, 
ištiesęs kaklą, išsproginęs akis, žiūrėjo į tą baisią porą — vyrą 
ir jauną merginą, vorą ir muselę... 

Pačią siaubingąją akimirką baltas kaip lavonas kunigas 
prapliupo demonišku juoku, juoku, kuriame nėra nieko žmogiš- 
ko. Kvazimodas to juoko negirdėjo, bet jį pamatė. Varpininkas 
atsitraukė kelis žingsnius nuo archidiakono ir staiga įniršęs puo- 
lė prie jo ir didelėmis savo rankomis pastūmė jį iš užpakalio į 
bedugnę, viršum kurios tėvas „Klodas linksojo. 

“— Prakeikimas! — sušuko kunigas ir krito žemyn. 

Jį sulaikė tas pats laštakas, prie kurio rymojo. Iš nevilties 
jis įsikabino į jį ir tą akimirką, kai jau buvo besušunkąs antrą 
kartą, pamatė prie baliustrados, viršm savo galvos, baisų, kerš- 
tingą Kvazimodo veidą. Tada nutilo. 

Po juo buvo bedugnė. Daugiau kaip du šimtai pėdų — ir dar 
grindinys. Tokioje siaubingoje padėtyje archidiakonas neištarė 
nė žodžio, netgi nesudejavo. Jis tik raitėsi ant laštako, antžmo- 
giškai stengdamasis užlipti aukštyn. Bet rankoms nebuvo kur 
granite užsikabinti, kojos, nerasdamos atramos, braižė pajuodu- 
"Šią storą sieną. Kas lipo į katedros bokštus, žino, kad čia pat, 
žemiau baliustrados, yra akmeninis iškilimas. Tai ant jo kama- 
wvosi vargšas archidiakonas. Po juo buvo ne stati, o nuožulni 
siena, slystanti jam iš po kojų. 

Kvazimodui būtų reikėję tik ištiesti ranką, ir kunigas būtų 
ištrauktas iš prarajos, bet jis nė nepažvelgė į archidiakoną. Jis 
žiūrėjojį Grevą. Žiūrėjo į kartuves. Žiūrėjo į čigonę. Kurčius 

„pasirėmė alkūnėmis ant baliustrados; kur prieš valandėlę ry- 
mojo aftchidiakonas, ir čia, nenukreipdamas žvilgsnio nuo šiuo 

moij jam vienintelio daikto pasaulyje, stovėjo susting R5-iT me- 
bylus „kaip perkūno trenktas, ir tyliai upeliais bėgo: ašar.DS išitos 
akies; Kuri: iki šiol buvo išliejusi tik vieną-ašarą::* Akito d 

Tuo tarpu. archidiakonas duso. Jo nuplikusi:kąkta Aa Psipylė 
prakaitu, nagai kraujavo, nudraskyti į akmenį, keliaidnusirdžžė 
į sieną. Jis girdėjo, kaip jo sutana, užsikabinusi už: tašiako, 
traška, yra, kai tik jis. smarkiau pasikrutina. Dar didesnė bėtiai+— 
tas laštakas baigėsi švininiu vamzdžiu, kuris ėmė linikkti Aw63jo 
kūno svorio. Archidiakonas juto, kaip pamažu vamzdis“krypsta. 
Vargšas suprato, kad kai jo rankos atsileis iš: nuovargiė, kai 
sutana suptyš, kai- tas švinas sulinks, jis nukris, ir siaubas jį*ėihė 
kiaurai iki pat kaulų smegenų. Kartais kaip paklaikęs žiūrėdavo 
į siaurutę plokštumėlę, susidariusią iš skulptūrinių. kyšūlių 
keliasdešimt pėdų žemiau jo, ir iš visų išsikankinusios' sielos 
gelmių maldavo dangų, kad jam leistų pabaigti amžių "tame 
dviejų kvadratinių pėdų plote, nors gyventų dar ir šimtą žnetų. 
Vieną kartą pažvelgė apačion į aikštę, į prarają. Kai vėl pakėlė 
galvą,. akys buvo užmerktos, o plaukai atsistoję piestu. į 

Tų dviejų žmonių tylėjimas buvo kažkoks šiurpus. Kai atčhi- 
diakonas už kelių pėdų šitaip siaubingai merdėjo, Kvazimėdas 
verkė ir žiūrėjo į Grevą. į 

Matydamas, kad kiekvienu krustelėjimu tiktai klibina trapią 
alramą, archidiakonas nusprendė visai nebejudėti. Jis kyburiavo 
apsikabinęs laštaką, vos kvėpuodamas, nebekrutėdamas, tik pil- 
vą traukė traukuliai, kaip krentant per sapną. Akys buvoj li- 
guistai išplėstos, nustebusios. Vis dėlto pamažu jis ėmė net kti 
pagrindo, jo rankos slydo laštaku, jis vis labiau juto, kad įos 
silpsta, o kūnas sunkėja, kad jį laikąs švininis vamzdis vis la- 
biau linksta į bedugnę. Apačioje — baisus dalykas! — pamatė 
Sen Žan Ie Rono stogą, mažutį kaip perlenktą kortą. Vieną po 
kitos“ apžiūrėjo abejingas skulptūras, pakibusias, kaip ir. jis, 
viršum Belučnės, bet jos nei pacios to „bijojo, nei jo gailėjosi 

lės, po juo, pačioje gelmėje, aikštėje, — grindinys; viršūm ga - 
vos — verkiąs Kvazimodas. 2 
Katedros aikštėje būreliai geraširdžių smalsuolių. ramiausiai 
spėliojo, koks ten beprotis tokią keistą. susirado pramogą, 
Kunigą pasiekė jų aiškūs, šaižūs balsai: | 2 | 
— Bet juk jis nusisuks sprandą! A i 
Kvazimodas verkė. S, i 


Pagaliau, apsiputojęs iš įniršio ir išgąsčio, arehidiakonai 

šuprato, kad: visos jo pastangos tuščios. Vis dėlto jis sukaupė 
likusias jėgas paskutiniam mėginimui. Pasitempė laštaku, abiėm 
keliais atsispyrė“ nuo sienos, įsikabino į plyšį tarp akmenų ir 
-Margais negalais pašliaužė aukštyn gal vieną pėdą; bet švininė 
iškyša, į kurią jis rėmėsi; neatlaikė, sulinko. Tuo pat metu plyšo 
ir sutana. Tada pajutęs, kad po juo jau nieko nebėra, kad tik jo 
sustingusios, tirpstančios rankos dar už kažko laikosi, nelaimin- 
„gasis užsimerkė ir paleido laštaką. Jis krito. 

13. Kvazimodas žiūrėjo, kaip jis krinta. 

Iš-tokio aukščio retai kada daiktas krinta statmenai. Archi- 
diakonas, puolęs į erdvę, iš pradžių lėkė galva žemyn, ištiesto- 
mis rankomis, paskui kelis kartus apsisuko. Vėjas jį užnešė ant 
viėno stogo, kur nelaimingasis susitrenkė. Vis dėlto jis dar buvo 
"gyvas. Varpininkas matė, kaip jis dar stengėsi įsitverti pinjono. 
Bet stogas buvo per daug nuožulnus, o jis nebeturėjo jėgų. Jis 
stąįga nusirito nuo stogo kaip atitrūkusi čerpė ir žnektelėjo ant 
grindinio. Ir daugiau nesujudėjo. 

Tada Kvazimodas pakėlė akį į čigonę, kurios kūną baltais 
drabužiais iš tolo matė trūkčiojantį kartuvėse nuo paskutiniųjų 
agonijos traukulių, paskui pažvelgė žemyn į archidiakoną, ty- 
santį bokšto papėdėje, jau nebepanašų į žmogų, ir rauda iškėlė 
įdubusią jo. krūtinę. 3 

—- O,— tarė jis, — tai. visa, ką aš mylėjau. 


III 
FEBO VEDYBOS 


Tą dieną, kai vyskupo teismo tarnautojai atėję paėmė nuo 
katedros aikštės grindinio sužalotą archidiakono lavoną, Kva- 
zigkodas pavakare dingo iš katedros. 

„Apie įvykį sklido daug gandų. Niekas neabejojo, kad atėjo 
Mena, kai pagal sutartį Kvazimodas, tai yra velnias, turėjo nusi- 
I 6šti. Kiodą Frolo, tai yra raganių. Žmonės spėjo, kad, pasiimda- 
ibąs „sielą, jis sudaužė kūną, kaip beždžionės sudaužo riešuto 
Kovaja, norėdamos suvalgyti branduolį. 

“ Štai kodėl archidiakonas nebuvo palaidotas šventintose ka- 
pinėse. 

Liudvikas XI mirė po metų, 1483 metų rugpjūčio mėnesį. 

+0 Pjerui Grenguarui pavyko išgelbėti ožkelę, ir jis susilaukė 

sėkmės, kurdamas tragedijas. Paragavęs astrologijos, filosofi- 
jos, architektūros, hermetikos — žodžiu, visų:ikvailysčių, jis, 
matyt, grįžo prie tragedijos, visų -didžiausios::kvailystės. Tai 
buvo, kaip jis sakė, jo tragiškas galas: Štai ką galime perskaityti 
1483 metų ordinarijaus ataskaitose apie. jo laimėjimus/dramos: 
srityje: „Žeanui Maršanui ir Pjerui Grenguarui, dailidei ir rašy- 
tojui, kurie pastatė ir sukūrė misteriją, suvaidintą- Paryžiaus 
Šatle rūmuose pono legato atvykimo proga, pėrsonažams, ap+ 
rengtiems ir aptaisytiems, kaip reikalavo mistėrija, ta1p pat už: 
pastatymą reikalingos estrados, už. viską <— šimtas livriį.“ 

Febas de Šatoperas taip pat susilaukė tragiško galo! jis 
vedė. 


IV 
KVAZIMODO VEDYBOS 


Jau minėjome, kad Kvazimodas dingo iš katedros tą dieną, 
kai mirė čigonė ir archidiakonas. Iš tikrųjų, niekas jo daugiau 
nematė ir niekas nežinojo, kas jam atsitiko. 
jos kūną nuo kartuvių ir senu papročiu nunešė į Monfokono 
rūs 

Edi Sovalio, Monfokonas buvo „seniausios ir didingiau- 
sios visoje karalystėje kartuvės“ Tarp Tamplio ir Sen Marteno 
priemiesčių, už kokių šimto šešiasdešimt sieksnių nuo Paryžiaus 
sienų, kelių arbaleto šūvių nuotolyje nuo Kurtijo gyvenvietės, 
nelabai stačios, bet gana aukštos, už kelių 1je matomos kalvos 
viršūnėje stūksojo keistos formos pastatas, panašus į keltų 
kromleką, kur būdavo aukojami taip pat ir žmonės. 

Įsivaizduokite ant klinties kalvos didelį mūrinį penkioli 
pėdų aukščio, trisdešimties pėdų pločio ir keturiasdešiih 
pėdų ilgio lygiagretainį su durimis, išoriniais laiptais ir aikšteles 
toje aikštelėje šešiolika didžiulių, trisdešimties pėdų aukščio; 
netašyto akmens stulpų, sustatytų aplink tą masyvą kaip kolona- 
da ir viršuje sujungtų stipriomis sijomis, nuo kurių lyžia +5 
tarpais kabo grandinės; ant kiekvienos grandinės kadaruojan- 
čius griaučius; netoliese lygumoje stūksantį akmeninį kryžžų ir 
dvejas antraeiles kartuves tarsi atžalas, išaugusias iš pagrindi- 
nių kartuvių; viršum jų visų padangėje nuolat skraidančiųs 
varnus. Štai koks Monfokonas. 

Penkiolikto amžiaus pabaigoje baisiosios kartuvės; pastaty- 
tos 1328 metais;:jau: buvo labai apgriuvusios. Sijos iškiirhūgrau- 
žėjusios, grandinės: surūdijusios, kolonos žaliai -apmhiūšijusios 
Tašytų akmenų mūrinys išsiskėtė per sandūras, ir 'aikštėlė, Kur 
nežengdavo žmogaus koja, užžėlė žole. To-pastato šiurpus' šilųė“ 
tas.ryškėjo dangaus fone; :ir ypač naktį, kai- baltas jo kaukolės! 
blankiai nušviesdavo mėnulis arba kai vakaro šiaurys: "pradės: 
davo patamsyje žvanginti pančius ir barškinti“ BiiAucidė VIS 
dėl tų. kartuvių atrodė gūdžios visos apylinkės: '+ 1 ūaolųus 

Šlykštaus pastato pagrindas, akmeninis“ masyvai; buko Aušė 
čiaviduris. Jame buvo įrengtas erdvus rūsys, uždaromas sėho- 
mis apirusiomis geležies virbų durimis, kur būdavo sumetamos 
ne tik nuo Manfokano grandinių nutrūkusios lavonų liekanos, 
bet ir kiti nelaimingieji, pakarti kitose Paryžiaus kartuvėse. Į tą 
gilų sąvartyną, kur drauge supuvo tiek kūnų ir tiek nusikaltimų, 
vienas po kito sunešė savo kaulus daug pasaulio didžiūnų ir 
daug nekaltųjų, pradedant: Angeranu de Marinji, kuris buvo 
pirmasis, pakartas Monfokone, baigiant admirolu de Kolinji? — 
paskutiniuoju, kuris buvo nekaltas. 

O apie paslaptingą Kvazimodo dingimą štai ką mums pavyko 
sužinoti. 

Praslinkus maždaug dvejiem ar pusantrų metų nuo tų įvy- 
kių, kuriais baigėsi šis pasakojimas, Monfokono rūsyje beieš- 
kant pakarto prieš dvi dienas Olivje le Deno lavono,— jam 
Karolis VIII suteikė malonę būti palaidotam Sen Lorano kapinė- 
se, geresnėje draugijoje, — tarp visų tų bjaurių skeletų, buvo 
rasti dveji griaučiai, kurių vieni laikė keistai apkabinę antruo- 
sius. Ant vienų iš jų, moters griaučių, dar buvo išlikę keli 
baltos suknelės skudurai, o aplink kaklą — lauro grūdų karoliai 
su šilko kapšeliu, papuoštu žaliais stiklo karoliukais, atdarų, ir 
tuščiu. Tie daiktai buvo tokie menkaverčiai, jog budelis jų 
nepanorėjo. Kiti, kurie laikė juos tvirtai apkabinę, buvo vyro 
griaučiai. Pastebėta, kad jų stuburas iškrypęs, galva įtraukta 
„į mentikaulius, viena koja trumpesnė. Sprando slanksteliai jam 
nebuvo sulaužyti, taigi jis nebuvo pakartas. Vadinasi, žmogus 
savo noru čia atėjo ir numirė. Kai pabandė jį atskirti nuo griau- 
čių, kuriuos laikė apkabinęs, jis subyrėjo į dulkes. ž 

j PAAIŠKINIMAI 


Flandrijos Margarita (1480—1530) — imperatoriaus "Maksimilijono duktė, 
Flandrijos valdovė. 

Žeanas de Trua (XV a.) — prancūzų kronikininkas. Jis laikomas Liudviko 
XI laikų kronikos autoriumi. Iš tos kronikos V. Hugo sėmėsi medžiagos 
„Paryžiaus katedrai“. 

Sovalis, Anri — Paryžiaus advokatas. Jis parašė veikalą „Senasis ir naujasis 
Paryžius“ (1654), kuriame itin daug vertingos faktinės medžiagos. 


* Faramonas (V. a.) — legendinis frankų vadas. 
* Ravajakas — jėzuitas fanatikas, 1610 m. nužudęs Prancūzijos karalių Henri- 
„ką IV. 

Teofilis de Vio (1590— 1626) — prancūzų poetas. 

Pilypas Gražusis -— Prancūzijos karalius 1285—1314 m. Robertas Pamaldu- 
sis — Prancūzijos karalius 996—1031 m. Helgaldas — karaliaus Roberto 
patarėjas, istorikas. 

Liudvikas. IX, Prancūzijos karalius 1226—1270 m., buvo kanonizuotas kata- 
likų bažnyčios už dalyvavimą kryžiaus karuose. 1234 m. jis vedė Provanso 
kunigaikščio dukterį Margaritą, nuotaka buvo nepilnametė, todėl juridiškai 
santuoka buvo patvirtinta tik po keliolikos metų. Ė 

Liudvikas IX reformavo Prancūzijos feodalinę teiseną: įvedė bendrą visoje 
šalyje aukščiausiąjį karaliaus teismą, Paryžiaus parlamentą padarė centriniu 
teismo organu. Pagal padavimą karalius kasdien išklausydavęs valdinių 
skundus. Žuanvilis Žanas, Liudviko IX favoritas, lydėjo karalių kryžiaus 
žygiuose, padėjo vykdyti jo reformas. 

Marselis, Etjenas, Paryžiaus pirklių seniūnas, 1356—1358 m. vadovavo Pary- 
žiaus pirklių ir amatininkų sukilimui. Tai buvo kylančios buržuazijos pastan- 
gos apriboti karaliaus valdžią. i 
Suskilus katalikų bažnyčiai, Romos popiežiaus priešininkai išsirinko savo 
popiežių (antipopiežių), kurio rezidencija buvo Avinjone. Abudu popiežiai 
stengėsi įvelti į savo intrigas Europos valstybes. Antipopiežius ZeaEdikĖs, 
XIII valdė nuo 1394 iki 1422 m. į 
Brosas, Salomonas — prancūzų architektas. Jis sukūrė Liuksemburgo rūmųs, 
Sen Žerve bažnyčios portalą; po 1618 m. gaisro perstatė ERA pagrindinių 
Teisingumo rūmų salių. 

Patriu, Olivje (XVII a.) — Paryžiaus advokatas. Buvo laikomas geriausiu to 
meto advokatu ir oratorium ir už tai išrinktas į Akademiją. V. Hugo laikė 
Patriu, kuris buvo klasicizmo teoretiko Bualo draugas, karaliaus dvaro, 
literatūrinio stiliaus atstovu ir jo nemėgo. . 

Viduramžiais Paryžiaus universitete buvo keturi fakultetai: teologijos, teisės, 
medicinos ir menų. Menų fakultetas buvo sudarytas iš keturių nacionalinių 
grupių: prancūzų, pikardiečių, normandų ir anglų (pastaroji po karo su Angli- 
ja buvo pakeista į germanų). 

Dožas — iki gyvos galvos renkamas valstybės galva viduramžių Venecijos 
pirklių respublikoje. Nuo X a. Venecijoje buvo įsteigtos dožo sutuoktuvių 
su jūra ceremonijos. Žymių asmenų ir dvasininkų procesija išplaukdavo 


"gondolomnis į atvirą jūrą, ir išrinktas dožas įmesdavo į vandenį vestuvinį 


žiedą. 


"Čia kalbama apie kovą = Liudviko XI ir jo varžovo Burgundijos kunigaikš- 
"čio Karolio Drąsiojo, kuris 1464 m. pradėjo su juo atvirą karą. 1476 m. Karolis 


Drąsusis žuvo mūšyje prie Nansi. 

XV a. viduryje per feodalų tarpusavio karus Nemūro kunigaikštis prisidėjo 
prie karaliaus Liudviko XI priešų, Orleano kunigaikščių. Karalius jį pačiupo, 
pasodino į geležinį narvą Bastilijoje, o paskui nukirsdino. Konetablis Sen 
Polis irgi dalyvavo tose kovose; jis perbėginėjo nuo vienų pas kitus, žiūrė- 
damas savo naudos. Karolis Drąsusis perdavė jį Liudvikui XI, o tas nukirsdi- 
no jį kaip. valstybės išdaviką. aš 

Tiara — triguba popiežių karūna, simbolizuojanti tBi8MiO, įstatymų leidybos ir 
kulto teises. 

Filipas de Kominas (XV a.) — prancūzų istorikas, parašęs memuarus apie 
Liudviko XI ir Karolio VIII viešpatavimą. 

Senovės graikų dailininko Timanto (IV a. prieš m. e.) paveiksle „Uigenijos 
aukojimas“ Ifigenijos tėvas Agamemnonas iš siaubo užsidengęės.veidą ap- 
siaustu. į 

Žermenas Pilonas (XVI a.) — prancūzų skulptorius. Jo darbo statulomis 
papuoštas karaliaus Henriko II antkapis Sen Deni ir Naujasis tiltas Paryžiuje. 
Tenirsas, Dovydas (Jaunesnysis) (XVII a.) — ilamandų dailininkas, savo pa- 
veiksluose vaizdavęs valstiečių gyvenimo, liaudies švenčių scenas. 
Salvatoras Rosa (XVII a.) — italų dailininkas, batalinių paveikslų autorius. 
Soveras, Žozefas (1653—1716) — prancūzų fizikas, dirbęs akustikos srityje. 
Bio, Žanas Batistas (1774—1862) — prancūzų mokslininkas, fizikas ir astro- 
nomas. i 

Pasak legendos, aklas Homeras užsidirbdavo duoną dainuodamas savo dainas. 
Romėnų poetą Publijų Ovidijų Nazoną imperatorius Oktavianas Augustas 
ištrėmė prie Juodosios jūros krantų, į Tomų miestelį (dabartinė Moldavija). 
hermelika — viena iš alchemijos šakų. 

Flamelis, Nikola (1330—1418) — alchemikas, daugelio veikalų autorius. Vi- 


. duramžiais jo vardą supo legendos. 


pandemoniumas — pragaro sostinė anglų rašytojo Džono Miltono (XVII a.) 
poemoje „Prarastasis rojus“. 

Mikelandželo, Renesanso epochos italų dailininko ir skulptoriaus, kūriniai 
monumentalūs, kupini jėgos ir dramatizmo. Prancūzų dailininkas Žakas 
Kalo (XVIII a.) — keistų, groteskinių piešinių ir graviūrų autorius. 
Marcialis (I a.) — romėnų poetas, satyrinių epigramų autorius. 

*„Beripgtenąs, Džozefas (apie 1743-—1827) — anglų mokslininkas, Porašęs daug 
veikalų iš viduramžių istorijos. : 
= 1 Čia, Y. Huge šaiposi. iš Nikola Bualo- -Depreo (606—171i), klasicizmo, P 
A5 gršOs, kritiko ir poeto,. kurio labai. nemėgo., | 
* Mikromegas — milžinas iš Voltero to paties aničinios £ ilosofinės Al yaskiė, 

?' Romanseras — ispanų liaudies dainų (romansų) ciklas arba rinkinys.. 

Čia, kalbama. apie :prancūzų aristokratijos meno išsigimimą, kuris, V.. Hugo 
nhuomone,-prasidėjo jau antroje XVI a. pusėje, Katerinos de Mediči.regenta- 
„yimą, metu, Ar akivaizdžiai išryškėjo XVIII a., Prancūzijos didžiosios revo- 
"Uiucijos | išvakarėse. Diubari — karaliaus Liudviko XV favoritė. 
itryvijus,, Markas a. a, prieš m. e. ) — romėnų architektas, parašęs traktatą 
į „A pie architektūrą“ p iš kurio mokėsi didžiausieji Renesanso epochos meist- 
"rai. Vinjolis (Džakomas Barocijus da Vinjola, XVI a.) — žymus italų archi- 

tektas, kelerius metus gyvenęs ir dirbęs Prancūzijoje. 

J ujij jonas — Romos imperatorius (IV a.). Prieš užimdamas sostą, buvo Romos 

vietininku Galijoje. Termos — senovės romėnų maudyklės; paskiau buvo 
21 naudojamos, „disputams, gimnastikos žaidynėms, bibliotekoms. 

Pre o Kleras — „Moksleivių pieva“, senojo Paryžiaus universiteto studentų 

pasivaikščiojimų ir dvikovų vieta. 

Favenas, Andre (XVI a.) — daugelio darbų iš Paryžiaus viduramžių istorijos 

autorius. Paskje, Etjenas (XVI—XVII a.) — prancūzų teisininkas, „Paskje 

„Jaiškų“ autorius. Tame veikale yra daug medžiagos iš Prancūzijos XVI a. 

istorijos. i 

Kamulogenas — parizijų genties vadas, kovęsis su Julijaus Cezario kariuo- 

mene. Gindamas Liuteciją (senovinis Paryžiaus vardas), žuvo mūšyje 52 m. 
prieš m. e. 

Minjaras, Pjeras (XVII a.) — karaliaus rūmų dailininkas, tapęs. saldžiai ma- 

nieringus portretus. 

Minojas (graikų mitologijoje) — Kretos -karalius, pagarsėjęs išmintingais 

įstatymais, kuriuos sudaryti jam padėjęs pats Dzeusas. III metų konstitucija, 
„ paskelbta Prancūzijoje 1795 m. rugpjūčio 22 d., užtvirtino buržuazinės 
Ė kontrrevoliucijos pergalę prieš liaudį. 

Čia kalbama apie jakobinų diktatūros laikų architektūrinius paminklus, 
kuriems būdinga senovės romėnų mėgdžiojimas ir siekimas puošnaus monu- 
mentalumo. 

Suilo; Žermenas (XVIII a.) — prancūzų architektas, pastatęs pagrindinę 

„ Panteono dalį. 

Flegetontas — viena iš požemio karalystės upių, kuria teka ne vanduo, o 

„liepsna. 

"Asiolfas — Renesanso epochos italų rašytojo Ariosto poemos „Pašėlęs Ro- 

landas“ personažas. Raitas ant sparnuoto žirgo, riteris Astolfas nuskrenda į 
ėnulį, į rojų, į pragarą. ir. tt. 

'n kromantija — menas. išsikviesti mirusius. 

„Renje (Matiurenas) (1573—1613) — "prancūzų poetas satyrikas. 

"Jamblikas (III—IV a.) — neoplatoniečių mokyklos filosofas, mokęs Alek- 
sandrijoje. 

5 emprosihotonoš' ir 'dpisthotonos — medicinos terminai, reiškią tam tikras 


mėšlungio sutrauktų kūno dalių padėtis. 

“! Bpidauras -— šen: Graikijos miestas, kur buvo garsi Eskulapo šventykla. 
Chaldėja ie Danilonijas ieldr jais: graikai vadino babiloniečių kilmės 

„ "oūrėjū" “ir žynius. 

52 Sikra“— laiptinė piramidė 'Čhaldėjoje. 

**iKarnakas —-kaimas, išaugęs ant Tebų griuvėsių Egipte. Ten yra gana gerai 
"išsilaikę dievo Amorio“švenitovės griuvėsiai. ) 

t Zakėžija valstiečių sukilimas Prancūzijoje (1358 m.). Paskui tuo vardu 
buvo vadinami apskritai visi valstiečių sukilimai prieš feodalus. Pragerija — 
feodalų sukilimas Prancūzijoje prieš stiprėjančią karaliaus valdžią (1440 m.). 
Lygos — karinės Prancūzijos bajorų katalikų sąjungos religinių karų metu, 

"XVI a. antroje pusėje. ' 

5 Gužonas, Žanas (XVI a.) — prancūzų skulptorius ir architektas. ' 

5 V; Hugo turi galvoje Kazanės soborą Leningrade, rusų architekto Andrejaus 

*Voronichino (1760—1814) kūrinį. 

1661 m. Mazarinis įsteigė Paryžiuje Keturių nacijų koležą, kur mokėsi. 15 

italų, 15 elzasiečių, 20 flamandų, 10 rusijoniečių. j2 

Viasa — indų atsiskyrėlis, pasak padavimo, sukūręs Vedas. 

Retifas de Ia Bretonas, Nikola (XVIII a.) — prancūzų rašytojas, rašęs nepa- 

dorius romanus. į . 

„Moniteur“ — Prancūzijos didžiosios revoliucijos pradžioje (1789 m.) įsteig- 

tas laikraštis. 

Viduramžiais auksinius papuošalus galėjo nešioti tik bajorės. 

Iki revoliucijos Prancūzijos karaliai buvo vainikuojami Reimso katedroje. 

Diubarta, Gijomas (XVI a.) — prancūzų poetas, poemų bibline tema autorius. 

Per feodalų tarpusavio karus Prancūzijoje, 1418 m., mieštelėnas Perine Lėk- 

lerkas atidarė Paryžiaus vartus „armanjakams“ (Burgundijos feodalams, 
turėjusiems ryšių su anglais), ir jų kariauna užėmė miestą. 

Manu — indų šventoji knyga. 

Mumolis (VI a.) — burgundų karvedys. Intrigavo prieš burgundų karalių 

Gontraną, paskui perėjo į jo pusę. Karalius buvo žadėjęs jam dovanoti, ma 
nubaudė mirtim. 4 
Servijus (IV a.) — romėnų mokslininkas gramatikas. 

Tamplierių ordinas buvo įsteigtas XII a. ginti žemėms, kurias Rytuose buvo 
užgrobę per kryžiaus karus Europos feodalai. Tų žemių netekus, ordinas 
nustojo savo reikšmės ir 1312 m. popiežius Klementas V paskelbė tamplierius 
eretikais. XIV a. pradžioje Prancūzijos karalius Pilypas Gražusis, norėda- 
mas pasisavinti didžiulius ordino turtus, suruošė inkvizicinį procesą prieš'jį, 
if daugybė riterių buvo sudeginta kaip stabų garbintojai. 

lex salica — frankų genčių įstūtymų rinkinys (V a.). 

Garofalas — italų dailininkas Benvenutas Tizijus (XV— XVI a.), tapęs pa- 

veikslus daugiausia religinėmis temomis. 

Mazačas (Tomazas di Gvidis, XV a.) — italų dailininkas, vienas iš realižmo 

pradininkų Renesanso tapyboje. Santūrūs, rūstūs Mazačo paveikslai ryškiai 
skiriasi nuo lengvų, grakščių Rafaelio paveikslų. 

Čia supinti du antikiniai siužetai: mitas apie Bitoną ir Kleobisą, žynės Cipidės 
Sūnus, kurie įsikinkė vietoje jaučių, norėdami nuvežti motiną į Junonos: 
šventyklą, ir legenda apie stipruolį Miloną, kuris nusinešė ant pečių jautį, 
nudobė jį ir sušveitė. ž . 
Aleksandrinas buvo vienas populiariausių klasicizmo poetikos metrų (12 skie: ' 
menų eilutėje, cezūra po šešto skiemens, gretutinis rimavimas). V. Hugo, | 
kaip novatorius poezijoje ir dramoje, drąsiai atsisakė to sunkaus eiliavimo, ' 
pakeitė jį lankstesniais ir įvairesniais ritmais. Ij 
„Kiras“ — pseudoistorinis XVII a. prancūzų rašytojos aristokratėš Madlenos 
de Skiuderi romanas, kuriame pramanytais vardais pavaizduoti jos salono 
lankytojai. 

Monsinjoras de Gijenas — Liudviko XI brolis, prisidėjęs prie opozicinės 
„Visuomenės gerovės lygos“. Manoma, kad Liudvikas XI jį nunuodijo. 
La Baliu — kardinolas, Liudviko XI ministras. Karaliaus įsakymu buvo 
laikomas geležiniame narve nuo 1469 iki 1480 m. už tai, kad slapta dėjosi su 
Karoliu Drąsiuoju. 

Busiko, Žanas — maršalas, prancūzų karvedys, labai populiarus XV amžiuje. 
Kovodamas su. Karoliu Drąsiuoju, Liudvikas XI rėmėsi Šveicarijos Sąjunga. 
1476 m. Karolis Drąsusis užėmė šveicarų miestą Gransoną ir įsakė pakarti 
ir paskandinti apie 800 jo gynėjų. Pasipiktinę tokiu žiaurumu, šveicarai kal- 
niečiai užpuolė burgundų kariuomenę ir ją visiškai sumušė. 

Graikams apgulus Troją, Dzeusas (Jupiteris) svyravo, katrai kariaujančiai 
pusei lemti pergalę. 

Angeranas de Marinji — Prancūzijos karaliaus Pilypo Gražiojo ministras, 
pakartas jo paties pastatydintose Monfokono kartuvėse. Admirolas Kolin- 
ji — vienas iš hugenotų vadų, nužudytas per Baltramiejaus naktį 1572 m. Jo 
lavonas buvo pakartas Monfokone. 

